
CAPITOLUL 1 


După un an de sclavie în Minele de Sare din Endovier, 
Celaena Sardothien era obișnuită să fie escortată pretutin- 
deni în lanţuri şi sub ameninţarea sabiei. Cei mai mulți 
dintre miile de sclavi din Endovier aveau parte de tratament 
similar, deși era nevoie de încă șase gărzi pentru a o conduce 
pe Celaena înapoi către mine. Nu era nimic surprinzător 
pentru cel mai faimos asasin al Adarlanului. În schimb, ea 
nu se aştepta la prezenţa bărbatului cu glugă de lângă ea, așa 
cum se întâmpla acum. 

O strângea puternic de braţ în timp ce o conducea prin 
clădirea luminoasă care găzduia majoritatea funcționarilor și 
supraveghetorilor din Endovier. Străbăteau coridoare, urcau 
trepte și în stânga, şi în dreapta, pentru ca ea să nu mai aibă 
nici cea mai Mică șansă de a găsi din nou ieșirea. 

Cel puțin aceasta era intenţia escortei sale, dar ea obser- 
vase cu ușurință când urcaseră şi coborâseră aceeași scară la 
câteva minute. De asemenea, observase și că merseseră în 
zigzag printre etaje, deși clădirea era o reţea obișnuită de 
holuri și scări. 

De parcă ea şi-ar pierde atât de ușor simţul orientării. 
S-ar fi putut simţi umilită dacă bărbatul nu ar fi fost nevoit 
să-şi dea atât de mult silinţa. 

Intrară într-un hol teribil de lung, paşii lor fiind încon- 
jurați de o tăcere mormântală. Deși bărbatul care o ținea 
de braţ era înalt și viguros, gluga îi ascundea în întregime 
trăsăturile. Încă o tactică menită să o deruteze ȘI să O inti- 
mideze. Hainele negre făceau probabil și ele parte din plan. 
Îşi întoarse capul spre Celaena, iar ea îi aruncă un rânjet. 
El privi din nou înainte, întărind strânsoarea asupra bra- 
țului ei. 

Era flatant, presupuse ea, chiar dacă nu ştia ce se întâmpla 
sau de ce o așteptase la ieșirea din puţul minei. După o zi de 
sfărâmat blocuri de sare în măruntaiele muntelui, să-l gă- 
sească acolo împreună cu șase gardieni nu îi îmbunătățise 
starea de spirit. 

Dar ciulise urechile când el se prezentase supravegheto- 
rilor drept Chaol Westfall, Căpitanul Gărzii Regale, iar 
cerul se întunecă brusc, munţii părură să o împingă de la 
spate și chiar și pământul păru să îi înghită genunchii. Nu 
mai simţise gustul fricii de ceva vreme - nu își mai îngăduise 
să simtă frica. În fiecare dimineață când se trezea, repeta 
aceleași cuvinte: Nu îmi va fi teamă. Timp de un an, aceste 
cuvinte îi întăriseră voinţa de a nu se lăsa distrusă; o împie- 
dicaseră să se piardă în întunericul minelor. Nu că i-ar da de 
înțeles căpitanului acest lucru. 

Celaena examină mâna ascunsă de mănușă, care îi strân- 
gea braţul. Pielea neagră a mănuși aproape că se asorta cu 
pământul de pe pielea ei. 

Cu mâna liberă își aranjă tunica murdară și zdrențăroasă 
Şi își reprimă un suspin. Intrând în mine înaintea răsăritului 
şi părăsindu-le după apus, nu mai avea cum să vadă soarele. 

Sub stratul de pământ și praf de pe faţa sa, era teribil de pa- 
lidă. Era adevărat că odinioară fusese atrăgătoare, frumoasă 
chiar, dar — ei, bine, acum nu mai conta, nu-i aşa? 

Se întoarseră pe un alt coridor, iar ea studie sabia splen- 
didă a străinului. Mânerul sclipitor era sculptat sub forma 
unui vultur în zbor. Observându-i privirea, mâna căpita- 
nului cobori pe capul auriu al vulturului. Gestul îi smulse 
Celaenei încă un zâmbet. 

- Eşti departe de Rifthold, căpitane, spuse ea dregându-și 
glasul. Ai sosit impreună cu armata pe care am auzit-o măr- 
şăluind mai devreme? Cercetă întunericul de sub gluga lui, 
dar nu zări nimic. Totuși, îi simţi privirea pe chipul ei, cuge- 
tând, analizând, cântărind. Ea nu-și plecă ochii. Căpitanul 
Gărzii Regale ar putea fi un adversar interesant. Poate chiar 
demn de puţin efort din partea ei. 

În cele din urmă, bărbatul ridică mâna de pe sabie, iar 
faldurile mantiei îi ascunseră tăișul. În timp ce mantia flu- 
tură, ea întrezări balaurul auriu cu două picioare și aripi 
brodat pe tunica lui. Pecetea regală. 

- Ce îţi pasă ţie de armatele din Adarlan? răspunse el. Cât 
de minunat era să audă din nou un glas asemănător cu al 
ei — rece şi articulat —, chiar dacă era a unei bestii periculoase! 

- Nimic, spuse ea ridicând din umeri. El scoase un mor- 
măit Jos și iritat. 

O, ar fi drăguţ să îi văd sângele vărsat pe podeaua de mar- 
mură. Celaena își mai pierduse cumpătul înainte - odată, 
când primul ei supraveghetor alesese ziua greșită de a o 
împinge prea tare. Încă își amintea sentimentul pe care îl 
simţise când îi înfipsese târnăcopul în burtă și vâscozitatea 

sângelui pe mâinile și chipul ei. Îi putea dezarma pe doi din- 
tre gardieni într-o secundă. Oare căpitanul ar sfârși mai bine 
decât ultimul ei supraveghetor? Contemplând potențuialele 
urmări, Celaena rânji din nou. 

- Să nu îndrăzneşti să te uiţi așa la mine, o avertiză el, iar 
mâna îi poposi din nou pe sabie. Celaena își ascunse rânjetul 
de data asta. Trecură pe lângă o serie de uși din lemn pe care 
le zărise în urmă cu câteva minute. Dacă voia să scape, tre- 
buia, pur și simplu, să o ia la dreapta pe următorul coridor 
şi să coboare trei etaje. Singurul lucru pe care îl reușise dezo- 
rientarea aceasta intenționată la care fusese supusă a fost 
acela să o familiarizeze cu clădirea. Idioți. 

- Şi unde mergem? se interesă ea suav, înlăturându-și o 
șuviță de păr încâlcit de pe faţă. 

Când el nu îi răspunse, îşi incleștă maxilarul. 

Ecoul coridoarelor ar fi răsunat prea tare și nu l-ar fi putut 
ataca pe căpitan fără să alerteze întreaga clădire. Nu văzuse 
unde pusese cheia lanțurilor ei, iar cei șase gardieni care îi 
urmau ar fi fost o pacoste. Ca să nu mai spunem de cătușe. 

Pășiră pe un coridor cu candelabre din fier. Dincolo de 
ferestrele înșirate de-a lungul peretelui se lăsase întunericul; 
felinarele luminau atât de puternic, încât de-abia ofereau 
câteva umbre în care te puteai ascunde. 

În curte îi putea auzi pe ceilalți sclavi târșindu-și picioa- 
rele către clădirea din lemn în care dormeau. Gemetele de 
agonie printre zăngănitul lanțurilor produceau un cor la fel 
de familiar precum cântecele posomorâte de muncă pe care 
le îngânau toată ziua. Soloul ocazional al loviturilor de bici 
acompania simfonia brutalității pe care Adarlanul o crease 

pentru cei mai mari criminali ai săi, pentru cei mai săraci 
dintre cetățeni și pentru ultimele cuceriri. 

În timp ce unii dintre prizonieri erau oameni acuzaţi că ar 
fi încercat să practice magia — nu că ar fi putut, dat fiind 
faptul că magia dispăruse din regat -, în prezent, din ce în ce 
mai mulți rebeli soseau la Endovier. Majoritatea erau din 
Eyllwe, una dintre ultimele țări care încă se opunea condu- 
cerii Adarlanului. Dar când insistase pe lângă ei, încercând să 
afle noutăţi, mulți se holbaseră doar la ea cu ochii goi. Deja 
dărâmaţi. Se cutremură la gândul ororilor pe care probabil le 
induraseră din partea forțelor Adarlanului. Uneori, se in- 
treba dacă nu le-ar fi fost mai bine să fi murit pe eșafod în 
schimb. Și dacă ei nu i-ar fi fost mai bine să fi pierit în noap- 
tea aceea în care fusese trădată și capturată. 

Dar avea alte lucruri la care să se gândească în timp ce își 
continuau plimbarea. Oare în sfârșit avea să fie spânzurată? 
Simţi cum o cuprinde greața. Era suficient de importantă încât 
să aibă o execuţie asigurată chiar de Căpitanului Gărzii Regale. 
Dar de ce să o aducă întâi în această clădire? 

În cele din urmă, se opriră înaintea unor uși duble din 
sticlă roșie și aurie, atât de groasă încât nu puteai vedea prin 
ea. Căpitanul Westfall ridică bărbia spre cele două gărzi pla- 
sate de-o parte și de a alta a ușilor, iar acestea loviră podeaua 
cu lăncile în semn de salut. 

Strânsoarea căpitanului se intensifică dureros. O trase pe 
Celaena mai aproape, dar picioarele ei păreau făcute din 
plumb și opuneau rezistență. 

- Ai prefera să rămâi în mină? întrebă el, părând ușor 
amuzat. 

- Poate că, dacă mi s-ar fi spus despre ce este vorba, nu aș 
fi fost atât de reticentă. 

- Vei afla în curând. 

Palmele ei transpirară. Da, urma să moară. Momentul 
sosise, în sfârșit. 

Ușile se deschiseră pentru a dezvălui camera tronului. 
Un candelabru de cristal întortocheat sub forma unei 
viţe-de-vie ocupa mare parte din tavan, aruncând străluciri 
de diamant pe ferestrele din capătul îndepărtat al camerei. În 
comparaţie cu pustietatea de dincolo de acele geamuri, opu- 
lenţa din interior te izbea ca o palmă peste față. O dovadă a 
cât de mult profitau ei de pe urma muncii sale. 

— Aici, strigă Căpitanul Gărzii, impingând-o și eliberând-o 
in sfârșit. Celaena se împiedică, picioarele ei bătătorite alu- 
necând pe podeaua lustruită în timp ce se redresă. Privi în 
urmă și văzu alte şase gărzi apărând. 

Paisprezece gărzi, plus căpitanul. Emblema aurie regală 
brodată pe pieptul uniformelor negre. Aceștia erau membri 
ai gărzilor personale ale familiei regale: nemiloși, soldaţi 
ageri antrenați încă de la naștere să protejeze și să ucidă. 
Celaena înghiţi în sec. 

Simţindu-se deodată buimacă și ţeapănă, Celaena privi 
incăperea. Pe un tron sculptat din lemn de santal stătea un 
tânăr chipeș. Inima ei se opri în timp ce toţi ceilalți făcură 
o plecăciune. 

Se afla dinaintea prințului moştenitor al Adarlanului. 


CAPITOLUL 2 


- Înălțimea Voastră, spuse Căpitanul Gărzii. 

Se îndreptă din plecăciunea adâncă şi își dădu jos gluga, 
dezvăluindu-și părul castaniu, scurt. Cu siguranţă, gluga avu- 
sese menirea de a o intimida și de a o face să se simtă supusă 
cât timp se plimbaseră. De parcă un truc de felul ăsta ar fi func- 
ţionat în cazul ei. În ciuda iritării pe care o simţea, Celaena 
clipi la vederea chipului său. Era atât de tânăr! 

Căpitanul Westfall nu era prea chipeș, dar ea nu se putea 
abține să nu găsească atrăgătoare asprimea chipului său și 
claritatea ochilor de un căprui-auriu. Plecă privirea, acum 
conștientă de murdăria ei. 

- Aceasta este ea? întrebă prințul moștenitor al 
Adarlanului, iar Celaena întoarse capul în timp ce căpita- 
nul încuviință. Amândoi o priveau stăruitor, așteptând ca ea 
să facă plecăciunea. Când ea nu făcu nicio mișcare, Chaol 
se sprijini de pe un picior pe altul, iar prinţul își privi că- 
pitanul înainte de a ridica bărbia mai sus. 

Să se închine înaintea lui! Dacă tot era sortită spânzură- 
torii, cu siguranță nu şi-ar petrece ultimele clipe din viață 
îinjosindu-se și supunându-se. 

Pași bubuitori răsunară în spatele ei, iar cineva o prinse 
de gât. Celaena doar întrezări o frântură de obraji rumeni și 

o mustață roșiatică înainte de a fi aruncată pe podeaua rece 
ca gheaţa. Durerea îi izbi chipul, lumina fulgerând-o dureros 
în ochi. Braţele o dureau în timp ce mâinile legate îi împie- 
dicau încheieturile să se alinieze corespunzător. Deşi încercă 
să și le stăpânească, lacrimi de durere îi umplură ochii. 

— Acesta este felul corespunzător de a-l întâmpina pe vii- 
torul tău rege, zbieră un bărbat cu chipul roșu către Celaena. 

Asasina șuieră printre dinţii dezgoliți în timp ce își în- 
toarse capul pentru a-l privi pe nemernicul care o îngenun- 
chease. Era aproape la fel de mare precum supraveghetorul 
ei, îmbrăcat în roșu și portocaliu, asortându-se cu părul său 
rar. Ochii săi de obsidian străluceau în timp ce întărea strân- 
soarea în jurul gâtului ei. Dacă şi-ar putea mișca braţul drept 
cu câţiva centimetri, i-ar distruge echilibrul și l-ar putea 
dezarma de sabie... Lanţurile îi săpau în stomac, iar furia 
clocotindă îi cuprinsese faţa într-un roșu intens. 

După un moment mult prea îndelungat, prinţul 
moştenitor vorbi. 

- Nu prea înţeleg de ce ai forța pe cineva să facă o ple- 
căciune când scopul ei este să exprime supunere şi respect. 
Cuvintele îi erau căptușite cu o plictiseală grozavă. 

Celaena încercă să arunce o privire spre prinţ, dar tot 
ce putu zări fu o pereche de ghete negre din piele pe po- 
deaua albă. 

- Este limpede că dumneata mă respecţi, duce Perrington, 
dar este zadarnic să faci un asemenea efort pentru a o forța 
pe Celaena Sardothien să aibă aceeași părere. Noi doi ştim 
foarte bine că ea nu iubește familia mea. Așadar, poate că 
intenţia ta este de a o umili. Făcu o pauză, iar Celaena putea 

jura că privirea prinţului poposise acum pe chipul ei. Dar 
cred că a primit destul tratament asemănător, continuă el. 
Se opri pentru încă un moment, apoi întrebă: Nu cumva ai 
o întâlnire cu administratorul Endovierului? Nu aș vrea să 
intârzii, mai ales că ai bătut atâta drum pentru a-l întâlni. 
Înţelegând aluzia, persecutorul ei protestă printr-un mor- 
măit și o eliberă. Celaena își dezlipi obrazul de pe podeaua 
de marmură, dar rămase întinsă acolo până ce acesta se 
ridică și plecă. Dacă ar reuși să evadeze, poate că l-ar vâna pe 
acest duce Perrington și i-ar întoarce primirea călduroasă. 
În timp ce se ridică, se încruntă văzând amprenta obra- 
zului ei murdar pe podeaua de altfel impecabilă și auzind 
zăngănitul lanțurilor sale răsunând cu ecou prin camera 
tăcută. Dar fusese antrenată să devină un asasin încă de la 
vârsta de opt ani, când Regele Asasinilor o găsise pe jumătate 
moartă pe malul unui râu îngheţat și o luase sub aripa sa. 
Nimic nu o putea umili, cu atât mai puţin murdăria. Adu- 
nându-și mândria, își dădu peste umăr părul împletit și-și 
inălță capul. Ochii săi îi întâlniră pe cei ai prințului. 
Dorian Havilliard îi zâmbi. Fusese un zâmbet elegant 
care emana un farmec exersat de curte. Tolănit pe tron, își 
spijinea bărbia într-o mână, coroana sa aurie licărind în 
lumina palidă. Pieptarul său negru afișa o variantă din aur a 
balaurului de pe blazonul regal. Mantia sa roşie se dropa 
elegant în jurul său și al tronului. 
Totuși, ceva în ochii săi izbitor de albaştri - culoarea 
apelor din țările sudice - și felul în care ei contrastau cu 
părul precum pana corbului, o făcură să păstreze tăcerea. 

Era dureros de chipeș şi nu putea avea mai mult de două- 
zeci de ani. 

Se presupune că prinții nu ar trebui să fie arătoși! Sunt crea- 
turi smiorcăite, proaste şi respingătoare! Acesta... acest... Cât 
de nedrept din partea lui să fie şi de viță nobilă, și frumos. 

Celaena se mută de pe un picior pe altul în timp ce el se 
încruntă, analizând-o. 

- Credeam că ţi-am cerut să o speli, spuse el către Căpita- 
nul Westafll, care păși înainte. Ea uitase că mai era cineva în 
încăpere. Își privi zdrențele şi pielea murdară și nu își putu 
ascunde rușinea. Ce ipostază mizerabilă pentru o fată când- 
va superbă! 

La o privire grăbită, cineva ar putea crede că ochii ei erau 
albaştri sau cenușii, poate chiar verzi, în funcţie de culoarea 
hainelor sale. De aproape totuși aceste culori erau echili- 
brate de inelul strălucitor de auriu din jurul pupilelor. Însă 
părul ei auriu era cel care atrăgea atenţia tuturor, păr care 
incă își păstra un licăr de glorie. Pe scurt, Celaena Sardothien 
fusese binecuvântată cu multe trăsături atrăgătoare ce com- 
pensau pentru majoritatea celor comune; şi, odată cu 
inceputurile adolescenţei, descoperise că, ajutate de cosme- 
tice, aceste trăsături comune se puteau potrivi de minune 
celor deosebite. 

Dar acum să stea înaintea lui Dorian Havilliard asemenea 
unui şobolan de canal! Chipul i se infierbântă în timp ce că- 
pitanul Westfall vorbi. 

- Nu voiam să vă fac să aşteptaţi. 

Prinţul moştenitor dădu din cap când Chaol se întinse 
către ea. 

- Încă nu te deranja cu baia. Îi pot vedea potenţialul. 
Prinţul își îndreptă postura, menținându-și atenţia asupra 
Celaenei. Nu cred că am avut vreodată plăcerea de a face 
cunoştinţă. Dar, după cum probabil ştii, eu sunt Dorian 
Havilliard, prinţul moștenitor al Adarlanului, acum poate 
prinţul moștenitor a mare parte din Erilea. 

Ea ignoră valurile spumegânde ale emoțiilor amare care 
o cuprinseră odată cu auzul numelui. 

- Jar tu eşti Celaena Sardothien, cel mai mare asasin al 
Adarlanului. Probabil cel mai mare asasin al întregii Erilea. 
Îi studie corpul încordat înainte de a ridica sprâncenele întu- 
necate şi îngrijite. Pari destul de tânără. Îşi odihni coatele pe 
coapse. Am auzit poveşti fascinante despre tine. Ce părere ai 
despre Endovier după traiul pe care îl aveai în Rifthold? 

Idiot arogant. 

- Nu aș putea fi mai fericită de-atât, fredonă ea în timp 
ce unghiile sale zdrențuite îi săpau nervoase în palme. 

- După un an, pari mai mult sau mai puţin vie. Mă întreb 
cum este posibil așa ceva când speranţa medie de viață în 
aceste mine este de o lună. 

- Un adevărat mister, sunt sigură. Își flutură genele şi îşi 
ajustă lanţurile de parcă ar fi fost mănuși din dantelă. 

Prinţul moştenitor se întoarse către căpitanul său. 

- Are o limbă cam ascuţită, nu-i așa? Și nu pare a face 
parte din gloată. 

- Sper că nu! interveni Celaena. 

- Înălțimea Voastră! Chaol Westfall se repezi către ea. 

- Ce? întrebă Celaena. 

— ] te vei adresa cu „Înălţimea Voastră“. 

Celaena afișă un zâmbet batjocoritor, apoi își întoarse 
atenţia către prinț. 

Dorian Havilliard, spre surprinderea ei, râse, 

— Ştii că acum eşti o sclavă, nu-i așa? Nu ai învățat nimic 
din sentinţa ta? 

Dacă braţele i-ar fi fost descătuşate, le-ar fi încrucişat 
la piept. 

- Nu văd cum munca în mină ar putea să te înveţe altceva 
în afară de cum să folosești un târnăcop. 

- Și nu ai încercat niciodată să evadezi? 

Un zâmbet meschin îi apăru pe chip. 

- Odată, răspunse ea. 

Prinţul ridică o sprânceană și se întoarse către Căpitanul 
Westfall. 

- Nu mi s-a spus asta. 

Celaena privi peste umăr către Chaol, care îi oferi prin- 
țului o privire de scuză. 

- Supraveghetorul-Ș$ef m-a informat în această după-a- 
miază Că a existat un incident. Acum trei luni... 

- Patru luni, îl întrerupse ea. 

- Acum patru luni, spuse Chaol, după sosirea lui 
Sardothien, a încercat să fugă. 

Celaena aștepta restul poveștii, dar era limpede că se 
terminase. 

— Asta nu este nici măcar partea cea mai bună! 

- Există o parte mai bună? spuse prințul moștenitor, 
chipul fiindu-i blocat între un fior și un zâmbet. 

Chaol îi aruncă o privire dușmănoasă Celaenei înainte 
de a vorbi. 

- Nu există nicio speranţă de a evada din Endovier. Tatăl 
Înălțimii Voastre s-a asigurat că fiecare dintre santinelele 
Endovierului poate împușca o veveriță de la două sute de 
pași distanţă. Încercarea de evadare este sinucidere curată. 

- Dar tu ești în viață, îi spuse prinţul asasinei. 

Zâmbetul Celaenei pieri treptat în timp ce amintirea îi 
reveni în minte. 

- Da. 

- Ce s-a întâmplat? întrebă Dorian. 

Ochu ei deveniră duri. 

— Mi-am ieşit din fire. 

— Asta este explicaţia ta pentru ceea ce ai făcut? întrebă 
Căpitanul Westfall. Și-a ucis supraveghetorul și douăzeci și 
trei de gardieni până să o prindă. Era la un vârf de deget de 
zid înainte ca gărzile să o trântească inconștientă la pământ. 

— Şi2 spuse Dorian. 

Celaena fierbea de furie. 

- Şi? Ştii cât de departe de mine se află zidul? El îi aruncă 
o privire indiferentă. Celaena închise ochii și oftă teatral. 
De la puţul meu erau o mie două sute de metri. Am pus pe 
cineva să măsoare. 

- Şi? repetă Dorian. 

- Căpitane Westfall, cât de departe de mine ajung sclavii 
când încearcă să evadeze? 

- Doi metri, mormăi el. Santinelele de la Endovier de 
obicei împușcă un om înainte de a se îndepărta la doi metri. 

Tăcerea prinţului moștenitor nu era efectul pe care şi-l 
dorise ea. 

- Ştiai că era sinucidere curată, spuse el în cele din urmă, 
amuzamentul stingându-se din glasul său. 

Poate că fusese o idee proastă să aducă zidul în discuţie. 

- Da, răspunse ea. 

- Dar nu te-au ucis. 

- Regele a ordonat să fiu ținută în viață cât mai mult timp 
posibil - să îndur suferinţa pe care Endovier o oferă din 
abundență. Un fior care nu avea nicio legătură cu tempera- 
tura îi străbătu corpul. Niciodată nu am intenționat să eva- 
dez. Mila din ochii lui o făcu să își dorească să îl lovească. 

- Ai multe cicatrici? întrebă prinţul. Ea dădu din umeri, 
iar el zâmbi, sporindu-i fetei furia în timp ce se ridică de pe 
podium. Întoarce-te şi lasă-mă să îţi văd spatele. Celaena se 
incruntă, dar se supuse în timp ce el păși către ea, Chaol 
apropiindu-se și el. Nu le pot vedea clar prin tot jegul ăsta, 
spuse prinţul, inspectând pielea vizibilă prin rupturile 
cămășii ei. Ea se încruntă din nou când el spuse: Și ce 
duhoare teribilă, de nesuportat! 

- Când cineva nu are acces la o baie și parfum, presupun 
că nu poate mirosi atât de elegant precum dumneavoastră, 
Înăltimea Voastră! 

Prinţul moștenitor se plimbă agale în jurul ei. Chaol și 
toate gărzile îi priveau cu mâinile pe săbii. Așa cum trebuia. 
În mai puţin de o secundă, ea își putea pune braţele pe după 
gâtul prinţului, zdrobindu-i traheea. Planul ăsta merita efor- 
tul chiar și numai pentru a vedea expresia de pe chipul lui 
Chaol. Dar prinţul continuă, uitând cât de periculos de 
aproape se afla de ea. Poate că ar trebui să se simtă jignită. 

— Din ceea ce văd, spuse el, sunt trei cicatrici mari Și poate 
câteva mai mici. Nu atât de urâte pe cât mă aşteptam, dar... 
mă rog, presupun că rochiile le pot acoperi. 

- Rochiuile? Prinţul stătea atât de aproape, încât Celaena 
putea vedea detaliile minuscule brodate pe haina sa și îi 
putea simţi mirosul, nu de parfum, ci de cai și fier. 

Dorian rânji. 

- Ce ochi uluitori ai! Și cât de furioasă eşti! 

Stând suficient de aproape pentru a-l sugruma pe prințul 
moştenitor al Adarlanului, fiul celui care o condamnase la 
o moarte lentă şi mizerabilă, autocontrolul ei atârna de un 
fir de aţă. 

- Vreau să știu, începu ea, dar Căpitanul Gărzii o trase 
inapoi de lângă prinţ cu o forţă năucitoare. Nu aveam de 
gând să îl ucid, măscăriciule! 

- Măsoară-ţi cuvintele înainte să te arunc înapoi în mine, 
spuse căpitanul cu ochi căprui. 

- O, nu cred că ai face asta. 

— Şi de ce, mă rog? spuse Chaol. 

Dorian se îndreptă către tronul său și se așeză. 

Ea privi de la un bărbat la altul și își indreptă umerii. 

- Pentru că vreţi ceva de la mine, ceva ce vă doriți atât 
de mult, încât aţi venit voi înşivă aici. Nu sunt idioată, deşi 
am fost suficient de proastă pentru a fi capturată, și îmi dau 
seama Că asta este un fel de afacere secretă. Din ce alt motiv 
ați părăsi capitala și v-aţi aventura atât de departe? M-aţi 
testat tot timpul ăsta pentru a vedea dacă sunt sănătoasă 
atât fizic, cât şi psihic. Ei, bine, ştiu că încă sunt întreagă la 

minte şi că nu sunt dărâmată, în ciuda a ceea ce ar putea 
sugera incidentul de lângă zid. Așa că cer să mi se spună de 
ce sunteţi aici și ce servicii vreţi de la mine, dacă nu sunt 
destinată ştreangului. 

Bărbații schimbară o privire. Dorian pocni din degete. 

- Am o propunere pentru tine. 

Pieptul ei se încordă. Niciodată, nici în cele mai fru- 
moase vise ale sale, nu își imaginase că se va ivi ocazia de a 
vorbi cu Dorian Havilliard. L-ar putea ucide atât de uşor, 
ștergându-i rânjetul acela de pe faţă... L-ar putea distruge pe 
rege aşa cum el o distrusese pe ea... 

Dar poate că propunerea lui ar putea duce la evadare. 
Dacă ar putea ajunge dincolo de zid, ar putea reuși. Să fugă, 
să fugă şi să dispară în munți și să trăiască în pustietate, în 
verdele întunecat al sălbăticiei, cu un covor de ace de pin 
sub ea și o pătură de stele deasupra capului. Ajunsese atât 
de aproape înainte... 

- Ascult, fu tot ce rosti Celaena. 


CAPITOLUL 3 


Ochii prinţului străluciră amuzaţi de obrăznicia ei, dar 
stăruiră puţin cam mult asupra trupului ei. Celaena și-ar fi 
putut înfige unghiile în faţa lui pentru că o privea în felul 
acela, şi totuși se miră că el se deranja să o privească astfel 
când ea era atât de mizerabilă... Un zâmbet timid i se înti- 
pări pe chip. 

Prinţul își încrucișă picioarele lungi. 

- Lăsaţi-ne singuri! ordonă el gărzilor. Chaol, rămâi acolo 
unde eşti. 

Celaena păşi mai aproape în timp ce gărzile părăsiră 
incăperea, închizând ușa în urma lor. Nesăbuită, nesăbuită 
mișcare. Dar chipul lui Chaol rămase indescifrabil. Doar nu 
credea că o putea reține dacă încerca să scape! Care era pla- 
nul care îi făcea atât de iresponsabili? 

Prinţul chicoti. 

- Nu crezi că este riscant să fii atât de obraznică atunci 
când îți e în joc libertatea? 

Dintre toate lucrurile pe care le-ar fi putut spune, acesta 
era ultimul la care s-ar fi așteptat. 

- Libertatea mea? La auzul cuvântului văzu un peisaj cu pini 
și zăpadă, stânci îmbăiate de soare, și mări spumegânde, un 

tărâm în care lumina era înghițită de verdele catifelat al 
văilor şi dealurilor - un ţinut pe care îl uitase. 

- Da, libertatea ta. Așadar, îți sugerez cu tărie, domnişoară 
Sardothien, să îţi ţii aroganţa în frâu înainte de a te întoarce 
la ocnă. Deși atitudinea ta ar putea fi folositoare. Nu am de 
gând să pretind că imperiul tatălui meu a fost clădit pe în- 
credere şi înţelegere. Dar asta știi deja. Degetele i se încovo- 
iară în timp ce aștepta ca el să continue. Ochii lui îi întâlniră 
pe ai ei, scrutători, intenși. Tatălui meu i s-a întipărit în 
minte ideea că are nevoie de un Campion. 

Dură un moment savuros până când înţelese. 

Celaena își dădu capul pe spate și rase. 

- Regele vrea ca eu să fiu Campionul său? Ce... nu-mi 
spune că a reușit să elimine fiecare suflet nobil de afară! Cu 
siguranţă există un cavaler viteaz, un lord fidel și curajos. 

- Măsoară-ţi cuvintele! o avertiză Chaol din spatele ei. 

- Dar tu, hm? spuse ea, ridicând din sprâncene către 
Căpitan. O, era atât de amuzant! Ea - Campioana regelui! 
Regele nostru iubit nu te crede capabil? 

Căpitanul duse o mână la sabie. 

- Dacă vei tăcea, vei auzi și restul propunerii Înălțimii Sale. 

Celaena se întoarse către prinţ. 

— Ei, bine? 

Dorian se lăsă pe spate în tronul său. 

- Tatăl meu are nevoie de cineva care să ajute imperiul... 
cineva care să îl ajute să-i manevreze pe oamenii dificili. 

- Vrei să spui că are nevoie de un lacheu pentru treburile 
sale murdare. 

- Dacă vrei să o spui fără menajamente, atunci, da, spuse 
prinţul. Campionul său îi va reduce pe adversari la tăcere. 

- O tăcere de mormânt, spuse ea mieros. 

Un zâmbet străbătu buzele lui Dorian, dar chipul îi ră- 
mase serios. 

- Da. 

Să lucreze pentru regele Adarlanului drept slujitorul său 
fidel. Ridică bărbia. Să ucidă pentru el - să fie un colț din 
gura bestiei care deja consumase jumătate din Erilea... 

— Și dacă accept? 

- Atunci, după șase ani, îţi va reda libertatea. 

- Șase ani! Dar cuvântul „libertate“ răsună din nou prin 
toată ființa ei. 

- Dacă refuzi, spuse Dorian, anticipând următoarea ei 
intrebare, vei rămâne în Endovier. Ochii lui de safir deve- 
niră duri, iar ea înghiţi în sec. Și vei muri aici erau cuvintele 
pe care nu era nevoie să le adauge. 

Șase ani drept pumnalul tăios al regelui... sau o viaţă 
in Endovier. 

- Totuși, spuse prinţul, există o şmecherie. Chipul ei ră- 
mase indiferent în timp ce el se juca cu un inel de pe dege- 
tul său. Postul nu îţi este oferit ție. Încă. Tatăl meu s-a gândit 
să se distreze puţin. Găzduiește o competiţie. A invitat două- 
ZECI şi trei de membri ai consiliului său, pentru a sponzoriza 
fiecare un potenţial Campion care să se antreneze în castelul 
de cleştar, iar în cele din urmă să concureze într-un duel. 
Dacă vei câștiga, spuse el cu jumătate de zâmbet, vei fi oficial 
Asasinul Adarlanului. 

Ea nu îi răspunse la zâmbet. 

- Cine, mai exact, sunt rivalii mei? 

Văzându-i expresia, rânjetul prinţului pieri. 

- Hoţi, asasini și luptători din întreaga Erilea. Ea deschise 
gura, dar el îi tăie avântul. Dacă vei câștiga şi vei dovedi că 
ești atât competentă, cât și loială, tatăl meu a jurat că îţi va 
reda libertatea. Iar, cât timp vei fi Campionul său, vei primi 
un salariu considerabil. 

Celaena de-abia auzi ultimele cuvinte ale prinţului. O 
competiţie! Împotriva unor neica-nimeni adunaţi de te miri 
unde! Și asasinil 

-~ Care alți asasini? întrebă ea. 

- Niciunul de care să fi auzit eu. Niciunul atât de fai- 
mos ca tine. Iar asta îmi amintește... nu vei concura drept 
Celaena Sardothien. 

- Ce 

- Vei concura sub un nume fals. Presupun că nu știi ce 
s-a întâmplat după procesul tău. 

- Este destul de greu să afli vreo veste când ești sclav în- 
tr-o ocnă. 

Dorian chicoti, dând din cap. 

- Nimeni nu știe că Celaena Sardothien este doar o ti- 
nerică - toți credeau că eşti mult mai în vârstă. 

- Ce? întrebă ea din nou, roșeaţa năvălindu-i în obrajii. 
Cum este posibil așa ceva? Ar fi trebuit să fie mândră că 
ascunsese asta de toată lumea, dar... 

- Ţi-ai ţinut identitatea secretă în toți anii în care umblai 
de colo-colo, ucigând. După procesul tău, tatăl meu s-a 

gândit că ar fi... înţelept să nu informeze Erilea cine eşti de 
fapt. Vrea ca lucrurile să rămână aşa. Ce ar spune inamicii 
noştrii dacă ar ști că am fost îngroziţi de o fată? 

- Așadar, mă spetesc muncind în locul ăsta mizerabil 
pentru un nume și un titlu care nici măcar nu îmi aparțin? 
Cine credea toată lumea că este Asasinul Adarlanului? 

- Nu ştiu și nici nu îmi pasă. Dar știu că tu erai cea mai 
bună şi că oamenii încă şoptesc atunci când îţi pronunţă 
numele. O fixă cu o privire intensă. Dacă ești dispusă să 
lupţi pentru mine, să fii Campionul meu în lunile în care se 
va desfășura competiţia, voi avea grijă ca tatăl meu să te eli- 
bereze după cinci ani. 

Deși încerca să o ascundă, Celaena putea vedea tensiunea 
din trupul lui. El își dorea ca ea să accepte. Avea atât de 
mare nevoie ca ea să spună da, încât era dispus să negocieze. 
Ochii ei începură să strălucească. 

- Ce vrei să spui prin eram cea mai bună? 

- Eşti în Endovier de un an. Cine știe ce mai poți face acum? 

- Sunt în stare de foarte multe, mulțumesc, spuse ea pri- 
vindu-și unghiile tocite. Încercă să nu se încrunte la tot 
pământul de sub ele. Când fusese ultima dată când mâinile 
ei arătaseră curate? 

- Asta rămâne de văzut, spuse Dorian. Ți se vor comu- 
nica detaliile competiţiei de îndată ce ajungem în Rifthold. 

- În ciuda distractiei de care voi, nobilii, veți avea parte 
pariind pe noi, această competiție pare inutilă. De ce să nu 
mă angajaţi deja? 

- După cum am spus, trebuie să dovedeşti de ce eşti în stare. 

Celaena își puse o mână în șold, iar lanțurile răsunară 
in încăpere. 

- Ei, bine, cred că a fi Asasinul Adarlanului depășește 
orice dovadă de care ai avea nevoie. 

- Da, spuse Chaol, ochii săi arămii sclipind. Dovedeşte că 
eşti o criminală şi că nu ar trebui să îţi încredințăm imediat 
treburile regelui. 

- Jur solemn... 

- Mă îndoiesc că regele va lua drept garanţie cuvântul 
Asasinului Adarlanului. 

- Da, dar nu văd de ce trebuie să trec prin tot antrena- 
mentul și toată competiția asta. Adică, probabil că mi-am 
ieșit puţin din mână, dar... la ce altceva vă așteptați când am 
de-a face cu pietre și târnăcoape în locul ăsta? Îi aruncă lui 
Chaol o privire dușmănoasă. 

Dorian se încruntă. 

- Așadar, nu accepţi oferta? 

- Desigur că voi accepta propunerea, se răsti ea. Lanţurile 
îi roseseră încheieturile atât de tare, încât ochii i se umeziră. 
Voi fi Campionul tău absurd dacă vei fi de acord să mă 
eliberezi după trei ani, nu cinci. 

- Patru. 

- Bine, spuse ea. Este o înţelegere. Poate că schimb o 
formă de sclavie pentru alta, dar nu sunt o fraieră. 

Îşi putea recâștiga libertatea. Libertatea. Simţu aerul rece al 
lumii de afară, briza care bătea dinspre munţi și o purta de- 
parte. Putea trăi departe de Rifthold, capitala care odinioară 
fusese regatul ei. 

- Să sperăm că ai dreptate, răspunse Dorian. Și să sperăm 
că te vei ridica la nivelul reputației tale. Mă aştept la victorie 
și nu voi fi încântat dacă mă vei face de rușine. 

— Şi dacă pierd? 

Licărul dispăru din ochii prințului în timp ce spuse: 

- Vei fi trimisă înapoi aici pentru a-ţi ispăși restul sentinței. 

Minunatele viziuni ale Celaenei se risipiră asemenea 
prafului de pe o carte închisă brusc. 

- Atunci aș putea la fel de bine sări de la fereastră. Un an 
in locul ăsta m-a epuizat - imaginează-ţi ce s-ar întâmpla 
dacă m-aș întoarce. Voi fi moartă până se va împlini al doilea 
an. Scutură din cap. Oferta ta pare destul de corectă. 

- Destul de corectă, într-adevăr, spuse Dorian şi îi făcu 
lui Chaol semn cu mâna. Du-o în cameră și spal-o. O fixă 
din nou cu privirea. Plecăm spre Rifthold mâine-dimineață. 
Nu mă dezamăgi, Sardothien. 

Era o prostie, desigur. Cât de dificil putea fi să-i în- 
treacă, să-i păcălească și să-i distrugă pe rivali? Nu zâmbi, 
întrucât știa că, dacă o făcea, ar fi pătruns într-un ținut al 
speranţei care fusese demult uitat. Cu toate astea și-ar fi 
dorit să apuce brațul prinţului şi să danseze. Încercă să se 
gândească la muzică, la un ritm festiv, dar tot ce își putea 
aminti era un vers dintr-un cântec de jale din ocnă, sumbru 
și lent asemenea mierii curgând dintr-un borcan. Si merg 
acasă, în sfârșit... 

Nu observă când căpitanul Westfall o conduse afară din 


incăpere, nici când trecură dintr-un coridor în altul. 

Da, va merge... în Rifthold, spre nicăieri, chiar și prin 
porțile Iadului însuși, dacă asta însemna libertate. 
La urma urmei, nu eşti degeaba Asasinul Adarlanului. 


CAPITOLUL 4 


Când în cele din urmă Celaena se prăbuși într-un pat după 
întâlnirea ei din sala tronului, nu putu adormi, în ciuda 
epuizării. După ce fu imbăiată grosolan de către servitori 
brutali, rănile de pe spatele ei pulsau și își simţea faţa de 
parcă ar fi fost frecată până la os. Întorcându-se pe o parte 
pentru a alina durerea din spatele bandajat, își trecu mâna 
peste saltea și clipi uimită de libertatea mișcării. Înainte de a 
intra în baie, Chaol îi scosese lanţurile. Simţise totul — ecou- 
rile cheii răsucind încuietoarea lanțurilor sale, apoi slăbin- 
du-se și căzând pe podea. Încă putea simți lanţuri-fantomă 
bântuind în jurul ei. Privind în sus către tavan, își răsuci în- 
cheieturile rănite și scoase un suspin de mulțumire. 

Dar era mult prea ciudat să stea întinsă pe o saltea, mă- 
tasea să îi mângâie pielea, iar o pernă să îi legene obrazul. 
Uitase ce gust avea altă mâncare în afară de terciul moale de 
ovăz şi pâinea uscată, ce puteau face pentru un om un trup 
curat şi haine. Acum toate acestea îi erau străine. 

Totuşi, cina ei nu fusese atât de extraordinară. Nu doar că 
puiul prăjit nu fusese cine știe ce, dar, după câteva imbucături, 
o zbughise la baie pentru a-și goli conținutul stomacului. Voia 
să mănânce, să își mângâie burta plină, să își dorească să nu fi 
pus nimic în gură și să jure că nu va mai mânca niciodată. Va 

mânca bine în Rifthold, nu-i așa? Și, mult mai important, 
stomacul ei se va adapta. 

Ajunsese o epavă. Sub cămașa de noapte, coastele își cro- 
iau drum dinspre interior, dezvăluind oase acolo unde ar fi 
trebuit să fie carne. Şi sânii ei! Odinioară bine formaţi, nu 
erau acum mai mari decât fuseseră în toiul pubertăţii. Simţi 
un nod în gât și îl înghiţi fără ezitare. Moliciunea saltelei o 
copleșea, iar ea își schimbă din nou poziţia, întorcându-se pe 
spate, în ciuda durerii pe care i-o provoca. 

Când aruncă o privire în oglinda din baie, realiză că nici 
chipul ei nu o ducea mai bine. Era slăbit: pomeţii îi erau as- 
cuţiți, falca pronunţată, iar ochii ușor, dar deranjant de cu- 
fundaţi în orbite. Trase sacadat aer în piept, savurând 
speranţa. Va mânca. Mult. Și se va antrena. Putea fi din nou 
sănătoasă. Adormi în cele din urmă visând la festinuri scan- 
daloase și la recâștigarea gloriei de altădată. 


x 


Când Chaol sosi după ea în dimineaţa următoare, o găsi 
dormind pe podea, înfășurată într-o pătură. 

- Sardothien, spuse el. 

Ea scoase un sunet bolborosit, îngropându-și fața în pernă. 

- De ce dormi pe podea? Ea deschise un ochi. Desigur, 
Chaol nu menţionă cât de diferit arăta acum că era curată. 

Celaena nu se deranjă să se acopere cu pătura în timp ce 
se ridica. Centimetrii de material pe care ei îl numeau că- 
mașă de noapte o acopereau suficient. 

- Patul era inconfortabil, răspunse ea sec, dar uită rapid 
de prezenţa căpitanului de îndată ce o rază de soare o atinse. 

Pură, proaspătă, caldă rază de soare. Soare de care s-ar 
putea bucura în fiecare zi dacă și-ar obţine libertatea, soare 
care ar cotropi întunericul nesfârşit al ocnelor. Pătrundea prin 
draperiile greoaie, împrăștiindu-se în linii groase. Celaena 
întinse un braț. 

Mâna îi era palidă, aproape scheletică, dar era ceva special 
la ea, ceva dincolo de zgârieturi și tăieturi, şi cicatrici, care 
părea frumos și proaspăt în lumina dimineții. 

Alergă spre fereastră și aproape că smulse draperiile când 
le deschise către munţii cenușii și mohorâtul Endovier. 
Gărzile poziţionate sub fereastră nu se uitară în sus, iar ea 
privi cu ardoare cerul de un albastru-cenușiu, norii ce alu- 
necau agale spre linia orizontului. 

Nu îmi va fi teamă. Pentru prima oară după multă vreme, 
cuvintele păreau adevărate. 

Buzele i se deschiseră într-un zâmbet. Căpitanul ridică o 
sprânceană, dar rămase tăcut. 

Era voioasă - bucuroasă, de-a dreptul —, iar starea i se 
îmbunătăți și mai mult când servitoarele îi prinseră părul în- 
câlcit la spate și o îmbrăcară într-un elegant costum de călă- 
rie care îi ascundea silueta teribil de slabă. Îi plăceau hainele 
- îi plăcea atingerea mătăsii, a catifelei, a satinului, a velurului 
și a șifonului - și era fascinată de eleganța cusăturilor și de 
perfecțiunea complexă a materialelor împodobite. Iar când 
va câștiga competiţia asta ridicolă, când va fi liberă... își va 
putea cumpăra toate hainele pe care și le dorea. 

Zâmbi când Chaol, plictisit și iritat de modul în care 
Celaena stătuse timp de cinci minute în fața oglinzii, admi- 
rându-se, o scoase mai mult cu forța din cameră. Cerul senin 

ii trezi pofta de dans și o făcu să își dorească să țopăie pe co- 
ridoare înainte de a intra în curtea principală. Totuși, ezită 
la vederea mormanelor de piatră de culoarea oaselor din 
capătul îndepărtat al incintei și a micilor siluete într-un con- 
tinuu du-te-vino prin găurile asemănătoare unor guri săpate 
in munte. 

Deja începuse ziua de muncă, muncă ce va continua fără 
ea, lăsându-i pe ceilalți pradă acestui destin mizerabil. Cu 
stomacul încleștat, Celaena se feri de privirea prizonierilor, 
ținând pasul cu căpitanul în timp ce se îndreptau către o 
trăsură cu cai din apropierea zidului impunător. 

Lătratul umplu aerul, iar trei câini negri alergară în în- 
tâmpinarea lor. Erau iuți ca săgeata - fără îndoială, de pe 
domeniile regale. Celaena se aşază într-un genunchi, rănile 
ei bandajate protestând când le cuprinse capetele în palme și 
le mângâie blana moale. Ei îi inseră degetele și faţa, cozile 
lor lovind pământul asemenea unui bici. 

O pereche de cizme negre ca abanosul se opriră înaintea 
ei, iar câinii se calmară imediat şi încetară. Celaena îşi ridică 
privirea pentru a întâlni ochii de safir ai prinţului moștenitor 
al Adarlanului studiind-o. Acesta zâmbi blând. 

- Cât de neobișnuit din partea lor să te observe, spuse el 
scărpinând unul dintre câini după ureche. Le-ai dat mâncare? 

Ea clătină din cap în timp ce căpitanul păși în urma ei, 
atât de aproape încât genunchii lui atingeau mantia ei de 
catifea, de culoarea verdelui pădurii. I-ar fi luat doar două 
mișcări să îl dezarmeze. 

- Îşi plac câinii? întrebă prinţul. 

Ea încuviință. De ce era deja atât de cald? 

- Voi fi binecuvântat cu plăcerea de a-ţi auzi glasul sau te- 
ai decis să rămâi tăcută pe durata călătoriei noastre? con- 
tinuă el. 

- Mă tem că întrebările tale nu merită un răspuns verbal. 

Dorian făcu o plecăciune joasă. 

- Atunci, scuzele mele, domniță. Cât de teribil trebuie 
să fie să te osteneşti să răspunzi! Data viitoare voi încerca să 
mă gândesc la ceva mult mai interesant de spus. Cu aceste 
cuvinte, îi întoarse spatele şi se îndepărtă, fiind urmat de 
câinii săi. 

Ea rămase locului şi se încruntă. Încruntarea ei se 
adânci când descoperi zâmbetul superior al Căpitanului 
Gărzii în timp ce se apropiau de locul unde pregătirile 
pentru drum erau în toi. Totuși, dorinţa insuportabilă de 
a lovi pe cineva de zid se diminuă când îi aduseră să călă- 
rească o iapă bălțată. 

Încălecă. Cerul se apropie și se întinse nemărginit deasu- 
pra ei, departe, în zare, către ținuturi de care nu mai auzise 
niciodată. Celaena strânse hamul. Părăsea cu adevărat 
Endovierul. Toate acele luni lipsite de speranţă, toate nop- 
țile acelea îngheţate... dispăruseră acum. Trase adânc aer în 
piept. Ştia - pur și simplu știa — că, dacă încerca din răs- 
puteri, îşi putea lua zborul din șa. Asta până când simți 
lanţurile reci în jurul braţelor. 

Era Chaol, punându-i cătușele în jurul încheieturilor 
bandajate. Un lanţ lung ducea către calul căpitanului, unde 
dispărea sub genţile șeii. El încălecă pe armăsarul său negru, 
iar ea se gândi să sară de pe calul său și să folosească lanţul 
pentru a-l spânzura de cel mai apropiat copac. 

Era o companie destul de numeroasă, douăzeci de înso- 
titori în total. În urma a două gărzi ce purtau steaguri, călă- 
reau prinţul şi ducele Perrington. Apoi urma un grup de 
şase gărzi regale, anoști și fără haz, precum terciul de ovăz. 
Dar totuși pregătiţi să îl apere - de ez. Își lovi lanţurile de şa 
şi aruncă o privire către Chaol. El nu reacţionă. 

Soarele se înălță mai sus. După o ultimă inspecţie a provi- 
ziilor, porniră la drum. Cu majoritatea sclavilor muncind în 
mine și doar câțiva trudind în halele dărăpănate de prelu- 
crare a materiei prime, curtea imensă era aproape pustie. 
Deodată, zidul se ivi înaintea ei, iar sângele îi clocoti în vene. 
Ultima oară când fusese atât de aproape de zid... 

O lovitură de bici răsună, urmată de un țipăt. Celaena 
privi peste umăr, dincolo de gărzi şi de căruţa cu provizii, 
către curtea aproape pustie. Niciunul dintre aceşti sclavi nu 
vor părăsi vreodată acest loc, nici măcar când vor muri. În 
fiecare săptămână, săpau noi gropi comune, în spatele 
halelor de prelucrare. Şi, în fiecare săptămână, acele gropi 
se umpleau. 

Deveni mult prea conștientă de cele trei cicatrici pre- 
lungi de pe spatele său. Chiar dacă își recâștiga libertatea... 
chiar dacă trăia în pace la ţară... acele cicatrici îi vor aminti 
întotdeauna de ceea ce îndurase. Și că, deşi ea era liberă, 
alții nu erau. 

Celaena privi înainte, alungându-și aceste gânduri din 
minte în timp ce intrară în pasajul din zid. Înăuntrul aerul era 
aproape fumuriu și jilav. Copitele cailor răsunau asemenea 
unor tunete. Poarta de fier se deschise, ea zări pentru o clipă 
numele blestemat al minei înainte de a se despărți în două și 

a le face loc. În câteva clipe, porţile se închideau cu un gea- 
măt în urma lor. Celaena era afară. 

Își mișcă mâinile în cătușe, privind lanţurile legănându-se 
şi zăngănind între ea şi Căpitanul Gărzii. Erau prinse de 
şaua calului lui care, atunci când se opreau, putea fi cu ușu- 
rință deshămat, suficient pentru ca o singură smucitură puter- 
nică din partea ei să smulgă șaua de pe animal, el s-ar fi 
prăbușit la pământ, iar ea ar... 

Simţi atenţia Căpitanului Westfall îndreptată spre ea. O 
privea mijind ochii, cu buzele strânse, iar ea ridică din umeri 
in timp ce dădu drumul lanţului. 

Pe măsură ce dimineaţa trecea, cerul deveni de un al- 
bastru-albicios, lipsit de nori. Luând drumul pădurii, traver- 
sară grabnic pustietatea muntoasă și ajunseră într-un ţinut 
mai deschis. 

Nu după multă vreme intrară în Oakwald, codrul ce 
inconjura Endovierul şi acţiona asemenea unei diviziuni 
continentale între ţinuturile „civilizate“ ale Estului și regiu- 
nile neexplorate din Vest. Încă mai circulau legende despre 
oameni stranii şi morții din acel loc - urmașii nemiloşi și 
insetaţi de sânge ai regatului căzut al vrăjitoarelor. Celaena 
întâlnise odată o tânără femeie din acel ţinut blestemat şi, 
deși se dovedise a fi atât nemiloasă cât și însetată de sânge, 
era totuși doar un om. Și sângerase la fel ca oricare om. 

După ore de tăcere, Celaena se întoarse către Chaol. 

- Zvonurile spun că, odată ce regele va încheia războiul cu 
Wendlyn, va începe colonizarea Vestului. O spuse cu indife- 
rență, dar în speranţa că el va nega sau confirma. Cu cât știa 
mai multe despre poziția actuală a regelui, cu atât mai bine. 

Căpitanul o privi din cap până în picioare, se încruntă și apoi 
îşi întoarse privirea de la ea. Sunt de acord, spuse ea suspi- 
nând tare. Soarta acelor câmpii vaste și pustii și a acelor re- 
giuni montane jalnice mi se pare neinteresantă, nu crezi? 

Maxilarul lui Chaol se încordă în timp ce își încleștă dinții. 

- Intenţionezi să mă ignori pentru totdeauna? 

Sprâncenele căpitanului Westfall se ridicară. 

- Nu ştiam că te ignor. 

Ea îşi încreţi buzele, controlându-și iritarea. Nu îi va 
oferi satisfacţie. 

- Câţi ani ai? 

- Douăzeci şi doi. 

- Atât de tânăr! Flutură din gene, așteptând orice reacție 
din partea lui. Ţi-a luat doar câţiva ani să înaintezi în rang? 

E] încuviinţă. 

— Iar tu câţi ani ai? 

- Optsprezece. Dar el nu spuse nimic. Știu, continuă ea. 
Este impresionant că am realizat atât de multe la o vârstă 
atât de fragedă. 

- Fărădelegea nu este o realizare, Sardothien. 

- Da, dar să devin cel mai faimos asasin al lumii este! 
Căpitanul nu răspunse. M-ai putea întreba cum am făcut-o. 

- Să faci ce? 

- Să devin talentată și faimoasă atât de repede. 

- Nu vreau să aud despre asta. 

- Nu ești foarte amabil, spuse ea printre dinţi. Dacă era 
să îi intre pe sub piele, va trebui să se străduiască mai mult. 

- Eşti o criminală. Eu sunt Căpitanul Gărzii Regale. Nu 
sunt obligat să îți ofer vreun pic de simpatie sau să port o 

discuţie cu tine. Fii recunoscătoare că nu te ţinem închisă 
în căruță. 

- Da, mă rog, pun pariu că eşti la fel de antipatic chiar și 
atunci când oferi vreun pic de simpatie cuiva. Când din nou 
căpitanul nu răspunse, Celaena nu se putu abţine să nu se 
simtă puţin ridicol. Trecură câteva minute. Tu și prințul 
moștenitor sunteți prieteni apropiați? 

- Viaţa mea personală nu te priveşte. 

Ea plescăi. 

— Cât de bună este familia din care te tragi? 

- Destul de bună. Bărbia căpitanului se ridică aproape 
imperceptibil. 

- Duce? 

- Nu. 

- Lord? El nu răspunse, iar ea zâmbi ușor. Lord Chaol 
Westfall. Îşi făcu aer cu mâna. Probabil că doamnele de la 
curte te lingușesc fără măsură! 

- Nu-mi spune așa. Nu mi s-a acordat titlul de lord, spuse 
el încet. 

- AL un frate mai mare? 

- Nu. 

- Atunci, de ce nu ţi s-a dat titlul? Din nou, niciun răspuns. 
Ştia că ar trebui să înceteze cu indiscreţiile, dar nu se putea 
abţine. Vreun scandal? continuă ea. Te-au privat de dreptul 
câștigat prin naștere? În ce fel de intrigă confuză ești implicat? 

Buzele căpitanului erau atât de încleștate, încât deveniră 
aproape albe. 

Celaena se aplecă spre el. 

- Crezi că... 

- Ar trebui să îţi pun căluș sau ești în stare să taci și fără 
ajutorul meu? Cu aceste cuvinte privi înainte, către prințul 
Moștenitor, chipul fiindu-i din nou inexpresiv. 

Celaena încercă să-și înăbușe un hohot de râs văzând gri- 
masa lui atunci când ea începu din nou să vorbească. 

- Eşti căsătorit? 

- Nu. 

Fa își rodea unghiile. 

- Nici eu nu sunt căsătorită. Nările lui Chaol se umflară. 
Câţi ani aveai când ai devenit Căpitanul Gărzii? întrebă ea. 

El strânse frâiele calului său. 

- Douăzeci. 

Convoiul făcu un popas într-o poiană, iar soldaţii descăle- 
cară. Ea îl privi pe Chaol, care legăna un picior peste calul său. 

- De ce ne-am oprit? 

Chaol desprinse lanţul de sub șaua sa și îl smuci ferm, 
îndemnând-o să coboare de pe cal. 

- Prânzul, spuse el. 


CAPITOLUL, 5 


Celaena alungă o șuviță rătăcită de păr de pe chipul ei 
şi se lăsă condusă în poiană. Dacă voia să se elibereze, tre- 
buia să treacă mai întâi de Chaol. Dacă ar fi fost singuri, 
ar fi făcut încercarea, deşi lanţurile i-ar fi îngreunat ten- 
tativa; dar cu un alai de gărzi regale antrenate să ucidă fără 
nicio ezitare... 

Chaol rămase aproape de ea în timp ce fu aprins un foc 
și pregătită mâncarea din cutii și saci cu provizii. Soldaţii 
rostogoliră bușteni pentru a forma mici cercuri, unde se 
aşezară în timp ce tovarășii lor frigeau și amestecau mân- 
carea. Câinii prințului moștenitor, care merseseră supuși 
de-o parte și a de-a alta a stăpânului lor, se apropiară de asa- 
sină legănându-și cozile și se aşezară la picioarele ei. Cel 
puţin cineva se bucura de compania sa. 

Îi era deja foame când îi puseră în cele din urmă o farfurie 
in poală, dar Celaena deveni puțin mai mult decât iritată 
când căpitanul nu îi îndepărtă imediat lanţurile. După ce îi 
aruncă o lungă privire de avertizare, îi desfăcu cătușele și le 
prinse de gleznele ei. Celaena își dădu ochii peste cap în 
timp ce duse o bucăţică de carne la gură. Mestecă încet. Ulti- 
mul lucru de care avea nevoie era să se simtă rău în prezenţa 

lor. În timp ce soldaţii vorbeau între ei, Celaena măsură îm- 
prejurimile cu privirea. Ea şi Chaol se aflau alături de cinci 
soldaţi. Prinţul moștenitor, desigur, stătea împreună cu 
Perrington, pe alți bușteni, departe de ea. Cu toate că Dorian 
se purtase arogant şi spiritual în seara precedentă, trăsăturile 
sale erau serioase în timp ce vorbea cu ducele. Întregul său 
corp părea tensionat, iar Celaena observă modul în care își 
încleşta maxilarul atunci când Perrington vorbea. Relaţia 
lor era departe de a fi cordială. 

Mestecând carnea, Celaena începu să studieze copacii. 
Pădurea devenise tăcută. Câinii ciuliră urechile, deși nu pă- 
reau să fie deranjaţi de liniște. Chiar și soldaţii tăcură. Pen- 
tru o clipă își ţinu răsuflarea. Pădurea era diferită aici. 

Frunzele se legănau asemenea unor bijuterii fine - pică- 
turi mititele de rubin, perle, topaz, ametist, smarald și gra- 
nat; și un covor din asemenea bogății acoperea podeaua 
pădurii în jurul lor. În ciuda distrugerilor provocate de 
cuceriri, această parte din Oakwald rămăsese neatinsă. Încă 
vibra de rămășițele puterii care odinioară oferise copacilor 
această frumuseţe nemaiîntâlnită. 

Avea doar opt ani când Arobynn Hamel, mentorul său 
și Regele Asasinilor, o găsise pe jumătate înecată pe malul 
unui râu îngheţat și o luase sub aripa sa, la graniţa dintre 
Adarlan şi Terrasen. Cât o antrenase pentru a deveni cel mai 
strălucit și mai loial asasin, Arobynn nu îi permisese nicio- 
dată să se întoarcă acasă, în Terrasen. Dar ea încă îşi amintea 
frumuseţea lumii înainte ca regele Adarlanului să dea ordin 
ca o parte atât de mare din ea să fie arsă până în temelii. 

Acum nu o mai aștepta nimic acolo şi nici nu o va mai aş- 
tepta vreodată. Arobynn nu rostise niciodată asta cu voce 
tare, dar, dacă ea ar fi refuzat oferta lui de a o antrena, el ar 
fi dat-o pe mâinile celor care ar fi ucis-o. Sau mai rău. Toc- 
mai devenise orfană și chiar de la vârsta de opt ani ştia că o 
viaţă cu Arobynn, cu un nou nume pe care nimeni nu l-ar 
fi recunoscut, dar, de care toți s-ar fi temut într-o zi, era o 
șansă de a o lua de la zero. De a fugi de soarta care o făcuse 
să sară în râul acela îngheţat în urmă cu zece ani. 

- Pădure blestemată, spuse un soldat cu tenul măsliniu 
din cercul lor. Un altul de lângă el chicoti. Cu cât îi dăm 
foc mai repede, cu atât mai bine, am zis. Ceilalţi soldaţi în- 
cuviinţară, iar Celaena se crispă. 

- Este plină de ură, spuse un alt soldat. 

- Vă aşteptaţi la altceva? îi întrerupse ea. Chaol își duse 
repede mâna spre sabie în timp ce soldaţii se intoarseră către 
asasină, unii dintre ei rânjind batjocoritor. Aceasta nu este 
orice pădure. Arătă cu furculiţa spre imprejurimi. Este pădu- 
rea lui Brannon, continuă ea. 

- Tatăl meu obișnuia să îmi spună poveşti despre ea, cum 
că ar fi plină de zâne, zise un soldat. Acum au dispărut toate. 

Unul dintre ei muşcă dintr-un măr şi spuse: 

- Odată cu blestemaţii ăia de Fae. 

Un altul adăugă: 

- Noi am scăpat de ei, nu-i așa? 

- Eu mi-aş ţine gura, se răsti Celaena. Regele Brannon 
era Fae, iar Oakwald încă îi aparține. Nu aș fi surprinsă dacă 
unii copaci și-ar aminti de el. 


46 SARAH]. MAAS 


Soldaţii râseră. 

- Copacii ăștia ar trebui să aibă două mii de ani! ex- 
clamă unul. 

- Fae sunt nemuritori, spuse ea. 

- Copacii nu sunt. 

Iritată, Celaena scutură din cap și luă încă o înghiţitură 
de mâncare. 

- Ce ştii despre pădurea asta? o întrebă liniștit Chaol. 

Își bătuse joc de ea? Soldaţii se aplecară, pregătiţi să izbuc- 
nească în râs. Dar ochii căprui-aurii ai căpitanului licăreau 
de pură curiozitate. 

Fa înghiți carnea. 

- Înainte ca Adarlan să inceapă cucerirea ei, această pă- 
dure era scăldată de magie, spuse ea încet, dar nu cu sfială. 

Fl aşteptă ca ea să continue, dar Celaena vorbise suficient. 

— Şi? o îndemnă el. 

- Și asta este tot ce ştiu, zise ea întâlnindu-i privirea. 
Dezamăgiţi că își pierduseră subiectul de batjocură, soldaţii 
se întoarseră la prânzul lor. 

Celaena minţise, iar Chaol ştia asta. Ştia multe despre 
pădurea asta, ştia că locuitorii acestui loc fuseseră odată 
zanele: gnomi, elfi, goblini, spiriduși, mai multe nume decât 
işi putea aminti sau număra cineva. Toate aflate sub condu- 
cerea rudelor lor mai mari, asemănători oamenilor, nemu- 
ritorii Fae — primii locuitori și coloniști ai continentului și 
cele mai vârstnice fiinţe din Erilea. 

Odată cu corupția continuă a Adarlanului și a campa- 
niei regelui de a-i vâna și executa, zânele și oamenii Fae 

plecaseră, căutându-și adăpost în sălbăticie, în locuri nea- 
tinse ale lumii. Regele Adarlanului exilase tot — magie, Fae, 
zâne - şi îndepărtase cu desăvârşire orice urmă a lor, astfel 
incât chiar și cei cărora magia le curgea prin sânge credeau 
că ea nici nu existase vreodată, Celaena însăşi numărându- 
se printre aceștia. Regele decretase că magia era o jignire la 
adresa Zeiţei și a zeilor săi — practicarea ei ar fi însemnat 
imitarea impertinentă a puterii zeilor. Dar, deși regele 
interzisese magia, majoritatea oamenilor ştiau adevărul - la 
o lună de la proclamația sa, magia dispăruse complet, de 
bunăvoie. Probabil că îşi dăduse seama de ororile care aveau 
să urmeze. 

Celaena încă putea simţi mirosul focurilor care mistui- 
seră locul pe când avea opt-nouă ani - fumul cărților ar- 
zânde, cunoștințe antice irecuperabile, țipetele înzestraților 
profeţi şi tămăduitori în timp ce erau cuprinși de flăcări, 
vitrinele și locurile sacre zdrobite, pângărite şi şterse din 
istorie. Mulți dintre cei care foloseau magia și care nu fuse- 
seră arşi de vii sfârșiseră prizonieri în Endovier - majoritatea 
nu supravieţuiseră mult timp acolo. Trecuse ceva vreme de 
când nu mai contemplase darurile pe care le pierduse, deşi 
amintirile abilităţilor sale îi bântuiau visele. În ciuda măce- 
lului, poate că era mai bine că magia dispăruse. Era mult prea 
periculoasă pentru ca o persoană raţională să o folosească; 
probabil că înzestrările ei ar fi distrus-o până acum. 

Fumul îi ardea privirea în timp ce luă încă o îmbucătură. 
Nu va uita niciodată poveştile despre Oakwald, legendele 
despre văile teribil de întunecate, despre lacurile adânci şi 

liniștite și despre peșterile pline de lumină și cântece divine. 
Dar acum erau povești, și nimic mai mult. Era periculos să 
vorbească despre ele. 

Privi cum soarele pătrundea prin bolta pădurii, cum co- 
pacii se legănau în vânt cu braţele lor lungi şi osoase. Îşi înă- 
buși un fior. 

Prânzul, din fericire, se încheie rapid. Lanţurile îi reve- 
niră în jurul încheieturilor, iar caii odihniţi fură reîncăr- 
caţi. Picioarele Celaenei deveniră atât de rigide, încât Chaol 
fu nevoit să o ajute să încalece pe cal. Era dureros să călă- 
rească, iar nasul ei avu, de asemenea, de suferit, întrucât du- 
hoarea continuă de cal asudat și excremente plutea spre 
coada alaiului. 

Călătoriră tot restul zilei, iar asasina rămase tăcută în 
timp ce privea pădurea și apăsarea din piept nu cedă până ce 
nu lăsară în urmă acel codru sclipitor. Când veni vremea 
popasului pentru noapte o durea tot corpul. Nu se osteni 
să vorbească în timpul cinei, și nici nu-i păsă când micul ei 
cort fu ridicat, cu gardienii postați afară, iar ei îi fu permis 
să se odihnească, încă legată cu cătușe de unul dintre ei. Nu 
visă nimic, dar, când se trezi, nu-i veni să-și creadă ochilor. 

Flori mici şi albe zăceau la piciorul culcușului ei și multe 
urme mici de pași, ca de copil, intrau și ieșeau din cort. Îna- 
inte ca cineva să le descopere, Celaena șterse urmele cu 
piciorul, distrugând orice rămășiță, și puse florile într-un 
săculeţ din apropiere. 

Deşi nimeni nu mai pomeni nimic despre zâne restul 
călătoriei, Celaena scrută neincetat chipurile soldaților 

încercând să-și dea seama dacă vreunul zărise ceva straniu. 
Bună parte din ziua următoare şi-o petrecu având palmele 

. . . . ° A . . e. A 
transpirate și cu inima duduindu-i în piept și fu cu ochii în 
patru în timp ce înaintau prin păduri. 


CAPITOLUL 6 


Pentru următoarele două săptămâni călătoriră în lungul 
continentului, nopţile devenind mai reci, iar zilele mai 
scurte. O ploaie rece ca gheaţa le ţinu companie patru zile, 
timp în care Celaenei îi fu atât de frig încât luă în conside- 
rare gândul de a se arunca într-o râpă, sperând că îl va trage 
și pe Chaol după ea. 

Totul era umed şi pe jumătate îngheţat, iar, în timp ce 
putea îndura părul îmbibat cu apă, nu putea suporta agonia 
pantofilor uzi. De-abia dacă își mai simţea degetele de la 
picioare. În fiecare noapte și le înfășura în orice haină uscată 
de care dispunea. Se simţea de parcă s-ar fi aflat într-un sta- 
giu de descompunere, iar cu fiecare rafală de vânt rece și înţe- 
pător, se întreba când îi va fi smulsă pielea de pe oase. Dar, 
cum era vreme de toamnă, ploaia dispăru brusc, iar cerul 
senin se întinse din nou deasupra lor. 

Celaena era pe jumătate adormită în șa când prințul 
moștenitor ieși din linie şi galopă spre ei, părul lui negru le- 
gănându-se în vânt. Pelerina roșie se umfla şi flutura într-un 
val stacojiu. Peste cămașa simplă, albă, purta o vestă fină, 
albastră, brodată cu aur. Ea ar fi vrut să fie ironică, dar prin- 
țul chiar arăta destul de bine cu cizmele sale maronii, până 
la genunchi. Iar cureaua de piele se potrivea foarte bine, deşi 

cuțitul de vânătoare părea puţin cam prea împopoţonat. 
Trase calul lângă Chaol. 

- Vino, îi spuse el căpitanului și făcu un semn cu capul 
către dealul înverzit şi abrupt pe care trupa începuse să 
il urce. 

- Unde? întrebă căpitanul, legănând lanţul Celaenei pen- 
tru ca Dorian să îl observe. Oriunde mergea el, mergea și ea. 

- Vino să vezi priveliștea, rosti Dorian. Presupun că poate 
veni ȘI asta. 

Celaena se îimbufnă. Asta? De parcă ar fi fost un sim- 
plu bagaj! 

Chaol ieși din linie, smucind cu putere de lanţul ei. Ea 
prinse hăţurile în timp ce avansau la galop, mirosul înţe- 
pător al părului de cal furișându-i-se în nări. Urcară degrabă 
dealul abrupt, calul tropăind și zvâcnind sub ea. Celaena 
încercă să nu tresară când alunecă pe spate în şa. Dacă ar fi 
căzut, ar fi murit de rușine. Dar soarele aflat la apus se ivi 
dintre copacii din urma lor, iar răsuflarea i se opri în gât vă- 
zând o turlă, apoi trei, pe urmă încă șase brăzdând cerul. 

Din vârful dealului, Celaena privi creaţia impunătoare a 
Adarlanului. Castelul de cleştar din Rifthold. 

Era uriaș, un oraș vertical, cu turnuri sclipitoare și poduri 
cristaline, odăi și turle, săli de bal de forma unor domuri și 
coridoare lungi, nesfârşite. Fusese înălțat peste fostul castel 
din piatră, iar ridicarea lui costase averea unui întreg regat. 

Își aminti de prima dată când îl văzuse, în urmă cu opt 
ani, înfrigurată și tăcută, îngheţată precum pământul de 
sub poneiul ei gras. Chiar şi atunci, considerase castelul o 

construcție de prost gust, o risipă de resurse și talent, tur- 
nurile sale îndreptându-se către cer asemenea unor gheare. 
Îşi aminti mantia albastră pe care o tot atingea, greutatea 
buclelor ei curate, hârșâitul ciorapilor ei în contact cu șaua, 
cum se jena de pata de nămol de pe pantofii roşii de catifea 
şi cum se gândise la acel bărbat - bărbatul pe care îl ucisese 
în urmă cu trei zile. 

- Încă un turn, și Întreaga construcție se va prăbuși, spuse 
prințul moştenitor. Ropotul trupei lor apropiindu-se umplu 
văzduhul. Încă mai avem câțiva kilometri de mers și prefer 
să străbat dealurile astea pe lumina zilei. Vom face un popas 
aici peste noapte. 

- Mă întreb ce va spune tatăl Majestății Tale despre ea, 
zise Chaol. | 

- A, nu va avea nimic de obiectat... până nu va deschide 
ea gura. Apoi vor urma urletele și răcnetele, iar eu voi re- 
greta ultimele două luni pe care mi le-am petrecut căutând-o. 
Dar... ei, bine, cred că tata are probleme mai importante de 
care să se preocupe. Cu aceste cuvinte, prinţul se îndepărtă. 

Celaena nu-și putea lua ochii de la castel. Se simţea atât 
de micuță, chiar și de la distanţa aceea. Uitase cât de piper- 
nicit te făcea să te simţi acea clădire. 

Soldaţii alergau încolo și-ncoace, aprinzând focuri și ridi- 
când corturi. 

— Arăţi de parcă ai merge la ștreang, nu către libertate, 
spuse căpitanul de lângă ea. 

Fa înfășura și desfășura o curea de piele în jurul unui deget. 

- Este ciudat să îl văd. 

- Orașul? 

- Orașul, castelul, mahalaua, râul. Umbra castelului creş- 
tea asupra orașului asemenea unei bestii uriașe. Încă nu știu 
în totalitate cum s-a întâmplat. 

- Capturarea ta? 

Ea încuviinţă. 

- În ciuda viziunilor tale despre o lume perfectă sub con- 
ducerea unui imperiu, conducătorii și politicienii tăi sunt 
gata să se distrugă unii pe ceilalți. La fel și asasinii, presupun. 

- Crezi că cineva din categoria ta te-a trădat? 

- Toţi ştiau că primeam cele mai bune misiuni și puteam 
cere oricât doream. Scrută cu privirea străzile întortocheate 
ale orașului și strălucirea șerpuitoare a râului. Dacă aş fi dis- 
părut, ar fi rămas un spaţiu gol de pe urma căruia puteau 
profita. Ar fi putut fi unul; ar fi putut fi mulți. 

- Nu ar trebui să te aștepți la onoare din partea unor ase- 
menea oameni. 

- Nu am spus că mă aşteptam la asta. Niciodată nu am 
avut încredere în majoritatea lor şi ştiam că mă urau. 

Avea bănuielile ei, desigur. lar cea care părea cea mai pro- 
babilă era un adevăr pe care nu era pregătită să îl înfrunte, 
nici acum, nici altă dată. 

- Endovierul trebuie să fi fost groaznic, spuse Chaol. 
Cuvintele lui nu ascundeau nimic răutăcios sau batjocoritor. 
Îndrăznea ea să o numească simpatie? 

- Da, spuse încet. A fost. El îi aruncă o privire care cerea 
mai multe detalii. Ei bine, ce îi păsa ei dacă îi spunea? Când 
am sosit acolo, mi-au tăiat părul, mi-au dat niște zdrenţe și 

mi-au pus un târnăcop în mână, de parcă aș fi știut ce să fac 
cu el. M-au legat cu lanţuri de ceilalți și am îndurat bi- 
ciuirile împreună cu ei. Dar supraveghetorii fuseseră in- 
struiți să mă trateze cu mai multă „grijă“ și şi-au permis 
libertatea de a-mi pune sare pe răni - sare pe care eu am 
extras-o — şi m-au biciuit suficient de des, astfel încât unele 
răni nu s-au mai închis. Datorită bunăvoinţei a câtorva pri- 
zonieri din Eyllwe, rănile mele nu s-au infectat. În fiecare 
noapte, unul dintre ei stătea treaz cât era nevoie pentru a-mi 
curăța spatele. 

Chaol nu răspunse, și îi aruncă doar o privire sigură îna- 
inte de a cobori de pe cal. Oare fusese nesăbuită pentru că își 
permisese să îi povestească ceva atât de personal? El nu mai 
vorbi cu ea în acea zi, exceptând câteva ordine răstite. 

Celaena se trezi gâfâind, cu o mână la gât, transpiraţia 
rece prelingându-i-se pe spate, adunându-i-se în barbă. Mai 
avusese coşmarul ăsta înainte — că zăcea într-una dintre gro- 
pile comune din Endovier. Iar când încerca să se ridice din 
mormanul de trupuri descompuse, era trasă înapoi de o 
mână cadaverică. lar pe urmă nimeni nu observa că ea încă 
mai ţipa în timp ce o îngropau de vie. 

Cu o senzaţie de greață, Celaena se ghemui. Respiră me- 
canic, genunchii ascuţiţi presându-i maxilarul. Datorită vre- 
mii neobișnuit de calde pentru acel sezon, hotărâseră să nu 
mai doarmă în corturi - lucru care îi oferea o priveliște asu- 
pra capitalei. Castelul iluminat se înălța din orașul adormit 

asemenea unui morman din gheaţă și aburi. Avea o tentă 
verzuie şi părea să pulseze. 

Mâine, pe vremea asta, va fi închisă între zidurile acelea. 
Dar noaptea aceasta... noaptea acesta era atât de liniştită, 
asemenea calmului dinaintea unei furtuni. 

Își imagină că întreaga lume era adormită, vrăjită de 
verdele-marin al castelului. Timpul venea și trecea, munții 
se înălțau și se prăbuşeau, lujerii cotropind orașul cufundat 
in somn, ascunzându-l sub straturi de ghimpi și frunze. Ea 
era singura persoană trează. 

Îşi trase mantia în jurul său. Va câștiga. Va câștiga și Îl va 
servi pe rege, apoi va dispărea în neant și nu se va mai gândi 
la castele sau regi, sau asasini. Nu își dorea să domnească din 
nou peste acest oraș. Magia era moartă, Fae fuseseră alungaţi 
sau executaţi, iar ea nu va mai avea niciodată nimic de-a face 
cu înălțarea şi declinul vreunui regat. 

Nu avea un destin. Nu mai avea. 

Cu o mână pe sabie, Dorian Havilliard o privea pe asasină 
de pe locul său de pe partea cealaltă a taberei adormite. Era 
ceva trist în legătură cu ea — stând atât de nemișcată, cu picioa- 
rele la piept, lumina lunii aruncând o nuanţă argintie asupra 
părului ei. Nicio expresie mândră sau curajoasă nu îi traversa 
chipul în timp ce strălucirea castelului licărea în ochii ei. 

O considera frumoasă, puţin stranie şi nefericită. Era 
ceva în felul în care ochii ei sclipeau când privea ceva mi- 
nunat în depărtare. Nu putea înţelege ce anume. 

Ea privea neincetat castelul, silueta ei fiind proiectată în 
oglinda sclipitoare a râului Avery. Norii se adunară deasu- 
pra lor, iar ea îşi înălță privirea către ei. Printre ei putea zări 
un roi de stele. Dorian nu se putea abate de la gândul că și 
ele o priveau. 

Nu, trebuia să își amintească faptul că ea era o asasină, 
binecuvântată cu un chip frumos și o minte sclipitoare. Își 
spăla mâinile cu sânge și era la fel de probabil să îi taie gâtul 
tot atât cât şi să îi ofere un cuvânt de alinare. lar ea era 
Campionul său. Era aici pentru a lupta pentru el și pentru 
libertatea ei. Și nimic mai mult. Prinţul se întinse, cu mâna 
incă pe sabie, și adormi. 

Totuși, imaginea îi bântui visele în timpul nopţii: o fată 
minunată privind către stele, iar stelele privind-o și ele. 


CAPITOLUL, 7 


Trompetiştii le anunţară sosirea în timp ce treceau prin- 
tre zidurile de alabastru ale Rifrholdului. Steaguri stacojii 
înfățișând balauri aurii cu două aripi fluturau în vânt deasu- 
pra capitalei, străzile pavate erau libere în faţa lor, iar Celaena, 
descătușată, îmbrăcată, machiată și așezată înaintea lui Chaol, 
se încruntă simțind mirosul oraşului. 

Dincolo de mirosul mirodeniilor şi al cailor stăruia o 
duhoare de mizerie, sânge și lapte stricat. Aerul reținea un 
iz al apelor sărate ale râului Avery - altfel decât sarea din 
Endovier. Acestea purtau nave militare de pe oceanele din 
Erilea, nave comerciale ticsite cu bunuri și sclavi, și bărci de 
pescuit cu carne acoperită de solzi, pe jumătate putrezită, 
pe care oamenii, cumva, reușeau să o mănânce. De la co- 
mercianţi bărboși la slugi cu braţe pline de cutii, toată lumea 
inceta orice activitate în timp ce purtătorii de steag măr- 
șăluiau cu mândrie înainte, iar Dorian Havilliard le făcea cu 
mâna în semn de salut. 

Aceștia îl urmară pe prinţul moștenitor care, asemenea lui 
Chaol, era înfășurat într-o mantie roșie, prinsă peste partea 
stângă a pieptului cu o broșă modelată după blazonul regal. 
Prinţul purta o coroană aurie peste părul neted, iar Celaena 
fu nevoită să admită că arăta totuși destul de regal. 

Femei tinere se îngrămădeau în jurul lor, făcându-le cu 
mâna. Dorian clipea şi zâmbea forțat. Celaena nu se putu 
abține să nu observe privirile crâncene ale acelorași femei 
când o zăriră în alaiul prinţului. Ştia cum arăta, aşezată pe 
un cal asemenea unei domniţe cucerite şi aduse la castel. 
Astfel că Celaena doar le zâmbi, își aranjă părul și-și flutură 
genele în spatele prinţului. 

Simţi o înţepătură în braţ. 

- Ce? spuse ea printre dinți către Căpitanul Gărzii în timp 
ce acesta o ciupea. 

- Arăț ridicol, zise el tot printre dinți, zâmbind mulțimii. 

Ea îi copie expresia feţei. 

- Ele sunt ridicole. 

- Taci din gură şi poartă-te firesc. Respirația lui sufla fier- 
binte pe gâtul ei. 

— Ar trebui să sar de pe cal şi să fug, spuse ea făcând cu 
mâna unui tânăr, care rămase cu gura căscată crezând că 
primeşte atenţia unei doamne de la curte. Aș dispărea într- 
o secundă, continuă Celaena. 

— Ce discuţie plăcută. 

Intrară în cartierul negustoresc, unde mulțimea se aduna 
printre copacii mărginind aleile largi pavate cu piatră albă. 
Vitrinele de sticlă erau aproape invizibile în spatele mulți- 
mii, dar o foame lacomă se trezi în interiorul ei în timp ce 
treceau pe lângă fiecare magazin. Fiecare fereastră expunea 
rochii și tunici, care stăteau mândre în spatele suporturilor 
cu bijuterii strălucitoare și pălării cu boruri largi prinse 
împreună asemenea buchetelor de flori. În depărtare, se 
deslușea castelul de cleştar, atât de înalt încât Celaena fu 

nevoită să lase puţin capul pe spate pentru a vedea cele mai 
inalte turnuri. De ce aleseseră o rută atât de lungă şi inco- 
modă? Chiar își doreau să fie văzute de toată lumea? 

Celaena înghiţi în sec. Urmă o pauză între clădiri, iar 
pânze întinse asemenea aripilor unei molii îi întâmpinară 
de îndată ce păşiră pe bulevardul șerpuit de-a lungul râului 
Avery. Vapoare leneveau acostate la chei, o încâlceală de 
frânghii şi năvoade, şi marinari strigând unii la alţii, prea 
ocupați pentru a observa procesiunea regală. La pocnetul 
unui bici, Celaena își feri instinctiv capul într-o parte. 

Sclavii se clătinau pe pasarela unei corăbii de marfă. Un 
amestec de naţiuni cucerite, fiecare având aceleași chipuri 
furioase şi goale pe care ea le mai văzuse de atâtea ori îna- 
inte. Majoritatea sclavilor erau prizonieri de război - rebeli 
care supraviețuiseră masacrului armatelor Adarlanului. Unii 
erau, probabil, oameni care fuseseră capturați sau acuzaţi de 
tentativa de practicare a magiei. Dar alţii erau doar oameni 
obișnuiți, în locul nepotrivit, la momentul nepotrivit. 
Observă că erau numeroși sclavi înlănţuiți lucrând la docuri, 
ridicând greutăţi și asudând, ţinând umbrele de soare și 
turnând apă, cu ochii în pământ sau spre cer — niciodată spre 
ceea ce aveau în față. 

Îşi dorea să sară de pe cal şi să alerge către ei sau să 
strige pur şi simplu că ea nu făcea parte din escorta prin- 
tului, că ea nu-i adusese în acel hal — încătuşaţi, înfometați 
și bătuţi —, că ea muncise și sângerase împreună cu ei, cu 
familiile şi prietenii lor - ea nu era precum monștrii aceş- 
tia care distrugeau totul. Că ea făcuse ceva, în urmă cu 
aproape doi ani, când eliberase aproximativ două sute de 

sclavi din robia Lordului Piraților. Chiar şi asta totuşi nu 
era de ajuns. 

Oraşul fu deodată separat de ea, smuls de lângă ea. Oa- 
menii încă făceau plecăciuni, aplaudând şi râzând, arun- 
când flori şi alte mărunțişuri înaintea cailor lor. Celaenei îi 
era greu să respire. 

Mai curând decât i-ar fi plăcut, poarta din fier și sticlă a 
castelului se ivi înaintea ei, uşile zăbrelite fiind deschise şi 
douăsprezece gărzi flancând aleea de piatră ce ducea spre 
arcadă. Cu lăncile ridicate, ţineau scuturi dreptunghiulare, 
iar ochii le erau întunecaţi sub coifurile din bronz. Fiecare 
dintre ei purta o pelerină roșie. Armura lor, deşi uzată, era 
bine lucrată din cupru și piele. 

Dincolo de arcadă pornea un drum brăzdat cu copaci 
aurii şi argintii. Felinare de sticlă răsăreau printre gardurile 
vii ce mărgineau aleea. Sunetele orașului se estompară în 
timp ce treceau pe sub o altă arcadă, de data aceasta făcută 
din sticlă strălucitoare, apoi castelul se ivi impunător îna- 
intea lor. 

Chaol suspină în timp ce descălecă în curtea deschisă. O 
pereche de mâini o coborâră pe Celaena din șa şi o proptiră 
în picioare. Sticla licărea pretutindeni, iar o mână poposi pe 
umărul ei. Pe nesimţite, grăjdarii îi preluară rapid calul. 

Chaol o trase lângă el, strângând ferm un colț al mantiei 
în timp ce prinţul moştenitor se apropie. 

- Şase sute de camere, odăile soldaților şi ale servitorilor, 
trei grădini, un parc de jocuri și grajduri la fiecare capăt, spuse 
Dorian, privindu-și locuinţa. Cine ar avea vreodată nevoie 
de atâta spaţiu? 

Ea reuși să afișeze un zâmbet slăbit, puţin uimită de far- 
mecul său brusc. 

- Nu ştiu cum poţi dormi noaptea când doar un perete 
din sticlă te desparte de moarte, spuse ea. Privi în sus, dar își 
cobori imediat privirea în pământ. Nu îi era teamă de înăl- 
țimi, dar gândul de a se afla atât de sus protejată doar de 
sticlă îi innodă stomacul. 

— Atunci, eşti ca şi mine. Dorian chicoti. Slavă zeilor că 
ţi-am aranjat apartamentul în castelul din piatră. Nu mi-ar 
plăcea deloc să te simţi incomod. 

Hotărând că decizia cea mai bună nu ar fi să se încrunte 
la el, Celaena privi în schimb către porțile masivului castel. 
Uşile erau făcute din sticlă roşie fumurie, deschizându-se 
asemenea gurii unui uriaș. Dar putea vedea că interiorul era 
făcut din piatră şi i se păru că cel din cleştar fusese așezat 
peste castelul original. Ce idee ridicolă - un castel de cleștar. 

- Bun, spuse Dorian. Te-ai îngrăşat un pic, iar pielea ta 
are puţină culoare acum. Bine ai venit în casa mea, Celaena 
Sardothien! Încuviință din cap către câţiva nobili trecători, 
care făcură o plecăciune. Competiţia începe mâine. Căpita- 
nul Westfall te va conduce în apartamentul tău. 

Ea ridică din umeri şi căută cu privirea orice urmă sau semn 
al rivalilor săi. Totuși, nimeni altcineva nu părea să sosească. 

Prinţul salută un alt grup de curteni, iar în timp ce vorbi 
din nou, nu privi nici spre asasină, nici către Căpitanul Gărzii. 

- Trebuie să mă întâlnesc cu tatăl meu, spuse el aruncând 
o privire spre trupul unei domnițe deosebit de frumoase. Îi 
făcu cu ochiul, iar ea își ascunse chipul în spatele unui evan- 
tai din dantelă în timp ce își continuă plimbarea. Dorian 

încuviință din cap către Chaol. Ne vom vedea mai târziu, în 
această seară. Fără a-i adresa un cuvânt Celaenei, urcă trep- 
tele către palat, mantia sa roșie fluturând în vânt. 


% 


Prinţul moștenitor se ţinu de cuvânt. Apartamentul ei se 
afla într-o aripă a castelului din piatră, mult mai mare decât 
anticipase ea. Consta dintr-un dormitor cu o cameră de baie 
atașată, o garderobă, o mică sufragerie şi un salon cu muzică 
și jocuri. Fiecare încăpere era mobilată cu auriu și roşu aprins, 
dormitorul ei, de asemenea, decorat cu o tapiserie imensă pe 
un perete, cu canapele și fotolii moi și adânci, aranjate într-o 
manieră elegantă. Balconul dădea spre o fântână din una 
dintre grădini şi, oricare ar fi fost, era minunată, nu mai con- 
tau gărzile pe care le zărea la posturile lor de dedesubt. 

Chaol o părăsi, iar Celaena nu aşteptă până ce ușa se în- 
chise înainte de a se izola în dormitorul ei. Printre murmure 
de apreciere în timpul scurtului tur al camerelor alături de 
Chaol, ea numărase ferestrele — douăsprezece - ieșirile - una — 
și gărzile postate lângă ușă, ferestre şi sub balcon - nouă. 
Fiecare soldat era înarmat cu sabie, cuţit şi o arbaletă și, deşi 
fuseseră în gardă în timp ce căpitanul lor trecuse pe lângă ei, 
Celaena ştia că o arbaletă nu era chiar o greutate neglijabilă 
de purtat vreme de ore întregi. 

Celaena se strecură la fereastra dormitorului, lipindu-se 
de peretele de marmură, și privi în jos. Gărzile deja îşi prin- 
seseră arbaletele pe spate. Ar trece secunde prețioase până să 
apuce arma și să o încarce — secunde în care ea le-ar putea lua 
săbiile, le-ar putea tăia gâturile și apoi ar putea dispărea în 

grădină. Zâmbi în timp ce păși în faţa ferestrei pentru a o 
studia. Granița ei îndepărtată se încheia cu copacii dintr-un 
parc de vânătoare. Ştia suficient despre castel încât să îşi dea 
seama că se afla în aripa sudică, iar, dacă ar fi luat-o prin 
parcul de vânătoare, ar fi ajuns la un zid de piatră, iar din- 
colo de el, curgea râul Avery. 

Celaena deschise şi închise ușile dulapului, bufetului și ale 
camerei de baie. Desigur, nu exista nicio armă, nici măcar 
un vătrai, dar luă cele câteva agrafe de os pe care le găsi ră- 
tăcite pe fundul unui sertar şi nişte aţă pe care o găsi într-un 
coş de cusut din uriașa sa garderobă. Fără ace. Îngenunche pe 
covorul din garderobă - care era lipsită de haine - şi, atentă 
la ușa din spatele său, încropi rapid ceva din agrafele de păr, 
rupându-le capetele înainte de a le lega una de cealaltă cu aţă. 
Când termină, ridică obiectul şi se încruntă. 

Ei, bine, nu era un cuţit, dar, prinse împreună în acel fel, 
capetele zimţate ale agrafelor rupte puteau provoca ceva 
răni. Testă vârfurile cu un deget, tresărind când un ciob de 
os îi înțepă pielea aspră. Da, cu siguranţă ar durea dacă ar 
străpunge gâtul unei gărzi cu el. Şi l-ar slăbi pentru suficient 
timp încât să îi poată lua toate armele. 

Celaena se întoarse în dormitor căscând şi se urcă pe mar- 
ginea patului pentru a ascunde arma improvizată într-unul 
dintre faldurile baldachinului. Când termină, aruncă din nou 
o privire asupra camerei. Ceva din dimensiunile încăperii 
părea nelalocul său, ceva din înălțimea pereţilor, dar nu era 
sigură ce. Totuşi, baldachinul îi oferea numeroase ascun- 
zători. Ce altceva ar putea lua fără ca ei să observe? Chaol 
probabil că pusese pe cineva să cerceteze cu grijă camera 

înainte de sosirea ei. Ascultă în spatele ușii dormitorului, 
așteptând să audă orice semn de activitate. Când fu sigură că 
nu era nimeni în apartament, intră în hol şi îl traversă până 
în camera de jocuri. Zări tacurile de biliard sprijinite de pe- 
retele îndepărtat și bilele colorate așezate pe masa verde din 
pâslă, apoi rânji. Chaol nu era nici pe jumătate atât de inte- 
ligent pe cât se credea. 

În cele din urmă, lăsă echipamentul de biliard acolo doar 
pentru că ar fi trezit suspiciuni dacă ar fi dispărut cu totul, 
dar era suficient de ușor să ia un tac, dacă avea nevoie să scape, 
sau să folosească bilele greoaie, dacă voia să doboare un 
paznic. Epuizată, se întoarse în dormitor și se urcă în patul 
enorm. Salteaua era atât de moale încât se cufundă în ea câţiva 
centimetri şi era suficient de lată pentru ca trei oameni să 
poată dormi în ea fără a se deranja reciproc. Încolăcindu-se pe 
o parte, pleoapele Celaenei deveniră din ce în ce mai grele. 

Dormi preţ de o oră, până ce o servitoare anunţă sosirea 
unui croitor, ca să o echipeze cu haine potrivite pentru curtea 
regală. Și astfel încă o oră trecu fiind măsurată şi fixată cu ace 
şi asistând la prezentarea diferitelor materiale și culori. Majo- 
ritatea i se păreau oribile. Câteva îi atraseră atenţia, dar când 
încercă să recomande stiluri specifice care o avantajau, primi 
doar o fluturare a mâinii și o strâmbătură din nas. Se gândi să- 
i înfigă croitorului în ochi unul dintre acele cu gămălie. 

Se spălă, simțindu-se aproape la fel de murdară ca în 
Endovier și fu recunoscătoare pentru servitoarele blânde care 
se ocupau de ea. Multe dintre rănile sale formaseră crustă sau 
în urma lor rămăseseră linii subțiri şi albe, deşi spatele îi cel 
mai vătămat. După aproape două ore de răsfăţ - scurtându-i 

părul pentru a ajunge la acelaşi nivel, conturându-i unghiile 
şi răzuindu-i pielea moartă de pe picioare şi mâini —, Celaena 
zâmbi către oglinda din garderobă. 

Doar în capitală servitoarele puteau face o treabă atât de 
rafinată. Arăta spectaculos. Complet și total spectaculos. 
Purta o rochie cu falduri şi mâneci lungi și albe, presărate cu 
orhidee violet. Corsetul de culoarea indigoului era tivit cu 
O linie subțire de aur, iar o capă albă ca neaua atârna pe umeri. 
Părul ei, pe jumătate prins sus şi împletit cu o panglică fucsia, 
se revărsa în valuri lejere. Dar zâmbetul îi șovăi când își 
aminti de ce se afla aici. 

Într-adevăr, Campionul regelui. Arăta mai degrabă pre- 
cum cățelul de salon al regelui. 

- Minunat, spuse glasul unei femei bătrâne, iar Celaena 
făcu o piruetă, metrii de material greoi răsucindu-se odată cu 
ea. Corsetul ei - porcăria aia blestemată — îi strângea coastele 
atât de tare, încât o lăsa fără suflare. De aceea prefera tunici 
şi pantaloni. 

Era o femeie masivă, dar bine îngrădită în rochia albas- 
tru-cobalt şi cu modele de culoarea piersicii, care o încadrară 
ca fiind una dintre servitoarele casei regale. Chipul său, deşi 
puţin ridat, era elegant îimbujorat. Făcu o plecăciune. 

- Philippa Spindlehead, spuse femeia ridicându-se. Sluji- 
toarea ta personală. Tu trebuie să fii... 

- Celaena Sardothien, spuse ea fără ezitare. 

Ochu Philippei se măriră. 

- Păstraţi informaţia aceasta pentru dumneavoastră, 
domnişoară, şopti ea. Eu sunt singura care ştie. Şi gărzile, 
presupun. 

- Atunci ce cred oamenii despre toate gărzile mele? în- 
trebă ea. 

Philippa se apropie, ignorând privirea aspră a Celaenei 
în timp ce aranja faldurile rochiei asasinei, înfoindu-le pe 
ici, pe colo. 

- A, ceilalți... Campioni au și ei gărzi în faţa camerelor 
lor. Sau oamenii cred pur și simplu că ești o altă domniță- 
prietenă de-a prinţului. 

— Alta? 

Philippa zâmbi, dar își menţinu privirea asupra rochiei. 

— Alteța Sa are o inimă mare. 

Celaena nu fu deloc surprinsă. 

- Are trecere la femei? 

- Nu este treaba mea să vorbesc despre Majestatea Sa. lar 
tu ar trebui să îți cântărești cuvintele. 

- Voi face cum vreau eu. Studie chipul ofilit al servi- 
toarei. De ce trimiseseră o femeie atât de blândă să o ser- 
vească? Ar dobori-o într-o clipită. 

— Atunci te vei trezi înapoi în minele alea, păpuşă. Philippa 
îşi puse o mână în șold. A, nu te încrunta, îţi strici chipul 
când arăţi aşa! Se întinse pentru a ciupi obrazul Celaenei, 
iar ea se trase înapoi. 

— Eşti nebună? Sunt o asasină, nu o idioată de la curte! 

Philippa chicoti. 

- Totuși, ești încă o femeie, iar atâta timp cât te afli în 
grija mea, te vei purta ca una, Wyrd să mă ajute! 

Celaena clipi, apoi spuse încet. 

— Eşti teribil de îndrăzneață. Sper că nu te porți aşa cu 
celelalte doamne de la curte. 

- Ah. Cu siguranţă a existat un motiv pentru care m-au 
desemnat să mă ocup de tine. 

— Înţelegi ce presupune ocupaţia mea, nu-i așa? 

- Fără supărare, dar aceste podoabe rafinate merită mai 
mult decât să îmi văd capul rostogolindu-se pe pământ. Buza 
de sus a Celaenei se ridică de pe dinţii săi în timp ce servi- 
toarea se întoarse, îndreptându-se spre ușă. Nu face faţa aia, 
strigă Philippa peste umăr. Îți încrețeşte nasul ăla mic. 

Celaena rămase cu gura căscată în timp ce slujitoarea 
părăsi încăperea. 


Prinţul moştenitor al Adarlanului îl privea fără să cli- 
pească pe tatăl său, așteptând să vorbească. Așezat pe tronul 
de cleştar, Regele Adarlanului îl privea, de asemenea. Une- 
ori, Dorian uita cât de puţin semăna cu tatăl său — fratele lui 
mai mic, Hollin, era cel care moștenise trăsăturile regelui, 
chipul rotund și privirea ageră. Dar Dorian, înalt, voinic şi 
elegant, nu semăna deloc cu suveranul. Apoi mai era şi ches- 
tiunea ochilor de safir ai lui Dorian - nici măcar mama sa nu 
avea ochii lui. Nimeni nu ştia de unde îi moştenise. 

- Ea a sosit? întrebă tatăl său. Vocea îi era dură şi șuie- 
rătoare precum ciocnirea scuturilor şi vuietul săgeţilor. În 
ceea ce priveşte salutările, probabil acestea erau cele mai 
blânde cuvinte pe care le putea primi. 

— Nu ar trebui să reprezinte o ameninţare sau să pro- 
voace nicio problemă cât este aici, spuse Dorian cât putu de 
calm. Aducerea lui Sardothien fusese un joc dificil de noroc, 

un pariu cu privire la toleranța tatălui său. Era pe punctul 
de a afla dacă meritase efortul. 

- Gândeşti ca oricare fraier pe care l-a ucis. Dorian își 
indreptă poziția în timp ce regele continuă. Nu datorează 
nimănui supunere doar ei înseși și nu va ezita să-ți înfigă un 
pumnal în inimă. 

- Tocmai de aceea este cu siguranţă în stare să câştige 
competiția asta a ta. 

Regele nu spuse nimic, iar Dorian continuă, inima sa 
luând-o la galop. 

- Dacă mă gândesc mai bine, intreaga competiţie ar putea 
fi inutilă. 

- Spui asta doar pentru că îţi este teamă că vei pierde 
banii. Dacă ar fi ştiut tatăl său că el nu se aventurase în găsi- 
rea unui campion doar pentru aur, ci pentru a scăpa, pentru 
a pleca departe de el pentru cât mai mult timp posibil! 

Dorian își întări nervii, amintindu-și cuvintele la care 
cugetase întreg drumul dinspre Endovier. 

— Îţi garantez că va fi în stare să își îndeplinească sarci- 
nile; chiar nu este nevoie să o antrenăm. i-am spus deja: 
competiţia asta este inutilă și prostească. 

- Dacă nu îţi măsori cuvintele, îi voi spune să te folo- 
sească pe tine în antrenamentul ei. 

- Şi apoi ce? Hollin urcă pe tron? 

- Nu te îndoi de mine, Dorian, îl avertiză regele. Ai 
putea crede că această... fată poate câștiga, dar uiţi că Ducele 
Perrington garantează pentru Cain. Ţi-ar fi fost mult mai 
bine dacă ai fi ales un Campion ca el — călit în sânge și oțel 
pe câmpul de luptă. Un adevărat Campion. 

Dorian își băgă mâinile în buzunare. 

— Nu crezi că titlul acesta este puţin ridicol, din moment 
ce „Campionii“ noștri nu sunt nimic mai mult decât niște 
criminali? 

Regele se ridică de pe tron și arătă către harta pictată pe 
peretele îndepărtat al camerei sale de consiliu. 

- Eu sunt cuceritorul acestui continent și, în curând, 
viitorul conducător al întregii Erilea. Nu-mi vei pune vor- 
bele la îndoială. 

Dorian, dându-și seama cât de aproape se afla de a sări de 
la impertinenţă la rebeliune - o diferență pe care avusese 
mare, mare grijă să o menţină -, mormăi câteva scuze. 

- Suntem în război cu Wendlyn, continuă tatăl său. Am 
dușmani pretutindeni. Cine altcineva să lucreze pentru mine 
decât cineva complet recunoscător pentru primirea unei a 
doua șanse, dar și a bogăției şi puterii numelui meu? Regele 
zâmbi când Dorian nu răspunse. Dorian încercă să nu tre- 
sară în timp ce tatăl său îl studia. Perrington mi-a spus că 
te-ai purtat excelent în călătoria aceasta. 

- Cu Perrington pe post de câine de pază, nici nu se pu- 
tea altfel. 

- Nu voi tolera cine știe ce țărancă din împrejurimi 
bătând la porţile castelului, plângându-se că i-ai frânt inima. 
Obrajii lui Dorian se imbujorară, dar nu evită privirea tatălui 
său. Am muncit din greu și îndelung pentru a-mi clădi impe- 
riul; nu-mi vei complica treburile cu moștenitori ilegitimi. 
Însoară-te cu o femeie cumsecade, apoi distrează-te cât vrei 
după ce îmi oferi un nepot sau doi. Când vei fi rege, vei înţe- 
lege consecinţele. 

- Când voi fi rege, nu voi pune stăpânire pe Terassen 
prin legături slabe de ereditate. Chaol îl avertizase să își 
măsoare cuvintele când vorbea cu tatăl său, dar, când regele 
ii vorbea în felul acesta, de parcă ar fi fost un idiot răsfăţat... 

- Chiar dacă le-ai oferi autonomia, acei rebeli ţi-ar înfige 
capul într-o țepușă înaintea porților Orynthului. 

— Poate chiar alături de toți moștenitorii mei ilegitimi, 
dacă am noroc. 

Regele îi aruncă un zâmbet veninos. 

— Fiul meu cu limbă de aur. Se priviră unul pe altul în 
tăcere înainte ca Dorian să vorbească din nou. 

— Poate că ar trebui să vezi dificultatea noastră de a trece 
de apărarea navală a Wendlynului ca pe un semn că ar trebui 
să încetezi a te mai juca de-a zeul. 

- Joacă? Regele zâmbi, dinţii săi strâmbi licărind gălbui 
în lumina focului din șemineu. Eu nu mă joc. Iar aceasta nu 
este o joacă. Umerii lui Dorian deveniră rigizi. Deși poate 
arăta bine, ea este încă o vrăjitoare. Trebuie să păstrezi dis- 
tanţa, ai înţeles? 

— Faţă de cine? De asasină? 

— Este periculoasă, băiete, deși tu ești sponsorul ei. Ea își 
dorește un lucru și unul singur - să nu crezi că nu te va 
folosi pentru a-l obține. Dacă o curtezi, consecinţele nu vor 
fi plăcute. Nu din partea ei și nici din partea mea. 

— Şi, dacă mă cobor la nivelul ei și decid să mă asociez cu 
ea, ce-ai face, tată? M-ai arunca și pe mine în Endovier? 

Regele îl luă prin surprindere înainte ca Dorian să își 
adune toate puterile. Dosul palmei regelui intră în contact 
cu obrazul lui Dorian, iar prinţul se clătină, dar își menţinu 

calmul. Faţa îi pulsa, înțepându-l atât de tare încât făcu efor- 
turi uriaşe de a-și împiedica ochii să lăcrimeze. 

- Fiul meu sau nu, urlă tatăl, sunt încă regele tău! Mi te 
vei supune, Dorian Havilliard, sau vei plăti. Nu mai tolerez 
întrebările tale. 

Știind că ar reuși să-și provoace şi mai multe probleme 
dacă ar rămâne, prinţul moștenitor al Adarlanului se înclină 
tăcut înaintea tatălui său și părăsi camera tronului, ochii 
sclipindu-i de o furie cu greu controlată. 


CAPITOLUL 8 


Celaena străbătea un coridor din marmură, rochia flu- 
turându-i în urmă asemenea unui val alb şi violet. Chaol 
pășea în spatele ei, cu o mână pe mânerul în formă de vultur 
al sabiei sale. 

- Este ceva interesant pe holul acesta? 

— Ce altceva ţi-ar plăcea să vezi? Deja am văzut toate cele 
trei grădini, sălile de bal, camerele istorice şi cele mai fru- 
moase panorame oferite de castelul de piatră. Dacă refuzi să 
mergi în castelul de cleştar, atunci nu ne-a mai rămas nimic 
de văzut. 

Ea își încrucișă braţele. Reușise să-l convingă să îi ofere un 
tur al locului sub pretextul plictiselii extreme — când, de fapt, 
ea folosise fiecare moment pentru a plănui o mulțime de rute 
de evadare din camera sa. Castelul era vechi, iar multe dintre 
coridoarele și treptele sale nu duceau nicăieri; evadarea tre- 
buia plănuită cu atenţie. Dar, cu toată competiția aceasta 
începând a doua zi, ce altceva avea de făcut? Și ce altă cale mai 
bună avea de a se pregăti pentru un potenţial dezastru? 

- Nu înţeleg de ce refuzi să intri în clădirea de cleștar, 
spuse el. Nu este nicio diferență între interioare, nici măcar 
nu ai ști că te afli în ea dacă nu ţi-ar spune cineva sau nu te-ai 
uita pe fereastră. 


TRONUL DE CLEȘTAR 73 


- Doar un neghiob ar intra într-o casă din sticlă. 

— Este la fel de rezistentă precum oţelul și piatra. 

- Da, până ce intră cineva mai greoi şi totul se face ţăndări. 

— Asta este imposibil. 

Gândul că ar putea sta pe o podea din sticlă îi provoca 
greață. 

- Nu există nicio menajerie sau bibliotecă pe care am 
putea-o vizita? Trecură pe lângă un set de uși închise. Su- 
netele unor discursuri vioaie ajunseră la urechile lor, împre- 
ună cu zăngănitul blând al unei harpe. Ce este înăuntru? 

- Salonul reginei. O prinse de braț și o trase după el pe 
coridor. 

- Regina Georgina? Oare el nu avea habar ce informaţie 
ii oferea? Poate că el credea cu sinceritate că ea nu era o 
ameninţare. Își ascunse privirea încruntată. 

- Da, Regina Georgina Havilliard. 

- Tânărul prinţ este acasă? 

- Hollin? Este la școală. 

- Şi este la fel de chipeș precum fratele său mai mare? 
Celaena zâmbi în timp ce Chaol se crispă. 

Era bineștiut faptul că prinţul de zece ani era odios și răs- 
făţat, iar ea își aminti de scandalul care izbucnise cu câteva 
luni înainte de capturarea sa. Hollin Havilliard, după ce 
descoperise că terciul său era ars, o bătuse atât de tare pe una 
dintre servitoarele sale încât incidentul nu putu fi ascuns. 
Familia femeii primise despăgubiri, iar tânărul prinț fusese 
trimis la școală în munţi. Regina Georgina refuzase preţ de 
O lună să își primească curtenii. 

- Hollin va creşte la fel ca și cei din neamul său, mor- 
măi Chaol. 

Mergea cu pași săltăreţi, palatul dispărând uşor în urma 
lor. Rămaseră în tăcere pentru câteva minute, până ce o ex- 
plozie răsună în apropiere, apoi încă una. 

— Ce este sunetul asta groaznic? întrebă Celaena. Căpi- 
tanul o conduse printr-un set de uși din sticlă și indică ceva 
deasupra în timp ce intrară într-o grădină. 

- Turnul cu ceas, spuse el, ochii săi arămii licărind amu- 
zaţi până când ceasul își încetă strigătul. Ea nu mai auzise 
niciodată un asemenea clopot. 

În grădină se înălța un turn construit din piatră neagră. 
Două capete de balauri, cu aripile întinse, gata de zbor erau co- 
coţaţi de-o parte și de alta a ceasului, răcnind către cei de jos. 

- Ce lucru oribil! șopti ea. Numerele arătau de parcă ar 
fi fost scrise cu vopsea pe cadranul alb al ceasului, iar limbile 
sale ca niște săbii crestau suprafața sidefată. 

- Când eram copil nu mă apropiam de el, recunoscu Chaol. 

- Ai vedea așa ceva la Porţile Wyrdului... nu într-o gră- 
dină. Cât de vechi este? 

- Regele a dat poruncă să fie înălțat în preajma nașterii 
lui Dorian. 

- Acest rege? Chaol încuviință. De ce ar dori să fie con- 
struit ceva atât de groaznic? 

- Vino, spuse el întorcându-se și ignorând întrebarea ei. 
Să mergem. 

Celaena studie ceasul pentru încă o secundă. Gheara 
groasă a unui balaur era îndreptată către ea. Putea jura că 

fălcile sale se lărgiseră. Întorcându-se pentru a-l urma pe 
Chaol, observă o lespede pe aleea pavată. 

- Ce este asta? 

Chaol se opri. 

— Ce să fie ce? 

Celaena arătă către însemnul gravat pe placă. Era un cerc 
cu o linie verticală prin centru, care se extindea dincolo de 
circumferință. Ambele capete ale liniei erau încovoiate, 
unul în sus, celălalt în jos. 

— Ce este semnul ăsta de pe alee? 

El veni lângă ea. 

- Habar n-am. 

Celaena privi din nou balaurul. 

- Arată către semn. Ce înseamnă simbolul? 

- Înseamnă că îmi iroseşti timpul, spuse el. Probabil că 
este vreun fel de cadran solar decorativ. 

— Mai există şi alte semne? 

- Dacă ai căuta, sunt sigur că le-ai găsi. 

Se lăsă condusă afară din grădină, departe de umbra tur- 
nului cu ceas, pe coridoarele de marmură ale castelului. Ori- 
cât de mult ar fi încercat şi oricât de mult ar fi mers, Celaena 
nu reușea să scape de sentimentul că ochii aceia bulbucaţi 
incă erau aţintiți asupra ei. 

Îşi continuară turul prin camerele bucătăriei, în care ră- 
sunau strigăte printre norii de făină, iar focurile cuptoare- 
lor mocneau. Apoi intrară pe-un coridor lung, pustiu și prea 
tăcut pentru pașii lor. Celaena se opri brusc. 

- Ce, răsuflă ea, este aia? Arătă către ușile de stejar înalte 
de şase metri, ochii ei mărindu-se la vederea dragonilor care 


76 SARAH J. MAAS 


păzeau de fiecare parte a peretului. Dragoni cu patru pi- 
cioare, nu balauri nărăvași cu două picioare, precum aceia de 
pe sigiliul regal. 

— Este biblioteca. 

Cele două cuvinte răsunară asemenea unui tunet. 

- Bib... Celaena privi mânerele din fier, sub forma unor 
gheare. Putem... avem permisiunea de a intra? 

Căpitanul Gărzii deschise ușile fără tragere de inimă, 
mușchii puternici de pe spatele său zvâcnind în timp ce îm- 
pingea cu putere stejarul ponosit. În comparaţie cu cori- 
dorul luminat de soare, interiorul care se întindea în spatele 
ușilor părea teribil de întunecat, dar când păși înăuntru zări 
candelabrele, împreună cu podelele alb cu negru din mar- 
mură, mesele pompoase din lemn de mahon cu scaune tapi- 
ţate cu catifea roșie, focul mocnit, mezaninele, podeţele, 
scările, balustradele, iar apoi cărțile — cărți, cărți şi iar cărți. 

Pătrunse într-un tărâm făurit în întregime din piele și 
hârtie. Celaena își duse o mână în dreptul inimii. Blestemate 
fie rutele de evadare. 

- Nu am văzut niciodată... câte volume sunt aici? 

Chaol ridică din umeri. 

— Ultima oară când cineva s-a deranjat să le numere, erau 
un milion. Dar asta s-a întâmplat acum două sute de ani. 
Aș spune că sunt mai mult de-atât, în special din pricina le- 
gendelor despre o a doua bibliotecă adânc îngropată în sub- 
teran, în catacombe și tunele. 

- Peste un milion? Un milion de cărți? Inima îi ţopăia și 
dansa, iar un zâmbet îi apăru pe chip. Aș muri înainte de a 
apuca să răsfoiesc măcar jumătate din ele. 

— Îşi place să citești? 

Fa ridică o sprânceană. 

— Ție nu? Neaşteptând un răspuns, înaintă în bibliotecă, 
trena rochiei sale măturând podeaua. Se apropie de un raft 
și privi titlurile. Nu recunoscu niciunul dintre ele. 

Zâmbind, se răsuci și străbătu etajul principal, trecân- 
du-și mâna peste cărțile prăfuite. 

— Nu ştiam că asasinilor le place să citească, strigă Chaol. 

Dacă ar muri acum, ar muri în culmea fericirii. 

— Ai spus că ești din Terassen, continuă Chaol. Ai vizitat 
vreodată Marea Bibliotecă din Orynth? Se spune că este de 
două ori mai mare decât asta şi că la un moment dat adă- 
postea toate cunoștințele lumii. 

Celaena se întoarse de lângă raftul pe care îl studia. 

- Da, recunoscu ea. Când eram foarte mică. Deși nu m-au 
lăsat să explorez, Profesorii Savanţi se temeau că aș putea 
strica vreun manuscris preţios. Nu se mai întorsese la Marea 
Bibliotecă de atunci — și se întreba câte dintre acele opere ne- 
preţuite fuseseră distruse din ordinul regelui Adarlanului, 
atunci când interzisese magia. Din modul în care Chaol spu- 
sese „la un moment dat“, cu o urmă de tristeţe, presupuse că 
majoritatea fuseseră sortite pieirii. Deşi o parte din ea nutrea 
speranţa că acei Profesori Savanţi ascunseseră multe dintre 
nepreţuitele cărți — că atunci când familia regală fusese măce- 
lărită, la invazia regelui Adarlanului —, acei bătrâni arțăgoși 
avuseseră bunul-simţ de a începe să ascundă două mii de ani 
de cunoaștere și învățături. 

Un spaţiu pustiu și mort se deschise în interiorul ei. Având 
nevoie disperată de a schimba subiectul, întrebă: 

- De ce nu este niciunul dintre voi aici? 

— Gărzile nu sunt de niciun folos în bibliotecă. O, cât de 
tare se înșela! Bibliotecile erau pline de idei, probabil cele 
mai periculoase și mai puternice dintre toate armele. 

- Mă refeream la nobilii tăi companioni, spuse ea. 

El se rezemă de o masă, cu mâna încă pe sabie. Cel puţin 
unul dintre ei își amintea că erau singuri, împreună, în 
bibliotecă. 

- Mă tem că cititul s-a demodat puţin, spuse Chaol. 

- Da, bine... atunci, voi avea mai multe cărți de citit. 

- De citit? Acestea aparţin regelui. 

— Este o bibliotecă, nu-i așa? 

- Este proprietatea regelui, iar tu nu ești de viță nobilă. 
Ai nevoie de permisiunea lui sau a prinţului. 

- Mă îndoiesc sincer că vreunul dintre ei va observa lipsa 
câtorva cărți. 

Chaol oftă. 

- Este târziu. Mi-e foame. 

— Şi? spuse ea. El mârâi și o târî efectiv afară din bibliotecă. 

După o cină singuratică, în timpul căreia medită asupra 
tuturor rutelor de evadare plănuite și se gândi cum să mai 
improvizeze niște arme, Celaena se retrase în camera sa. 
Unde erau ţinuţi ceilalți concurenţi? Oare ei aveau acces la 
cărți, dacă doreau? 

Celaena se prăbuși într-un fotoliu. Era obosită, dar de-a- 
bia se înserase. În schimbul cititului ar fi putut folosi pianul, 
dar... ei, bine, trecuse ceva vreme şi nu era sigură dacă era în 
stare să îndure sunetul încercărilor ei neindemânatice. Trecu 

un deget peste o pată de mătase ciclam de pe rochia sa. Toate 
acele cărți şi nimeni care să le citească. 

O idee o străfulgeră și sări în picioare doar pentru a se 
așeza la birou și a lua o bucată de pergament. Dacă protocol 
dorea Căpitanul Westfall, atunci protocol îi va da - din 
abundență. Cufundă tocul de cristal într-o călimară cu 
cerneală și îl ţinu deasupra hârtiei. 

Cât de ciudat se simţea ţinând un stilou! Trasă literele în 
aer. Era imposibil să fi uitat cum să scrie. Degetele ei se 
mișcau în mod straniu în timp ce peniţa atingea hârtia, dar 
îşi scrise cu grijă numele, apoi alfabetul, de trei ori. Literele 
erau inegale, dar putea scrie. Luă o altă bucată de hârtie și 
începu să noteze. 


Înălţimea. Voastră... 

Mi s-a adus la cunoștință că biblioteca dumnea- 
voastră nu este o bibliotecă, ci mai degrabă o colecție 
personală, disponibilă doar pentru plăcerea dummnea- 
voastră și a stimabilului rege. Din moment ce multe 
dintre cărțile dumneavoastră sunt prezente și nefolosite, 
trebuie să vă implor a-mi acorda permisiunea de a 
împrumuta câteva pentru ca acestea să primească aten- 
tia ce li se cuvine. Cum sunt privată de companie și 
amuzament, acest act de bunătate este cel mai mic lucru 
pe care cineva de importanta dumneavoastră îl poate 


acorda unei umile și mizerabile nefericite ca mine. 


Cu devotament, 


Celaena Sardothien 

Celaena mai privi o dată scrisoarea, apoi o înmână celei 
mai drăguţe servitoare pe care o putu găsi, cu instrucțiuni 
precise de a o duce imediat prinţului moştenitor. Când 
femeia se întoarse după o jumătate de oră cu un braţ plin de 
cărți, Celaena râse în timp ce smulse din mâna slujitoarei 
biletul prințului. 


Devotatul meu asasin, 

Ti-am trimis șapte cărți din biblioteca mea perso- 
nală, pe care le-am citit recent și mi-au plăcut mult. 
Esti, desigur, liberă să citesti cât de multe cărti dorești 
din biblioteca palatului, dar îti poruncesc să le citeşti 
întâi pe acestea pentru a le putea discuta. Î ti promit că 
nu sunt plictisitoare, întrucât nu sunt cel care și-ar 
pierde timpul citind absurdităti si înflorituri, deși poate 
că îti plac opere și autori care se autoapreciază. 

Cu multă afecțiune, 
Dorian Havilliard 


Celaena râse din nou și luă cărțile din braţele servitoarei, 
căreia îi mulțumi pentru deranj. Intră în dormitorul ei, în- 
chise ușa cu o lovitură de picior și se așeză pe pat, imprăștiind 
cărțile pe suprafaţa roșiatică. Nu recunoscu niciun titlu, deși 
un autor îi era familiar. Alegând cartea care i se păru cea mai 
interesantă, Celaena se întinse pe spate și începu să citească. 


x 


Celaena fu trezită a doua zi de dimineaţă de ticăitul bles- 
temat al ceasului din turn. Pe jumătate adormită, numără 

bătăile. Amiază. Se ridică. Unde era Chaol? Și, mai impor- 
tant, cum rămânea cu competiţia? Nu se presupunea că 
trebuia să înceapă astăzi? 

Sări din pat şi colindă apartamentul, așteptându-se să îl 
găsească stând într-un fotoliu, cu mâna pe garda sabiei. 
Scoase capul pe ușă și privi pe coridor, iar cele patru gărzi 
se întinseră către armele lor. Păși pe balcon - arbaletele celor 
cinci gărzi de dedesubt erau la locul lor — și își puse mâinile 
în şold admirând ziua de toamnă. 

Copacii din grădină erau aurii și maronii, jumătate din 
frunze zăcând deja moarte pe pământ. Și totuși vremea era 
atât de caldă încât ai fi putut crede că era vară. Celaena se 
aşeză pe balustradă și le făcu cu mâna gărzilor care ţineau ar- 
baletele îndreptate către ea. În afara castelului, în depărtarea 
Riftholdului, putea desluși pânzele corăbiilor și mulțimea 
de oameni roind pe străzi. Acoperișurile verzi ale orașului 
străluceau cu licăriri de smarald în lumina soarelui. 

Privi din nou către cele cinci gărzi de sub balcon. Ei o 
priviră înapoi, iar când lăsară uşor în jos arbaletele, ea rânji. 
Îi putea lăsa inconștienţi cu câteva cărți masive. 

Un sunet străbătu grădina și câteva dintre gărzi întoar- 
seră privirile către sursă. Trei femei apărură din spatele unui 
gard viu, prinse în conversaţie. 

Majoritatea discuțiilor pe care Celaena le auzise cu o zi 
în urmă fuseseră teribil de plictisitoare și nu se aștepta la 
prea mult în timp ce femeile se apropiau. Purtau rochii de 
mare clasă, deşi cea din mijloc - cea cu părul negru - purta 
rochia cea mai elegantă. Crinolina roșie a rochiei era de 

mărimea unui cort, iar corsetul era atât de strâns legat încât 
Celaena se întreba dacă talia femeii măsura mai mult de 
patruzeci de centimetri. Celelalte două erau blonde, pur- 
tând rochii de un albastru palid, mantiile lor asortate su- 
gerând rangul de domnișoare de onoare. Celaena se retrase 
în spatele balconului în timp ce ele se opriră lângă fântâna 
alăturată. 

Din locul ei de pe balcon, Celaena încă putu observa cum 
femeia în roşu trecu o mână peste faldurile din față ale poa- 
lelor rochiei sale. 

- Trebuia să fi purtat rochia albă, spuse ea suficient de tare 
incât toată lumea din Rifthold să o poată auzi. Lui Dorian îi 
place albul. Netezi o cută de pe poalele rochiei. Dar presu- 
pun că toată lumea poartă alb. 

- Este necesar să ne schimbăm, Milady? întrebă una 
din blonde. 

- Nu, spuse femeia. Rochia asta este în regulă. Așa veche 
ŞI ponosită cum este. 

- Dar... spuse cealaltă blondă, apoi tăcu în timp ce capul 
domniţei sale se întoarse brusc în altă direcţie. Celaena se 
apropie din nou de balustradă și privi cu atenţie. Rochia de- 
abia părea veche. 

- Nu va dura mult până ce Dorian îmi va cere o audiență 
privată. Acum Celaena se aplecă peste marginea balconului. 
Deşi mă îngrijorează cât de mult va interveni curtarea lui 
Perrington; dar îl ador pentru faptul că m-a invitat în 
Rifthold. Probabil că mama se răsuceşte în mormânt! Făcu 
o pauză, apoi spuse: Mă întreb cine este ea. 

- Mama dumneavoastră, Milady? 

— Fata pe care prinţul a adus-o în Rifthold. Am auzit că 
a călătorit în întreaga Erilea pentru a o găsi și că ea a intrat 
in oraș călare pe calul Căpitanului Gărzii. Nu am auzit 
nimic altceva despre ea. Nici măcar numele ei. Cele două 
femei se retraseră în spatele domniţei lor și schimbară priviri 
exasperate care îi dădură de înţeles asasinei că această discu- 
ție fusese purtată de multe ori înainte. Nu am de ce să mă 
ingrijorez, medită femeia. Cocota prinţului nu va fi bine 
primită, continuă ea. 

Cine? 

Domnișoarele de onoare se opriră sub balcon, fluturân- 
du-şi genele către gărzi. 

- Unde mi-e pipa? murmură femeia, frecându-şi tâm- 
plele. Simt că urmează o durere de cap. Celaena ridică din 
sprâncene. Totuși, continuă femeia îndepărtându-se, va tre- 
bui să îmi păzesc spatele. Poate va trebui chiar să... 

POC! 

Femeile țipară, gărzile Îşi pregătiră arbaletele, iar Celaena 
privi în sus în timp ce se retrase de lângă balustradă, În um- 
bra ușii balconului. Ghiveciul de flori ratase. De data asta. 

Femeia înjură atât de aprig încât Celaena își duse mâna la 
gură pentru a-și înăbuși râsul. Slujitoarele mormăiră, şter- 
gând nămolul de pe rochia femeii și de pe pantofii ei din 
piele de căprioară. 

- Liniște! sâsâi femeia. Gărzile avură grijă să nu-și dea de 
gol amuzamentul. Faceţi liniște și să mergem! 

Femeia se îndepărtă grăbită, în timp ce cocota prinţului 
intră înapoi în dormitor şi ceru ca slujitoarele să o îmbrace 
in cea mai elegantă rochie pe care o puteau găsi. 


CAPITOLUL, 9 


Celaena stătea în faţa oglinzii cu ramă din lemn de tran- 
dafir, zâmbind. 

Își trecu o mână peste poalele rochiei. Dantelă albă pre- 
cum spuma mării îi acoperea decolteul cuprinzător, înflo- 
rind peste pieptul ei din oceanul de mătase verde al rochiei. 
O panglică roşie îi cuprindea talia, formând un arc inversat 
ce separa corsetul de explozia crinolinei de dedesubt. Măr- 
gele verzi erau brodate în spirale și lujeri pe toată suprafaţa 
rochiei, iar broderia de culoarea fildeșului se întindea în 
lungul coastelor ei. Ascunsă în corset era mica armă impro- 
vizată din agrafe de păr, deşi o înghiontea fără milă în piept. 
Ridică mâinile pentru a-şi atinge părul cârlionțat. 

Nu ştia ce plănuia să facă mai departe, acum că era îmbră- 
cată, mai ales dacă era nevoită să se schimbe înainte de star- 
tul competiției, dar... 

Un foșnet răsună dinspre ușă, iar Celaena ridică privirea 
în oglindă pentru a o vedea pe Philippa intrând în spatele ei. 
Asasina încercă să nu se laude și eşuă lamentabil. 

- Ce păcat că eşti cine eşti, spuse Philippa întorcând-o pe 
Celaena cu faţa spre ea. Nu aș fi surprinsă dacă ai reuși să 
ademeneşti vreun lord să te ia de nevastă. Poate chiar și pe 

Majestatea Sa, dacă ai fi suficient de fermecătoare. Aranjă 
faldurile verzi ale rochiei Celaenei înainte de a îngenunchea 
pentru a-i șterge pantofii de culoarea rubinului. 

- Ei, bine, se pare că zvonurile deja sugerează asta. Am 
auzit o fată spunând că prinţul moştenitor m-a adus aici pen- 
tru a mă curta. Credeam că întreaga curte ştie despre com- 
petiția asta stupidă. 

Philippa se ridică. 

- Oricare ar fi zvonurile, vor fi toate date uitării într-o 
săptămână, vei vedea. Doar să găsească o nouă femeie care 
să-i intre în graţii și vei dispărea din șușotelile curții. 

Celaena își îndreptă umerii în timp ce Philippa îi aranjă 
o buclă. 

— A, nu am vrut să sune precum o jignire, păpușă. Dom- 
nițele frumoase sunt întotdeauna asociate cu prinţul moște- 
nitor; ar trebui să te simţi flatată de faptul că eşti suficient 
de atrăgătoare pentru a fi considerată iubita lui. 

- Aş prefera să nu fiu deloc văzută astfel. 

— Mai bine decât ca o asasină, pun pariu. 

O privi pe Philippa și apoi râse. 

Philippa dădu din cap. 

- Chipul tău este mult mai frumos atunci când zâmbeşti. 
Feminin, chiar. Zâmbetul e de preferat privirii încruntate pe 
care o ai mereu. 

- Da, recunoscu Celaena, este posibil să ai dreptate. În- 
cercă să se aşeze pe canapeaua violet. 

- Ah! spuse Phillipa, iar Celaena încremeni, îndreptân- 
du-și ţinuta. Vei șifona materialul. 

- Dar mă dor picioarele în pantofii ăștia. Se încruntă. 
Doar nu intenţionezi să mă ţii așa toată ziua? Chiar şi în tim- 
pul meselor? 

- Doar până când cineva îmi va spune cât de adorabil arăţi. 

- Nimeni nu știe că eşti slujitoarea mea. 

— A, ştiu că am fost atribuită pretendentei pe care prinţul 
a adus-o în Rifthold. 

Celaena își mușcă buza. Oare era un lucru bun că nimeni 
nu ştia cine era ea cu adevărat? Oare ce vor crede rivalii săi? 
Poate că o tunică și o pereche de pantaloni i s-ar fi potrivit 
mai bine. 

Celaena era pe punctul de a îndepărta o buclă care îi gâdila 
obrazul, dar Philippa o lovi uşor peste mână. 

— Îşi vei strica părul! 

Uşile apartamentului se deschiseră la perete, urmate de 
un mormăit deja familiar şi paşi apăsaţi pe podea. Celaena 
privi în oglindă în timp ce Chaol apăru în pragul ușii, gâ- 
fâind. Philippa făcu o plecăciune. 

- Tu, începu el, apoi tăcu când Celaena își întoarse pri- 
virea către el. Sprâncenele sale coborâră în timp ce ochii îi 
scrutau corpul fetei. Apoi ridică bărbia și deschise gura de 
parcă ar fi vrut să spună ceva, însă dădu din cap doar şi se în- 
cruntă. Sus. Acum. 

Ea făcu o plecăciune, privindu-l printre gene. 

- Unde, rogu-te a-mi spune, vom merge? întrebă ea amuzată. 

- O, nu te fandosi cu mine. O apucă de braţ, ghidând-o 
spre ieşirea din încăpere. 

- Căpitane Westfall! îl certă Philippa. Se va împiedica în 
rochie. Măcar permiteţi-i să își ţină faldurile. 

Celaena chiar se împiedică în rochie, iar pantofii o băteau 
la călcâie, dar căpitanul nu avea să audă niciuna dintre ne- 
mulțumirile ei în timp ce o târa pe coridor. Ea zâmbi gărzi- 
lor de la ușa camerei sale, iar zâmbetul i se transformă în 
rânjet la vederea schimbului lor de priviri aprobatoare. 
Strânsoarea căpitanului se intensifică atât de tare până de- 
veni dureroasă. 

- Grăbeşte-te, spuse el. Nu putem întârzia. 

- Poate că, dacă m-ai fi anunţat din timp, m-aș fi îmbrăcat 
mai devreme şi tu nu ai mai fi fost nevoit să mă târăști în 
halul ăsta! Îi era dificil să respire în corsetul care îi zdrobea 
coastele. În timp ce se grăbeau urcând un șir lung de trepte, 
Celaena își duse mâna la păr pentru a verifica dacă nu cumva 
coafura fusese distrusă. 

- Mintea mi-a fost în altă parte; ai avut noroc că ai fost 
imbrăcată, deși mi-aș fi dorit să fi purtat ceva mai puţin... 
involănat pentru întâlnirea cu regele. 

- Regele? Era mulțumită că încă nu mâncase. 

- Da, regele. Credeai că nu îl vei vedea? Prinţul moșteni- 
tor ţi-a spus că startul competiţiei trebuia să aibă loc astăzi. 
Această întâlnire va marca deschiderea oficială. Adevărata 
muncă începe mâine. 

Braţele îi deveniră grele, iar ea uită complet de durerea 
din picioare și de coastele zdrobite. În grădină, straniul 
ceas din turn începu să bată ora. Ajunseră în capul scărilor 
şi se grăbiră de-a lungul unui coridor lung. Celaena nu 
putea respira. 

Îngrețoşată, privi pe ferestrele ce aliniau culoarul. Pă- 
mântul era departe, dedesubt - departe, departe, dedesubt. 

Se aflau în construcția din cleştar. Ea nu voia să fie acolo. 
Nu putea să fie în castelul de cleștar. 

- De ce nu mi-ai spus mai devreme? 

- Pentru că tocmai s-a decis să te vadă acum. Iniţial, sta- 
bilise întâlnirea pentru după-amiaza aceasta. Să sperăm că 
ceilalți Campioni vor întârzia mai mult decât noi. 

Simţea că leşină. Regele. 

- Când intri, spuse el peste umăr, te oprești unde mă 
opresc și eu. Faci o plecăciune - joasă. Când ridici capul, 
ține-l sus și stai dreaptă. Nu îl privi pe rege în ochi, nu răs- 
punde la nimic fără „Majestatea Voastră“ şi sub nicio formă 
nu răspunde obraznic. Te va spânzura dacă nu va fi mul- 
tumit de tine. 

Simţi o teribilă durere de cap în tâmpla stângă. Totul era 
grețos şi fragil. Se aflau la o înălțime atât de mare, atât de 
periculos de mare... Chaol se opri înainte de a da colțul. 

- Eşti palidă. 

Reușea cu dificultate să-și concentreze privirea pe chipul 
lui în timp ce inspira și expira. Ura corsetele. Îl ura pe rege. 
Ura castelele de cleştar. 

Zilele din preajma capturării şi condamnării ei fuseseră 
un vis delirant, dar putea vizualiza perfect procesul - lemnul 
intunecat de pe pereţi, scaunul moale de sub ea, durerea ră- 
nilor provocate la capturare şi liniștea groaznică care îi co- 
tropise trupul și sufletul. Îl privise pe rege - o singură dată. 
Fusese suficient să o distrugă psihic, să o facă să își dorească 
orice pedeapsă care ar fi dus-o departe de el - chiar și o 
moarte rapidă. 

- Celaena. 

Fa clipi, obrajii arzându-i. Trăsăturile lui Chaol se 
imblânziră. 

- Este doar un om. Dar un om pe care trebuie să îl tratezi 
cu respectul pe care rangul său îl impune. Începu din nou să 
meargă alături de ea, mai încet. Această întâlnire este menită 
pur şi simplu a vă reaminti ție și celorlalți Campioni de ce 
vă aflaţi aici, ce urmează să faceţi și ce veţi câştiga. Nu ești 
la proces. Nu vei supusă niciunui test astăzi. Întrară pe un 
coridor lung, iar ea zări patru gărzi postate înaintea ușilor 
mari din cleștar din capătul celălalt. Celaena, spuse Chaol. 
Se opri la câțiva metri de gărzi. Ochii lui erau blânzi, de un 
cafeniu lichid. 

- Da? Bătăile inimii ei se domoliră. 

- Eşti frumoasă astăzi, fu tot ceea ce spuse înainte ca ușile 
să se deschidă, iar ei să pășească înăuntru. Celaena ridică 
bărbia în timp ce intrară în sala aglomerată. 

Prima dată văzu podeaua. Marmură roșie cu vinișoarele 
albe luminate de lumina soarelui ce se stingea treptat în 
timp ce ușile din sticlă opacă se închideau. Candelabre și 
torţe luminau locul. Ochii ei se plimbară dintr-un colț în 
altul al sălii mari și aglomerate. Nu existau ferestre, doar un 
perete de sticlă ce nu dezvăluia nimic altceva decât cerul. 
Nicio scăpare, nici măcar prin ușa din spatele său. 

În stânga, un șemineu ocupa o mare parte din perete, iar, 
in timp ce Chaol o conduse înainte, Celaena încercă să nu 
se holbeze la el. Era monstruos, modelat asemenea unei guri 
căscate, cu colți, un foc mistuitor arzând în interior. Era 
ceva verzui în flacără, ceva ce o făcu să își indrepte ținuta. 

Căpitanul se opri în spaţiul deschis dinaintea tronului, 
iar Celaena odată cu el. El nu părea să observe împrejurimile 
amenințătoare; dacă o făcea, o ascundea destul de bine. 
Aruncă o privire înainte, observând mulțimea care umplea 
camera. Încordată, ştiind că mulți ochi erau aţintiți asupra 
ei, Celaena făcu o plecăciune joasă, rochia sa murmurând. 

Când Chaol îi puse o mână pe spate, sugerându-i să se ri- 
dice, Celaena descoperi cât de slăbite îi erau picioarele. Căpi- 
tanul o conduse din centrul sălii, apoi își ocupară locul lângă 
Dorian Havilliard. Absența nămolului și trei săptămâni de 

călătorie dificilă avuseseră un efect evident asupra chipului 
fin al prinţului. Purta o jachetă cu roșu și auriu, părul lui 
negru strălucind. O expresie surprinsă îi străbătu trăsăturile 
când o văzu în rochia elegantă, dar se topi într-un rânjet 
timid în timp ce privi spre tatăl său. Poate că ea i-ar fi răs- 
puns la zâmbet dacă nu s-ar fi concentrat atât de mult pe 
incercarea de a-și impiedica mâinile să tremure. 

Regele vorbi în cele din urmă. 

- Acum că v-aţi deranjat în sfârșit cu toţii să sosiți, pu- 
tem începe. 

Era o voce pe care o mai auzise Înainte, adâncă și dură. Îi 
făcu oasele să trosnească, o făcu să simtă frigul năprasnic al 
unei ierni demult apuse. Ochii ei nu îndrăzniră să înainteze 
mai sus de pieptul regelui. Era lat, dar nu prea musculos și 
părea bine strâns cu o tunică în două culori: stacojiu şi negru. 
O capă din blană albă atârna de pe umerii săi, iar teaca de pe 
o parte ascundea o sabie. În vârful mânerului acesteia era 
prins un balaur cu două picioare şi aripi, cu gura deschisă, 
urlând. Nimic ce îndrăznea să se opună acelei lame tăioase 
nu vedea lumina unei noi zile. Ea cunoștea sabia aceea. 

Nothung era numele ei. 

- Aşi fost cu toţii aduși din toate colțurile Erileei cu sco- 
pul de a vă servi ţara. 

Era destul de simplu să deosebească nobilimea de rivalii 
ei. Îmbătrâniți și ridaţi, fiecare nobil purta haine rafinate și 
săbii decorative. Lângă fiecare nobil stătea un bărbat - fie 
inalt și subțirel, fie masiv, fie obișnuit, toți fiind înconjurați 
de cel puţin trei gărzi vigilente. 

Douăzeci și trei de bărbaţi stăteau între Celaena şi liber- 
tatea sa. Majoritatea erau suficient de masivi încât fie 
nevoie de mult efort pentru a-i dobori, dar când le scrută 
chipurile - adesea speriate, curajoase sau doar hidoase - nu 
zări nicio scânteie în ochii lor, niciun licăr de inteligență. 
Fuseseră aleși pentru mușchi, nu pentru minte. De fapt, trei 
dintre ei erau în lanţuri. Erau chiar atât de periculoși? 

Câţiva dintre ei îi întâlniră privirea, iar ea nu își feri 
ochii, întrebându-se dacă ei credeau că ea era o concurentă 
sau o doamnă de la curte. Atenţia lor o ocoli. Celaena scrâşni 
din dinţi. Rochia fusese o greșeală. De ce nu îi spusese ieri 
Chaol despre întâlnire? 

Un tânăr destul de chipeș, cu părul negru, o privea to- 
tuși, iar ea adoptă o expresie indiferentă în timp ce el o stu- 
dia. Era înalt și slab și își plecă ușor capul către ea. Celaena 
il studie preț de câteva clipe, observând modul în care își 
lăsa greutatea pe partea stângă, și orice trăsătură care îi 
atrase atenţia prima dată când ochii săi îi examinară pe 
ceilalți concurenţi. 

Unul era un bărbat uriaș, aşezat lângă ducele Perrington, 
care părea croit din mușchi și oțel — străduindu-se să expună 
acest lucru prin armura fără mâneci. Braţele sale păreau 
destul de puternice pentru a zdrobi craniul unui cal. Nu 
deranja că era urât — de fapt, chipul său bronzat era mai 
degrabă plăcut -, dar era ceva grotesc în comportamentul 
său, în ochii săi de obsidian care îi întâlniră pe ai ei. Dinţii 
lui mari şi albi licăreau. 

Regele vorbi. 

- Fiecare dintre voi concurează pentru titlul de 
Campionul regelui - sabia din mâna mea dreaptă într-o 
lume plină de inamici. 

O urmă de rușine licări înlăuntrul Celaenei. Ce era 
„Campion“ dacă nu un nume elegant pentru ucigaș? Oare 
chiar putea lucra pentru el? Înghiţi în sec. Era nevoită. Nu 
avea de ales. 

- În următoarele treisprezece săptămâni, fiecare va locui şi 
va concura în casa mea. Vă veţi antrena în fiecare zi şi veți fi 
testați o dată pe săptămână - un test în timpul căruia unul 
dintre voi va fi eliminat. Celaena făcu rapid calculele. Erau 
douăzeci și patru de concurenți și doar treisprezece săptă- 
mâni. De parcă ar fi simţit întrebarea sa, regele adăugă: aceste 
teste nu vor fi ușoare, așa cum nu va fi nici antrenamentul 
vostru. Pe unii dintre voi v-ar putea costa viaţa. Vom adăuga 
teste suplimentare de eliminare, după cum vom considera 
necesar. Iar dacă rămâneţi în urmă, dacă eşuați, dacă mă ne- 
mulțumiți, veţi fi trimiși înapoi în văguna din care ați venit. 

- În săptămâna de după Yulemas, cei patru Campioni 
rămași se vor duela pentru titlu. Până atunci, cu toate că cei 
de la curte sunt conştienţi că are loc un fel de competiţie 
printre prietenii și consilierii mei cei mai apropiaţi — cu- 
prinse cu o mișcare a braţului său cicatrizat întreaga sală -, 
veți păstra această chestiune privată. Orice greșeală din par- 
tea voastră, și vă voi răstigni de porțile de intrare. 

Accidental, privirea ei alunecă pe chipul regelui şi desco- 
peri că ochii lui întunecaţi priveau într-ai ei. Regele zâmbi 
afectat. Inima Celaenei tresări și se agăţă de zăbrelele coastelor. 

„Criminalule!“ 

El ar trebui să fie dus la spânzurătoare. Ucisese mai mulți 
oameni decât ea - oameni nevinovaţi și lipsiți de apărare. 
Distrusese culturi, distrusese cunoștințe neprețuite, distru- 
sese atât de mult din ceea ce odinioară fusese luminos şi bun. 
Oamenii lui ar trebui să se revolte. Erilea ar fi trebuit să se 
revolte — aşa cum îndrăzniseră acei câţiva rebeli. Celaena se 
luptă să îi înfrunte privirea. Nu putea da înapoi. 

- M-am făcut înţeles? întrebă regele încă privind-o. 

Capul îi era greu în timp ce încuviință. Avea timp până la 
Yulemas să îi învingă pe toți. Un test pe săptămână - poate 
mai mult. 

- Vorbiţi! strigă regele, iar ea încercă să nu tresară. Nu 
sunteți recunoscători pentru această oportunitate? Nu doriți 
să îmi mulțumiți şi să îmi oferiţi loialitatea voastră? 

Ea plecă umilă capul şi îi privi picioarele. 

- Vă mulțumesc, Majestatea Voastră. Vă sunt foarte recu- 
noscătoare, murmură Celaena, glasul său pierzându-se prin- 
tre cuvintele celorlalți Campioni. 

Regele își sprijini mâna pe mânerul lui Nothung. 

- Ar trebui să urmeze treisprezece săptămâni interesante. 
Celaena încă putea simţi atenția regelui stăruind pe chipul ei. 
Dovediţu că sunteți demni de incredere, deveniți Campionii 
mei, iar gloria şi bogăţia vor fi ale voastre pe vecie. 

Doar treisprezece săptămâni pentru a-și câștiga libertatea. 

- Urmează să plec săptămâna viitoare în scopuri personale. 
Nu mă voi întoarce înainte de Yulemas. Dar să nu credeți că 

nu voi putea da ordin ca unul dintre voi să fie executat dacă 
veți provoca probleme sau accidente. 

Campionii încuviințară încă o dată. 

- Dacă am încheiat aici, mă tem că trebuie să plec, zise 
Dorian de lângă ea, iar capul tresări la auzul glasului său și 
al impertinenţei de a-și întrerupe tatăl. Făcu o plecăciune 
inaintea regelui şi un semn din cap consilierului, dar regele 
nici măcar nu se deranjă să îl privească. Dorian îi făcu cu 
ochiul lui Chaol înainte de a părăsi încăperea. 

- Dacă nu aveţi nicio întrebare, spuse Regele către Campioni 
și sponsorii lor pe un ton care sugera că adresatul între- 
bărilor doar le-ar garanta o excursie la ștreang, atunci puteți 
pleca. Nu uitaţi că vă aflaţi aici pentru a ne onora pe mine 
şi imperiul meu. Plecaţi, cu toții. 

Celaena și Chaol nu scoaseră un cuvânt pe coridor, înde- 
părtându-se rapid de învălmășeala de concurenţi și sponsorii 
lor care pierdeau timpul discutând unii cu alții. Cu fiecare 
pas mai departe de rege, căldura liniștitoare se intorcea. 
De-abia când dădură colțul, Chaol răsuflă ușurat și își retrase 
mâna de pe spatele ei. 

- Ei, bine, ai reușit să îţi ţii gura închisă... de data asta, 
spuse el. 

- Dar cât de convingătoare a fost în încuviințările și 
plecăciunile ei! spuse bucuros un glas. Era Dorian, sprijinit 
de un perete. 

- Ce faci? întrebă Chaol. 

- Vă aşteptam pe voi, desigur. 

- Trebuie să luăm cina, spuse Chaol. 

- Vorbeam cu Campionul meu, zise Dorian, făcând 
ștrengărește cu ochiul. Amintindu-și cum îi zâmbise doam- 
nei de la curte în ziua sosirii lor, Celaena își menţinu pri- 
virea înainte. Prințul moștenitor își ocupă locul încrezător 
lângă Chaol. Îmi cer scuze pentru grosolănia tatălui meu, 
continuă el. Celaena privi în lungul coridorului, către servi- 
toarele care făceau plecăciuni înaintea lui Dorian. El le ignora. 

- În numele lui Wyrd! râse Dorian. Deja te-a antrenat 
bine! Îl înghionti pe Chaol cu cotul. După modul în care 
amândoi mă ignoraţi cu nonşalanţă, ai putea spune că este 
sora ta! Deşi nu prea semănaţi unul cu celălalt - ar fi greu 
să pierdem din vedere pe cineva atât de drăguţ precum 
sora ta. 

Celaena nu reuși să își reprime o urmă de zâmbet de pe 
buze. Atât ea, cât şi prinţul crescuseră cu taţi stricți și neier- 
tători - ei, bine, figură paternă în cazul ei. Arobynn nu îl 
inlocuise niciodată pe tatăl ei pierdut, nici nu încercase vreo- 
dată să o facă. Dar cel puţin Arobynn avea o scuză pentru 
comportamentul său în egală măsură tiranic şi nebunesc. De 
ce Regele Adarlanului îi permisese fiului său să devină alt- 
ceva decât o copie fidelă a Majestății Sale? 

- Iată! spuse Dorian. O reacţie - mulțumesc zeilor că am 
amuzat-o. Ea privi în urma lor, asigurându-se că nu era 
nimeni acolo, înainte ca vocea lui să se stingă. Nu cred că 
Chaol ţi-a spus despre planul nostru înainte de întâlnire - 
riscant din partea noastră. 

- Ce plan? Trecu un deget peste mărgelele de pe rochia 
sa, privindu-le sclipind în lumina după-amiezii. 

- Pentru identitatea ta. Pe care ar trebui să o ţii ascunsă; 
rivalii tăi ar putea ști câte ceva despre asasinul Adarlanului 
şi ar putea folosi informaţiile împotriva ta. 

Just chiar dacă durase săptămâni bune ca ei să o pună la 
curent cu planul. 

- Și cine, mai exact, voi fi, dacă nu un ucigaș nemilos? 

- Pentru toată lumea din castel, spuse Dorian, numele 
tău este Lillian Gordaina. Mama ta este moartă, iar tatăl 
tău este un negustor înstărit din Bellhaven. Tu ești singura 
moștenitoare a averii sale. Totuşi, ascunzi un secret întune- 
cat: pe timp de noapte eşti hoț de bijuterii. Te-am întâlnit 
vara aceasta, după ce ai încercat să mă jefuiești în timpul 
vacanței mele din Bellhaven, iar eu ţi-am descoperit atunci 
potenţialul. Dar tatăl tău a aflat de distracţiile tale noc- 
turne și te-a îndepărtat de tentaţiile orașului trimițându-te 
intr-un loc de lângă Endovier. Când tatăl meu a decis să 
organizeze competiţia asta, am călătorit în căutarea ta și 
te-am adus aici drept Campionul meu. Poţi completa sin- 
gură restul poveștii. 

Celaena ridică din sprâncene. 

— Serios? Un boţ de bijuterii? 

Chaol râse, dar Dorian continuă. 

- Este destul de fermecător, nu crezi? Când Celaena nu 
răspunse, Dorian întrebă: Cum ţi se pare casa mea? 

- Este foarte frumoasă, într-adevăr, spuse ea cu indiferență. 

- Foarte frumoasă, într-adevăr? Poate că ar trebui să imi 
mut Campionul într-un apartament și mai mare. 

- Dacă vă mulţumeşte. 

Dorian chicoti. 

- Mă bucur să descopăr că vederea rivalilor tăi nu ţi-a 
afectat mândria. Cum o să te descurci cu Cain? 

Știa la cine se referea. 

- Poate că ar trebui să începi să mă hrănești cu ceea ce îl 
hrănește Perrington pe el. Când Dorian continuă să o pri- 
vească, ea dădu ochii peste cap. Bărbaţii de mărimea lui de 
obicei nu sunt foarte rapizi sau agili. Probabil că m-ar putea 
dobori dintr-un singur pumn, dar ar trebui să fie suficient de 
sprinten pentru a mă prinde. Îi aruncă lui Chaol o privire 
fugitivă, provocându-l să o contrazică, dar Dorian răspunse. 

- Bun. Așa mă gândeam şi eu. Și ce crezi despre ceilalți? 
Vreun potenţial rival? Unii dintre Campioni au un renume 
de-ți îngheață sângele în vene. 

- Toți ceilalți arată jalnic, minţi ea. 

Zâmbetul prinţului se mări. 

- Pun pariu că nu se vor aștepta să fie zdrobiţi de o fru- 
moasă domniţă. 

Acesta era doar un joc pentru el, nu-i așa? Înainte ca 
Celaena să poată vorbi, cineva făcu o reverență în faţa lor. 

- Înălțimea Voastră! Ce surpriză! Vocea era ascuţită, dar 
calmă și calculată. Era femeia din grădină. Se schimbase - 
acum purta o rochie cu alb și auriu, pe care, în ciuda purtătoa- 
rei, Celaena o admiră cu sinceritate. Arăta nedrept de izbitor. 

Iar Celaena putea paria o avere că întâlnirea era orice 
altceva, dar nu o surpriză - probabil că femeia aștepta acolo 
de ceva vreme. 

- Lady Kaltain, spuse Dorian, trupul său încordându-se. 

- Vin din partea Maiestăţii Sale, zise Kaltain întorcân- 
du-se cu spatele la Celaena. Pe asasină ar fi putut-o deranja 

impoliteţea aceasta dacă i-ar fi păsat vreun pic de curteni. 
Maiestatea Sa dorește să vă vadă. Desigur, am informat-o 
pe Maiestatea Sa că Înălțimea Voastră are o întâlnire și nu 
poate fi... 

- Lady Kaltain, o întrerupse Dorian, mă tem că nu ai fost 
prezentată prietenei mele. Celaena putea jura că tânăra 
femeie se încordase. Permite-mi să ţi-o prezint pe Lady 
Lillian Gordaina. Lady Lillian, fă cunoștință cu Lady 
Kaltain Rompier. 

Celaena făcu o reverență, reprimându-și dorinţa de a con- 
tinua să meargă; dacă urma să îndure atât de multe absur- 
dități nonșalante de la curte, poate că i-ar fi fost mai bine în 
Endovier. Kaltain făcu o plecăciune, fâșiile aurii din rochia 
sa sclipind în lumina soarelui. 

- Lady Lillian este din Bellhaven - a sosit ieri. 

Femeia o studie pe Celaena pe sub sprâncenele sale negre. 

- Şi cât timp vei rămâne la noi? 

- Doar câțiva ani, spuse Dorian cu un suspin. 

- Doar! Înălțimea Voastră! Cât de nostim! Este o pe- 
rioadă foarte lungă! Celaena studie talia foarte îngustă a lui 
Kaltain. Oare era chiar atât de subțire? Sau de-abia respira în 
corsetul ei? 

Zări un schimb de priviri între cei doi bărbați — exas- 
perare, enervare, bunăvoință. 

- Lady Lillian şi Căpitanul Westfall sunt prieteni foarte 
apropiaţi, spuse teatral Dorian. Spre încântarea Celaenei, 
Chaol se imbujoră. Te asigur că timpul va părea că trece 
foarte repede pentru ei. 

- Dar pentru dumneavoastră, Înălțimea Voastră? spuse 
cu reticență Kaltain. 

Răutatea se citea pe chipul ei, dar Dorian răspunse: 

- Presupun, mormăi el îndreptându-și ochii de un albas- 
tru strălucitor către Celaena, că va fi dificil pentru Lady 
Lillian şi pentru mine. Poate mai mult de-atât. 

Kaltain își îndreptă atenţia către Celaena. 

- Unde ai găsit rochia aceea? întrebă ea. Este extraordinară. 

- Am comandat-o pentru ea, spuse cu indiferență Dorian, 
examinându-şi unghiile. 

Asasina și prințul schimbară priviri, ochii lor albaștrii reflec- 
tând aceeași intenţie. Cel puţin aveau un dușman comun. 

— Arată extraordinar pe ea, nu-i așa? 

Buzele lui Kaltain se încreţiră pentru un moment, apoi se 
deschiseră într-un zâmbet înfloritor. 

- De-a dreptul uimitoare. Deși o nuanţă atât de pală de 
verde are tendinţa de a le eclipsa pe femeile cu pielea palidă. 

- Paloarea pielii lui Lady Lillian era o sursă de mândrie 
pentru tatăl ei. O face neobișnuită. Dorian privi către Chaol, 
care eșuă în încercarea de a nu părea neincrezător. Nu ești 
de acord, Căpitane Westfall? 

- De acord cu ce? spuse Chaol. 

- Cu cât de specială este a noastră Lady Lillian! 

- Ruşine să-ți fie, Înălțimea Ta! îl mustră Celaena, ascun- 
zându-și amuzamentul răutăcios cu un chicot. Eu pälesc în 
comparaţie cu trăsăturile fine ale lui Lady Kaltain. 

Kaltain clătină din cap, dar privi către Dorian în timp 
ce vorbi. 

- Sunteţi prea amabilă. 

Dorian se sprijini de pe un picior pe altul. 

- Ei, bine, am întârziat destul. Trebuie să-mi văd mama. 
Făcu o plecăciune înaintea lui Kaltain, apoi către Chaol. În 
cele din urmă, își întoarse privirea către Celaena. Ea privi cu 
sprâncenele ridicate cum el îi ridică mâna spre buze. Atin- 
gerea fu moale şi fină pe pielea ei, iar sărutul trimise un im- 
puls fierbinte prin braţ şi îi imbujoră obrajii. Luptă impotriva 
dorinţei de a se retrage. Sau de a-l lovi. Până la următoarea 
noastră întâlnire, Lady Lillian, spuse el cu un zâmbet fer- 
mecător. Celaenei i-ar fi plăcut teribil să vadă expresia de pe 
chipul lui Kaltain, dar se aplecă făcând o reverență. 

- Şi noi trebuie să ne continuăm drumul, spuse Chaol 
in timp ce Dorian se îndepărta, fluierând pentru sine, cu 
mâinile în buzunare. Vă putem însoți undeva? Era o ofer- 
tă nesinceră. 

- Nu, spuse Kaltain cu indiferență, renunțând la faţadă. 
Mă întâlnesc cu Ducele Perrington. Sper că ne vom vedea 
mai des, Lady Lillian, spuse ea privind-o cu o simpatie 
demnă de un asasin. Noi două trebuie să fim prietene. 

- Desigur, spuse Celaena. Kaltain se indepărtă, poalele 
rochiei sale plutind în jurul său. Își reluară drumul, iar su- 
netul pașilor femeii se stinse din urechile lor. 

— Ţi-a plăcut asta, nu-i așa? bombăni Chaol. 

- Teribil de mult. Celaena îl bătu pe Chaol pe braţ în 
timp ce i-l cuprinse cu mâna. Acum trebuie să te prefaci că 
mă placi, altfel totul se va duce de râpă. 

— Se pare că tu și prințul moştenitor aveți același simţ al 
umorului. 

- Poate că el şi cu mine vom deveni buni prieteni, iar tu 
vei fi dat uitării. 

- De obicei, Dorian se asociază cu doamne de familie mai 
bună și o frumuseţe aleasă. Ea îşi întoarse privirea către el. 
Chaol zâmbi. Cât de îngâmfată eşti! 

Ea se încruntă. 

- Urăsc asemenea femei. Sunt atât de disperate după aten- 
ţia unui bărbat încât ar trăda și răni de bunăvoie membrii 
ai aceluiași sex. Și zicem despre bărbaţi că nu pot gândi cu 
creierul! Cel puţin bărbaţii sunt sinceri în legătură cu asta. 

- Se spune că tatăl ei este la fel de bogat ca regele, spuse 
Chaol. Presupun că acesta este unul dintre motivele pentru 
care Perrington este atât de îndrăgostit. Kaltain a sosit aici 
cu un dulap mai mare decât majoritatea colibelor țăranilor; 
a fost cărat aici din locuinţa sa. De la o distanţă de peste 
patru sute de kilometri. 

- Câtă depravare! 

- Le compătimesc pe slujitoarele ei. 

- ÎL compătimesc pe tatăl ei! Amândoi chicotiră, iar el 
ridică brațul unit cu al ei mai sus. Încuviință către gărzile de 
lângă apartamentul Celaenei când se opriră. Ea se întoarse 
către el. 

- Iei prânzul? Sunt lihnită. 

Chaol aruncă o privire gărzilor, zâmbetul pierindu-i. 

- Am treburi importante de făcut. Cum ar fi pregătirea 
unei armate pentru a-l însoți pe rege în călătorie. 

Ea deschise ușa, dar îl privi. Pistruii micuţi de pe obraji 
se înălțară în timp ce un zâmbet i se așternu din nou pe chip. 

- Ce? întrebă ea. Ceva mirosea delicios în apartament, 
iar stomacul îi chiorăi. 

Chaol clătină din cap. 

- Asasinul Adarlanului, chicoti el şi se îndepărtă în josul 
coridorului. Ar trebui să te odihnești, îi strigă peste umăr. 
Competiţia propriu-zisă începe mâine. Și, chiar dacă eşti 
atât de fantastică pe cât pretinzi a fi, vei avea nevoie de fie- 
care minut de somn pe care îl apuci. 

Deși iși dădu ochii peste cap şi trânti ușa, Celaena se trezi 
fredonând în timpul mesei. 

Celaena se simţea de parcă de-abia reușise să închidă ochii 
când o mână o zdruncină. Ea mormăi, clipind în timp ce 
draperiile erau trase pentru a întâmpina soarele dimineții. 

- Trezeşte-te! În mod nesurprinzător, era Chaol. 

Ea tremură sub pături, trăgându-și-le peste cap, dar el apucă 
aşternuturile și le aruncă pe podea. Cămașa sa de noapte era 
înfășurată în jurul coapselor. Celaena tremură din nou. 

- Este frig, gemu ea, lipindu-şi genunchii de corp. Nu îi 
păsa că avea la dispoziţie doar câteva luni pentru a-i învinge 
pe ceilalți Campioni - avea nevoie de somn. Ar fi fost dră- 
guț dacă prinţul moștenitor s-ar fi gândit să o ia mai devreme 
din Endovier, astfel încât să poată avea timp să își recapete 
puterile; oricum, de cât timp știuse de competiția asta? 

- Ridică-te! Chaol îi smulse pernele de sub cap. Acum 
imi irosești timpul. Dacă observase goliciunea Celaenei, nu 
dădea de înțeles. 

Bombănind, Celaena se târî spre marginea patului, întin- 
zând o mână peste ea pentru a atinge podeaua. 

- Adu-mi papucii, mormăi ea. Podeaua este sloi. 

El mârâi, dar Celaena îl ignoră în timp ce se ridică în pi- 
cioare. Se clătină şi intră în camera de zi, unde o aștepta un mic 
dejun copios. Chaol făcu un semn cu bărbia către mâncare. 

- Mănâncă. Mai este o oră până la începerea competiţiei. 

Orice nervi ar fi avut, îi ţinu ascunși de el în timp ce scoase 
un suspin exagerat și se prăbuși într-un fotoliu cu grația unei 
bestii uriaşe. Celaena analiză masa. Din nou, nu erau cuțite. 
Înfipse furculița într-o bucată de cârnat. 

Din pragul ușii, Chaol întrebă: 

- De ce, dacă îmi permiţi să întreb, ești atât de obosită? 

Ea bău pe nerăsuflate restul sucului de rodii şi își șterse 
buzele cu un şervet. 

- Am stat trează până la ora patru, citind, spuse ea. Am 
trimis o scrisoare prinţișorului tău, cerându-i permisiunea 
de a împrumuta cărți din bibliotecă. El mi-a îndeplinit do- 
rința și mi-a trimis șapte cărți din biblioteca lui personală 
ordonându-mi să le citesc. 

Chaol scutură din cap, neîncrezător. 

- Nu este treaba ta să îi scrii prințului moștenitor. 

Ea ii zâmbi şi luă o mușcătură de şuncă. 

- Mi-ar fi putut ignora scrisoarea. Iar, pe lângă asta, sunt 
Campionul său. Nu toată lumea se simte obligată să se 
poartă cu mine atât de impertinent precum o faci tu. 

- Eşti o asasină. 

- Dacă spun că sunt un hoţ de bijuterii, mă vei trata cu 
mai multă amabilitate? Ridică o mână. Nu-mi răspunde. Luă 
O lingură de terci de ovăz, pe care-l găsi fără gust, şi adăugă 
patru linguri de zahăr brun peste fiertura cenușie. 

Oare concurenții vor fi oponenți veritabili? Înainte de a 
incepe să se îngrijoreze, Celaena îi examină hainele negre. 

- Tu nu porţi niciodată haine obișnuite? 

- Grăbeşte-te, fu singurul lui răspuns. Competiţia îi aștepta. 

Foamea îi pieri deodată și împinse la o parte bolul cu terci. 

- Atunci ar trebui să mă îmbrac. Întoarse capul pentru a 
o striga pe Philippa, dar se opri. La ce fel de activităţi ar 
trebui să mă aştept la turnirul de astăzi? Ca să mă pot îm- 
brăca adecvat, desigur. 

- Nu ştiu, nu ne dau detaliile până nu sosim. Căpitanul 
se ridică și strigă o slujitoare, iar Celaena intră în dormitor. 
În urma ei, Chaol vorbea cu slujnica. Îmbrac-o în pantaloni 
Şi cămașă — ceva lejer, nimic cu zorzoane sau prea decoltat, 
şi adu-i o mantie. Fata dispăru într-o garderobă. Celaena o 
urmă, dezbrăcându-şi nepoliticos lenjeria și gustând plăcerea 
imensă a momentului în care obrajii lui Chaol se înroşiră 
inainte de a se intoarce cu spatele. 

Câteva minute mai târziu, Celaena se încruntă mergând 
grăbită, urmându-l pe căpitan în hol. 

— Arăt ridicol! Aceşti pantaloni sunt absurzi, iar cămaşa 
este îngrozitoare! 

— Nu te mai văicări. Nimănui nu-i pasă de hainele tale. 
Deschise ușa spre coridor, gărzile de afară luând imediat pozi- 
ţia de drepți. În afară de asta, le vei putea da jos la antrena- 
ment. Sunt sigură că toți vor fi încântați să îţi vadă lenjeria. 
Celaena blestemă cu violență în barbă, punându-și peste 
umeri mantia verde din catifea şi urmându-l. 

Căpitanul Gărzii mergea grăbit prin castel, încă tremu- 
rând în aerul rece al dimineţii, iar în curând ajunseră la gar- 
nizoană. Gărzile aflate în diferite stadii de echipare îi salutară. 
O ușă deschisă dezvălui un lung coridor de mese, unde multe 
dintre gărzi stăteau la masă și mâncau. 

În cele din urmă, Chaol se opri undeva la primul etaj. 
Încăperea dreptunghiulară uriașă în care intrară era de mă- 
rimea Marii Săli de Bal. Aliniată cu stâlpi care susțineau un 
mezanin, podeaua era asemenea unei table de șah, în carouri 
albe şi negre, ușile din sticlă ce se înălțau până în tavan şi 
constituiau un perete erau deschise, draperiile transparente 
din voal fluturând în briza răcoroasă care sufla dinspre 
grădină. Majoritatea celorlalți douăzeci și trei de Campioni 
erau deja răspândiţi prin încăpere, sfătuindu-se cu cei care ar 
fi putut fi antrenorii sponsorilor lor. Toată lumea era atent 
supravegheată de către gărzi. Nimeni nu se sinchisi să o pri- 
vească, excepție făcând un tânăr oarecum chipeș, cu ochi 
cenușii, care îi aruncă o jumătate de zâmbet înainte de a se 
întoarce la trasul cu arcul către o ţintă din capătul celălalt al 
camerei, cu o acuratețe nestingherită. Ea ridică bărbia și 
cercetă un suport pentru arme. 

- Te aștepți să folosesc un buzdugan la o oră după răsă- 
ritul soarelui? 

Șase gărzi apărură în pragul ușii, în urma lor, alăturându-se 
altor zeci care se aflau deja în încăpere, cu săbiile pregătite. 

- Dacă vei încerca ceva nesăbuit, îi șopti Chaol, ei vor 
fi aici. 

- Sunt doar un hoţ de bijuterii, îi amintești? Se apropie 
de suport. Proastă, proastă decizie aceea de a lăsa toate 
armele la îndemână. Săbii, arcuri, târnăcoape, topoare, pum- 
nale de vânătoare, macete, sulițe, cuțite... Deși ea prefera 
iuţimea unui pumnal, era familiarizată cu fiecare armă de 
acolo. Privi în jurul ei prin camera spațioasă și își ascunse 

A 
grimasa. La fel și ceilalți competitori, se părea. În timp ce îi 
studia, zări o mişcare cu colțul ochiului. 

Cain intră în încăpere, marcat de două gărzi și un bărbat 
masiv cu cicatrici, care trebuia să fi fost antrenorul său. Ea 
A . A v . e . . . . 
işi îndreptă umerii, iar Cain veni direct spre ea, buzele sale 

v . A A 
groase despărțindu-se într-un zâmbet. 

- Bună dimineaţa! spuse el cu un glas dur şi iritant. Ochii 
lui întunecaţi îi studiară trupul, apoi poposiră din nou pe 
chipul ei. Credeam că ai fugit acasă până acum, continuă el. 

Fa îi aruncă un zâmbet ironic. 

- Distracţia de-abia acum începe, nu-i aşa? Cain îi în- 
toarse zâmbetul și se îndepărtă. 

Ar fi fost atât, atât de ușor. Atât de ușor să se răsucească, 
să îl apuce de gât și să-l izbească apoi cu capul de podea. Nici 
nu realizase că tremura de furie până ce Chaol nu păși în 
raza ei vizuală. 

- Păstrează-te pentru competiţie, spuse el încet, dar 

A 
nu blând. 
A . . . w . . . 

- Îl voi ucide! șuieră ea printre dinţi. 

- Nu, nu o vei face. Dacă vrei să îi inchizi gura, atunci 
rupe-l în bătaie. Este doar o brută din armata regelui, nu îţi 
. . A 
irosi forța urându-l. 

Fa își dădu ochii peste cap. 

A . v . . . 

- Îţi mulțumesc atât de mult pentru că ai intervenit în 
apărarea mea. 

- Nu ai nevoie de mine ca să te salvez. 

- Totuşi, ar fi fost drăguţ. 

A . . . w v v . w . w 

- Îi poți purta singură bătălile. Arătă cu sabia către 
suportul pentru arme. Alege una, spuse el. 

Ochii lui sclipiră de nerăbdare și curiozitate în timp ce ea 
işi dezlegă mantia și o aruncă în urma sa. 

- Să vedem dacă poţi trece peste mândria ta. 

ÎL va reduce ea la tăcere pe Cain - într-un mormânt ne- 
marcat pentru eternitate. Dar momentan... îl va face pe 
Chaol să îşi înghită cuvintele. 

Toate armele erau elegant făurite şi licăreau în lumina 
soarelui. Celaena își elimină opțiunile una câte una, văzând 
fiecare armă prin perspectiva urmelor pe care le putea lăsa 
pe chipul căpitanului. 

Inima îi bătu cu putere în timp ce trecea cu degetul peste 
fiecare lamă și peste mânere. Se trezi că nu se putea hotări 
intre pumnalele de vânătoare şi o floretă minunată cu o 
gardă frumos lucrată. Îi putea scoate cu ea inima din piept de 
la o distanţă sigură. 

Sabia gemu în timp ce o scoase din suport și o ţinu în 
mâini. Era o sabie bună: puternică, fină, uşoară. Nu îi puneau 
un cuţit pentru unt la masă, dar o lăsau să pună mâna pe asta? 

„De ce să nu îl istovească puțin?“ 

Chaol îşi aruncă mantia peste a ei, trupul său tonifiat 
fiind expus prin țesătura neagră a cămășii. Își scoase sabia. 

- În gardă! Se așeză în poziţie defensivă, iar Celaena îl 
privi plictisită. 

„Cine te crezi? Ce fel de persoană spune „în gardă“?“ 

- Nu îmi vei arăta mai întâi mișcările de bzzâ? spuse ea 
suficient de încet încât doar el să poată auzi, lama sabiei sale 
legănându-se în mâna sa. Am stat în Endovier vreme de un 
an, înţelegi. E foarte posibil să fi uitat. 

- Din numărul mare de crime care au avut loc mă îndo- 
iesc teribil că ai uitat ceva. 

- Acelea au fost opera unui târnăcop, spuse ea, și zâmbe- 
tul îi deveni sălbatic. Tot ce aveam de făcut era să sparg capul 
unui om sau să-i înfig un topor în stomac. Din fericire, nu 

atrăgeau atenţia niciunuia dintre ceilalți Campioni. Dacă tu 
consideri această barbarie egală cu arta scrimei... ce fel de 
lupte duci, Căpitane Westfall? Puse o mână liberă peste 
inimă și închise ochii teatral. 

Cu o încruntare, Căpitanul Gărzii fandă. 

Dar ea deja aștepta de ceva timp , iar ochii i se deschiseră 
imediat ce cizmele lui răzuiră podeaua. Cu o răsucire a brațu- 
lui, aduse sabia în poziţie defensivă, picioarele ei încordându- 
se pentru impact, când oţelul se încinse. Sunetul fu straniu, 
oarecum mai dureros decât ar fi fost lovitura, dar Celaena 
nu se mai gândi la asta când Chaol atacă din nou, iar ea îi 
întâlni sabia, parând cu ușurință. Braţele o dureau, scuturate 
din toate încheieturile, dar continuă să lovească și să pareze. 

Scrima era precum dansul - anumiţi pași trebuiau urmaţi, 
altfel totul se destrăma. Odată ce Celaena prinse ritmul, toate 
mișcările îi reveniră în minte. Ceilalți competitori se evapo- 
rară în umbre şi în lumina soarelui. 

- Bine, spuse el printre dinţi, blocându-i atacul în timp 
ce ea îl forță să adopte o poziţie defensivă. Coapsele îi ar- 
deau. Foarte bine, răsuflă el. 

E] însuși era destul de priceput - mai mult decât priceput, 
de fapt. Nu că ea i-ar mărturisi acest lucru. 

Cu un zăngănit, cele două săbii se întâlniră şi își împin- 
geau unul altuia lamele. El era mai puternic, iar ea gemu din 
pricina forţei necesare pentru a-i ține piept. Dar, oricât de 
puternic ar fi fost, nu era la fel de rapid. 

Se retrase și îl fentă, picioarele ei mișcându-se pe podea cu 
graţia unei păsări. Luat prin surprindere, căpitanul avu timp 
doar să lovească, pararea sa eșuând. 

Ea se avântă înainte, braţul ei coborând din nou şi din 
nou, răsucindu-se și întorcându-se, iubind durerea palidă din 
umăr în timp ce sabia ei se lovea de a lui. Celaena se mișca 
repede, asemenea unui dansator ritualic, asemenea unui şarpe 
in Deșertul Roșu, asemenea apei curgând din vârf de munte. 

El ţinu pasul, iar ea îi permise să avanseze înainte de a-și 
ocupa poziția. Chaol încercă să o ia prin surprindere cu o 
lovitură la faţă, dar furia se trezi, iar cotul se smuci şi atacă, 
izbindu-se în pumnul lui și forțându-l să se retragă. 

- Ţine minte un lucru când te lupţi cu mine, Sardothien, 
gâfâi Chaol. Soarele licări în ochii săi căprui-aurii. 

- Hm? gemu ea, pregătindu-se să pareze ultimul atac. 

- Eu nu pierd. Rânji către Calaena, iar înainte ca ea să 
poată înţelege cuvintele, ceva îi lovi picioarele și... 

Avu sentimentul dezgustător al căderii. Icni când spatele 
1 se lovi de marmură, floreta zburându-i din mână. Chaol 
indreptă sabia către inima ei. 

- Eu câștig, răsuflă el. 

Fa se ridică pe coate. 

— Ai fost nevoit să apelezi la piedică. Asta nu se poate 
numi victorie. 

- Nu eu sunt cel cu sabia îndreptată către inima mea. 

Sunetul armelor izbindu-se şi al răsuflării grele umplu 
aerul. Își îndreptă privirea către ceilalți Campioni, care se 
aflau toţi în toiul duelurilor. Toţi, desigur, cu excepţia lui 
Cain. El rânjea larg către ea, iar Celaena își dezgoli dinţii. 

- Ai tehnică, spuse Chaol, dar unele dintre mișcările tale 
sunt încă indisciplinate. 

Fa rupse contactul vizual cu Cain și se încruntă către Chaol. 

— Asta nu m-a împiedicat niciodată înainte să ucid, scui- 
pă ea. 

Chaol chicoti, amuzat de iritarea ei și îndreptă sabia 
către suportul de arme, permițându-i Celaenei să se ridice 
in picioare. 

— Alege alta, ceva diferit. Şi interesant. Ceva care să mă 
facă să transpir, te rog. 

- Vei transpira când te voi jupui de viu și îţi voi strivi 
ochii cu picioarele, mormăi ea ridicând floreta. 

— Aşa te vreau! 

Azvârli de-a dreptul floreta în suport și luă fără ezitare 
cuţitele de vânătoare. 

Vechile mele prietene. 

Un zâmbet malițios i se întinse pe chip. 


CAPITOLUL 12 


În clipa în care Celaena era pe cale a se năpusti împreună 
cu pumnalele de vânătoare spre căpitan, cineva lovi în podea 
cu o suliță și solicită atenţia încăperii. Ea se întoarse către 
locul de unde răsuna glasul și zări la mezanin un bărbat în- 
desat şi chel. 

- Atenţia voastră acum, repetă bărbatul. Celaena privi 
către Chaol, care încuviinţă, luând cuţitele din mâinile ei și 
se alăturară celorlalți douăzeci și trei de concurenți adunaţi 
în jurul bărbatului. 

- Eu sunt 'Theodus Brullo, Maestrul Armelor şi arbitrul 
acestei competiţii. Desigur, regele nostru este ultimul arbitru 
al găștii voastre prăpădite, dar eu voi fi cel care va determina 
în fiecare zi dacă sunteţi potriviţi pentru a fi Campionul său. 

Îşi mângâie mânerul sabiei, iar Celaena fu nevoită să 
admire superba lucrătură de aur a acestuia. 

- Sunt Maestrul Armelor aici de treizeci de ani şi lo- 
cuiesc în castelul acesta de mai de mai bine de douăzeci și 
cinci. Am antrenat mulți lorzi și cavaleri și mulți aspiranți 
la titlul de Campion al Adarlanului. Va fi foarte greu să 
mă impresionați. 

Lângă Celaena, Chaol stătea cu umerii drepţi. Asasinei 
ii trecu prin cap că era posibil ca Brullo să îl fi antrenat pe 


TRONUL DE CLEȘTAR 115 


căpitan. Având în vedere ușurința cu care Chaol îi ținuse 
piept, dacă Brullo îl antrenase, atunci Maestrul Armelor 
trebuia să fie vrednic de titlul său. Știa mai bine decât oricine 
să nu-i subestimeze pe oponenți bazându-se pe aparenţe. 

- Regele v-a spus deja tot ce trebuia să știți despre aceas- 
tă competiţie, spuse Brullo ţinându-şi mâinile la spate. Dar 
mă gândeam că sunteți nerăbdători să aflați mai multe unii 
despre alții. Arătă cu un deget grăsun către Cain. Tu. Care 
este numele tău, ocupaţia și de unde ai venit aici? Și să fiu 
sincer... ştiu că niciunul dintre voi nu este brutar sau 
lumânărar. 

Rânjetul insuportabil al lui Cain reveni. 

- Cain, soldat în armata regelui. Vin din Munții Colț Alb. 
Desigur că de-acolo venea. Celaena auzise povești despre 
brutalitatea poporului din acea regiune şi-i văzuse pe câţiva 
dintre ei de aproape, chiar şi ferocitatea din ochii lor. Mulți 
dintre ei se răsculaseră impotriva Adarlanului și majoritatea 
sfârşiseră morţi. Ce ar fi spus poporul său dacă l-ar fi văzut 
acum? Scrâşni din dinţi; ce ar spune oamenii din Terassen 
dacă ar vedea-o acum? 

Totuși, Brullo fie nu știa, fie nu îi păsa, pentru că nici măcar 
nu încuviință înainte de a trece la bărbatul din dreapta lui 
Cain. Celaena îl plăcu imediat. 

— Jar tu? 

Un bărbat înalt și zvelt, cu un păr blond și rar, privi 
cercul și zâmbi batjocoritor. 

- Xavier Forul. Maestru al Furturilor în Melisande. Maestru 
al Furturilor! Acel bărbat? Desigur, își dădu ea seama, probabil 
că înfățișarea sa înșelătoare îl ajuta să se strecoare în case. 

Unul câte unul, ceilalți douăzeci și unu de concurenţi se 
prezentară. Mai erau încă șase soldaţi căliți — toți izgoniți din 
armată pentru comportament îndoielnic, care trebuie să 
fi fost cu adevărat îindoielnic, având în vedere că armata 
Adarlanului era renumită pentru cruzimea sa. Apoi mai erau 
ceilalți trei hoți - incluzându-l pe Nox Owen, cu părul negru 
şi ochii cenușii, care îi aruncase zâmbete fermecătoare întrea- 
ga dimineaţă. Cei trei mercenari păreau pregătiţi să jupoaie 
pe cineva de viu, apoi mai erau cei doi criminali încătușaţi. 

După cum sugera numele său, Bill Chastain, Mâncătorul 
de Ochi, mânca ochii victimelor sale. Arăta surprinzător de 
comun, cu păr castaniu, ten bronzat, talie medie, deși Celaena 
incercă din răsputeri să nu se holbeze la cicatricea pătată ce 
ii brăzda gura. Celălalt criminal era Ned Clement, care timp 
de trei ani fusese numit Coasă, din pricina armei pe care o 
folosise pentru a tortura și sfârteca preotese din temple. Era 
o minune că nu fuseseră executați până atunci, deși, după 
tenul lor bronzat, Celaena socoti că petrecuseră anii de după 
capturarea lor zbătându-se sub soarele Calacullei, sora 
sudică a Endovierului. 

Apoi urmară doi bărbaţi tăcuţi, cu cicatrici, care păreau 
a fi prieteni buni cu vreun tiran războinic dintr-un ţinut 
indepărtat, apoi cei cinci asasini. 

Celaena uită imediat numele primilor patru: un băiat 
lungan, arogant; o brută; un bărbat dispreţuitor; și un vor- 
be-goale plângăreț care pretindea că avea o afinitate pentru 
cuțite. Nici măcar nu erau în Breasla Asasinilor — nu că 
Arobynn Hamel i-ar fi primit vreodată în ea. Calitatea de 
membru necesita ani întregi de antrenament și realizări mai 

mult decât impresionante. În timp ce aceștia patru aveau, 
poate, talent le lipsea rafinamentul pe care Arobynn îl apre- 
cia la adepţii săi. Celaena va trebui să fie cu ochii pe ei, dar 
cel puţin nu erau Asasinii 'Tăcuţi din dunele vânturate ale 
Deşertului Roșu. Aceia ar fi demni de ea — ar face-o să tran- 
spire puţin. Petrecuse o lună pregătindu-se cu ei într-o vară 
arzătoare, iar muşchii ei încă simțeau durerea la amintirea 
exerciţiilor sinistre de antrenament. 

Ultimul asasin, care își spunea Mormânt, o făcu să își ia 
un răgaz de gândire. Era subțirel şi scund, cu genul acela de 
privire răutăcioasă care îi face pe oameni să privească ime- 
diat în altă direcţie. Intrase în încăpere purtând lanţuri și îi 
fuseseră scoase doar după ce gărzile sale - toate cinci - îi 
dăduseră un avertisment aspru. Chiar şi acum, stăteau cu 
ochii pe el, supraveghindu-l atent. Când se prezentă, Mormânt 
afișă un zâmbet libidinos. 

Dezgustul ei nu pieri când acesta își aruncă o privire 
peste trupul său. Un asemenea asasin nu se oprea niciodată 
doar la ucis. Nu dacă victima lui era femeie. Se forță să-i în- 
frunte privirea indecentă. 

— Iar tu? spuse Brullo intervenind în gândurile sale. 

- Lillian Gordaina, spuse ea ținând bărbia sus. Hoţ de bi- 
juterii din Bellhaven. 

Câţiva dintre bărbaţi chicotiră, iar ea îşi încleştă dinţii. 
Și-ar fi înghiţit chicotele dacă i-ar fi ştiut adevăratul nume, 
dacă ar fi ştiut că acest „hoţ de bijuterii“ îi putea jupui de 
vii fără ajutorul unui cuțit. 

— Bine, spuse Brullo fluturând o mână. Aveţi cinci minute 
să puneţi armele deoparte și să vă trageţi răsuflarea. Apoi vom 

face o alergare obligatoriu pentru a vedea cât de în formă 
sunteți. Aceia dintre voi care nu pot alerga pe distanța sta- 
bilită vor pleca acasă sau înapoi în inchisoare unde v-au găsit 
putrezind sponsorii voştri. Primul vostru test are loc în cinci 
zile; consideraţi-ne binevoitori că nu este mai devreme. 

Cu aceste cuvinte, toată lumea se împrăștie, Campionii 
şușotind cu antrenorii despre rivalul pe care îl considerau 
cea mai mare ameninţare. Cain sau Mormânt, cel mai pro- 
babil. Cu siguranţă nu un hoţ de bijuterii din Bellhaven. 
Chaol rămase lângă ea, privindu-i pe Campioni îndepărtân- 
du-se. Celaena nu petrecuse opt ani clădindu-și o reputație 
şi un an trudind în Endovier pentru a fi denigrată astfel. 

- Dacă va trebui să spun din nou că sunt hoţ de bijuterii... 

Chaol ridică din sprâncene. 

- Ce vei face, mai exact? 

— Ştii cât de jignitor este să pretinzi să fii un hoț neinsem- 
nat dintr-un mic orășel din Fenharrow? 

EI își plecă privirea în podea, tăcută pentru un moment. 

- Eşti chiar atât de arogantă? Ea se încruntă, dar Chaol 
continuă. A fost o prostie să mă duelez cu tine acum. Voi 
recunoaște că nu mă aşteptam să fii atât de bună. Din fericire, 
nimeni nu a observat. Și vrei să știi de ce, Lillian? Se apropie 
cu un pas, glasul lui coborând. Pentru că ești o oarecare fetiță 
drăguță. Pentru că ești un hoț neînsemnat de bijuterii dintr- 
un orășel din Fenharrow. Priveşte în jur. Chaol se întoarse pe 
jumătate către ceilalți Campioni. Se holbează cineva la tine? 
Vreunul dintre ei te scrutează din cap până în picioare? Nu. 
Pentru că nu reprezinţi o adevărată ameninţare. Pentru că nu 
stai între ei și orice libertate sau bogăție după care tânjesc. 

- Exact! Este jignitor! 

- Este inteligent, asta este. Și vei rămâne discretă pe par- 
cursul întregii competiţii. Nu vei excela și nu îi vei zdrobi 
pe acei hoți și soldaţi, și asasini anonimi. Vei rămâne ferm 
mediocră și nimeni nu va privi în direcția ta, pentru că nu 
ești o ameninţare, pentru că ei cred că mai devreme sau mai 
târziu vei fi eliminată și că ar trebui să îşi concentreze aten- 
ţia pe modalitățile de a scăpa de un Campion mai mare, mai 
puternic și mai rapid precum Cain. Dar îi vei întrece, conti- 
nuă Chaol. Iar când se vor trezi în dimineaţa duelului final 
şi vor afla că tu ești rivalul lor și că tu i-ai învins, expresiile 
de pe chipul lor vor compensa pentru toate insultele și lipsa 
de atenţie de până atunci. Întinse mâna pentru a o conduce 
afară. Deci, ce ai de spus despre asta, Lillian Gordaina? 

- Pot să-mi port singură de grijă, spuse ea liniștită, luân- 
du-i mâna. Dar trebuie să spun că eşti genial, căpitane. Atât 
de genial, de fapt, încât ţi-aș putea oferi una dintre bijuteriile 
pe care plănuiesc să le fur de la regină astă-seară. 

Chaol chicotu și se îndreptară către ieşire; afară îi aștepta 
concursul de alergare. 


Plămânii îi ardeau, iar picioarele îi erau de plumb, dar 
continuă să alerge, menținându-și poziţia în mijlocul cole- 
gilor Campioni. Brullo, Chaol și ceilalți antrenori impreună 
cu treizeci şi șase de gărzi înarmate îi urmau călare prin par- 
cul de vânătoare. Câţiva dintre Campioni - Mormânt, Ned 
şi Bill - primiseră lanţuri mai lungi. Presupuse că era un 
privilegiu faptul că Westfall nu o încătușase și pe ea. Dar, 

spre surprinderea ei, Cain conducea plutonul și era cu 
aproape zece metri înaintea celorlalți. Cum era posibil să 
fie atât de rapid? 

Sunetul frunzelor zdrobite şi al răsuflărilor extenuate 
umplu aerul cald de toamnă, iar Celaena își menținu privirea 
pe părul negru și umed al hoțului dinaintea ei. Pas cu pas, in- 
spira, expira. Trebuia să își amintească să respire în continuare. 

Înaintea tuturor, Cain dispăru după un colț, îndreptân- 
du-se către nord - înapoi către castel. Asemenea unui stol de 
păsări, ceilalți îl urmară. Pas cu pas, niciodată încetinind 
ritmul. Lasă-i pe toţi să stea cu ochii pe Cain, să comploteze 
impotriva lui. Ea nu avea nevoie să câștige cursa pentru a 
demonstra că era mai bună - era mai bună fără niciun fel de 
aprobare care putea veni din partea regelui! Genunchii îi 
tremurară, dar se menţinu pe poziţie. Alergarea se va sfârşi 
în curând. În curând. 

Nici măcar nu îndrăznise să privească în urmă pentru a 
vedea dacă vreunul dintre ei căzuse. Putea simţi privirea lui 
Chaol ațintită asupra sa, amintindu-i să rămână la mijloc. 
Cel puţin atâta incredere avea în ea. 

Copacii se despărțiră, dezvăluind terenul ce se întindea 
între parc şi grajduri. Sfârșitul cursei. Capul i se învârtea și ar 
fi blestemat durerea aprigă ce îi străpungea trupul dacă ar fi 
avut aer pentru asta. Trebuia să stea la mijloc. Stai la mijloc. 

Cain încheie cursa şi ridică mâinile deasupra capului în 
semn de victorie. Mai alergă câțiva metri, încetinind pasul pen- 
tru a se domoli, iar antrenorul său aplaudă pentru el. Singurul 
răspuns al Celaenei fu să își menţină picioarele în mișcare. 
Doar câţiva metri rămași. Lumina câmpului deschis devenea 

din ce în ce mai intensă în timp ce se apropia. Stele îi licăreau 
inaintea ochilor, roind în privirea ei. Trebuia să stea la mij- 
loc. Ani de antrenament cu Arobynn Hamel o învăţaseră 
pericolele renunțatului mult prea ușor. 

Apoi trecu de copaci, iar câmpul deschis o înconjură într- 
o explozie de spaţiu și iarbă, și cer albastru. Bărbaţii dinain- 
tea ei încetiniră și se opriră. Era tot ce putea face pentru a 

. v . A . A . A . Lă Lă Lă A 
evita prăbușirea în genunchi, dar își încetini picioarele, incet, 
incet, încet, își făcu picioarele să meargă, respira sacadat în 
timp ce stelele continuau să danseze înaintea ochilor săi. 

- Bun, spuse Brullo, strunindu-și calul și scrutând pe cei 
care se întorseseră printre primii. Luaţi apă. Mai avem antre- 
namente după asta. 

Printre petele care îi înceţoșau privirea, îl zări pe Chaol 
oprindu-și calul. Picioarele ei se mișcară din inerție către el, 
apoi pe lângă el, înapoi către pădure. 

- Unde mergi? 

- Mi-am scăpat inelul acolo, minţi ea, făcând efortul de a 
părea cât mai răvășită. Lasă-mi un moment să îl găsesc. Nea- 
A . (3 v . . A . 
şteptând aprobarea lui, intră printre copaci spre rânjetele 
Campionilor care o auziseră. După zgomotele din apro- 
piere, știu că un alt Campion avea aceeași problemă. Păși în 
ascunzișul tufișurilor, împiedicându-se în timp ce lumea se 
A Lă . * A A Lă wv A . 
intuneca și se lumina, și învârtea. De-abia căzu în genunchi 

Că ŞI vomită. 

Vărsă până ce nu mai rămase nimic. Campionul răvă- 

şit trecu pe lângă ea. Pe picioare tremurânde, se sprijini de 
. e . A .. A v . 
un copac din apropiere și se îndreptă de mijloc. Il găsi pe 

căpitanul Westfall stând pe marginea aleii, privind-o cu bu- 


A 
zele încreţite. 
A . Lă .. . . . . 
Își şterse buzele cu dosul încheieturii și nu îi adresă nici- 


A . « . . w 
un cuvânt, apoi ieși din pădure. 


CAPITOLUL 13 


Era ora prânzului când Brullo le dădu liber pentru restul 
zilei; a spune că Celaenei îi era foame ar fi fost o afirmaţie 
modestă. Mâncase deja jumătate de porţie, îndesându-și în 
gură carne şi pâine, când ușa sufrageriei se deschise. 

- Ce faci aici? întrebă ea cu gura plină. 

- Poftim? spuse Căpitanul Gărzii luând un loc la masă. 
Își schimbase hainele şi făcuse o baie. Trase un platou cu 
somon către el și își umplu farfuria. Celaena avea o expresie 
dezgustată, strâmbând din nas. Nu îți place somonul? în- 
trebă Chaol. 

- Urăsc peştele. Prefer să mor decât să il mănânc. 

- Asta este surprinzător, spuse el luând o imbucătură. 

- De ce? 

- Pentru că miroși precum unul. 

Ea deschise gura pentru a expune imbucătura de pâine și 
carne pe care o mesteca. El clătină din cap. 

- Poate că lupţi bine, dar manierele tale sunt un dezastru. 

Cealena aşteptă ca el să menţioneze momentul în care 
vomitase mai devreme, dar el nu continuă. 

- Pot vorbi și mă pot comporta asemenea unei doamne, 
dacă îmi face plăcere. 

- Atunci Îți sugerez să incepi să faci asta. După o pauză, 
Chaol întrebă: Cum te bucuri de libertatea ta temporară? 

- Este o remarcă meschină sau o întrebare sinceră? 

Fl luă o mușcătură din pește. 

- Oricare variantă preferi. 

Fereastra dezvăluia cerul după-amiezii, ușor palid, dar 
încă minunat. 

- Îmi place, în mare parte. În special acum că am cărți de 
citit oricând mă încui tu aici. Nu mă aștept să înţelegi. 

- Dimpotrivă. Poate că nu am atât de mult timp la dis- 
poziţie pentru citit asemenea ţie și lui Dorian, dar asta nu 
înseamnă că iubesc mai puţin cărțile. 

Celaena muşcă dintr-un măr. Era acrișor, cu o uşoară 
tentă dulceagă. 

- Oh? Și ce cărți îți plac? El numi câteva, iar ea clipi. Ei 
bine, sunt alegeri bune — cele mai multe. Ce altceva? întrebă 
ea şi astfel o oră trecu pe nesimţite, purtându-i pe aripile con- 
versaţiei. Deodată, ceasul bătu ora unu, iar el se ridică. 

- Îşi poţi petrece după-amiaza în orice fel dorești, spu- 
se Chaol. 

- Unde pleci? 

— Să îmi odihnesc picioarele şi plămânii. 

- Da, bine, să sperăm că vei citi ceva de calitate înainte de 
a te vedea din nou. 

El adulmecă aerul în timp ce părăsi încăperea. 

— Să sperăm că vei face o baie înainte de a te vedea din nou. 

Oftând, Celaena își chemă slujnicele pentru a-i pregăti 
baia. O după-amiază de citit pe balcon era ademenitoare. 

să 


În următoarea dimineață, ușa dormitorului Celaenei se 
deschise și un tropăit familiar răsună prin cameră. Chaol 
Westfall se opri când o găsi pe asasină agăţată de pragul de 
sus al ușii, ridicându-se în mod repetat în sus pentru a atinge 
cu bărbia bara de lemn. Sudoarea îi îmbiba maioul şi se pre- 
lingea în firicele subțiri pe pielea ei palidă. Se antrena deja de 
o oră. Braţele îi tremurau cu fiecare ridicare. 

Deşi trebuia să pretindă că se afla la mijlocul gloatei, nu 
avea niciun motiv să se antreneze ca şi cum aceea ar fi fost 
adevărata ei poziție. Chiar dacă fiecare exerciţiu îi făcea 
trupul să strige să se oprească. Nu își ieșise chiar atât de mult 
din formă — la urma urmei, târnăcopul ei fusese foarte greu. 
ȘI cu siguranță nu avea nimic de-a face cu ceilalți ei concu- 
renţi care o întrecuseră ieri la cursă. 

Deja avea un avantaj. Pur şi simplu trebuia să se detașeze 
mai mult. 

Nu își întrerupse exerciţiul în timp ce îi zâmbi, gâfâind 
printre dinţii încleștaţi. Spre surprinderea ei, Chaol îi în- 
toarse zâmbetul. 


să 


În după-amiaza aceea se dezlănțui o furtună, iar Chaol îi 
permise Celaenei să se plimbe prin castel impreună cu el 
după ce terminase antrenamentul pe acea zi alături de cei- 
lalui Campioni. Deşi el vorbea destul de puţin, ea se bucura 
din plin de faptul că ieșise din cameră, îmbrăcată într-una 
dintre rochiile noi — o rochie adorabilă, dintr-o mătase de 

culoarea liliacului, cu dantelă de un roz palid și mărgele 
sidefii. Apoi dădură un colț şi aproape că se ciocniră cu 
Kaltain Rompier. Asasina s-ar fi strâmbat, dar uită cu totul 
de Kaltain când privirea îi căzu pe Însoțitoarea acesteia. Era 
o femeie Eyllwe. 

Semeaţă, înaltă şi suplă, fiecare dintre trăsăturile sale 
fiind perfect definite şi fine. Rochia ei albă și largă con- 
trasta cu pielea cafenie și catifelată, iar mare parte din piep- 
tul și gâtul ei era acoperită de o platoșă aurie. Brățări de aur 
şi fildeş îi licăreau la încheieturi, iar picioarele îi erau pro- 
tejate de sandale, deasupra lor purtând, brățări asortate pen- 
tru glezne. O diademă subțire din fire de aur și pietre 
preţioase îi îimpodobea fruntea. Era însoțită de două gărzi, 
înarmate până în dinţi cu pumnale și săbii Eyllwe, ambele 
studiindu-i pe Chaol și Celaena îndeaproape, analizând 
ameninţarea. 

Fata Eyllwe era o prinţesă. 

- Căpitane Westfall! spuse Kaltain și făcu o reverență. 
Alături de ea, un bărbat scund, îmbrăcat în veșmintele 
negru cu roșu ale unui consilier, făcu o plecăciune înain- 
tea perechii. 

Prinţesa Eyllwe rămase perfect nemișcată, studiindu-i 
precaută din ochii ei căprui pe Celaena și pe însoţitorul 
acesteia. Celaena îi oferi un zâmbet discret, iar prinţesa păși 
mai aproape, gărzile ei încordându-se ușor. Se mișca cu o 
graţie naturală. 

Kaltain gesticulă către prinţesă, antipatia citindu-i-se pe 
chipul frumos. 

- Aceasta este Alteța Sa Regală, prinţesa Nehemia Ytger 
din Eyllwe. 

Chaol făcu o plecăciune joasă. Prinţesa încuviință, de-abia 
plecându-și bărbia. Celaena cunoştea acel nume, îi auzise 
adeseori pe sclavii Eyllwe din Endovier mândrindu-se cu 
frumuseţea și curajul Nehemiei. Nehemia, Lumina din 
Eyllwe, cea care îi va salva de la nenorocire. Nehemia, cea 
care într-o bună zi ar putea reprezenta o ameninţare pentru 
stăpânirea regelui Adarlanului asupra țării sale, când ea va 
urca pe tron. Nehemia, spuneau ei, cea care trimitea pe furiș 
informaţii și provizii grupurilor răzvrătite ce se ascundeau 
in Eyllwe. Dar ce căuta ea aici? 

- Și Lady Lillian, adăugă brusc Kaltain. 

Celaena făcu cea mai joasă reverență fără a se prăbuşi și 
spuse în Eyllwe: 

- Bine aţi venit în Rifthold, Înălțimea Voastră! 

Prinţesa Nehemia zâmbi discret, iar ceilalți rămaseră cu 
gurile căscate. Consilierul sclipea, ștergându-și sudoarea de 
pe frunte. De ce nu o trimiseseră pe Nehemia la prințul 
moștenitor sau chiar la Perrington? De ce era prinţesa înso- 
țită prin castel de către Kaltain Rompier? 

- Îţi mulțumesc, răspunse prinţesa cu un glas suav. 

- Îmi imaginez că aţi avut o călătorie lungă, continuă 
Celaena în Eyllwe. Aţi sosit astăzi, Alteță? 

Gărzile Nehemiei făcură un schimb de priviri, iar sprân- 
cenele prinţesei se ridicară ușor. Nu foarte mulți nordici 
vorbeau limba ei. 

- Da, iar regina a trimis-o pe aceasta - Nehemia făcu un 
semn cu capul către Kaltain - să îmi arate împrejurimile 

impreună cu viermele acela transpirat. Prinţesa miji ochii 
către consilierul scund, care își freca mâinile și își tampona 
fruntea cu o batistă. Poate că el știa ce fel de ameninţare 
reprezenta Nehemia; dar de ce să o aducă la castel? 

Celaena își plimbă limba peste dinţi, încercând să nu râdă. 

- Pare puţin agitat. Trebuia să schimbe subiectul, altfel 
nu s-ar mai fi putut abține din râs. Ce părere ai despre castel? 

- Este cel mai prostesc lucru pe care l-am văzut vreodată, 
spuse Nehemia privind tavanul de parcă ar fi putut vedea 
prin piatră secțiunile de sticlă. Mai degrabă aş intra într-un 
castel construit din nisip. 

Chaol le privea oarecum neincrezător. 

- Mă tem că nu am înţeles un cuvânt din ceea ce ai spus, 
le întrerupse Kaltain. Celaena încercă să nu își dea ochii 
peste cap - uitase că femeia se afla acolo. 

- Noi, spuse prinţesa, încercând să vorbească în limba 
comună, vorbeam cu vremea. 

— Despre vreme, o corectă cu asprime Kaltain. 

- Măsoară-ţi cuvintele! izbucni Celaena înainte să gândească. 

Kaltain îi trimise Celaenei un zâmbet discret, dar răutăcios. 

- Dacă se află aici pentru a învăţa despre noi şi obiceiu- 
rile noastre, atunci trebuie să o corectez astfel încât să nu 
pară ridicolă. 

Pentru a învăţa despre ei sau din cu totul alt motiv? Chi- 
pul prinţesei și ale gărzilor sale erau indescifrabile. 

- Înălțimea Voastră, spuse Chaol pășind înainte, o miş- 
care subtilă pentru a interveni între Celaena și Nehemia. 
Faceţi un tur al castelului? 

Nehemia medită asupra cuvintelor, apoi o privi pe 
Celaena, cu sprâncenele ridicate, de parcă ar fi așteptat deja 
o traducere până acum. Un zâmbet se ivi în colțul buzelor 
Celaenei. Nu era de mirare că bărbatul din consiliu tran- 
spira atât de abundent. Nehemia era o forță de luat în calcul. 
Celaena traduse întrebarea lui Chaol cu ușurință. 

- Dacă tu consideri structura asta nebunească a fi un 
castel, răspunse Nehemia. 

Celaena se întoarse către Chaol. 

- Spune că da. 

- Nu știam că atât de multe cuvinte pot însemna unul 
singur, spuse Kaltain cu falsă simpatie. Celaena își înfipse 
unghiile în palme. 

„ţi voi smulge părul din cap.“ 

Chaol făcu încă un pas către Nehemia, interpunându-se 
eficient între Celaena și Kaltain. Inteligent bărbat. Își puse 
o mână pe piept. 

— Alteță, eu sunt Căpitanul Gărzii Regale. Vă rog, per- 
miteţi-mi să vă însoțesc. 

Celaena traduse din nou cuvintele căpitanului, iar prin- 
tesa încuviință. 

- Scapă de ea, îi spuse cu hotărâre Celaenei, apoi flutură 
o mână către Kaltain. Îmi displace caracterul ei. 

- Eşti liberă, îi spuse Celaena lui Kaltain, afișând un zâm- 
bet larg. Prinţesa este extenuată de compania ta. 

Kaltain tresări. 

- Dar regina... 

- Dacă aceasta este dorința Alteţei Sale, atunci va fi indepli- 
nită, o întrerupse Chaol. Deși trăsăturile sale erau mascate 

de rigorile protocolului, Celaena putea jura că zărise un licăr 
de amuzament în ochii lui. Își dori să îl îmbrăţişeze. Nu se 
deranjă să își ia rămas-bun de la Kaltain, în timp ce prințesa 
și consilierul li se alăturară și înaintară pe coridor, lăsând-o 
in urmă pe domniţa spumegând de furie. 

- Toate femeile voastre de curte sunt asemenea ei? o În- 
trebă prinţesa pe Celaena în Eyllwe. 

- Precum Kaltain? Din nefericire, Alteța Voastră. 

Nehemia o examina pe asasină, iar Celaena știu că îi 
studia hainele, mersul, ținuta - tot ceea ce Celaena studiase 
ea însăși deja la prinţesă. 

- Dar tu... tu nu eşti ca ele. Cum de ştii să vorbeşti Eyllwe 
atât de bine? 

- Eu, se gândi Celaena la o minciună, am studiat limba 
pentru câţiva ani. 

— Ai un accent de ţară. Acest lucru se învață din cărți? 

- Am cunoscut o femeie din Eyllwe care m-a învăţat. 

- O sclavă de-a ta? Tonul i se ascuţi, iar Chaol își îndreptă 
privirea către ele. 

- Nu, spuse grăbită Celaena. Nu cred în exploatarea scla- 
vilor. Ceva îi întoarse stomacul la gândul tuturor acelor 
sclavi rămași în Endovier, acelor oameni condamnaţi să su- 
fere până la moarte. Doar pentru că ea părăsise Endovierul, 
asta nu însemna că Endovierul încetase să existe. 

Glasul Nehemiei era din nou blând. 

- Atunci ești foarte diferită faţă de companionii tăi de 
la curte. 

Celaena apucă doar să încuviințeze către prinţesă, apoi 
își întoaseră atenţia către coridorul din față. Servitori şi 

slujitoare treceau pe lângă ele, căscând ochii la vederea prin- 
țesei și a gărzilor sale. După un moment de tăcere, Celaena 
işi îndreptă umerii. 

- De ce vă aflaţi în Rifthold, dacă îmi permiteţi Între- 
barea? Adăugă: Alteță. 

- Nu este nevoie să te oboseşti să îmi spui așa. Prinţesa se 
juca cu una dintre brățările de aur de la incheietura mâinii. 
Am venit la cererea tatălui meu, regele din Eyllwe, ca să 
invăţ limba voastră şi obiceiurile pentru a-mi putea servi 
mai bine poporul și țara. 

Având în vedere cele auzite despre Nehemia, Celaena 
bănui că acesta nu era singurul motiv, dar zâmbi politicos 
ȘI spuse: 

- Cât timp veţi rămâne în Rifthold? 

- Până când tatăl meu va trimite din nou oameni după 
mine. Încetă să se mai joace cu brăţara și se Încruntă vă- 
zând ploaia bătând în ferestre. Dacă am noroc, voi rămâne 
aici doar până la primăvară. Asta dacă tatăl meu nu decide 
că un bărbat din Adarlan ar putea fi un soț potrivit pentru 
mine, iar atunci voi rămâne aici până ce această chestiune 
va fi stabilită. Observând iritarea din ochii prinţesei, Celaena 
simți o fărâmă de milă pentru oricare bărbat ar fi ales ta- 
tăl său. 

Un gând îi trecu prin minte, iar Celaena își înclină capul 
intr-o parte. 

- Cu cine v-aţi putea mărita? Prinţul Dorian? Era indis- 
cretă şi puţin impertinentă și regretă întrebarea din secunda 
in care o rostise. 

Dar Nehemia doar strâmbă din nas. 

- Băiatul acela drăguţ Mi-a zâmbit de mult prea multe 
Ori şi ar trebui să vezi cum le face cu ochiul celorlalte femei 
de la curte. Eu vreau un soţ care să încălzească patul meu, 
și numai al meu. Privi pieziș către asasină, examinând-o 
iarăşi din cap până în picioare. Celaena zări ochii prinţesei 
zăbovind asupra câtorva cicatrici de pe mâinile sale. De 
unde ești, Lillian? 

Celaena îşi ascunde cu nonşalanţă mâinile în faldurile 
rochiei. 

- Bellhaven - un oraș în Fenharrow. Este un port de pes- 
cuit. Miroase groaznic. 

Asta nu era o minciună. De fiecare dată când vizitase 
Bellhavenul cu vreo misiune, duhoarea de pește o făcuse să 
işi țină respiraţia când ajungea în apropierea docurilor. 

Prinţesa chicoti. 

- Riftholdul miroase oribil. Prea mulți oameni. Cel puţin 
in Banjali, soarele arde totul. Iar râul din jurul palatului 
tatălui meu miroase a flori de lotus. 

Chaol îşi drese glasul, în mod evident plictisindu-se să fie 
exclus din conversaţie, iar Celaena rânji către el. 

- Nu fi atât de ursuz, spuse ea în limba comună. Trebuie 
să o mulțumim pe prinţesă. 

— Nu te mai umfla în pene, spuse el. Puse o mână pe mâ- 
nerul sabiei, iar gărzile Nehemiei se apropiară şi mai mult 
de el. Deși Chaol era Căpitanul Gărzii, Celaena nu se îndoi 
nicio secundă că gărzile Nehemiei l-ar fi pus la pământ dacă 
devenea o ameninţare. Doar o conduceam înapoi la consiliul 

regelui. O să am o discuţie cu ei despre faptul că i-au permis 
lui Kaltain să îi arate împrejurimile. 

- Vânezi? întrerupse Nehemia în Eyllwe. 

- Ev? Prinţesa încuviinţă. A... eu, nu, spuse Celaena, apoi 
vorbi din nou în Eyllwe. Îmi place mai mult să citesc. 

Nehemia privi spre ferestrele biciuite de ploaie. 

- Majoritatea cărților noastre au ars în urmă cu cinci 
ani, când Adarlanul ne-a invadat. Nu a contat dacă erau 
cărți despre magie - vocea îi cobori la rostirea cuvântului, 
deşi Chaol și consilierul nu o puteau înţelege - sau despre 
istorie. Au ars bibliotecile cu totul, odată cu muzee și 
universităţi... 

O durere familiară îi împunse pieptul. Celaena încuviință. 

- Eyllwe nu a fost singura țară unde s-a întâmplat asta. 

Ceva rece şi dureros licări în ochii Nehemiei. 

- Acum, majoritatea cărților pe care le primim sunt din 
Adarlan - într-o limbă pe care de-abia o pot înţelege. Asta 
trebuie să învăţ cât timp sunt aici. Sunt atât de multe lu- 
cruri. Lovi cu piciorul în podea, bijuteriile ei zăngănind. Şi 
urăsc pantofii ăștia! Și rochia asta mizerabilă! Nu îmi pasă 
dacă este mătase din Eyllwe și că se presupune că ar trebui să 
imi reprezint regatul - materialul mi-a produs mâncărimi 
incă de când l-am îmbrăcat! Privi rochia elaborată a Celaenei. 
Cum poţi suporta să porți chestia aia enormă? 

Celaena își netezi poalele rochiei. 

— Ca să fiu sinceră, îmi zdrobeşte coastele. 

- Ei, bine, cel puţin nu sunt singura care suferă, spuse 
Nehemia. Chaol se opri înaintea unei uși și le ordonă celor 

şase gardieni postați acolo să le păzească pe cele două și pe 
gărzile prințesei. 

- Ce face? întrebă Nehemia. 

- Te Înapoiază consiliului și se asigură că nu vei mai fi 
însoțită de Kaltain de-acum înainte. 

Umerii Nehemiei se posomorâră ușor. 

— Sunt aici doar de o zi și deja îmi doresc să plec. Suspină 
intens și se întoarse spre fereastră, de parcă ar fi putut vedea 
drumul înapoi către Eyllwe. Brusc, apucă mâna Celaenei și 
o strânse. Degetele îi erau surprinzător de bătătorite - în 
toate punctele în care s-ar putea odihni mânerul unei săbii 
sau al unui pumnal. Ochii Celaenei îi intâlniră pe cei ai prin- 
ţesei, iar ea îi eliberă mâna. 

„Poate că zvonurile privind asocierea ei cu rebelii din 
Eyllwe erau adevărate...“ 

- Îmi vei ţine companie cât voi sta aici, Lady Lillian? 

Celaena clipi auzind cererea — simțindu-se, totuși onorată. 

- Desigur. Când voi fi disponibilă, vă voi însoţi cu drag. 

- Am însoțitori. Îmi doresc pe cineva cu care să vorbesc. 

Celaena nu se putu abţine — radia. Chaol intră din nou pe 
coridor şi făcu o plecăciune înaintea prințesei. 

- Consiliul doreşte să vă vadă. Celaena traduse. 

Nehemia gemu, dar îi mulțumi lui Chaol înainte de a se 
intoarce către Celaena. 

- Mă bucur că ne-am cunoscut, Lady Lillian, spuse ea, 
ochii sclipindu-i. Pacea fie cu tine! 

— Şi cu tine, murmură asasina, privind-o îndepărtându-se. 

Nu avusese niciodată mulți prieteni, iar cei pe care îi 
avusese o dezamăgiseră destul de des. Uneori cu consecinţe 

devastatoare, după cum învățase în vara aceea petrecută cu 
Asasinul Tăcut din Deşertul Roşu. După aceea, jurase să 
nu mai aibă niciodată încredere în fete, mai ales în cele cu 
planuri și putere proprie. Fete care ar face orice pentru a 
obţine ceea ce își doresc. 

Dar, pe măsură ce ușa se închidea în urma trenei ivorie a 
prinţesei Eyllwe, Celaena se întrebă dacă se înșela. 


ză 


Chaol Westfall o privi pe asasină mâncând, ochii ei popo- 
sind de pe o farfurie pe alta. De îndată ce ajunsese în camera 
sa, se dezbrăcase de rochie, iar acum purta un capot tran- 
dafiriu ce îi venea de minune. 

— Eşti teribil de tăcut azi, spuse ea cu gura plină. Nu se 
oprea niciodată din mâncat? Mânca mai mult decât orice cu- 
noştință de-a lui. Primea multe feluri de mâncare la fiecare 
masă. Încântat de prinţesa Nehemia? adăugă ea. Cuvintele 
de-abia puteau fi deslușite prin mestecatul său. 

- Fata aceea încăpățânată? Chaol regretă remarca imediat 
ce ochii Celaenei se mijiră. 

Urma o predică, iar el nu avea deloc chef să fie tratat de 
sus. Avea lucruri mai importante pe cap. Înainte de a pleca 
in această dimineaţă, regele nu îl luase în călătorie pe nici- 
unul dintre soldaţii propuși de el și refuzase să îi spună în- 
cotro merge și să accepte oferta lui de a-l însoți. 

În plus, câţiva câini regali de vânătoare dispăruseră, iar 
rămășițele lor pe jumătate mâncate fuseseră găsite în aripa 
nordică a palatului. Asta era îngrijorător; cine ar face un 
lucru atât de grotesc? 

— Şi ce este în neregulă cu fetele incăpățânate? insistă ea. 
În afară de faptul că nu sunt niște nătăflețe tari de cap care 
deschid gura doar pentru a da ordine și a bârfi? 

- Pur și simplu prefer un alt tip de femeie. 

Din fericire, spusese lucrul potrivit, întrucât Celaena își 
flutură genele. 

— Şi ce fel de femeie ar fi? 

- Nu o asasină arogantă. 

Ea se îmbufnă. 

— Să presupunem că nu aș fi o asasină. Atunci m-ai fi plăcut? 

- Nu. 

- Ai prefera-o pe Lady Kaltain? 

- Nu fi neghioabă. 

Era ușor să fie răutăcios, dar devenea mult prea ușor să fie 
amabil. Mușcă din pâine. Ea îl privi, cu capul înclinat. Une- 
ori, Chaol simţea că îl privea asemenea unei pisici care ur- 
mărește un șoarece. Se întreba cât va mai dura până se va 
năpusti asupra lui. 

- Te holbezi, căpitane. 

Chaol aproape că își ceru scuze, dar se opri. Ea era o asa- 
sină arogantă, vulgară şi total impertinentă. Își dorea ca lu- 
nile să zboare, ea să fie numită Campion, apoi, odată ce anii 
de datorie vor fi trecut, să plece. Nu dormise prea bine de 
când o aduseseră din Endovier. 

- Ai mâncare între dinţi, spuse el. Ea se scobi cu o unghie 
şi întoarse capul spre fereastră. Ploaia se prelingea pe geam. 
Oare privea ploaia sau ceva dincolo de ea? 

EI sorbi din pocal. În ciuda aroganței ei, era inteligentă, 
relativ amabilă și oarecum fermecătoare. Dar unde era 

răutatea aceea întunecată? De ce nu se arăta astfel încât el să 
o arunce în temniță și să anuleze competiţia asta ridicolă? 
Ea avea ceva măreț și ucigător, iar lui nu îi plăcea asta. 

Va fi pregătit - când va veni timpul, va fi în așteptare. Se 
intrebă care dintre ei va supravieţui. 


CAPITOLUL 14 


În următoarele patru zile, Celaena se trezi înainte de 
ivirea zorilor pentru a se antrena în camera ei, folosind 
orice avea la îndemână - scaune, cadrul uşii, chiar şi bilele 
de biliard şi tacurile. Bilele constituiau unelte uimitoare de 
echilibrare. În zori, de obicei Chaol își făcea apariţia la 
micul dejun. După aceea, alergau impreună prin parcul de 
vânătoare. Toamna sosise de-a binelea, iar vântul purta mi- 
rosul frunzelor uscate și al zăpezii. Chaol nu scotea nicio- 
dată un cuvânt când ea se apleca, având mâinile pe 
genunchi, și vomita micul dejun, nici nu comenta asupra 
faptului că pe zi ce trece ea putea alerga mai mult și mai 
mult fără să se oprească. 

Odată ce își terminau alergarea, se antrenau într-o ca- 
meră privată, departe de ochii rivalilor ei. Asta până când 
ea se prăbușea pe podea și se plângea că era pe punctul de 
a muri de foame și oboseală. În timpul lecţiilor, cuţitele 
rămăseseră favoritele Celaenei, dar ajunsese să îndrăgească 
toiagul din lemn; evident, avea legătură cu faptul că îl 
putea lovi în voie pe căpitan, fără să îi reteze vreun braţ. 
De la prima întâlnire cu prinţesa Nehemia, nu o mai vă- 
zuse Și nici nu mai auzise de ea - nici măcar din pălăvră- 
gelile slujnicelor. 

Chaol o însoțea întotdeauna la masa de prânz, apoi ea 
se alătura celorlalți Campioni pentru alte câteva ore de 
antrenament sub privirea vigilentă a lui Brullo. Majorita- 
tea antrenamentelor erau utile doar pentru a se asigura că 
știau să mânuiască armele. Iar ea, desigur, își ţinea capul 
plecat tot timpul, făcând suficient cât să evite criticile lui 
Brullo, dar nu suficient pentru a atrage laudele sale, ase- 
menea lui Cain. 

Cain. Cât îl ura! Practic, Brullo îl venera - chiar şi ceilalți 
Campioni îl salutau respectuos când trecea. Nimeni nu se 
deranja să comenteze despre cât de perfectă era forma în 
care era ea. Oare aşa se simţiseră ceilalți asasini din Breasla 
Asasinilor în toţi acei ani petrecuţi în care ea acaparase aten- 
ţia lui Arobynn Hamel? Dar aici îi era greu să se concentreze 
cu Cain prin preajmă, rânjind și tachinând-o, așteptând ca 
ea să facă o greșeală. Celaena spera ca el să nu îi distragă 
atenţia la primul test eliminatoriu. Brullo nu le dăduse nici- 
un indiciu în legătură cu natura probei, iar Chaol era la fel 
de neinformat. 

În ziua dinaintea primului test, Celaena ştiu că ceva era 
în neregulă cu mult timp înainte de a ajunge în sala de 
antrenament. Chaol nu venise la micul dejun, dar trimisese 
gărzi pentru a o escorta la antrenament, unde exersă pe cont 
propriu. Nu apăru nici la prânz, iar Celaena își punea zeci 
de întrebări. 

Fără Chaol lângă ea, se rezemă de un stâlp, privindu-i pe 
concurenți sosind unul câte unul, flancaţi de gărzile și antre- 
norii lor. Brullo nu era acolo - încă un lucru straniu. Iar 
astăzi erau mult prea multe gărzi în încăpere. 

- Despre ce crezi că este vorba? o întrebă Nox Owen, 
tânărul hoţ din Perranth, venind în spatele ei. 

După ce se dovedise a fi oarecum talentat, mulţi dintre 
ceilalți competitori căutaseră să afle mai multe despre el, dar 
Nox preferase să țină totul pentru el. 

- Căpitanul Westfall nu m-a antrenat în dimineața asta, 
spuse ea. Ce era greșit în a recunoaște asta? 

Nox întinse mâna. 

- Nox Owen. 

- Știu cine ești, spuse ea, dar îi strânse mâna oricum. Strân- 
soarea lui fu fermă, iar mâna lui — aspră și brăzdată de cicatrici. 

- Bun. M-am simțit puţin cam invizibil cu matahala aia 
făcând pe grozavul în ultimele zile. Bărbia sa indică direc- 
ţia lui Cain, care tocmai își examina bicepșii proeminenţi. 
Un inel grosolan, cu o piatră de un negru fluorescent, scli- 
pea pe degetul lui - era straniu că Îl purta la antrenament. 
Nox continuă: L-ai văzut pe Verin? Arată de parcă i-ar fi 
rău. Indică spre hoţul pe care Celaena își dorea să îl nimi- 
cească. În mod obișnuit, locul lui Verin era prin preajma lui 
Cain, tachinându-i pe ceilalți Campioni. Dar astăzi stătea 
singur lângă fereastră, cu chipul palid şi ochii larg deschişi. 

- L-am auzit vorbind cu Cain, spuse un glas timid din 
apropierea lor, iar cei doi îl văzură pe Pelor, cel mai tânăr 
dintre asasini, stând lângă ei. Petrecuse jumătate de zi privin- 
du-l pe Pelor, iar în timp ce ea doar pretindea că este de nivel 
mediocru, lui chiar i-ar fi prins bine puţină pregătire. 

„Asasin. Serios? Nici măcar nu i se îngroșase vocea. Oare 
cum a ajuns aici?“ 

— Ce a spus? Nox își băgă mâinile în buzunare. Hainele 
sale nu erau atât de jerpelite ca ale celorlalți competitori; 
întrucât auzise de el însemna că trebuia să fi fost un bun hoţ 
în Perranth. 

Chipul pistruiat al lui Pelor păli puţin. 

- Bill Chastain - Mâncătorul de Ochi - a fost găsit mort 
de dimineaţă. 

Un Campion era mort? Și încă un ucigaș renumit. 

- Cum? ceru ea să ştie. 

Pelor înghiţi în sec. 

— Verin a spus că nu a fost deloc plăcut. Ca și cum cineva 
l-ar fi spintecat. A trecut pe lângă cadavru în drumul său 
spre sală. Nox înjură în barbă, iar Celaena îi studie pe ceilalți 
Campioni. Tăcerea se lăsase peste încăpere, iar ei stăteau în 
grupuri, șoptind. Povestea lui Verin se răspândea rapid. 
Pelor continuă. A spus că trupul lui Chastain era ferfeniţă. 

Un fior îi cutremură șira spinării, dar Celaena clătină din 
cap, chiar atunci când un gardian intră și spuse că Brullo 
ordonase să se antreneze și să exersese orice doreau. Având 
nevoie să își distragă atenţia de la imaginea care deja se forma 
in mintea sa, Celaena nu se deranjă să își ia rămas-bun de la 
Nox și Pelor şi se îndreptă către suportul de arme şi luă o 
centură cu cuțite pentru aruncare. 

Ocupă un loc lângă ţinta arcașilor; Nox i se alătură un 
moment mai târziu și începu să arunce cuţitele la țintă. Lovi 
al doilea inel, dar cuţitele lui nu se apropiau niciodată de 
centru. Priceperea lui la cuțite nu se compara nici pe departe 
cu talentul său de arcaș. 

Ea scoase un cuțit de la centură. Cine ar fi ucis un 
Campion într-un mod atât de brutal? Și cum scăpase dacă 
lăsase trupul pe coridor? Acest castel mișuna de gărzi. Un 
Campion era mort, chiar cu o zi înainte de primul lor test; 
oare va deveni un obicei? 

Focaliză punctul mic şi negru din centrul țintei. Îşi ince- 
tini răsuflarea, își încordă braţul, lăsându-și încheietura să 
se relaxeze. Sunetele celorlalți Campioni se stinseră. Întu- 
nericul centrului țintei o atrăgea. Răsuflând trimise cuțitul 
intr-acolo. 

Sclipi, asemenea unei stele căzătoare de oţel. Un zâmbet 
sinistru îi apăru pe buze când pumnalul nimeri în plin. 

Lângă ea, Nox înjură când pumnalul său lovi al treilea 
ine], iar zâmbetul ei se lărgi, în ciuda cadavrului ciopărțit 
care zăcea undeva în castel. 

Celaena scoase un alt pumnal, dar se opri când Verin 
strigă către ea din ringul unde se duela cu Cain. 

- 'Trucurile de circ nu îţi sunt de mare folos când eşti 
Campionul regelui. Ea își aţinti privirea către el, dar rămase 
poziționată spre ţintă. i-ar prinde mai bine dacă ai sta cul- 
cată, învățând trucuri folositoare pentru femei. De fapt, te 
pot învăţa eu câteva diseară, dacă vrei. Râse, iar Cain îl urmă. 
Celaena strânse mânerul pumnalului dureros de tare. 

- Nu-i asculta, murmură Nox și aruncă încă un cuţit, 
ratând din nou ţinta. Ăştia nu ar şti ce să facă cu o femeie 
nici dacă una ar intra complet goală în dormitorul lor. 

Celaena aruncă pumnalul, iar lama scoase un clinchet când 
se înfipse la un milimetru de cel pe care îl aruncase înainte. 

Sprâncenele negre ale lui Nox se ridicară, evidenţiindu-i 
ochii cenușii. Nu putea avea mai mult de douăzeci și cinci 
de ani. 

— Ai o ţintă uimitoare. 

- Pentru o fată? îl provocă ea. 

- Nu, spuse el și aruncă un alt pumnal. Pentru oricine. 
Pumnalul rată din nou. Merse până la ţintă, smulgând toate 
cele șase cuțite și punându-le în teacă înainte de a se întoarce 
la linia de aruncare. Celaena își drese glasul. 

- Stai greșit, spuse ea suficient de șoptit încât ceilalți 
Campioni să nu poată auzi. Şi ţii incorect încheietura. 

Nox își plecă braţul. Celaena adoptă poziţia de tragere. 

- Picioarele așa, spuse ea. El o studie pentru un moment, 
apoi îşi poziţionă picioarele în mod asemănător. Îndoaie 
ușor genunchii. Umerii înapoi; relaxează-ţi încheietura. 
Aruncă atunci când expiri. Ea făcu o demonstraţie pentru 
el, iar pumnalul își găsi ținta. 

- Arată-mi din nou, spuse Nox apreciativ. 

Ea îi arătă și nimeri ţinta. Apoi își folosi mâna stângă 
pentru a arunca și își reprimă strigătul de bucurie când lama 
despică mânerul unui alt pumnal. 

Nox se concentră asupra țintei ridicând ușor braţul. 

- Ei, bine, tocmai m-ai făcut de rușine, spuse el râzând pe 
sub bărbie şi ridicând mai sus pumnalul. 

- Relaxează-ţi și mai mult încheieturile, fu replica Celaenei. 
Totul ţine de modul în care cuțitul ţâșneşte din mâna ta. 

Nox se supuse, trăgând adânc aer în piept, iar pumnalul 
său zbură. Nu lovi ținta, dar nimeri în interiorul cercului. 
Ridică din sprâncene. 

- Asta este o îmbunătățire. 

- Una mică, spuse ea și rămase pe loc în timp ce el adună 
cuțitele din cele două ținte și i le înapoie pe ale sale. Ea le 
puse în teaca de la curea. Eşti din Perranth, corect? întrebă 
ea. Deşi nu fusese niciodată în Perranth, al doilea mare oraș 
din 'Terrasen, menţiunea ținutului său natal încă îi provoca 
un fior de teamă şi vinovăţie. Trecuseră zece ani de când fa- 
milia regală fusese măcelărită, zece ani de când armata regelui 
Adarlanului îi invadase, zece ani de când Terrasen pierise 
tăcut și cu capul plecat. Nu trebuia să fi pomenit de el — de 
fapt, nu ştia de ce vorbise. 

Își dresă trăsăturile într-un interes politicos când Nox 
încuviință. 

- De fapt, asta este prima dată când părăsesc Perranthul. 
Tu ai spus că ești din Bellhaven, nu-i așa? 

— Tatăl meu este negustor, minţi ea. 

- Și ce părere are că fiica sa fură bijuterii? 

Ea afişă un zâmbet şi aruncă un cuţit către țintă. 

- Nu mă va primi acasă pentru multă vreme, asta este sigur. 

- Ah, atunci eşti pe mâini bune, totuși. Ai cel mai bun 
antrenor dintre toți. V-am văzut alergând în zori. Eu tre- 
buie să îl implor pe al meu să lase sticla din mână și să îmi 
permită să mă antrenez în afara lecţiilor. Înclină capul spre 
antrenorul lui, care stătea rezemat de perete, cu gluga man- 
tiei trasă peste ochi. Doarme iar, adăugă Nox. 

- Uneori, Căpitanul Gărzii este o pacoste, spuse ea arun- 
când încă un pumnal, dar ai dreptate, este cel mai bun. 

Nox rămase tăcut pentru un moment, apoi spuse: 

- Data viitoare, înainte de a ne alege perechi pentru an- 
trenamente, caută-mă, bine? 

- De ce? Celaena vru să ia un alt pumnal, dar descoperi 
că își golise din nou stocul. 

Nox aruncă un alt cuţit, iar de data asta nimeri ținta. 

— Pentru că pariez aurul că tu vei câștiga competiţia asta 
blestemată. 

Ea zâmbi timid. 

- Să sperăm că nu vei fi eliminat la testul de mâine. Își 
plimbă privirea prin sala de antrenamente, căutând orice semn 
al provocării care urma să aibă loc în dimineaţa următoare, 
dar nu observă nimic ieșit din comun. Ceilalți concurenţi 
rămaseră tăcuţi - cu excepţia lui Cain și Verin - și mulți 
dintre ei erau albi ca varul. Şi să sperăm că niciunul din noi 
nu sfârșește precum Mâncătorul de Ochi, adăugă Celaena și 
vorbi serios. 


- Tu nu te ocupi și cu altceva în afară de citit? spuse 
Chaol. Ea tresări din fotoliul său de pe balcon când el luă un 
loc lângă ea. Lumina după-amiezii târzii îi încălzea chipul, iar 
briza înmiresmată a toamnei îi flutura prin părul despletut. 

Celaena scoase limba. 

- Nu ar trebui să investighezi uciderea Mâncătorului de 
Ochi? Chaol nu venea niciodată în camera ei după prânz. 

Ceva întunecat îi străbătu privirea. 

- Asta nu te priveşte pe tine. Și nu încerca să obţii detalii 
despre asta de la mine, adăugă el când ea deschise gura. El 

arătă spre cartea din poala ei. Am văzut la prânz că citeşti 
Vântul şi Ploaia şi am uitat să te întreb ce părere ai. 

Oare el chiar venise să discute despre o carte, deși cada- 
vrul unui campion fusese găsit în dimineaţa aceea? 

- Este puţin cam încărcată, recunoscu ea ridicând volu- 
mul castaniu din poală. Când el nu răspunse, Celaena în- 
trebă: De ce te afli aici, sincer? 

- Am avut o zi lungă. 

Ea își masă un loc dureros la genunchi. 

- Din pricina crime? 

- Pentru că prinţul m-a târât într-o întrunire a consiliu- 
lui, care a durat trei ore, spuse el, un mușchi din maxilarul 
său tresărind. 

- Credeam că Înălțimea Sa este prietenul tău. 

- Este. 

- De cât timp sunteţi prieteni? 

El tăcu, iar Celaena știu că antrenorul său se gândea la 
cum ar fi putut ea folosi această informaţie împotriva lui, 
cântărind riscul de a-i spune adevărul. Era pe cale de a se 
răsti la el când Chaol răspunse: 

- De când eram mici. Eram singurii băieţi de vârsta noas- 
tră din castel - de rang înalt. Luam lecţii împreună, ne 
jucam împreună, ne antrenam împreună. Dar când aveam 
treisprezece ani, tatăl meu a decis ca familia noastră să se 
mute înapoi în Anielle. 

— Orașul de pe Lacul Argintiu? Cumva avea sens că fami- 
lia lui Chaol domnea peste Anielle. Cetăţenii de acolo erau 
războinici din naștere și fuseseră apărători împotriva hoar- 
delor de sălbatici din munţii Colț Alb timp de multe 

generaţii. Din fericire, lucrurile deveniseră mai ușoare 
pentru războinicii din Anielle în ultimii zece ani; poporul 
din munți fusese printre primele popoare distruse de către 
armata cotropitoare a Adarlanului și foarte rar rebelii lor 
ajungeau în sclavie. Celaena auzise poveşti despre bărbaţii 
din munte luând viaţa soțiilor și copiilor, apoi pe a lor, pen- 
tru a nu fi capturați de cei din Adarlan. Gândul că el ar lupta 
impotriva a sute dintre ei — împotriva bărbaților asemenea 
lui Cain - îi produse o stare de greață. 

- Da, spuse Chaol, jucându-se cu cuțitul lung de vână- 
toare de la centura sa. Am fost forțat să mă alătur Consiliului 
Regal, asemenea tatălui meu; el își dorea ca eu să petrec 
ceva timp în sânul poporului meu și să învăţ... orice ar 
invăţa un consilier. A spus că, din moment ce armata re- 
gelui se afla atunci în munţi, ne putem reorienta interesele 
de la lupta împotriva oamenilor munţilor la politică. Ochii 
săi aurii erau distanţi. Dar îmi era dor de Rifthold, con- 
tinuă el. 

- Așa că ai fugit? Celaena era uimită de cât de multe îi 
povestea Chaol - nu refuzase să îi spună despre el în călă- 
toria lor dinspre Endovier? 

- Să fug? Chaol chicoti. Nu. Dorian l-a convins pe 
Căpitanul Gărzii să mă ia drept ucenic, cu ajutorul lui Brullo. 
Așa că am abdicat și-am cedat titul de Lord al Aniellei 
fratelui meu și am plecat a doua zi. 

Tăcerea căpitanului sugera ceea ce el nu putea spune. Că 
tatăl său nu obiectase. Dar mama sa? Chaol trase adânc aer 
in piept. 

- Dar tu? întrebă el. 

Celaena își încrucișă brațele. 

- Credeam că nu vrei să ştii nimic despre mine. 

Un zâmbet fantomatic traversă buzele lui Chaol în timp 
ce privea cerul topindu-se în pete de portocaliu. 

- Ce părere au părinții tăi despre faptul că fiica lor este 
Asasina Adarlanului? 

- Părinții mei sunt morți, spuse ea. Au murit când aveam 
opt anl. 

- Deci tu... 

Inima îi bubuia în piept. 

- M-am născut în Terrasen, apoi am devenit asasin, apoi 
am ajuns în Endovier, şi acum sunt aici. Și asta este tot. 

Tăcerea căzu; apoi el întrebă: 

- De unde ai cicatricea de pe mâna dreaptă? Nu era ne- 
voie ca ea să privească fâșia zimţată ce îi traversa mâna, chiar 
deasupra încheieturi. Îşi flexă degetele. 

- Când aveam doisprezece ani, Arobynn Hamel a decis 
că nu eram nici pe departe atât de pricepută la mânuirea 
sabiei cu mâna stângă. Așa că mi-a dat de ales: fie imi rupea 
el mâna dreaptă, fie o făceam eu însămi. Amintirea fanto- 
matică a durerii năprasnice îi străbătu mâna. În acea noapte, 
mi-am pus mâna în pragul unei uși și am trântit ușa peste ea. 
Am avut o rană deschisă și mi-am rupt două oase. A durat 
luni până să se vindece - luni în care mi-am putut folosi doar 
mâna stângă. Îi aruncă lui Chaol un zâmbet maliţios. Pun 
pariu că Brullo nu ţi-a făcut niciodată asta. 

- Nu, spuse el încet. Nu, n-a făcut-o. Îşi drese vocea şi se 
ridică. Primul test este mâine. Eşti pregătită? 

- Desigur, minţi ea. 

E] rămase în picioare pentru încă un moment, studiind-o. 

- Ne vedem mâine-dimineaţă, spuse el și plecă. În liniștea 
care urmă plecării sale, Celaena medită la povestea lui, modul 
în care era atât de diferită de a sa, dar totuși atât de similară. 
Îşi cuprinse trupul cu braţele, un vânt rece răscolindu-i fal- 
durile rochiei. 


CAPITOLUL, 15 


Deşi nu recunoscuse niciodată, Celaena nu știa la ce să se 
aștepte de la primul lor test. După tot antrenamentul din 
ultimele cinci zile și exerciţiile cu diferite arme şi tehnici, 
corpul o durea. Alt lucru pe care nu l-ar fi recunoscut nicio- 
dată, deși îi era aproape imposibil să ascundă durerea din 
membre. Când Celaena şi Chaol pășiră în uriaşa sală în di- 
mineaţa următoare, ea aruncă o privire asupra rivalilor săi 
şi îşi aminti că nu era singura care nu avea habar la ce să se 
aștepte. O draperie neagră și impunătoare acoperea jumă- 
tate din încăpere, obturându-le vederea. Orice era în spatele 
acelei draperii, își dădu seama, urma să decidă soarta unuia 
dintre ei. Zarva obișnuită fusese înlocuită cu o tăcere agitată 
şi, în loc să discute despre asta, concurenţii stăteau tăcuți 
lângă antrenorii lor. Ea rămase aproape de Chaol, ca de obi- 
cei. Însă sponsorii de la mezanin, urmărind ce se petrecea 
pe podeaua alb-negru de dedesubt nu erau un lucru obiş- 
nuit. Gâtul i se încleştă când privirea ei o întâlni pe a prin- 
tului moştenitor. În afară de faptul că îi trimisese cărți, ea 
nu mai știuse de el de la întâlnirea cu regele. El îi aruncă 
un zâmbet, acei ochi de safir licărind în lumina dimineţii. 
Fa îi oferi un zâmbet timid în schimb și își mută privirea 
din direcția sa. 

Brullo stătea lângă cortină, cu o mână pe sabie, iar Celaena 
studie întreaga scenă. Cineva păși lângă ea. Știu cine era 
dinainte ca el să vorbească. 

- E puţin cam teatral, nu crezi? 

ÎI privi pieziș pe Nox. Chaol deveni încordat și ea îl putea 
simți analizându-l îndeaproape pe hoț, fără îndoială intre- 
bându-se dacă ea şi Nox puneau la cale vreun plan de evadare 
care ar fi inclus moartea fiecărui membru al familiei regale. 

- După cinci zile de antrenament asiduu, răspunse ea 
încet, în parte conștientă că destul de puţini oameni vorbeau 
în sală, mă bucur de puţină emoție și curiozitate. 

Nox chicoti. 

- Ce crezi că este? întrebă el. 

Fa ridică din umeri, menținându-și atenţia asupra corti- 
nei. Din ce în ce mai mulți competitori soseau, iar în curând 
ceasul bătea ora nouă — ora de începere. Chiar dacă ar fi ştiut 
ce se afla dincolo de cortină, cu siguranţă nu l-ar fi putut ajuta. 

— Să sperăm că este o haită de lupi mâncători de oameni 
pe care trebuie să îi doborâm cu mâinile goale. Acum îl 
privi direct în ochi, cu jumătate de zâmbet pe buze. Nu ar 
fi distractiv? 

Chaol își drese cu subtilitate glasul. Acum nu era mo- 
mentul să stea de vorbă. Celaena își băgă mâinile în buzu- 
narele pantalonilor negri. 

- Mult noroc! îi ură ea lui Nox înainte de a se indrepta 
către cortină, Chaol urmând-o îndeaproape. Când ajunseră 
suficient de departe, Celaena îl întrebă șoptut: Nu ai idee ce 
se află sub cortină? Chaol clătină din cap. 

Asasina își ajustă cureaua roasă din piele care îi atârna pe 
şolduri. Era genul de curea menită să suporte greutatea mai 
multor arme. Lipsa greutății de acum îi amintea de ceea ce 
pierduse şi ce avea să câștige. Moartea de ieri a Mâncătorului 
de Ochi fusese cu noroc dintr-un singur punct de vedere, 
un om în minus cu care să se întreacă. 

Aruncă o privire spre Dorian. Probabil că de acolo, de 
sus, el putea să vadă ce se afla dincolo de cortină. De ce să 
nu o ajute să trișeze puţin? Îşi mută atenția asupra celorlalți 
sponsori - nobili purtând haine rafinate - și scrâșni din dinți 
la vederea lui Perrington. El rânji când îl zări pe Cain, care 
îşi întindea braţele musculoase. Oare deja îi spusese lui Cain 
ce se afla după draperie? 

Brullo își drese glasul. 

- Atenţie acum! strigă el. Toți competitorii încercară să 
pară calmi în timp ce acesta se îndrepta spre centrul cortinei. 
Primul vostru test a sosit. Rânji larg, ca și cum ceea ce se 
afla în spatele cortinei avea să îi chinuie teribil. După cum 
a ordonat Majestatea Sa, unul dintre voi va fi eliminat astăzi, 
unul dintre voi se va dovedi nevrednic. 

„Termină odată cu asta!“ gândi Celaena, maxilarul încleș- 
tându-i-se. 

De parcă i-ar fi citit gândurile, Brullo pocni din degete, 
iar un gardian de lângă perete trase cortina. Centimetru cu 
centimetru până ce... 

Celaena își suprimă un hohot de râs. Tir cu arcul? Era 
un concurs de tir cu arcul? 

- Regulile sunt simple, spuse Brullo. În spatele său, cinci 
ținte erau împrăștiate la diferite distanţe de-a lungul peretelui. 

Aveţi cinci trageri - una pe ţintă. Cel cu cea mai proastă 
țintă pleacă acasă. 

Câţiva concurenți începură să murmure, dar era tot ceea 
ce putea face Celaena pentru a-și ascunde bucuria. Din ne- 
fericire, Cain nu se deranjase să își ascundă rânjetul trium- 
fător. De ce nu putuse fi el Campionul găsit mort? 

- Veţi trage pe rând, spuse Brullo, iar în spatele lor doi 
soldaţi aduseră un cărucior cu arcuri și tolbe cu săgeți. For- 
maţi un șir lângă masă pentru a vă stabili ordinea. Testul în- 
cepe acum. 

Celaena se aştepta ca ei să se grăbească spre masa lungă, 
încărcată cu arcuri Și săgeți identice, dar aparent niciunul 
dintre ceilalți douăzeci și unu de competitori nu se grăbea 
foarte mult să ajungă acasă. Celaena se pregătea să se alăture 
şirului, dar Chaol o prinse de umăr. 

- NU face pe grozava! o avertiză el. 

Fa afișă un zâmbet dulce și îi îndepărtă degetele de pe umăr. 

- Voi încerca să nu fac asta, spuse ea și se alătură șirului. 


x 


Câtă încredere din partea lor să le dea săgeți, chiar dacă 
vârfurile lor erau boante. Un capăt rotunjit nu însemna că 
nu se puteau înfige în gâtul lui Perrington sau al lui Dorian, 
dacă voia. 

Deși gândul era plăcut, Celaena își menţinu atenţia asu- 
pra competitorilor. Cu douăzeci şi unu de Campioni și câte 
cinci trageri de fiecare, testul avea să dureze mult. Graţie lui 
Chaol, nimerise în capătul șirului - nu chiar ultima, dar a 

treia de la sfârșit. Suficient de în spate încât să fie nevoită să 
îi privească pe ceilalți trăgând înaintea sa, inclusiv pe Cain. 

Ceilalţi concurenţi se descurcară destul de bine. TȚintele 
circulare uriașe erau compuse din cinci inele colorate - galben 
marcând interiorul, cu doar un punct mic și negru în centru. 
Fiecare ţintă devenea mai mică pe măsură ce era amplasată 
mai în spate, și, pentru că încăperea era atât de lungă, ţinta 
finală se afla la aproape șaptezeci de metri distanță. 

Celaena își trecu degetele peste curbura fină a arcului său 
din tisă. Trasul cu arcul fusese printre primele lucruri pe 
care o învățase Arobynn - elementul de bază al antrena- 
mentului oricărui asasin. Doi dintre asasini o demonstrară 
cu ușurință. Deși nu loviseră în plin, iar tragerile lor deve- 
neau mai neindemânatice pe măsură ce ţintele se îndepărtau, 
orice ar fi fost maeştrii lor, ştiuseră ce îi învăţaseră. 

Pelor, asasinul lungan, nu era încă suficient de puternic 
pentru a manevra un arc mare şi de-abia nimeri de câteva 
ori. Când își termină toate încercările, ochii îi sclipiră re- 
semnaţi, Campionii chicotiră, iar Cain râse cel mai tare. 

Privirea lui Brullo era severă. 

- Nu te-a învățat nimeni niciodată cum să foloseşti un 
arc, băiete? 

Pelor ridică privirea, încruntându-se la Maestrul Armelor 
cu o obrăznicie surprinzătoare. 

- Sunt mult mai priceput la otrăvuri. 

- Otrăvuri! Brullo ridică mâinile în aer. Regele vrea un 
Campion, iar tu nu poți ochi nici măcar o vacă dintr-o ci- 
readă! Maestrul armelor îi făcu lui Pelor semn să plece. Cei- 
lalţi Campioni râseră din nou, iar Celaena nu își dorea nimic 

mai mult decât să râdă împreună cu ei. Dar Pelor trase adânc 
aer în piept, umerii relaxându-i-se, și se alătură celorlalți 
concurenţi care terminaseră testul. Dacă sfârșea prin a fi 
eliminat, unde îl duceau? La închisoare sau într-o altă gură 
de iad? Celaenei îi păru rău pentru băiat. Tragerile lui nu 
fuseseră chiar atât de rele. 

De fapt, Nox fu cel care o surprinse cel mai mult, cu 
două lovituri în plin de la distanţele cele mai apropiate și 
ultimele două încercări la limita inelului central. Poate că 
ar trebui să îl ia în considerare pentru o alianță. Din modul 
în care ceilalți competitori îl priveau în timp ce se indrepta 
către capătul încăperii, Celaena ştiu că şi ei se gândeau la 
același lucru. 

Mormânt, asasinul respingător, se descurcă bine, socoti 
ea. Patru nimerite din plin, iar lovitura finală la marginea 
inelului ultracentral. Dar apoi Cain se afișă în dreptul liniei 
albe din capătul încăperii, își încordă arcul și trase. 

Din nou şi din nou, şi din nou, în câteva secunde. Iar 
când sunetul ultimei lovituri răsună prin camera deodată 
tăcută, Celaena simţi cum stomacul i se întoarce pe dos. 
Cinci ținte în plin. 

Singura ei consolare fu că niciuna dintre lovituri nu ni- 
merise punctul negru - centrul absolut. Una fusese pe-aproa- 
pe, totuși. 

Dintr-un oarecare motiv, şirul începu să avanseze ra- 
pid. Nu se putea gândi decât la Cain - Cain aplaudat de 
Perrington, Cain bătut pe spate de Brullo, Cain primind 
toată lauda și atenţia, nu pentru că era un munte de mușchi, 
cı pentru că o merita. 

Deodată, Celaena se trezi stând la linia albă, privind în- 
tinderea vastă a încăperii dinaintea ei. Câţiva dintre bărbați 
chicotiră, iar ea își păstră capul sus, luând de peste umăr o 
săgeată şi fixând-o în arcul său. 

Făcuse câteva antrenamente cu arcul în urmă cu câteva 
zile şi se descurcase excelent. Sau cât de excelent se putea 
descurca fără a atrage atenţia cuiva. Iar ea ucisese oameni de 
la o distanță mult mai mare decât cea mai îndepărtată țintă. 
Lovituri curate. Direct în gât. 

Încercă să înghită, dar gura îi era uscată. 

„Eu sunt Celaena Sardothien, Asasinul Adarlanului. 
Dacă aceşti bărbaţi ar şti cine sunt, ar înceta să mai râdă. Eu 
sunt Celaena Sardothien. Voi câştiga. Nu îmi va fi teamă.“ 

Trase arcul înapoi, mușchii din braţul său resimţind efor- 
tul. Îşi scoase din minte orice sunet, orice mişcare, orice 
zgomot cu excepția răsuflărilor sale în timp ce focaliză 
prima ţintă. Trase aer în piept. Expirând, lăsă săgeata să 
zboare. În plin. 

Încleștarea stomacului său se domoli și răsuflă pe nas. Nu 
era centrul absolut, dar oricum nu ţintise către acela. 

Câţiva bărbaţi încetară să mai râdă, dar ea nu îi luă în 
seamă în timp ce fixă o altă săgeată și trase către cea de-a 
doua ţintă. Ţintise către marginea inelului ultracentral, pe 
care îl lovi cu o precizie mortală. Putea face un întreg cerc 
din săgeți, dacă dorea. Și dacă avea suficientă muniţie. 

Mai nimeri încă o dată în plin pe a treia ţintă — ţintind către 
margine, dar nimerind în interior. Procedă la fel la a patra 
țintă, dar ţinti în partea opusă. Acolo unde ţintea, săgeata se 
și înfigea. 

Întinzând mâna după ultima săgeată, îl auzi pe unul din- 
tre rivali, un mercenar roșcat pe nume Renault, chicotind. 
Strânse arcul suficient de tare încât lemnul să geamă şi îl 
trase înapoi pentru ultima lovitură. 

Ţinta era acum puţin mai mult decât un amestec de cu- 
lori, atât de îndepărtată încât punctul central era un grăunte 
de nisip în imensitatea camerei. Nu putea vedea micul punct 
din centru - punctul pe care nimeni nu reușise încă să îl 
atingă, nici măcar Cain. Braţul Celaenei tremură de efort 
îintinzând coarda puţin mai în spate. Trase. 

Săgeata lovi centrul absolut, spulberând punctul negru. 
Toţi se opriră din râs. 

Nimeni nu îi adresă vreun cuvânt când se îndepărtă de 
linia albă şi își puse arcul înapoi în cărucior. Chaol doar se 
încruntă către ea — evident, nu fusese atât de modestă —, dar 
Dorian zâmbi. Ea oftă şi li se alătură celorlalți concurenţi 
care aşteptau ca proba să ia sfârșit, stând destul de departe 
de ei. 

Când marcajele lor fură comparate de către Brullo însuși, 
unul dintre soldații armatei, nu tânărul Pelor, sfârşi eli- 
minat. Deşi în niciun caz nu pierduse, Celaena nu putea 
suporta - sub niciun chip nu putea suporta - sentimentul că, 
de fapt, nu câștigase nimic. 


CAPITOLUL 16 


În ciuda încercării sale de a-și controla respiraţia, Celaena 
gâfâia alergând alături de Chaol în parcul de vânătoare. Dacă 
el era obosit, nu o arăta, cu excepţia licărului de sudoare de 
pe chip și a cămășii îmbibate. 

Alergau spre un deal, vârful acestuia încă fiind ascuns în 
ceața dimineţii. Picioarele i se înmuiară la vederea pantei 
inclinate, iar stomacul i se urcă în gât. Celaena gâfâi tare pen- 
tru a-i atrage atenţia lui Chaol înainte de a încetini și a-și 
arunca braţele în jurul unui copac. 

Răsuflarea îi cutremura pieptul, iar Celaena se ţinu 
strâns de trunchi în timp ce vomită. Ura căldura lacrimilor 
ce 1 se prelingeau din ochi, dar nu le putea șterge și vomită 
din nou. Chaol stătea în apropiere, privind. Celaena își 
sprijini fruntea de un braț, calmându-și răsuflarea, îndem- 
nându-și trupul să se liniștească.. Trecuseră trei zile de la 
primul test, zece de la sosirea ei în Rifthold, iar ea încă nu 
era în formă. Următoarea eliminare era în patru zile și, deși 
antrenamentul își reluase cursul normal, ea începuse să se 
trezească puţin mai devreme decât de obicei. Nu va pierde 
în faţa lui Cain sau a lui Renault, sau a oricăruia dintre ei. 

— Ai terminat? întrebă Chaol. Ea ridică privirea pentru a 
se încrunta la el, dar totul se învârtea în jur şi vomită din 
nou. Ți-am spus să nu mănânci înainte să plecăm. 

— Ai terminat cu atitudinea asta îngâmfată? 

— Ai terminat cu vărsarea maţelor? 

- Momentan, se răsti ea. Poate că data viitoare nu voi 
mai fi atât de curtenitoare și voi vomita pe tine. 

- Dacă mă poţi prinde, spuse el cu jumătate de zâmbet. 

Își dorea să îi smulgă zâmbetul de pe chip, dar, când făcu 
un pas, genunchii o trădară și își sprijini din nou mâinile de 
copac, așteptând ca stomacul să i se revolte din nou. Cu col- 
țul ochiului îl zări privindu-i spatele, care îi era expus prin 
cămașa îmbibată cu sudoare. Se ridică. 

— Îţi face plăcere să te uiţi la cicatricile mele? 

El își mușcă buza de jos. 

- Când le-ai căpătat pe astea? Celaena ştiu că se referea la 
cele trei urme enorme care îi traversau spatele. 

- Când crezi? spuse ea. El nu răspunse, iar ea privi în sus, 
către bolta de frunze de deasupra lor. Briza dimineţii le 
zburli, smulgând câteva de pe ramurile scheletice. Pe alea 
trei, continuă ea, le am din prima zi în Endovier. 

— Ce-ai făcut să le meriți? 

- Să le merit? Râse ascuţit. Nimeni nu merită să fie 
biciuit asemenea unui animal. Chaol deschise gura, dar ea 
nu îl lăsă să vorbească. Am ajuns în Endovier, iar ei m-au 
târât în mijlocul ocnei și m-au legat între stâlpii de eșafod. 
Douăzeci și una de lovituri de bici. Ea se holbă la el fără să 
il vadă în întregime, iar cerul cenușiu căpătă culoarea întu- 
necată a Endovierului și vuietul vântului deveni suspinele 
sclavilor. Asta a fost înainte de a mă împrieteni cu câţiva 
dintre ceilalți sclavi și am petrecut acea primă noapte între- 
bându-mă dacă voi rezista până dimineaţă, dacă spatele mi 

se va infecta sau dacă voi sângera şi voi muri înainte de a şti 
ce se petrece. 

- Nu te-a ajutat nimeni? 

- Doar a doua zi de dimineaţă. O tânără femeie mi-a stre- 
curat o cutie cu unguent în timp ce aşteptam la coadă pentru 
micul dejun. Nu am apucat niciodată să îi mulțumesc. Mai 
târziu în ziua aceea, patru supraveghetori au violat-o și au 
ucis-o. Celaena își încleștă pumnii; ochii o înţepau. În ziua 
in care mi-am ieșit din fire, continuă ea, m-am oprit la pos- 
tul lor din mină ca să-i răsplătesc pentru ceea ce i-au făcut. 
Au murit prea repede. 

- Dar erai o femeie în Endovier, spuse Chaol, vocea lui 
fiind dură şi calmă. Nimeni niciodată... se bâlbâi, incapabil 
a rosti cuvântul. 

Fa îi oferi un zâmbet timid și amar. 

A 

- În primul rând, se temeau de mine. Iar după ziua în 
care aproape am atins zidul, niciunul dintre ei nu a mai în- 
drăznit să se apropie de mine. Dar, dacă un gardian încerca 
să fie prea prietenos... ei, bine, devenea exemplul care le amin- 
tea celorlalți că puteam la fel de ușor să îmi pierd cumpătul, 
dacă asta simţeam. Vântul se involbură în jurul lor, smul- 
gându-i șuviţe de păr din cosiţa împletită. Nu era nevoie să 
dea glas celeilalte suspiciuni — aceea că poate, cumva, Arobynn 
ii mituise pe gardienii din Endovier pentru siguranţa ei. 
Fiecare supraviețuiește cum poate. 

Celaena nu înţelese prea bine blândeţea din privirea pe 
care i-o oferi Chaol când încuviinţă. ÎI privi doar pentru o 
clipă înainte de a o rupe la fugă, la deal, unde primele raze 
de soare începeau să răzbească prin ceață. 

În după-amiaza următoare, Campionii stăteau așezați în 
jurul lui Brullo, care le ţinea lecţii despre diferite arme și alte 
prostii pe care ea le învățase cu ani în urmă și nu era nevoie 
să le audă din nou. Tocmai se gândea dacă putea dormi stând 
în picioare când, cu colțul ochiului, o mișcare bruscă la ușile 
balconului îi atrase atenţia. Celaena se întoarse exact la timp 
pentru a-l vedea pe unul dintre Campionii masivi = unul din- 
tre soldaţi - lovind un gardian din apropiere, doborându-l la 
pământ. Capul gardianului lovi marmura cu o pocnitură, iar 
el rămase inconştient. Celaena nu îndrăzni să se miște — 
niciunul dintre Campioni nu o făcu - în timp ce bărbatul se 
năpusti spre ușă, către grădină și libertate. 

Dar Chaol și gărzile sale se mișcară atât de repede, încât 
Campionul răzvrătit nu avu timp să atingă ușa de sticlă 
inainte ca o săgeată să îl străpungă direct în gât. 

Tăcerea căzu peste încăpere, iar jumătate din gardieni îi 
incercuiră pe Campioni, cu mâinile pe săbii, pe când ceilalți, 
inclusiv Chaol, se repeziră spre Campionul mort și gar- 
dianul prăbușit. Arcașii de la mezanin se înarmară cu un 
geamăt al coardelor. Celaena rămase nemișcată, la fel ca 
Nox, care stătea aproape de ea. O mișcare greșită și un gar- 
dian speriat ar fi putut să o ucidă. Nici măcar Cain nu res- 
pira prea adânc. 

Prin zidul de Campioni, gărzi și armele lor, Celaena îl 
zări pe Chaol îngenunchind lângă gardianul inconştient. 
Nimeni nu îl atinse pe Campionul căzut, care zăcea cu faţa 
în jos și cu mâna încă întinsă către ușa din sticlă. Sven era 

numele său, deși nu știa motivul pentru care fusese exclus 
din armată. 

— Zei din Ceruri! răsuflă Nox, atât de încet încât buzele 
de-abia i se mișcară. Tocmai... l-au ucis. Celaena se gândi să 
ii spună să tacă, dar chiar și asta părea riscant. Câţiva dintre 
Campioni șușoteau unul altuia, dar nimeni nu îndrăznea să 
facă vreun pas. Ştiam că vorbesc serios despre faptul că nu 
ne lasă să plecăm, dar... Nox înjură, iar ea îl simţi privind-o 
pieziș. Mi-a fost garantată imunitatea de către sponsorul 
meu. M-a căutat şi mi-a spus că nu voi merge la închisoare 
dacă pierd competiţia. În acel moment, Celaena știu că el 
vorbea mai mult pentru sine, iar, când ea nu răspunse, Nox 
incetă. Ea se holbă îndelung la Campionul mort. 

Ce îl făcuse pe Sven să riște? Și de ce aici, chiar acum? Mai 
erau încă trei zile până la al doilea test; ce făcuse momentul 
ăsta atât de special? În ziua în care ea Îşi ieşise din fire în 
Endovier, nu se gândise la libertate. Nu, ea alesese timpul și 
locul, apoi atacase. Nu avusese niciodată intenţia să evadeze. 

Razele soarelui străpunseră ușile, luminând sângele 
Campionului pe sticla pătată. 

Poate că înţelesese că nu avea nicio șansă de a câștiga și că 
acest tip de moarte era mult mai bună decât să se întoarcă în 
oricare loc din care venise aici. Dacă voia să evadeze, ar fi 
așteptat până la lăsarea întunericului, când ar fi fost departe 
de oricine din competiţie. Sven dorise să dovedească un 
lucru, înţelese ea, și asta doar din pricina acelei zile în care 
ea ajunsese la un pas de a atinge zidul Endovierului. 

Adarlan le putea lua libertatea, le putea distruge viețile 
şi îi putea dobori și biciui, forța să participe la concursuri 

ridicole, dar, criminali sau nu, ei erau încă oameni. Moar- 
tea - mai degrabă decât să facă parte din jocul regelui — era 
ultima opţiune pentru el. 

Încă holbându-se la mâna lui întinsă către un orizont de 
neatins, Celaena spuse o rugăciune tăcută pentru Campionul 
mort şi îi dori liniştea. 


CAPITOLUL (7 


Cu pleoape grele, Dorian Havilliard încercă să nu caște 
in timp ce stătea pe tron. Muzica și pălăvrăgeala pluteau 
prin aer, ademenindu-l la somn. De ce trebuia mama lui să 
insiste asupra prezenţei lui la curte? Chiar și vizita de după- 
amiază era prea mult. Dar era mai bine decât să analizeze 
cadavrul Mâncătorului de Ochi, pe care Chaol îl studiase în 
ultimele zile. Își va face griji cu privire la asta mai târziu - 
dacă devenea o problemă. Ceea ce nu va deveni, dacă Chaol 
o investiga. Probabil fusese doar o neînțelegere de pahar. 

lar apoi mai era și Campionul care încercase să scape în 
acea după-amiază. Dorian se cutremură la gândul că ar fi 
putut asista la așa ceva și la încurcătura cu care trebuia să se 
confrunte Chaol, de la soldatul rănit la sponsorul care își 
pierduse Campionul și la cadavrul însuși. La ce se gândise 
tatăl său când hotărâse să găzduiască acest concurs? 

Dorian o privi pe mama sa, așezată pe un tron lângă el. 
Cu siguranţă ea nu știa nimic despre asta și probabil ar fi 
fost îngrozită dacă ar fi aflat ce fel de asasini locuiau sub 
acoperișul ei. Mama lui era încă frumoasă, deși chipul îi era 
puţin ridat și acoperit cu pudră, iar părul ei roșcat era brăz- 
dat de câteva șuviţe argintii. În această zi era învăluită în 
metri de catifea verde-intens și eşarfe, și șaluri aurii, iar 

coroana ei era împodobită cu un văl strălucitor care îi dădea 
lui Dorian impresia că purta un cort pe cap. 

Înaintea lor, nobilimea se plimba bârfind și punând țara 
la cale. O orchestră cânta menuete într-un colț, iar servitorii 
se strecurau printre nobili într-un dans al lor în timp ce 
reumpleau platourile și paharele și inlocuiau argintăria. 

Dorian se simţea ca un element de decor. Desigur, purta 
un costum ales de mama sa, care îi fusese trimis în acea 
dimineaţă: o vestă de un verde-albăstrui, cu mâneci albe ri- 
dicole ivindu-se de sub umerii bufanţi de un albastru-albu- 
riu. Pantalonii, slavă zeilor, erau cenușii, deși cizmele sale de 
piele arătau mult prea noi pentru mândria masculină. 

- Dorian, dragul meu. Eşti încruntat, spuse ea. Îi oferi 
reginei Georgina o privire de părere de rău. Am primit o 
scrisoare de la Hollin. Ne trimite dragostea lui. 

— A spus ceva interesant? 

- Doar că urăşte şcoala și că îşi dorește să vină acasă. 

- Spune asta în fiecare scrisoare. 

Regina Adarlanului suspină. 

- Dacă tatăl tău nu mi-ar fi interzis, l-aș fi adus acasă. 

- Îi este mult mai bine la şcoală. Când venea vorba de 
Hollin, cu cât se afla mai departe, cu atât era mai bine. 

Georgina își studie fiul. 

— Tu te-ai comportat mereu cuviincios. Niciodată nu ai 
fost neascultător față de dascălii tăi. Oh, bietul meu Hollin. 
Când voi fi moartă, vei avea grijă de el, nu-i așa? 

- Moartă? Mamă, ai doar... 

— Știu câţi ani am. Tocmai de aceea trebuie să te însori. 
Și cât mai curând. 

- Să mă însor? Dorian scrâșni din dinți. Cu cine? 

- Dorian, eşti prințul moştenitor. Și ai deja nouăsprezece 
ani. Vrei să devii rege și să mori fără un moștenitor pentru 
ca Hollin să poată prelua tronul? Dorian nu răspunse. Mă 
gândeam eu, continuă regina. După un moment ea spuse: 
Există o mulțime de tinere femei care ar fi soții bune. Deşi 
ar fi de preferat o prinţesă. 

- Nu au mai rămas prințese, rosti el cu asprime. 

- Cu excepția prințesei Nehemia. Ea râse şi își puse mâna 
peste a lui. O, stai liniștit. Nu te-aș forța să te căsătorești cu 
ea. Sunt surprinsă că tatăl tău încă îi permite să poarte acest 
titlu. Fată semeaţă și arogantă; ştiai că a refuzat să poarte 
rochia pe care i-am trimis-o? 

- Sunt sigur că prinţesa are motivele sale, zise Dorian cu 
precauţie, dezgustat de prejudecata mamei sale. Am vorbit 
cu ea o singură dată, dar pare... plină de viaţă. 

- Atunci poate că ai să te căsătorești cu ea. Mama lui râse 
din nou înainte ca el să poată răspunde. 

Dorian zâmbi apatic. Încă nu îşi putea da seama de ce 
tatăl său îndeplinise dorinţa regelui din Eyllwe, de a permite 
vizita fiicei sale la curte ca să se familiarizeze cu regulile 
Adarlanului. Din punctul de vedere al ambasadorilor, 
Nehemia nu era tocmai cea mai potrivită alegere. Nu când 
el auzise zvonuri despre sprijinul pentru rebelii din Eyllwe 
şi despre eforturile de a închide ocna de la Calaculla. Dorian 
nu o putea învinui pentru asta; totuși, nu după ce văzuse 
oroarea care era Endovier și grozăviile pe care le suferise 
trupul Celaenei Sardothien. Dar tatăl său nu făcea niciodată 
nimic fără motiv, iar din săracul schimb de cuvinte pe care 

il avusese cu Nehemia, nu se putea abţine să nu se întrebe 
dacă și ea avea motivațiile proprii de a se afla aici. 

- Ce păcat că Lady Kaltain are o înţelegere cu ducele 
Perrington, continuă mama sa. Este o fată atât de frumoasă 
şi atât de politicoasă. Poate că are vreo soră. 

Dorian îşi încrucișă braţele, înghițindu-și în sec repulsia. 
Kaltain stătea în celălalt capăt al sălii, iar el era mult prea 
conștient de privirea ei care îi scruta fiecare centimetru al 
corpului. Se foi pe tron, dezmorțindu-și spatele. 

- Ce spui de Elise? zise regina indicând către o tânără 
blondă îmbrăcată în culoarea lavandei. Este foarte frumoasă. 
Și poate fi destul de jucăușă. 

„După cum am aflat deja.“ 

— Elise mă plictisește, spuse el. 

- Oh, Dorian! Regina duse o mână la inimă. Vrei să îmi 
spui că dorești să te căsătorești din dragoste? Dragostea nu 
Îţi garantează o căsnicie reușită. 

Era plictisit. Plictisit de aceste femei, plictisit de această 
mascaradă, plictisit de tot. 

Sperase că drumul spre Endovier va alunga această plic- 
tiseală și că va fi bucuros să se întoarcă acasă, dar găsi locul 
exact la fel cum îl lăsase. Aceleași doamne încă privindu-l 
cu ochi rugători, aceleași slujnice făcându-i cu ochiul, aceiași 
consilieri încă strecurând bileţele cu propuneri legislative 
pe sub ușa sa. Iar tatăl său... tatăl său era întotdeauna preocu- 
pat de competiţie și nu se va opri până ce fiecare continent 
nu va purta steagul Adarlanului. Chiar și pariatul pe așa-nu- 
miţii Campioni devenise plictisitor. Era limpede că Celaena 
și Cain se vor înfrunta în final, iar până atunci... ei, bine, 
ceilalți Campioni nu meritau timpul său. 

- Din nou te Încrunți. Eşti supărat din vreo pricină, dra- 
gul mev? Ai vreo veste de la Rosamund? Bietul meu copil... 
cum ţi-a frânt inima! Regina dădu din cap. Deși s-a întâm- 
plat în urmă cu mai mult de un an... Dorian nu răspunse. 
Nu voia să se gândească la Rosamund sau la soțul necioplit 
pentru care îl părăsise. 

Câţiva nobili începură să danseze. Mulţi erau de vârsta sa, 
dar Dorian simţea că, într-un fel, exista o distanță imensă 
intre ei. Nu se simţea mai bătrân, nici mai înţelept, ci mai 
degrabă se simţea... Se simţea... 

Simţea că ceva din interiorul său nu se potrivea cu veselia 
lor, cu ignoranţa lor conștientă a ceea ce se afla dincolo de 
zidurile castelului. Era ceva dincolo de titlul său. Se bucu- 
rase de compania lor în adolescenţa lui timpurie, dar deve- 
nise evident că mereu se va afla cu un pas înaintea lor. Partea 
cea mai rea era că ei nu păreau să observe că el era diferit 
sau că se simţea diferit. Dacă nu ar fi fost Chaol, s-ar fi simţit 
teribil de singur. 

- Ei, bine, spuse mama sa pocnind din degete către una 
dintre doamnele sale de onoare, sunt sigură că tatăl tău te 
ține ocupat, dar când vei avea un moment în care să te deran- 
jezi să te gândeşti la mine și la soarta regatului tău, uită-te 
peste asta. Doamnele reginei făcură o plecăciune în timp ce 
regina îi înmână o bucată de hârtie împăturită, purtând si- 
giliul ei roșu ca sângele. Dorian o deschise, iar stomacul i se 
revoltă la vederea lungii liste de nume. Toate erau doamne 
de viță nobilă, toate la vârsta măritișului. 

- Ce este asta? întrebă el impunător şi luptându-se cu 
dorinţa de a rupe hârtia în bucăți. 

Regina îi zâmbi. 

- O listă cu potenţiale mirese. Oricare dintre ele ar fi 
potrivită să poarte coroana. Și toate, am fost informată, sunt 
destul de capabile să aibă moștenitori. 

Dorian puse lista cu nume în buzunarul vestei sale. Neli- 
niștea din sufletul său nu se domolea. 

- Mă voi gândi la asta, spuse el, iar, înainte ca regina să 
răspundă, el cobori de pe podiumul regal. Imediat, cinci ti- 
nere femei începură să roiască în jurul său și să îl invite la 
dans, să îl întrebe cum o mai duce, dacă va participa la balul 
Samhuinn. Cuvintele lor nu conteneau să zboare pe lângă 
el, iar Dorian le privi inexpresiv. Care erau numele lor? 

Privi peste capetele lor împodobite cu bijuterii pentru a 
găsi calea către ușă. S-ar fi sufocat dacă ar mai fi rămas mult 
timp acolo. Își luă politicos la revedere, apoi se îndepărtă de 
talmeș-balmeșul curții, lista potenţialelor mirese care simțea 
că-i atacă hainele, până la piele, precum acidul. 

Dorian își băgă mâinile în buzunare hoinărind pe cori- 
doarele castelului. Cuștile erau goale - câinii erau la vânătoare. 
Voia să verifice o femelă gestantă, deși știa că era imposibil 
de prezis sexul puiului înainte de a făta. Spera că puii vor fi 
de rasă pură, dar mama lor avea tendința de a evada din 
cușca ei. Era cel mai rapid câine de vânătoare al său, dar nu 
reușise niciodată să îi domolească spiritul sălbatic. 

Acum nu știa cu adevărat încotro se îndrepta; voia doar 
să meargă - oriunde. 

Dorian iși descheie primul nasture de la vestă. Clinchetele 
de săbii răsunau dinspre o ușă deschisă, iar el se opri. Se întoarse 

cu fața către sala de antrenament a Campionilor și, deşi 
antrenamentul trebuia să se fi terminat până acum, acolo... 

Acolo era ea. 

Părul ei auriu strălucea în timp ce se plimba printre trei 
gărzi, sabia sa fiind puţin mai mult decât o extensie de oțel 
a mâinii sale. Nu se impiedica de gărzi când o răsucea și se 
eschiva printre ele. 

Cineva începu să aplaude în stânga ei, iar cei patru due- 
lişti se opriră, gâfâind. Dorian privi cum un rânjet se întinse 
pe chipul asasinei când se întoarse către sursa aplauzelor. 
Vălul de sudoare îi ilumina pomeţii, iar ochii ei albaștri lică- 
reau. Da, era cu adevărat adorabilă. Dar... 

Prinţesa Nehemia se apropie, aplaudând. Nu purta 
rochia ei albă, obișnuită, ci o tunică neagră și pantaloni 
largi, iar într-o mână strângea un baston din lemn sculptat 
Și ornamentat. 

Prinţesa îşi puse mâna pe umărul asasinei și îi spuse fetei 
ceva ce o făcu să râdă. Dorian privi în jur. Unde era Chaol sau 
Brullo? De ce se afla Asasinul Adarlanului aici impreună cu 
prinţesa din Eyllwe? Şi cu o sabie! Asta nu putea continua, 
mai ales după tentativa aceea de evadare a Campionului ucis. 

Dorian se apropie și zâmbi către prinţesă, apoi făcu o 
plecăciune. Nehemia îl întâmpină cu o simplă încuviințare 
din cap. Deloc surprinzător. Dorian luă mâna Celaenei. Mi- 
rosea a metal și a sudoare, dar o sărută oricum, ridicându-și 
privirea către chipul ei în același timp. 

- Lady Lillian, bombăni el cu buzele lipite de pielea sa. 

- Înălțimea Ta, spuse ea încercând să își retragă mâna 
dintr-a lui. Dar Dorian nu renunţa la mâna sa aspră. 


TRONUL DE CLEȘTAR 171 


- Pot vorbi cu tine? spuse el conducând-o deoparte 
înainte ca ea să își dea acordul. Când ieșiră din raza auditivă 
a celorlalți, întrebă impunător: Unde este Chaol? 

Ea îşi incrucișă braţele. 

- Aşa găseşti de cuviinţă să vorbeşti cu Campioana ta 
iubită? 

E] se încruntă. 

- Unde este Chaol? 

- Nu știu. Dacă ar fi să pun pariu totuşi, aș spune că 
inspectează trupul ciopârțit al Mâncătorului de Ochi sau 
scapă de trupul lui Sven. În afară de asta, Brullo a spus că pot 
sta aici oricât doresc după antrenamente. Am alt test mâine, 
ştii doar. 

Desigur că ştia. 

- De ce este aici prinţesa Nehemia? 

- Mă căuta, iar când Philippa i-a spus că sunt aici, a insis- 
tat să mi se alăture. Aparent, o femeie nu poate rezista prea 
mult fără o sabie în mâini. Celaena îşi mușcă buza. 

- Nu mi te amintesc atât de vorbăreaţă. 

- Ei, bine, poate dacă ţi-ai fi făcut timp să vorbeşti cu mine, 
ai fi aflat asta. 

Dorian mustăci, dar muşcă momeala; blestemat fie de 
către zei! 

- Şi când am avut timp să vorbesc cu tine? 

— Îți aminteşti faptul mărunt că am călătorit impreună 
din Endovier, nu-i așa? Și că sunt aici de câteva săptămâni. 

- "Ți-am trimis cărțile acelea, se oferi el. 

— Și m-ai întrebat vreodată dacă le-am citit? 

Celaena uitase cu cine vorbea? 

- Am vorbit cu tine o dată de când am ajuns. 

Ea ridică din umeri şi dădu să se întoarcă. Iritat, dar ușor 
curios, el o prinse de braţ. Ochii ei de turcoaz licăriră hol- 
bându-se la mâna lui, iar inima lui Dorian o luă la galop 
când privirea ei urcă spre chipul său. Da, transpirată fiind, 
era o fată frumoasă. 

- Nu îţi e teamă de mine? Aruncă o privire pe teaca sabiei 
lui. Sau ești la fel de priceput în mânuirea sabiei precum 
Căpitanul Westfall? 

El păși mai aproape, intensificând strânsoarea. 

- Mai priceput, şopti el în urechea ei. lată: Celaena roșea 
şi clipea. 

- Ei, bine, începu ea, dar timpul se scurse. Dorian câști- 
gase. Ea își încrucișă braţele. Foarte amuzant, Înălțimea Ta. 

EI făcu o plecăciune teatrală. 

- Fac şi eu ce pot. Dar prinţesa Nehemia nu poate ră- 
mâne aici cu tine. 

- Şi de ce, mă rog? Crezi că o voi ucide? De ce aș ucide 
singura persoană din castelul ăsta care nu este o 1dioată? 
Celaena îi aruncă lui Dorian o privire care sugera că el făcea 
parte din majoritate. Ca să nu mai spunem că gărzile ei m- 
ar ucide înainte să ridic o mână. 

- Pur şi simplu nu se poate. Se află aici pentru a ne învăţa 
obiceiurile, nu să se dueleze. 

- Este o prinţesă. Poate face orice doreşte. 

- Şi presupun că tu o vei învăţa mânuirea armelor? 

Celaena ridică bărbia. 

- Poate că îţi este puţin teamă de mine. 

- O voi escorta înapoi în camera ei. 

Cu un gest lung, Celaena îi deschise calea. 

- Wyrd să te ajute. 

Dorian își trecu o mână prin părul negrul și se apropie de 
prinţesă, care îi aştepta cu o mână în șold. 

- Alteță, spuse Dorian făcându-le semn gărzilor ei perso- 
nale să li se alăture. Mă tem că trebuie să vă ducem inapoi 
în camera dumneavoastră. 

Prinţesa privi peste umărul lui cu o sprânceană ridicată. 
Spre disperarea lui, Celaena începu să îi vorbească în Eyllwe 
prinţesei, care lovi cu toiagul în podea. Apoi îi șuieră ceva 
prinţului. Dorian nu prea se descurca cu limba Eyllwe, iar 
prinţesa vorbea prea repede pentru ca el să o poată înţelege. 
Din fericire, asasina traduse: 

- Spune că te poți întoarce la tronul și la dansul tău şi să 
ne lași în pace, spuse Celaena. 

Dorian făcu tot ce putu pentru a rămâne serios. 

- Spune-i că este inacceptabil ca ea să se dueleze. 

Celaena spuse ceva, iar după cuvintele ei prinţesa doar 
flutură o mână și trecu pe lângă ei, pășind în ringul de duel. 

- Ce i-ai spus? întrebă Dorian. 

- I-am spus că te oferi voluntar să fii primul ei partener, 
spuse ea. Ei, bine? Nu vrei să o superi pe prinţesă. 

- Nu mă voi duela cu prinţesa. 

- Preferi să te duelezi cu mine? 

- Poate dacă am lua o lecţie privată în camera ta, spuse el 
incet. Diseară. 

- Te voi aștepta, zise ea. Îşi răsuci O şuviţă de păr în jurul 
unui deget. 

Prinţesa își roti toiagul cu putere şi precizie, lucru care îl 
făcu să înghită în sec. Nedorind să fie bătut măr, se duse la 
raftul cu arme și alese două săbii din lemn. 

- Ce zici de nişte mișcări de bază, în schimb? o întrebă el 
pe Nehemia. Spre ușurarea lui, prinţesa încuviință și îi in- 
mână toiagul uneia dintre gărzile sale, apoi luă sabia de 
antrenament pe care i-o întinse Dorian. Celaena nu îl va face 
să pară un fraier! 

— Tu stai așa, îi spuse el prinţesei, luând o poziție defensivă. 


CAPITOLUL 18 


Celaena zâmbea în timp ce îl privea pe prinţul moşte- 
nitor al Adarlanului arătându-i prinţesei din Eyllwe primii 
pași de bază în scrimă. Era fermecător, socoti ea. Într-un 
mod arogant. Dar cineva cu titlul lui putea fi mult, mult mai 
rău. O stânjenise felul în care o făcuse să roșească. De fapt, 
Dorian era atât de atrăgător încât Celaena avea dificultăți 
în a nu se gândi cât de atrăgător era şi se întrebă din nou de 
ce nu era căsătorit. 

Îşi cam dorea să îl sărute. 

Înghiţi în sec. Mai fusese sărutată înainte, desigur. De către 
Sam, şi suficient de des încât acest lucru să nu îi fie străin. Dar 
trecuse mai bine de un an de când îl pierduse pe asasinul cu 
care crescuse. Şi, chiar dacă gândul de a săruta pe altcineva îi 
provoca greață odinioară, când îl văzuse pe Dorian... 

Prinţesa Nehemia se întinse, plesnindu-l pe Dorian peste 
incheietură cu sabia. Celaena își înăbuși râsetul. El se 
incruntă și frecă locul dureros, dar apoi zâmbi când prinţesa 
începu să privească triumfător. 

„Blestemat să fie că este atât de chipeș!“ 

Celaena se rezemă de perete și s-ar fi bucurat de lecţia de 
scrimă dacă cineva nu ar fi strâns-o de braţ atât de tare încât 
să o doară. 

- Ce este asta? Târâtă de lângă perete, se trezi față în față 
cu Chaol. 

- Ce să fie? 

- Ce face Dorian cu ea? 

Celaena ridică din umeri. 

- Se duelează? 

— Şi de ce se duelează? 

- Pentru că el s-a oferit voluntar să o înveţe să lupte? 

Chaol aproape că o îmbrânci când se apropie de cei doi. 
Aceştia se opriră, iar Dorian îl urmă pe Chaol într-un colț. 
Vorbiră rapid - erau furioși - înainte ca Chaol să se întoarcă 
lângă Celaena. 

- Gărzile te vor escorta înapoi în cameră. 

- Ce? Îşi aminti conversaţia lor de pe balcon și se 
îincruntă. Gata cu schimbul de poveşti. Testul este mâine, 
trebuie să mă antrenez! protestă ea. 

- Cred că te-ai antrenat suficient pe ziua de azi — este 
aproape ora cinei. Lecţia ta cu Brullo s-a încheiat acum două 
ore. Odihneşte-te, altfel vei fi inutilă mâine. Și nu, nu știu 
în ce va consta testul, așa că nu te deranja să întrebi. 

— Este absurd! se plânse ea, iar o ciupitură din partea lui 
Chaol îi domoli glasul. Prinţesa Nehemia aruncă o privire 
îngrijorată în direcția Celaenei, dar asasina îi făcu semn să 
incheie lecţia cu prinţul moștenitor. Nu voi face nimic, 
cretin nesuferit. 

- Sincer, eşti chiar atât de oarbă încât să nu vezi de ce nu 
putem permite una ca asta? 

- Nu poţi permite - ţi-e frică de mine! 

- Nu te flata. 

- Crezi că eu vreau să mă întorc în Endovier? sâsâi ea. 
Crezi că eu nu sunt conștientă de faptul că, dacă evadez, voi 
fi vânată pentru tot restul vieţii mele? Crezi că eu nu ştiu de 
ce vomit când alergăm împreună dimineaţa? Corpul meu 
este o epavă. Am nevoie să petrec orele astea în plus aici, iar 
tu nu ar trebui să mă pedepsești pentru asta! 

- Nu am de gând să pretind că știu cum funcționează 
mintea unui criminal. 

Celaena îşi aruncă mâinile în aer. 

- Ştii, chiar m-am simţit vinovată. Doar puţin vinovată. 
lar acum îmi amintesc de ce nu trebuia. Urăsc să stau de- 
geaba, închisă în camera mea, plictisită de moarte. Urăsc 
toate gărzile și prostiile astea; urăsc când tu îmi spui să mă 
abţin când Brullo îi cântă osanale lui Cain, iar eu sunt acolo, 
plictisitoare și greu de remarcat, la mijloc. Urăsc să mi se 
spună ce nu pot să fac. Iar pe tine te urăsc cel mai mult din- 
tre toți! 

E] bătu cu piciorul în podea. 

— Ai terminat? 

Pe chipul lui Chaol nu era nici urmă de blândeţe, iar ea 
plecă, pumnii săi arzând de dorinţa de a-i îndesa dinţii pe gât. 


CAPITOLUL 19 


Stând într-un scaun aproape în centrul marii săli, Kaltain 
îl privea pe ducele Perrington conversând cu regina Georgina 
în balconul său. Ce păcat că Dorian plecase atât de repede cu 
O oră în urmă; ea nici măcar nu avusese ocazia de a vorbi cu 
el. Lucru care era iritant, având în vedere faptul că petrecuse 
o bună parte din dimineaţă dichisindu-se pentru curte: părul 
negru îi era înfășurat cu eleganţă în jurul capului, iar pielea 
ei arunca sclipiri aurii datorită pudrelor strălucitoare cu care 
işi machiase chipul. Deși legăturile rochiei sale roz cu galben 
ii zdrobeau coastele, iar perlele și diamantele din jurul 
gâtului o strangulau, își ţinea bărbia sus, mândră. Dorian ple- 
case, dar apariţia lui Perrington fusese o surpriză neașteptată. 
Acesta o vizita destul de rar pe regină; trebuia să fie vorba 
de ceva important. 

Kaltain se ridică din scaunul ei de lângă șemineu în 
timp ce ducele făcu o plecăciune înaintea reginei şi se în- 
dreptă către ușile salonului. Când ea interveni în calea lui, 
el se opri la vederea ei, ochii strălucindu-i de o poftă care 
o făcu să își dorească să se poată feri. Ducele făcu o plecă- 
ciune adâncă. 


- Milady. 

- Înălțimea Voastră, zâmbi ea ascunzând toată repulsia ei 
adânc, adânc, adânc. 

— Sper că ești bine, spuse el oferindu-i braţul său pentru 
a o conduce afară din încăpere. Ea zâmbi din nou, accep- 
tându-l. Deşi ducele era cam rotofei, brațul de sub mâna ei 
avea mușchi puternici și fermi. 

- Foarte bine, mulțumesc. lar dumneavoastră? Nu v-am 
mai văzut de zile bune! Ce surpriză plăcută să treceţi pe 
la curte. 

Perrington îi oferi un zâmbet cu dinţi îngălbeniți. 

— Și eu v-am dus dorul, Milady. 

Ea încercă să nu se retragă când degetele lui păroase și 
grase îi mângâiară pielea imaculată și, în schimb, își înclină 
capul către el. 

— Sper că Majestatea Sa este bine și sănătoasă; conversaţia 
dumneavoastră a fost una plăcută? 

Oh, era atât de periculos să își bage nasul, mai ales că ea 
se afla aici din bunăvoința lui. Întâlnirea cu el din primăvara 
trecută fusese un noroc chior. Iar să îl convingă să o invite 
la curte - în mare parte datorită promisiunii a ceea ce îl 
putea aștepta de îndată ce ea se va afla departe de casa tatălui 
său şi fără o însoţitoare — nu fusese atât de dificil. Dar ea nu 
se afla aici doar pentru a se bucura de plăcerile curţii regale. 
Nu, se săturase de o dorință neînsemnată, așteptând să se 
căsătorească cu cel care oferea mai mult, se săturase de poli- 
tici meschine și de fraieri ușor de manipulat. 

- De fapt, Majestatea Sa este chiar foarte bine, spuse 
Perrington, conducând-o pe Lady Kaltain către apartamentul 

ei. Stomacul i se încleștă puţin. Deşi ducele nu ascundea fap- 
tul că o dorea, încă nu o dusese în pat - încă. Dar cu un 
bărbat precum Perrington, care întotdeauna obținea ceea ce 
îşi dorea... Kaltain nu avea mult timp pentru a găsi o cale de 
a evita să își onoreze promisiunea subtilă pe care i-o făcuse 
mai devreme în acel an. Dar, continuă ducele, cu un fiu bun 
de însurătoare, este destul de ocupată. 

Kaltain își menţinu expresia indiferentă. Calmă. Senină. 

- Ne putem aștepta la vreo veste despre logodnă în viito- 
rul apropiat? 

Altă întrebare periculoasă. 

- Cu siguranţă, eu așa sper, mormăi ducele, chipul intu- 
necându-i-se sub părul arămiu. Cicatricea zimţată de pe 
obrazul său se încordă cu fermitate. Majestatea Sa are deja o 
listă cu fete considerate corespunzătoare... Ducele se opri 
din mers, amintintindu-și cu cine vorbea, iar Kaltain îşi 
flutură genele către el. 

- O, îmi pare rău, spuse ea mieros. Nu am vrut să mă 
bag în treburile Casei Regale. Îl bătu pe duce pe umăr, inima 
sa luând-o la galop. Lui Dorian i se dăduse o listă cu poten- 
țiale mirese? Cine era pe această listă? Și cum ar fi putut ea... 
Nu, se va gândi mai târziu la asta. Pentru moment, trebuia 
să descopere cine stătea între ea și coroană. 

- Nu ai de ce să te scuzi, spuse el, ochii lui negri licărind. 
Vino... spune-mi ce-ai mai făcut în aceste ultime zile. 

- Nimic important. Deși am întâlnit o femeie foarte inte- 
resantă, spuse ea cu indiferență, conducându-l în josul unui 
coridor flancat de ferestre, către secțiunea de cleştar a 

castelului. O prietenă de-a lui Dorian - Lady Lillian, mi-a 
prezentat-o el. 

Ducele deveni rigid. 

- Ai întâlnit-o? întrebă el. 

- O, da... este chiar drăguță. Minciuna îi impletici limba. 
Când am vorbit cu ea astăzi, a menţionat cât de mult o 
place prinţul moştenitor. Sper, spre binele ei, că se află pe 
lista reginei. 

În timp ce își dorea să obțină câteva informaţii despre 
Lillian, Kaltain nu se așteptase la asta. 

- Lady Lillian? Desigur că nu se află pe listă. 

- Biata făptură. Presupun că inima ei va fi frântă. Știu că 
nu este treaba mea să mă amestec, continuă ea, ducele deve- 
nind din ce în ce mai roşu şi mai furios, dar în urmă cu o oră 
am auzit de la însuşi Dorian că... 

- Că ce? Un fior de plăcere o cutremură la vederea furiei 
ducelui — nu era furios pe ea, ci pe Lillian. Era încântată de 
arma peste care tocmai avusese norocul să dea. 

- Că este foarte atașat de ea. Poate chiar îndrăgostit. 

— Asta este absurd. 

- Este adevărat! Dădu morocănoasă din cap. Cât de tra- 
gic, adăugă Kaltain. 

- Este prostesc, nu tragic. Ducele se opri în capătul cori- 
dorului ce ducea către camera lui Kaltain. Furia îi descleştă 
limba. Prostesc și nebunesc, și imposibil. 

- Imposibil? 

- Într-o zi îţi voi explica de ce. Un ceas bătu ora, iar 
Perrington se întoarse în direcţia lui. Am o şedinţă de 

consiliu. Se aplecă suficient de aproape încât să îi şoptească 
in ureche, răsuflarea fiindu-i fierbinte şi umedă pe pielea ei. 
Crezi că te pot vedea la noapte? șopti el. O mângâie pe 
obraz înainte de a pleca. Ea îl privi îndepărtându-se, iar când 
dispăru se cutremură şi oftă. Dar, dacă el o putea aduce 
aproape de Dorian... 

Trebuia să afle cine erau rivalele sale, dar mai întâi tre- 
buia să găsească o cale de a smulge ghearele lui Lillian de pe 
prinţ. Pe listă sau nu, ea era o ameninţare. 

Iar, dacă ducele o ura atât de mult pe cât părea să o urască, 
ar putea avea aliați puternici când va veni timpul să se asi- 
gure că Lillian va renunţa la Dorian. 


>% 


Dorian și Chaol nu își spuseră prea multe in drum spre 
cină, în Sala Mare. Prinţesa Nehemia se afla în siguranță în 
camera ei, înconjurată de gărzi. Se puseseră rapid de acord 
că, în timp ce fusese prostesc din partea Celaenei să se due- 
leze cu prinţesa, absenţa lui Chaol era de neiertat, chiar și cu 
moartea Campionului de investigat. 

- Păreai destul de prietenos cu Sardothien, spuse Chaol, 
glasul fiindu-i rece. 

- Suntem geloș:? îl tachină Dorian. 

- Mai degrabă îngrijorat pentru siguranţa ta. Poate că este 
drăguță și te impresionează cu inteligenţa ei, dar este încă o 
asasină, Dorian. 

— Parcă eşti tata. 

- E de bun-simţ. Stai departe de ea, Campion sau nu. 

- Nu îmi da ordine. 

- O fac doar pentru siguranţa ta. 

- De ce m-ar ucide? Cred că îi place să fie răsfăţată. Dacă 
nu a încercat să evadeze sau să ucidă pe cineva, atunci de ce 
ar face-o acum? Își bătu prietenul pe umăr. Nu îţi mai face 
atâtea griji, continuă el. 

- Este slujba mea să îmi fac griji. 

— Atunci vei avea părul cenușiu înainte de douăzeci şi 
cinci de ani, iar Sardothien cu siguranţă nu se va îndrăgosti 
de tine. 

- Ce prostii spui acolo? 

— Ei, bine, dacă va încerca să evadeze, lucru care nu se va 
intâmpla, atunci îţi va frânge inima. Vei fi obligat să o 
arunci în temniță, să o vânezi sau să O ucizi. 

- Dorian, nu o plac. 

Simţind cum iritarea prietenului său crește, Dorian 
schimbă subiectul. 

- Ce părere ai de Campionul acela mort - Mâncătorul 
de Ochi? Ai vreo idee cine a făcut-o sau de ce? 

Privirea lui Chaol se întunecă. 

- Am tot examinat problema zilele astea. Trupul a fost 
complet distrus. Culoarea i se scurse din obraji. Măruntaiele 
i-au fost scoase și au dispărut; chiar și creierul... lipsea. I-am 
trimis un mesaj tatălui tău despre asta, dar între timp voi 
continua investigația. 

- Pun pariu că a fost doar o ceartă de pahar, spuse 
Dorian, deşi el însuși luase parte de nenumărate ori la 
asemenea certuri, dar nu auzise niciodată ca cineva să scoată 

maţele altcuiva. O dâră de teamă se formă în colțul minţii 
lui Dorian. Probabil că tata va fi bucuros că a scăpat de 
Mâncătorul de Ochi. 

- Așa sper. 

Dorian rânji și își puse braţul peste umerii căpitanului. 

- Cu tine conducând cercetările, sunt sigur că acest caz va 
fi rezolvat până mâine, spuse el, însoţindu-și prietenul în 
sala de mese. 


CAPITOLUL 20 


Celaena închise cartea şi suspină. Ce sfârșit teribil. Se 
ridică din fotoliul, nesigură încotro mergea, și ieși din dormi- 
tor. Fusese dispusă să îi ceară scuze lui Chaol când el o găsise 
duelându-se cu Nehemia în acea după-amiază, dar compor- 
tamentul său... Se plimbă prin camerele apartamentului său. 
Avea lucruri mult mai importante de făcut decât să îl pă- 
zească pe cel mai faimos criminal al lumii, nu-i așa? Ei nu îi 
plăcea să fie nemiloasă și crudă, dar... oare el nu o meritase? 

Fa chiar se făcuse de rușine pomenind greaţa. Și îi spusese 
tot felul de lucruri obraznice. Oare el avea încredere în ea 
sau o ura? Celaena își privi mâinile şi îşi dădu seama că le 
strânsese atât de tare încât degetele îi erau roşii. Cum ajun- 
sese din cel mai temut prizonier din Endovier în halul ăsta? 

Avea chestii mai importante pentru care să se îngrijoreze — 
precum testul de a doua zi. Și Campionul mort. Deja își 
modificase balamalele de la uși astfel încât să scârțâie cu 
putere de fiecare dată când erau deschise. Dacă cineva intra 
în camera sa, va şti dinainte. Și reuşise să introducă câteva 
ace de cusut furate într-un săpun pentru a improviza o suliță 
miniaturală. Era mai bine decât nimic, mai ales dacă acest 
criminal tânjea după sânge de Campion. Își cuprinse corpul 
cu mâinile, încercând să își domolească tremuratul și păși în 

camera de muzică şi jocuri. Nu putea juca biliard sau cărți 
de una singură, dar... 

Celaena zări pianul. Obișnuia să cânte - adora să cânte, 
iubea muzica, felul în care muzica putea distruge și vindeca 
şi putea face totul să pară posibil și eroic. 

Cu grijă, de parcă s-ar fi apropiat de o persoană adormită, 
Celaena se îndreptă către instrumentul masiv. Trase banca 
din lemn, tresărind la auzul scârțâitului puternic pe care îl 
produse. Ridicând capacul greoi, apăsă pedalele cu picioa- 
rele, testându-le. Privi clapele albe ale pianului, apoi pe cele 
negre, care semănau cu strungărețele dintre dinți. 

Odată fusese bună, poate mai mult decât bună. Arobynn 
Hamel o punea să cânte pentru el de fiecare dată când se 
intâlneau. 

Se întrebă dacă Arobynn ştia că ea ieşise din mină. Ar 
încerca să o elibereze dacă ar şti? Celaena încă nu îndrăznea 
să confrunte posibilitatea celui care ar fi trădat-o. Lucrurile 
fuseseră atât de invălmășite când fusese capturată — în două 
săptămâni îl pierduse şi pe Sam și liberatea, şi pierduse și 
ceva din sine în acele zile încețoşate. 

Sam. Ce ar crede el despre toate astea? Dacă ar fi fost în 
viaţă când fusese capturată, ar fi scos-o din temniţele regale 
inainte ca regele să afle despre întemnițarea ei. Dar Sam, 
asemenea ei, fusese trădat, iar uneori absenţa lui o durea atât 
de tare încât uita să respire. Apăsă o notă joasă. Era pro- 
fundă şi vibrantă, plină de durere și furie. 

Blând, cu o mână, cântă o melodie simplă şi lentă pe clapele 
notelor înalte. Ecouri — fărâme de amintiri ridicându-se din 
vidul minţii sale. Apartamentul ei era atât de tăcut încât 

muzica părea inoportună. Îşi mișcă mâna dreaptă, cântând în 
diez şi bemol. Era o melodie pe care obișnuia să o cânte din 
nou și din nou până ce Arobynn ţipa la ea, spunându-i să cânte 
şi altceva. Cântă un acord, apoi încă unul, cu mâna dreaptă 
adăugă câteva note joase, apăsă o dată pe pedală și apoi încetă. 

Notele izbucniră de sub degetele sale, șovăitoare la 
inceput, dar apoi mai încrezătoare în timp ce emoția muzicii 
prelua controlul. Era o arie de jale, dar o transforma într-o 
persoană nouă şi pură. Fu surprinsă că mâinile ei nu uita- 
seră, că undeva în mintea ei, după un an de întuneric și scla- 
vie, muzica era încă vie. Că undeva, printre note, era Sam. 
Pierdu noţiunea timpului călătorind printre melodii, dând 
grai tuturor lucrurilor nespuse, deschizând răni vechi, cân- 
tând şi cântând în timp ce sunetul o ierta și o salva. 


x 


Rezemat de tocul ușii, Dorian stătea de-a dreptul încre- 
menit. Ea cânta de ceva timp cu spatele la el. Se întrebă oare 
când îl va observa sau dacă se va opri curând din cântat. Nu 
l-ar fi deranjat să o asculte pentru eternitate. Dorian venise 
aici cu intenţia de a stânjeni un asasin meschin, în schimb 
găsise o tânără femeie dezvăluindu-și secretele unui pian. 

Dorian se îndepărtă de perete. Cu toată experienţa ei de 
asasin, Celaena nu îl observă până ce el nu se aşeză pe bancă, 
lângă ea. 

- Cânți fru... 

Degetele Celaenei alunecară pe clape cu un zăngănit asur- 
zitor, iar ea era deja lângă suportul de tacuri când îl zări. 
Dorian putea jura că ochii îi erau inlăcrimați. 

- Ce faci aici? Celaena privi către ușă. Plănuia să folo- 
sească un tac Împotriva lui? 

- Chaol nu este cu mine, spuse el cu un zâmbet rapid. În 
caz că asta te întrebai. Îmi cer scuze dacă te-am întrerupt. El 
o privi jenându-se când fata se îmbujoră. Părea o emoție 
mult prea umană pentru Asasinul Adarlanului. Poate că 
planul lui de a o stânjeni încă nu fusese zădărnicit. Dar cân- 
tai atât de frumos încât eu... 

- Este în regulă. Celaena se îndreptă către unul din foto- 
lii. El se ridică, blocându-i calea. În mod surprinzător ea nu 
era foarte înaltă. El privi în jos, analizându-i silueta. Lăsând 
statura ei medie la o parte, formele îi erau ispititoare. Ce 
faci aici? repetă Celaena. 

El zâmbi ştrengărește. 

- Am hotărât să ne întâlnim astă-seară, nu îți aminteşti? 

- Credeam că glumești. 

- Sunt prințul moștenitor al Adarlanului. Se cufundă 
într-un fotoliu lângă șemineu. Eu nu glumesc niciodată. 

- Ai permisiunea să te afli aici? 

- Permisiunea? Din nou: sunt un prinț. Pot face tot ce 
doresc. 

- Da, dar sunt Asasinul Adarlanului. 

Nu se va lăsa intimidat, chiar dacă ea ar putea lua un tac 
de biliard şi l-ar putea căsăpi cu el în doar câteva secunde. 

- După cum cânțţi, cred că ești mult mai mult decât atât. 

- Ce vrei să spui? 

- Ei, bine, zise el încercând să nu se piardă în ochii ei stra- 
nii Și minunaţi, nu cred că o persoană care cântă astfel poate 
fi doar un criminal. Se pare că ai un suflet, o tachină el. 


TRONUL DE CLEȘTAR 189 


- Desigur că am un suflet. Toată lumea are suflet. 

Încă era roșie în obraji. Oare el o stânjenea chiar atât de 
tare? Își suprimă rânjetul. Era mult prea amuzant. 

- Cum ţi-au plăcut cărțile? 

- Au fost foarte drăguţe, spuse ea încet. De fapt, au fost 
minunate. 

- Mă bucur. Privirile li se întâlniră, iar ea se retrase în 
spatele fotoliului. Dacă nu ar fi știut mai bine, Dorian ar fi 
crezut că el este asasinul! Cum merge antrenamentul? 
întrebă el. Vreun concurent îți face probleme? 

- Excelent, spuse ea, dar se întristă. Și nu. După ziua de 
azi, nu cred că vreunul dintre noi va face probleme. 

Lui Dorian îi luă un moment să îşi dea seama că ea se 
gândea la concurentul care fusese ucis în timp ce încerca 
să evadeze. Celaena își mușcă pentru o clipă buza de jos, 
apoi întrebă: 

- Chaol a dat ordinul ca Sven să fie ucis? 

- Nu, răspunse prinţul. Tatăl meu le-a ordonat tuturor 
gărzilor să tragă în oricare dintre voi care va încerca să scape. 
Nu cred că Chaol ar fi dat vreodată ordinul acesta, adăugă 
el, deși nu era sigur de ce. Dar goliciunea inumană din ochii 
ei se domoli, în sfârșit. Când ea nu mai scoase niciun cuvânt, 
Dorian întrebă cât mai indiferent posibil: Că tot vorbim de 
asta, cum te înţelegi cu Chaol? Desigur, era o întrebare com- 
plet nevinovată. 

Ea ridică din umeri, iar el încercă să nu citească prea 
departe în gestul ei. 

- Bine. Cred că el mă urăște puţin, dar având în vedere 
poziția sa, nu sunt surprinsă. 

— De ce crezi că te urăște? Dintr-un oarecare motiv, Dorian 
nu se putea convinge să nege. 

- Pentru că eu sunt o asasină, iar el este Căpitanul Gărzii, 
forţat să se înjosească având grijă de viitorul Campion al 
Regelui. 

- Îşi dorești să fi fost altfel? Dorian îi aruncă un zâmbet 
leneș. Întrebarea asta nu era atât de nevinovată. 

Ea dădu târcoale fotoliului, apropiindu-se de Dorian, iar 
inima lui începu să bată mai repede. 

- Păi, cine vrea să fie urât? Deși prefer să fiu urâtă decât in- 
vizibilă. Dar nu contează. Celaena nu era deloc convingătoare. 

- Eşti singură? spuse el înainte să își poată stăpâni cuvintele. 

- Singură? Ea dădu din cap, iar în cele din urmă, după 
atâtea încercări de a-l convinge, se așeză. Dorian se luptă cu 
impulsul de a parcurge spaţiul dintre ei pentru a vedea dacă 
părul ei era atât de mătăsos precum părea. Nu, răspunse 
Celaena. Pot supravieţui destul de bine pe cont propriu - 
dacă am un material adecvat pentru citit. 

FEl privi către foc, încercând să nu se gândească la locul 
de unde o adusese cu câteva săptămâni înainte — și cum 
s-ar fi simţit în genul acela de singurătate. Nu existau cărți 
în Endovier. 

- Totuși, nu poate fi neplăcut să fii companionul cuiva 
uneori. 

— Și tu ce ai face? râse Celaena. Prefer să nu fiu văzută 
precum una dintre amantele tale. 

— Şi ce este greșit în asta? 

- Deja sunt faimoasă ca asasin - nu prea am chef să fiu 
cunoscută pentru că împart patul cu tine. El se înecă, dar 

Celaena continuă. Vrei să îți explic de ce sau este suficient 
să îți spun că nu primesc bijuterii și podoabe ca recompensă 
pentru afecțiunea mea? 

El mârâi. 

- Nu îmi voi discuta moralitatea cu un asasin. Ucizi oa- 
meni pentru bani, ești conștientă de asta? 

Privirea ei deveni dură şi arătă către ușă. 

- Poți pleca acum. 

- Mă dai afară? Dorian nu ştia dacă să râdă sau să urle. 

- Oare ar trebui să îl chem pe Chaol să vedem ce părere 
are? Ea îşi încrucișă braţele, știind că îl învinsese. Poate că 
realizase că era distractiv să îl tachineze. 

- De ce ar trebui să fiu izgonit din camera ta doar pentru 
că am spus adevărul? Tu tocmai m-ai numit puţin mai presus 
decât un proxenet. Dorian nu se mai distrase atât de bine de 
secole. Povestește-mi despre viaţa ta - cum ai învăţat să cânți 
la pian cu atâta măiestrie. Și ce era melodia aceea? Era atât de 
tristă; te gândeai la vreun amant secret? Îi făcu cu ochiul. 

- Am exersat. Celaena se ridică, mergând către ușă. Și da, 
se răsti ea, mă gândeam. 

- Eşti cam înţepătoare astă-seară, spuse el pășind pe ur- 
mele ei. Se opri la un pas în urma ei, dar distanța dintre ei 
părea ciudat de intimă, în special când el șopti: Nu ești deloc 
atât de vorbăreaţă precum erai azi după-amiază. 

- Nu sunt o marfă neobișnuită la care să te poți holba! Ea 
păși mai aproape. Nu sunt un exponat oarecare de la vreun 
carnaval, iar tu nu mă vei folosi drept obiectul vreunei do- 
rințe neîndeplinite de aventură și excitare! Lucru pentru 
care, cu siguranță, m-ai ales să fiu Campionul tău. 

Dorian rămase cu gura căscată și se retrase cu un pas. 

- Ce? fu tot ceea ce reuși să spună. 

Celaena trecu pe lângă el și se așeză într-un fotoliu. Cel 
puţin nu pleca. 

— Sincer, chiar credeai că nu îmi voi da seama care este 
motivul pentru care ai venit aici astă-seară? Asemenea cuiva 
care mi-a dat să citesc Coroana unui Erou, lucru care suge- 
rează o minte fantezistă care tânjeşte după aventură? 

- Nu te consider o aventură, bombăni el. 

- A, da? Castelul oferă atât de multe distracţii încât pre- 
zența Asasinului Adarlanului este ceva obişnuit? Nimic care 
ar putea ispiti un tânăr prinţ care a fost captivul curții toată 
viaţa lui? Și ce sugerează competiţia asta, în acest scop? Deja 
sunt la dispoziţia tatălui tău. Nu voi deveni și bufonul fiu- 
lui său. 

Veni rândul său să roșească. Mai fusese vreodată certat 
de cineva astfel? Poate de părinţii și dascălii săi, dar cu sigu- 
ranță nu de către o tânără femeie. 

- Tu nu ştii cu cine vorbeşti? 

- Dragul meu prinţ, spuse ea tărăgănat, studiindu-și un- 
ghiile, ești singur în camera mea. Holul de la ieșire este 
foarte departe. Pot spune orice doresc. 

E] izbucni în râs. Ea se ridică și îl privi, cu capul aplecat 
într-o parte. Obrajii îi erau inundaţi de culoare, evidenţiin- 
du-i ochii albaștri. Ştia ce şi-ar fi putut dori el să facă cu ea 
dacă nu ar fi fost o asasină? 

- Voi pleca, spuse el în cele din urmă, oprindu-se înainte de 
a se întreba dacă putea într-adevăr să riște — să riște furia lui 
Chaol și a tatălui său și ce s-ar putea întâmpla dacă ar decide să 
nu ţină seama de consecinţe. Dar mă voi întoarce. În curând. 

- Sunt sigură, spuse ea cu asprime. 

- Noapte bună, Sardothien! Dorian privi apartamentul 
asasinei și rânji. Spune-mi ceva înainte de a pleca: iubitul 
ăsta misterios al tău... nu locuiește în castel, nu-i așa? 

Știu imediat că spusese ceva greșit când licărul din ochii 
el se stinse. 

- Noapte bună! spuse ea cu răceală. 

Dorian clătină din cap. 

- Nu am vrut să... 

Celaena îi făcu semn să plece, privind către foc. Înțele- 
gând gestul, Dorian se îndreptă către ușă, fiecare pas al său 
răsunând în camera acum mult prea tăcută. Ajunsese în 
pragul ușii când ea vorbi, distantă. 

- Numele lui era Sam. 

Ea încă privea focul. Era Sam... 

- Ce s-a întâmplat? 

Ea îl privi, zâmbind cu tristeţe. 

- A murit. 

- Când? întrebă el. Nu ar fi tachinat-o niciodată astfel, nu 
ar fi spus niciun blestemat de cuvânt dacă ar fi ştiut... 

Când vorbi, cuvintele Celaenei erau strangulate: 

- Acum treisprezece luni. 

O urmă de durere îi străbătul chipul, atât de reală și infi- 
nită încât Dorian o resimţi în stomac. 

- Îmi pare rău, reuşi el să spună. 

Ea ridică din umeri, de parcă gestul ar fi putut domoli 
durerea pe care el încă o vedea în ochii ei, strălucind atât de 
puternic în văpăile focului. 

— Și mie, șopti ea și se întoarse din nou către șemineu. 

Simţind că de data asta încheiase definitiv discuţia, Dorian 
își drese glasul. 

- Baftă la testul de mâine. Ea nu răspunse și el părăsi 
încăperea. 

Dorian nu își putea scoate din minte cântecul ei sfâșietor, 
nici măcar atunci când arse lista mamei sale cu fecioare eligi- 
bile, nici măcar când se afundă în lectura unei cărți târziu în 
noapte, nici măcar când în cele din urmă adormi. 


CAPITOLUL, 21 


Celaena se balansa pe zidul de piatră al castelului, picioa- 
rele tremurându-i în timp ce își înfigea degetele pline de 
smoală de la mâini și picioare în crăpăturile dintre lespezile 
uriașe. Brullo strigă ceva celorlalți nouăsprezece Campioni 
rămași, escaladând zidurile castelului, dar la trei sute de 
metri înălțime, vântul îi purta cuvintele în depărtare. Unul 
dintre Campioni nu apăruse la test şi nici măcar gărzile lui 
nu știau unde plecase. Poate că reușise, de fapt, să evadeze. 
Riscul părea o idee mult mai bună decât testul ăsta stupid, 
oricum. Celaena scrâșni din dinţi, ridică o mână mai sus, 
apoi trase și celălalt picior. 

La şaizeci de metri deasupra flutura obiectivul acestei 
curse nebunești: un steag auriu. Testul era simplu: escaladați 
castelul până în locul unde flutură steagul la trei sute de metri 
înălțime și aduceţi-l. Primul care aducea steagul primea o 
bătaie pe spate. Ultimul care ajungea sus urma să fie trimis 
inapoi în văgăuna din care ieșise. 

În mod surprinzător, nimeni nu căzuse încă - probabil 
pentru că drumul către steag era destul de simplu: balcoane, 
pervazurile ferestrelor și spalieri cu plante acopereau ma- 
joritatea suprafeţei. Celaena ridică încă un picior, durerea 
cuprinzându-i degetele. Privitul în jos era întotdeauna o 

idee proastă, deși Arobynn o forțase să stea cocoțată pe 
marginea casei sale ore în șir, obligând-o să se acomodeze cu 
înălțimile. Gafâi când se agăţă de încă un pervaz și se trase 
în sus. Era suficient de lat încât se putea ghemui pe el, iar 
Celaena luă o pauză de un moment pentru a-i studia pe cei- 
lalţi concurenţi. 

Bineînţeles, Cain conducea și alesese calea cea mai ușoară 
către steag, Mormânt și Verin erau pe urmele lui, Nox la 
mică distanță în spatele lor, iar Pelor, tânărul asasin, nu era 
departe de el. În urma lui erau atât de mulți concurenţi 
încât echipamentele le îngreuna deosebirea lor. Fiecăruia i 
se oferise posibilitatea de a alege un obiect pentru a-i ajuta 
în escaladare - coarde, piroane, bocanci speciali -, iar Cain 
alese direct coarda. 

Ea alesese o cutiuţă cu smoală, iar când Celaena se ridică 
de pe pervaz, mâinile și picioarele sale goale, negre și lipi- 
cioase se prinseră cu ușurință de peretele de piatră. Folosise 
puţin dintr-o coardă pentru a-și lega bidonul la curea, iar, 
înainte de a părăsi adăpostul pervazului, își mai unsese o 
dată palmele. Cineva gâfâi dedesubt, iar ea își suprimă do- 
rința de a privi în jos. Ştia că alesese o cale mai dificilă, dar 
era mai bine astfel decât să se lupte cu toţi ceilalți pentru 
calea cea ușoară. Nu ar fi riscat ca Verin sau Mormânt să o 
arunce de pe zid. 

Mâinile ei se lipiră de piatră, iar în timp ce Celaena se 
ridică, auzi un țipăt, o bubuitură și apoi tăcere, urmată de 
strigătele spectatorilor. Un concurent căzuse și murise. Privi 
in jos și zări trupul lui Ned Clement, criminalul care se 
supranumise Coasă și petrecuse ani întregi în lagărul din 

Calaculla pentru crimele sale. Un fior o străbătu. Deși uci- 
derea Mâncătorului de Ochi îi potolise pe unii dintre 
Campioni, sponsorilor cu siguranță nu le păsa că acest test 
ar putea la fel de bine să mai ucidă câţiva. Se agăţă de un 
burlan de scurgere, coapsele ei lipindu-se de fier. Cain își 
legă coarda de gâtul unui gargui hidos și se legănă de-a lun- 
gul unui perete plat, aterizând pe marginea unui balcon, la 
patruzeci de metri sub şteag. Celaena își suprimă frustrarea 
croindu-și drum din ce în ce mai sus, urmând cursul ţevii 
de scurgere. 

Ceilalţi concurenţi se târau unul după altul, urmând calea 
lui Cain. Răsunară câteva strigăte, iar ea privi în Jos pentru 
a-l zări pe Mormânt mormăind, pentru că el nu reuşise să 
arunce coarda în jurul gâtului garguiului asemenea lui Cain. 
Verin îl împinse pe asasin din calea sa și îl întrecu, legând 
cu ușurință propria coardă. Nox, aflat acum în urma lui 
Mormânt, încercă să procedeze la fel, dar Mormânt începu 
să îl blesteme, iar Nox se opri, ridicând mâinile într-un gest 
impăciuitor. Zâmbind cu superioritate, Celaena îmbrățișă 
cu picioarele înnegrite un inel de susținere al burlanului. În 
curând se va afla în paralel cu steagul. Iar apoi, zece metri de 
piatră netedă o vor despărți de el. 

Celaena urcă mai departe pe ţeavă, degetele sale lipin- 
du-se de metal. La patruzeci de metri mai jos, un mercenar 
se prinse de coarnele unui gargui înfășurând frânghia în ju- 
rul gâtului acestuia. Părea să fi abordat o rută mai rapidă 
printr-un grup de gargui. Apoi va fi nevoit să se legene vreo 
cinci metri, înainte de a ajunge la celelalte capete de gar- 
gui pe care se certau acum Nox și Mormânt. Ea nu se afla 

in pericolul de a împărţi țeava cu el, astfel încât acesta să o 
incomodeze. Aşa că, centimetru cu centimetru, Celaena 
inaintă, vântul fluturându-i părul în toate direcțiile. 

Atunci îl auzi pe Nox țipând, iar Celaena privi exact la 
timp pentru a-l vedea pe Mormânt îmbrâncindu-l de pe 
spatele garguiului. Nox căzu în gol, frânghia înfășurată în 
jurul mijlocului său încordându-se când se izbi de zidul 
castelului. Celaena încremeni, recăpătându-şi răsuflarea 
când Nox încercă să se agaţe cu mâinile și picioarele de pia- 
tra din zid. 

Dar Mormânt nu terminase. Se aplecă sub pretextul de 
a-şi ajusta gheata, iar Celaena văzu lama unui mic pumnal 
strălucind în lumina soarelui. Cum trecuse arma de gărzile 
sale, era o ispravă în sine. Strigătul de avertizare al Celaenei 
fu purtat de vânt în timp ce Mormânt începu să taie coarda 
lui Nox. Niciunul dintre Campionii din preajmă nu se de- 
ranjă să intervină cumva, deși Pelor se opri pentru un mo- 
ment. Dacă Nox murea, concursul avea un competitor în 
minus, iar dacă ei interveneau, i-ar fi putut costa acest Test. 
Celaena știa că ar fi trebuit să îşi continue urcușul, dar ceva 
O ţintuia în loc. 

Nox nu putea găsi un punct de sprijin în zid și fără niciun 
pervaz sau vreun gargui în apropiere de care să se poată 
prinde, nu avea unde să se ducă decât în jos. Odată ce coarda 
ceda, el va cădea. 

Una câte una, firele corzii sale plesneau retezate de pum- 
nalul lui Mormânt, iar Nox, simțind vibraţiile, privi îngrozit 
în sus, către asasin. Dacă se prăbușea, nu avea nicio șansă de 

supraviețuire. Câteva tăieturi în plus ale lamei lui Mormânt, 
iar coarda va fi retezată complet. 

Coarda gemu. Celaena se mișcă. 

Alunecă în josul burlanului, sfâşiindu-și palmele și picioa- 
rele cu metalul, dar nu își permise să se gândească la durere. 
Mercenarul de pe garguiul de dedesubt avu timp doar să se 
lipească de perete când ea se izbi de capul creaturii, prinzân- 
du-i coarnele pentru a încetini. Mercenarul legase deja un 
capăt al corzii în jurul gâtului garguiului; acum ea prinse coar- 
da și își legă celălalt capăt în jurul taliei. Coarda era suficient 
de lungă și de rezistentă, iar cei patru gargui de sub cel de care 
ea era legată îi vor oferi suficient spaţiu pentru alergare. 

- Auinge-te doar de coarda asta și te spintec! îl avertiză ea 
pe mercenar și se pregăti. 

Nox strigă la Mormânt, iar ea aruncă o privire spre locul 
în care hoţul atârna. Urmă un geamăt ascuţit, coarda se rupse, 
apoi strigătul de spaimă și furie al lui Nox, iar Celaena 
porni, alergând pe spatele celor patru gargui înainte de a se 
arunca în gol. 


CAPITOLUL 22 


Vântul o biciuia, dar Celaena îşi menţinu concentrarea 
asupra lui Nox, căzând atât de repede și atât de departe de 
braţele întinse. 

Oamenii strigau dedesubt, iar lumina reflectată de caste- 
lul de cleştar o orbea. Însă el era acolo, la o palmă distanță 
de degetele ei, cu ochii cenușii larg deschişi, braţele sale 
fluturând de parcă ar fi vrut să le transforme în aripi. 

Într-o clipită, braţele ei erau în jurul taliei lui, iar ea se 
izbi de el atât de tare încât răsuflarea îi părăsi pieptul. Îm- 
preună picau asemenea unei pietre, jos, jos, jos spre pământ. 

Nox apucă frânghia, dar nici măcar asta nu fu suficient 
pentru a domoli impactul nimicitor asupra trunchiului ei 
când funia se încordă. Ea îl strânse cu ultimul strop de pu- 
tere, poruncind braţelor sale să nu îi dea drumul. Frânghia 
ii izbi de zid. Celaena de-abia apucă să își încline capul în 
partea opusă zidului, iar impactul îi răsună în umăr. Totuși, 
il ținea strâns pe Nox, concentrându-se asupra braţelor, și 
a răsuflării ei tăiate. Atârnau acolo, lipiţi de perete, gâfâind 
şi privind la pământul aflat la o sută de metri sub ei. Frân- 
ghia rezista. 

- Lillian, spuse Nox luptându-se să îşi recapete suflul. Își 
ascunse chipul în părul ei. Slavă zeilor. Dar uralele izbucniră 

de dedesubt și îi înghiţiră cuvintele. Picioarele Celaenei 
tremurau atât de violent încât fu nevoită să se concentreze 
asupra strânsorii lui Nox, iar stomacul ei se întoarse pe dos 
iar ȘI iar. 

Însă ei încă erau în toiul testului, încă erau aşteptaţi să îl 
ducă la bun sfârșit, iar Celaena privi în sus. Toţi Campionii 
se opriseră pentru a o privi salvându-l pe hoț. Toți, cu ex- 
cepţia unuia singur, care se cocoțase sus, sus deasupra lor. 

Celaena putu doar privi cum steagul fu smuls, iar Cain 
scoase un urlet victorios. Mai multe urale se dezlănţuiră în 
intâmpinarea lor când Cain flutură steagul pentru ca toți să 
il poată vedea. Celaena fierbea. 

Ar fi câștigat dacă ar fi ales ruta cea ușoară, ar fi ajuns 
acolo în jumătate din timpul care îi luase lui Cain. Dar Chaol 
ii spusese să stea în mijloc, oricum. Iar ruta ei fusese mult 
mai impresionantă și îi evidenţiase mult mai bine aptitu- 
dinile. Cain trebuise doar să sară şi să se legene ca un amator. 
Pe lângă asta, dacă ea ar fi câștigat, dacă ar fi ales calea cea 
ușoară, nu l-ar fi salvat pe Nox. 

Își încleştă maxilarul. Putea ajunge la timp înapoi, acolo 
sus? Poate că Nox ar putea lua frânghia, iar ea ar escalada 
peretele cu mâinile goale. Nu era de lepădat nici locul al 
doilea. Dar, chiar în momentul în care gândea asta, Verin, 
Mormânt, Pelor şi Renault escaladară ultimu metri şi atin- 
seră locul stabilit cu mâna înainte de a-și începe coborârea. 

- Lillian, Nox. Grăbiţi-vă! strigă Brullo, iar ea privi în 
jos, către Maestrul Armelor. 

Celaena se încruntă și începu să își târască picioarele peste 
crăpăturile din zid, căutând un punct de sprijin. Pielea, 
jupuită și sângerând pe alocuri, îi fu înţepată în timp ce 
degetele picioarelor găsiră o crevasă în care să le poată stre- 
cura. Cu grijă, se trase în sus. 

- Îmi pare rău, răsuflă Nox, picioarele lui lovindu-se de 
ale ei în timp ce căuta și el un punct de sprijin. 

- Este în regulă, îi spuse ea. 'Tremurând, amorțită, Celaena 
se cățără pe perete, lăsându-l pe Nox să se descurce pe cont 
propriu de acolo. Prostesc. Fusese atât de prostesc din partea 
ei să îl salveze. La ce se gândise oare? 

- Înveseleşte-te, spuse Chaol bând din paharul cu apă. 
Locul optsprezece este bun. Cel puţin Nox a terminat în 
urma ta. 

Celaena nu spuse nimic și împinse cu furculița morcovii 
din farfurie. Avusese nevoie de două băi și de un întreg 
calup de săpun pentru a îndepărta smoala de pe mâinile și 
picioarele ei rănite, iar Philippa petrecuse treizeci de mi- 
nute curățând și bandajându-i fiecare rană. Și, deşi Celaena 
se oprise din tremurat, încă putea auzi țipătul şi bufnitura 
surdă a lui Ned Clement lovind pământul. Îi luaseră trupul 
de acolo înainte ca ea să încheie testul. Doar moartea sa îl 
salvase pe Nox de la eliminare. Mormânt nici măcar nu fu- 
sese mustrat. Nu existau reguli împotriva jucatului murdar. 

- Faci exact cum am plănuit, continuă Chaol. Deși nu pot 
considera că operaţiunea ta nesăbuită de salvare a fost discretă. 

Celaena se încruntă. 

- Ei, bine, tot am pierdut. În timp ce Dorian o felicitase 
pentru salvarea lui Nox, iar hoţul o îmbrățișase și îi 
mulțumise iar și iar, Chaol fu singurul care se încruntase 
după încheierea testului. Aparent, salvările riscante nu fă- 
ceau parte din repertoriul unui hoț de bijuterii. 

Ochii căprui ai lui Chaol străluciră aurii în soarele du- 
pă-amiezil. 

- Nu face parte din antrenamentul tău să înveţi să pierzi 
cu eleganță? 

- Nu, spuse ea cu amărăciune. Arobynn mi-a spus că locul 
al doilea este doar un titlu drăguţ pentru primul învins. 

- Arobynn Hamel? întrebă Chaol lăsându-și ochelarii pe 
masă. Regele Asasinilor? 

Celaena privi spre fereastră, către întinderea sclipitoare a 
Rifrholdului de-abia vizibilă dincolo de geam. Gândul că 
Arobynn se afla în același oraș era straniu - că acum era atât 
de aproape de ea. 

- Ştii că el a fost dascălul meu, nu-i aşa? 

- Am uitat, spuse Chaol. Arobynn ar fi biciuit-o pentru 
salvarea lui Nox, punându-și în pericol viaţa și locul în 
competiţie. El a supravegheat îndeaproape antrenamen- 
tul tău? 

- M-a antrenat el însuși, iar apoi a adus dascăli din toată 
Erilea. Maeștrii luptători din câmpurile de orez din sudul 
continentului, experţii în otrăvuri din Jungla Bogdano... 
Odată m-a trimis la Asasinui Tăcuţi din Deşertul Roșu. Nici- 
un preţ nu era prea mare pentru el. Sau pentru mine, adăugă 

ea. Nu s-a deranjat să îmi spună până când am împlinit 
paisprezece ani că aştepta să îl plătesc pentru toate astea. 

— Te-a antrenat şi apoi te-a făcut să plăteşti pentru asta? 

Ea ridică din umeri, dar nu fu în stare să îşi ascundă furia. 

- Curtezanele trec prin aceeași experienţă - sunt luate de 
la o vârstă fragedă și sunt datoare bordelurilor lor până ce 
pot câștiga înapoi fiecare bănuţ ce a fost investit în antrena- 
mentul, întreţinerea și garderoba lor. 

— Asta este detestabil, scuipă el, iar ea clipi la auzul furiei 
din glasul lui - furie care, pentru prima oară, nu îi era adre- 
sată ei. L-ai plătit pentru tot? 

Un zâmbet rece apăru pe chipul Celaenei. 

- O, până la ultimul bănuţ. Iar apoi el a plecat şi a chel- 
tuit tot. Peste cinci sute de mii de monede de aur. În trei 
ore. Chaol se ridică din scaunul său. Celaena ascunsese atât 
de bine amintirea asta încât nu o mai durea. Încă nu ţi-ai 
cerut scuze, spuse ea schimbând subiectul înainte ca el să o 
poată interoga mai departe. 

- Scuze? Pentru ce? 

- Pentru toate lucrurile oribile pe care le-ai spus ieri 
după-amiază, când mă duelam cu prințesa Nehemia. 

El miji ochii, muşcând momeala. 

- Nu îmi voi cere scuze pentru că am spus adevărul. 

- Adevărul? M-ai tratat de parcă aș fi o criminală dementă! 

- Iar tu ai spus că mă urăști mai mult decât pe oricine. 

- Am vorbit serios. Totuși, un zâmbet începu să răsară 
în colțul buzelor ei, iar în curând îl privi reflectat și pe chi- 
pul lui Chaol. El aruncă o bucată de pâine către ea, pe care 

ea o prinse cu o mână și o aruncă înapoi. Idiotule, spuse, 
rânjind acum. 

- Criminală dementă, spuse el, rânjind, de asemenea. 

- Chiar te urăsc. 

— Cel puţin eu nu am ieșit pe locul optsprezece, spuse el. 
Celaena își simţi nările arzând, iar tot ce putu Chaol să facă 
fu să se ferească de mărul aruncat spre capul lui. 

Mai târziu Philippa le aduse vestea. Campionul care nu 
apăruse la test fusese găsit mort pe scara servitorilor, sfâr- 
tecat și dezmembrat. 


Noua crimă aruncă un văl asupra următoarelor două săp- 
tămâni Și asupra celor două teste care urmau. Celaena trecu 
de teste - furt și urmărire - fără a atrage prea mult atenţia 
asupra ei sau fără să își riște gâtul pentru a salva pe cineva. 
Niciun alt Campion nu mai fusese ucis, din fericire, dar 
Celaena se trezea constant privind peste umăr, deși Chaol 
părea să considere cele două crime niște incidente nefericite. 

În fiecare zi devenea mai bună la alergat, ajungând mai 
departe și mai repede, și reușise să își înfrângă dorinţa de 
a-l ucide pe Cain când el o tachinase la antrenamente. Prinţul 
moștenitor nu își mai arătase chipul prin apartamentul ei, 
iar ea îl văzuse doar în timpul testelor, când, de obicei, el 
doar îi zâmbea şi îi făcea cu ochiul, făcând-o să se simtă ridi- 
col de încântată și emoţionată. 

Însă ea avea lucruri mai importante pentru care să îşi facă 
griji. Mai rămăseseră doar nouă săptămâni până la duelul 

final, iar câțiva dintre ceilalți, inclusiv Nox, se descurcau 
suficient de bine, astfel că cele patru locuri începeau să pară 
destul de prețioase. Cain va ocupa cu siguranţă unul dintre 
ele, dar cine vor fi ceilalți trei? Ea fusese întotdeauna atât de 
sigură că va ajunge în finală. 

Dar, dacă ar fi trebuit să fie sinceră cu ea însăși, Celaena 
nu mai era atât de sigură. 


CAPITOLUL, 23 


Celaena privi către pământ. Cunoştea aceste stânci cenu- 
şii, ascuţite, cunoștea atingerea lor sub tălpile sale, cum 
miroseau după ploaie, cum puteau cu ușurință să îi sfâșie 
pielea când cădea. Stâncile se întindeau pe kilometri, înălțân- 
du-se în munţi zimţaţi, asemenea unor colți ce străpungeau 
cerul înnorat. În vântul îngheţat, ea purta haine subțiri ce 
nu o protejau de rafalele ințepătoare. Când atinse zdrenţele 
murdare, stomacul i se ridică în gât. Ce se întâmplase? 

Cu lanţurile zăngănind, Celaena cuprinse cu vederea 
întinderea dezolantă care era Endovier. 

Ea eșuase, eșuase şi fusese trimisă înapoi aici. Nu avea 
nicio șansă de scăpare. Simţise gustul libertăţii, ajunsese atât 
de aproape de ea şi acum... 

Celaena ţipă în timp ce un fior de durere crâncenă îi stră- 
punse spatele, întâlnind în goliciunea sa lovitura biciului. 
Căzu la pământ, piatra brăzdându-i genunchii răniți. 

- Ridică-te! urlă cineva. 

Lacrimile îi inundară ochii, iar biciul o lovi din nou în 
timp ce se ridică. De data asta va fi ucisă. Va muri de durere. 

Biciul se năpusti asupra ei, sfărâmându-i oasele, răsunând 
în întregul ei corp, făcând ca totul să se prăbușească în ago- 
nie, transformându-i trupul într-un cimitir, un mort... 

Ochii Celaenei se deschiseră brusc. Gâfâi. 

- Eşti... spuse cineva lângă ea, iar Celaena tresări. 

Unde se afla? 

- A fost un vis, rosti Chaol. 

Ea se holbă la el, apoi privi încăperea, trecându-și o mână 
prin păr. Rifthold. Rifrhold... acolo era. În castelul de sti- 
clă... nu, în castelul de piatră de dedesubt. 

Acum transpira, iar sudoarea de pe spatele se prelingea în 
mod ciudat precum sângele. Se simţi ameţită, i se făcu greață, 
se simţi prea mică şi prea mare, toate deodată. Deși ferestrele 
erau închise, un curent de undeva din cameră îi sărută chi- 
pul, mirosind, straniu, a trandafiri. 

- Celaena. A fost un vis, zise din nou căpitanul gărzii. 
Tipai. Îi oferi un zâmbet timid. Credeam că te omoară. 

Celaena se întinse pentru a-și atinge spatele, pe sub tri- 
cou. Putea simţi cele trei muchii... şi câteva mai mici, dar ni- 
MIC, NIMIC... 

- Eram biciuită. Scutură din cap pentru a alunga amin- 
urea din minte. Ce faci aici? Nici nu s-au ivit zorile. Îşi 
încrucișă braţele, îimbujorându-se ușor. 

- Este Samhuinn. Îţi anulez antrenamentul pentru azi, 
dar voiam să văd dacă plănuiești să participi la slujbă. 

- Astăzi este... ce? Samhuinn este astăzi? De ce nu mi-a zis 
nimeni asta? Este o petrecere diseară? Devenise atât de prinsă 
in mrejele competiţiei încât pierduse noțiunea timpului? 

Fl se încruntă. 

- Desigur, dar nu ești invitată. 

- Desigur. Iar tu vei chema morţii la tine în această 
noapte bântuită sau vei aprinde un rug împreună cu cama- 
razii tăi? 

- Eu nu particip la asemenea prostii superstițioase. 

- Ai grijă, cinicul meu prieten! îl avertiză ea ridicându-și o 
mână. Zeii și morții sunt aproape de pământ în această zi, 
pot auzi orice comentariu obraznic pe care îl faci! 

EI își dădu ochii peste cap. 

- Este o sărbătoare naivă să celebrezi venirea iernii. 
Rugurile doar produc cenușă pentru a acoperi câmpurile. 

- Ca o ofrandă adusă zeilor pentru a le supraveghea! 

- Ca o modalitate de a le fertiliza. 

Celaena îndepărtă păturile de pe ea. 

- Așa spui tu, zise ea în timp ce se ridică din pat. Își aranjă 
cămașa de noapte îmbibată. Duhnea a transpiraţie. 

El pufni și porni în urma ei. 

- Nu am crezut niciodată că ai fi o persoană supersti- 
țioasă. Unde se potrivește asta în cariera ta? 

Ea se încruntă la el peste umăr înainte de a intra în ca- 
mera de baie, Chaol fiind aproape în spatele ei. Celaena se 
opri în prag. 

— Ai de gând să mi te alături? întrebă ea, iar Chaol încre- 
meni, realizând greșeala făcută. În schimb, trânti ușa. 

Celaena îl găsi așteptând-o în camera de zi când ieşi din 
baie, apa din părul ei scurgându-se pe podea. 

- Tu nu iei un mic dejun? 

- Încă nu mi-ai dat un răspuns. 

- Un răspuns la ce? Celaena se aşeză în capătul opus al 
mesei și băgă lingura într-un bol cu terci de ovăz. Tot ce 

avea nevoie era o lingură plină — nu, trei linguri cu vârf - de 
zahăr şi nişte frişcă și... 

- Mergi la templu? 

- Am voie să merg la templu, dar nu la petrecere? Luă o 
lingură plină de terci. 

- Obiceiurile religioase nu trebuie refuzate nimănui. 

- Iar petrecerea este... 

- Un spectacol depravat. 

- Ah, înțeleg. Înghiţi o altă gură de terci. Oh, iubea 
terciul de ovăz! Dar poate că avea nevoie de încă o lingură 
de zahăr. 

- Ei, bine? Mergi? Trebuie să plecăm în curând dacă da. 

- Nu, spuse ea cu gura plină. 

- Pentru cineva atât de superstiţios, riști să îi superi pe zei 
prin absenţa ta. Presupun că un asasin ar arăta mai mult in- 
teres față de ziua morților. 

Ea afișă o expresie dementă în timp ce continuă să mănânce. 

- Eu venerez în felul meu. Poate că le voi oferi un sa- 
crificiu sau două. 

El se ridică, mângâindu-și sabia. 

— Ai grijă de tine cât timp sunt plecat. Nu te deranja să 
te impopoţonezi prea mult. Brullo mi-a spus că te vei an- 
trena totuși în după-amiaza asta. Mâine ai un test. 

- Iar? Nu am avut unul în urmă cu trei zile? Celaena 
gemu. Ultimul test fusese aruncatul suliței din poziția că- 
lare, iar încheietura ei încă era sensibilă. 

Dar Chaol nu mai scoase niciun cuvânt, iar apartamentul 
său deveni tăcut. Deşi încercase să uite, sunetul biciului încă 
ii răsuna în urechi. 

Recunoscător că slujba se încheiase, Dorian Havilliard se 
plimba singur prin incinta castelului. Religia nici nu îl con- 
vingea, nici nu îl impresiona, iar după ore petrecute într-o 
strană, bombănind rugăciune după rugăciune, avea nevoie 
disperată de o gură de aer. Și de singurătate. 

Oftă printre dinţii încleștaţi, frecându-și fruntea, și se 
indreptă spre grădină. Trecu pe lângă un grup de domniţe, 
fiecare dintre ele făcând o plecăciune și chicotind în spatele 
evantaielor lor. Dorian încuviinţă din cap în timp ce trecu. 
Mama sa se folosise de ceremonie ca o șansă pentru a-i pre- 
zenta fetele eligibile. Petrecuse întreaga slujbă abţinându-se 
să nu urle din adâncul plămânilor săi. 

Dorian trecu pe lângă un tufiș, aproape izbindu-se de o 
siluetă într-o catifea de un albastru-verzui. Era culoarea unui 
lac de munte — nuanţa aceea de nestemat fără un nume exact. 
Nemaivorbind că rochia era demodată de sute de ani. Pri- 
virea lui se înălță spre chipul siluetei și zâmbi. 

- Bună ziua, Lady Lillian! spuse el făcând o plecăciune, 
apoi se întoarse către cei doi companioni ai săi. Prințesă 
Nehemia. Căpitane Westfall. Dorian privi din nou rochia 
asasinei. Pliurile materialului - asemenea apelor curgătoare 
ale unui râu - erau, de fapt, atrăgătoare. Arăți festiv, îi spuse 
el. Celaena cobori privirea. 

- Servitoarele lui Lady Lillian erau la slujbă când ea s-a 
îmbrăcat, spuse Chaol. Nu avea nimic altceva la îndemână. 

Desigur; corsetele necesitau ajutor pentru a intra sau ieşi 
din ele, iar rochiile erau un labirint de cleme și funde. 

- Scuzele mele, prințul meu, spuse Celaena. Ochii îi erau 
strălucitori şi furioși, iar doi bujori înfloriră în obrajii săi. Îmi 
pare sincer rău că hainele mele nu sunt pe gustul Domnie: Tale. 

- Nu, nu, spuse el repede aruncând o privire asupra pi- 
cioarelor ei. Purta pantofi roșii - roșii asemenea coacăze- 
lor de iarnă ce începeau să impodobească tufișurile. Arăți 
foarte frumos, continuă el. Doar puţin... nelalocul tău. „În 
alt secol, de fapt“, gândi el. Celaena îi adresă o privire exas- 
perată. Dorian se intoarse către Nehemia. lertaţi-mă, spuse 
el cât mai corect posibil în Eyllwe, lucru care nu impresionă 
deloc. Cum vă simțiți? 

Ochii ei licăriră amuzaţi la auzul accentului său prost, 
dar încuviință. 

- Sunt bine, Înălțimea Voastră, răspunse prințesa în limba 
lui. Atenţia lui Dorian zbură către cele două gărzi ale prin- 
ţesei, care pândeau în umbrele din apropiere - așteptând, 
privind. Lui Dorian îi clocoti sângele în vene. 

De câteva săptămâni, ducele Perrington născocea un plan 
pentru a introduce mai multe forțe armate în Eyllwe - 
pentru a zdrobi rebelii astfel încât să nu mai îndrăznească să 
conteste domnia Adarlanului vreodată. Chiar ieri, ducele 
prezentase un plan: vor instala mai multe legiuni şi o vor 
ține pe Nehemia aici pentru a descuraja orice represalii din 
partea rebelilor. Nefiind dornic să adauge pe lista talentelor 
sale luarea de ostatici, Dorian petrecuse ore întregi împotri- 
vindu-se planului. Dar, în timp ce câţiva membri ai consi- 
liului dăduseră glas nemulțumirii lor, majoritatea înclinau să 
creadă ca strategia ducelui era una genială. Totuşi, Dorian îi 
convinsese să aștepte până la intoarcerea tatălui său. Asta 

ii va oferi timpul necesar ca să-i atragă de partea sa pe câţiva 
dintre susținătorii ducelui. 

Acum, stând înaintea ei, Dorian privi iute în altă direc- 
ție. Dacă ar fi fost oricine altcineva și nu prinţul moște- 
nitor, ar fi avertizat-o. Însă, dacă Nehemia ar pleca înainte 
de termen, ducele ar ști cine a prevenit-o și l-ar informa pe 
rege. Lucrurile mergeau destul de prost între Dorian și 
tatăl său; nu avea nevoie să fie privit drept un simpatizant 
al rebelilor. 

- Mergi la petrecere astă-seară? o întrebă Dorian pe prin- 
țesă, forțându-se să o privească în ochi și să să rămână 
indiferent. 

Nehemia privi către Celaena. 

- Tu mergi? o întrebă ea. 

Celaena afișă un zâmbet care putea însemna doar bucluc. 

- Din nefericire, am alte planuri. Nu este așa, Înălţimea 
Voastră? Nu se deranjă să își ascundă iritarea. 

Chaol tuși, deodată arătându-se foarte interesat de coacă- 
zele din tufișuri. Dorian era pe cont propriu. 

- Nu da vina pe mine, spuse Dorian politicos. Tu ai ac- 
ceptat invitaţia la acea petrecere din Rifthold cu săptămâni 
în urmă. Ochii ei licăriră, dar Dorian nu voia să cedeze. Nu 
o putea aduce la petrecere, nu cu atâta lume privind. S-ar 
isca prea multe întrebări. Ca să nu mai spunem de mulțimea 
de oameni. Ar fi dificil să stea cu ochii pe ea. 

Nehemia se încruntă către Celaena. 

- Deci, nu mergi? 

- Nu, dar sunt sigură că te vei simți minunat, spuse 
Celaena, apoi vorbi în Eyllwe și spuse altceva. Cunoştinţele 

lui Dorian în Eyllwe erau suficiente încât să înţeleagă sensul 
general: Înălțimea Sa cu siguranță ştie cum să fie o companie 
plăcută pentru doamne. 

Nehemia râse, iar chipul lui Dorian se încălzi. Cele două 
alcătuiau o pereche formidabilă, zeii să aibă milă de ei în 
preajma lor! 

- Ei, bine, suntem foarte importante și foarte ocupate, îi 
spuse Celaena prinţului, dându-și coate cu prinţesa. Proba- 
bil că era o idee teribil de periculoasă să le permită să fie prie- 
tene. Deci, trebuie să plecăm. Vă urez o zi bună, Înălţimea 
Voastră! Făcu o plecăciune, diamantele albastre și roşii din 
cingătoarea ei sclipind în lumina soarelui. Privi peste umăr, 
rânjindu-i lui Dorian în timp ce o conduse pe prințesă prin 
grădină. 

Dorian se încruntă către Chaol. 

- Mulţumesc pentru ajutor. 

Căpitanul îl bătu pe umăr. 

- Crezi că asta a fost rău? Ar trebui să le vezi când sunt 
puse într-adevăr pe treabă. 

Apoi porni după cele două. 

Dorian își dorea să urle, să își smulgă părul din cap. Îi 
făcuse plăcere să o vadă pe Celaena în seara aceea - multă 
plăcere. Dar în ultimele săptămâni, el fusese prins în întâl- 
nirile consiliului și ale curții și nu mai putuse să o viziteze. 
Dacă nu ar fi petrecerea, ar vizita-o din nou. Nu intenţio- 
nase să o enerveze cu observaţiile despre rochie — deși era 
demodată —, nici nu ştiuse că va fi atât de iritată din pricină 
că nu era invitată la petrecere, dar... 

Dorian se încruntă și se îndreptă către cuștile câinilor. 

Celaena zâmbi în sinea ei, trecând un deget peste gar- 
dul viu proaspăt tuns. Ea crezuse că rochia era adorabilă. 
Într-adevăr festivă! 

- Nu, nu, Înălțimea Voastră, îi spunea Chaol Nehemiei, 
suficient de rar încât ea să înţeleagă. Nu sunt soldat. Sunt 
un gardian. 

- Nu este nicio diferență, răspunse prinţesa, accentul ei 
fiind necizelat. Totuşi, Chaol o înţelese destul de bine încât să 
se încrunte, iar Celaena de-abia își putu stăpâni amuzamentul. 

Reușise să o vadă destul de des pe Nehemia în ultimele 
două săptămâni - în mare parte pentru plimbări scurte sau 
cine, când vorbeau despre cum fusese pentru Nehemia să 
crească în Eyllwe, ce părere avea despre Rifthold și despre 
cine reușise să o enerveze pe prinţesă în ziua respectivă. 
Spre deliciul Celaenei, de obicei toată lumea de la curte reu- 
şea asta. 

- Nu sunt antrenat să lupt în bătălii, spuse Chaol prin- 
tre dinți. 

- Ucizi la ordinele regelui tău. Regele zâz. Poate că 
Nehemia nu se pricepea să vorbească în limba lor, dar era 
suficient de inteligentă încât să cunoască puterea rostirii ace- 
lor două cuvinte. „Regele tău“, nu al ei. Cu toate că Celaena 
o putea asculta pe Nehemia pălăvrăgind ore în șir despre 
regele Adarlanului, acum se aflau într-o grădină - alte per- 
soane ar putea asculta. Un fior o cutremură pe Celaena, care 
ii întrerupse înainte ca Nehemia să mai spună un cuvânt. 

- Cred că este inutil să te contrazici cu ea, Chaol, spuse 
Celaena, înghiontindu-l pe Căpitanul Gărzii cu cotul. Poate 

că nu ar fi trebuit să îi cedezi lui Terrin titlul tău. Îl poți 
recupera? Te-ar scuti de multe confuzii. 

- Cum de ţi-ai amintit numele fratelui meu? 

Ea ridică din umeri, neînțelegând licărul din ochii lui. 

- Tu mi l-ai spus. De ce nu mi l-aș aminti? Chaol arăta 
chipeș astăzi. Era ceva în felul în care părul lui îi întâlnea 
tenul auriu - în micile spaţii dintre șuviţe, în felul în care îi 
cădea peste frunte. 

- Presupun că te vei bucura de petrecere - fără mine 
acolo, vreau să spun, zise ea morocănoasă. 

El pufni. 

- Eşti chiar atât de supărată că nu poţi merge? 

- Nu, spuse ea dându-și părul despletit peste un umăr. 
Dar... ei bine, este o petrecere și toată lumea adoră petrecerile. 

- Vrei să îţi aduc vreun suvenir de la ospăț? 

- Doar dacă este o porţie mare de friptură de miel. 

Aerul era curat şi luminos în jurul lor. 

- Petrecerea nu este chiar atât de interesantă, spuse el. 
Este la fel ca orice altă cină. Te pot asigura că mielul va fi 
uscat ȘI tare. 

- În calitate de prieten, tu ar trebui fie să mă iei cu tine, 
fie să îmi ţii companie. 

- Prieten? întrebă el. 

Celaena roşi. 

- Bine, „escortă încruntată“ ar fi o descriere mai bună. 
Sau „cunoștință morocănoasă“ dacă preferi. Spre surprin- 
derea ei, Chaol zâmbi. 

Prinţesa apucă mâna Celaenei. 

- Tu mă vei învăţa! spuse ea în Eyllwe. Învață-mă cum să 
vorbesc mai bine limba ta și învaţă-mă cum să o scriu şi să o ci- 
tesc mai bine decât o fac acum. Ca să nu fiu nevoită să îi suport 
pe toți acei moși plictisitori pe care ei îi numesc meditator. 

- Eu... începu Celaena în limba comună și apoi tresări. Se 
simți vinovată pentru excluderea Nehemiei din conversaţie 
pentru atâta timp, iar dacă prinţesa ar vorbi fluent ambele 
limbi, ar fi foarte distractiv. Dar să îl convingă pe Chaol să 
ii permită să o vadă pe Nehemia era mereu o corvoadă - În- 
trucât el insista să fie de față pentru a le supraveghea. Nu ar 
fi niciodată de acord să stea în timpul lecţiilor. Nu știu cum 
să te învăţ limba mea într-un mod adecvat, minţi Celaena. 

- Prostii, spuse Nehemia. Mă vei învăţa. După... orice este 
ceea ce faci cu acesta. Zilnic, timp de o oră, înainte de cină. 

Nehemia ridică bărbia într-un fel care sugera că refuzul 
nu era o opţiune. Celaena înghiţi în sec şi făcu tot ce putu 
pentru a arăta minunat când se întoarse către Chaol, care le 
observa cu sprâncenele ridicate. 

- Vrea ca eu să îi predau în fiecare zi înainte de cină. 

- Mă tem că asta nu este posibil, spuse el. Celaena traduse. 

Nehemia îi aruncă privirea ucigătoare care, de obicei, îi 
făcea pe toți să îi treacă apele. 

- De ce nu? spuse ea. Apoi vorbi din nou în Eyllwe: Este 
mai inteligentă decât majoritatea oamenilor din castelul ăsta. 

Chaol, din fericire, înțelese ideea generală. 

- Nu cred că... 

- Nu sunt eu prinţesa din Eyllwe? îl întrerupse Nehemia 
în limba lui. 

- Înălțimea Voastră, începu Chaol, dar Celaena îl reduse 
la tăcere cu o fluturare a mâinii. Se apropiau de turnul cu 
ceas = negru și amenințător, ca întotdeauna. Dar îngenun- 
cheat înaintea lui stătea Cain. Cu capul plecat, se concentra 
asupra a ceva de pe pământ. 

La auzul pașilor lor, capul lui Cain se înălță. Rânji larg și 
se ridică. Mâinile îi erau acoperite cu praf, dar, înainte ca 
Celaena să-i poată analiza mai bine comportamentul straniu, 
Cain încuviință către Chaol și dispăru în spatele turnului. 

- Brută dezgustătoare, spuse Celaena, încă privind în 
direcţia în care dispăruse. 

- Cine este? întrebă Nehemia în Eyllwe. 

- Un soldat din armata regelui, rosti Celaena, deși acum 
il servește pe ducele Perrington. 

Nehemia privi în direcţia lui Cain, mijind ochii negri. 

- Ceva în legătură cu el mă face să vreau să îl pocnesc 
peste faţă. 

Celaena râse. 

- Mă bucur că nu sunt singura. 

Chaol nu spuse nimic în timp ce își reluară plimbarea. 
Ea şi Nehemia mergeau în urma lui, iar când traversară 
curtea mică în care se afla turnul cu ceas, Celaena privi locul 
unde Cain tocmai stătuse în genunchi. Răscolise pământul 
din orificiile semnului straniu de pe lespedea de piatră, 
făcând semnul să se vadă mai clar. 

— Ce crezi că reprezintă asta? o întrebă pe prinţesă, arătând 
către semnul gravat pe lespede. De ce îl curățase oare Cain? 

- Este un semn Wyrd, răspunse prinţesa dându-i un nume 
în limba Celaenei. 

Sprâncenele Celaenei se ridicară. Era doar un triunghi în 
interiorul unui cerc. 

- Poţi descifra aceste semne? întrebă ea. Un semn al 
Wyrdului... cât de straniu! 

- Nu, spuse rapid Nehemia. Sunt parte dintr-o religie 
antică ce a pierit acum mult timp. 

- Ce religie? întrebă Celaena. Uite, încă unul. Arătă către 
un semn la câțiva metri distanţă. Era o linie verticală cu o 
săgeată inversată pornind din centrul ei și îndreptându-se 
in sus. 

- Ar trebui să o laşi baltă, spuse Nehemia brusc, iar Celaena 
clipi. Asemenea lucruri au fost date uitării cu un motiv. 

- Despre ce vorbeşti? întrebă Chaol, iar ea îi explică ideea 
generală a conversaţiei lor. Când termină, el își mușcă buza, 
dar nu spuse nimic. 

Înaintară, iar Celaena văzu un alt semn. Avea o formă 
stranie: un mic romb cu două vârfuri răsturnate ieșind din 
lateral. Vârfurile de sus și de jos ale rombului alungite într-o 
linie dreaptă păreau să fie perfect simetrice. Oare regele le 
gravase când construise turnul sau erau acolo dinainte? 

Nehemia se holba la fruntea ei, iar Celaena întrebă: 

- Sunt murdară pe faţă? 

- Nu, spuse Nehemia puţin distantă, sprâncenele unin- 
du-i-se în timp ce studia fruntea Celaenei. Brusc, prinţesa 
privi în ochii Celaenei cu o ferocitate care o făcu pe asasină 
să se retragă ușor. Nu ştii nimic despre semnele Wyrd? în- 
trebă prinţesa. 

Ceasul din turn răsună. 

- Nu, spuse Celaena. Nu știu nimic despre ele. 

- Ascunzi ceva, zise Nehemia în Eyllwe, deşi nu pe un 
ton acuzator. Eşti mult mai mult decât ceea ce pari, Lillian. 

- Eu... ei, bine, socotesc că sunt mai mult decât o curteană 
zâmbitoare, spuse ea cu cât de multă prefăcătorie putu. Rânji 
larg, sperând că Nehemia va înceta să se mai holbeze la 
fruntea ei. Mă poți învăţa să vorbesc Eyllwe corespunzător? 

- Dacă mă poţi învăţa mai multe despre limba ta ridicolă, 
spuse prinţesa, deși o oarecare precauţie încă zăcea în ochii 
săi. Oare ce văzuse Nehemia de o făcuse să reacționeze astfel? 

- Așa rămâne, spuse Celaena cu un zâmbet slab. Doar să 
nu îi spui lui. Căpitanul Westfall mă lasă singură după-a- 
miaza. Ora dinaintea cinei este perfectă. 

- Atunci, voi veni mâine la cinci, spuse Nehemia. Prin- 
ţesa zâmbi și începu din nou să meargă, o scânteie licărind 
in ochii săi negri. Celaena putu doar să o urmeze. 


CAPITOLUL 24 


Celaena stătea întinsă pe pat, privind lumina lunii 
mângâind podeaua. Umplea golurile prăfuite dintre lespe- 
zile de piatră și transforma totul într-un argintiu cu tentă 
albăstruie ce o făcea să se simtă de parcă ar fi fost îngheţată 
pentru eternitate în acel moment. 

Noaptea nu o speria, deşi nu prea găsea alinare în timpul 
orelor de întuneric. Era doar timpul în care dormea, timpul 
in care urmărea și ucidea, timpul în care apăreau stelele 
de o frumuseţe sclipitoare și o făceau să se simtă minunat de 
mică și insignifiantă. 

Celaena se încruntă. Era miezul nopții și, chiar dacă aveau 
un alt Test mâine, ea nu putea dormi. Ochii îi erau prea greoi 
pentru a citi, nu putea cânta la pian, temându-se de o altă 
întâlnire jenantă și în mod sigur nu se va delecta imaginân- 
du-și cum ar fi fost în acel moment la petrecere. Încă purta 
rochia smarald-albăstrui, îi fusese prea lene să se schimbe. 

Urmări razele lunii până în locul unde se întâlneau cu 
peretele tapisat. Tapiseria era stranie, veche și nu foarte bine 
păstrată. Imagini cu animalele pădurii printre copaci aplecaţi 
impodobeau suprafaţa ei. O femeie - singurul om de pe 
tapiserie — stătea lângă podea. 

Era în mărime naturală şi remarcabil de frumoasă. Deşi 
avea părul argintiu, chipul îi era tânăr, iar rochia ei albă și 
vaporoasă părea să se miște în lumina lunii; parcă... 

Celaena se ridică în capul oaselor. Tapiseria se legăna 
ușor? Privi către fereastră. Era închisă. Tapiseria flutura în 
exterior, nu într-o parte. 

„Oare era posibil?“ 

Pielea i se făcu de găină și aprinse o lumânare înainte de 
a se apropia de perete. 'Tapiseria încetă să se miște. Prinse cu 
mâna capătul materialului și trase. Era doar piatră. Dar... 

Celaena trase înapoi faldurile grele ale tapiseriei și le în- 
ghesui în spatele unui dulap pentru a o ţine ridicată. O cres- 
tătură verticală brăzda peretele, diferită de restul. Apoi încă 
una, la mai puţin de un metru de prima. Porneau din podea, 
iar chiar deasupra capului Celaenei se întâlneau într-o... 

„Este chiar o uşă!“ 

Celaena își împinse umărul în lespedea de piatră. Se mişcă 
puţin, iar inima ei tresări. Împinse din nou, flacăra lumâ- 
nării pâlpâind în mâna sa. Ușa gemu în timp ce se mișcă mai 
mult. Gâfâind, Celaena împinse mai tare, iar în cele din 
urmă se deschise. 

Un coridor întunecat se contură înaintea ei. O briză sufla 
în adâncimile negre, răvășindu-i câteva șuviţe de păr. Un 
fior îi cobori pe șira spinării. De ce bătea vântul invers, spre 
interior? Mai ales că tapiseria fluturase în afară. 

Celaena privi patul, pe care erau împrăștiate cărți ce nu 
aveau să fie citite în noaptea aceea. Făcu un pas pe coridor. 

Lumina lumânării dezvălui că era făcut din piatră și aco- 
perit cu un strat gros de praf. Păși înapoi în camera sa. Dacă 

avea să exploreze, va avea nevoie de recuzită adecvată. Ce 
păcat că nu avea o sabie sau un pumnal. Celaena puse jos 
lumânarea. De asemenea, avea nevoie de o torţă sau măcar 
de câteva lumânări în plus. Se putea obișnui cu întunericul, 
dar nu era atât de fraieră încât să aibă încredere în el. 

Plimbându-se prin camera sa, tremurând de nerăbdare, 
Celaena luă două ghemuri de aţă din trusa de cusut a 
Philippei, împreună cu trei bucăţi de cretă și unul dintre 
cuţitele ei improvizate. Puse trei lumânări de rezervă în 
buzunarul pelerinei, pe care o înfășură strâns în jurul ei. 

Din nou, ajunse în faţa culoarului secret. Era teribil de întu- 
necat și părea să o cheme la el. Briza suflă din nou spre interior. 

Celaena împinse un scaun în prag - nu voia ca ușa să se 
inchidă în urma ei și să o ţină captivă pentru totdeauna. Legă 
un capăt al aţei de spătarul scaunului, făcându-i cinci noduri, 
Și ţinu ghemul în mâna liberă. Dacă se rătăcea, ghemul avea 
s-o conducă înapoi. Trase cu grijă tapiseria peste ușă, în caz 
că venea cineva. 

A 

Inaintând în pasaj, descoperi că era rece, dar uscat. Pânze 
de păianjen atârnau pretutindeni și nu existau ferestre, doar 
o scară foarte lungă care se întindea cu mult înaintea razei 
lumânării sale. Cobori încordată, așteptând un singur sunet 
care să o facă să alerge înapoi spre camera sa. Era tăcut - 
tăcut și mort, și complet uitat. 

Celaena ţinu lumânarea în sus, pelerina sa măturând 
podeaua în urma ei, lăsând o urmă curată pe treptele pră- 
fuite. Minutele trecură, iar ea scrută pereții, căutând gravuri 
sau alte însemne, dar nu zări nimic. Oare era doar un cori- 
dor uitat al servitorilor? Fu puţin dezamăgită. 

Capătul scărilor se ivi în curând, iar ea se opri în faţa a 
trei porţi întunecate și impunătoare. Unde se afla? Îi venea 
greu a crede că un asemenea loc putea fi uitat într-un castel 
cu atât de mulți oameni, dar... 

Podeaua era acoperită de praf. Nici măcar o urmă de picior. 

Știind cum se termina povestea întotdeauna, Celaena 
ridică lumânarea către arcadele de deasupra ușilor, căutând 
instrucțiuni specifice privitoare la moartea sigură ce o 
aștepta dacă pășea pe sub una dintre ele. 

Verifică ghemul de aţă din mâna ei. Acum era puţin mai 
mare decât o încâlceală. Puse jos lumânarea și legă un alt 
ghem de capătul aţei. Poate că ar fi trebuit să ia încă unul. 
Ei, bine, cel puţin încă avea cretă. 

Alese ușa din mijloc din simplul motiv că era mai aproape. 
Pe partea cealaltă, scara continua să coboare - de fapt, 
cobora atât de jos și de departe încât se întrebă dacă nu 
cumva se afla sub castel. Pasajul deveni foarte jilav și rece, iar 
lumânarea Celaenei pâlpâi în umezeală. 

Acum se iviseră mai multe arcade, dar Celaena alese să 
meargă înainte, urmând umezeala care creștea cu fiecare pas. 
Apa se prelingea pe pereţi, iar piatra devenise alunecoasă și 
lipicioasă din pricina ciupercilor ce crescuseră de-a lungul 
secolelor. Pantofii ei roşii din catifea se simțeau subțiri în 
umezeala încăperii. S-ar fi întors în dormitor dacă nu ar fi 
răsunat acel sunet. 

Era o apă curgătoare vărsându-se lent. De fapt, în timp ce 
inaintă, coridorul deveni mai luminos. Nu era lumina unei 
lumânări, ci mai degrabă lumina albă și fină a spaţiului exte- 
rior - a lunii. 

Ghemul i se termină, iar ea lăsă capătul aței pe pământ. 
Nu mai existau alte cotituri de marcat. Ştia ce era acolo - de 
fapt, nu îndrăznea să spere că era ceea ce credea ea că este. 
Grăbi pasul, alunecând de două ori, inima bătându-i atât de 
tare încât crezu că urechile aveau să îi explodeze. O arcadă 
se ivi, iar dincolo de ea, dincolo... 

Celaena privi canalul de scurgere ce trecea pe lângă ea, 
venind chiar dinspre castel. Mirosea cel puţin neplăcut. 

Stătu pe margine, analizând poarta deschisă ce ducea la 
un râu lat ce se vărsa cu siguranţă în mare sau în Avery. Nu 
erau gărzi, nici încuietori, cu excepţia gardului din fier ce 
plutea deasupra nivelului apei, ridicat suficient încât să per- 
mită gunoiului să treacă. 

Patru bărci mici erau legate de fiecare țărm și zări câteva 
uși — unele din lemn, altele din fier — care duceau către ieși- 
rea aceasta. Probabil că era un tunel de evadare pentru rege, 
dar datorită stării jalnice a unor bărci, se întrebă dacă regele 
cunoștea coridorul acela. 

Merse către gardul din fier, punând mâna pe gratiile sale. 
Aerul nopții era răcoros, dar nu rece. Chiar dincolo de 
pârâu se zăreau copaci: trebuia să fie în spatele castelului — 
in partea care dădea spre mare... 

Oare erau gărzi postate afară? Găsi o piatră pe pământ — o 
bucată căzută din tavan - şi o aruncă în apa de dincolo de 
poartă. Nu se auzi zăngănitul armurii, nici bombănelile sau 
injurăturile vreunor gărzi. Studie partea cealaltă. Exista un 
levier pentru a ridica poarta pentru bărci. Celaena puse jos 
lumânarea, dezbrăcă pelerina și își goli buzunarele. Ţinându-se 
strâns cu mâinile, puse un picior pe poartă, apoi pe celălalt. 

Ar fi atât de simplu să ridice poarta. Se simţi nesăbuită — 
nesăbuită și sălbatică. Ce căuta ea într-un palat? De ce - 
Asasina Adarlanului! - participa la o competiţie absurdă 
pentru a dovedi că era cea mai bună? Era cea mai bună! 

Fără îndoială acum erau beţi, cu toţii. Putea să ia una 
dintre bărcile mai puţin dărăpănate și să dispară în noapte. 
Celaena începu să coboare de pe poartă, înapoi. Avea nevoie 
de pelerină. Oh, erau fraieri crezând că o puteau îmblânzi! 

Piciorul îi alunecă pe o bară umedă, iar Celaena de-abia 
îşi suprimă țipătul când se agăță de gratii, blestemând când 
genunchiul i se lovi de fier. Atârnând de poartă, închise ochii. 
Era doar apă. 

Își domoli inima, permiţând picioarelor să găsească din 
nou puncte de sprijin. Luna era aproape orbitoare, atât de 
luminoasă încât stelele de-abia se vedeau. 

Ştia că putea evada cu ușurință și că ar fi prostesc din par- 
tea ei să facă asta. Regele ar găsi-o, cumva. Iar Chaol va fi 
aruncat în dizgrație și va fi demis din postul său. Iar prințesa 
Nehemia va rămâne singură în compania idioților și, ei bine... 

Celaena se îndreptă de spate, ridicându-și bărbia. Nu va 
fugi de ei asemenea unui criminal obișnuit. Îi va înfrunta — 
il va înfrunta pe rege — și își va câștiga libertatea în mod ono- 
rabil. Și de ce să nu profite de mâncarea gratis și de antre- 
namente încă o vreme? Ca să nu mai spună că pentru evadare 
ar trebui să își facă provizii, iar asta ar putea dura săptămâni. 
De ce să se grăbească? 

Celaena se întoarse de unde pornise și își ridică pelerina. 
Va câştiga. Iar după ce va câștiga, dacă va dori vreodată să scape 
din serviciul regelui... ei bine, acum avea o cale de scăpare. 

Totuși, Celaenei îi fu greu să părăsească locul. Era 
recunoscătoare pentru liniștea pasajului în timp ce urcă, 
picioarele arzându-i din pricina atâtor trepte. Aceasta era 
alegerea corectă. 

În curând, Celaena se trezi înaintea celorlalte două ar- 
cade. Ce alte dezamăgiri ascundeau? Îşi pierduse interesul. 
Dar briza suflă din nou și suflă atât de puternic către arcada 
din dreapta încât Celaena păși înapoi. Părul de pe braţe i se 
ridică în timp ce privi flacăra lumânării sale aplecându-se, 
indicând către un întuneric ce părea mai negru decât restul. 
Șoapte erau purtate de briză, vorbindu-i în limbi uitate. 
Celaena se cutremură și decise să meargă în direcția opusă - 
să intre pe poarta din dreapta. Să urmezi șoaptele în ziua de 
Samhuinn putea aduce doar necazuri. 

În ciuda brizei, pasajul era călduros. Cu fiecare pas ur- 
când pe treptele șerpuite, șoaptele se stingeau. Sus și sus și 
sus, răsuflarea ei greoaie și pașii uşori fiind singurele sunete. 
Odată ce ajunse în vârf, nu zări alte pasaje întortocheate, ci 
mai degrabă un coridor drept ce părea să înainteze spre 
eternitate. Ea îl urmă, picioarele fiindu-i deja obosite. După 
un timp, fu surprinsă să audă muzică. 

De fapt, era sunetul unei petreceri, iar înainte se zărea 
lumină aurie. Pătrundea în coridor pe o ușă sau printr-o fe- 
reastră. Urcă un șir de trepte ce dădea într-un coridor mult 
mai mic. De fapt, tavanul era atât de jos încât fu nevoită să se 
aplece ca să înainteze împleticindu-se uneori către lumină. Nu 
era O ușă, nici fereastră, ci mai degrabă un grilaj din bronz. 

Celaena clipi când lumina îi bătu în ochi de sus, de la 
petrecerea din Salonul Mare. 

Aceste tuneluri erau pentru spionaj? Se încruntă la ceea 
ce văzu. Peste o sută de persoane mâncând, cântând, dan- 
sând... Acolo era Chaol, stând lângă un bărbat bătrân, vor- 
bind şi... 

Râzând? 

Fericirea lui o făcu pe Celaena să se îmbujoreze și își puse 
jos lumânarea. Privi către capătul opus al salonului imens; 
mai erau câteva grilaje chiar sub tavan, deşi nu zărea vreo 
altă pereche de ochi curioși în spatele barelor ornamentate 
de metal. Celaena își mută privirea pe dansatori. Printre ei 
se aflau câţiva dintre Campioni, îmbrăcaţi rafinat, dar nu 
suficient de rafinat încât să mascheze dansul lor jalnic. Nox, 
care devenise partenerul ei de antrenament și scrimă, dansa, 
probabil puţin mai elegant decât ceilalți, deși Celaena le 
compătimea totuși pe doamnele care dansau cu el. Dar... 

Celorlalți Campioni li se permitea să participe, iar ei nu? 
Apucă grilajul cu mâinile, presându-și faţa de el pentru a ve- 
dea mai bine. Era sigură, așezați la mese erau alți Campioni - 
chiar și Pelor, cu faţa plină de coșuri, stătea lângă Chaol! Un 
asasin de mâna a doua! Celaena își dezgoli dinţii. Cum în- 
drăzneau să îi refuze o invitaţie la petrecere? Tensiunea din 
piept se domoli puţin când nu zări chipul lui Cain printre 
petrecăreți. Cel puţin îl ţineau și pe el închis într-o cușcă. 

Îl zări pe prințul moștenitor, dansând și râzând cu o idioată 
blondă. Îşi dorea să îl urască pentru că refuzase să o invite; 
la urma urmei, ea era Campionul lui! Dar... îi era greu să 
nu se holbeze la el. Nu își dorea să îi vorbească, ci doar să îl 
privească, să îi observe acea graţie neobișnuită și blândeţea 
ochilor lui care o făcuseră să i se destăinuie despre Sam. Deşi 

era un Havilliard, era... Ei, bine, încă își dorea foarte mult 
să îl sărute. 

Celaena se încruntă când dansul se încheie, iar prințul 
moștenitor sărută mâna femeii blonde. Se îndepărtă de grilaj. 
Aici coridorul se sfârșea. Aruncă o privire înapoi către petre- 
cere, doar pentru a-l vedea pe Chaol ridicându-se de la masă 
şi croindu-și drum spre ieșirea din salon. Dacă mergea în 
camera ei și descoperea că lipsește? Nu îi promisese el că îi 
va aduce ceva de la petrecere? 

Gemând la gândul tuturor treptelor pe care trebuia acum 
să le urce, Celaena își ridică lumânarea și aţa și se grăbi către 
confortul tavanelor mai înalte, înfășurând aţa pe măsură ce 
inainta. Alerga în jos pe scări, sărind chiar și câte două trepte. 

Goni pe lângă arcade și țâșni în sus pe treptele care du- 
ceau către camera sa, mica luminiță din capătul scărilor 
crescând cu fiecare pas. Chaol ar arunca-o în temniță dacă ar 
găsi-o în vreun pasaj secret — mai ales dacă acel pasaj secret 
ducea în afara castelului! 

Ajunse în camera sa lac de apă. Dădu scaunul la o 
parte, închise ușa de piatră, trase tapiseria peste ea și se 
aruncă pe pat. 


> 


După ore de petrecut la festin, Dorian intră În camera 
Celaenei, nefiind sigur ce căuta, mai exact, În camera unui 
asasin la ora două de dimineață. Capul i se învârtea din pri- 
cina vinului și era atât de obosit din pricina dansului încât 
era sigur că, dacă se așeza undeva, adormea. Apartamentul 

Celaenei era tăcut şi întunecat, iar el întredeschise ușa dor- 
mitorului pentru a arunca o privire înăuntru. 

Deşi era adormită pe pat, încă purta rochia aceea stra- 
nie. Cumva, acum părea mult mai potrivită, întinsă pe pă- 
tura roșie. Părul auriu era împrăștiat în jurul ei, iar obrajii 
îi erau îmbujoraţi. 

O carte zăcea lângă ea, deschisă și încă așteptând ca pa- 
gina să-i fie întoarsă. Dorian rămase în hol, temându-se că ea 
se va trezi dacă va mai face încă un pas. Halal asasin. Nici 
măcar nu se deranjase să se clintească. Dar pe chipul ei nu 
era nici urmă de trăsăturile unui asasin. Nicio urmă de agre- 
siune sau sete de sânge nu se regăsea în trăsăturile sale. 

Oarecum, o cunoștea. Și ştia că nu l-ar răni. Cumva, avea 
sens. Când vorbeau, oricât de dure erau de obicei cuvintele 
ei, el se simţea în largul său, de parcă ar fi putut spune orice. 
Iar ea trebuie să fi simţit același lucru după ce îi spusese 
despre Sam, oricine ar fi fost el. Deci, iată-l aici, în toiul nop- 
ţii. Ea flirtase cu el, dar era real? Sunetul unor pași răsună, 
iar Dorian îl zări pe Chaol stând în foaier. 

Căpitanul merse către Dorian și îl apucă de braţ. Dorian 
ştia că nu e cazul să se împotrivească în timp ce prietenul 
său îl târî prin foaier oprindu-se în faţa ușii de la intrare. 

— Ce cauţi aici? sâsâi Chaol încet. 

- Ce cauţi tu aici? contracară Dorian, încercând să își 
menţină glasul jos. Era o întrebare la fel de bună. Dacă Chaol 
petrecea atât de mult timp convingându-l despre pericolele 
asocierii cu Celaena, ce căuta el acolo în toiul nopții? 

- Dorian, este o asasină! Te rog, te rog, spune-mi că nu ai 
mai fost aici înainte! Dorian nu își putu stăpâni rânjetul. 

Nici măcar nu vreau vreo explicaţie. Doar ieşi afară, idiot 
nesăbuit. leşi. Chaol îl apucă de gulerul jachetei, iar Dorian 
aproape că l-ar fi pocnit pe prietenul său dacă acesta nu ar fi 
fost iute ca un fulger. Înainte să îşi dea seama, fu aruncat pe 
coridor, iar uşa închisă şi încuiată în urma lui. 

Dintr-un oarecare motiv, Dorian nu dormi bine în 
acea noapte. 


$ 


Chaol Westfall trase adânc aer în piept. Ce căuta el aici? 
Avea dreptul de a-l trata pe prințul moştenitor al Adarlanului 
intr-o astfel de manieră când el însuși își încălca judecata? 
Nu înţelegea furia ce pusese stăpânire pe el când îl văzuse pe 
Dorian stând în pragul ușii, nu voia să înţeleagă felul acela 
de furie. Nu era gelozie, era ceva dincolo de asta. Ceva care 
ii transformase prietenul în altcineva, într-o persoană pe 
care nu o cunoștea. El era ferm convins că ea era virgină, 
dar Dorian ştia lucrul ăsta? Probabil că asta îl făcuse să fie și 
mai interesat. Oftă şi deschise ușa, tresărind când aceasta 
scârțâi cu putere. 

Celaena încă purta hainele din timpul zilei şi, deși era 
frumoasă, asta nu masca potenţialul ucigaș ce zăcea în ea. 
Era prezent în maxilarul ei puternic, în panta sprâncene- 
lor, în liniștea perfectă a siluetei. Era o lamă ascuţită către 
Regele Asasinilor pentru propriile interese. Ea era un ani- 
ma] adormit - o pumă sau un dragon -, iar însemnele ei de 
putere erau pretutindeni. Chaol încuviință din cap și intră 
în dormitor. 

La auzul pasului, Celaena deschise un ochi. 

- Nu este dimineață, mormăi ea şi se întoarse pe partea 
cealaltă. 

- Ti-am adus un cadou. Chaol se simți ca un idiot şi 
pentru o clipă se gândi să fugă din încăpere. 

- Un cadou: spuse ea întorcându-se către el și clipind. 

- Nu e mare lucru; le împărțeau la petrecere. Dă-mi 
mâna doar. 

Era o minciună - într-un fel. Le împărțeau femeilor nobi- 
limii ca semn de bunăvoință, iar el șterpelise unul din coș 
când trecuse pe lângă el. Majoritatea femeilor nu le vor 
purta niciodată — le vor arunca sau le vor dărui vreunei ser- 
vitoare preferate. 

- Lasă-mă să văd. Celaena întinse leneş un braţ. 

Fl cotrobăi prin buzunare şi scoase darul. 

- Poftim. Îl puse în palmă. 

Ea îl examină, zâmbind somnoroasă. 

- Un inel. Şi-l puse pe deget. Cât de drăguţ! exclamă ea. 

Era simplu: făurit din argint, singurul său ornament con- 
stând în ametistul de mărimea unghiei ce era așezat în cen- 
trul inelului. Suprafaţa pietrei era fină și rotundă și licărea 
asemenea unui ochi violet. 

- Mulţumesc, spuse ea, genele căzându-i grele. 

- Încă porţi rochia, Celaena. Îmbujorarea lui refuză să 
dispară. 

- Mă voi schimba imediat. Chaol ştiu că nu o va face. 
Vreau doar să... mă odihnesc. Apoi Celaena adormi, cu o 
mână pe piept, inelul zăcând peste inima sa. Cu un oftat 
iritat, căpitanul luă o pătură de pe canapeaua din apropiere 
şi o aruncă peste ea. Fu pe jumătate tentat să îi scoată inelul 

de pe deget, dar... Ei, bine, era ceva pașnic în înfățișarea ei. 

Frecându-și gâtul, chipul încă arzându-i, Chaol părăsi încă- 
A A u A’ e . . 

perea, intrebându-se cum avea să îi explice lui Dorian tot ce 

se întâmplase. 


CAPITOLUL 25 


Celaena visă. Se plimba din nou prin pasajul secret. Nu 
avea o lumânare sau o aţă pe care să o urmeze. Alesese arcada 
din dreapta, întrucât celelalte două erau umede și reci, cea 
aleasă părea să fie caldă și primitoare. lar mirosul - nu era 
miros de mucegai, ci de trandafiri. Pasajul șerpuia, iar Celaena 
se trezi coborând un set îngust de trepte. Dintr-un motiv 
anume, pe care nu îl cunoștea, evita să se atingă de zidul tu- 
nelului. Treptele coborau, șerpuind încontinuu, iar ea urma 
mirosul de trandafiri dincolo de fiecare ușă sau arcadă care 
apărea. Exact când se săturase de atâta mers, ajunse la capătul 
scării Şi se opri. Se trezi înaintea unei uși vechi din lemn. 

Un inel din bronz în forma unui craniu atârna în centru. 
Părea să-i zâmbească. Aștepta suflarea acelei brize teribile 
sau să audă pe cineva plângând, sau ca locul să devină umed 
și rece. Dar încă era cald şi mirosea minunat, iar Celaena, 
adunându-și tot curajul, răsuci mânerul. Fără să scoată un 
sunet, uşa se deschise. 

Se aștepta să găsească o cameră uitată, întunecată, dar găsi 
ceva mult mai diferit. O rază a lunii pătrundea printr-o mică 
gaură din tavan, mângâind chipul unei minunate statui din 
marmură, așezată pe o lespede de piatră. Nu - nu o statuie. 
Un sarcofag. Era un mormânt. 

Copaci erau ciopliţi în tavanul de piatră şi se întindeau 
deasupra figurinei feminine adormite. Un al doilea sarco- 
fag fusese aşezat lângă cel al femeii, fiind al unui bărbat. 
De ce chipul femeii era scăldat în lumina lunii, iar al bărba- 
tului în întuneric? 

Era chipeș, barba îi era scurtă, fruntea lată și fără riduri, 
iar nasul drept şi robust. Ţinea o sabie din piatră între 
mâini, mânerul ei odihnindu-i-se pe piept. Celaenei i se tăie 
răsuflarea. Pe cap bărbatul purta o coroană. 

Femeia purta şi ea o coroană. Nu era enormă și de prost 
gust, ci mai degrabă un triunghi suplu cu o nestemată al- 
bastră în centru - singura bijuterie de pe statuie. Părul lung 
și vălurit i se revărsa în jurul chipului și peste capacul sar- 
cofagului, atât de natural încât Celaena putea jura că era 
real. Lumina lunii căzu pe chipul femeii, iar mâna Celaenei 
tremură în timp ce o întinse și atinse obrazul fin și tânăr. 

Era rece şi dur, aşa cum trebuia să fie o statuie. 

- Care regină ai fost tu? spuse ea cu glas tare, vocea răsu- 
nându-i în camera tăcută. Trecu mâna peste buze, apoi peste 
frunte. Ochii i se îngustară. Un semn era încrustat pe supra- 
față, aproape invizibil ochiului. Îl atinse cu degetul, apoi 
încă o dată. Socotind că lumina lunii îl decolora, Celaena 
protejă locul cu mâna. Un diamant, două săgeți ieșind din 
părți, apoi o linie verticală prin centru... 

Era semnul Wyrd pe care îl văzuse mai devreme. Păși 
inapoi de lângă sarcofag, deodată se făcu rece. Acesta era un 
loc interzis. 

Se împiedică de ceva, iar, în timp ce se clătină, observă 
podeaua. Rămase cu gura căscată. Era acoperită cu stele — 

sculpturi în relief ce oglindeau cerul nopții. Iar tavanul 
oglindea pământul. De ce erau inversate? Privi pereţii şi îşi 
duse mâna la inimă. 

Nenumărate semne Wyrd erau gravate pe suprafaţa 
pereților. Erau în spirale și linii, și pătrate. Semnele mai mici 
alcătuiau unele mai mari, iar cele mari formau unele şi mai 
mari, până ce păru că întreaga cameră avea un sens pe care 
ea nu îl înțelegea. 

Celaena privi mormintele din piatră. La picioarele regi- 
nei era scris ceva. Celaena păși către figura feminină. Acolo, 
în litere de piatră, citi: 

Ab! Ruptura timpului! 

Nu prea avea sens. Probabil că erau domnitori impor- 
tanţi şi de demult, dar... 

Se apropie din nou de căpătâiul sarcofagului. Pe chipul 
reginei găsea ceva liniștitor şi familiar, ceva care îi amintea 
Celaenei de mirosul de trandafiri. Dar era și ceva putred în 
legătură cu ea - ceva straniu. 

Celaena aproape că ţipă când le văzu: urechile arcuite și 
ascuţite. Urechile ființelor Fae, nemuritorii. Dar niciun Fae 
nu se căsătorise cu cineva din linia Havilliard vreme de o mie 
de ani şi existase una singură, și era hibridă. Dacă era adevărat, 
dacă ea era Fae sau pe jumătate Fae, atunci ea era... ea era... 

Celaena se indepărtă de femeie, se împiedică și se lovi 
cu spatele de perete. Un strat de praf se ridică în aerul din 
jurul ei. 

Atunci, acest bărbat era Gavin, primul rege al Adarlanului. 
lar aceasta era Elena, prima prinţesă din 'Terassen, fiica lui 
Brannon, soţia și regina lui Gavin. 

Inima Celaenei bătu atât de violent încât i se făcu greață. 
Dar nu își putea urni picioarele. Nu ar fi trebuit să intre în 
mormânt, nu ar fi trebuit să profaneze locurile sacre ale 
morţilor când ea era atât de murdară de sângele crimelor 
sale. Ceva va veni după ea și o va vâna, şi o va tortura pentru 
că le răscolise somnul veşnic. 

Dar de ce era mormântul lor atât de neglijat? De ce nu 
fusese nimeni acolo să onoreze morţii în acea zi? De ce nu 
era nicio floare la căpătâiul ei? De ce fusese uitată Elena 
Galathynius Havilliard? 

Lângă peretele îndepărtat al camerei zăceau grămezi de 
bijuterii și arme. O sabie era așezată înaintea unei armuri 
aurii. Ea cunoștea sabia aceea. Păși spre comoară. Era sabia 
legendară a lui Gavin, sabia pe care o mânuise în fiecare 
război aprig care aproape dezbinase continentul, sabia care 
îl nimicise pe Lordul Întunecat Erawan. Chiar și după o mie 
de ani, nu ruginise. Deși poate că magia dispăruse, se părea 
că puterea care forjase tăișul încă dăinuia. 

- Damaris, șopti Celaena, numind arma. 

- Îți cunoşti trecutul, spuse un glas suav de femeie, iar 
Celaena tresări, scâncind când se împiedică de o suliță și 
căzu într-un cufăr plin cu aur. Glasul râse. Celaena căută cu 
privirea un pumnal, un sfeșnic, orice. Dar apoi o zări pe 
stăpâna glasului și încremeni. 

- Cine ești? întrebă asasina, știind răspunsul, dar dorind 
să îl audă. 

— Ştii cine sunt, spuse Elena Havilliard. 


238 SARAH J. MAAS 


Trăsăturile ei fuseseră redate cu fidelitate pe sarcofag. 
Celaena nu se mișcă din locul unde căzuse în cufăr, în ciuda 
durerii din coloană și picioare. 

- Eşti o fantomă? 

- Nu chiar, spuse Regina Elena, ajutând-o pe Celaena să 
se ridice din cufăr. Mâna ei era rece, dar solidă. Nu sunt vie, 
dar spiritul meu nu bântuie acest loc. Își îndreptă privirea 
către tavan, iar chipul îi deveni grav. Am riscat prea mult 
venind aici astă-seară, continuă ea. 

Celaena, involuntar, se retrase cu un pas. 

— Ruscat? 

- Nu pot sta aici pentru mult timp și nici tu, spuse regina. 
Ce fel de vis absurd era acesta? Pentru moment nu observă, 
dar... Elena Havilliard privi către sarcofagul soțului său. 

Capul Celaenei se învârtea. Gavin Havilliard distrăgea 
atenţia cuiva de deasupra? 

— Cine nu observă? 

- Cei opt gardieni; știi despre cine vorbesc. 

Celaena o privi confuză, dar apoi înţelese. 

- Garguii de pe turnul cu ceas? 

Regina încuviință. 

- Ei păzesc portalul dintre lumile noastre. Am reușit să 
câştigăm puţin timp, iar eu m-am putut strecura pe lângă 
ei... Apucă mâinile Celaenei. Spre surprinderea ei, o duru. 
Trebuie să asculți cu atenţie ceea ce îţi spun, continuă re- 
gina. Nimic nu este o coincidenţă. Totul are un scop. Ti-a 
fost scris să vii în castelul acesta, la fel cum ţi-a fost scris să 
devii un asasin, să deprinzi abilităţile necesare supravieţuirii. 

Greaţa se întoarse. Celaena spera că regina nu va vorbi 
despre ceea ce inima sa refuza să își amintească, spera că nu 
va menţiona ceea ce ea încercase să uite în tot acest timp. 

- Ceva malefic sălășluieşte în castel, ceva suficient de 
primejdios încât să facă stelele să se cutremure. Răutatea sa 
răsună în toate lumile, continuă regina. Trebuie să îl opreşti. 
Uită de prieteniile tale, uită de datoriile și jurămintele tale. 
Distruge-l înainte de a fi prea târziu, înainte ca un portal să 
fie atât de larg deschis încât să nu se mai poată face nimic. 
Întoarse capul, de parcă ar fi auzit ceva. O, nu mai este timp, 
spuse ea. Trebuie să câştigi această competiţie și să devii 
Campionul regelui. Tu înţelegi necazurile oamenilor. Erilea 
are nevoie de tine ca fiind Campionul regelui. 

— Dar ce este... 

Regina scotoci prin buzunare. 

- Ei nu trebuie să te prindă aici. Dacă se va întâmpla, totul 
va fi pierdut. Poartă asta. Puse ceva metalic și rece în palma 
Celaenei. Te va proteja de rău. O împinse pe Celaena către 
ușă. Ai fost condusă aici astă-seară. Dar nu de către mine. Și 
eu am fost condusă aici. Cineva vrea ca tu să înveţi; cineva 
vrea ca tu să vezi... Întoarse din nou capul într-o parte în 
timp ce un răget străpunse aerul. Sunt pe drum, șopti regina. 

- Dar nu înţeleg! Eu nu sunt... nu sunt cine crezi tu că sunt! 

Regina Elena puse mâinile pe umerii Celaenei și îi sărută 
fruntea. 

- Curajul inimii este foarte rar, spuse ea cu un calm brusc. 
Lasă-l să te ghideze. 

Un urlet diferit cutremură pereții și îi îngheţă sângele în 
vene fetei. 


240 SARAH]. MAAS 


- Du-te, spuse regina, împingând-o pe Celaena pe cori- 
dor. Fugi! 

Neavând nevoie de alte încurajări, Celaena goni în sus 
pe scară. Alerga atât de repede încât nu avea habar încotro 
se îndrepta. În urma ei răsună un țipăt şi un mârâit, iar sto- 
macul i se urcă în gât în timp ce gonea înainte. Lumina ca- 
merei ei se ivi, iar, pe măsură ce se apropia, auzi un glas palid 
plângând în urmă, aproape furios. 

Celaena intră în dormitor și văzu doar patul înainte ca 
totul să fie cuprins de întuneric. 


e 


Ochii Celaenei se deschiseră. Respira greu. Și încă purta 
rochia. Dar era în siguranță, în siguranță în camera sa. De ce 
era ea atât de predispusă la vise stranii, neplăcute? Și de ce 
nu putea respira? Găseşte și distruge râul din castel! 

Celaena se întoarse pe-o parte şi ar fi adormit bucuroasă 
din nou dacă nu ar fi simţit metalul ce îi zgâria palma. „Te 
rog, spune-mi că este inelul lui Chaol.“ 

Dar ştia că nu era. În mâna ei zăcea o amuletă din aur de 
mărimea unei monede pe un lanţ delicat. Luptă împotriva 
dorinţei nebune de a țipa. Din benzi împletite de metal, pe 
marginile amuletei erau două cercuri suprapuse. În spaţiul pe 
care îl împărțeau era o mică piatră prețioasă de culoare albas- 
tră care îi conferea centrului amulete: înfățișarea unui ochi. O 
linie străpungea întregul obiect. Era frumos şi straniu, și... 

Celaena privi tapiseria. Ușa era întredeschisă. 

Sări din pat, lovindu-se atât de tare de perete încât umărul 
scoase un trosnet urât. În ciuda durerii, se grăbi la ușă și o 

inchise. Ultimul lucru de care avea nevoie era ca orice ar fi 
fost acolo jos să se ivească în camera sa. Sau ca Elena să îi 
apară în faţă din nou. 

Gafâind, Celaena păși înapoi, studiind tapiseria. Figura 
femeii se ridica din spatele cufărului de lemn. Cu un șoc, 
realiză că era Elena; stătea exact în locul unde se afla ușa. 
Un indicator inteligent. 

Celaena aruncă mai mulți buşteni în foc, se schimbă iute 
in cămașa de noapte și se urcă în pat, strângând în mână 
cuțitul improvizat. Amuleta zăcea acolo unde o lăsase. Te 
va proteja... 

Celaena privi din nou către ușă. Fără pipete, fără urlete... 
nimic care să indice ceea ce tocmai se întâmplase. Totuși... 

Celaena bombăni puţin, dar se grăbi să își pună amuleta 
în jurul gâtului. Era ușoară și caldă. Trase păturile până la 
bărbie, închise ochii, așteptând ca somnul să apară sau ca o 
gheară să o strângă de gât, să o decapiteze. Dacă nu fusese un 
vis... dacă nu fusese o simplă halucinație... 

Celaena strânse colierul. Să devină Campionul Regelui... 
putea face asta. Avea de gând să facă asta, oricum. Dar care 
erau motivele Elenei? Erilea avea nevoie ca acest Campion 
al regelui să fie cineva care înţelege suferinţele poporului. 
Asta părea suficient de simplu. Dar de ce trebuia ca Elena să 
fie cea care îi spune asta? Şi ce legătură avea cu primul ei 
indemn: găsește și distruge răul din castel? 

Celaena trase adânc aer în piept, cuibărindu-se în perne. 
Cât de neghioabă fusese să deschidă ușa secretă de Samhuinn! 
Atunci ea însăși atrăsese toate astea asupra ei? Deschise 
ochii, privind tapiseria. 

Ceva malefic sălășluieşte în castel... distruge-l... 

Nu avea suficiente lucruri pentru care să se îngrijoreze 
acum? Va îndeplini cea de-a doua cerință a Elenei, dar prima... 
ar putea-o băga în bucluc. Nu era ca și cum putea cotrobăi 
prin castel oricând și oriunde ar fi dorit! 

Dar, dacă exista o asemenea ameninţare, atunci nu doar 
viaţa ei era în pericol. Iar în timp ce ar fi mai mult decât 
fericită dacă o forţă întunecată i-ar fi distrus cumva pe Cain, 
Perrington, pe rege și pe Kaltain Rompier, dacă Nehemia 
sau chiar Chaol și Dorian erau răniţi în vreun fel... 

Celaena se înfioră și tresări. Tot ce putea face era să 
cerceteze mormântul pentru mai multe indicii. Poate că va 
găsi ceva referitor la scopul Elenei. Iar dacă asta nu dădea 
niciun rezultat... măcar va fi încercat. 

Briza fantomatică pluti prin dormitor, purtând mirosul 
de trandafiri. După multă vreme Celaena căzu într-un 
somn agitat. 


CAPITOLUL 26 


Uşile dormitorului se deschiseră cu violență, iar Celaena 
fu în picioare într-o secundă, cu un sfeșnic în mână. 

Dar Chaol nu o observă în timp ce năvăli înăuntru, cu 
maxilarul încleştat. 

Ea gemu și se urcă înapoi în pat. 

- Tu nu dormi niciodată? bombăni ea învelindu-se cu 
pătura. Nu petreceai până în zori? 

El puse o mână pe sabie în timp ce smulse păturile şi o 
târi pe Celaena din pat, apucând-o de braț. 

- Unde ai fost noaptea trecută? 

Ea izgoni teama care îi încleștă gâtul. Chaol nu avea cum 
să ştie despre pasajele secrete. Celaena îi zâmbi. 

- Aici, desigur. Nu m-ai vizitat ca să Îmi dai asta? Își 
smulse braţul din strânsoarea lui și își flutură degetele prin 
faţa sa, expunând inelul cu ametist. 

— Asta a durat câteva minute. Dar în restul nopţii? 

Ea refuză să se retragă în timp ce el îi studie chipul, apoi 
mâinile, apoi restul corpului. În timp ce el făcea acest lucru, 
ea îi întoarse serviciul. Tunica lui neagră era descheiată la 
gât și ușor șşifonată, iar părul lui scurt avea nevoie de un 
pieptene. Orice s-ar fi întâmplat, Chaol era grăbit. 

— Ce e cu toată agitația asta? Nu avem un test în dimineața 
asta? Își analiză unghiile în timp ce aşteptă răspunsul lui. 

- A fost anulat. Un Campion a fost găsit mort de dimi- 
neaţă. Xavier - hoţul din Melisande. 

Ea ridică privirea către el, apoi din nou către unghii. 

— Şi tu crezi că eu am făcut-o? 

- Eu sper că nu ai făcut-o tu, întrucât trupul este pe ju- 
mătate mâncat. 

- Mâncat! Celaena strâmbă din nas. Se așeză pe pat cu 
picioarele încrucişate, sprijinindu-se în mâini. Înspăimân- 
tător. Poate că a fost Cain; este suficient de animalic pentru 
a face una ca asta. Stomacul i se încleștă - încă un Campion 
ucis. Oare avea legătură cu răul despre care vorbea Elena? 
Moartea Mâncătorului de Ochi și celorlați doi Campioni 
nu fuseseră simple accidente sau o ceartă între beţivi, așa 
cum determinase ancheta. Nu, acesta era un tipar. 

Chaol oftă. 

- Mă bucur că te amuzi pe seama uciderii unui om. 

Celaena încercă să rânjească. 

— Cain este cel mai probabil candidat. Tu ești din Anielle, 
ar trebui să ştii mai bine decât oricine cum sunt cei din 
Munţii Colț Alb. 

Chaol își trecu o mână prin părul scurt. 

— Ar trebui să ai grijă pe cine acuzi. Deși Cain este o 
brută, este Campionul ducelui Perrington. 

- Iar eu sunt Campionul prințului moștenitor! Îşi dădu 
părul peste umăr. Cred că asta înseamnă că pot acuza pe ori- 
cine doresc. 

- Doar spune-mi sincer: unde ai fost noaptea trecută? 


TRONUL DE CLEȘTAR 245 


Celaena se îndreptă, privind direct în ochii lui căprui-aurii. 

- După cum pot confirma gărzile mele, am fost aici în- 
treaga noapte. Deși, dacă regele va vrea să mă interogheze, 
Îi voi spune că și tu poți garanta pentru mine. 

Chaol privi inelul ei, iar Celaena își ascunse zâmbetul în 
timp ce o urmă palidă de îmbujorare apăru pe obrajii 
căpitanului. 

- Sunt sigur că vei fi și mai încântată să afli că astăzi nu 
vom avea antrenament împreună. 

Celaena rânji și oftă teatral în timp ce se strecură înapoi 
sub pături și se cuibări pe pernă. 

- Imens de încântată, spuse ea. Își trase pătura până la 
bărbie și flutură genele către el. Acum ieși. Voi sărbători 
dormind pentru încă cinci ore. O minciună, dar Chaol 
o crezu. 

Închise ochii înainte de a vedea privirea încruntată a căpi- 
tanului și zâmbi în sinea ei când îl auzi pășind afară. De-abia 
după ce acesta trânti ușa în urma lui, Celaena se ridică. 

Campionul fusese mâncat? 

Noaptea trecută în visul ei - nu, nu fusese un vis. Fusese 
real. Și auzise creaturile acelea cu ţipete stridente... Oare 
Xavier fusese ucis de una dintre ele? Dar fuseseră în mor- 
mânt; era imposibil să se fi aflat pe coridoarele castelului 
fără ca cineva să observe. Probabil șobolanii ajunseseră la 
cadavru înainte ca acesta să fie găsit. Nişte șobolani foarte, 
foarte înfometați. 

Celaena se cutremură din nou și ieși de sub pături. Avea 
nevoie de câteva arme improvizate în plus și de o modalitate 
de a întări încuietoarele ferestrelor şi uşilor sale. 

Chiar şi când îşi pregătea apărarea, continua să se asigure 
că nu exista motiv de îngrijorare. Dar, având câteva ore li- 
bere la dispoziţie, improviză cât mai multe arme pe care le 
luă cu ea, încuie ușa dormitorului și se strecură în mormânt. 


> 


Celaena cercetă minuțios cripta, mormăind în sinea ei. 
Nu era nimic acolo care să explice motivele Elenei. Sau care 
ar putea sugera sursa acestui rău misterios. Absolut nimic. 

În timpul zilei, o rază de soare lumina mormântul, făcând 
toate firicelele de praf pe care le răscolea să plutească aseme- 
nea fulgilor de zăpadă. Cum era posibil ca lumina să pă- 
trundă atât de adânc sub castel? Celaena se opri sub grilajul 
din tavan, privind către razele ce pătrundeau prin el. 

Era sigură - șuruburile osiei străluceau, erau poleite cu aur. 
Mult aur, din moment ce reflectau razele soarelui până acolo. 

Celaena se strecură între cele două sarcofage. Deși adu- 
sese cu ea trei arme improvizate, nu zări nicio urmă a ceea 
ce urlase și mârâise noaptea trecută. Și nici urmă de Elena. 

Celaena se opri lângă sarcofagul Elenei. Nestemata al- 
bastră încrustată în coroana ei de piatră pulsa în lumina pa- 
lidă a soarelui. 

- Care a fost scopul tău în a-mi spune mie toate lucrurile 
acelea? zise ea cu voce tare, glasul ei răsunând în pereţii 
criptei. Eşti moartă de o mie de ani. De ce îți mai pasă încă 
de Erilea? 

Şi de ce această responsabilitate să nu cadă pe umerii lui 
Dorian sau ai lui Chaol, sau ai Nehemiei, sau ai altcuiva? 

Celaena bătu cu un deget în nasul cârn al reginei. 

— Aș fi crezut că ai lucruri mai bune de făcut în viaţa ta 
de apoi, spuse ea. Deși încerca să rânjească, glasul îi suna mai 
timid decât i-ar fi plăcut. 

Ar fi trebuit să plece; deși ușa dormitorului ei era în- 
cuiată, cineva ar fi putut veni să o caute mai devreme sau 
mai târziu. Şi se îndoia că ar fi crezut-o dacă i-ar fi spus că i 
se încredinţase o misiune foarte importantă de către prima 
regină a Adarlanului. De fapt, tocmai realiză că putea fi 
acuzată de trădare și de folosirea magiei. Cu siguranță asta 
i-ar fi garantat întoarcerea în Endovier. 

După o ultimă examinare a criptei, Celaena plecă. Nu 
era nimic folositor acolo. Și, în afară de asta, dacă Elena își 
dorea atât de mult ca ea să ajungă Campionul regelui, 
atunci nu își putea petrece tot timpul vânând orice ar fi fost 
răul acesta. De fapt, probabil că i-ar scădea șansele la 
victorie. Celaena urcă grăbită treptele, torța ei aruncând 
umbre stranii pe pereţi. Dacă acest rău era atât de ame- 
nințător pe cât îl făcea Elena să pară, atunci cum îl putea 
ea învinge? 

Nu că ar fi speriat-o gândul că ceva malefic locuia în castel. 

Nu. Nu era vorba despre asta. Celaena se încruntă. Se 
va concentra pe competiţie și va deveni Campionul regelui. 
Iar apoi, după ce va câștiga, va putea porni în căutarea aces- 
tul rău. 

Poate. 


%* 


O oră mai târziu, flancată de gărzi, Celaena își ținea băr- 
bia sus în timp ce se îndreptau către bibliotecă. Le surâdea 

tinerilor cavaleri care treceau pe lângă ei și le zâmbea cu 
superioritate femeilor care se holbau la rochia ei albă cu roz. 
Nu le putea învinui; rochia era strălucitoare. Iar ea arăta 
spectaculos purtând-o. Chiar şi Ress, unul dintre gardienii 
mai chipeși postați la ușa apartamentului ei, spusese asta. 
Evident, nu fusese prea greu să îl convingă să o escorteze 
către bibliotecă. 

Celaena zâmbi în sinea ei în timp ce încuviință din cap 
către un nobil trecător, care ridică din sprâncene la vederea 
ei. Era teribil de palid, observă ea când el deschise gura pen- 
tru a spune ceva, dar Celaena înaintă pe coridor în jos. Grăbi 
pasul la auzul unor voci masculine contrazicându-se, care 
răsunau pe hol în timp ce se apropiau de o cotitură. 

Celaena ignoră atenţionarea lui Ress în timp ce dădu 
colțul. Cunoștea mult prea bine acel miros. Sânge și duhoa- 
rea înțepătoare a cărnii descompuse. 

Dar nu se aștepta la priveliștea care o întâmpină. „Pe 
jumătate mâncat“ era un mod plăcut de a descrie ceea ce 
rămăsese din trupul lui Xavier. 

Una dintre escortele sale înjură pe sub mustață, iar Ress 
păși mai aproape de ea, puse o mână ușoară pe spatele său, 
incurajând-o să meargă mai departe. Niciunul dintre băr- 
bații adunaţi acolo nu o privi când trecu pe lângă ei, uitân- 
du-se cu atenţie la trup. 

Cavitatea toracică a lui Xavier fusese spintecată, iar toate 
oragnele sale vitale lipseau. Doar dacă cineva nu le mutase 
când găsise corpul, pur și simplu nu era nici urmă de ele. 
Iar chipul lui alungit, jupuit, încă era contorsionat de un 
țipăt surd. 

Acesta nu fusese un accident. În creștetul capului lui 
Xavier era o gaură, iar Celaena observă că şi creierul său 
lipsea. Petele de sânge de pe perete arătau ca un scris care 
fusese șters. Dar chiar şi acum o parte din scris se păstrase, 
iar ea încercă să nu se holbeze la el. Semne Wyrd. Trei semne 
Wyrd, formând o linie arcuită care ar fi trebuit să reprezinte 
un cerc din dreptul cadavrului. 

- Sfinte Zeule! mormăi una dintre gărzile ei în timp ce 
lăsară în urmă îmbulzeala de la locul crimei. 

Nu era de mirare că Chaol fusese atât de răvășit de dimi- 
neață! Se indreptă de spate. El crezuse că ea făcuse asta? 
Neghiobul. Dacă Celaena ar fi vrut să scape de rivalii săi, ar 
fi făcut-o rapid și curat - un gât retezat, un cuţit în inimă, 
un pahar cu vin otrăvit. Dar crima asta era de prost gust. Şi 
stranie; semnele Wyrd transformau crima în ceva mai mult 
decât una brutală. Ritualică, poate. 

Cineva se apropia din direcția opusă. Era Mormânt, 
asasinul de temut, holbându-se la cadavru de la depărtare. 
Ochii lui, întunecaţi și calmi asemenea unui iaz, îi întâlniră 
pe ai ei. Ea îi ignoră dinţii cariaţi în timp ce făcu un semn 
cu bărbia către rămășițele lui Xavier. 

- Păcat, spuse ea, sunând în mod deliberat lipsită de regret. 

Mormânt chicoti, băgându-și mâinile în buzunarele pan- 
talonilor săi jerpeliți şi murdari. Sponsorul lui nu se deranja 
să îl imbrace civilizat? „Evident că nu, din moment ce spon- 
sorul lui era suficient de fraier și nesăbuit încât să îl aleagă 
pe el drept Campion. “ 

- Mare păcat, spuse Mormânt ridicând din umeri în timp 
ce Celaena trecu pe lângă el. 

Ea încuviință scurt și își ţinu gura închisă în timp ce 
continuă să înainteze. Acum mai rămăseseră doar șaispre- 
zece - șaisprezece Campioni —, iar patru dintre ei aveau să 
se dueleze. Competiţia devenea acerbă. Ar fi trebuit să fie 
recunoscătoare acelui zeu nemilos care decisese să-i ia viața 
lui Xavier. Dar dintr-un anume motiv nu putea. 


Dorian își flutură sabia, mormăind în timp ce Chaol 
evită cu ușurință lovitura și pară. Mușchii îl dureau din pri- 
cina atâtor săptămâni în care nu se antrenase, iar răsuflarea 
îi era greoaie în timp ce ataca încontinuu. 

— Asta se întâmplă când te lași pe tânjeală, chicoti Chaol 
sărind în lateral când Dorian se împiedică pășind spre el. Își 
aminti de vremea când amândoi erau la fel de agili, deși asta 
se întâmplase în urmă cu mult timp. Dorian, deși încă îi plă- 
cea să mânuiască sabia, ajunsese să iubească mai mult cărțile. 

- Am avut întâlniri şi lucruri importante de citit, spuse 
Dorian, gâfâind. Fandă. 

Chaol pară, simulă, apoi atacă atât de violent încât Dorian 
păși înapoi. Se înfurie. 

- Întâlniri pe care le-ai folosit drept scuză pentru a te 
contrazice cu ducele Perrington. Dorian se năpusti asupra 
lui Chaol, iar acesta îi pară atacul. Sau poate că ești prea 
ocupat vizitând-o pe Sardothien în toiul nopţii. Sudoarea se 
prelinse de pe fruntea lui Chaol. De cât timp faci lucrul ăsta? 

Dorian mârâi, iar Chaol intră în atac și se retrase pas cu 
pas, coapsele fiindu-i cuprinse de durere. 


TRONUL DE CLEȘTAR 251 


- Nu e ceea ce crezi, spuse el printre dinţi. Nu îmi petrec 
nopțile cu ea. Cu excepția nopţii trecute, am vizitat-o o sin- 
gură dată și a fost mai puţin decât primitoare, nu îţi face griji. 

- Cel puţin unul din voi are bun-simţ. Chaol lansa fiecare 
atac cu asemenea precizie încât Dorian nu putea să nu-l ad- 
mire. Pentru că tu în mod sigur ţi-ai pierdut minţile. 

- Dar tu? rosti impunător Dorian. Vrei să imi spun păre- 
rea despre cum ai apărut în camera ei noaptea trecută - 
aceeași noapte în care a murit un alt Campion? Dorian fentă, 
dar Chaol nu se lăsă păcălit. În schimb, atacă suficient de 
puternic încât Dorian se retrase cu un pas, luptându-se să își 
menţină echilibrul. Dorian strâmbă din nas la furia care zăcea 
in privirea lui Chaol. Bine, asta a fost o lovitură ieftină, 
recunoscu el ridicând sabia pentru a para o alta. Dar încă 
vreau un răspuns. 

- Poate că nu am unul. După cum ai spus, nu este ceea 
ce crezi. Ochii căprui ai căpitanului sclipiră, dar, inainte ca 
Dorian să poată spune ceva, prietenul său schimbă subiec- 
tul. Cum stau lucrurile cu mama ta? Dorian tresări. De 
aceea se afla aici. Dacă ar fi trebuit să mai stea încă un 
moment în compania mamei sale, ar fi luat-o razna. Chiar 
atât de rău? 

— Taci din gură! mârâi Dorian și își lovi sabia de a lui Chaol. 

- Trebuie să fie groaznic să fii în pielea ta astăzi. Pun 
pariu că toate doamnele te-au implorat să le protejezi de 
criminalul dintre pereţii castelului. Chaol râni. Îşi făcuse 
timp să se dueleze cu el când în castel era un nou cadavru, 
iar acesta era un sacrificiu care îl surprindea pe Dorian; știa 
cât de important era pentru Chaol postul său. 

Dorian se opri brusc și se îndreptă de spate. Chaol ar fi 
trebuit să facă lucruri mult mai importante în acel moment. 

- Destul, spuse el vârându-și floreta în teacă. Fără să 
protesteze, Chaol procedă la fel. 

Părăsiră salonul în liniște. 

- Ai vreo veste de la tatăl tău? întrebă Chaol cu un glas 
care indica faptul că ştia că ceva nu era în regulă. Mă întreb 
unde este plecat. 

Dorian suspină adânc, domolindu-și răsuflarea. 

- Nu. Nu am nici cea mai vagă idee. Îmi amintesc de ast- 
fel de escapade de când eram copii, dar asta nu s-a mai întâm- 
plat de mult timp. Pun pariu că este ocupat cu ceva teribil 
de meschin. 

- Ai grijă ce spui, Dorian. 

- Sau ce? Mă vei arunca în temniţă? Nu era intenţia lui 
să își iasă din fire, dar de-abia putuse dormi noaptea trecută, 
iar moartea acestui Campion nu îi imbunătăţea deloc starea 
de spirit. Când Chaol nu se deranjă să răspundă, Dorian 
întrebă: Crezi că cineva vrea să-i ucidă pe toți Campionii? 

- Posibil. Pot înţelege dacă vrea să ucidă competiţia, dar 
să o facă atât de violent... Sper să nu fie un tipar. 

Lui Dorian îi îngheţă sângele în vene. 

- Crezi că vor încerca să o ucidă şi pe Celaena? 

- Am adăugat gărzi în plus în preajma apartamentului ei. 

- Pentru a o proteja sau pentru a o ţine înăuntru? 

Se opriră la intersecţia coridoarelor unde urmau să se des- 
partă pentru ca fiecare să se îndrepte către camera lui. 

- Care este diferența? spuse încet Chaol. Oricum, nu 
pare să îți pese. O vei vizita indiferent de ceea ce aș spune eu, 
iar gărzile nu te vor împiedica, pentru că tu ești prinţul. 

În glasul lui răsuna atâta resemnare și supunere, atâta 
amărăciune ascunsă, încât Dorian, pentru o secundă, se 
simţi vinovat. Ar trebui să stea departe de Celaena - Chaol 
avea destule probleme pe cap. Dar apoi se gândi la lista pe 
care i-o dăduse mama sa și se gândi că și el avea destule. 

- Trebuie să examinez din nou trupul lui Xavier. Ne 
vedem diseară, la cină, fu tot ceea ce spuse Chaol înainte de 
a pleca spre camera sa. Dorian îl privi îndepărtându-se. 
Drumul înapoi către turnul său păru surprinzător de lung. 
Deschise ușa din lemn a apartamentului, dezbrăcându-și hai- 
nele în drum spre camera de baie. Avea la dispoziţie întregul 
turn, deşi apartamentul ocupa doar etajul de sus. li oferea 
refugiu faţă de toată lumea, dar astăzi i se părea pustiu. 


CAPITOLUL 27 


Mai târziu în acea după-amiază, Celaena privea turnul 
negru cu ceas. Se întuneca din ce în ce mai mult, de parcă ar 
fi absorbit cumva razele moarte ale soarelui. În vârful lui, 
garguii stăteau încremeniţi. Nu se mișcaseră. Nici măcar un 
deget. Gardienii, îi numise Elena. Dar Gardieni care ce pă- 
zeau? O speriaseră pe Elena suficient cât să o ţină la distanţă. 
În mod sigur, dacă ei ar fi reprezentat răul pe care îl men- 
ționase regina, i-ar fi spus-o pe șleau. Nu că Celaena s-ar fi 
gândit să pornească acum în căutarea lui - nu când i-ar putea 
aduce atâtea necazuri. Și când ar putea ucide-o înainte de a 
apuca să devină Campionul regelui. 

Totuși, de ce trebuise Elena să fie atât de misterioasă în 
legătură cu asta? 

- De unde obsesia asta a ta pentru chestiile astea urâte? 
întrebă Nehemia din spatele ei. 

Celaena se întoarse către prinţesă. 

- Crezi că se pot mișca? 

- Sunt făcuţi din piatră, Lillian, spuse prinţesa în limba 
lor comună, accentul de Eyllwe fiind din ce în ce mai stins. 

- O! exclamă Celaena, zâmbind. Foarte bine! O singură 
lecţie și deja mă umilești! Din nefericire, nu același lucru 
putea fi spus despre vorbitul Celaenei în Eyllwe. 

Nehemia radia. 

- Într-adevăr, arată primejdios, spuse prinţesa în Eyllwe. 

- Și mă tem că semnele Wyrd nu ajută, spuse Celaena. 
Unul dintre semne era la picioarele sale, iar ea privi către 
celelalte. În total erau douăsprezece, formând un cerc 
mare în jurul turnului solitar. Nu avea nici cea mai vagă 
idee în legătură cu semnificaţia fiecăruia. Niciunul dintre 
semnele de acolo nu se potriveau cu cele trei găsite la 
locul crimei lui Xavier, dar trebuia să existe vreo legă- 
tură. Deci, ești sigură că nu poţi citi semnele astea? își 
intrebă ea prietena. 

- Nu, spuse scurt Nehemia și se îndreptă către gardul 
viu ce mărginea curtea. lar tu nu ar trebui să încerci să le 
descifrezi, adăugă ea peste umăr. Nu va ieși nimic bun 
din asta. 

Celaena își înfășură mai strâns pelerina în jurul său în timp 
ce o urmă pe prinţesă. Avea să înceapă să ningă în câteva zile, 
aducându-i mai aproape de Yulema și de duelul final, aflat la 
două luni distanţă. Savură căldura pelerinei, amintindu-și 
mult prea bine iarna petrecută în Endovier. Iarna era neier- 
tătoare când trăiai în umbrele Munţilor Ruhnn. Fusese un 
miracol că nu suferise degerături. Dacă ar ajunge înapoi acolo, 
încă o iarnă ar putea-o ucide. 

- Pari îngrijorată, spuse Nehemia când Celaena ajunse 
lângă ea şi îi puse o mână pe braţ. 

- Sunt bine, spuse Celaena în Eyllwe, zâmbind de dragul 
Nehemiei. Nu îmi place iarna. 

- Nu am văzut niciodată zăpadă, zise Nehemia privind 
către cer. Mă întreb cât de mult va dura această schimbare. 

- Să sperăm că suficient de mult încât să nu mai fii deran- 
jată de coridoarele răcoroase, de dimineţile îngheţate și de 
zilele fără soare. 

Nehemia râse. 

- Ar trebui să mergi cu mine în Eyllwe când voi pleca şi 
să stai suficient de mult pentru a experimenta una dintre 
verile noastre fierbinți. Atunci vei aprecia dimineţile înghe- 
tate și zilele fără soare. 

Celaena deja petrecuse o vară fierbinte în arșița Deşertului 
Roșu, dar, dacă i-ar spune asta Nehemiei, ar fi bombardată 
cu întrebări dificile. În schimb, spuse: 

- Mi-ar plăcea foarte mult să vizitez Eyllwe. 

Privirea Nehemiei zăbovi un moment pe fruntea Celaenei 
inainte de a zâmbi. 

- Atunci, aşa va fi. 

Ochii Celaenei se luminară, iar ea dădu capul pe spate 
pentru a putea vedea castelul ridicându-se impunător dea- 
supra lor. 

- Mă întreb dacă Chaol a rezolvat misterul crimei aceleia 
brutale. 

- Gărzile mele mi-au spus că bărbatul a fost... ucis foar- 
te violent. 

- Puțin spus, murmură Celaena privind culorile schim- 
bătoare ale apusului de soare transformând castelul în 
auriu Şi roşu şi albastru. În ciuda naturii ostentative a cas- 
telului de cleștar, fu nevoită să recunoască faptul că uneori 
arăta minunat. 

- Ai văzut trupul? Gărzilor mele nu li s-a permis să se 
apropie foarte mult. 

Ea încuviinţă ușor. 

- Sunt sigură că nu vrei să afli detaliile. 

- Pune-mă la încercare, insistă Nehemia zâmbind. 

Celaena ridică o sprânceană. 

- Păi... totul era mânjit de sânge. Pereţii, podeaua... 

- Mânjit? întrebă Nehemia, glasul ei devenind o şoaptă. 
Nu împroșcat? 

- Aşa cred. Ca şi cum ar fi fost şters. Erau desenate câteva 
semne Wyrd, dar majoritatea fuseseră şterse. Scutură din 
cap, alungând imaginea care i se forma în minte. lar orga- 
nele vitale lipseau din cadavru, de parcă cineva l-ar fi despi- 
cat din cap până la buric... îmi cer scuze, arăţi de parcă ţi-ar 
fi greață. Nu ar fi trebuit să spun nimic. 

- Nu. Continuă. Ce altceva mai lipsea? 

Celaena făcu o pauză înainte de a continua. 

- Creierul lui. Cineva i-a făcut o gaură în creștetul capu- 
lui și nu mai avea creier. Iar pielea de pe față i-a fost jupuită. 

Nehemia încuviinţă, privind către un tufiș ofilit dinain- 
tea lor. Prinţesa își mușcă buza de jos, iar Celaena observă 
că își încleşta degetele pe rochia sa albă, lungă. O briză rece 
suflă pe lângă ele, legănând cosiţele subțiri ale Nehemiei. 
Podoabele de aur împletite în părul ei clincăniră ușor. 

- Îmi pare rău, rosti Celaena. Nu ar fi trebuit... 

Cineva păși în urma lor, iar, înainte ca Celaena să se în- 
toarcă, o voce masculină spuse: 

— Ia uite la asta. 

Se încordă în timp ce Cain se apropia de ele, pe jumătate 
ascuns de umbra turnului din spatele lor. Verin, hoţul cre 
și cu gura mare, îl însoțea. 

- Ce vrei? întrebă ea. 

Chipul bronzat al lui Cain se schimonosi într-un rânjet. 
Cumva, devenise mai mare sau poate că ochii îi jucau feste. 

- Dacă faci pe domniţa, nu înseamnă că şi ești una, spuse 
el. Celaena îi aruncă o privire Nehemiei, dar ochii prinţesei 
rămaseră aţintiți asupra lui Cain - mijiţi. 

Însă Cain nu terminase, iar atenția lui se îndreptă că- 
tre Nehemia. Rânji din nou, dezvăluind dinții strălucitor 
de albi. 

- Nici faptul că porţi o coroană nu te face prinţesă adevă- 
rată — nu şi în zilele noastre. 

Celaena păși mai aproape de el. 

- Ţine-ţi gura aia proastă, altfel îți voi indesa dinţii pe gât 
şi ţi-o voi închide eu! 

Cain izbucni într-un râset ascuţit, pe care Verin îl dublă. 
Hoţul se învârtea în spatele lor, iar Celaena, încordată, înce- 
pea să se întrebe dacă va avea loc o luptă chiar acolo. 

- Câinele de salon al prinţului latră destul de tare, spuse 
Cain. Doar oare are colț? 

Celaena simţi mâna Nehemiei pe umărul său, dar o înlă- 
tură făcând încă un pas spre Cain, suficient de aproape încât 
respiraţia lui să îi atingă chipul. În castel, gărzile rămăseseră 
în urmă, vorbind între ele. 

- Vei descoperi când colții mei vor fi înfipţi în gâtul tău, 
spuse ea. 

- De ce nu chiar acum? șopti Cain. Haide, loveşte-mă. 
Loveşte-mă cu toată furia aia pe care o simţi de fiecare dată 
când te forțezi să ratezi ţinta sau când încetinești pentru a nu 

escalada pereţii la fel de repede ca mine. Loveşte-mă, Lillian, 
şopti el astfel încât doar ea să îl poată auzi, și să vedem ce te- 
a învăţat anul ăla petrecut în Endovier. 

Inima Celaenei o luă la galop. El ştia. Ştia cine era ea și 
ce făcea. Celaena nu iîndrăzni să o privească pe Nehemia și 
speră doar că încă nu înţelegea prea bine limba. Verin încă 
privea din spatele lor. 

- Crezi că ești singura al cărei sponsor este în stare să facă 
orice pentru a câștiga? Crezi că prinţul și căpitanul tău sunt 
singurii care știu cine ești? 

Celaena își încleştă pumnul. Două lovituri, iar el ar fi la 
pământ, zbătându-se să respire. Apoi încă o lovitură, iar 
Verin ar zăcea întins lângă el. 

- Lillian, spuse Nehemia în limba comună, luând-o de 
mână. Avem treabă. Să mergem. 

— Aşa este, spuse Cain. Urmeaz-o precum câinele de com- 
panie care eşti. | 

Mâna Celaenei tremură. Dacă l-ar lovi... Dacă l-ar lovi, 
dacă ar sări la bătaie chiar acolo, gărzile ar fi nevoite să îi des- 
partă, iar Chaol nu i-ar mai permite să o vadă pe Nehemia, 
nici să părăsească după lecţii camera sau să se antreneze 
până târziu cu Nox. Astfel că Celaena zâmbi și ridică din 
umeri, spunând: 

- O să-ți tăbăcesc fundul, Cain. 

Cain şi Verin râseră, dar ea şi Nehemia se îndepărtară, 
prinţesa ţinând-o strâns de mână. Nu de teamă sau furie, ci 
doar pentru a-i transmite că înţelegea... că ea era acolo. 
Celaena îi strânse mâna la rândul ei. Trecuse o vreme de 

când cuiva îi păsase de ea și îi luase apărarea, iar Celaena avu 
sentimentul că se putea obişnui cu asta. 

Chaol stătea împreună cu Dorian în umbrele mezaninu- 
lui, privind în jos către asasină în timp ce ea lovea manechinul 
situat în centrul încăperii. Celaena îi trimisese un mesaj, 
spunându-i că avea să se antreneze câteva ore după cină, iar 
el îl invitase pe Dorian să privească. Acum Dorian avea să 
vadă de ce ea era o ameninţare atât de mare pentru el. Pen- 
tru toată lumea. 

Celaena mârâi, lansând pumn după pumn, stânga-dreap- 
ta-stânga-stânga-dreapta. Din nou și din nou, de parcă ceva 
ardea în interiorul ei și nu putea stinge acea flacără. 

- Pare mai puternică decât înainte, spuse încet prințul. 
Ai făcut treabă bună aducând-o din nou în formă. Celaena 
lovea manechinul, ferindu-se de lovituri invizibile. Gărzile 
de lângă ușă priveau, cu indiferență. Crezi că are vreo şansă 
impotriva lui Cain? 

Celaena își legănă piciorul în aer, lovind capul manechi- 
nului, care se cutremură. Lovitura ar fi doborât un bărbat. 

- Cred că, dacă nu își pierde cumpătul și rămâne calmă 
până la duel, ar putea. Dar este... sălbatică. Și imprevizibilă. 
Trebuie să înveţe să își controleze emoţiile — în special furia 
aceea imposibilă. 

Ceea ce era adevărat. Chaol nu ştia dacă asta se datora 
Endovierului sau doar faptului că era o asasină; oricare ar fi 

fost cauza acelei furii incontrolabile, niciodată nu reușea să 
O stăpânească în totalitate. 

- Cine este acela? întrebă cu asprime Dorian când Nox 
intră în încăpere și păși către Celaena. Ea se opri, frecându-și 
articulațiile bandajate ale degetelor şi ștergându-și sudoarea 
de pe frunte în timp ce îl salută. 

- Nox, spuse Chaol. Un hoţ din Perranth. Campionul 
ministrului Joval. 

Nox îi spuse ceva Celaenei care o făcu să chicotească. 
Nox râse. 

- Și-a făcut încă un prieten? zise Dorian ridicând din 
sprâncene în timp ce Celaena execută o mişcare demonstra- 
tivă pentru Nox. Îl ajută? 

- În fiecare zi. De obicei rămân aici după ce lecţiile cu 
ceilalți se încheie. 

— lar tu permiţi asta? 

Chaol îşi ascunse încruntarea la auzul tonului lui Dorian. 

- Dacă vrei să pun capăt situaţiei, o voi face. 

Dorian îi privi pentru încă un moment. 

- Nu. Las-o să se antreneze cu el. Ceilalţi Campioni sunt 
brute - i-ar prinde bine un aliat. 

- Aici ai dreptate. 

Dorian se îndepărtă de balcon și păși în umbra corido- 
rului din spate. Chaol îl privi pe prinț dispărând, mantia 
roșie fluturând în urma sa, și oftă. Recunoștea gelozia când 
o vedea, și chiar dacă Dorian era inteligent era la fel de 
nepriceput precum Celaena în a-și ascunde sentimentele. 
Poate că prezenţa prinţului la antrenament produsese reac- 
ua opusă intenţiei lui Chaol. 

Cu picioarele grele, Chaol îl urmă pe prinț, sperând că 
Dorian nu îi va băga pe toţi în bucluc. 


at 


Câteva zile mai târziu, Celaena întorcea paginile îngălbe- 
nite de timp ale unui volum greoi, foindu-se în fotoliu. 
Asemenea celorlalte pe care le răsfoise, erau doar pagini 
după pagini de însemnări aberante. Dar merita să o studieze 
dacă erau semne Wyrd la scena crimei lui Xavier şi la turnul 
cu ceas. Cu cât știa mai mult despre ceea ce dorea acest cri- 
minal — de ce şi cum ucidea —, cu atât mai bine. Aceasta era 
adevărata ameninţare, nu vreun rău misterios, inexplicabil 
pe care îl menţionase Elena. Desigur, nu găsi mare lucru. 
Ochii o usturau, iar asasina își înălță privirea din carte şi oftă. 
Biblioteca era posomorâtă și, dacă Chaol nu ar fi răsfoit o 
carte, ar fi fost complet tăcută. 

- Ai terminat? întrebă el închizând romanul pe care îl 
citea. Celaena nu îi spusese despre faptul că identitatea sa îi 
era cunoscută lui Cain sau despre posibila legătură dintre 
crime și semnele Wyrd - nu încă. În bibliotecă nu era 
nevoită să se gândească la competiţii sau brute. Acolo putea 
savura liniştea și calmul. 

- Nu, mormăi ea bătând cu degetele în masă. 

— Așa îți petreci tu timpul liber? O urmă de zâmbet apăru 
pe buzele lui. Ar trebui să speri că nu va mai auzi nimeni 
asta — ți-ar distruge reputaţia. Nox te-ar părăsi pentru Cain. 
Chaol chicoti pentru sine și redeschise cartea, lăsându-se pe 
spate în scaun. Ea îl privi pentru o clipă, întrebându-se dacă 

el s-ar mai amuza pe seama ei dacă ar ști ce caută. Cum i-ar 
putea fi şi lui de folos, de asemenea. 

Celaena se îndreptă de spate, frecând o vânătaie urâtă de 
pe picior. Desigur, o căpătase dintr-o lovitură intenționată 
de-a lui Chaol, cu sabia de lemn. Se încruntă către el, dar 
căpitanul continua să citească. 

Chaol era nemilos în timpul antrenamentelor. O punea 
să facă tot felul de activităţi: să meargă în mâini, să jongleze 
cu pumnale... Nu era nimic nou, dar era neplăcut. Însă 
temperamentul lui se îmbunătăţise oarecum. Îi păruse puțin 
rău pentru că o lovise atât de tare în picior. Celaena socoti 
că îl plăcea. 

Asasina închise brusc volumul, praful zburând în aer. Nu 
avea niciun rost. 

- Ce s-a întâmplat? întrebă el. 

- Nimic, mormăi ea. 

Ce erau semnele Wyrd și de unde veneau? Și mai impor- 
tant, de ce nu auzise de ele înainte? Erau și peste mormântul 
Elenei. O religie antică dintr-un timp uitat — ce căutau acolo? 
Și la scena crimei! Trebuia să existe o legătură. 

Până acum nu aflase prea multe: conform unei cărți, sem- 
nele Wyrd erau un alfabet. Deși, conform acestei cărţi, semnele 
nu erau folosite în nicio gramatică: erau doar simboluri pe 
care cineva trebuia să le pună cap la cap. Erau teribil de difi- 
cil de desenat; necesitau lungimi și unghiuri precise, altfel 
deveneau cu totul altceva. 

- Nu te mai bosumifla și incrunta, îi spuse Chaol. Privi ti- 
tlul cărții. Niciunul din ei nu menţionase uciderea lui Xavier, 

iar ea nu mai adunase nicio informație despre crimă. Amin- 
tește-mi, ce citeşti? 

- Nimic, rosti ea din nou acoperind cartea cu braţele. 
Dar ochii lui căprui se mijiră, iar ea oftă. E de fapt... despre 
semnele Wyrd - cadranele acelea solare de lângă turnul cu 
ceas. Eram interesată, așa că am început să citesc lucruri 
despre ele. Spusese o jumătate de adevăr, cel puţin. 

Se aşteptă la sarcasm și rânjete, dar nu se întâmplă. El 
spuse doar atât: 

— Şi? De unde frustrarea asta? 

Ea privi către tavan, bosumflându-se. 

- Tot ce am găsit sunt doar... doar teorii radicale și stra- 
nii. Nu am auzit niciodată nimic din toate astea! De ce? 
Unele cărți pretind că Wyrd este forţa care ţine unită și 
guvernează Erilea și nu doar Erilea! Numeroase alte lumi. 

- Am mai auzit despre asta înainte, spuse el, ochii răma- 
nându-i fixaţi pe chipul Celaenei. Întotdeauna am crezut că 
Wyrd este un termen vechi pentru Soartă sau Destin. 

- Așa am crezut și eu. Dar Wyrd nu este o religie, cel 
puţin nu în părțile nordice ale continentului și nu este inclus 
în venerarea Zeiţei sau a zeilor. 

Chaol puse cartea pe genunchi. 

- Ai un scop anume, dincolo de obsesia ta pentru acele 
semne din grădină? Eşti chiar atât de plictisită? 

„Îngrijorată pentru siguranța mea, mai degrabă. “ 

- Nu. Da. Este interesant: unele cărți sugerează că Zeița 
Mamă este doar un spirit al uneia dintre aceste lumi și că a 

rătăcit prin ceva numit Poarta Wyrd și a găsit Erilea având 
nevoie de formă și viaţă. 

- Asta sună puţin profanator, o avertiză el. Chaol era 
suficient de în vârstă pentru a-și aminti mai bine toate incen- 
dierile și execuțiile din urmă cu zece ani. Cum fusese să 
trăiască în umbra regelui care ordonase atât de multă distru- 
gere? Să trăiască acolo când familiile regale erau măcelărite, 
când profeţii și cei care foloseau magia erau arși de vii, iar 
lumea cădea în întuneric şi amărăciune? 

Dar ea continuă, fiind nevoită să descarce tot ce avea în 
minte în caz că toate piesele s-ar fi pus cap la cap dacă le-ar 
fi rostit cu voce tare. 

- Există o idee care spune că inainte de sosirea Zeiţei 
exista viaţă — o civilizaţie antică, dar cumva, au dispărut. 
Poate prin Poarta Wyrd. Există ruine, ruine mult prea vechi 
pentru a fi ale unor construcţii realizate de Fae. Cum se 
legau toate acestea de uciderea Campionilor era dincolo de 
puterea ei de înţelegere. Se agăța de un fir de păr. 

Chaol lăsă picioarele pe podea și cartea pe masă. 

- Pot fi sincer cu tine? Chaol se aplecă spre ea, iar 
Celaena spre el în timp ce acesta șopti: Vorbeşti ca o nebună 
care delirează. 

Celaena scoase un sunet dezgustat și se retrase în scaun, 
clocotind de furie. 

-Îmi pare rău că sunt interesată de istoria lumii noastre! 

- După cum ai spus și tu, acestea par a fi teorii radicale şi 
deplasate. El începu din nou să citească şi spuse fără să o 
privească: Repet, de ce ești atât de frustrată? 

Celaena își frecă ochii. 

— Pentru că, zise ea aproape plângându-se, pentru că vreau 
un răspuns clar la ceea ce sunt semnele Wyrd şi de ce se află 
in grădina castelului, dintre toate locurile de pe continent. 

Magia fusese distrusă la ordinele regelui; atunci de ce 
semnelor Wyrd li se permisese să rămână? Apariţia lor la 
locul crimei trebuia să însemne ceva. 

- Ar trebui să găseşti o altă cale de a-ți umple timpul, 
spuse el întorcându-se la cartea sa. De obicei, gărzile o supra- 
vegheau în bibliotecă ore în şir, zi după zi. Ce căuta el aici? 
Celaena zâmbi - inima ei bătu mai tare —, apoi privi către 
cărțile de pe masă. 

Studie din nou informaţiile pe care le adunase. Mai exista 
ideea porților Wyrd, care apăreau de multe ori alături de 
menţionarea semnelor Wyrd, dar ea nu auzise niciodată 
de ele. Când descoperise pentru prima dată această noțiune, 
in urmă cu câteva zile, i se păruse interesantă, astfel că înce- 
puse să cerceteze prin grămezi de pergamente vechi, doar 
pentru a găsi mai multe teorii enigmatice. 

Porţile erau atât lucruri reale, cât și invizibile. Oamenii 
nu le puteau vedea, dar puteau fi invocate și accesate cu aju- 
torul semnelor Wyrd. Se deschideau în alte tărâmuri, unele 
dintre ele bune, altele rele. De pe partea cealaltă se putea 
trece în Erilea. Datorită acestor porţi existaseră în Erilea 
creaturi stranii și crunte. 

Celaena trase o altă carte spre ea şi rânji. Ca și cum cineva 
ii citise gândurile. Era un volum mare și negru, intitulat 
Morţii vii, cu litere argintii. Din fericire, căpitanul nu zări 
titlul înainte ca ea să deschidă cartea. Dar... 

Nu își amintea să fi ales cartea aceasta de pe rafturi. 
Duhnea, aproape precum pământul, iar nasul Celaenei se 
increți în timp ce o răsfoia. Scrută paginile în căutarea vreu- 
nui semn Wyrd sau a menţiunii unei porți, dar în curând 
găsi ceva mult mai interesant. 

O ilustrație a unui chip schimonosit și pe jumătate des- 
compus rânjea către ea, pielea desprinzându-i-se de pe oase. 
Aerul se răcori, iar Celaena își frecă braţele. Unde găsise 
cartea asta? Cum supravieţuise incendiilor? Cum supravie- 
țuiseră toate cărțile acestea incendiilor devastatoare din 
urmă cu zece an1? 

Celaena tremură din nou, aproape spasmodic. Ochii goi 
şi furioși ai monstrului erau plini de răutate. Părea să o 
privească. Ea închise cartea și o împinse pe marginea mesei. 
Dacă regele ar fi știut că în biblioteca sa încă existau aseme- 
nea cărți, ar fi ordonat să fie toate distruse. Spre deosebire 
de Marea Bibliotecă din Orynth, aici nu existau Profesori 
Savanţi care să protejeze cărțile nepreţuite. Chaol continua 
să citească. Ceva gemu, iar Celaena întoarse capul spre fun- 
dul bibliotecii. Era un sunet gutural, un sunet animalic... 

- Ai auzit ceva? întrebă ea. 

- Când ai de gând să pleci de aici? fu singurul său răspuns. 

- Când mă voi plictisi de citit. Trase din nou cartea nea- 
gră către ea, trecu peste imaginea terifiantă a chipului 
schimonosit și trase lumânarea mai aproape pentru a citi 
descrierile diverșilor monştri. 

Undeva sub picioarele ei se auzi un hârșâit - aproape, de 
parcă cineva ar fi răzuit cu unghia pe sub podea. Celaena 
inchise cartea și se indepărtă de masă. Părul de pe braţe i se 

ridică și aproape că se împiedică de cea mai apropiată masă 
în timp ce aștepta ceva - o mână; o aripă; o gură largă, cu 
colți — gata să apară și să o înșface. 

- Ai simțit asta? îl întrebă ea pe Chaol, care zâmbi mali- 
țios. El își scoase pumnalul și zgârie cu el podeaua de mar- 
mură, producând exact același sunet și senzaţie. 

- Blestematule, mârâi ea. Luă două dintre cărțile mai 
grele de pe masă și ieși din bibliotecă, asigurându-se că Morții 
vii rămâne în urma ei. 


CAPITOLUL 28 


Cu ochii mijiţi, Celaena ţinti bila albă cu tacul. Băţul îi 
alunecă ușor printre degete în timp ce își fixa mâna cealaltă 
pe suprafaţa din pâslă a mesei. Cu o legănare stranie a bra- 
țului, împinse tacul înainte. Rată complet. 

Blestemând, Celaena încercă din nou. Lovi bila în aseme- 
nea fel încât aceasta se rostogoli într-un mod patetic într-o 
parte, atingând cu blândeţe o bilă colorată. Ei, bine, măcar 
nimerise ceva. Lovitura fusese mult mai reușită decât cerce- 
tările ei asupra semnelor Wyrd. 

Era trecut de ora zece și, având nevoie de o pauză după 
orele de antrenamente, cercetări și griji cu privire la Cain 
și Elena, venise în sala de jocuri. Era mult prea obosită 
pentru muzică, nu putea juca o partidă de cărți de una 
singură și — ei, bine, biliardul părea să fie singura activitate 
posibilă. Luase tacul cu speranţa că jocul nu va fi atât de 
greu de învăţat. 

Asasina pivotă în jurul mesei și încercă din nou. Rată. 
Scrâșnind din dinţi, se gândi să rupă tacul pe genunchi. Dar 
incercase să joace doar timp de o oră. Ar putea stăpâni jocul 
până la miezul nopţii! Va învăţa acest joc ridicol sau va 
transforma masa de biliard în lemne de foc. Și le va folosi 
pentru a-l arde de viu pe Cain. 

Celaena împinse tacul și lovi bila cu asemenea forță încât 
aceasta țâşni către manta din spate a mesei, ciocnindu-se trei 
bile colorate în calea sa înainte de a se izbi cu bila numărul 
trei, trimițând-o către una din găuri. 

Bila se opri la marginea buzunarului. 

Un țipăt de furie izbucni din gâtul ei, iar Celaena se 
repezi într-acolo. Mai întâi ţipă la bilă, apoi luă tacul și 
mușcă mânerul, încă țipând printre dinţii încleștaţi. În cele 
din urmă asasina încetă și împinse bila în buzunar. 


ALA 
La 


- Pentru cel mai mare asasin al lumii, este jalnic, spuse 
Dorian pășind din cadrul ușii. 

Celaena scânci și se balansă spre el. Purta o tunică și 
pantaloni, iar părul îi era desprins. El se aplecă peste masă, 
zâmbind în timp ce ea se îmbujoră. 

- Dacă ai venit să mă insulți, îţi poţi băga ăsta... ridică 
tacul în aer și făcu un gest obscen ce îi încheie propoziţia. 

EI își suflecă mânecile înainte de a lua un tac de pe raft. 

- Plănuieşti să muști din nou tacul? Pentru că, dacă asta 
ai de gând, aș vrea să îl invit pe pictorul curții pentru a imor- 
taliza priveliștea. 

- Să nu îndrăzneşti să râzi de mine! 

- Nu fi atât de serioasă. Dorian ţinti bila și o trimise gra- 
țios spre una verde, care căzu în buzunar. Ești teribil de 
amuzantă atunci când eşti furioasă. 

Spre surprinderea și încântarea lui, Celaena râse. 

- Amuzantă pentru tine, spuse ea, exasperantă pentru 
mine. Se mișcă și făcu încă o încercare. Rată. 

- Lasă-mă să îți arăt cum se face. Merse lângă ea, așeză 
tacul jos şi puse mâinile pe tacul ei. Împingând-o din calea 
sa, inima bătându-i puţin mai repede, Dorian se poziţionă în 
locul unde stătuse ea. Vezi cum degetul meu mare și ară- 
tătorul ţin mereu capătul ridicat al tacului» Tot ce trebuie să 
faci este... 

Celaena îl împinse din calea sa cu o mișcare a șoldului și 
ii luă tacul din mâini. 

- Ştiu cum să îl ţin, măscăriciule. Încercă să lovească bila 
Și rată din nou. 

- Nu îţi mişti corect corpul. Uite, lasă-mă să îţi arăt. 

Deși era cel mai vechi și mai nerușinat truc din carte, 
Dorian se aplecă peste ea şi își puse mâna pe mâna ei, pe cea 
cu care Celaena ţinea tacul. Apoi îi poziţionă degetele celei- 
lalte mâini pe lemn înainte de a-i cuprinde cu blândeţe 
incheietura. Spre disperarea lui, faţa i se încălzi. 

Ochii i se îndreptară către ai ei, iar, spre ușurarea lui, des- 
coperi că şi ea era la fel de roșie şi emoţionată ca și el, dacă 
nu chiar mai mult. 

- Dacă nu vei înceta să mă pipăi și nu vei începe să mă 
înveți, îţi voi scoate ochii şi ţi-i voi înlocui cu bilele astea 
de biliard. 

- Uite, tot ce trebuie să faci... O ghidă pas cu pas, iar ea 
lovi ușor bila. Se rostogoli într-un colț și căzu într-un buzu- 
nar. Dorian se retrase de lângă ea și rânji. Vezi? Dacă o faci 
cum trebuie, vei reuși. Încearcă din nou. El își ridică tacul. 
Ea îl privi cu superioritate, dar totuși se poziționă, ținti și 
lovi. Bila se rostogoli pe toată suprafața mesei, producând 
haos general. Dar măcar o atinsese. 

Dorian luă triunghiul și îl ridică în aer. 
- Ce zici de un joc? 


% 


Ceasul bătu ora două înainte de sfârșitul partidei. Dorian 
ordonase să li se aducă o multitudine de deserturi în toiul 
jocului și, deși Celaena protestase, infulecase o bucată mare 
de prăjitură cu ciocolată, iar apoi mâncase și jumătate din 
porția lui. 

El câștiga fiecare joc și totuși ea de-abia observa. Atâta 
timp cât lovea bila, totul se încheia cu o sfidare nerușinată. 
Când rata - ei, bine, nici măcar focurile iadului nu se puteau 
compara cu furia care izbucnea din gura ei. Dorian nu își 
putea aminti de când nu mai râsese atât de mult. 

Când nu tuna și fulgera, vorbeau despre cărți pe care 
le citiseră amândoi, iar când Celaena pălăvrăgea încontinuu, 
părea că nu mai vorbise de ani buni și îi era teamă că va 
amuţi din nou. Celaena era înspăimântător de inteligentă. 
ÎI înţelesese când el vorbise despre istorie sau politică - deși 
ea pretinsese că ura subiectul - și chiar știa multe despre 
teatru. Cumva, Dorian sfârși prin a-i promite că o va duce 
la o piesă de teatru după încheierea competiţiei. O tăcere 
stânjenitoare urmă după aceea, dar trecu la fel de repede. 

Dorian se prăbușise într-un fotoliu, odihnindu-și capul 
pe o mână. Ea stătea tolănită pe fotoliul din faţa lui, legă- 
nându-și picioarele pe un braţ, privind către foc, cu ochii pe 
jumătate închiși. 

- La ce te gândeşti? întrebă el. 


TRONUL DE CLEȘTAR 273 


- Nu ştiu, spuse ea. Își lăsă capul să cadă pe braţul foto- 
liului. Crezi că uciderile lui Xavier și ale celorlalți Campioni 
au fost intenţionate? 

- Poate. Asta schimbă situaţia? 

- Nu. Ea își legănă un braţ leneș în aer. Nu contează. 

Înainte ca el să poată întreba mai multe, ea adormi. 

Îşi dorea să ştie mai multe despre trecutul ei. Chaol îi spu- 
sese doar că venea din 'Terrasen și că familia ei era moartă. 
Nu avea nici cel mai mic indiciu despre cum fusese viaţa ei, 
cum devenise asasină, cum învățase să cânte la pian... Totul 
era un mister. 

Își dorea să afle totul despre ea. Își dorea ca ea să fie cea 
care îi spune. Dorian se ridică și se întinse. Puse tacurile în 
suport, aranjă bilele și se întoarse la asasina adormită. El o 
scutură cu blândeţe, iar ea gemu în semn de protest. 

- Poate că vrei să dormi aici, dar vei regreta amarnic 
de dimineață. 

De-abia deschizând ochii, Celaena se ridică şi merse către 
ușă. Când aproape se ciocni de tocul ușii, Dorian hotări că 
un braț călăuzitor i-ar fi de folos înainte de a sparge ceva. 
Încercând să nu se gândească la căldura pielii ei sub mâna 
sa, o ghidă către dormitor și o privi urcându-se în pat, unde 
se prăbuși peste pături. 

- Cărţile tale sunt acolo, mormăi ea arătând către o 
grămadă de lângă patul ei. El păşi ușor în cameră. Ea rămase 
nemișcată, cu ochii închiși. Trei lumânări ardeau în diverse 
locuri. Cu un oftat, el se îndreptă să le stingă înainte de a se 
apropia de patul ei. Oare dormea? 

- Noapte bună, Celaena! spuse el. Era pentru prima dată 
când i se adresa pe nume. Suna frumos. Ea mormăi ceva și 
rămase nemișcată. Un colier straniu licărea în jurul gâtului 
ei. Lui i se păru oarecum familiar, de parcă l-ar mai fi văzut 
inainte. Cu o ultimă privire, ridică mormanul de cărți și 
părăsi camera. 

Dacă devenea Campionul tatălui său și mai târziu își 
recâștiga libertatea, ar rămâne la fel? Sau aceasta era doar 
o faţadă pentru a obţine ceea ce își dorea? Dar el nu își 
putea imagina că ea se prefăcea. Nu voia să își imagineze că 
ea se prefăcea. 

Castelul era întunecat și tăcut în timp ce el se îndrepta 
către camera lui. 


CAPITOLUL. 29 


La testul din după-amiaza următoare, Celaena stătu în 
sala de antrenamente cu braţele încrucișate, privindu-l pe 
Cain duelându-se cu Mormânt. Cain știa cine era; toată 
prefăcătoria și reținerea ei fuseseră în zadar. Îl amuzase. 

Își incleștă maxilarul în timp ce Cain și Mormânt zburau 
in ring, duelându-se, săbiile lor zăngănind. Testul era destul 
de simplu: fiecare dintre ei primea un partener de duel, iar, 
dacă învingeau în acel duel, nu aveau de ce să se îngrijoreze 
cu privire la eliminare. Învinșii totuşi urmau să fie supuși 
judecății lui Brullo. Cine se descurca cel mai prost era trimis 
să îşi facă bagajele. 

Spre onoarea lui, Mormânt îi ţinea bine piept lui Cain, 
deşi Celaena îi putea vedea genunchii tremurând din pricina 
efortului. Nox, stând lângă ea, scrâșni din dinți când Cain 
atacă și îl împinse pe Mormânt înapoi. 

Cain zâmbea încontinuu, de-abia gâfâind. Celaena își în- 
cleștă pumnii, împungându-și coastele. Într-o fracțiune de 
secundă, Cain ajunse cu sabia la gâtul lui Mormânt, iar asa- 
sinul pătat de vărsat își dezveli dinţii cariaţi. 

- Excelent, Cain, spuse Brullo aplaudând. Celaena se 
forță să își controleze respiraţia. 

- Ai grijă, Cain, spuse Verin din spatele ei. Hoţul îi rånji. 
Nu fusese încântată când o anunţțaseră că se va duela cu 
Verin. Dar cel puţin nu era Nox. Micuța doamnă vrea o 
bucăţică din tine. 

- Măsoară-ţi vorbele, Verin, îl avertiză Nox, ochii săi 
cenușii arzând. 

— Ce? spuse Verin. Acum ceilalți Campioni - și restul lu- 
mii — se întorceau către ei. Pelor, care stătuse prin preajmă, se 
retrase cu câțiva pași. O mișcare inteligentă. O aperi, nu-i așa? 
îl tachină Verin pe Nox. Asta este înţelegerea? Ea își desface 
picioarele, iar tu îi păzești spatele în timpul antrenamentelor? 

- Tacă-ţi gura, porc afurisit! izbucni Celaena. Chaol și 
Dorian plecară din locul unde amândoi stătuseră rezemaţi 
de perete, apropiindu-se de ring. 

— Sau ce? spuse Verin apropiindu-se de ea. Nox se în- 
cordă, ducându-și mâna către sabie. 

Dar Celaena refuză să dea înapoi. 

— Sau îţi smulg limba. 

- Destul! se răsti Brullo. Rezolvaţi problema în ring. 
Verin. Lillian. Acum! 

Verin îi aruncă un zâmbet viclean, iar Cain îl bătu pe 
spate când păși în cercul desenat cu cretă, scoțându-și sabia. 

Nox puse o mână pe umărul ei, iar cu colţul ochiului 
Celaena îi spionă pe Chaol și Dorian privind-o de aproape. 
Îi ignoră. 

Era suficient. Gata cu prefăcătoria și umilinţa. Gata 
cu Cain. 

Verin își ridică sabia, îndepărtându-și cârlionții blonzi 
din ochi. 

- Să vedem ce poţi, spuse el. 

Ea păși furioasă înainte, cu sabia încă în teacă, la șold. 
Rânjetul lui Verin se lărgi ridicându-și arma. 

Atacă, dar Celaena lovi, izbindu-și pumnul în braţul său, 
zburându-i sabia din mână. În aceeași secundă, palma ei 
flancă braţul lui stâng. În timp ce el se clătina, Celaena ridică 
piciorul, iar ochii lui Verin se bulbucară când îi izbi pieptul 
din plin. Lovitura îl propulsă în aer, iar trupul trosni la 
impactul cu podeaua, dincolo de linia albă, eliminându-l 
instantaneu. Tăcerea căzu peste intreaga sală. 

— Îndrăzneşte să mai râzi de mine, scuipă ea către Verin, 
şi data viitoare voi face asta cu sabia. Se întoarse cu spatele 
către el și întâlni privirea stinsă a lui Brullo. Uitaţi o lecţie 
pentru dumneavoastră, Maestre al Armelor, spuse ea tre- 
când pe lângă el. Daţi-mi bărbaţi adevăraţi cu care să mă 
lupt. Atunci poate mă voi deranja să încerc. 

Înaintă pe lângă Nox cel cu un rânjet imens pe chip și se 
opri înaintea lui Cain. Îi privi chipul - un chip care ar fi 
putut fi frumos dacă nu ar fi fost un nenorocit - și îi zâmbi 
dulce și veninos. 

— lată-mă, spuse ea îndreptându-și umerii. Doar un căţel 
de companie. 

Ochii negri ai lui Cain scânteiară. 

- Tot ce aud sunt schelălăieli. 

Celaena își suprimă dorința de a scoate sabia. 

- Să vedem dacă le vei mai auzi când voi câștiga compe- 
tiţia asta. Înainte ca el să poată scoate vreun cuvânt, ea merse 
la masa cu apă. 

Nox fu singurul care îndrăzni să îi vorbească după aceea. 
A . w . . w 
In mod surprinzător, nici Chaol nu o mustră. 


>% 


Când ajunse În siguranță În camera sa, după test, Celaena 
privi fulgii de zăpadă suflând dinspre dealurile de dincolo 
de Rifthold. Zburau către ea, vestitori ai furtunii care urma 
să vină. Soarele târziu al după-amiezii, captiv în spatele unui 
perete de plumb, păta norii cu un cenușiu gălbui, făcând 
cerul neobişnuit de luminos. Părea ireal, ca şi cum orizontul 
ar fi dispărut în spatele dealurilor. Celaena era naufragiată 
într-o lume de cleştar. 

Se îndepărtă de fereastră, dar se opri înaintea tapiseriei și 
a imaginii reginei Elena. Își dorise adeseori să aibă parte de 
aventură, de vrăji, de regi ticăloşi. Dar nu știa că va fi așa — 
o luptă pentru libertatea ei. Şi întotdeauna își imaginase că 
cineva o va ajuta — un prieten loial sau un soldat cu un 
singur braţ, ceva de genul ăsta. Nu îşi închipuise că va fi atât 
de... singură. 

Îşi dorea ca Sam să fi fost acolo, cu ea. El ştiuse întot- 
deauna ce să facă, întotdeauna îi păzise spatele, indiferent 
dacă ea voia sau nu asta. Ar fi dat orice - orice pe lume - să 
il aibă lângă ea. 

Ochii îi ardeau, iar Celaena își puse o mână peste amuletă. 
Metalul era cald sub degetele sale - liniștitor, într-un fel. Făcu 
un pas înapoi pentru a studia mai bine întreaga tapiserie. 

În centru era un cerb, magnific și viril, privind pieziș 
către Elena. Simbolul casei regale al Terrasenului, al rega- 
tului pe care Brannon, tatăl Elenei, îl ridicase. Un memento 


TRONUL DE CLEȘTAR 279 


al faptului că, deși Elena devenise regina Adarlanului, ea 
incă aparținea Terrasenului. Asemenea Celaenei, indiferent 
unde ar fi mers Elena, indiferent cât de departe, Terrasen 
avea întotdeauna o parte din inima ei. 

Celaena ascultă vântul urlând. Cu un suspin, scutură din 
cap şi se îndepărtă. 

„Găseşte răul din castel... Dar singurul rău adevărat din 
lumea asta este bărbatul care o conduce.“ 


x 


În partea cealaltă a castelului, Kaltain Rompier aplauda 
ușor în timp ce o trupă de acrobaţi își încheia numărul. Re- 
prezentaţia se terminase, în sfârșit. Nu îi plăcea să privească 
țărani ţopăind de colo-colo în culori aprinse, dar reginei 
Georgina îi plăcea şi o invitase să stea lângă tron astăzi. Era o 
onoare și totul fusese aranjat prin intermediul lui Perrington. 

Perrington o dorea; ea ştia asta. Iar, dacă ea insista, îl 
putea face cu ușurință să se ofere şi să o transforme în ducesa 
lui. Dar ducesă nu era suficient - nu când Dorian era încă 
necăsătorit. Capul îi vuise în ultima săptămână, iar astăzi în 
urechi parcă îi răsunau neincetat cuvintele: Nu este suficient. 
Nu este suficient. Nu este suficient. Chiar și în somn, durerea 
se strecura, transformându-i visele în coşmaruri atât de 
intense încât atunci când se trezea nu își putea aminti unde 
se afla. 

- Cât de încântător, Majestate, spuse Kaltain în timp ce 
acrobaţii îşi adunau calabalacul. 

- Da, a fost foarte captivant, nu-i așa? Ochii verzi ai re- 
ginei erau luminoşi, iar ea îi zâmbi lui Kaltain. Chiar în acel 

moment capul lui Kaltain fu străpuns de un junghi de du- 
rere atât de puternic încât își încleştă pumnii, ascunzându-i 
in faldurile rochiei de culoarea mandarinei. 

- Mr-aş fi dorit să îl fi putut vedea și prinţul Dorian, reuşi 
ea să spună. Înălțimea Sa mi-a spus chiar ieri cât de mult îi 
place să vină aici. Minciuna era suficient de nevinovată şi 
cumva îi domoli durerea de cap. 

- Dorian a spus asta? Regina Georgina ridică o sprân- 
ceană roşcată. 

- Asta o surprinde pe Majestatea Voastră? 

Regina îşi puse o mână pe piept. 

— Credeam că fiul meu are o aversiune faţă de lucrurile astea. 

- Majestate, șopti ea, juraţi să nu spuneţi un cuvânt? 

- Un cuvânt despre ce? șopti regina. 

- E1, bine, prinţul Dorian mi-a spus ceva. 

- Ce ţi-a spus? Regina atinse braţul lui Kaltain. 

- Mi-a spus că motivul pentru care nu vine atât de des 
aici este pentru că este destul de timid. 

Regina se retrase, lumina din ochii săi stingându-se. 

- O, mi-a spus asta de o sută de ori. Speram că îmi vei 
spune ceva interesant, Lady Kaltain. Cum ar fi dacă şi-a găsit 
o tânără pe care o place. 

Chipul lui Kaltain se încinse, iar capul îi pulsă fără milă. 
Și-ar fi dorit pipa, dar mai rămăseseră câteva ore din această 
sesiune a curţii şi nu se cădea să plece înaintea Georginei. 

- Am auzit, spuse regina șoptit, că există o tânără dom- 
Niță, dar nimeni nu ştie cine este! Sau cel puţin când îi aud 
numele, nu le este familiar! O cunoşti? 

- Nu, Majestate. Kaltain se luptă să nu permită frustrări 
să o dea de gol. 

— Ce păcat. Speram că tu, dintre toți oamenii, vei ști. Eşti 
O fată atât de inteligentă, Kaltain. 

- Vă mulţumesc, Majestate. Sunteţi prea amabilă. 

- Prostii. Sunt un critic excelent al caracterelor; am ştiut 
cât de extraordinară ești din clipa în care ai sosit la castel. 
Doar că eşti potrivită pentru îndemânarea lui Perrington. 
Ce păcat că nu l-ai cunoscut întâi pe Dorian al meu! 

Nu este suficient, nu este suficient, cânta durerea. Aceasta 
era şansa el. 

- Chiar dacă s-ar fi întâmplat astfel, chicoti Kaltain, cu 
siguranță Majestatea Voastră nu ar fi aprobat - sunt mult 
prea umilă pentru atenţia fiului dumneavoastră. 

- Frumuseţea ta compensează pentru condiția modestă. 

- Vă mulţumesc, Majestate. Inima lui Kaltain bătea iute. 

Dacă regina îi dădea aprobarea ei... Kaltain de-abia putea 
gândi în timp ce regina se cuibări pe tron şi bătu de două 
ori din palme. Muzica începu. Kaltain nu o auzea. 

Perrington îi dăruise pantofii. Acum era rândul ei să 
danseze. 


CAPITOLUL 30 


- Nu te concentrezi. 

- Ba da! spuse Celaena printre dinţi, trăgând coarda arcu- 
lui şi mai în spate. 

- Atunci, dă-i drumul, spuse Chaol indicând către o ţintă 
indepărtată de pe peretele opus al coridorului părăsit. O 
distanţă scandaloasă pentru oricine, cu excepţia ei. Să te văd 
nimerind-o pe asta. 

Fa îşi dădu ochii peste cap şi îşi îndreptă ușor umerii. Coar- 
da arcului îi vibră în mână, iar ea ridică uşor vârful săgeţii. 

- Vei lovi peretele din stânga, spuse el încrucișându-și 
braţele. 

- Te voi lovi pe tine în cap dacă nu taci din gură. Își în- 
toarse capul pentru a-i întâlni privirea. Chaol ridică din 
sprâncene, iar ea, încă privindu-l, zâmbi cu răutate în timp 
ce dădu drumul săgeţii. 

Șuieratul zborului săgeții umplu coridorul de piatră îna- 
inte de bubuitura surdă a impactului. Dar ei rămaseră pri- 
vindu-se unul pe celălalt. Sub ochii lui erau urme palide de 
violet — nu dormise deloc în cele trei săptămâni de la moar- 
tea lui Xavier? 

În mod sigur nici ea nu dormise bine. Fiecare zgomot o 
trezea, iar Chaol încă nu descoperise cine i-ar putea vâna pe 

Campioni unul câte unul. Pentru ea nu conta prea mult 
cine, ci mai degrabă cum - cum îi alegea criminalul? Nu era 
niciun tipar; cinci erau morți şi nu exista nicio legătură între 
ei, cu excepția competiţiei. Ea nu mai văzuse și altă scenă a 
crimei pentru a determina dacă semnele Wyrd fuseseră pic- 
tate și acolo cu sânge. Celaena oftă, relaxându-și umerii. 

- Cain știe cine sunt, spuse ea încet, plecându-și fruntea. 

Chipul lui rămase inexpresiv. 

- Cum? 

- Perrington i-a spus lui. Iar el mi-a spus mie. 

- Când? Nu îl mai văzuse niciodată atât de serios. Ceva 
inlăuntrul ei o făcu să se încordeze. 

- Acum câteva zile, minţi ea. Trecuseră săptămâni de la 
confruntarea lor. Eram în grădină cu Nehemia - cu găr- 
zile mele, nu te îngrijora —, iar el ne-a abordat. Ştie totul 
despre mine și ştie că nu dau tot ce pot când suntem cu cei- 
lalu Campioni. 

— Ţi-a dat de înţeles că ceilalți Campioni ştiu despre tine? 

- Nu, spuse ea. Nu cred că ştiu. Nox habar nu are. 

Chaol puse o mână pe mânerul sabiei sale. 

- Totul va fi bine. Elementul-surpriză a dispărut, atâta 
tot. Tot îl vei învinge pe Cain în dueluri. 

Fa zâmbi timid. 

— Ştii, începe să sune de parcă tu chiar ai crede în mine. 
Mai bine ai avea grijă. 

El începu să spună ceva, dar pași grăbiţi răsunară dinspre 
un colţ al coridorului, iar el tăcu. Două gărzi se opriră şi îi 
salutară. Chaol le permise un moment de respiro înainte 
de a spune: 

- Da? 

Una din gărzi, un bărbat mai în vârstă cu părul rar, salută 
pentru a doua oară și spuse: 

- Căpitane, este nevoie de tine. 

Deşi trăsăturile sale rămaseră indiferente, umerii lui 
Chaol se îndreptară, iar bărbia i se înălță ușor. 

— Ce s-a întâmplat? spuse el, puţin cam prea grăbit pentru 
a părea neîngrijorat. 

- Încă un cadavru, răspunse gardianul. Pe coridorul 
servitorilor. 

Cel de-al doilea gardian, un bărbat zvelt cu o înfățișare 
fragilă, era groaznic de palid. 

— Ai văzut cadavrul? îl întrebă Celaena. Gardianul încu- 
viință. Cât de proaspăt? 

Chaol îi aruncă o privire aspră. 

- S-ar părea că este de noaptea trecută - sângele este pe 
jumătate uscat, spuse gardianul. 

Privirea lui Chaol era distantă. Gândind - încerca să îşi 
dea seama ce era de făcut. Se îndreptă. 

— Vrei să dovedeşti cât de bună eşti? o întrebă el. 

Ea îşi puse mâinile în şolduri. 

— Chiar crezi că este nevoie să fac asta? 

F] le făcu semn gărzilor să îi conducă la locul faptei. 

- Vino cu mine, îi spuse el peste umăr și — în ciuda cada- 
vrului — ea zâmbi uşor şi îl urmă. 

În timp ce se îndepărtau, Celaena se întoarse pentru a 
privi ţinta. 

Chaol avusese dreptate. Ratase centrul cu zece centi- 
metri — la stânga. 

Din fericire, cineva stabilise un fel de ordine înainte de 
sosirea lor. Chiar şi astfel, Chaol fu nevoit să îşi croiască 
drum printr-o mulțime de gărzi şi servitori, Celaena urmân- 
du-l îndeaproape. Când ajunseră la marginea mulţimii și 
zăriră cadavrul, mâinile asasinei îi căzură pe lângă corp, 
sleite de puteri. Chaol injură cu o violență impresionantă. 

Celaena nu ştiu încotro să privească mai întâi. La cada- 
vru, cu pieptul răvășit şi craniul golit, la urmele de gheare 
scobite în podea sau la cele două semne Wyrd trasate cu 
cretă de-o parte şi de alta a trupului. Sângele îi îingheță în 
vene. Acum nu mai putea nega legătura lor. 

Mulțimea continuă să vorbească în timp ce căpitanul se 
apropie de cadavru, apoi se întoarse către una din gărzile 
care îl priveau. 

- Cine este? întrebă el. 

- Verin Ysslych, spuse Celaena înainte ca gardianul să răs- 
pundă. Ar fi recunoscut părul cârlionțat al lui Verin oriunde. 
Verin fusese în fruntea grupului încă de la începutul com- 
petiţiei. Orice îl ucisese... 

- Ce fel de animal lasă asemenea urme? îl întrebă ea pe 
Chaol, dar nu era nevoie să îi audă răspunsul pentru a şti că 
bănuiala lui era la fel de bună precum a ei. Urmele de gheare 
erau adânci — cel puţin doi centimetri. Ea se aplecă lângă una 
Şi îşi trecu degetul peste marginea interioară. Era zimţată, 
dar perfect brăzdată în podeaua de piatră. Încruntată, Celaena 
privi şi celelalte urme de gheare. 


286 SARAH]. MAAS 


- Nu e strop de sânge în urmele astea de gheare, spuse 
ea, privind peste umăr către Chaol. El îngenunche lângă ea. 
Sunt curate. 

- Ceea ce înseamnă că? 

Fa se încruntă din nou, luptându-se cu fiorul ce îi stră- 
bătu braţele. 

- Orice a făcut asta și-a ascuţit ghearele înainte de a-l eviscera. 

— Şi de ce este asta important? 

Fa dădu din cap. 

- Torţele alea de pe perete sunt arse aproape în intre- 
gime. Nu există semne că ar fi fost stinse înainte de atac, nici 
urme de apă cu funingine. Dacă Verin a murit noaptea tre- 
cută, atunci torţele acelea încă ardeau când s-a întâmplat. 

- Şi? 

- Şi priveşte coridorul ăsta. Cea mai apropiată ușă se află 
la cincisprezece metri în josul culoarului, iar cel mai apropiat 
colț puţin mai departe de atât. Dacă torțele alea ardeau... 

- Atunci, Verin ar fi văzut orice l-ar fi atacat înainte de 
a ajunge în punctul ăsta. 

- Atunci, de ce să se apropie de atacator? întrebă ea mai 
mult pentru sine. Dacă nu a fost un animal, ci o persoană? 
Și dacă acea persoană l-a imobilizat pe Verin suficient de 
mult timp pentru ca mai apoi să cheme creatura? Arătă către 
picioarele lui Verin. Acelea sunt tăieturi exacte în jurul glez- 
nelor sale, continuă ea. Tendoanele i-au fost tăiate cu un 
cuțit pentru a-l împiedica să fugă. 

Celaena se apropie de corp, având grijă să nu șteargă 
semnele Wyrd de lângă el în timp ce ridică mâna rece și 
rigidă a lui Verin. 

— Uită-te la unghiile lui, spuse ea înghițind în sec. Vârfu- 
rile sunt crăpate și fărâmițate. Apoi îşi folosi propriile un- 
ghii pentru a scrijeli pământul de sub unghiile lui şi îl intinse 
în palma sa. Vezi? Întinse mâna pentru ca Chaol să observe. 
Praf şi bucăţi de piatră. Trase într-o parte braţul lui Verin, 
dezvăluind linii palide în piatra de dedesubt. Urme de un- 
ghii, continuă Celaena. Era disperat să scape, să se târască, 
dacă era necesar, chiar cu ajutorul unghiilor. Verin era în 
viaţă în tot timpul în care chestia aia şi-a ascuţit ghearele pe 
podeaua de piatră în timp ce stăpânul ei privea. 

— Şi ce înseamnă asta? 

Ea afişă un zâmbet sinistru. 

- Înseamnă că eşti într-un mare bucluc. 

Și, în timp ce Chaol păli, Celaena realiză că ucigașul 
Campionilor și forța malefică misterioasă a Elenei puteau 
fi unul și același. 


Aşezată la masă, Celaena răsfoi cartea. 

Nimic, nimic, nimic. Scrută pagină după pagină în căuta- 
rea celor două semne Wyrd ce fuseseră trasate lângă trupul 
lui Verin. Trebuia să existe o legătură. 

Se opri când dădu peste o hartă a Erileei. Hărțile o inte- 
resaseră întotdeauna; era ceva fascinant în a-și cunoaşte 
locul exact în relaţie cu ceilalți de pe pământ. Trecu cu 
blândeţe un deget peste coasta estică. Începu în sud - în 
Banjali, capitala Erileii —, apoi urcă şerpuind către Rifthold. 
Apoi degetul ei călători peste Meah, apoi spre nord şi peste 
Orynth, apoi înapoi, înapoi către mare, spre coasta Soriană, 

iar în cele din urmă spre capătul continentului și către 
Marea Nordului. 

Privi Orynthul, acel oraș al luminilor și învățăturii, perla 
Erileei şi capitala 'Terrasenului. Oraşul ei natal. Celaena 
inchise cartea. 

Aruncând o privire prin cameră, asasina oftă adânc. Când 
reuşi să adoarmă, visele îi fură bântuite de bătălii străvechi, 
de săbii, de semne Wyrd care pluteau deasupra capului ei şi 
o orbeau cu nuanțele lor stridente. Putea vedea armura stră- 
lucitoare a nemuritorilor Fae şi a războinicilor muritori, 
putea auzi clinchetul scuturilor şi mârâielile bestiilor feroce 
şi putea simți mirosul sângelui și al cadavrelor descompuse 
din jurul ei. Carnagiul o urmări dincolo de somn. Asasina 
Adarlanului tresări. 

- O, ce bine. Speram că ești încă trează, spuse prinţul 
moştenitor, iar Celaena sări din locul ei, văzându-l pe Dorian 
apropiindu-se. Părea obosit și puţin ciufulit. 

Ea deschise gura, apoi clătină din cap. 

- Ce faci aici? Este aproape miezul nopţii, iar eu am un 
test mâine. Nu putea nega că se simţea ușurată că el era 
acolo — criminalul părea să-i atace pe Campioni când aceștia 
erau singuri. 

— Ai trecut de la literatură la istorie? Dorian studie cărțile 
de pe masă. O scurtă istorie a Erileei moderne, citi el. Simboluri 
și putere. Cultura şi Obiceiurile Eyllwe. Ridică o sprânceană. 

- Citesc ce îmi place. 

Fl se prăbuși în fotoliul de lângă ea, picioarele lui atingân- 
du-se de ale fetei. 

- Există vreo legătură între ele? 

- Nu. 

Nu era chiar o minciună, deşi sperase că va găsi în toate 
câte ceva despre semnele Wyrd sau despre ceea ce însemnau 
lângă un cadavru. 

- Presupun că ai auzit despre moartea lui Verin, conti- 
nuă ea. 

- Desigur, spuse el, o expresie furioasă străbătându-i 
chipul frumos. 

Celaena era mult prea conştientă de cât de aproape era 
piciorul lui, dar nu se putea convinge să îl retragă pe al ei. 

— Şi nu ești deloc îngrijorat că atâţia Campioni au fost 
ucişi cu brutalitate de bestia sălbatică a cuiva? 

Dorian se aplecă, ochii săi fiind fixaţi pe ai ei. 

- Toate crimele acelea s-au petrecut pe coridoare întune- 
cate și izolate. Tu nu ești niciodată fără gărzi, iar aparta- 
mentul tău este bine supravegheat. 

- Nu îmi fac griji pentru mine, spuse ea tăios, retrăgân- 
du-se puţin. Lucru care nu era în întregime adevărat. Cred 
doar că toate aceste evenimente se reflectă într-un mod 
negativ asupra stimatului tău tată. 

- Când a fost ultima dată când te-ai deranjat să te îngri- 
jorezi pentru reputaţia „stimatului“ meu tată? 

- De când am devenit Campionul fiului său. Așa că poate 
ar trebui să aloci câteva resurse adiționale rezolvării acestor 
crime, înainte de a câştiga această competiție absurdă doar 
pentru că am rămas ultima în viaţă. 

— Alte cereri? întrebă el, încă suficient de aproape pentru 
ca buzele ei să le atingă pe ale lui dacă îndrăznea. 

- Te voi anunţa dacă îmi va mai veni vreo idee. Ochii li 
se întâlniră. Un zâmbet timid apăru pe chipul Celaenei. Ce 
fel de bărbat era prinţul moștenitor? Deşi nu voia să recu- 
noască, era bine să aibă pe cineva în preajmă, chiar dacă acel 
cineva era un Havilliard. 

Celaena alungă urmele de gheare și cadavre fără creier 
din gândurile ei. 

- De ce ești atât de răvășit? A încercat Kaltain să pună 
gheara pe tine? 

- Kaltain? Din fericire, nu recent. Dar ce zi groaznică am 
avut! Căţeii sunt corcituri şi... îşi puse capul în mâini. 

- Căţea» 

- Una dintre căţelele mele a fătat nişte corcituri. Înainte 
erau prea mici pentru a-ți da seama. Dar acum... Ei, bine, 
speram să fie de rasă pură. 

- Vorbim despre câini sau femei? 

- Ce ai prefera? Dorian îi oferi un zâmbet diabolic. 

- Of, taci din gură, mârâi ea, iar el chicoti. 

- De ce, dacă îmi permiţi întrebarea, eşti tu atât de răvă- 
şită? Zâmbetul lui şovăi. Chaol mi-a spus că azi te-a dus să 
vezi cadavrul; sper că nu a fost prea traumatizant. 

- Deloc. Doar că nu am dormit prea bine. 

A 

- Nici eu, recunoscu el. Îşi îndreptă umerii. Ai vrea să 
cânţi la pian pentru mine? 

Celaena lovi cu piciorul în podea, întrebându-se cum de 
trecuse la un subiect atât de diferit. 

- Desigur că nu. 

— Ai cântat minunat. 

- Dacă aş fi ştiut că cineva mă spionează, nu aș fi cân- 
tat deloc. 

- De ce este cântatul atât de personal pentru tine? Dorian 
se lăsă pe spate în fotoliu. 

- Nu pot auzi sau cânta muzică fără să... Of, las-o baltă. 

- Nu, spune-mi ce voiai să zic. 

- Nimic interesant, spuse ea adunând cărțile de pe masă. 

- Îşi răscoleşte amintirile? 

Ea îl privi, căutând orice semn de batjocură. 

- Uneori. 

- Amintiri despre părinţii tăi? Dorian se ridică pentru a 
O ajuta cu cărțile rămase. 

Celaena se opri brusc. 

- Nu pune întrebări stupide. 

- Îmi pare rău că mă bag. 

Celaena nu răspunse. Uşa din mintea ei care fusese încu- 
iată în tot timpul acesta se întredeschise la întrebarea lui, iar 
acum încerca cu disperare să o închidă. Văzându-i chipul, 
văzându-l atât de aproape de ea... Ușa se închise, iar ea ră- 
suci cheia. 

- Doar că, spuse el, inconștient de lupta ce tocmai avusese 
loc în sufletul Celaenei, doar că nu știu nimic despre tine. 

— Sunt o asasină. Bătăile inimii i se domoliră. Asta este tot 
ce trebuie să știi. 

- Da, spuse el oftând. Dar de ce este atât de greșit că 
vreau Să știu mai multe? De exemplu, cum ai devenit asa- 
sină... Și cum era viaţa ta înainte de asta. 

- Nu este interesant. 

- Mie nu mi s-ar părea plictisitor. Ea nu spuse nimic. Te 
rog? O întrebare - şi promit, nimic prea delicat. 

Celaena privi confuză spre masă. Ce rău putea provoca 
o întrebare? Putea alege să nu îi răspundă. 

- Foarte bine, spuse ea. 

El rânji. 

- Am nevoie de o clipă pentru a mă gândi la una bună! 
Ea își dădu ochii peste cap, dar se așeză în fotoliu. După câ- 
teva secunde, el întrebă: De ce iți place atât de mult muzica? 

Ea se încruntă. 

- Ai spus nimic prea delicat, zise Celaena. 

— Asta ţi se pare indiscreţie? Este ca și cum te-aș întreba 
de ce îţi place să citeşti. 

- Nu, nu. Întrebarea asta este în regulă. Expiră profund 
ŞI privi către masă. Îmi place muzica, spuse ea încet, pen- 
tru că, atunci când o aud, eu... eu mă pierd în mine, dacă 
are vreun sens. Devin pustie și completă în același timp şi 
pot simţi întreg universul clocotind în jurul meu. Când 
cânt, eu nu... măcar pentru o clipă, nu distrug. Creez. Își 
mușcă buza. Când eram mică, îmi doream să fiu un tămă- 
duitor. Ridică din umeri. Muzica îmi aminteşte de acel 
sentiment. Râse pentru sine. Nu am spus nimănui asta 
niciodată, recunoscu ea, apoi îl zări pe Dorian zâmbind. 
Nu râde de mine. 

FEl clătină din cap, ștergându-și zâmbetul de pe buze. 

- Nu râd de tine... nu sunt... 

- Obişnuit să auzi oamenii vorbind din inimă? 

- Păi, da. 

Celaena zâmbi uşor. 

- Acum este rândul meu. Există restricții? 

- Nu. Dorian își puse mâinile la ceafă. Nu sunt nici pe 
jumătate la fel de secretos ca tine. 

Ea se strâmbă în timp ce se gândi la o întrebare. 

- De ce nu eşti căsătorit încă? 

- Căsătorit? Am nouăsprezece ani! 

- Da, dar eşti prinţul moştenitor. 

Dorian îşi încrucișă braţele. Ea încercă să nu observe 
mușchii care tocmai i se umflaseră pe sub materialul cămă- 
şii lui. 

- Pune-mi altă întrebare. 

- Vreau să aud răspunsul tău. Trebuie să fie interesant 
dacă te opui cu atâta ardoare. 

El privi către fereastră şi la zăpada ce viscolea dincolo 
de ea. 

- Nu sunt căsătorit, spuse el încet, pentru că nu pot su- 
porta ideea de a mă căsători cu o femeie inferioară mie în in- 
teligenţă și spirit. Ar însemna moartea sufletului meu. 

- Căsătoria este un contract legal, nu o chestie sacră. Ca 
prinţ moştenitor, ar fi trebuit să renunţi la asemenea no- 
țiuni visătoare. Ce se va întâmpla dacă ți se va impune să te 
căsătoreşti de dragul unei alianţe? Ai porni un război de 
dragul idealurilor tale romantice? 

- Nu e aşa. 

- Nu? Tatăl tău nu ți-ar ordona să te căsătoreşti cu vreo 
prinţesă doar pentru a-şi întări regatul? 

- Tatăl meu are o armată la dispoziție pentru asta. 

- Ai putea cu ușurință să iubeşti o altă femeie pe ascuns. 
Căsătoria nu inseamnă că nu poți iubi alți oameni. 

Ochii lui de safir licăriră. 

- Te căsătoreşti cu persoana pe care o iubeşti, şi cu ni- 
meni altcineva, spuse el, iar ea râse. Razi de mine! Îmi râzi 
în față! 

- Meriţi asta pentru asemenea gânduri ridicole! Eu am 
vorbit din suflet; tu vorbeşti doar din egoism. 

- Eşti uimitor de critică. 

- Care mai este rostul minţii dacă nu o folosim pentru 
a critica? 

- Care mai este rostul unei inimi dacă nu o foloseşti pen- 
tru a-i cruța pe alţii de criticile dure ale minții tale? 

- O, bine spus, Înălțimea Ta! El o privi supărat. Ei, haide, 
nu te-am rănit atât de tare. 

— Ai încercat să îmi distrugi visurile şi idealurile. Nu e 
de-ajuns că trebuie să suport asta din partea mamei? Eşti 
doar nemiloasă. 

- Sunt practică. Există o diferenţă. Iar tu eşti prințul moş- 
tenitor al Adarlanului. Te afli în postura în care este posibil 
ca tu să poţi schimba Erilea în bine. Ai putea ajuta la crearea 
unei lumi în care nu este nevoie de iubire adevărată pentru 
a asigura un final fericit. 

— Și ce fel de lume ar trebui să creez pentru ca asta să se 
intâmple? 

- O lume în care oamenii sunt propriii stăpâni. 

- Vorbeşti de anarhie şi trădare. 

- Nu vorbesc de anarhie. Poţi să mă numesti trădătoare 
dacă vrei, deja am fost condamnată ca asasin. 

El veni mai aproape de ea, iar degetele lui le atinseră uşor 
pe ale ei - aspre, calde și rigide. 

- Nu poți rezista tentaţiei de a răspunde la tot ceea ce 
spun, nu-i așa? Celaena se simţea neliniștită, dar în același 
timp teribil de calmă. Ceva prindea viaţă și se domolea în 
privirea lui. Ochii tăi sunt foarte stranii, spuse Dorian. Nu 
am mai văzut vreunii de un auriu atât de luminos. 

- Dacă încerci să mă impresionezi prin lingușire, mă tem 
că nu va funcționa. 

- Pur şi simplu am observat asta; nu am niciun plan. 
Dorian își privi mâna, încă atingând-o pe a ei. De unde ai 
inelul acesta? 

Fa strânse pumnul şi îşi feri mâna de atingerea prințului. 
Ametistul inelului său strălucea în lumina focului. 

- Este un cadou. 

- Din partea cur? 

— Asta nu te priveşte pe tine. 

Fl ridică din umeri, deşi ea era suficient de inteligentă 
incât să nu îi spună de la cine îl primise, de fapt, ştia că lui 
Chaol nu i-ar plăcea ca Dorian să ştie. 

— Mi-ar plăcea să ştiu cine dăruieşte inele Campionului meu. 

Felul în care gulerul jachetei sale negre îi acoperea gâtul 
o făcea incapabilă să stea locului. Celaena își dorea să îl 
atingă, să poată urmări cu degetul linia dintre pielea lui 
bronzată şi tivul auriu al materialului. 

- Biliard? întrebă ea ridicându-se în picioare. Mi-ar prinde 
bine încă o lecţie. Celaena nu aşteptă răspunsul lui în timp 
ce se îndreptă către camera de jocuri. Își dorea cu ardoare să 
stea aproape de el și să îşi simtă pielea caldă sub respirația lui. 
Îi plăcea asta. Mai grav decât atât, realiză ea, îl plăcea pe el. 


> 


Chaol îl privea pe Perrington luând cina în salonul de zi. 
Când îl abordase pe duce cu privire la moartea lui Verin, 
acesta nu păruse deranjat. Chaol îşi aruncă privirea peste 
salonul cavernos; de fapt, majoritatea sponsorilor Campionilor 
erau cam la fel. Idioți. Dacă Celaena chiar avea dreptate, 
atunci oricine era responsabil pentru moartea Campionilor 
se putea afla printre ei. Dar cine dintre membrii consiliului 
regelui ar fi atât de disperat să câștige încât să recurgă la 
asemenea crime? Chaol îşi întinse picioarele sub masă și își 
reorientă atenţia asupra lui Perrington. 

Observase cum ducele se folosise de statura şi de titlul 
său pentru a câștiga aliaţi pentru consiliul regelui și pentru 
a-i împiedica pe rivali să îl provoace. Dar nu manevrele sale 
captaseră atenţia Căpitanului Gărzii în această seară. De 
fapt, fu momentul dintre rânjete și râsete, când o umbră 
traversă chipul ducelui. Nu era o expresie de furie sau 
dezgust, ci un văl care îi umbrea ochii. Fusese atât de straniu 
incât, atunci când Chaol îl observă prima dată, își prelungi 
cina doar pentru a vedea dacă se întâmplă din nou. 

Câteva momente mai târziu, se întâmplă. Ochii lui 
Perrington se întunecară, iar chipul îi deveni transparent, 

de parcă ar fi văzut totul în lume exact cum era și nu găsea 
motiv de bucurie sau amuzament în asta. Chaol se rezemă 
de spătarul scaunului său, bând din paharul cu apă. 

Ştia puţine despre duce şi niciodată nu avusese încredere 
totală în el. Nici Dorian, în special după toată discuţia 
despre folosirea Nehemiei pe post de ostatic pentru a-i con- 
vinge pe rebelii din Eyllwe să coopereze. Dar ducele era cel 
mai de încredere consilier al regelui și nu oferise niciun 
motiv de îndoială, în afară de credinţa aprigă în dreptul 
Adarlanului de a cuceri. 

Kaltain Rompier stătea la câteva scaune distanță. Sprân- 
cenele lui Chaol se ridicară ușor. Și privirea ei era aţintită 
asupra lui Perrington, însă nu plină de dor, ci într-o contem- 
plare rece. Chaol se întinse din nou, ridicându-și mâinile dea- 
supra capului. Unde era Dorian? Prinţul nu venise la cină, 
nu era nici la cuștile câinilor, cu căţeaua și puii ei. Privirea 
lui se reintoarse către duce. lată umbra - pentru o clipă! 

Ochii lui Perrington căzură pe inelul negru de pe mâna 
lui stângă şi se întunecară, ca și cum pupilele sale s-ar fi 
dilatat și ar fi cuprins întreg ochiul. Apoi dispăru - ochii lui 
reveniră la normal. Chaol privi către Kaltain. Oare obser- 
vase şi ea strania schimbare? 

Nu - privirea ei era neschimbată. Nici urmă de uimire 
sau surprindere. Privirea ei deveni goală, de parcă ar fi fost 
mai preocupată de cum s-ar potrivi jacheta lui cu rochia sa. 
Chaol se întinse și se ridică, terminându-și mărul în timp ce 
părăsi sala de mese. Oricât de straniu ar fi fost, deja avea multe 
lucruri pentru care să se îngrijoreze. Ducele era ambițios, 

dar cu siguranță nu reprezenta o amenințare pentru castel 
. .. w°’ A w A . v . w .. 

sau locuitorii săi. Însă, în timp ce Căpitanul Gărzii mergea 

spre camera sa, nu putea scăpa de sentimentul că ducele 

Perrington îl studiase. 


CAPITOLUL 31 


Cineva stătea la capătul patului ei. 

Celaena ştiu asta cu mult înainte de a deschide ochii și 
băgă mâna sub pernă, scoțând cuțitul improvizat din agrafe 
de păr, sfoară și săpun. 

- Nu este necesar să faci asta, spuse o femeie, iar Celaena 
se ridică în capul oaselor la auzul glasului Elenei. Ar fi cu 
totul ineficient. 

Îi îngheță sângele în vene la vederea fantomei sclipitoare 
a primei Regine a Adarlanului. Deși Elena i se înfățișase în 
intregime, marginile corpului ei licăreau de parcă ar fi fost 
luminate de stele. Părul lung și argintiu plutea în jurul chi- 
pul ei frumos şi zâmbi în timp ce Celaena puse jos cuțitul. 

- Bună, copilă! spuse regina. 

- Ce dorești? ceru Celaena să știe, dar își menţinu glasul 
calm. Oare visa sau gărzile o puteau auzi? Se încordă, cu pi- 
cioarele pregătindu-se să sară din pat - poate spre balcon, 
din moment ce Elena stătea între ea şi ușă. 

- Doar să îți amintesc faptul că trebuie să câştigi această 
competiție. 

- Deja plănuiesc să fac asta. Fusese trezită din somn pen- 
tru atâta lucru? Și nu pentru tine, adăugă ea cu răceală. O fac 
pentru libertatea mea. Ai ceva util de spus sau eşti aici doar 

pentru a mă deranja? Sau pur și simplu ai putea să-mi spui 
mai multe despre acest rău care îi vânează pe Campioni unul 
câte unul. 

Elena oftă, ridicând ochii spre tavan. 

— Ştiu la fel de puţine ca și tine. Când încruntarea Celaenei 
nu dispăru, Elena adăugă: Încă nu ai încredere în mine. Înţe- 
leg. Dar tu şi cu mine suntem de aceeaşi parte, fie că îţi 
permiți sau nu să crezi. Își cobori privirea către asasină, 
fixând-o cu intensitatea ei. Am venit aici să te avertizez. 
Trebuie să fii cu ochii în patru în dreapta ta. 

- Poftim? Celaena păru confuză. Ce înseamnă asta? 

- Priveşte în dreapta ta. Vei găsi răspunsurile acolo. 

Celaena privi în dreapta, dar tot ce văzu fu tapiseria care 
ascundea cripta. Deschise gura pentru a răspunde, dar, când 
privi înapoi, regina dispăruse. 


La testul din ziua următoare, Celaena studie mica masă 
dinaintea ei şi toate pocalele de pe ea. Trecuseră mai mult de 
două săptămâni de la Samhuinn, iar, în timp ce trecuse de 
incă un test — aruncatul cuţitelor, spre ușurarea ei —, încă un 
Campion fusese găsit mort în urmă cu două zile. Era lesne 
de înțeles că dormea din ce în ce mai puţin zilele acestea. 
Când nu căuta indicii despre ce ar fi putut însemna semnele 
Wyrd de lângă cadavre, işi petrecea majoritatea nopții 
supraveghind ferestrele și ușile apartamentului, ascultând cu 
atenție în așteptarea unor gheare scrijelind piatra. Gărzile 
regale care o păzeau nu erau de folos; dacă bestia asta era 

capabilă să cioplească marmura, putea dobori cu ușurință 
câţiva bărbați. 

Brullo stătea în faţa salonului, cu mâinile la spate, privin- 
du-i pe cei treisprezece competitori rămași aşezaţi la trei- 
sprezece mese individuale. Se uită spre ceas. Celaena privi 
ceasul. Mai avea cinci minute, cinci minute în care nu tre- 
buia doar să identifice otrăvurile din cele şapte pocale, ci să 
le și aranjeze în ordine crescătoare, de la cea mai inofensivă 
la cea mai letală. 

Adevăratul test totuși venea la sfârşitul celor cinci mi- 
nute, când trebuiau să bea din pocalul pe care îl considerau 
cel mai inofensiv. Dacă greşeau răspunsul... Chiar și cu anti- 
doturile la îndemână, ar fi fost neplăcut. Celaena ridică unul 
dintre pocale la nas, adulmecând. Dulce, prea dulce. Învol- 
bură vinul pe care îl folosiseră pentru a-i ascunde dulceaţa, 
dar în pocalul din bronz era dificil să îi distingă culoarea. 
Își cufundă degetul în cupă, examinând lichidul violet ce se 
prelingea pe unghia sa. Cu siguranță mătrăgună. 

Privi celelalte pocale pe care le identificase. Cucută. Omag. 
Oleandru. Sanguinaria. Aranjă pocalele în ordine, strecu- 
rând mătrăguna înaintea pocalului conținând o doză letală 
de oleandru. Trei minute rămase. 

Celaena ridică penultima cupă și mirosi o dată. Apoi din 
nou. Nu avea niciun miros. 

Își îndepărtă capul de masă şi adulmecă aerul, sperând că 
astfel își va curăța nările. Când încearcă prea multe parfu- 
muri, oamenii uneori își pierd simţul mirosului. Motiv pen- 
tru care parfumierii au întotdeauna ceva la îndemână pentru 
a-i ajuta să înlăture mirosul din nări. Celaena adulmecă din 

nou pocalul și își cufundă degetul în el. Mirosea precum apa, 
arăta precum apa... 

Poate că era doar apă. Puse jos paharul și ridică ultimul 
pocal. Când îl adulmecă, vinul din el nu avea un miros 
neobișnuit. Părea în regulă. Își mușcă buza și privi la ceas. 
Două minute. 

Câţiva dintre ceilalți Campioni blestemau printre dinţi. 
Cel care greşea cel mai mult ordinea, pleca acasă. 

Celaena adulmecă din nou pocalul cu apă, gândindu-se 
rapid la o listă cu otrăvuri fără miros. Niciuna dintre ele nu 
putea fi combinată cu apa, nu fără să o coloreze. Ridică 
pocalul cu vin, agitând lichidul. Vinul putea ascunde un 
număr mare de otrăvuri avansate, dar care dintre ele era? 

La masa din stânga sa, Nox își trecea mâinile prin părul 
negru. În faţa lui erau trei pocale, celelalte patru așezate în 
linie în spatele lor. Nouăzeci de secunde. 

Otrăvuri, otrăvuri, otrăvuri. Gura 1 se uscă. Dacă ar 
pierde, oare Elena ar bântui-o de ciudă? 

Celaena se uită în dreapta pentru a-l zări pe Pelor, tânărul 
asasin, privind-o. Și el se afla la dilema ultimelor două pocale 
cu care se lupta ea, și îl urmări așezând pocalul cu apă la fina- 
lul spectrului — cel mai otrăvitor, iar cel cu vin la celălalt capăt. 

O privi în ochi pe Celaena, iar bărbia i se plecă într-o 
îincuviinţare de-abia vizibilă. Își vâri înapoi mâinile în buzu- 
nare. Terminase. Celaena se intoarse la propriile pocale 
inainte ca Brullo să o prindă. 

Otrăvuri. Asta spusese Pelor în timpul primului lor Test. 
Fl era specializat în otrăvuri. 

Îl privi cu coada ochiului. Stătea în dreapta ei. 

Priveşte în dreapta ta. Acolo vei găsi răspunsurile. 

Un fior îi străbătu șira spinării. Elena spusese adevărul. 

Privirea lui Pelor stăruia pe ceas, numărând ultimele 
secunde până la încheierea testului. Dar de ce să o ajute? 

Celaena mută pocalul cu apă ultimul, iar pe cel cu vin 
primul. 

Pentru că, în afară de ea, Campionul preferat al glumelor 
lui Cain era Pelor. Și pentru că, atunci când era în Endovier, 
aliații pe care şi-i făcuse nu se aflau printre favoriţii suprave- 
ghetorilor, ci printre cei mai detestați de către aceștia. Cei ca 
ea își păzeau spatele unii altora. Niciunul dintre ceilalți 
Campioni nu se deranjase să îi acorde atenţie lui Pelor - 
chiar și Brullo, se părea, uitase afirmaţia lui Pelor din prima 
zi. Dacă ar fi ştiut, nu le-ar fi permis ca testul să fie public. 

- Timpul s-a scurs. Prezentaţi ordinea finală, spuse 
Brullo, iar Celaena privi pentru încă o clipă la șirul ei de po- 
cale. Lângă un perete al camerei, Chaol şi Dorian priveau cu 
braţele încrucișate. Oare observaseră ajutorul lui Pelor? 

Nox înjură și strecură pocalele rămase în linie, mulţi din- 
tre competitori făcând același lucru. Antidoturi erau la 
indemână în caz că se făceau greșeli, iar în timp ce Brullo 
incepu să se plimbe printre mese, spunându-le Campionilor 
să bea, le înmâna în mod frecvent. Majoritatea lor presu- 
puseră că vinul fără nimic în el era o capcană şi îl plasaseră 
la sfârşitul şirului. Chiar şi Nox sfârşise bând o fiolă de 
antidot; pusese omagul primul. 

Iar Cain, spre încântarea ei, sfârșise prin a se învineți cu 
totul după ce consumase mătrăgună. În timp ce sorbea cu ar- 
doare antidotul, Celaena sperase ca Brullo să fi rămas cumva 

fără. Până acum nimeni nu câștigase testul. Un Campion 
bău apa și se prăbuși la pământ înainte ca Brullo să îi dea 
antidotul. Puricăriță — o otravă oribilă şi dureroasă. Chiar și 
consumând doar un strop putea cauza halucinaţii și 
dezorientare. Din fericire, Maestrul Armelor îl forță să 
inghită antidotul, însă trebui să fie dus de urgenţă la infir- 
meria castelului. 

În cele din urmă, Brullo se opri lângă masa ei pentru a 
verifica șirul de otrăvuri. Chipul lui nu trădă nimic în timp 
ce spuse: 

- Pe gât cu el, atunci. 

Celaena îi aruncă o privire lui Pelor, ai cărui ochi căprui 
străluceau în timp ce ea ridică pocalul cu vin și bău un strop. 

Nimic. Niciun gust ciudat, nicio senzaţie imediată. Unele 
otrăvuri puteau dura mai mult până ce își făceau efectul, dar... 

Brullo întinse pumnul către ea, iar stomacul Celaenei se 
încleştă. Oare antidotul era înăuntru? 

Dar degetele lui se descleştară și o bătu pe spate. 

- Pocalul corect — doar vin, rosti el, iar Campionii mur- 
murară în spatele lui. 

Brullo se îndreptă către Pelor - ultimul Campion, iar tâ- 
nărul bău paharul cu vin. Brullo îi zâmbi, bătându-l pe umăr. 

- Încă un câștigător, spuse el. 

Aplauzele izbucniră printre sponsori și antrenori, iar 
Celaena trimise un rânjet recunoscător în direcţia asasinu- 
lui. E] îi zâmbi înapoi, îimbujorându-se de la gât până în vår- 
ful urechilor. 

Deci, trișase puţin, dar câștigase. Putea suporta să im- 
partă victoria cu un aliat. Și, da, Elena avea grijă de ea, dar 

asta nu schimba nimic. Chiar dacă drumul ei și cererile 
Elenei erau acum strâns legate, ea nu va deveni Campionul 
regelui doar pentru a sluji planului unei fantome - un plan 
pe care Elena eșuase de două ori să i-l dezvăluie. 

Chiar dacă Elena îi spusese cum să câștige testul. 


CAPITOLUL 32 


După ce își scurtară lecţia în favoarea unei plimbări, 
Celaena și Nehemia hoinăriră pe holurile spaţioase ale cas- 
telului, gărzile mergând în urma lor. Orice ar fi crezut 
Nehemia despre gloata de gărzi care o urma mereu pe 
Celaena, nu spusese niciodată nimic despre asta. În ciuda 
faptului că Yulemas era la o lună depărtare, iar duelul final 
doar cinci zile mai târziu, în fiecare după-amiază, pentru o 
oră înainte de cină, Celaena și prinţesa își împărțeau timpul 
in mod egal între Eyllwe şi limba comună. Celaena o punea 
pe Nehemia să citească din cărțile ei de la bibliotecă, apoi o 
obliga să copieze literă cu literă până când arătau impecabil. 

De când începuseră lecţiile, prinţesa își îmbunătățise 
fluenţa în limba comună, deși fetele încă vorbeau în Eyllwe. 
Probabil de dragul comodităţii, probabil pentru a vedea 
sprâncene ridicate și guri căscate când ceilalți le auzeau, pro- 
babil pentru a le menţine conversațiile private - oricare ar fi 
fost motivul, asasina o prefera în orice caz. Măcar Endovier 
o învățase ceva. 

- Eşti tăcută astăzi, spuse Nehemia. S-a întâmplat ceva? 

Celaena afișă un zâmbet stins. Ceva se întâmplase. Dor- 
mise atât de prost în noaptea trecută, încât îşi dorise ca zorii 

să sosească mai devreme. Încă un Campion era mort. Ca să 
nu mai spunem, încă mai avea pe cap ordinele Elenei. 

- Am citit până târziu, atâta tot. 

Ajunseseră într-o parte a castelului pe care Celaena nu o 
mai văzuse înainte. 

- Te simt îngrijorată, spuse brusc Nehemia, și aud mai 
mult decât îmi spui tu. Niciodată nu dai grai necazurilor tale, 
deşi ochii tăi le trădează. Era ea atât de transparentă? Sun- 
tem prietene, spuse Nehemia cu blândeţe. Când vei avea 
nevoie de mine, voi fi acolo. 

Gâtul Celaenei se încleştă și puse o mână pe umărul 
Nehemiei. 

- Nimeni nu m-a mai numit prietenă de foarte mult timp, 
spuse asasina. Eu... o pată neagră se strecură în colțul me- 
moriei ei, iar ea luptă impotriva ei. Sunt părți din mine pe 
care... Atunci ea îl auzi, sunetul care îi bântuia visele. Un 
ropot de copite, copite grele. Celaena scutură din cap, iar 
sunetul se opri. Îşi mulțumesc, Nehemia, spuse ea cu since- 
ritate. Eşti o adevărată prietenă. 

Inima îi era dură și tremura, iar întunericul se domoli. 

Nehemia gemu deodată. 

- Regina m-a rugat să o acompaniez la o punere în scenă 
a uneia dintre piesele sale preferate astă-seară. Mă vei însoți? 
Mi-ar fi util un translator. 

Celaena se încruntă. 

- Mă tem că... 

- Nu poţi merge. Glasul Nehemiei ascundea o oarecare 
iritare, iar Celaena îi oferi prietenei sale o privire apologetică. 

- Sunt anumite lucruri care... incepu Celaena, dar prin- 
țesa clătină din cap. 

- Cu toţii avem secretele noastre, deşi sunt curioasă de ce 
eşti atât îndeaproape supravegheată de căpitan şi încuiată în 
camera ta noaptea. Dacă aș fi o neghioabă, aș spune că se 
tem de tine. 

Asasina zâmbi. 

- Bărbaţii vor fi întotdeauna caraghioşi în legătură cu 
lucrurile astea. 

Se gândi la cuvintele prinţesei, iar îngrijorarea îi încleștă 
stomacul. 

- Deci, ești în relaţii bune cu regina Adarlanului? Nu ai 
făcut... eforturi să pornești pe calea asta. 

Prinţesa încuviință, ridicând bărbia. 

— Ştii că situaţia dintre țările noastre nu este foarte plă- 
cută în acest moment. Dacă la început am fost puţin mai 
distantă față de Georgina, mi-am dat seama că ar putea fi în 
avantajul țării mele să depun mai mult efort. Așadar, vorbesc 
cu ea deja de vreo câteva săptămâni, sperând să o fac să con- 
ştientizeze cum ne-am putea îmbunătăţi relaţiile. Cred că 
invitaţia pe care am primit-o în seara asta este un semn că 
am făcut progrese. Și, înțelese Celaena, prin intermediul 
Georginei, Nehemia va atrage atenţia regelui Adarlanului. 

Celaena își mușcă buza, dar apoi zâmbi iute. 

— Sunt sigură că părinţii tăi sunt încântați. Fu întreruptă 
de lătratul unor câini. Unde suntem? 

- La cuşti. Nehemia radia. Prinţul mi-a arătat ieri căţe- 
lușii, deşi cred că el căuta doar o scuză ca să scape pentru o 
vreme de compania mamei sale. 

Era suficient de grav că se plimbau fără supravegherea lui 
Chaol, dar să intre în cuşti... 

- Avem voie să fim aici? 

Nehemia își îndreptă umerii. 

- Eu sunt prințesa din Eyllwe, spuse ea. Pot merge 
oriunde doresc. 

Celaena o urmă pe prinţesă printr-o ușă mare din lemn. 
Strâmbând din nas din pricina mirosului, asasina trecu pe 
lângă cuștile cu câini de rase diferite. 

Unii erau atât de mari, încât îi ajungeau până la şold, în 
timp ce alţii aveau picioarele de lungimea mâinii sale şi 
corpul de lungimea braţului său. Rasele erau toate fascinante 
și frumoase, dar zvelţii câini de vânătoare îi stârniră atât 
admiraţia, cât și teama. Corpurile lor arcuite şi picioarele 
lungi şi subțiri erau pline de graţie şi viteză; ei nu schelălăiau 
asemenea celorlalți câini, ci stăteau perfect nemișcaţi și o 
priveau cu ochii lor negri și înţelepţi. 

- Toți aceştia sunt câini de vânătoare? întrebă Celaena, 
dar Nehemia dispăruse. Îi putea auzi glasul, alături de o altă 
voce, apoi o mână se ivi dintr-o cușcă, chemând-o înăuntru. 
Asasina se grăbi să ajungă la coteţ şi privi peste poartă. 

Dorian Havilliard îi zâmbi în timp ce Nehemia luă un loc. 

— Ia te uită, bună ziua, Lady Lillian! spuse el seducător şi 
lăsă jos un căţel maro cu auriu. Nu mă aşteptam să te văd aici. 
Deși cu pasiunea Nehemiei pentru vânătoare, nu pot spune 
că sunt surprins că în cele din urmă te-a târât şi pe tine aici. 

Celaena îi privi pe cei patru căţei. 

— Astea sunt potăile? 

Dorian ridică unul şi îl mângâie pe cap. 

- Păcat, nu-i așa? Totuşi, nu pot rezista farmecului lor. 

Precaută, privind-o pe Nehemia râzând în timp ce doi 
câini săriră în braţele ei, ascunzând-o sub codiţele vioaie, 
asasina deschise ușa cuştii şi păși înăuntru. 

Nehemia indică un colț. 

- Câinele acela este bolnav? întrebă ea. Era al cincilea pui, 
puţin mai mare decât ceilalți, iar blana îi era mătăsoasă, de 
un auriu cu tente argintii ce licăreau în umbre. Deschise 
ochii negri, de parcă ar fi știut că vorbeau de el, și îi privi. 
Era un animal frumos, iar, dacă Celaena nu ar fi ştiut mai 
bine, ar fi socotit că era de rasă pură. 

- Nu este bolnav, spuse Dorian. Are doar o dispoziție mai 
proastă. Nu vrea să se apropie de nimeni — om sau câine. 

- Pe bună dreptate, spuse Celaena pășind peste picioarele 
prinţului moştenitor și apropiindu-se de cel de-al cincilea 
căţel. De ce ar trebui să se apropie de cineva ca tine? 

- Dacă nu va socializa cu oamenii, atunci va trebui să fie 
omorât, spuse Dorian pe lângă subiect, iar un fior o cutre- 
mură pe Celaena. 

- Omorât? Omorât? Din ce motiv? Ce ţi-a făcut el ţie? 

- Nu ar fi un animal potrivit de companie, iar aceşti câini 
asta vor deveni. 

— Așadar, l-ai ucide din pricina temperamentului său? Nu 
se poate abţine să fie așa! Celaena privi în jur. Unde este 
mama lui? Poate că are nevoie de ea. 

- Mama lor stă cu ei doar câteva ore pentru socializare și 
pentru a-i alăpta. De obicei, cresc acești câini pentru curse 
sau vânătoare, nu pentru alintat în braţele stăpânului. 

- Este o cruzime să îl ţii departe de mama lui! Asasina 
pătrunse în umbră și luă puiul în braţe. ÎI inu la piept. Nu 
te voi lăsa să îi faci rău. 

- Dacă spiritul lui este ciudat, interveni Nehemia, va fi 
O povară. 

- O povară pentru cine? 

- Nu ai de ce să fii supărată, spuse Dorian. O mulțime de 
câini sunt omorâţi fără durere în fiecare zi. Nu înţeleg de 
ce ai avea ceva de obiectat în privința asta. 

- Nu-l ucide pe acesta! spuse ea. Lasă-mă să îl păstrez, 
dacă doar așa te pot împiedica să îl ucizi. 

Dorian o privi. 

- Dacă te deranjează atât de mult, nu voi pune să fie ucis. 
Îi voi căuta un cămin şi chiar îți voi cere aprobarea înainte 
de a lua decizia finală. 

- Ai face asta? 

- Ce reprezintă viaţa câinelui pentru mine? Dacă te mul- 
țumeşte, atunci așa se va întâmpla. 

Chipul ei ardea în timp ce el se ridică în picioare, apro- 
piindu-se de ea. 

- Promiţi? 

El își duse o mână la inimă. 

— Jur pe coroana mea că acest căţel va trăi! 

Ea realiză deodată cât de aproape de a se atinge erau. 

- Mulţumesc. 

Nehemia îi privi de pe podea, cu sprâncenele ridicate, 
până ce una dintre gărzile sale apăru lângă poartă. 

- Este timpul să mergem, prințesă, spuse el în Eyllwe. 
Trebuie să vă pregătiți pentru piesa de teatru. Prinţesa se 
ridică, înaintând printre căţeii care țopăiau în jurul ei. 

- Vrei să plecăm împreună? o întrebă Nehemia pe 
Celaena în limba comună. 

Celaena încuviinţă și deschise poarta pentru prietena sa. 
Închizând-o, privi înapoi către prințul moştenitor. 

- Deci? Tu nu vu cu nor 

Dorian se așeză pe podeaua cuștii, iar căţeii săriră imediat 
pe el. 

- Poate ne vedem mai târziu, în seara asta. 

- Dacă ai noroc, spuse Celaena și se îndepărtă. Zâmbi în 
sinea ei în timp ce colinda prin castel. 

În cele din urmă, Nehemia se întoarse către ea. 

-Îl placi? 

Celaena rămase cu gura căscată. 

- Desigur că nu. De ce l-aş plăcea? 

- Comunicaţi cu ușurință. Pare că aveţi... o legătură. 

- O legătură? Celaena înghiţi în sec. Pur şi simplu îmi 
place să îl tachinez. 

- Nu este o crimă dacă îl consideri chipeș. Eu voi recu- 
noaşte că l-am judecat greşit; am crezut că este un idiot egoist 
şi infatuat, dar nu este chiar atât de rău. 

- Este un Havilliard. 

- Mama mea este fiica unui baron care a încercat să îl dea 
jos de pe tron pe bunicul meu. 

- Ne prostim amândouă. Nu este nimic. 

- El pare să fie foarte interesat de tine. 

Capul Celaenei se întoarse, ochii fiindu-i plini de furia 
de mult uitată care îi făcu stomacul să se încleşteze. 

- Mai degrabă mi-aş smulge inima din piept decât să iu- 
besc un Havilliard, izbucni ea. 

Îşi încheiară plimbarea în liniște, iar când se despărțiră, 
Celaena îi ură iute Nehemiei o seară plăcută înainte de a se 
indrepta către partea ei de castel. 

Puținele gărzi care o urmau păstraseră o distanță respec- 
tabilă față de ea, o distanţă care se mărea pe zi ce trecea. Din 
ordinele lui Chaol? Noaptea de-abia se aşternuse, iar cerul 
rămăsese de un albastru intens, reflectându-se în zăpada 
adunată pe pervazul ferestrelor. Putea cu ușurință să iasă din 
castel, să își facă provizii în Rifthold şi să se îmbarce pe o 
navă către sud până a doua zi de dimineaţă. 

Celaena se opri lângă o fereastră, rezemându-se de per- 
vaz. Gărzile se opriră și nu scoaseră un cuvânt în timp ce 
aşteptară. Răceala de afară se strecură înăuntru, sărutându-i 
chipul. Oare ei s-ar aștepta ca ea să o ia înspre sud? Poate că 
nordul ar fi o alegere neașteptată; nimeni nu mergea în nord 
pe timpul iernii dacă nu avea gânduri sinucigașe. 

Ceva se mişcă în reflexia din fereastră, iar ea se răsuci, 
privindu-l pe bărbatul care stătea în spatele ei. 

Dar Cain nu îi zâmbi, nu în felul acela batjocoritor. În 
schimb, gâfâia, gura deschizându-i-se și închizându-i-se ase- 
menea unui pește pe uscat. Ochii lui negri erau larg deschiși, 
iar o mână îi cuprindea gâtul enorm. Poate că se va sufoca, 
speră ea. 

- S-a întâmplat ceva? întrebă ea suav, rezemându-se de 
perete. El privi într-o parte şi în cealaltă, către gărzi, către fe- 

reastră, înainte ca ochii să i se oprească pe ai Celaenei. Strân- 
soarea din jurul gâtului i se intensifică, de parcă el însuși ar 
fi încercat să impiedice cuvintele care se luptau să iasă, iar 
inelul negru de pe deget licărea alene. Deşi ar fi trebuit să fie 
imposibil, Cain părea să mai fi adăugat vreo patru kilograme 
de muşchi în ultimele zile. De fapt, de fiecare dată când îl 
vedea, Cain era din ce în ce mai mare. 

Sprâncenele Celaenei se încruntară şi îşi lăsă braţele pe 
lângă corp. 

- Cain, spuse ea, dar el o luă la goană în josul coridorului 
asemenea unui iepure, cu o viteză anormală. Privi de câteva 
ori peste umăr, nu către ea sau către gărzile confuze, ci către 
ceva dincolo de ei. 

Celaena aşteptă până ce sunetul pașilor lui iuți se stinse, 
apoi se grăbi să ajungă în camera sa. Trimise mesaje lui Nox 
şi Pelor, neexplicându-le de ce, ci doar spunându-le să stea în 
camerele lor peste noapte şi să nu deschidă nimănui ușa. 

Kaltain își ciupi obrajii ieșind din garderobă. Servitoarele 
ei pulverizară parfum prin încăpere, iar tânăra femeie bău 
un pahar de apă cu zahăr înainte de a pune mâna pe mânerul 
uşii. Tocmai fuma o pipă când ducele Perrington fusese 
anunţat. Se repezise în garderobă și îşi schimbase hainele, 
sperând că mirosul nu va persista. Dacă el avea să afle despre 
opiu, ea putea da vina pe oribilele dureri de cap pe care le 
avusese în ultima vreme. Kaltain se grăbi și trecu din dormi- 
torul ei în foaier, apoi în camera de zi. 

Ducele părea gata de luptă, ca de obicei. 

- Înălțimea Voastră, spuse ea făcând o reverență. Vederea 
îi era înceţoșată pe margini, iar trupul devenise greoi. Ducele 
îi sărută mâna când ea i-o oferi, buzele lui umede zăbovind 
pe pielea ei. Ochii li se întâlniră când el ridică privirea de pe 
mâna sa, iar o parte din cameră dispăru. Cât de departe ar 
merge ea pentru a-și asigura poziţia lângă Dorian? 

— Sper că nu te-am deranjat, spuse el eliberându-i mâna. 
Pereţii camerei apărură, apoi podeaua şi tavanul, iar Kaltain 
avu sentimentul că era închisă într-o cutie, o cuşcă fermecă- 
toare cu tapiserii Și perne. 

- Doar moțăiam, milord, spuse ea așezându-se. El adul- 
mecă, iar Kaltain s-ar fi simţit teribil de agitată dacă drogul 

nu i-ar fi înceţoşat mintea. Cărui fapt îi datorez plăcerea 
acestei vizite neașteptate? 

- Voiam să ştiu dacă te simţi bine — nu te-am văzut la cină. 
Perrington își încrucișă braţele — braţe care păreau capabile 
să Îi sfărâme craniul. 

- Am fost indispusă. Rezistă tentației de a-şi odihni capul 
mult prea greu pe canapea. 

Ducele îi spuse ceva, dar Kaltain descoperi că urechile sale 
incetaseră să mai audă. Pielea lui părea că devine de piatră, iar 
ochii se transformau în sfere necruțătoare de marmură. Până 
şi părul rar împietrise. Gura albă continua să se miște spre 
uimirea ei, dezvăluind un gât sculptat din marmură. 

- Îmi pare rău, spuse ea. Nu mă simt bine. 

- Să îți aduc nişte apă? Ducele se ridică. Sau ar trebui 
să plec? 

- Nu! spuse ea, aproape strigând. Inima îi zvâcni. Ce 
vreau să spun este... mă simt suficient de bine pentru a mă 
bucura de compania dumneavoastră, dar vă rog să Îmi ier- 
taţi neatenţia. 

- Eu nu te-aș numi neatentă, Lady Kaltain, spuse el așe- 
zându-se din nou. Eşti una dintre cele mai inteligente femei 
pe care le-am întâlnit. Înălțimea Sa mi-a spus același lucru ieri. 

Kaltain îşi îndreptă umerii. Zări chipul lui Dorian şi 
coroana care îi impodobea capul. 

- Prinţul a spus asta... despre mine? 

Ducele puse o mână pe genunchiul ei, mângâindu-l cu 
degetul. 

- Desigur, apoi Lady Lillian l-a întrerupt înainte de a mai 
spune ceva. 

Capul ei se învârtea. 

- De ce se afla Lillian cu el? 

- Nu ştiu. Mi-aş dori să fi fost altfel. 

Kaltain trebuia să facă ceva, ceva pentru a opri toate 
astea. Fata se mişca repede, prea repede pentru manevrele ei. 
Lillian îl prinsese pe prinţul moștenitor în plasă, iar acum 
Kaltain trebuia să îl elibereze. Perrington putea face asta. El 
o putea face pe Lillian să dispară şi să nu fie găsită nicio- 
dată. Nu, Lillian era o doamnă, iar un bărbat cu o asemenea 
onoare precum Perrington nu ar răni niciodată pe cineva 
de viță nobilă. Sau ar face-o? Scheleţi dansau în cerc în jurul 
capului ei. Dar dacă el era de părere că Lillian nu era o 
doamnă... Durerea ei de cap reînvie cu atâta forță încât 
o privă de aerul din plămâni. 

— Şi eu am avut aceeași reacție, spuse ea masându-și tâm- 
pla. Este greu de crezut că cineva cu o reputaţie atât de indo- 
ielnică precum Lady Lillian a câştigat inima prinţului. Poate 
că durerile de cap vor înceta de îndată ce ea se va afla în 
dreapta lui Dorian. Poate că ar fi bine ca cineva să discute cu 
prinţul moştenitor, continuă ea. 

- O reputaţie îndoielnică? 

- Am auzit de la cineva că originea ei nu este atât de... 
pură pe cât ar trebui să fie. 

- Ce ai auzit? întrebă impunător Perrington. 

Kaltain se juca cu o piatră de la brăţara sa. 

- Nu ştiu detalii, dar câțiva membri ai nobilimii nu sunt 
de părere că ea ar fi o companie potrivită pentru nimeni 
de la curte. Mi-ar plăcea să aflu mai multe despre Lady 
Lillian, dumneavoastră nu? Este de datoria noastră ca 

supuși credincioşi ai coroanei să îl protejăm pe prinţ de 
asemenea forţe. 

- Într-adevăr, este, spuse încet ducele. 

Ceva sălbatic și străin produse un țipăt în interiorul ei, 
domolindu-i durerea de cap, iar gândurile despre maci și 
cuști dispărură. 

Trebuia să facă orice era necesar pentru a salva coroana 
şi viitorul ei. 


> 


Celaena ridică privirea dintr-o carte veche despre teoria 
semnelor Wyrd când ușa se întredeschise, balamalele scâr- 
țâind suficient de tare pentru a trezi morţii. Inima ei o luă 
la goană, dar încercă să pară cât mai indiferentă. Dar nu era 
Dorian Havilliard cel care intră şi nici vreo creatură feroce. 

Ușa se deschise complet, iar Nehemia, purtând o minu- 
nată rochie cusută cu aur, stătea înaintea ei. Nu privi către 
Celaena, rămânând nemișcată în prag. Ochii îi erau aţintiți 
la podea, iar lacrimile îi întinseseră fardul pe obraji. 

- Nehemia’? întrebă mirată Celaena ridicându-se în picioare. 
Ce s-a întâmplat la spectacol? 

Umerii Nehemiei se ridicară nedumeriţi. Încet îşi ridică 
privirea, dezvăluindu-și ochii roșii. 

- Nu... nu știam unde în altă parte să merg, spuse ea 
in Eyllwe. 

- Ce s-a întâmplat întrebă Celaena cu respiraţia brusc 
sacadată. l 

Atunci Celaena observă bucata de hârtie din mâinile 
Nehemiei. 

- I-au masacrat, şopti Nehemia cu ochii larg deschişi. Dădu 
din cap, de parcă ar fi încercat să își nege propriile cuvinte. 

Celaena încremeni. 

- Pe cine? 

- O legiune a armatei Adarlanului a capturat cinci sute de 
rebeli Eyllwe care se ascundeau la granița dintre Pădurea 
Oakwald și Mlaştinile de Piatră. Lacrimile îi căzură pe ro- 
chia albă. Mototoli bucata de hârtie în pumni. Tatăl meu 
spune că urmau să meargă în Calaculla drept prizonieri de 
război. Dar câţiva dintre rebeli au încercat să evadeze în tim- 
pul călătoriei şi... Nehemia trase adânc aer în piept, luptân- 
du-se să rostească restul frazei. Și soldaţii i-au ucis pe toţi 
drept pedeapsă, chiar și pe copii. 

Cina Celaenei i se ridică în gât. Cinci sute - măcelăriți. 

Celaena deveni conștientă de gărzile personale ale Nehemiei 
stând în pragul ușii, cu ochii licărind. 

Câţi dintre rebeli fuseseră oameni pe care ei îi cunoșteau — 
pe care Nehemia îi ajutase și protejase într-un fel sau altul? 

- Care este rostul în a fi prințesă în Eyllwe dacă nu îmi 
pot ajuta oamenii? spuse Nehemia. Cum mă pot numi prin- 
tesa lor, când se întâmplă asemenea lucruri? | 

- Îmi pare atât de rău, şopti Celaena. Ca şi cum aceste 
cuvinte rupseră vraja care o ţintuise pe prinţesă în loc, 
Nehemia alergă în braţele sale. Bijuteriile ei de aur apăsau 
tare pe pielea Celaenei. Nehemia plânse. Incapabilă să spună 
ceva, asasina pur și simplu o ţinu în braţe, cât timp avu ne- 
voie pentru ca durerea să i se domolească. 

Celaena stătea lângă fereastra din dormitor, privind fulgii 
de zăpadă dansând în aerul nopţii. Nehemia se întorsese de 
mult în apartamentul ei, cu lacrimile uscate și capul din nou 
sus. Ceasul bătu ora unsprezece, iar Celaena se întinse, dar 
apoi se opri simțind durerea unui junghi în burtă. Se aplecă 
în faţă, concentrându-se pe respiraţie şi aşteptă ca aceste 
crampe bruște să se domolească. Se simţea astfel de peste o 
oră și își înfășură pătura în jurul ei, căldura focului din șemi- 
neu neajungând să încălzească locul de lângă fereastră. Din 
fericire, Philippa intră, aducându-i o ceașcă cu ceai. 

- Poftim, copilă, spuse ea. Te va ajuta. O așeză pe masa 
de lângă asasină și își puse mâna pe fotoliu. Mare păcat ce 
s-a întâmplat cu acei rebeli Eyllwe, spuse ea suficient de 
încet încât nicio ureche care ar fi ascultat să nu fi putut 
auzi. Nu îmi pot imagina ce trebuie să simtă prinţesa. 
Celaena simţi cum furia clocoteşte împreună cu durerea din 
stomacul ei. Totuși, este norocoasă să aibă o prietenă atât 
de bună ca tine. 

Celaena atinse mâna Philippei. 

- Mulţumesc. 

Luă ceașca de pe masă și sâsâi, aproape vărsând-o pe ea 
când toarta fierbinte o arse la mână. 

— Ai grijă. Philippa chicoti. Nu credeam că asasinii pot fi 
atât de neindemânatici. Dacă ai nevoie de ceva, trimite vorbă. 
Philippa îi ciufuli părul Celaenei și plecă. Celaena i-ar fi 
mulțumit din nou, dar un val de crampe preluă controlul, 
iar ea se aplecă înainte în timp ce ușa se închise. 

Luarea în greutate din ultimele trei luni și jumătate per- 
misese menstruației să se reinstaleze, după ce înfometarea din 
Endovier o făcuse să dispară. Celaena gemu. Cum avea să se 
antreneze astfel? Duelul era peste patru săptămâni. 

Fulgii de zăpadă licăreau şi sclipeau dincolo de geamul fe- 
restrei, învârtindu-se și plutind în timp ce zburau spre pă- 
mânt într-un vals ce depășea capacitatea umană de înțelegere. 

Cum se putea aștepta Elena ca ea să învingă răul din castel 
când acesta era nesfârșit? Ce era asta în comparaţie cu ceea ce 
se întâmpla în alte regate? Sau în Endovier și Calaculla? Ușa 
dormitorului ei se deschise și cineva se apropie. 

- Am auzit despre Nehemia. Era Chaol. 

- Ce faci? Nu e târziu pentru tine să fii aici? întrebă ea 
trăgând păturile și mai aproape de ea. 

- Eu... eşti bolnavă? 

- Sunt indispusă. 

- Din cauza celor întâmplate cu rebelii? 

Fl chiar nu înţelesese? Celaena făcu o grimasă. 

- Nu. Chiar nu mă simt bine. 

- Şi mie îmi provoacă o stare de rău, murmură Chaol cu 
ochii în podea. Toate astea. Și după ce am văzut Endovierul... 
Își frecă faţa, de parcă ar fi putut alunga amintirea lagărului. 

Cinci sute de oameni, șopti el. Uimită de ceea ce recunoștea 
el, Celaena putu doar să îl privească. 

- Ascultă, începu el pășind către ea. Știu că uneori sunt 
rece cu tine și știu că te plângi în legătură cu asta lui Dorian, 
dar... Se întoarse către ea. Este un lucru bun că te-ai împrie- 
tenit cu prinţesa și apreciez onestitatea și prietenia ta sinceră 
față de ea. Știu că circulă zvonuri despre legătura Nehemiei 
cu rebelii din Eyllwe, dar... dar îmi place să cred că, dacă ţara 
mea ar fi cotropită, nici eu nu m-aș da în lături de la nimic 
pentru a recâștiga libertatea poporului meu. 

Celaena i-ar fi răspuns dacă nu ar fi simţit durerea pro- 
fundă care îi acaparase mijlocul și freamătul brusc din abdo- 
menu] ei. 

- Este posibil... începu el, privind pe fereastră. Este posi- 
bil să mă fi înșelat. Camera începu să se învârtă şi să ţopăie, 
iar Celaena închise ochii. Întotdeauna avusese crampe groaz- 
nice, de obicei însoţite de greață. Dar nu va vomita. Nu 
exact în acel moment. 

- Chaol, începu ea punându-și mâna peste gură în timp 
ce greaţa se intensifică și preluă controlul. 

- Doar că sunt foarte mândru de slujba mea, continuă el. 

- Chaol, spuse ea din nou. Oh, avea să vomite. 

— Iar tu eşti Asasinul Adarlanului. Dar mă întrebam 
dacă... dacă tu ai vrea să... 

- Chaol, îl avertiză ea. Până ca el să se întoarcă spre ea, 
Celaena vomită pe podea. 

Căpitanul scoase un sunet dezgustat, sărind înapoi un 
pas. Lacrimile îl inundară în timp ce gustul amar și înțepător 

ii umplu gura. Celaena se aplecă peste genunchi, lăsând sa- 
liva și fierea să curgă pe podea. 

- Tu ești... în numele Wyrdului, tu chiar ești bolnavă, 
nu-i așa? Chaol chemă o servitoare, ajutând-o să se ridice 
din fotoliu. Camera era mult mai clară acum. Ce o întrebase 
el? Vino. Să te băgăm în pat. 

- Nu sunt bolnavă în felul 4/4, gemu ea. El o așeză pe pat, 
dând pătura la o parte. O servitoare intră, încruntându-se 
la dezastrul de pe podea și strigă după ajutor. 

- Atunci, în ce fel? 

- Eu, aa... Faţa ei era atât de fierbinte, încât Celaena crezu 
CĂ avea să se topească pe podea. O, idiotule! Menstruaţia mea 
a revenit, în sfârşit. 

Chipul lui se asortă deodată cu al ei și Chaol făcu un pas 
inapoi, trecând o mână prin părul său scurt, castaniu. 

- Eu... dacă... Atunci voi pleca, bolborosi el și făcu o ple- 
căciune. Celaena ridică o sprânceană, apoi, în ciuda durerii, 
zâmbi în timp ce el părăsi camera cât de repede putu, fără ca 
picioarele să i-o ia la sănătoasa, împiedicându-se ușor de pra- 
gul uşii. 

Celaena își îndreptă privirea către servitoarele care făceau 
curăţenie. 

- Îmi pare atât de rău, spuse ea, dar ele o ignorară. Ruși- 
nată și îndurerată, asasina se târi în pat și se cuibări între 
pături, sperând că somnul va sosi în curând. 

Dar somnul nu avea să vină curând, iar câteva minute mai 
târziu, uşa se deschise din nou, şi cineva râse. 

- M-am întâlnit cu Chaol, iar el m-a informat despre „sta- 
rea“ ta. Ai crede că un bărbat în postura lui nu ar fi atât de 

ușor de dezgustat, mai ales după examinarea tuturor cada- 
vrelor ălora. 

Celaena deschise un ochi şi se încruntă când Dorian se 
așeză pe patul ei. 

- Sunt într-o stare de agonie absolută și nu pot fi deranjată. 

- Nu poate fi atât de rău, spuse el scoțând un pachet de 
cărți de joc din buzunarul jachetei sale. Vrei să joci? 

- Deja ţi-am spus că nu mă simt bine. 

- Mie îmi pari bine. Dorian amestecă repede și cu dibăcie 
cărțile. Doar un joc. 

- Tu nu plătești oameni să te distreze? 

El se încruntă, împărțind pachetul în două. 

— Ar trebui să fii onorată de prezența mea. 

— Aş fi onorată dacă ai pleca. 

- Pentru cineva care depinde de amabilitatea mea, ai foar- 
te mult tupeu. 

- Tupeu? De-abia am început. Întorcându-se pe-o parte, 
îşi strânse genunchii la piept. 

El râse, punând pachetul de cărți în buzunar. 

— Noul tău tovarăș canin este bine, dacă doreşti să ştii. 

Ea gemu în pernă. 

- Pleacă. Simt că mor. 

- Nicio fecioară frumoasă nu ar trebui să moară singură, 
rosti el punându-și mâna peste a ei. Vrei să îţi citesc în ulti- 
mele tale clipe de viață? Ce poveste ţi-ar plăcea? 

Celaena își trase mâna de sub a lui. 

- Ce spui de povestea prințului idiot care nu vrea să o 
lase pe asasină singură? 

- O, ador povestea aia! Are și un final atât de fericit — de 
ce? Asasina se prefăcea că se simte rău pentru a atrage atenția 
prinţului! Cine ar fi ghicit? Ce fată inteligentă! Iar scena din 
dormitor este atât de adorabilă - merită citită printre toate 
tachinările lor nesfârșite! 

- Afară! Afară! Afară! Lasă-mă în pace, du-te și petrece-ți 
timpul cu alte femei! Ea apucă o carte și o aruncă spre el. 
Dorian o prinse înainte de a-i sparge nasul, iar ea deschise larg 
ochii. Nu am vrut... nu a fost un atac! Era o glumă... nu 
voiam cu adevărat să te rănesc, Înălțimea Ta! spuse ea răvășită. 

— Aș fi sperat ca Asasinul Adarlanului să aleagă să mă 
atace într-o manieră mai demnă. Cel puţin cu o sabie sau cu 
un cuţit, de preferat nu pe la spate. 

Celaena cuprinse burta cu braţele și se aplecă. Uneori, 
ura să fie femeie. 

- Apropo, este „Dorian“. Nu „Înălţimea Ta“. 

- Foarte bine. 

- Spune-o. 

- Ce să zic? 

- Spune-mi numele. Spune „foarte bine, Dorian“. 

Fa își dădu ochii peste cap. 

- Dacă asta o mulţumeşte pe Sanctitatea Voastră 
Mărinimoasă, mă voi adresa ţie folosind numele tău mic. 

- Sanctitate Mărinimoasă? O, îmi place asta. Un zâmbet 
fantomatic apăru pe chipul ei, iar Dorian privi cartea. Asta 
nu este una dintre cărțile pe care ţi le-am trimis eu! Eu nu 
deţin asemenea cărți! 

Ea râse fără putere și luă ceaiul din mâinile servitoarei în 
timp ce aceasta se apropie. 

- Desigur că nu, Dorian! Am trimis servitoarele să îmi 
aducă un exemplar astăzi. 

— Pasiunile Apusului, citi el şi deschise cartea la o pagină 
întâmplătoare pentru a citi cu voce tare: „Mâinile lui mân- 
gâiară cu blândeţe corpul ei mătăsos, si...“ - Dorian căscă 
ochii mari. În numele Wyrdului! Tu chiar citeşti prostia 
asta? Ce s-a întâmplat cu Simboluri şi Putere şi Cultura și 
Obiceiurile Eyllwe? 

Celaena își termină băutura, ceaiul de ghimbir calmân- 
du-i stomacul. 

- O poţi împrumuta după ce o termin eu de citit. Dacă 
O vei Citi, experienţa ta literară va fi completă. Și, adăugă ea 
cu un zâmbet timid, îţi va oferi idei în legătură cu ce le poți 
face domniţelor tale. 

Fl sâsâi printre dinți. 

- Nu voi cati asta! 

Fa îi luă cartea din mână, lăsându-se pe spate. 

- Atunci presupun că eşti exact precum Chaol. 

- Chaol? întrebă el căzând în capcană. I-ai cerut lui Chaol 
să citească asta? 

- El a refuzat, desigur, minţi ea. 

Dorian smulse cartea din mâinile ei. 

- Dă-mi asta, femeie diabolică. Nu îți voi permite să ne 
intorci unul împotriva celuilalt. Privi încă o dată romanul, 
apoi îl întoarse pe partea cealaltă, ascunzând titlul. Ea zâmbi 
şi își îndreptă privirea către zăpada care cădea. Era un frig 
crâncen afară şi nici măcar focul nu putea încălzi rafalele de 
vânt ce pătrundeau prin deschizătura ușilor de la balconul 
ei. Îl simţi pe Dorian privind-o, şi nu în felul acela precaut 

in care o privea Chaol uneori. De fapt, Dorian părea să o 
privească doar pentru că îi făcea plăcere să o privească. 
Dar și ei îi făcea plăcere să îl privească pe el. 


Dorian nu își dădu seama că îl vrăjise până ce Celaena nu 
se îndreptă și spuse: 

- La ce te holbezi? 

- Eşti frumoasă, spuse Dorian înainte de a gândi. 

- Nu fi prost. 

- Te-am jignit? Sângele îi gonea prin vene într-un ritm 
straniu. 

- Nu, spuse ea și își întoarse iute privirea către fereastră. 
Dorian îi privi chipul înroșindu-se din ce în ce mai mult. El 
nu cunoscuse niciodată o femeie atrăgătoare de atât de mult 
timp fără să o curteze - cu excepția lui Kaltain. Și nu putea 
nega că ardea de nerăbdare să afle gustul buzelor Celaenei, 
parfumul pielii ei sau reacţia ei la atingerea degetelor lui. 

Săptămânile din preajma sărbătorii Yulemas erau o peri- 
oadă de relaxare, o perioadă pentru a sărbători plăcerile 
carnale care țineau cuiva de cald într-o noapte de iarnă. Fe- 
meile își purtau părul desprins; câteva chiar refuzau să poarte 
corset. Era o sărbătoare pentru a te ospăta din fructele re- 
coltei și acelea ale trupului. De obicei, Dorian aștepta nerăb- 
dător această sărbătoare. Dar acum... 

Acum avea un nod în stomac. Cum putea sărbători când 
tocmai primise vestea despre ceea ce făcuseră soldaţii tatălui 
lui acelor rebeli? Nu cruţaseră nici măcar o viață. Cinci sute 
de oameni — toţi morți. Cum o va putea privi din nou pe 

Nehemia în ochi? Şi cum va putea într-o bună zi conduce 
un regat ai cărui soldați fuseseră antrenați să aibă atât de 
puțină compasiune pentru viaţa unui om? 

Gura i se uscă. Celaena era din Terrasen — o altă ţară cu- 
cerită, prima cucerire a tatălui lui. Era un miracol că ea îi 
accepta prezenţa sau poate că petrecuse atât de mult timp 
in Adarlan încât nu îi mai păsa. Cumva, Dorian nu credea 
că astfel stăteau lucrurile - nu când ea avea trei cicatrici 
imense pe spate care să îi amintească întotdeauna de brutali- 
tatea tatălui lui. 

- S-a întâmplat ceva? întrebă ea. Precaută. Curioasă. 
De parcă i-ar fi păsat. El trase adânc aer în piept și merse 
lângă fereastră, incapabil să o privească. Geamul era rece 
sub mâna lui, iar Dorian privi fulgii de nea prăbușindu-se 
spre pământ. 

- Probabil că mă urăști, murmură el. Pe mine și pe fa- 
milia mea pentru frivolitatea și absurditatea noastră când în 
afara acestui oraș se întâmplă atât de multe lucruri oribile. 
Am aflat despre rebelii aceia măcelăriți și ... îmi este rușine, 
spuse el sprijindu-și capul de fereastră. Dorian o auzi ridi- 
cându-se şi apoi prăbușindu-se într-un fotoliu. Cuvintele lui 
curseră asemenea unui râu, unele după altele, iar el nu se 
putu abţine să nu vorbească. Înţeleg de ce îți este atât de ușor 
când îi ucizi pe cei de rangul meu. Și nu te învinovăţesc 
pentru asta. 

- Dorian, spuse ea cu blândeţe. 

Lumea dincolo de castel era întunecată. 

— Știu că nu îmi vei spune niciodată, continuă el dând glas 
gândurilor pe care voia să i le dezvăluie de mult timp. Dar 

ştiu că ceva teribil ţi s-a întâmplat când erai mai mică, pro- 
babil din vina tatălui meu. Ai tot dreptul să urăști Adarlanul 
pentru cotropirea Terrasenului în felul în care a făcut-o = pen- 
tru controlul asupra tuturor țărilor și ţara prietenului tău. 

Înghiţi în sec, ochii umezindu:-i-se. 

- Nu mă vei crede. Dar... eu nu vreau să fac parte din 
asta. Nu mă pot numi bărbat cât timp îi permit tatălui meu 
să încurajeze asemenea atrocități. Chiar dacă am cerut indu- 
rare pentru multe dintre regatele cucerite, el nu vrea să as- 
culte. Nu în lumea asta. Aceasta este lumea în care te-am 
ales doar pe tine pentru a fi Campionul meu, pentru că 
ştiam Că asta îl va enerva pe tatăl meu. Celaena scutură din 
cap, dar Dorian continuă. Însă, dacă refuzam să sponsori- 
zez un Campion, tata ar fi privit asta ca pe o opoziţie fățișă 
şi încă nu sunt suficient de bărbat pentru a mă împotrivi lui 
în felul acesta. Așa că am ales ca Asasinul Adarlanului să fie 
Campionul meu, pentru că alegerea unui Campion al meu 
era singura pe care o aveam. 

Da, acum totul era clar. 

— Viaţa nu ar trebui să fie astfel, spuse el, ochii întâlnin- 
du-li-se în timp ce el gesticulă spre cameră. Şi... lumea nu ar 
trebui să fie așa. 

Asasina era tăcută, ascultându-și bătăile agitate ale inimii 
inainte de a vorbi. 

- Nu te urăsc, spuse ea puţin mai tare decât o șoaptă. 
Dorian se aşeză în fotoliul dinaintea ei și își cuprinse capul 
in mâini. Părea teribil de singur. Și nu cred că tu ești ca ei. 
Mie... îmi pare rău dacă te-am rănit. În majoritatea timpului 
doar glumesc. 

- Să mă rănești? spuse el. Nu m-ai rănit! Tu doar... tu ai 
făcut lucrurile puțin mai distractive. 

Fa ridică bărbia. 

- Doar puțin? 

- Puțin mai mult, spuse el. Își întinse picioarele. Ah, de-ai 
putea veni la balul de Yulemas cu mine. Fii recunoscătoare 
că nu poți participa. 

- De ce nu pot participa? Şi ce este acest bal? 

Dorian oftă. 

- Nimic foarte special. Doar un bal mascat care se întâm- 
plă să fie de Yulemas. Și cred că știi perfect de ce nu poți veni. 

— ie și lui Chaol vă place să distrugeţi orice distracție de 
care aș putea avea parte, nu-i așa? Îmi place să particip la 
petreceri. 

- Când vei fi Campionul tatălui meu, vei putea participa 
la toate balurile la care vei dori. 

Fa se strâmbă. El își dorea să îi spună că, dacă ar fi putut, 
i-ar fi cerut să îl însoţească; că el își dorea să petreacă timp 
cu ea, că se gândea la ea chiar și când nu erau impreună; dar 
știa că ea ar fi râs. 

Ceasul bătu miezul nopții. 

- Probabil că ar trebui să plec, spuse el întinzându-și 
braţele. Mâine mă așteaptă o zi plină de ședințe de consiliu 
și nu cred că ducele Perrington va fi încântat dacă voi fi pe 
jumătate adormit în timpul lor. 

Celaena zâmbi compătimitor. 

— Asigură-te că îi transmiţi ducelui cele mai calde salutări 
din partea mea. Nu avea cum să uite modul în care o tratase 

ducele în acea primă zi în Endovier. Nici Dorian nu uitase. 
Iar gândul că ducele ar putea-o trata din nou astfel îl făcea să 
fiarbă de mânie. 

Fără să gândească, se aplecă și o sărută pe obraz. Ea se 
incordă când buzele sale îi atinseră pielea și, deşi sărutul fu 
scurt, Dorian adulmecă parfumul ei. Să se desprindă fu sur- 
prinzător de dificil. 

- Odihnește-te, Celaena, spuse el. 

- Noapte bună, Dorian! În timp ce se îndepărta, Dorian 
se întreba de ce Celaena părea deodată atât de tristă și de ce 
ii pronunțase numele nu cu tandreţe, ci cu resemnare. 


Celaena privi cum razele lunii luminau tavanul. Un bal 
mascat de Yulemas! Deși era cea mai coruptă și mai osten- 
tativă curte din Erilea, suna grozav de romantic. Și desigur, 
ei nu îi era permis să participe. Oftă adânc și își cuibări mâi- 
nile sub cap. Ce dorise Chaol să o întrebe înainte ca ea să 
vomite — o invitaţie adevărată la bal? 

Scutură din cap. Nu. Ultimul lucru pe care l-ar face el 
vreodată ar fi să o invite la un bal regal. În afară de asta, 
ambii aveau lucruri mai importante pe cap. Cum ar fi cine 
ii ucidea pe Campioni. Poate că ar fi trebuit să îi trimită un 
mesaj despre comportamentul straniu al lui Cain din acea 
după-amiază. 

Celaena închise ochii şi zâmbi. Nu se putea gândi la un 
dar mai frumos de Yulemas decât descoperirea cadavrului 
lui Cain în următoarea dimineaţă. Totuşi, pe măsură ce orele 

înaintau, Celaena rămase de veghe, așteptând, întrebându-se 
ce se ascundea cu adevărat în castel și neputând să își ia 

A ° ° . . . A -A . 
gândul de la cei cinci sute de rebeli morți, îngropaţi în cine 
ştie ce morminte anonime. 


CAPITOLUL 35 


În dimineaţa următoare, Chaol Westfall stătea la al doilea 
etaj al castelului, privind peste curte. Sub el, două siluete se 
mișcau agale printre gardurile vii. Pelerina albă a Celaenei 
o făcea ușor de observat, iar Dorian putea fi întotdeauna 
recunoscut după cercul liber din jurul lui. 

El ar trebui să fie acolo jos, cu un pas în urma lor, supra- 
veghindu-i, asigurându-se că ea nu îl va lua prizonier pe 
Dorian și se va folosi de el pentru a evada. Logica și ani în- 
tregi de experienţă îi strigau să îi însoțească, deși șase gărzi 
îi acompaniau. Ea era înșelătoare, vicleană și diabolică. 

Dar el nu își putea convinge picioarele să se miște. 

Cu fiecare zi ce trecea, el simţea barierele topindu-se. El 
permitea barierelor să se topească. Datorită râsului ei sincer, 
pentru că o găsise într-o după-amiază dormind cu faţa pe o 
carte deschisă, pentru că el știa că ea putea câștiga. 

Era o criminală — un expert în arta asasinatelor, o regină 
a lumii de dincolo - și totuși... totuşi era doar o fată, trimisă 
la șaptesprezece ani în Endovier. 

Acest gând îi provoca greață de fiecare dată. El se antre- 
nase cu gărzile de la șaptesprezece ani, dar încă locuia acolo, 
încă avea un acoperiş deasupra capului și mâncare bună, 
ȘI prieteni. 

Dorian fusese în toiul curtării lui Rosamund la vârsta 
aceea, nepăsându-i de nimic. 

Dar ea - la șaptesprezece ani — ajunsese într-un lagăr al 
morții. Şi supravieţuise. 

Chaol nu era sigur că el ar putea supraviețui Endovierului, 
mai ales în lunile de iarnă. El nu fusese niciodată biciuit, nu 
văzuse niciodată pe cineva murind. Niciodată nu simţise 
gerul și foametea. 

Celaena rase despre ceva ce spusese Dorian. Ea supravie- 
țuise Endovierului și totuși, încă putea să râdă. 

În timp ce îl îngrozea să o vadă acolo jos, la o mână dis- 
tanță de gâtul neprotejat al lui Dorian, ceea ce îl îngrozea și 
mai tare era faptul că Dorian avea încredere în ea. Iar Chaol 
nu ştia ce însemna acest lucru pentru el însuși. 


ză 


Celaena se plimba prin grădină, neputându-și stăpâni 
zâmbetul care i se întipărise pe chip. Mergeau aproape unul 
de celălalt, dar nu suficient de aproape încât să se poată 
atinge. Dorian o întâlnise imediat după cină și o invitase la 
o plimbare. De fapt, apăruse atât de repede după ce servi- 
toarele strânseseră masa încât Celaena ar fi putut crede că el 
așteptase afară. 

Desigur, doar din pricina frigului Celaena își dorea să își 
unească braţele cu ale lui și să îi absoarbă căldura. Pelerina albă 
și îmblănită nu putea împiedica aerul îngheţat să pună stăpâ- 
nire pe ea. Își putea imagina doar cum ar reacționa Nehemia 
la asemenea temperaturi. Dar, după ce aflase despre soarta 
acelor rebeli, prințesa își petrecuse majoritatea timpului în 


TRONUL DE CLEȘTAR 335 


apartamentul ei și refuzase ofertele repetate ale Celaenei de 
a ieși la plimbare. 

Trecuseră peste trei săptămâni de la ultima ei întâlnire 
cu Elena și nu primise nicio veste de la ea în ciuda celor trei 
teste, cel mai palpitant dintre ele fiind cursa cu obstacole, pe 
care îl trecuse cu doar câteva zgârieturi și vânătăi minore. 
Din nefericire, Pelor nu se descurcase atât de bine și fusese 
trimis acasă în cele din urmă. Dar fusese norocos: alți trei 
concurenți muriseră. Toţi găsiţi în coridoare uitate; toți mu- 
tilați fără a mai putea fi recunoscuţi. Chiar și Celaena înce- 
puse să tresară la auzul oricărui sunet straniu. 

Acum mai rămăseseră doar şase: Cain, Mormânt, Nox, 
un soldat și Renault, un mercenar crud care îl înlocuise pe 
Verin ca fiind mâna dreaptă a lui Cain. În mod prea puţin 
surprinzător, noua activitate favorită a lui Renault era să o 
tachineze pe Celaena. 

Fa lăsă deoparte gândurile despre crime când trecură pe 
lângă o fântână și îl surprinse pe Dorian admirând-o cu coada 
ochiului. Desigur, ea nu se gândise la Dorian când alesese să 
poarte o rochie elegantă de culoarea lavandei sau când se 
asigurase că părul îi era bine aranjat sau că mănușile sale albe 
erau impecabile. 

- Ce ai vrea să facem acum? spuse Dorian. Ne-am plim- 
bat de două ori în jurul grădinii. 

- Nu ai datorii princiare de îndeplinit? Celaena tresări 
când o adiere rece îi suflă gluga de pe cap şi îi îngheță ure- 
chile. Când își recuperă gluga, îl surprinse pe Dorian privin- 
du-i gâtul. Ce? întrebă ea, înfășurându-și strâns mantia în 
jurul trupului. 

- Mereu porți colierul acela, spuse el. Este un alt cadou? 
Deși Celaena purta mănuși, el privi la mâna sa - unde purta 
inelul de ametist — şi licărul din ochii lui se stinse. 

- Nu. Își acoperi amuleta cu mâna. L-am găsit în cutia 
mea cu bijuterii și mi-a plăcut cum arată, bărbat insuportabil 
de posesiv ce ești. 

- Are un aspect vechi. Ai jefuit cufărul imperial, nu-i așa? 
El îi făcu cu ochiul, dar ea nu simţi căldură în gestul său. 

- Nu, repetă ea cu asprime. Deși un colier nu o putea 
proteja de criminal și deşi Elena avea niște planuri pe care 
nu le dezvăluia, Celaena nu voia să îl dea jos. Prezenţa lui o 
liniștea oarecum în timpul lungilor ore în care stătea trează, 
supraveghind ușile camerei sale. 

El continuă să îi privească mâna până ce ea o cobori de 
la gât. Dorian studie colierul. 

- Când eram copil, obișnuiam să citesc povești despre 
începuturile Adarlanului; Gavin era eroul meu. Cred că am 
citit fiecare legendă despre războiul cu Erawan. 

„Cum poate să fie atât de inteligent? Nu se poate să își fi 
dat seama atât de repede.“ Celaena își dădu silinţa să pară 
inocentă și interesată. 

- $1? 

- Elena, prima regină a Adarlanului, avea o amuletă ma- 
gică. În bătălia cu Lordul Întunecat, Gavin și Elena s-au tre- 
zit lipsiți de apărare. El era pe cale să o ucidă pe prințesă când 
un spirit a apărut și i-a oferit colierul. Iar, când și l-a pus la 
gât, Erawan nu a putut să o rănească. Ea a recunoscut ceea ce 
era de fapt Lordul Întunecat și i-a spus pe nume. L-a surprins 
atât de mult încât a fost distras, iar Gavin l-a înjunghiat. 

Dorian privi în pământ. Au numit colierul Ochiul Elenei; 
este pierdut de secole. 

Cât de ciudat era să îl audă pe Dorian, fiul celui care in- 
terzisese și ștersese orice urmă de magie, vorbind despre 
amulete puternice. Totuși, Celaena încercă să râdă cât mai 
veridic posibil. 

— Iar tu crezi că fleacul ăsta este Ochiul? Cred că până 
acum s-a făcut una cu pământul. 

- Presupun că nu, spuse el și își frecă viguros braţele pen- 
tru a se încălzi. Dar am văzut câteva imagini cu Ochiul, iar 
colierul tău seamănă cu acela. Poate că este o copie. 

- Poate. Celaena schimbă iute subiectul. Când soseşte fra- 
tele tău? 

Dorian privi către cer. 

- Sunt norocos. De dimineaţă am primit o scrisoare 
anunţându-ne că zăpada din munți îl împiedică pe Hollin 
să ajungă acasă. Este blocat la școală până după semestrul de 
primăvară și este copleșit. 

— Biata ta mamă, spuse Celaena, zâmbind pe jumătate. 

- Probabil că va trimite servitori să îi ducă darurile de 
Yulemas, indiferent de furtună. 

Celaena nu îl auzea și, deși pălăvrăgiră pentru o oră după 
plimbarea prin grădină, ea nu își putea convinge inima să 
iși domolească bătăile. Elena trebuia să știe că cineva ar fi 
recunoscut amuleta, iar dacă acest colier era cel adevărat... 
Regele ar putea să o ucidă pe loc pentru că purta nu doar o 
bijuterie a familiei regale, ci una de mare putere. 

Și totuși, din nou, se putea întreba doar care erau de fapt 
motivele Elenei. 

Celaena ridică privirea din carte către tapiseria de pe pe- 
rete. Dulapul rămăsese unde îl împinsese ea, în fața intrării 
în pasaj. Scutură din cap şi se întoarse la carte. Deși citise cu 
atenţie rândurile, niciun cuvânt nu îi rămase în minte. 

Ce voia Elena de la ea? De obicei, reginele moarte nu se 
intorceau pentru a da ordine celor vii. Mâinile Celaenei se 
încleștară pe carte. Nu era ca şi cum nu îndeplinea porunca 
Elenei de a câștiga - s-ar fi luptat oricum din greu pentru 
titlul de Campion al regelui. Iar cât despre găsirea și înfrân- 
gerea răului din castel... ei, bine, acum că părea legat de 
oricine era cel care îi ucidea pe Campioni, cum putea ea să 
nu încerce să își dea seama de unde pornea totul? 

O ușă se închise undeva în apartamentul său, iar Celaena 
tresări, cartea zburându-i din mâini. Apucă sfeșnicul de pe nop- 
tieră, pregătită să sară din pat, dar îl cobori când fredonatul 
Philippei pătrunse prin uși în dormitorul său. Celaena gemu 
coborând din căldura patului pentru a recupera cartea. 

Căzuse sub pat, iar Celaena îngenunche pe podeaua rece 
şi se întinse după ea. Nu o găsea nicăieri, așa că luă o lumâ- 
nare. Zări imediat cartea, lângă peretele din spate, dar, când 
degetele atinseră coperta, un licăr al luminii lumânării dez- 
vălui o linie albă de-a lungul podelei de sub pat. 

Celaena trase cartea spre ea și se ridică grăbită. Mâinile îi 
tremurau împingând patul din loc, picioarele alunecându-i 
pe podeaua pe jumătate îngheţată. Se mișcă greoi, dar, în 
cele din urmă, îl mută suficient încât să poată vedea ceea ce 
fusese desenat sub el. 

Totul în interiorul ei încremeni. 


TRONUL DE CLEŞTAR 339 


Semne Wyrd. 

Zeci de semne Wyrd fuseseră desenate cu cretă pe podea. 
Formau o spirală uriașă, cu un semn mare în centru. Celaena 
se trase înapoi, împiedicându-se și lovindu-se de șifonier. 

Ce era asta? Își trecu o mână tremurândă prin păr, hol- 
bându-se la semnul din centru. 

Mai văzuse semnul acela. Fusese trasat de-o parte a tru- 
pului lui Verin. 

Stomacul i se ridică în gât, iar Celaena se repezi lângă 
noptieră și luă urciorul cu apă de pe el. Fără să stea pe gân- 
duri, vărsă apa peste semne, apoi alergă în camera de baie pen- 
tru a umple vasul din nou. Când apa reuși să inmoaie creta, 
Celaena luă un prosop și frecă podeaua până la epuizare, iar 
mâinile și picioarele îi îngheţară. 

Abia atunci aruncă pe ea o tunică şi o pereche de panta- 
loni şi ieși în goană pe ușă. 


% 


Din fericire, gărzile nu obiectaseră când ea le rugă să o 
escorteze la bibliotecă în miezul nopții. Rămaseră în camera 
principală a bibliotecii în timp ce ea cotrobăi printre rafturi, 
indreptându-se către alcovul prăfuit și uitat în care găsise 
majoritatea cărților despre semnele Wyrd. Nu putea merge 
suficient de repede privind mereu peste umăr. 

Ea era următoarea? Ce însemnau toate astea? Îşi frecă 
degetele. Apoi se opri brusc. 

Nehemia, așezată la o masă mică, o privea cu ochii mari. 

Celaena duse o mână la inima care îi bubuia în piept. 

- La naiba, spuse ea. Mi-ai tras o sperietură! 

Nehemia zâmbi, dar nu foarte convingător. Celaena își 
înclină capul și se apropie de ea. 

- Ce faci aici? întrebă impunătoare Nehemia în Eyllwe. 

- Nu puteam să dorm. Își mută privirea pe cartea prin- 
țesei. Aceea nu era cartea pe care o foloseau în timpul lecții- 
lor. Nu, era o carte veche și groasă, cu rânduri înghesuite de 
text. Ce citeşti? 

Nehemia închise cartea și se ridică. 

- Nimic. 

Celaena îi observă chipul; buzele îi erau țuguiate, iar 
prinţesa ridică bărbia. 

- Credeam că nu poţi citi încă la acest nivel. 

Nehemia ascunse cartea sub braţ. 

— Atunci ești exact ca orice prost ignorant din acest cas- 
tel, Lillian, spuse ea cu o pronunție perfectă în limba co- 
mună. Nedându-i șansa să răspundă, prinţesa plecă. 

Celaena o privi îndepărtându-se. Nu avea sens. Nehemia 
nu putea citi cărţi atât de avansate, nu când încă se impotmolea 
cu texte mai ușoare. lar Nehemia nu vorbea niciodată cu 
accentul acela impecabil și... 

În umbrele de dincolo de masă, o bucată de hârtie căzuse 
intre lemn și peretele de piatră. Aplecându-se, Celaena des- 
pături hârtia. 

Se răsuci în direcţia în care dispăruse Nehemia. Gâtul i se 
contractă, iar Celaena vâri bucata de hârtie în buzunar şi 
se grăbi spre camera principală, semnul Wyrd desenat pe 
hârtie arzându-i hainele ca un acid. 

Celaena cobori grăbită un şir de trepte, apoi înaintă pe 
un coridor ticsit cu cărți. 

Nu, Nehemia nu ar fi păcălit-o astfel, Nehemia nu ar fi 
minţit zi după zi despre puţinul pe care îl ştia. Nehemia 
fusese cea care îi spusese că gravurile din grădină erau semne 
Wyrd. Ştia ce erau, o avertizase să stea departe de ele, iar și 
iar. Pentru că Nehemia era prietena ei, pentru că Nehemia 
plânsese când poporul ei fusese masacrat, pentru că venise la 
ea pentru alinare. 

Dar Nehemia venea dintr-un regat cucerit. lar regele 
Adarlanului smulsese coroana de pe capul tatălui său și îi fu- 
rase titlul. Iar oamenii din Eyllwe erau răpiți în toiul nopții 
şi vânduți ca sclavi, impreună cu rebelii despre care se zvo- 
nea că Nehemia îi sprijinea cu atâta îndârjire. Şi cinci sute de 
cetățeni din Eyllwe tocmai fuseseră măcelăriți. 

Ochii o înțepară când zări gărzile trândăvind în fotoliile 
din camera principală. 

Nehemia avea toate motivele pentru a-i înșela, pentru a 
complota împotriva lor. Să distrugă această competiţie stu- 
pidă și să arunce pe toată lumea într-un acces de confuzie și 
nervozitate. Cine reprezenta o țintă mai bună decât criminalii 
ce trăiau în castel? Nimeni nu le va duce dorul, dar teama va 
pune stăpânire pe toți. 

Dar de ce ar complota Nehemia împotriva es? 

Zilele trecură fără să o vadă pe Nehemia, iar Celaena nu 
ii povesti incidentul lui Chaol, Dorian sau oricui o vizita. 
Nu o putea înfrunta pe Nehemia, nu fără mai multe dovezi 
concrete, nu fără să strice totul. Așa că își petrecea timpul 
liber studiind semnele Wyrd, disperată să găsească o cale de 
a le descifra, de a citi acele simboluri, de a afla ce semnificau 
şi care era legătura dintre ele și ucigaș sau bestia ucigașului. 
Printre grijile sale, încă un test trecu fără incidente sau 
intâmplări jenante - deși nu putea spune același lucru de- 
spre soldatul care fusese eliminat -— și își continuă antrena- 
mentele intense cu Chaol și ceilalți Campioni. Acum mai 
rămăseseră cinci. Testul final era peste trei zile, iar duelul 
două zile mai târziu. 

Celaena se trezi în dimineaţa de Yulemas și savură liniştea. 

Era ceva firesc de pașnic în legătură cu ziua aceea, în 
ciuda misterului întâlnirii sale cu Nehemia. Pe moment, 
intreg castelul tăcuse pentru a asculta zăpada căzând. Chi- 
ciura croșetase dantelă pe geamurile ferestrelor, un foc deja 
trosnea în şemineu, iar umbrele fulgilor de zăpadă dansau pe 
podea. Era o dimineaţă pașnică și minunată de iarnă. Nu o 
va distruge gândindu-se la Nehemia sau la duel, sau la balul 


TRONUL DE CLEȘTAR 343 


la care nu îi era permis să participe în acea seară. Nu, era 
dimineaţa de Yulemas, iar ea va fi fericită. 

Nu simţea că este o sărbătoare pentru a celebra întune- 
ricul care dădea naștere luminii primăverii, nici o sărbătoare 
pentru a celebra nașterea primului fiu al Zeiţei. Pur și 
simplu era o zi în care oamenii erau mai curtenitori, priveau 
de două ori către cerșetorii de pe străzi, își aminteau că 
dragostea era un lucru viu. Celaena zâmbi și se întoarse pe 
partea cealaltă. Dar ceva interveni în calea ei. Era hârșâitor 
şi dur pe pielea ei şi avea mirosul specific al... 

Bomboane! O pungă uriașă din hârtie stătea pe o pernă, 
iar ea descoperi că era plină cu multe sortimente de dulciuri. 
Nu era niciun bilet, niciun nume scris pe pungă. Ridică din 
umeri Și, cu ochii scânteindu-i, Celaena luă un pumn. O, 
cât de mult adora bomboanele! 

Celaena râse bucuroasă şi îndesă câteva bomboane în 
gură. Una câte una, mestecă diversele sortimente și închise 
ochii degustând toate aromele și texturile. 

Când în cele din urmă încetă să mai mestece, maxilarul 
o durea. Răsturnă în pat conţinutul pungii, ignorând za- 
hărul pudră ce se vărsă în același timp, și examină tărâmul 
dulce dinaintea sa. 

Toate dulciurile ei preferate erau acolo: jeleuri îm- 
brăcate în ciocolată, migdale glazurate, caramele sub formă 
de coacăze, batoane de caramel cu alune, lemn-dulce gla- 
zurat şi, cel mai important, ciocolată. Aruncă în gură o 
trufă cu alune. 

- Cineva, spuse ea mestecând, este foarte bun cu mine! 

Se opri pentru a cerceta din nou punga. Cine o trimisese? 
Poate Dorian. Cu siguranţă nu Nehemia sau Chaol. Nici 
Zânele Zăpezii care duceau dulciuri copiilor cuminţi. Înce- 
taseră să o mai viziteze când ucisese pentru prima oară o 
altă ființă umană. Poate Nox. El o plăcea destul de mult. 

- Domnișoară Celaena! exclamă Philippa din pragul ușii, 
cu gura căscată. 

- Yulemas fericit, Philippa! spuse ea. Vrei o bomboană? 

Philippa se grăbi să ajungă lângă Celaena. 

— Yulemas fericit, într-adevăr! Uită-te la patul ăsta! Uită-te 
la dezastrul ăsta! Celaena tresări. 

- Dinţii tăi sunt roșii! se plânse Philippa. Se întinse după 
oglinda de mână pe care Celaena o ţinea pe noptieră și o ri- 
dică pentru ca asasina să se poată privi. 

Într-adevăr, dinţii îi erau colorați roșu-aprins. Îşi trecu 
limba peste ei, apoi încercă să îndepărteze petele cu degetul. 

- Blestemate acadelele astea! 

- Da, spuse Philippa. Iar la gură ești plină de ciocolată! 
Nici măcar nepotul meu nu mănâncă dulciuri în halul ăsta! 

Celaena rase. 

- AL un nepot? 

- Da, și poate mânca fără să verse prin pat sau să se mân- 
jească pe faţă! 

Celaena împinse păturile, zahărul împrăștiindu-se în jur. 

- Ia o bomboană, Philippa. 

- Este ora șapte dimineaţa. Philippa mătură zahărul în 
palmă. O să ți se facă rău. 

- Rău? Cui i se poate face rău de la bomboane? Celaena 
se strâmbă şi își expuse dinţii stacojii. 


TRONUL DE CLEŞTAR 345 


- Arău precum un demon, spuse Philippa. Nu deschide 
gura Și nimeni nu va observa. 

- Tu și cu mine ştim prea bine că acest lucru nu este 
posibil. 

Spre surprinderea ei, Philippa râse. 

- Yulemas fericit, Celaena! spuse ea. Auzind-o pe Philippa 
adresându-i-se pe nume, un fior imens și neașteptat de plăcere 
o cuprinse. Vino, spuse servitoarea. Să te îmbrăcăm - cere- 
monia începe la ora nouă. Philippa se îndreptă către garde- 
robă, iar Celaena o privi îndepărtându-se. Inima îi era mare 
Și roşie precum dinţii. Exista bine în oameni — în adâncul lor 
intotdeauna exista o fărâmă de bine. Trebuia să existe. 

Celaena reapăru câteva momente mai târziu purtând o 
rochie verde, festivă, pe care Philippa o socoti singura adec- 
vată pentru participarea la slujbă. Dinţii Celaenei erau, desi- 
gur, încă roșii, iar ei i se făcea greață când privea punga cu 
bomboane. Totuși, uită rapid de starea de rău când îl zări 
pe Dorian Havilliard la masa din dormitorul ei, cu pi- 
cioarele încrucișate. Purta o frumoasă jachetă în culorile 
alb şi auriu. 

- Tu eşti cadoul meu sau este ceva în coșul acela de la 
picioarele tale? întrebă ea. 

- Dacă ţi-ar plăcea să mă despachetezi, rosti el ridicând 
coşul de nuiele pe masă, încă mai avem la dispoziţie o oră 
până la slujba de la templu. 

Celaena râse. 

- Yulemas fericit, Dorian! 

— La fel şi ţie. Observ că... ai dinţii roşii? 

Ea închise gura, scuturând din cap în semn de protest. 

El o prinse de nas și o strânse și, oricât ar fi încercat ea, 
nu reuși să îi îndepărteze degetele. Deschise gura, iar el iz- 
bucni în râs. 

- Ai mâncat bomboane, nu-i aşa? 

- Tu le-ai trimis? Celaena își ţinu gura închisă cât mai 
mult posibil. 

- Desigur. Dorian ridică punga maro cu bomboane de 
pe masă. Care este sortimentul tău... Glasul i se stinse în 
timp ce cântări punga în mâini. Nu ţi-am trimis un kilo- 
gram de bomboane? 

Celaena rânji diabolic. 

- Ai mâncat jumătate de pungă! 

- Trebuia să le păstrez? 

- Mi-ar fi plăcut câteva! 

- Nu mi-ai spus niciodată asta. 

- Pentru că nu mă aşteptam să le mănânci pe toate îna- 
inte de micul dejun! 

Celaena îi smulse punga din mâini și o puse pe masă. 

— Ei, bine, asta dovedește judecată proastă din partea ta, 
Nu-l așa? 

Dorian deschise gura pentru a răspunde, dar punga cu 
bomboane se răsturnă și se împrăștie pe masă. Celaena se 
intoarse exact la timp pentru a vedea botul auriu ivindu-se 
din coş, căutând bomboanele. 

- Ce este asta? întrebă ea hotărâtă. 

Dorian rânji. 

- Un cadou de Yulemas pentru tine. 

Asasina îndepărtă capacul coșului. Nasul țâșni imediat 
A L] . v . v . v . 
inainte, iar Celaena zări căţelușa ciudată cu blana aurie tre- 

A A v ° A ° A ° 
murând într-un colț cu o fundă roșie în jurul gâtului. 

- O, câtelușă, fredonă ea și îl mângâie. Câinele tremura, 
iar Celaena îi aruncă o privire încruntată lui Dorian peste 
umăr. Ce ai făcut, măscăriciule? rosti ea printre dinţi. 

Dorian ridică mâinile în aer. 

— Este un dar! Aproape mi-am pierdut un braț -— și alte 

v . . o A A v Ae . . . 
părți mai importante - încercând să îi pun funda aia, şi apoi 
| l A v . | 
a urlat tot drumul până aici! 

Celaena privi cu milă cățelușa, care acum îi lingea zahărul 
de pe degete. 

— Ce să fac eu cu ea? Nu i-ai putut găsi un stăpân, așa că 
te-ai decis să mi-o dăruiești mie? 

- Nu! spuse el. Păi, ba da. Dar... ea nu părea atât de spe- 
riată când erai tu prin preajmă și mi-am amintit cum te-au 
urmat câinii mei când am călătorit dinspre Endovier. Poate 

v °. v A A . A A v 
că va avea suficientă Încredere în tine încât să se adapteze 
cu oamenii. Unii oameni au darul acesta. Ea ridică o sprân- 
ceană când el se apropie. Este un cadou jalnic, știu. Ar fi 
trebuit să își cumpăr ceva mai bun. 

Căţelușa ridică privirea către Celaena. Ochii îi erau de 
un căprui-auriu, asemenea caramelului topit. Părea să se 
aştepte oricând să fie lovită. Era un animal frumos, iar lăbu- 
țele ei mari sugerau că putea crește mare și iute. Un zâmbet 
slab apăru pe buzele Celaenei. Câinele își bâțâi coada - o 
dată, apoi din nou. 

— Este a ta, spuse Dorian, dacă o vrei. 

- Ce o să fac cu ea dacă sunt trimisă înapoi în Endovier? 

- Lasă-mă pe mine să îmi fac griji pentru asta. Celaena 
ii mângâie urechile catifelate și moi, apoi o scărpină sub 
bărbie. Câinele dădu din coadă drept răspuns. Da, era viață 
in ea. 

- Deci, nu o vrei murmură Dorian. 

- Desigur că o vreau, spuse Celaena, apoi își dădu seama 
care erau implicaţiile. Dar vreau să fie dresată. Nu vreau să 
facă pipi peste tot sau să roadă mobila, pantofii sau cărțile. 
Și vreau să se așeze când îi spun şi să se întindă și să se rosto- 
golească și orice ale lucruri specifice câinilor. Și vreau să 
alerge... să alerge împreună cu ceilalți câini care sunt antre- 
nați. Vreau să își pună la treabă picioarele astea lungi. 

Dorian încrucișă picioarele în timp ce Celaena strânse 
cățelul la piept. 

- Ai o listă lungă de cereri. Poate că ar fi trebuit să îți 
cumpăr bijuterii, la urma urmei. 

- Când mă antrenez - sărută capul mătăsos al cățelului, 
iar puiul își cuibări nasul rece pe gâtul Celaenei —, vreau ca 
ea să fie la cuști, antrenându-se la rândul ei. Când mă întorc 
de la antrenamente, îmi poate fi adusă. O voi ţine aici noap- 
tea. Celaena ţinu câinele la nivelul ochilor. Puiul îşi legăna 
picioarele în aer. Dacă îmi strici vreo pereche de pantofi, îi 
spuse ea cățelușei, te voi transforma într-o pereche de pa- 
puci. S-a înţeles? 

Câinele se holbă la ea, fruntea încrețită ridicându-i-se, 
iar Celaena zâmbi în timp ce o puse pe podea. Începu să 
adulmece, deși păstră distanța față de Dorian, iar în curând 
dispăru sub pat. Asasina săltă covorașul prăfuit pentru a 
privi dedesubt. Din fericire, semnele Wyrd se șterseseră în 

intregime. Câinele își continuă explorarea, adulmecând 
pretutindeni. 

- Va trebui să mă gândesc la un nume pentru tine, îi 
spuse Celaena în timp ce se ridică. Îți mulțumesc, îi spuse ea 
lui Dorian. Este un cadou minunat. 

Fl era amabil, ciudat de amabil pentru cineva cu edu- 
caţia lui. El avea o inimă, îşi dădu ea seama, şi o conştiinţă. 
Era diferit de ceilalți. Cu o timiditate aproape de stângăcie, 
asasina se duse la prințul moștenitor și îl sărută pe obraz. 
Pielea lui era surprinzător de fierbinte, iar ea se întrebă dacă 
il sărutase corespunzător când se retrase și îi zări ochii larg 
deschişi și luminoși. Oare fusese neglijentă? Fusese un sărut 
prea umed? Oare buzele îi erau prea lipicioase din pricina 
bomboanelor? Celaena speră că el nu își va şterge obrazul. 

- Îmi pare rău, eu nu am un cadou pentru tine, rosti ea. 

- Eu... aa, eu nu mă aşteptam să ai. Se îmbujoră puternic 
și privi către ceas. Trebuie să plec, spuse el. Ne vedem la 
ceremonie sau poate diseară, după bal? Voi încerca să plec 
cât de devreme voi putea. Deşi pun pariu că, fără tine acolo, 
Nehemia va face, probabil, la fel, așa că nu va arăta atât de 
rău dacă plec și eu devreme. 

Celaena nu îl mai văzuse niciodată Pâ/bâindu-se astfel. 

- Distracţie plăcută! spuse ea în timp ce el se retrase cu un 
pas şi aproape se lovi de masă. 

- Atunci ne vedem diseară, spuse el. După bal. 

Celaena își ascunse zâmbetul în spatele unei mâini. Săru- 
tul ei îl aruncase în starea asta de ameţeală? 

- La revedere, Celaena! Dorian privi înapoi în timp ce 
ajunse la ușă. Ea îi zâmbi, afișându-și dinţii roşii, iar el râse 

inainte de a face o plecăciune și dispăru. Rămasă singură în 
apartamentul ei, Celaena era pe cale de a vedea ce plănuia 
noul ei companion, când gândul o izbi: 

Nehemia va fi la bal. 

La început fu un simplu gând, apoi gânduri mai rele 
il urmară. Celaena începu să se panicheze. Dacă într-ade- 
văr Nehemia era în spatele crimelor Campionilor - și, mai 
rău, avea sub comanda sa o bestie sălbatică pentru a-i dis- 
truge - și tocmai aflase despre masacrul oamenilor săi... 
atunci ce loc mai bun pentru a pedepsi Adarlanul decât la 
bal, unde atât de multă nobilime va sărbători nepăzită? 

Era absurd, Celaena știa asta. Dar dacă... dar dacă Nehemia 
dezlănţuia asupra celor de la bal cine știe ce bestie controlată 
de ea? Bine, nu s-ar supăra dacă Perrington și Kaltain ar avea 
parte de morţi îngrozitoare, dar Dorian va fi acolo. Şi Chaol. 

Celaena se întoarse în dormitor, frecându-și degetele. 
Nu îl putea avertiza pe Chaol, pentru că, dacă se înșela, 
atunci nu va distruge doar prietenia ei cu Nehemia, ci și 
eforturile prinţesei pentru diplomaţie. Dar nu putea sta 
cu mâinile în sân. 

O, nici măcar nu ar trebui să se gândească la asta. Dar 
inainte mai văzuse prieteni făcând lucruri îngrozitoare şi 
căpătase obişnuinţa de a pune răul înainte. Ştia din proprie 
experiență cât de departe putea duce pe cineva dorința de 
răzbunare. Poate că Nehemia nu va face nimic, poate că 
Celaena era doar paranoică și ridicolă. Dar, dacă ceva se 
întâmpla astă-seară... 

Celaena deschise ușile garderobei, cercetând rochiile scli- 
pitoare atârnate pe umerașe. Chaol ar fi mai mult decât 

furios dacă ea s-ar strecura la bal, dar Celaena era în stare să 
se descurce cu asta. Se putea descurca și dacă el decidea să o 
arunce în temniță pentru o vreme. 

Pentru că, într-un fel, gândul că el ar putea fi rănit - sau 
mai grav - o făcea să riște aproape totul. 

- Nu vrei să zâmbeşti nici măcar de Yulemas? îl întrebă 
ea pe Chaol când ieșeau din castel, îndreptându-se către 
templul din cleștar din centrul grădinii estice. 

- Dacă dinţii mei ar fi stacojii, eu nu aș zâmbi deloc, spuse 
el. Fii mulțumită cu câte o grimasă ocazională. Celaena își 
dezveli dinţii către el, apoi închise gura când alții câțiva 
curteni trecură pe lângă ei, urmaţi de servitori. Sunt sur- 
prins că nu te plângi mai mult. 

- Pentru ce să mă plâng? De ce Chaol nu glumea nicio- 
dată cu ea, aşa cum făcea Dorian? Poate că el chiar nu o 
considera atrăgătoare. Această posibilitate o răni mai mult 
decât şi-ar fi dorit. 

- Pentru că nu mergi la bal astă-seară. Chaol o privi pie- 
ziș. Nu avea de unde ști ce plănuia ea. Philippa îi promisese 
că va ţine secretul, promisese să nu pună întrebări când 
Celaena îi ceru să găsească o rochie și o mască asortată. 

- Ei, bine, aparent încă nu ai suficientă încredere în mine. 
Celaena intenționă să fie obraznică, dar nu își putu ascunde 
iritarea din glas. Nu își putea pierde timpul îngrijorându-se 
pentru cineva care, evident, nu avea niciun alt interes pentru 
ea în afara acestei competiţii ridicole. 

Chaol pufăi, deși o urmă de zâmbet apăru pe chipul său. 
Cel puţin prinţul moștenitor nu o făcea niciodată să se simtă 
stupid. Chaol doar o provoca... deși avea și el partea lui 
bună. Iar ea nu avea nicio idee când încetase să îl mai urască 
aşa cum o făcea. 

Totuși, Celaena știa că el nu va fi încântat când va apărea 
la bal. Cu sau fără mască, Chaol va şti că a fost ea. Celaena 
spera doar că nu o va pedepsi prea tare. 


CAPITOLUL 37 


Așezată într-o strană în partea din spate a templului 
incăpător, Celaena își ținu gura închisă atât de strâns, încât 
aproape că maxilarul îi rămase încleştat. Dinţii îi erau încă 
roşii; nu avea nevoie să mai observe și altcineva. 

Templul era un loc frumos, construit în întregime din 
cleștar. Calcarul acoperind podeaua era tot ce rămăsese 
din templul inițial din piatră, pe care regele Adarlanului îl 
distrusese când se hotărâse să fie înlocuit cu structura din 
cleştar. Două coloane uriașe din lemn de trandafir se întin- 
deau sub un tavan boltit din sticlă, care permitea să pă- 
trundă atât de multă lumină încât pe timpul zilei nu era 
nevoie de lumânări. Zăpada zăcea pe acoperișul transparent, 
aruncând raze luminoase de soare pe alocuri. Întrucât pere- 
ţii erau și ei din cleștar, vitraliile de deasupra altarului păreau 
să plutească în aer. 

Celaena se ridică pentru a privi peste capetele celor dina- 
intea sa. Dorian și regina stăteau în primul rând, un șir de 
gardieni urmând imediat în spatele lor. Ducele şi Kaltain erau 
de partea cealaltă a naosului, iar în spatele lor erau Nehemia 
şi câteva persoane pe care nu le știa. Nu îi spionă pe Nox sau 
pe ceilalți Campioni rămași și nici pe Cain. Îi permiteau să 
vină aici, dar nu la bal? 

- Stai jos, bombăni Chaol trăgând de rochia sa verde. Ea 
se strâmbă și se aşeză. Câţiva oameni se holbau la ea. Purtau 
rochii şi jachete atât de elaborate, încât Celaena se întrebă 
dacă nu cumva balul se mutase în miezul zilei. 

Marea Preoteasă păși pe platforma de piatră şi ridică mâi- 
nile deasupra capului. Pliurile robei sale din voal albastru 
cădeau în jurul ei, iar părul alb îi era lung și despletit. O stea 
cu opt colțuri îi era tatuată pe frunte într-o nuanţă de albas- 
tru ce se asorta cu rochia. 

- Bun venit tuturor și fie ca binecuvântarea Zeiţei şi a 
tuturor zeilor săi să cadă asupra voastră! Glasul ei răsună în 
incăpere pentru a putea fi auzit și de cei din ultimele rânduri. 

Celaena își înăbuși un căscat. Îi respecta pe zei - dacă 
existau și când îi convenea să le ceară ajutorul, dar ceremo- 
niile religioase erau... brutale. 

Trecuseră ani şi ani de când asistase ultima dată la ceva de 
acest gen, iar, în timp ce Marea Preoteasă își cobori braţele 
şi privi mulțimea, asasina se foi în scaunul ei. Urmau rugă- 
ciunile obișnuite, apoi cele de Yulemas, apoi predica, apoi 
cântecele, iar apoi procesiunea zeilor. 

- Deja ești agitată, spuse Chaol printre dinți. 

— Cât este ceasul? șopti ea, iar el o ciupi de braţ. 

- Astăzi, spuse preoteasa, este ziua în care sărbătorim în- 
cheierea și începutul marelui ciclu. Astăzi este ziua în care 
Marea Zeiță a dat naștere primului fiu, Lumas, Lordul Zeilor. 
Odată cu naşterea sa, dragostea a fost adusă în Erilea și ea a 
izgonit haosul care se înălțase din Porţile Wyrdului. 

Pleoapele Celaenei erau grele. Se trezise atât de devreme 
şi dormise atât de puţin după întâlnirea aceea cu Nehemia... 

Fiindu-i imposibil să reziste, Celaena se lăsă în braţele 
somnului. 


- Trezeşte-te, mormăi Chaol în urechea ei. Acum! 

Celaena se trezi tresărind, lumea dinaintea ei fiind lumi- 
noasă și încețoșată. Câţiva mai puţin nobili din rândul de 
strane râdeau ușor. Îi oferi lui Chaol o privire laudativă, apoi 
își întoarse atenţia către altar. Marea Preoteasă își încheiase 
predica, iar cântecele de Yulemas se sfârșiseră. Îi mai rămânea 
doar să reziste procesiunii zeilor, apoi va fi liberă. 

- Cât timp am dormit? șoptui ea. El nu răspunse. Cât timp 
am dormit? întrebă ea din nou și observă o urmă de roșeaţă 
in obrajii lui. Şi tu ai adormit? 

- Până ce ai început să salivezi pe umărul meu. 

- Ce om ipocrit, gânguri ea, iar Chaol o lovi în picior. 

- Fii atentă acolo. 

Un cor de preotese cobori de pe platformă. Celaena căscă, 
dar încuviință odată cu întreaga adunare în timp ce corul 
ținea isonul. O orgă răsună, iar toată lumea se aplecă pentru 
a privi în josul naosului procesiunea zeilor. 

Sunetul pașilor umplu templul, iar congregația se ridică 
in picioare. Fiecare copil legat la ochi nu avea mai mult de 
zece ani și, deși arătau destul de ridicol purtând costumele 
zeilor, era ceva fermecător în atitudinea lor. În fiecare an, 
nouă copii erau aleşi. Dacă un copil se oprea înaintea ta, 
primeai binecuvântarea zeului și micul dar pe care copilul îl 
purta drept un simbol al protecţiei zeului respectiv. 

Farnor, Zeul Războiului, se opri la rândul din faţă, lângă 
Dorian, dar apoi se mută spre dreapta, dincolo de naos, pen- 
tru a oferi sabia miniaturală din argint Ducelui Perrington. 
„Prea puțin surprinzător.“ 

Purtând aripi strălucitoare, Lumas, Zeul Iubirii, trecu pe 
lângă ea. Celaena își încrucișă brațele la piept. 

„Ce tradiție ridicolă.“ 

Deanna, Zeița Vânătorii şi a Fecioarelor, se apropie. 
Celaena se mută de pe un picior pe celălalt, dorindu-și să nu 
ii fi cerut lui Chaol să îi dea locul dinspre naos. Spre teama 
și disperarea ei, fata se opri înaintea ei și își dezveli ochii. 

Era o copilă drăguță: părul blond îi curgea în bucle rela- 
xate, iar ochii ei căprui aveau o tentă verzuie. Fetiţa îi zâmbi 
Celaenei și se întinse să atingă fruntea asasinei. Celaena 
incepu să transpire când simţi sute de ochi ațintiți asupra sa. 

- Fie ca Deanna, Zeița Vânătorii şi Protectoarea celor 
Tineri, să te binecuvânteze şi să te aibă în pază anul acesta! 
Îţi înmânez această săgeată din aur drept un simbol al puterii 
şi bunăvoinţei sale. Fetiţa făcu o plecăciune și întinse să- 
geata. Chaol o împinse de la spate, iar Celaena luă săgeata. 
Fie ca Yulemas să îţi aducă binecuvântare, spuse copila, iar 
Celaena încuviință din cap în semn de mulţumire. Strânse 
săgeata în mână în timp ce fetiţa se îndepărta. Nu putea fi 
folosită, desigur. Dar era croită din aur masiv. 

„Îmi va aduce un venit frumușel.“ 

Ridicând din umeri, Celaena îi inmână săgeata lui Chaol. 

- Presupun că nu am voie să port asta asupra mea, spuse 
ea așezându-se odată cu restul mulțimii. 

Chaol o puse pe genunchi. 

- Eu nu aş vrea să îi pun la încercare pe zei. Ea îl privi pen- 
tru un moment. Arăta diferit? Ceva în chipul lui se schim- 
base. Înghiontindu-l cu cotul, Celaena rânji. 


CAPITOLUL 38 


Metri de mătase, nori de pudră, perii, piepteni, perle și 
diamante sclipeau înaintea ochilor Celaenei. În timp ce 
Philippa îi aranja ultima șuviță de păr, îi așeză o mască peste 
ochi şi nas și o mică tiară pe cap, Celaena nu se putea abţine 
ȘI se simţea precum o prințesă. 

Philippa îngenunche pentru a lustrui bulgărele de cristal 
de pe condurii de argint ai Celaenei. 

- Dacă nu aș ști mai bine, m-aș autoproclama Regina 
Zânelor! Este precum ma... Philippa se opri înainte de a 
rosti cuvântul pe care regele Adarlanului îl proscrisese 
cu atâta eficiență, apoi adăugă cu repeziciune: De-abia te 
mai recunosc! 

- Bun, rosti Celaena. Acesta va fi primul ei bal la care nu 
va participa pentru a ucide pe cineva. Adevărat, mergea la 
bal, în mare parte pentru a se asigura că Nehemia nu se rănea 
pe ea însăși sau pe altcineva de la curte. Dar... un bal era un 
bal. Poate, dacă era norocoasă, putea chiar dansa puţin. 

- Eşti sigură că este o idee bună? șopti Philippa ridicân- 
du-se. Căpitanul Wetsfall nu va fi încântat. 

Celaena îi aruncă servitoarei o privire încruntată. 

- 'Ți-am spus să nu pui întrebări. 


Philippa se ofensă. 

- Doar să nu le spui că eu te-am ajutat atunci când te vor 
târî înapoi aici. 

Controlându-și iritarea, Celaena se îndreptă către oglindă, 
Philippa agitându-se în urma ei. Stând înaintea reflexiei sale, 
Celaena se întrebă dacă vedea bine ceea ce arăta oglinda. 

- Aceasta este cea mai frumoasă rochie pe care am pur- 
tat-o vreodată, recunoscu ea, ochii luminându-i-se. 

Nu era de un alb pur, ci mai degrabă bătea spre o nuanță 
de gri, iar fustele sale ample și corsetul erau încrustate cu 
mii de cristale minuscule ce îi aminteau Celaenei de oglinda 
mării. O fâșie de blană de hermină îi împodobea gâtul, aco- 
perindu-i doar umerii. Picături mici de diamant îi împo- 
dobeau urechile, iar părul îi era ondulat și prins sus, pe cap, 
şiraguri de perle strecurându-se printre șuvițe. Masca din 
mătase cenușie îi fusese legată strâns. Nu era croită după 
vreun model, dar cristalele și perlele delicate fuseseră apli- 
cate pe material de o mână iscusită. 

- Ai putea câștiga mâna unui rege arătând astfel, spuse 
Philippa. Sau poate te vei mulțumi cu un prinț moştenitor. 

- Unde ai găsit rochia asta? murmură Celaena. 

- Nu pune întrebări, replică bătrâna. 

Celaena rânji. 

- Corect, spuse ea. Se întrebă de ce acum îşi simţea inima 
prea mare pentru corpul ei și de ce era atât de nesigură în 
pantofi. Fu nevoită să își amintească motivul pentru care 
mergea - trebuia să își păstreze cumpătul. 

Ceasul bătu ora nouă, iar Philippa îşi îndreptă privirea 
către ușă, oferindu-i Celaenei posibilitatea de a strecura cu- 
țitul improvizat în corset fără a fi observată. 

- Cum ai de gând să intri la bal? Nu cred că gărzile tale 
te vor lăsa pur și simplu să ieși din cameră. 

Celaena îi aruncă Philippei o privire vicleană. 

- Amândouă ne vom preface că am fost invitate de prin- 
tul moștenitor şi chiar acum tu vei face o asemenea zarvă din 
pricina faptului că am întârziat încât gărzile nu vor obiecta. 

Philippa își făcu vânt cu evantaiul, fața înroșindu-i-se. 
Celaena o strânse de mână. 

- Îţi promit, spuse ea, că, dacă voi intra în bucluc, voi jura 
până la ultima mea suflare te-am înșelat și că nu știai nimic 
despre planul meu. 

- Dar vei intra în bucluc? 

Celaena afişă cel mai încântător zâmbet. 

- Nu. Pur și simplu m-am săturat să stau singură deo- 
parte în timp ce ei dau petreceri grandioase. Nu era tocmai 
o minciună. 

— Zeii să mă ajute! mormăi Philippa şi trase adânc aer în 
piept. Pleacă! strigă ea deodată, împingând-o pe Celaena 
către ușa dinspre hol. Pleacă, vei întârzia! Striga puţin cam 
prea tare pentru a fi convingătoare, dar... Philippa deschise 
grăbită ușa dinspre coridor. Prinţul moștenitor nu va fi în- 
cântat dacă vei întârzia! Celaena se opri în pragul ușii, încu- 
viințând către cele cinci gărzi postate înaintea ușii sale, apoi 
se întoarse către Philippa. 

- Mulţumesc, spuse Celaena. 

- Nu mai pierde timpul! strigă femeia și aproape că o 
dărâmă pe Celaena din picioare împingând-o pe coridor și 
inchizându-i ușa în nas. 

Celaena se întoarse către gărzi. 

— Arăţi minunat, spuse unul dintre ei — Ress cu timiditate. 

- La bal? rânji un altul. 

— Păstrează un dans pentru mine, te rog, adăugă un al 
treilea. Niciunul dintre ei nu o interogă. 

Celaena zâmbi și luă braţul întins al lui Ress. Încercă să 
nu râdă când el își umflă pieptul. Dar, când se apropiară de 
Salonul Mare şi sunetele valsurilor puteau fi auzite, un roi 
de albine zbură în stomacul ei. Nu putea uita de ce se afla 
acolo. Mai jucase rolul acesta în trecut, dar sfârșise ucigând 
un străin, nu confruntând un prieten. 

Ușile din sticlă roşie și aur se zăriră înaintea sa, iar Celaena 
putea vedea ghirlandele și candelabrele care îimpodobeau 
salonul masiv. Ar fi fost mai ușor dacă s-ar fi putut strecura 
inăuntru pe vreo ușă lăturalnică și ar fi putut rămâne neob- 
servată, dar nu avea timp să exploreze prin tunelele secrete 
pentru a găsi o altă cale de ieșire din camera sa. Ress se opri 
şi făcu o plecăciune. 

- Până aici te-am condus, spuse el cât de serios putu, deși 
continua să privească petrecerea de la capătul scărilor. Să 
aveţi o seară minunată, domnişoară Sardothien! 

- Mulţumesc, Ress. Simţi nevoia de a vomita și de a se În- 
toarce în apartamentul ei. În schimb, încuviinţă cu graţie în 
semn de rămas-bun. Trebuia doar să coboare scările şi să gă- 
sească o cale de a-l convinge pe Chaol să îi permită să rămână. 
Apoi va putea sta cu ochii pe Nehemia întreaga noapte. 

Pantofii ei păreau fragili, iar Celaena făcu câţiva pași 
inapoi, ignorând gărzile de la uși în timp ce sări ușor pentru 
a testa rezistența încălțărilor. Când se asigură că nici măcar 

o săritură nu putea să-i strice tocul, Celaena se apropie de 
capătul scărilor. 

A . A . . . A . 

Inghesuit în corset, cuțitul improvizat o înghiontea. Se 
rugă Zeiţei, tuturor zeilor pe care îi cunoștea, Wyrdului, 
oricui era răspunzător pentru soarta sa să nu fie nevoită să 
il folosească. 

Celaena își îndreptă umerii și păși înainte. 


Ce căuta ea aici? 

Dorian aproape că își scăpă băutura când o zări pe Celaena 
Sardothien în capul scărilor. Chiar și cu mască o recunos- 
cuse. Poate că avea defectele ei, dar Celaena nu făcuse nici- 
odată nimic cu jumătăţi de măsură. Se întrecuse pe sine cu 
rochia aceea. Dar ce căuta ea acolo? 

Nu își putu da seama dacă era un vis sau realitate până ce 
câteva capete, apoi mai multe se întoarseră către ea. Deși 
valsul era în toi, cei care nu dansau tăcură în timp ce miste- 
rioasa fată mascată îşi ridică rochia și făcu un pas, apoi încă 
unul. Rochia sa era croită din stele culese de pe cer, iar cris- 
talele de pe masca sa cenușie scânteiau. 

- Cine este ea? răsuflă un tânăr curtean de lângă Dorian. 

Ea nu privi spre nimeni în timp ce cobori treptele, și 
insăşi regina Adarlanului se ridică pentru a-l privi pe oas- 
petele întârziat, chiar și Nehemia se ridică de pe locul ei de 
lângă regină. Celaena își pierduse minţile? 

„Mergi la ea. Ia-o de mână.“ Dar picioarele îi erau de lemn, 
iar Dorian nu putea face nimic altceva decât să o privească. 

Pielea i se înroși sub mica sa mască neagră. Nu ştia de ce, 
dar văzând-o îl făcu să se simtă ca un bărbat. Ea era coborâtă 
dintr-un vis, un vis în care el nu era un tânăr prinț răsfăţat, 
ci un rege. Celaena ajunse la baza scărilor, iar Dorian făcu 
un pas înainte. 

Dar cineva deja i-o luă înainte, iar Dorian își încleștă 
maxilarul dureros de tare în timp ce ea zâmbi și făcu o ple- 
căciune înaintea lui Chaol. Căpitanul Gărzii, care nu se 
deranjase să poarte o mască, întinse mâna. Celaena privi doar 
către Chaol cu ochii săi luminaţi de stele, iar degetele lungi 
și albe plutiră prin aer pentru a le întâlni pe ale lui. Adunarea 
incepu să murmure când Chaol o conduse pe Celaena de 
lângă trepte și dispărură în mulțime. Oricare ar fi fost 
conversaţia pe care urmau să o poarte, nu avea să fie plăcută. 
Lui Dorian i-ar fi mult mai bine dacă nu s-ar băga. 

- Te rog, zise un alt curtean, spune-mi că nu e soţia se- 
cretă a lui Chaol. 

- Căpitanul Westfall? întrebă curteanul care vorbise mai 
devreme. De ce ar vrea o asemenea domniță drăguță să se 
mărite cu un gardian? Amintindu-și cine stătea lângă el, îi 
aruncă o privire lui Dorian, care încă se holba cu ochii mari 
către trepte. Cine este, Înălţimea Voastră? O cunoaşteţi? 

- Nu, nu o cunosc, șopti Dorian și plecă. 


G 
Valsul răsuna atât de tare, încât Celaena nu își putea auzi 


gândurile în timp ce Chaol o conduse în umbrele unui 
alcov. Nesurprinzător, el nu purta o mască, ar fi fost prea 

ridicol pentru el. Lucru ce făcu furia de pe chipul său mult 
prea vizibilă. 

- Deci, clocoti el strângându-i puternic încheietura mâi- 
nii, vrei să îmi spui cum ţi-a trecut prin minte că asta este o 
idee bună? 

Fa încercă să își elibereze mâna, dar el nu îi dădu dru- 
mul. În capătul opus al salonului, Nehemia stătea în com- 
pania reginei Adarlanului, privind din când în când în 
direcția Celaenei. Pentru că era agitată - sau doar surprinsă 
să o vadă? 

- Calmează-te, îi șopti ea printre dinţi lui Chaol. Voiam 
doar să am și eu parte de puţină distracţie. 

- Distracţie? Să dai buzna la un bal regal este ideea ta de 
distracție? 

Să se contrazică nu ajuta la nimic; Celaena își dăduse 
seama că furia sa era din pricina rușinii că ea reușise să se 
strecoare din apartamentul ei. Așa că ea îi aruncă o privire 
bosumflată, demnă de toată mila. 

- Mă simţeam singură. 

Chaol îşi înăbuși răbufnirea. 

- Nu puteai petrece o seară de una singură? 

Ea își răsuci încheietura din strânsoarea lui. 

- Nox este aici, iar el este un hoț! Cum i-ai putut permite 
să vină - cu toate bijuteriile astea strălucind în jur = și mie 
nu? Cum pot fi Campionul regelui dacă tu nu ai încredere 
in mine? De fapt, asta era o întrebare la care chiar își dorea 
să afle răspunsul. 

Chaol își acoperi chipul cu o mână și oftă adânc. Celaena 
incercă să nu zâmbească. Câștigase. 

- Dacă întreci cât de puţin măsura... 

Celaena rânji cu toată seriozitatea. 

- Consideră permisiunea asta drept cadoul tău de Yulemas 
pentru mine. 

Chaol o privi gânditor, dar umerii i se prăbușiră. 

- Te rog, nu mă face să regret asta. 

Celaena îl mângâie pe obraz, îndepărtându-se de el. 

- Ştiam eu că te plac pentru un motiv. 

El nu spuse nimic, dar o urmă în mulțime. Ea mai fu- 
sese la baluri mascate înainte, dar încă era ceva straniu în 
faptul că nu putea vedea chipurile celor din jurul ei. Majo- 
ritatea curtenilor, inclusiv Dorian, purtau măști de dife- 
rite dimensiuni, forme și culori - unele simple, altele 
elaborate, de forma unor animale. Nehemia încă era lângă 
regină, purtând o mască auriu cu turcoaz, cu model de 
lotus. Păreau să fie antrenate într-o discuţie politicoasă, iar 
gărzile Nehemiei stăteau de-o parte și de alta a podiumului, 
părând deja plictisite. 

Chaol rămase aproape, în urma ei, în timp ce Celaena 
găsi un spaţiu liber în mulțime și se opri. Era un punct bun 
de observaţie. Putea vedea totul de acolo - podiumul tro- 
nului, scările principale, ringul de dans... 

Dorian dansa cu o brunetă mică de înălțime, cu sâni scan- 
dalos de mari, la care el nu se ferea a-și arunca privirea din 
când în când. Nu observase sosirea ei? Chiar și Perrington 
o zărise când Chaol o târâse în colțul acela. Din fericire, 
căpitanul o îndepărtase în mod subtil, înaintea ca ea să inte- 
racționeze cu ducele. 

În partea opusă a camerei, întâlni privirea lui Nox. Flirta 
cu o tânără femeie care purta o mască albă în formă de 
porumbel, iar el ridică paharul spre ea în semn de salut îna- 
inte de a se întoarce către fată. Hoţul optase pentru o mască 
albastră care îi ascundea doar ochii. 

- Încearcă să nu te distrezi prea mult, spuse Chaol din 
apropierea ei, încrucișându-şi braţele. 

Ascunzându-și încruntarea, Celaena își încrucișă și ea 
braţele, și își începu supravegherea. 


O oră mai târziu, Celaena începuse să se blesteme pentru 
neghiobie. Nehemia era încă în compania reginei şi nu mai pri- 
vise în direcția Celaenei. Cum se putuse gândi că Nehemia - 
Nehemia, dintre toți oamenii! — ar ataca pe cineva? 

Chipul Celaenei se încinse de rușine sub mască. Nu merita 
să fie numită prietenă. Toţi Campionii morți și misterioa- 
sele puteri malefice, și competiţia asta ridicolă o făcuseră să 
își piardă mințile. 

Celaena își netezi faldurile rochiei, încruntându-se uşor. 
Chaol rămase lângă ea, fără să scoată un cuvânt. Deși îi per- 
misese să rămână, Celaena se îndoia că el va uita curând esca- 
pada ei. Sau că gărzile nu își vor auzi reproșurile vieţii lor 
mai târziu în acea seară. 

Celaena se îndreptă de spate când Nehemia se ridică brusc 
de lângă regină, gărzile sale redevenind vigilente. Făcu o ple- 
căciune înaintea reginei, lumina candelabrelor făcându-i 
masca să strălucească, apoi cobori de pe podium. 

Celaena simţi fiecare bătaie a inimii răsunându-i prin vene 
in timp ce Nehemia înainta prin mulțime, gărzile urmând-o 
indeaproape, și se opri înaintea lui Chaol și a Celaenei. 

— Arăți minunat, Lillian, spuse Nehemia în limba comună, 
accentul fiindu-i la fel de greoi ca întotdeauna. Celaena îl 
resimți asemenea unei palme peste faţă; în noaptea aceea, în 
bibliotecă, vorbise cu o fluenţă perfectă. Oare o avertiza pe 
Celaena să păstreze tăcerea despre întâlnirea lor? 

- La fel și tu, spuse încordată Celaena. Îţi place balul? 

Nehemia se juca cu un fald al rochiei. Iar, judecând după 
materialul albastru pompos, probabil că era un cadou din 
partea reginei Adarlanului. 

- Da, dar nu mă simt bine, spuse prinţesa. Mă întorc în 
apartamentul meu. 

Celaena încuviință formal din cap. 

— Sper să te simți mai bine, fu tot ceea ce îi trecu prin 
minte să spună. Nehemia o privi pentru un moment înde- 
lungat, ochii strălucindu-i cu ceea ce părea a fi durere, apoi 
plecă. Celaena o privi urcând treptele și nu își mută privirea 
până ce prinţesa nu dispăru. 

Chaol își drese glasul. 

- Vrei să îmi spui ce-a fost asta? 

- Nu e treaba ta, răspunse ea. Ceva încă se putea întâm- 
pla - chiar dacă Nehemia nu se afla acolo —, ceva se putea 
intâmpla... Dar nu. Nehemia nu ar răsplăti durerea cu mai 
multă durere. Era mult prea bună pentru asta. Celaena în- 
ghiţi în sec. Cuţitul improvizat din corsetul ei părea să aibă 
O greutate inutilă. 

Chiar dacă Nehemia nu avea să rănească pe nimeni în 
acea seară, asta nu îi dovedea nevinovăția. 

- Ce s-a întâmplat? insistă Chaol. 

Forțându-se să izgonească rușinea și îngrijorarea din gân- 
durile ei, Celaena ridică bărbia. Cu Nehemia plecată, încă 
trebuia să fie cu ochii în patru, dar se și putea distra puţin. 

- Dacă te vei încrunta la toată lumea, nimeni nu mă va 
invita la dans. 

Chaol își ridică sprâncenele negre. 

- Nu mă încrunt la toată lumea. Chiar când o spuse, 
Celaena îl observă încruntându-se către un curtean care trecu 
pe lângă ei şi zăbovi prea mult cu privirea asupra Celaenei. 

- Încetează! sâsâi ea. Nimeni nu mă va invita la dans dacă 
tu continui să faci asta! 

El îi aruncă o privire exasperată şi se îndepărtă. Ea îl 
urmă până la limita ringului de dans. 

- Poftim, spuse el stând pe țărmul mării de rochii în- 
volburate. Dacă cineva vrea să te invite la dans, eşti com- 
plet vizibilă. 

Din acel punct se putea asigura că nicio bestie diabolică 
nu sfârteca mulțimea. Dar nu era nevoie ca el să ştie asta. 
Celaena îl privi. 

— Ți-ar plăcea să dansezi cu mine? 

Chaol râse. 

- Cu tine? Nu. 

Ea își cobori privirea în podeaua de marmură, cu pieptul 
incordat. 

- Nu e nevoie să fii atât de crud. 

- Crud? Celaena, Perrington este chiar acolo. Sunt sigur 
că nu este prea fericit că ești aici, așa că nu vreau să risc și să 
li atrag atenţia mai mult decât este necesar. 

— Laşule! 

Ochii lui Chaol se îmblânziră. 

- Dacă el nu ar fi fost aici, aș fi spus da. 

- Pot aranja cu ușurință asta, știi bine, spuse ea. 

El clătină din cap şi își aranjă reverul tunicii. Chiar în 
acel moment, Dorian valsă pe lângă ei impreună cu bruneta. 
Nici măcar nu o privi pe Celaena. 

- Oricum, adăugă Chaol ridicându-și bărbia către Dorian, 
cred că ai pretendenți mult mai atrăgători luptând pentru 
atenţia ta. Eu sunt o companie plictisitoare. 

- Nu mă deranjează să fiu aici cu tine. 

- Sunt sigur că nu, spuse Chaol pe un ton sec, deși îi 
întâlni privirea încruntată. 

- Vorbesc serios, spuse Celaena. De ce nu dansezi cu 
nimeni? Nu-ţi place nicio doamnă de-aici? 

- Sunt Căpitanul Gărzii, nu sunt chiar o partidă serioasă 
pentru vreuna dintre ele. În ochii lui putea citi amărăciune, 
deşi era bine ascunsă. 

- Eşti supărat? Eşti mai bun decât oricine din sala asta. Și 
ești... ești foarte chipeș, spuse ea luându-i mâna. Chipul lui 
Chaol era frumos, radia putere și onoare, și loialitate. Celaena 
incetă să mai audă mulţimea, iar gura i se uscă atunci când el 
o privi. Cum de trecuse asta cu privirea atât de mult timp? 

- Crezi asta? spuse el după un moment, privind către 
mâinile lor încleştate. 


370 SARAH J. MAAS 


Celaena intensifică strânsoarea. 

- Ei, bine, dacă nu aș fi crezut... 

- Voi doi de ce nu dansați? 

Chaol dădu drumul mâinii Celaenei. Ei îi fu dificil să își 
întoarcă privirea de la el. 

— Şi cu cine ar trebui să dansez, Înălțimea Ta? 

Dorian era alarmant de fermecător în tunica sa de staniu. 
Ar fi putut spune că se asorta cu rochia ei. 

- Eşti radioasă, spuse el. Dar și tu ești radios, Chaol. 
Dorian îi făcu cu ochiul prietenului său. Apoi privirea lui 
Dorian o întâlni pe a ei, iar sângele Celaenei se transformă 
în stele căzătoare. Deci? Trebuie să îți ţin o predică despre 
cât de stupidă a fost ideea de a te strecura la bal sau îţi pot 
cere pur și simplu să dansezi cu mine? 

- Nu cred că este o idee bună, spuse Chaol. 

- De ce? întrebară ei la unison. Dorian păși puţin mai 
aproape de ea. Deși Celaenei îi era rușine din pricină că își 
permisese să creadă asemenea atrocități despre Nehemia, a 
şti că Dorian și Chaol erau în siguranţă făcea ca toată 
suferinţa ei să merite. 

- Pentru că veţi atrage prea multă atenţie, de aceea. 
Celaena își dădu ochii peste cap, iar Chaol o privi aspru. 
Este nevoie să îţi amintesc cine eşti? 

- Nu. Îmi aminteşti în fiecare zi, replică ea. Ochii lui 
căprui se întunecară. Care era rostul în a fi amabil cu ea dacă 
in următorul moment avea de gând să o insulte? 

Dorian puse o mână pe umărul ei și îi oferi lui Chaol un 
zâmbet fermecător. 

- Relaxează-te, Chaol, spuse el, iar mâna îi alunecă pe 
spate, degetele lui atingându-i pielea descoperită. Ia-ţi liber 
pentru restul nopţii. Dorian o îndepărtă pe Celaena de 
căpitan. Îţi va prinde bine, spuse el peste umăr, deși voioșia 
din glasul său se stinse. 

- Îmi iau ceva de băut, mormăi Chaol și plecă. Ea îl privi 
pe căpitan pentru un moment. Ar fi un miracol dacă el ar 
considera-o prietenă. Dorian îi mângâie spatele, iar ea își 
ridică privirea spre el. Inima i-o luă la galop, iar Chaol se eva- 
poră din gândurile ei, asemenea ceţei sub soarele dimineţii. 
Se simţi prost pentru că îl uitase, dar... dar... O, îl dorea pe 
Dorian, nu putea nega. Îl dorea. 

- Arăţi minunat, spuse încet Dorian, scrutând-o cu 
privirea într-un fel care o făcu să simtă că urechile îi luaseră 
foc. Nu mi-am putut lua privirea de la tine. 

— Serios? Şi eu credeam că nici măcar nu m-ai observat. 

- Chaol a ajuns primul la tine când ai sosit. Și, pe lângă 
asta, trebuia să Îmi fac curaj pentru a te aborda. Rânji. Eşti 
foarte intimidantă. În special cu masca asta. 

- Şi presupun că nu te-a ajutat faptul că un șir întreg de 
domniţe așteptau să danseze cu tine? 

- Sunt aici acum, nu-i așa? 

Inima Celaenei se încordă, iar ea îşi dădu seama că nu 
acesta era răspunsul pe care spera să îl primească de la el. Ce 
voia ea de la el? 

El întinse mâna, plecându-și capul. 


- Dansez cu mine? 

Se auzea muzică? Celaena uitase. Lumea devenise un 
punct dizolvat de strălucirea aurie a lumânărilor. Dar acolo 
erau picioarele ei, iar aici era braţul lui și gâtul ei, și gura 
lui. Zâmbi și îi luă mâna, încă supraveghind mulțimea. 

Fl era pierdut, pierdut într-o lume la care visase dintot- 
deauna. Trupul ei era cald sub mâna sa, și degetele moi. El 
o învârti şi o plimbă pe ringul de dans, valsând cât de blând 
şi delicat putu. Ea nu ezită nici măcar un pas, nici nu părea 
să îi pese de chipurile furioase ale femeilor care îi priveau în 
timp ce, dans după dans, ei nu schimbau partenerii. 

Desigur, nu era politicos din partea unui prinţ să danseze 
cu o singură domnişoară, dar el nu se putea concentra pe 
nimic dincolo de partenera sa şi de muzica ce îi purta înainte. 

- Cu siguranță ai multă energie, spuse ea. Când vorbiseră 
ultima oară? Puteau trece zece minute sau chiar o oră. Chi- 
purile mascate din jurul lor se înceţoșau. 

- În timp ce unii părinții își bat copiii, ai mei m-au 
pedepsit cu lecţii de dans. 

- Atunci, probabil că ai fost un băiat foarte neastâmpărat. 
Celaena privi în jur de parcă ar fi căutat ceva sau pe cineva. 

- Eşti amabilă cu complimentele astă-seară. Dorian o învârt. 
Faldurile rochiei sale străluciră în lumina candelabrului. 

- Este Yulemas, spuse ea. Toată lumea este amabilă de 
Yulemas. O scânteiere din ceea ce el ar fi putut jura că este 
durere îi licări în ochi, dar se stinse înainte să fie sigur de asta. 

O prinse de talie, picioarele lui mișcându-se în ritmul 
valsului. 

— Și ce face cadoul tău? 

- A, s-a ascuns sub pat, apoi în camera de zi, unde l-am lăsat. 

— Ai încuiat câinele în camera de zi? 

- Ar fi trebuit să îl ţin în dormitor, unde ar putea dis- 
truge covoarele? Sau în camera de jocuri, unde ar putea să se 
inece cu piese de șah? 

- Poate că ar fi trebuit să îl trimiţi la cuști, unde este lo- 
cul câinilor. 

- De Yulemas? Nu m-am putut gândi să o trimit înapoi 
în locul ăla deprimant. 

Deodată Dorian simţi dorinţa arzătoare de a o săruta — 
pasional — pe buze. Dar asta — ceea ce simţea el - nu putea fi 
niciodată real. Pentru că, de îndată ce balul se va fi încheiat, 
ea redevenea o asasină, iar el rămânea prinţ. Dorian înghiţi 
în sec. Dar astă-seară, totuși... 

O trase mai aproape de el. Totul se transformă în umbre 
palide pe pereţi. 


Încruntându-se, Chaol își privi prietenul dansând cu asa- 
sina. El nu ar fi dansat cu ea, oricum. Și era bucuros că nu 
își făcuse curaj să o invite, nu după ce văzuse culoarea chi- 
pului ducelui Perrington zărind cuplul. 

Un curtean pe nume Otho se apropie de Chaol. 


- Credeam că ea este cu tine. 
- Cine? Lady Lillian? 

- Deci, acesta este numele ei! Nu am mai văzut-o înainte. 
Este nou-sosită la curte? 

- Da, spuse Chaol. Mâine va avea o discuţie cu gărzile ei 
despre modul în care au lăsat-o pe Celaena să părăsească 
apartamentul. Poate până atunci va fi mai puţin tentat să îi 
dea cap în cap. 

— Ce mai faci, căpitane Westfall? îl întrebă Otho bătân- 
du-l pe spate puţin cam prea tare. Răsuflarea lui duhnea a 
vin. Nu mai cinezi împreună cu noi. 

— Am încetat să mai cinez cu voi în urmă cu trei ani, Otho. 

- Ar trebui să te întorci, ne este dor de conversațiile cu 
tine. Era o minciună. Otho își dorea informaţii despre tâ- 
năra domniță străină. Reputația sa cu privire la femei era 
bine cunoscută în castel. 

Chaol îl privi pe Dorian înclinând-o pe spate pe Celaena, 
privi cum buzele ei se relaxau într-un zâmbet, iar ochii îi 
scânteiau când prinţul moștenitor spunea ceva. Chiar și cu 
masca, Chaol putea citi fericirea pe chipul ei. 

— El este cu ea? întrebă Otho. 

- Lady Lillian își aparține ei sieși și nimănui altcuiva. 

- Deci, nu este cu el? 

- Nu. 

Otho ridică din umeri. 

- Asta este ciudat. 

- De ce? Chaol simţi dorinţa bruscă de a-l strangula. 

- Pentru că arată de parcă ar fi îndrăgostit de ea, spuse el 
şi plecă. 

Privirea lui Chaol își pierdu concentrarea pentru o clipă. 
Apoi Celaena râse, iar Dorian continuă să o urmărească 

fascinat. Prinţul nu își luase nici măcar o clipă ochii de pe ea. 
Expresia lui Dorian era plină de... ceva. Bucurie? Uimire? 
Umerii îi erau drepţi, spatele mândru. Arăta precum un 
bărbat. Precum un rege. 

Era imposibil să se fi întâmplat așa ceva; și când să se fi 
întâmplat? Otho era un beţiv şi un afemeiat. Ce ştia el 
despre dragoste? 

Dorian o învârti pe Celaena rapid şi agil, iar ea vibră în 
braţele lui, umerii săltându-i de bucurie. Dar ez nu era îndră- 
gostită de el. Otho nu spusese asta. Nu observase niciun fel 
de afecţiune din partea ei. lar Celaena nu ar fi fost niciodată 
atât de idioată. Dorian era idiotul. Dorian va fi cel cu inima 
frântă, dacă într-adevăr o iubea. 

Incapabil să își mai privească prietenul, Căpitanul Gărzii 
părăsi încăperea. 


Kaltain privea cu furie și agonie cum Lillian Gordaina și 
prinţul moștenitor al Adarlanului dansau la nesfârșit. Chiar 
Și cu o mască mult mai mare ar fi recunoscut-o pe parvenită. 
Și ce fel de persoană purta gri la bal? Kaltain privi în jos 
către propria rochie și zâmbi. Nuanţe luminoase de albas- 
tru, smarald și cafeniu delicat, rochia şi masca asortată de 
păun costaseră aproape cât o casă. Era un cadou din partea 
lui Perrington, desigur, împreună cu bijuteriile care îi împo- 
dobeau gâtul și braţele. Cu siguranţă nu semăna cu dezor- 
dinea monotonă de cristal purtată de cocota prefăcută. 

Perrington îi mângâie braţul, iar Kaltain se întoarse către 
el fluturându-și genele. 

- Arăți chipeș în seara asta, iubirea mea, spuse ea ajustând 
un lanţ din aur de pe tunica lui roșie. Chipul ducelui se asortă 
instantaneu cu coloritul hainelor sale. Kaltain se întrebă 
dacă ar putea suporta repulsia de a-l săruta. Putea întotdea- 
una să continue să îl refuze, aşa cum făcuse în ultima lună, 
dar când el era atât de beat... 

Va trebui să se gândească la o cale de scăpare cât mai cu- 
rând posibil. Dar nu se afla aproape mai mult de Dorian 
decât fusese Înainte de sosirea toamnei și cu siguranţă nu va 
face niciun progres cu Lillian prin preajmă. 

Un abis se deschise înaintea ei. Capul îi fu străpuns de un 
fior scurt de durere. Acum nu mai avea alte opţiuni. Lillian 
trebuia eliminată. 

Când ceasul bătu ora trei, iar majoritatea invitaţilor — 
inclusiv regina și Chaol — se retraseră, Celaena decise în cele 
din urmă că putea pleca și ea. Așa că se strecură din sală când 
Dorian merse să ia ceva de băut și îl găsi pe Ress așteptând- 
o pe coridor pentru a o escorta înapoi. Coridoarele cas- 
telului erau tăcute în timp ce se îndreptau spre apartamentul 
ei, luând-o prin pasajele pustii ale servitorilor pentru a evita 
curteni mult prea curioși în privinţa sa. Deși se duse la bal 
din motivele cu totul greșite, se distrase puţin dansând cu 
Dorian. Mai mult decât puţin, de fapt. Zâmbi în sinea ei, 
privindu-și degetele în timp ce intrară pe coridorul ce ducea 
spre apartament. Adrenalina gândului că Dorian o privise 
numai pe ea, vorbise numai cu ea, o tratase de parcă ar fi 
fost egala lui încă nu se stinsese. Poate că planul său nu fu- 
sese tocmai un eșec, la urma urmei. 

Ress își drese glasul, iar Celaena ridică privirea pentru a-l 
zări pe Dorian stând în fața ușii apartamentului ei, vorbind 
cu gărzile. Era imposibil să mai fi stat mult la bal dacă o 
îintrecuse, ajungând înaintea ei acolo. Inima Celaenei o luă 
la galop, dar reuși să afișeze un zâmbet viclean când Dorian 
făcu o plecăciune. Îi deschise ușa şi intrară amândoi. Ress și 
gărzile puteau crede orice voiau ei. 

Ea îşi desprinse masca de pe faţă, aruncând-o pe masa din 
mijlocul foaierului și oftă când aerul rece îi sărută pielea 
imbujorată. 

- Deci? întrebă ea rezemându-se de peretele de lângă ușa 
ce ducea în dormitorul ei. 

Dorian se apropie încet, oprindu-se la o palmă distanță 
de ea. 

- Ai plecat fără să îţi iei rămas-bun, spuse el și puse un 
braţ pe peretele de sub capul ei. Celaena ridică privirea, stu- 
diind detaliul negru de pe mâneca ce atârna chiar deasupra 
părului ei. 

- Sunt impresionată că ai ajuns aici atât de repede și fără 
o hoardă de domniţe pe urma ta. Poate că ar trebui să în- 
cerci să devii un asasin. 

Dorian îşi scutură părul de pe faţă. 

- Nu sunt interesat de domnișoarele de la curte, spuse el 
seducător și o sărută. 

Gura îi era caldă, iar buzele moi. Celaena pierdu orice 
noţiune a timpului și spaţiului când îl sărută înapoi. Dorian 
se trase în spate pentru o clipă, privind-o cum îi deschidea 
ochii, apoi o sărută din nou. Era diferit de data aceasta - 
intens, mustind de dorinţă. 

Braţele Celaenei erau greoaie și ușoare în acelaşi timp, iar 
camera se învârtea. Celaena nu se putea opri. Îi plăcea, îi 
plăcea să fie sărutată de el, îi plăceau mirosul și gustul, şi 
atingerea lui. 

Braţele lui se strecurară în jurul taliei sale şi o strânseră la 
piept, coapsele lui lipindu-se de ale ei. Ea își puse o mână pe 
umărul lui, degetele frământându-i mușchii sub atingerea ei. 
Cât de diferită era relaţia lor spre deosebire de prima dată 
când îl văzuse în Endovier! 

Celaena deschise brusc ochii. Endovier. De ce îl săruta 
pe prinţul moștenitor al Adarlanului:? Degetele i se desprin- 
seră de pe umărul lui, iar braţul îi căzu pe lângă corp. 

El îşi desprinse gura dintr-a ei şi zâmbi. Era contagios. 
Dorian se aplecă din nou spre ea, dar Celaena puse cu blân- 
dețe două degete peste buzele lui. 

- Ar trebui să merg la culcare, zise ea. El ridică din sprân- 
cene. Singură, adăugă ea. El îi îndepărtă degetele de pe buze. 
Încercă să o sărute, dar ea se strecură cu ușurință pe sub 
braţul lui şi răsuci mânerul ușii. Deschise ușa dormitorului 
Şi se strecură iute, înainte ca el să o poată impiedica. Privi 
din nou spre foaier, către chipul încă zâmbitor al lui Dorian. 
Noapte bună! spuse ea. 

Dorian se rezemă de ușă, apropriindu-şi chipul de al ei. 

- Noapte bună! șopti el, iar Celeana nu îl opri când o 
sărută din nou. El se desprinse din sărut înainte ca ea să fie 
pregătită pentru asta şi aproape o dezechilibră când el îşi 
ridică greutatea de pe ușă. Dorian râse blând. 

- Noapte bună! spuse ea din nou, căldura inundându-i 
obrajii. Apoi el dispăru. 

Celaena alergă spre balcon și deschise ușile, îmbrăţişând 
A . . . . . . 
aerul răcoros. Își duse mâna la buze și privi stelele, simțin- 
du-și inima crescând, crescând, crescând. 


Dorian se întoarse în apartamentul său, inima gonindu-i 
de emoție. Încă putea simţi amprenta buzelor ei pe ale sale, 
mirosul părului ei și îi putea vedea auriul ochilor pâlpâind 
în lumina lumânărilor. 

La naiba cu consecinţele. Va găsi o cale de a face lucrurile 
să meargă; va găsi o cale de a fi cu ea. Trebuia să o facă. 

Sărise de pe stâncă. Acum putea doar să aștepte plasa care 
să îl prindă. 


În grădină, Căpitanul Gărzii privea către balconul tine- 
rei, urmărind-o în timp ce valsa singură, pierdută în visurile 
sale. Dar Chaol știa că nu el este stăpânul gândurilor ei. 

Fa se opri și privi în sus. Chiar și de la depărtare, putea 
vedea îmbujorarea din obrajii ei. Părea tânără - nu, renăs- 
cută. Un junghi de durere îi străpunse pieptul. 

Totuși, continuă să o privească până ce ea oftă și intră. 
Nu se deranjase nici măcar o dată să privească în jos. 

Celaena gemu când ceva rece și umed îi atinse obrazul, 
apoi o linse pe faţă. Deschise un ochi și zări cățelușa privind- 
o de sus, dând din coadă. Rezemându-se pe pernă, clipi la 
vederea soarelui de afară. Nu intenţionase să doarmă atât de 
mult. Aveau un test în două zile, iar ea trebuia să se antre- 
neze. Era ultimul test înainte de duelul final - testul care 
decidea cine erau cei patru finaliști. 

Celaena își frecă ochiul şi scărpină cățelușa între urechi. 

- Ai făcut pipi pe undeva și vrei să îmi spui despre asta? 

- O, nu, spuse cineva când ușa dormitorului se deschi- 
se - Dorian. Am scos-o la răsărit, impreună cu ceilalți câini. 

Celaena zâmbi ușor, iar el se apropie. 

- Nu este cam devreme pentru o vizită? 

- Devreme? El râse, aşezându-se pe pat. Ea se îndepărtă 
de el. Este aproape unu după-amiaza! Philippa mi-a spus că 
ai dormit buștean toată dimineaţa. 

Unu! Dormise atât de mult? Cum rămânea cu lecţiile cu 
Chaol? İşi scărpină nasul și luă cățelul în brațe. Cel puţin 
noaptea trecută nu se întâmplase nimic; dacă ar mai fi avut loc 
vreun alt atac, ar fi aflat deja despre asta. Aproape că răsuflă 
ușurată, deși vina pentru cum acţionase — cât de puţină încre- 
dere avusese în Nehemia - încă o făcea să se simtă groaznic. 

- l-ai dat vreun nume? întrebă el — natural, calm, liniştit. 
Se purta astfel pentru a păstra aparențele sau sărutul nu 
fusese atât de important pentru el? 

- Nu, răspunse ea, menținându-și privirea neutră, deși îşi 
dorea să strige din pricina situaţiei jenante. Nu mă pot gândi 
la nimic potrivit pentru ea. 

- Ce spui de, zise el, mângâindu-și bărbia, Gold... ie? 
Goldie. 

- Este cel mai stupid nume pe care l-am auzit vreodată. 

- Te poţi gândi la altul mai bun? 

Celaena ridică una dintre lăbuţele pufoase ale câinelui și 
examină pernuţele moi. O strânse între degete. 

- Fleetfoot. Era un nume perfect. De fapt, simţea că nu- 
mele fusese acolo tot timpul, iar ea în sfârșit îl descoperise. 
Da, Fleetfoot rămâne. 

- Înseamnă ceva? întrebă Dorian, iar câinele ridică pri- 
virea spre el. 

- Va însemna ceva când îţi va întrece toate rasele pure. 
Celaena strânse căţelușa în braţe și o sărută pe cap. Își legănă 
braţele în sus şi în jos, iar Fleetfoot o privi în ochi cu fruntea 
încrețită. Era ridicol de fină şi adorabilă. 

Dorian chicoti. 

- Mai vedem noi, spuse el. Celaena puse câinele pe pat. 
Acesta se strecură rapid sub pături și dispăru. 

- Ai dormit bine? o întrebă el. 

- Da. Deşi se pare că tu nu, dacă te-ai trezit atât de devreme. 

- Ascultă, începu el, iar Celaena își dori să se arunce de 
la balcon. Noaptea trecută... îmi pare rău dacă am fost prea 
direct cu tine. Dorian făcu o pauză. Celaena, te strâmbi. 

Chiar se strâmbase? 

— Aa... scuze. 

- Deci, te-a deranjat! 

- Ce să mă deranjeze? 

- Sărutul! 

Gâtul i se innodă, iar asasina își drese glasul. 

- O, nu a fost mare lucru, spuse ea bătându-se cu palma 
in piept. Nu m-a deranjat. Dar nu mi-a displăcut, dacă la asta 
te gândeai! Regretă imediat cuvintele. 

- Deci, ţi-a plăcut? Dorian rânji blând. 

- NU! O, pleacă! Se aruncă pe perne trăgându-și păturile 
deasupra capului. Avea să moară de ruşine. 

Fleetfoot o linse pe faţă, iar ea se ascunse în întunericul 
păturii. 

- Ei, haide, spuse el. După reacţia ta, cineva ar crede că 
nu ai mai fost niciodată sărutată. 

Fa aruncă păturile înapoi, iar Fleetfoot se strecură mai 
departe sub ele. 

- Desigur că am fost sărutată, se răsti ea încercând să nu 
se gândească la Sam şi la ceea ce împărţise cu el. Dar nu de 
către un prinţişor arogant și cu ifose! 

Dorian își plecă privirea. 

- Prinţişor? 

- O, taci din gură, spuse ea aruncând cu o pernă în el. 
Celaena se mută pe partea cealaltă a patului, se ridică și se 
duse spre balcon. 

Îi simţi privirea aţintită asupra ei, asupra spatelui și a celor 
trei cicatrici pe care cămașa de noapte cu decolteu adânc nu 
le ascundea. 

- Ai de gând să rămâi aici în timp ce mă schimb? 

Își întoarse privirea către el. Dorian nu o privea așa cum 
o făcuse cu o seară înainte. Era ceva prudent în ochii lui și 
ceva nespus de trist. Sângele începu să îi fiarbă în vene. 

- Ei, bine? 

- Cicatricile tale sunt groaznice, spuse el aproape șoptit. 

Ea propti o mână în șold și se îndreptă către ușa garderobei. 

- Cu toţii avem cicatrici, Dorian. Ale mele se întâmplă 
să fie mai vizibile decât ale celorlaţi. Stai aici dacă vrei, dar 
eu merg să mă imbrac. Celaena ieşi din cameră. 


x 


Kaltain păşea alături de ducele Perrington printre mesele 
nesfârșite ale serei palatului. Imensa clădire de sticlă era 
scăldată în umbre şi lumină, iar ea îşi făcu vânt cu evantaiul 
în timp ce căldura aburindă îi mângâia chipul. Bărbatul 
alegea cele mai absurde locuri pentru plimbări. Kaltain era 
la fel de interesată de plante şi flori așa cum era el de o 
băltoacă din mijlocul străzii. 

El rupse un crin - alb ca zăpada - și i-l oferi, plecându-și 
ușor capul. 

- Pentru tine. Ea încercă să nu tresară la vederea pielii 
lui aspre și a mustăţii portocalii. Gândul de a rămâne cu el 
pentru totdeauna o făcea să își dorească să smulgă plantele 
din rădăcină şi să le arunce în zăpadă. 

- Mulţumesc, spuse ea cu glasul stins. 

Dar Perrington o studia îndeaproape. 

- Nu pari în apele tale astăzi, Lady Kaltain. 

- Nu par? Îşi înclină privirea în cea mai sfioasă expresie. 
Poate că ziua de astăzi păleşte în comparaţie cu distracţia de 
care am avut parte la balul de aseară. 

Ducele se încruntă când îi puse o mână pe umăr și o con- 
duse mai departe în seră. 

- Nu este nevoie să te prefaci față de mine, spuse el. Te-am 
observat privindu-l pe prințul moştenitor. 

Kaltain nu trădă nimic şi ridică uimită sprâncenele, 
privindu-l pieziș. 

- Asta am făcut? 

Perrington trecu un deget grosolan peste frunzele unei 
ferigi. Inelul negru de pe deget pulsă, iar drept răspuns un 
fior de durere străpunse capul lui Kaltain. 

— Și eu l-am observat. Pe fată, mai exact. Este enervantă, 
nu-i aşa? 

- Lady Lillian? Kaltain clipi de data asta, nefiind sigură 
dacă putea răsufla ușurată încă. Ducele nu o observase pe ea 
dorindu-l pe prinţ, ci pe ea observându-i pe Dorian şi Lillian 
dansând împreună toată noaptea. 

— Aşa îşi spune ea, murmură Perrington. 

- Nu acesta este numele ei? întrebă Kaltain fără să 
gândească. 

Ducele se întoarse către ea, cu ochii la fel de negri 
precum inelul. 

- Doar nu crezi că acea fată este o domnişoară de rang 
înalt şi viță nobilă? 

Inima lui Kaltain se opri. 

- Chiar nu este din nobilime? Atunci Perrington zâmbi, 
iar în cele din urmă îi povesti totul. 

Când Perrington încheie povestea, Kaltain putu doar să 
se holbeze la el. O asasină. Lillian Gordaina era Celaena 
Sardothien, cel mai cunoscut asasin al lumii. lar ea avea 
ghearele înfipte în inima lui Dorian. Dacă Kaltain își dorea 
mâna lui Dorian, atunci trebuia să fie mult, mult mai inte- 
ligenră. Să dezvăluie pur şi simplu cine era Lillian cu ade- 
vărat ar putea fi de ajuns. Dar la fel de bine ar putea să nu 
fie suficient. Kaltain nu își putea permite să riște. Sera era 
tăcută, de parcă și-ar fi ţinut răsuflarea. 

- Cum putem permite ca situația asta să continue? Cum 
putem permite ca prinţul să se expună unui asemenea pericol? 
Privirea lui Perrington se transformă pentru o clipă în ceva 
dureros şi urât, dar se întâmplă atât de repede încât ea de-abia 
observă din pricina migrenei tot mai copleșitoare. Avea ne- 
voie de pipă, avea nevoie să se calmeze înainte de a face o criză. 

- Nu putem, spuse Perrington. 

- Dar cum îi putem opri? Îi spunem regelui? 

Perrington clătină din cap, punând o mână pe mânerul 
sabiei sale şi medită. Kaltain studie o tufă de trandafiri şi își 
trecu unghia lungă peste un ghimpe curbat. 

- Ea este pe cale de a se confrunta cu ultimii Campioni 
rămași într-un duel, spuse ducele încet. Iar înainte de duel, va 
bea un toast în cinstea Zeiţei și zeilor. Nu doar corsetul ei prea 
strâns o lăsă fără răsuflare pe Kaltain, când ducele adăugă: 
Voiam să te rog pe tine să prezinţi toastul - ca o reprezen- 
tație a Zeiţei. Ai putea strecura ceva în paharul ei. 

— Să o ucid eu însămi? Să angajeze pe cineva era una, dar 
să o facă ea însăşi... 

Ducele ridică mâinile în aer. 

- Nu, nu. Dar regele a fost de acord că ar trebui luate mă- 
suri drastice, astfel ca Dorian să creadă că a fost un... acci- 
dent. Dacă am putea să îi dăm o doză de omag, nu fatală, dar 
suficientă încât să o facă să își piardă controlul, i-am oferi lui 
Cain avantajul de care are nevoie. 

- Cain nu o poate ucide singur? Accidente se întâmplă 
tot timpul în dueluri. Un fior intens și ascuţit de durere îi 
străpunse capul și îi răsună în întreg corpul. Poate că ar fi 
mai ușor dacă ar droga-o... 

- Cain crede că poate, dar mie nu Îmi place să îmi asum 
riscuri. Perrington îi cuprinse mâinile intr-ale sale. Nu vrei 
să îl ajuţi pe Dorian? De îndată ce va fi liber din strânsoa- 
rea el... 

„Va fi al meu. Va fi al meu, așa cum trebuie să fie.“ 

Dar să ucidă pentru asta... „Va fi al meu.“ 

— Atunci îl vom putea aduce pe calea cea bună, nu-i așa? 
Perrington încheie complotul cu un zâmbet larg care îi făcu 
instinctele să o îndemne la fugă fără să privească înapoi. 

Dar tot ce vedea în mintea ei erau un tron şi o coroană. 
Și prinţul stând lângă ea. 

- Spune-mi ce trebuie să fac, zise Kaltain. 

Ceasul bătu ora zece, iar Celaena, aşezată la măsuţa din dor- 
mitorul ei, ridică privirea din carte. Ar fi trebuit să doarmă 
până acum sau măcar să încerce să adoarmă. Fleetfoot, mo- 
țăind în poală, căscă larg. Celaena o mângâie între urechi și 
trecu o mână peste pagina cărții. Semnele Wyrd se holbau 
la ea, curbele și unghiurile lor complexe vorbind o limbă pe 
care ea încă nu începuse să o descifreze. Cât timp îi luase 
Nehemiei să le înveţe? Și, se întrebă ea, cum era în stare 
puterea lor să funcţioneze încă din moment ce magia însăși 
era dispărută? 

Nu o văzuse pe Nehemia de la balul din noaptea trecută, 
nu îndrăznise să o abordeze sau să îi spună lui Chaol ceea ce 
aflase. Nehemia nu fusese cinstită cu privire la talentele ei 
lingvistice și la cât de multe ştia despre semnele Wyrd, dar 
putea avea o mulțime de motive pentru asta. Celaena greșise 
când mersese la bal, greșise când crezuse că Nehemia era în 
stare de asemenea lucruri monstruoase. Nehemia era dintre 
cei buni. Nu ar fi vânat-o pe Celaena, nu când fuseseră prie- 
tene. Fuseseră prietene. Celaena înghiţi în sec şi întoarse pa- 
gina. Inima 1 se opri. 

Acolo, privind-o, erau simbolurile pe care le văzuse lângă 
cadavre. Iar pe margine, scris de cineva în urmă cu câteva 

secole, era explicaţia: Pentru sacrificii către riderac: folosind 
sângele victimei, marcați zona din jurul ei corespunzător. 
Odată ce creatura a fost invocată, aceste semne ghidează 
schimbul: pentru carnea sacrificiului, bestia îți va garanta 
puterea victime. 

Celaena făcu eforturi pentru a-și stăpâni mâinile tremu- 
rânde în timp ce răsfoi mai departe, căutând ceva despre 
semnele de sub patul său. Când cartea nu îi oferi nicio 
informaţie, se întoarse la vraja de invocare. Un riderac — 
acesta era numele bestiei? Ce era? De unde era invocată dacă 
nu era... 

Porțile Wyrdului. Celaena își frecă ochii. Cineva chiar 
folosea semnele Wyrd pentru a deschide un portal și a in- 
voca această creatură. Era imposibil, întrucât magia dispă- 
ruse, dar textele spuneau că semnele Wyrd existau în afara 
magiei. Dacă puterea lor încă funcționa? Dar... dar Nehemia? 
Cum putea prietena ei să facă un asemenea lucru? De ce avea 
ea nevoie de puterea Campionilor? Și cum putea ţine totul 
atât de bine ascuns? 

Și totuși Nehemia putea fi cu ușurință o actriță vicleană. 
ȘI poate că Celaena își dorise un prieten, își dorise pe cineva 
la fel de diferit și de străin locului ca ea. Poate că fusese prea 
disperată și nu văzuse nimic altceva în afară de ceea ce voia 
să vadă. Celaena trase adânc aer în piept. Nehemia iubea 
Eyllwe - asta era cu siguranţă adevărat -, iar Celaena știa că 
Nehemia ar fi în stare de orice pentru protejarea poporului 
ei. Doar dacă... 

Sângele îi îngheță în vine. Doar dacă Nehemia se afla aici 
pentru a declanșa ceva mult mai mare, doar dacă nu voia să 

se asigure că regele nu cruța deloc Eyllwe. Doar dacă nu 
dorea ceea ce puţini aveau curajul să rostească: rebeliune. Și 
nu rebeliune așa cum se întâmpla acum, cu grupuri de rebeli 
ascunzându-se în sălbăticie, ci rebeliune în sensul de război, 
in care regate întregi să se răscoale împotriva Adarlanului, 
așa cum ar fi trebuit să se întâmple de la bun început. 

Dar de ce să-i ucidă pe Campioni? De ce să nu ţintească 
spre regalitate? Balul ar fi fost perfect pentru asta. De ce să 
folosească semnele Wyrd? Văzuse apartamentul Nehemiei; 
nu era niciun semn al vreunei bestii stând la pândă prin col- 
ţuri și nicăieri în castel unde ar fi putut... 

Ochii Celaenei se ridicară din carte. Blocată de imensa 
comodă cu sertare, tapiseria încă se legăna într-o briză 
fantomatică. Nicăieri în castel nu puteai invoca sau ascunde 
o asemenea creatură, cu excepția camerelor și coridoarelor 
nesfârşite de sub el. 

- Nu, spuse ea ridicându-se atât de repede încât Fleetfoot 
apucă doar să sară din calea ei când scaunul se răsturnă. Nu, 
nu era adevărat. Pentru că era Nehemia. Pentru că... pen- 
tru că... 

Celaena gâfâi împingând dulapul într-o parte, trăgând 
tapiseria de lângă perete. La fel cum se întâmplase în urmă 
cu două luni, o briză umedă se strecură printre crăpături, 
dar nu mirosea deloc a trandafiri. Toate crimele se întâm- 
plaseră cu două zile înainte de test. Asta însemna că în acea 
seară sau a doua zi, ceva urma să se întâmple. Rideracul, 
orice ar fi fost el, urma să atace din nou. Iar cu semnele pe 
care le găsise desenate sub patul său... în niciun caz Celaena 
nu avea de gând să aștepte ca el să își facă apariția. 

După ce o izgoni pe Fleetfoot din dormitor, Celaena aco- 
peri intrarea pasajului cu tapiseria, puse o carte în prag pen- 
tru a evita să rămână închisă în subteran și îşi dori doar să fi 
avut o armă adevărată în afară de sfeșnicul din mână și 
cuțitul improvizat din buzunar. 

Pentru că, dacă Nehemia o minţise în felul acesta şi dacă 
Nehemia era cea care îi ucidea pe Campioni, atunci Celaena 
trebuia să se convingă cu ochii ei. Atunci măcar o putea 
ucide cu mâinile goale. 


Cobori și cobori, răsuflarea ei încălzind aerul îngheţat. 
Susurul unei ape răsuna de undeva, iar Celaena privi cu ne- 
răbdare arcada din mijloc pe măsură ce se apropia de răscru- 
cea de drumuri. Nici nu îi mai trecea prin cap să evadeze. 
Care era rostul când era atât de aproape de victorie? Dacă va 
pierde, se va strecura aici înainte de le oferi ocazia să o tri- 
mită înapoi în Endovier. 

Celaena studie pasajele din stânga și din dreapta. Cel din 
stânga ducea într-un punct mort. Dar cel din dreapta... acela 
era coridorul pe care îl urmase către mormântul Elenei. Acolo 
zărise numeroase alte pasaje ducând către locuri necunoscute. 

Păși mai aproape de arcadă şi încremeni când văzu urme 
de pași care coborau în întunericul umed. Praful vechi de 
secole fusese deranjat. Urmele de pași urcau și coborau. 

Nehemia și creatura sa probabil că se strecuraseră acolo 
jos, cu câteva etaje sub toţi ceilalți. Nu murise Verin chiar 
după ce o tachinase pe ea în faţa Nehemiei? Celaena strânse 
mai tare sfeșnicul și scoase cuțitul improvizat din buzunar. 

Pas cu pas, începu să coboare. În curând nu mai putea 
zări vârful scărilor, iar capătul lor nu se apropia deloc. Dar 
apoi şoapte umplură coridorul, târându-se pe pereți. Își înce- 
tini pașii Și își acoperi lumânarea pe măsură ce se apropia. 
Nu era pălăvrăgeala comună a servitorilor, ci mai degrabă 
cineva vorbind repede, aproape fredonând. 

Nu Nehemia. Un bărbat. 

Capătul scărilor se zări dedesubt, sfârșindu-se într-o 
cameră la stânga. O lumină verzuie licărea dintr-acolo pe 
piatra treptelor, care își continuau coborârea dincolo de 
camera stranie, în întuneric. Părul de pe mâini i se zburli 
când glasul deveni mai clar. Nu vorbea nicio limbă pe care 
o putea recunoaște; era guturală și aspră și îi zgâria urechile, 
de parcă ar fi supt toată căldura din oasele ei. Bărbatul gafâia 
în timp ce vorbea, ca şi cum cuvintele i-ar fi ars gâtul, iar în 
cele din urmă tânji după aer. 

Tăcerea căzu. Punând jos lumânarea, Celaena se stre- 
cură mai aproape de intrarea încăperii și aruncă o privire 
înăuntru. Uşa de stejar era deschisă, o cheie uriașă zăcând 
în lacătul ruginit. Iar în cămăruţă, ingenunchind inaintea 
unui întuneric atât de negru încât părea pornit să devoreze 
lumea, era Cain. 


CAPITOLUL 42 


Cain. 

Persoana care devenise mai puternică și mai bună pe mă- 
sură ce competiţia avansase. Celaena crezuse că asta se datora 
antrenamentului său, dar... era datorită semnelor Wyrd și 
invocării bestiei pentru a fura puterea Campionilor uciși. 

Îşi trecu o mână pe podeaua dinaintea întunericului, iar 
o lumină verzuie izvori în locul pe unde trecuseră dege- 
tele lui înainte de a fi atrasă într-un vid. Una din mâinile 
sale sângera. 

Celaena nu îndrăzni să respire când ceva se agită în întu- 
neric. Urmă scrijelitul unei gheare în piatră și un sâsâit ase- 
menea unei flăcări stinse. Iar apoi, pășind către Cain în 
genunchii care se flexau în direcţia greșită - asemenea pi- 
cioarelor din spate ale unui animal —, apăru rideracul. 

Era ceva coborât din coșmarurile zeilor antici. Pielea 
cenușie și fără blană îi era întinsă pe capul hidos, gura fiind 
căscată, înarmată cu colți negri. 

Colți care îi sfâșiaseră pe Verin și Xavier și le mâncaseră 
organele interne; colţi care se hrăniseră cu creierele lor. 
Corpul lui vag uman se așeză pe partea din dos şi își întinse 
braţele lungi din faţă peste podeaua de piatră. Piatra tremură 
sub ghearele sale. Cain își înălță capul și se ridică încet în 

timp ce creatura îngenunche înaintea lui și își plecă ochii 
negri. Supunere. 

Celaena îşi dădu seama că tremura de-abia când se retrase 
cu un pas pentru a alerga cât mai repede și mai departe posi- 
bil. Elena avusese dreptate: era ceva diabolic, pur și simplu. 
Amuleta pulsă la gâtul ei, de parcă ar fi îndemnat-o să fugă. 
Cu gura uscată, sângele clocotindu-i în vene, păși înapoi. 

Cain se întoarse pentru a o privi, iar capul rideracului țâșni 
în sus, nările sale adulmecând. Ea incremeni, dar un vânt 
puternic o împinse de la spate, făcând-o să intre în încăpere. 

- Nu era rândul tău astă-seară, spuse Cain, dar ochii 
Celaenei rămaseră aţintiți asupra bestiei, care începu să gâfâte. 
Însă această ocazie este mult prea bună pentru a o irosi. 

— Cain, fu tot ceea ce putu ea spune. Ochii rideracului... nu 
văzuse niciodată ceva asemenea lor. Nu citi nimic în ei în 
afară de foame, foame nesfârşită şi străveche. Creatura nu era 
din lumea asta. Semnele Wyrd funcționau. Porţile erau reale. 
Scoase cuțitul improvizat din buzunar. Era groaznic de mic; 
cum puteau agrafele de păr să străpungă o asemenea creatură? 

Cain se mișcă atât de repede încât Celaena avu timp doar 
să chpească atunci când el ajunse deja în spatele ei, cuțitul 
fiind acum în mâna lui. Nimeni - nimeni uman - nu se putea 
mișca atât de repede; era ca și cum Cain nu ar fi fost nimic 
mai mult decât umbre și vânt. 

- Păcat, șopti Cain din pragul ușii, vârând cuțitul ei în bu- 
zunar. Celaena privi către creatură, apoi către el și inapoi. Nu 
voi apuca să aflu cum ai ajuns aici în primul rând. Degetele 
lui cuprinseră mânerul ușii. Nu că mi-ar păsa. Rămas-bun, 
Celaena! Uşa se inchise. 

Lumina verzuie încă licărea dinspre semnele de pe podea — 
semne pe care Cain le trasase cu propriu sânge - iluminând 
creatura care se holba la ea cu acei ochi înfometați. 

- Cain, şoptui ea, pășind cu spatele către ușă şi încercând 
mânerul. Îl răsuci şi trase de el. Era încuiată. În camera asta 
nu mai era nimic altceva în afară de piatră şi praf. Cum îl lä- 
sase să o dezarmeze atât de uşor? Cain. Ușa nu se clinti. 
Cain! strigă ea şi lovi ușa cu pumnul, dureros de tare. 

Rideracul pășea înainte și înapoi pe cele patru picioare 
lungi, ca de păianjen, adulmecând-o, iar Celaena se opri. De 
ce nu o atacase instantaneu? O adulmecă din nou și scrijeli 
podeaua cu o gheară, atât de adânc încât scoase o bucată de 
piatră din ea. 

O voia vie. Cain îl imobilizase pe Verin în timp ce invo- 
case creatura; îi plăcea ca sângele să fie fierbinte. Așa că bes- 
tia căuta cea mai ușoară modalitate de a o imobiliza și apoi... 

Celaena nu putea respira. Nu, nu astfel. Nu în camera 
asta, unde nimeni nu o putea găsi, unde Chaol nu ar ști nicio- 
dată de ce dispăruse și ar blestema-o pentru totdeauna din 
pricina asta, unde nu va avea niciodată ocazia de a-i spune 
Nehemiei că se înșelase. Iar Elena... Elena îi spusese că cineva 
o voia în mormânt, pentru a vedea... pentru a vedea ce? 

Apoi știu. 

Răspunsul zăcea în dreapta ei — pasajul din dreapta, pasa- 
jul care ducea la criptă, câteva etaje mai Jos. 

Creatura se așeză din nou pe picioarele din spate, pre- 
gătită să sară, iar în acel moment Celaenei îi trecu prin cap 
cel mai nesăbuit și mai curajos plan pe care îl gândise vreo- 
dată. Îşi lăsă mantia să cadă pe podea. 

Cu un răget care zgudui castelul, rideracul se repezi că- 
tre mantie. 

Celaena rămase înaintea ușii, privind cum bestia galopa 
spre ea, scântei zburând din ghearele sale la contactul cu po- 
deaua. La zece pași distanță, creatura sări direct la picioa- 
rele Celaenei. 

Dar Celaena alerga deja, alerga direct către acei colți negri, 
neîndurători. Rideracul făcu un salt către ea, iar Celaena 
plonjă peste bestia furioasă. O bubuitură asurzitoare răsună 
în întreaga încăpere când rideracul spulberă ușa din lemn. 
Fa își putea doar imagina ce s-ar fi ales de picioarele sale. Nu 
avea timp de gândire. Ateriză și se răsuci, îndreptându-se 
către locul unde creatura se prăbușise peste ușă și acum în- 
cerca să se scuture de rămășițele de lemn. 

Celaena goni afară din încăpere și o luă la stânga, zbu- 
rând pe scări în jos. Se concentră asupra picioarelor, îndrep- 
tându-se către etajul de dedesubt, luminat de lumina lunii 
ce se strecura afară din criptă. 

Celaena ajunse la capătul scărilor, alergă spre ușa mor- 
mântului și se rugă zeilor ale căror nume le uitase, dar spera 
că e1 nu o uitaseră pe ea. 

„Cineva a vrut ca eu să vin aici de Samhuinn. Cineva știa 
că asta avea să se întâmple. Elena a vrut ca eu să văd asta, 
pentru ca eu să pot supraviețui.“ 

Creatura ajunse la capătul scărilor și o urmări, venind atât 
de aproape încât îi putea simţi duhoarea respirației. Ușa mor- 
mântului era larg deschisă. Ca și cum cineva ar fi aşteptat... 

„Te rog... te rog...“ 


TRONUL DE CLEȘTAR 397 


Prinzându-se de canatul uşii, Celaena se trase în mor- 
mânt. Câştigă timp prețios când rideracul rată ușa criptei. 
Dură doar un moment să se redreseze, spulberând o bucată 
din ușă intrând. 

Ropotul pașilor ei răsună prin mormânt printre sarco- 
fage repezindu-se spre Damaris, sabia regelui de demult. 

Rezemată de perete, lama strălucea în lumina lunii — 
metalul încă sclipind după o mie de ani. 

Creatura mârâi, iar Celaena îi auzi răsuflarea și scrâșnetul 
ghearelor în piatră în momentul în care plonjă către ea. 
Celaena se întinse după sabie, mâna dreaptă cuprinzând mâ- 
nerul rece, și se întoarse. 

Avu timp doar să îi vadă ochii și un petic de piele înainte 
de a străpunge chipul creaturii cu Damaris. 

Durerea îi înjunghie braţul când se izbiră de perete că- 
zând pe podea, împrăștiind comoara. Sânge negru ce miro- 
sea a deșeuri o improșcă. 

Celaena nu se mișcă, nu cât timp privi în ochii aceia negri, 
aflaţi la câțiva centimetri de ai săi, nu când își văzu mâna 
dreaptă prinsă între dinţii negri ai fiarei, sângele ei deja pre- 
lingându-se pe botul rideracului. Ea gâfâi doar, strângând în 
continuare mâna stângă pe mânerul sabiei, chiar şi după ce 
acei ochi înfometați deveniră goi, iar trupul se prăvăli peste 
al ei. 

De-abia când amuleta pulsă din nou, Celaena clipi. Apoi 
totul deveni o serie de pași, un dans pe care trebuia să îl exe- 
cute perfect, astfel s-ar fi putut prăbuși chiar acolo, în acel 
mormânt, şi nu s-ar mai fi ridicat niciodată. 

Mai întâi își smulse mâna dintre colții bestiei. O ardea 
fără milă. Rănile îi încercuiau degetul mare, iar Celaena se 
ridică în picioare după ce împinse rideracul de deasupra sa. 
Era surprinzător de ușor — de parcă oasele sale ar fi fost goale 
sau ca și cum pe interior ar fi fost în întregime gol. Deși lumea 
se înceţoșa, o smulse pe Damaris din craniul creaturii. 

Se folosi de cămașă pentru a curăța sabia lui Gavin și o 
așeză, unde îi era locul. De aceea o aduseseră regii în mor- 
mânt de Samhuinn, nu-i așa? Pentru a putea vedea sabia 
Damaris şi pentru a-i oferi o cale de a se salva? 

Lăsă creatura în mijlocul mormanului de bijuterii în 
care aterizase. 

Totuşi, Celaena se opri lângă sarcofagul Elenei și privi 
chipul frumos sculptat în piatră. 

- Mulţumesc, spuse ea cu recunoștință. Vederea înceţo- 
șându-i-se, părăsi mormântul și urcă scările clătinându-se, 
strângându-și mâna însângerată la piept. 

Când în cele din urmă, ajunse în siguranța apartamentu- 
lui său, Celaena se îndreptă către ușa dormitorului și se 
rezemă de ea, gâfâind, apoi o descuie. Rana nu i se uscase, iar 
sângele încă i se prelingea pe încheietură. Ascultă cum in- 
cepe să picure pe podea. Ar trebui să meargă la baie și să își 
curețe rana. Palma îi era rece precum gheaţa. Ar trebui... 

Picioarele îi cedară, iar Celaena se prăbuși. Pleoapele îi 
deveniră grele, astfel că închise ochii. De ce inima îi bătea 
atât de Încet? 

Deschise ochii pentru a-și privi mâna. Vederea îi era înceţo- 
șată și tot ce putu descifra era un dezastru în nuanţe de roz și 
roșu. Gheaţa din palmă îi urcă în braţ și cobori în picioare. 

Auzi un bubuit asurzitor. Un poc-poc-poc, urmat de 
un plânset. Printre gene putea vedea lumina din cameră 
intunecându-se. 

Auzi un strigăt — de femeie - și mâini calde îi cuprinseră 
chipul. Îi era atât de frig. Cineva lăsase fereastra deschisă? 

- Lillian! era Nehemia. O scutură de umeri. Lillian! Ce 
ți s-a întâmplat? 

Celaena își amintea prea puţin din momentele care ur- 
mară. Braţe puternice o ridicară de pe podea și o duseră gră- 
bite în camera de baie. Nehemia se chinui să o urce pe 
Celaena în cadă, unde o dezbrăcă de haine. Mâna Celaenei 
ardea la atingerea apei, iar ea se smuci, dar prinţesa o ţinu cu 
fermitate, rostind cuvinte într-o limbă pe care asasina nu o 
inţelegea. Lumina din încăpere pâlpâi, iar pielea îi fu cuprinsă 
de furnicături. Celaena își zări braţele acoperite cu semne 
turcoaz sclipitoare - semne Wyrd. Nehemia o ţinu în apă, 
legănând-o înainte și-napoi. 

Întunericul o înghiţi. 

Celaena deschise ochii. 

Îi era cald, iar lumina din cameră era aurie. Putea simți 
mirosul florilor de lotus și de nucșoară. Scoase un sunet plă- 
pând și clipi, încercând să se ridice din pat. Ce se întâmplase? 
Își putea aminti doar că urcase scările, apoi ascunsese ușa 
secretă în spatele tapiseriei... 

Celaena tresări și își apucă tunica, căscând ochii în timp 
ce descoperi că, într-un fel, se transformase într-o cămașă de 
noapte, apoi își privi uimită mâna, ridicând-o. Era vinde- 
cată, complet vindecată. Singurele urme ale rănii erau o cica- 
trice sub formă de semilună între degetul ei mare și arătător și 
mici urme de mușcături din pricina dinţilor rideracului. Trecu 
un deget peste fiecare cicatrice albă, urmându-le curbele, apoi 
iși încleștă degetele pentru a se asigura că niciun nerv nu îi 
fusese afectat. 

Cum era posibil? Ca prin magie cineva o vindecase. Se 
ridică și observă că nu era singură. 

Nehemia stătea în fotoliul de lângă pat, privind-o. Nici 
urmă de zâmbet pe buzele sale, iar Celaena se foi în timp ce 
zări neincrederea din ochii tinerei prințese. Fleetfoot stătea 
întinsă la picioarele ei. 

- Ce s-a întâmplat? întrebă Celaena. 

— Asta aşteptam și eu să te întreb, spuse prințesa în Eyllwe. 
Gesticulă către ea. Dacă nu te-aș fi găsit, ai fi murit în câteva 
minute din pricina acelei mușcături. 

Chiar și sângele care se scursese pe podea fusese curățat. 

- Mulţumesc, spuse ea, apoi tresări în timp ce privi cerul 
intunecat dincolo de fereastră. Ce zi este? Dacă prin absurd 
trecuseră două zile și ratase ultimul test... 

- Au trecut doar trei ore. 

Umerii Celaenei căzură. Nu îl ratase. Încă mai avea ziua 
următoare la dispoziţie pentru antrenament, iar testul o 
zi după. 

- Nu înţeleg. Cum de... 

— Asta nu este important, o întrerupse Nehemia. Vreau 
să știu de unde ai căpătat mușcătura aia? Era sânge doar în 
dormitorul tău, nicio urmă pe hol sau oriunde în altă parte. 

Celaena își încleștă și descleștă mâna dreaptă, privind 
cicatricile întinzându-se și contractându-se. Fusese atât de 
aproape de moarte. O privi pe prinţesă, apoi își privi din 
nou mâna. Oricare ar fi fost implicarea Nehemiei, nu era 
complicea lui Cain. 

- Eu nu sunt cine pretind că sunt, spuse ea încet, incapa- 
bilă să își privească prietena în ochi. Lillian Gordaina nu 
există. Nehemia nu spuse nimic. Celaena se forță să o pri- 
vească in ochi. Nehemia o salvase; cum îndrăznise să creadă că 
Nehemia putea fi cea care controla bestia? Îi datora măcar ade- 
vărul prietenei sale. Numele meu este Celaena Sardothien, 
continuă ea. 

Nehemia rămase cu gura căscată. Încet, clătină din cap. 

— Dar te-au trimis în Endovier. Se presupune că trebuia 
să fii în Endovier cu... ochii Nehemiei se măriră. Vorbești 
dialectul Eyllwe al țăranilor... al celor care sunt sclavi în 
Endovier. Așa ai învăţat-o. Respirația Celaenei deveni puţin 
greoaie. Buzele Nehemiei tresăriră. Ai fost... ai fost în 
Endovier? Endovier este un lagăr al morţii. Dar... de ce nu 
mi-ai spus? Nu ai încredere în mine? 

- Desigur că am, spuse Celaena. Mai ales că dovedise 
dincolo de orice îndoială că nu avea nicio legătură cu acele 
crime. Mi-a fost ordonat de către rege să nu scot un cuvânt 
despre asta. 

- Un cuvânt despre ce? spuse Nehemia cu duritate, repri- 
mându-și lacrimile. Regele știe că ești aici? El îți dă ordine? 

- Sunt aici pentru amuzamentul său. Celaena se ridică 
mal sus pe pernă. Sunt aici pentru că organizează o compe- 
tiție pentru a-și alege Campionul. Iar după ce câștig - dacă 
voi câştiga —, urmează să lucrez pentru rege timp de patru 
ani ca lacheu și asasin. Iar apoi voi fi eliberată, iar numele 
imi va fi curat. 

Nehemia o privea pur și simplu, blestemând-o cu o pri- 
vire goală. 

- Crezi că eu vreau să fiu aici? strigă Celaena, deși îi 
făcu inima să tresară. Era fie castelul, fie Endovierul! Nicio 
alegere! Își puse mâinile pe piept. Înainte de a începe să îmi 
ţii predici despre moralitatea mea sau înainte de a fugi şi a 
te ascunde în spatele gărzilor tale, să știi doar că nu trece o 
clipă fără să mă întreb cum va fi să ucid pentru el - bărbatul 
care a distrus tot ce am iubit vreodată! 

Nu putea respira suficient de repede, nu în timp ce ușa 
din mintea ei continua să se deschidă și să se închidă, iar ima- 
ginile pe care Celaena se forțase să le uite i se perindau îna- 
intea ochilor. Îi închise, dorindu-și întuneric. Nehemia 
rămase tăcută. Feetfoot scheună. În tăcere, oameni, locuri, 
cuvinte răsunară în mintea sa. 

Apoi, paşi. Pașii o aduseră înapoi. Salteaua gemu și oftă 
in timp ce Nehemia se așeză. O a doua greutate, mai ușoară, 
o urmă — Fleetfoot. 

Nehemia luă mâna Celaenei în mâna sa caldă și uscată. 
Celaena deschise ochii, dar privi peretele din partea opusă 
a camerei. 

Nehemia îi strânse mâna. 

— Tu ești prietena mea dragă, Celaena. M-a durut - mai mult 
decât am crezut că va durea - atunci când lucrurile s-au răcit 
intre noi. Să te văd privindu-mă cu atâta neincredere în ochi. 
ȘI nu vreau să te mai văd niciodată privindu-mă astfel. Așa 
că vreau să îţi dau ţie ceea ce le-am dat doar câtorva oameni 
inainte. Ochii ei negri sclipiră. Numele nu sunt importante. 
Ceea ce este în interiorul tău contează. Știu prin ce ai trecut 
in Endovier. Ştiu ce îndură acolo oamenii mei, zi după zi. 
Dar tu nu le-ai permis minelor să te împietrească; nu le-ai 
permis să îți întunece sufletul. 

Prinţesa îi trasă un semn pe mână, degetele sale apăsând 
pe piele. 

- Porţi multe nume, iar eu te voi numi ca atare. Mâna 1 se 
ridică spre fruntea Celaenei și desenă un semn invizibil. Te 
numesc Elentya. Sărută fruntea asasinei. Îşi ofer acest nume 
pentru a-l folosi cu onoare, pentru a-l folosi când celelalte 

nume devin prea grele. Te numesc Elentya, „Spirit Ce Nu A 
Putut Fi Învins“. 

Celaena fu țintuită în loc. Putea simți numele căzând 
asupra ei asemenea unui văl sclipitor. Aceasta era dragoste 
necondiționată. Prieteni asemenea Nehemiei nu existau. De 
ce fusese ea atât de norocoasă încât să găsească unul? 

- Haide, spuse vioaie Nehemia. Povestește-mi cum ai 
devenit Asasinul Adarlanului și cum, mai exact, ai sfârșit 
prin a ajunge în acest castel — și care sunt detaliile aceste 
competiţii absurde. Celaena zâmbi ușor în timp ce Fleetfoot 
iși legănă coada și linse braţul Nehemiei. 

Îi salvase viața - cumva. Răspunsuri pentru asta vor veni 
mai târziu. Aşa că Celaena vorbi. 


În dimineaţa următoare, Celaena pășea alături de Chaol, 
privirea căzându-i pe podeaua de marmură a coridorului. 
Soarele radia din zăpada din grădină, făcând lumina din hol 
aproape orbitoare. Îi povestise Nehemiei aproape totul. 
Erau câteva lucruri pe care nu le-ar fi spus nimănui niciodată 
şi nu îl menționase nici pe Cain sau creatura. Nehemia nu 
o întrebase ce o mușcase de mână, dar rămăsese cu ea, se 
ghemuise în pat sporovăind și vorbind întreaga noapte. 
Celaena, nefiind sigură dacă va mai putea dormi acum că 
ştia ce putea face Cain, fusese recunoscătoare pentru compa- 
nia prințesei. Își strânse mai tare pelerina în jurul corpului. 
Dimineaţa era nefiresc de friguroasă. 

- Eşti tăcută astăzi. Chaol își menţinu privirea înainte. 
Tu şi Dorian v-aţi certat? 

Dorian. Trecuse pe la apartamentul ei noaptea trecută, dar 
Nehemia îl alungase înainte de a apuca să intre în dormitor. 

- Nu. Nu l-am văzut de ieri-dimineaţă. 

După întâmplările nopţii trecute, ieri-dimineaţă părea să 
fi fost acum o săptămână. 

- Ţi-a plăcut să dansezi cu el la bal? 

Oare cuvintele lui erau puţin aspre? Celaena se întoarse 
către el la o cotitură, îndreptându-se către o cameră privată 
de antrenament. 

- Ai plecat destul de devreme. Aș fi crezut că ai fi vrut să 
mă supraveghezi întreaga noapte. 

- Nu mai ai nevoie de mine să te supraveghez. 

- Nu am avut nevoie de tine nici la început. 

EI ridică din umeri. 

- Acum știu că nu pleci nicăieri. 

Afară un vânt urlător spulberă o rafală de zăpadă, trimi- 
țând un val sclipitor în aer. 

— Aș putea pleca înapoi în Endovier. 

- Nu vei pleca. 

- De unde știi asta? 

- Pur și simplu știu. 

- Da, asta îmi dă multă încredere. 

E] chicoti, înaintând către ringul de scrimă. 

- Sunt surprins că animalul tău nu a alergat după tine, 
după cum scâncea. 

- Dacă ai avea un animal de companie, nu ai râde de mine. 

- Nu am avut niciodată unul; nu mi-am dorit niciodată 
unul. 

- Asta este probabil o binecuvântare pentru orice câine 
ar fi ajuns să fie companionul tău. 

El o împunse cu cotul. Ea rânji și îl înghionti înapoi. Își 
dorea să îi poată spune despre Cain. Își dorise să îi spună din 
prima clipă când îl văzuse înaintea ușii sale în acea dimi- 
neață. Îşi dorea să îi spună totul. 

Dar el nu putea afla. Pentru că ea, își dăduse seama noap- 
tea trecută, dacă îi spunea despre Cain și despre creatura pe 
care o eliberase, atunci va cere să vadă cadavrul creaturii. Iar 
asta însemna să îl ducă în pasajul secret. În timp ce avea sufi- 
cientă încredere în ea încât să o lase singură cu Dorian, să 
ştie că ea avea acces la o rută de scăpare nepăzită era un test 
la care încă nu era pregătită să îl supună pe Chaol. 

„Pe lângă asta, am omorât-o. S-a terminat. Răul misterios 
al Elenei fusese distrus. Acum îl voi învinge pe Cain în duel 
și nimeni nu trebuie să afle nimic. “ 

Chaol se opri înaintea ușii nemarcate a sălii lor de antre- 
nament și se întoarse pentru a o confrunta. 

- Te voi întreba asta o singură dată, apoi nu te voi mai 
intreba, spuse el privind-o atât de intens încât Celaena își mută 
greutatea de pe un picior pe altul. Știi în ce te bagi cu Dorian? 

Celaena rase stingher. 

- Îmi dai sfaturi romantice? Şi este pentru binele meu sau 
al lui Dorian? 

- Al amândurora. 

- Nu mi-am dat seama că îți păsa atât de mult de mine 
incât să te deranjezi. Sau chiar să observi. 

Făcând cinste reputației sale, Chaol nu mușcă momeala. 
În schimb, descuie ușa. 

- Doar amintește-ţi să îți foloseşti creierul, bine? spuse el 
peste umăr și intră în sală. 


ATA 

O oră mai târziu, transpirând și încă gâfâind din pricina 
antrenamentului de scrimă, Celaena își șterse fruntea cu 
mâneca în timp ce se îndreptau înapoi spre apartamentul său. 

- Zilele trecute te-am văzut citind Elric și Emide, spuse el. 
Credeam că urăști poezia. 

- Este diferită. Celaena își legănă braţele. Poezia epică nu 
este plictisitoare sau pretențioasă. 

- Serios? un zâmbet strâmb apăru pe buzele lui Chaol. 
Un poem despre bătălii și dragoste fără limite nu este pre- 
tențios? Ea îl lovi jucăușă cu pumnul în umăr, iar el râse. 
Plăcut surprinsă și încântată de râsul său, Celaena chicoti. 
Dar după colț, coridorul se umplu de gărzi și îl zări. 

Regele Adarlanului. 

Regele. Inima Celaenei scânci și se ascunse în fundul 
pieptului. Fiecare dintre micile cicatrici de pe mâna sa pulsă. 
El înaintă către ei, silueta sa monstruoasă umplând cori- 
dorul mult prea îngust, iar ochii li se întâlniră. Ea îngheță 
și clocoti în același timp. Chaol se opri și făcu o plecă- 
ciune Joasă. 

Încet, nedorindu-şi încă să atârne de ștreang, Celaena făcu 
și ea o plecăciune. El o privi cu ochi de oțel. Părul de pe braţe 
i se ridică. ÎL putea simţi studiind-o, căutând ceva în inte- 
riorul ei. El știa că ceva nu era în regulă, că ceva se schim- 
base în castelul său - ceva ce avea legătură cu ea. Celaena și 
Chaol făcură reverenţa şi pășiră în lateral. 

Regele întoarse capul pentru a o studia plecând pe lângă 
ei. Oare putea vedea dincolo de pielea și carnea e1? Ştia că 
monstrul de Cain avea abilitatea de a deschide portaluri, 
portaluri reale către alte lumi? Ştia că, deși interzisese magia, 
semnele Wyrd încă aveau o putere proprie? Putere pe care 
regele o putea folosi dacă ar învăţa să invoce demoni pre- 
cum rideracul... 

Era o întunecime în ochii lui care se simţea rece şi străină, 
asemenea spaţiilor dintre stele. Putea un singur om distruge 
o lume întreagă? Ambiţia lui era atât de obsesivă? Celaena 

putea auzi zarva războiului. Regele își luă privirea de pe 
figura ei și se îndepărtă. 

Era ceva periculos în legătură cu el. Asemenea unui aer 
de moarte pe care îl simțise când stătuse înaintea acelui vid 
intunecat invocat de către Cain. Era duhoarea unei alte 
lumi, o lume moartă. Care era scopul Elenei în a-i cere să se 
apropie de el? 

Celaena reuși pas cu pas să se îndepărteze de rege. Ochii 
ei erau distanţi și absenţi și deși nu privi către Chaol, îl simți 
studiindu-i chipul. Din fericire, căpitanul nu scoase niciun 
cuvânt. Era bine să aibă pe cineva care înțelegea. 

De asemenea, Chaol nu spuse nimic când ea veni mai 
aproape de el pentru restul plimbării. 


>% 


Chaol se plimba prin camera lui, timpul său cu Celaena 
încheindu-se până la antrenamentul ei cu ceilalți Campioni în 
acea după-amiază. După prânz, el se întorsese în apartamentul 
său pentru a citi raportul care detalia călătoria regelui. Iar în 
ultimele zece minute citise documentul de trei ori. Motoroli 
hârtia în pumn. De ce sosise regele singur? Și, mai important, 
cum muriseră toţi cei din escorta sa de călătorie? Regele men- 
ționase Munţii Colt Alb, dar... De ce erau toți morţi? 

Regele făcuse o aluzie vagă la un incident conform căruia 
rebelii le otrăviseră rezervele de mâncare, dar detalule erau 
suficient de misterioase încât să sugereze că adevărul era 
ingropat în altă parte. Poate că nu explicase în detaliu ce se 
petrecuse pentru că i-ar supăra pe supușii săi. Dar Chaol era 
Căpitanul Gărzii sale. Dacă regele nu avea încredere în el... 

Ceasul bătu ora, iar umerii lui Chaol se relaxară. Biata 
Celaena. Oare ea știa că arătase ca un animal speriat când 
apăruse regele? Aproape că își dorise să o mângâie pe spate. 
Iar efectul pe care regele îl avusese asupra ei durase mult 
timp după întâlnirea lor de pe coridor; fusese distantă în 
timpul prânzului. 

Acum era incredibilă; atât de rapidă încât el însuși avea 
dificultăți în a ține pasul cu ea. Putea escalada un zid cu ușu- 
rință şi o demonstrase cățărându-se până în balconul dormi- 
torului ei cu mâinile goale. Îl irita, mai ales când își amintea 
că ea avea doar optsprezece ani. Chaol se întrebă dacă așa 
fusese ea înainte de Endovier. Nu ezita niciodată când se 
duelau, dar părea să se scufunde undeva departe în sinea ei, 
într-un loc calm şi răcoros, dar furios și fierbinte. Putea 
ucide pe oricine, inclusiv pe Cain, în câteva secunde. 

Dar, dacă devenea Campion, o puteau lăsa încă o dată în 
libertate prin Erilea? Îi devenise dragă, dar Chaol nu ştia 
dacă ar mai putea dormi noaptea știind că îl reantrenase și 
eliberase pe cel mai temut asasin al lumii. Dacă învingea 
totuși ea ar rămâne la castel timp de patru ani. 

Oare ce crezuse regele când îi văzuse împreună, râzând? 
Cu siguranţă, nu acesta fusese motivul său pentru a-i as- 
cunde ce se întâmplase cu oamenii din escortă. Nu, regele 
nu s-ar deranja să bage de seamă astfel de lucruri, în special 
dacă Celaena avea să fie în curând Campionul său. 


e 


Chaol își frecă umărul. Ea păruse atât de mică atunci 
când îl văzuse pe rege. 

Încă de când se întorsese din călătorie, regele nu păruse 
diferit și se purta cu Chaol la fel de grosolan ca întotdeauna. 
Dar dispariția sa bruscă, apoi reîntoarcerea fără niciun sin- 
gur suflet... Se întâmpla ceva, iar regele făcuse această călă- 
torie pentru a pune lucrurile în mișcare. Celaena o știa 
cumva ȘI ea. 

Căpitanul Gărzii se rezemă de perete, privind spre tavan. 
Nu ar trebui să se amestece în treburile regelui. Chiar acum, 
trebuia să se concentreze pe rezolvarea crimelor Campioni- 
lor și să se asigure că Celaena avea să câștige. Nici măcar nu 
mai era vorba despre mândria lui Dorian; Celaena nu ar su- 
pravieţui încă un an în Endovier. 

Chaol zâmbi ușor. Asasina cauzase deja destule probleme 
în lunile de când se afla la castel. El își putea imagina doar 
ce s-ar putea întâmpla în următorii patru ani. 

Celaena gâfâi în timp ce ea și Nox coborâră săbiile, 
Maestrul Armelor strigându-le celor cinci Campioni să bea 
apă. A doua zi urma să aibă loc ultimul lor test înainte de 
duelul final. Celaena menţinu distanța când Cain se îndreptă 
către urciorul cu apă de pe masa de lângă peretele opus, su- 
praveghindu-i fiecare mișcare. Îi studie mușchii, înălțimea, 
gabaritul — toate fiind puteri furate de la Campionii uciși. 
Studie inelul negru de pe degetul său. Cumva avea vreo 
legătură cu abilitățile lui oribile? Nici măcar nu păruse atât 
de surprins să o vadă în viață când intrase în sala de antre- 
nament. Îi aruncă un zâmbet subțire, viclean și își luă sabia 
de antrenament. 

— S-a întâmplat ceva? întrebă Nox pășind lângă ea. Cain, 
Mormânt și Renault vorbeau între ei. Ai fost puțin cam 
dezechilibrată. 

Cum învățase Cain să invoce acea creatură şi ce era întu- 
necimea aceea din care apăruse? Oare chiar făcea asta doar 
pentru a câștiga competiţia? 

- Sau, continuă Nox, te macină alte gânduri? 

Celaena îl alungă pe Cain din mintea sa. 

- Poftim? 

Nox rânji. 

— Se pare că te bucurai foarte mult de atenția prinţului 
moștenitor la bal. 

— Vezi-ţi de treaba ta! se răsti ea. 

Nox ridică mâinile în aer. 

- Nu am vrut să fiu indiscret. 

Celaena merse la urciorul cu apă, fără să-i spună vreun 
cuvânt lui Nox în timp ce își turnă un pahar și nu se sinchisi 
să îi ofere și lui unul. El se aplecă spre ea când puse jos urciorul. 

- Acele cicatrici pe mâna ta sunt noi. 

Ea băgă mâna în buzunar, ochii sclipindu-i. 

— Vezi-ţi de treaba ta! repetă ea. Dădu să plece, dar Nox 
o prinse de braţ. 

- Noaptea trecută mi-ai spus să stau în camera mea. lar 
acele cicatrici seamănă cu niște mușcături. Se spune că Verin 
și Xavier au fost uciși de animale. Ochii lui cenușii se mijiră. 
Tu ştii ceva. 

Celaena privi peste umăr către Cain, care glumea cu 
Mormânt de parcă nu ar fi fost un psihopat invocator de 
demoni. 

- Au mai rămas doar cinci dintre noi. Patru ajung la 
dueluri, iar testul este mâine. Orice li s-a întâmplat lui Verin 
și Xavier nu a fost un accident, nu când morile lor au avut 
loc la două zile înaintea testelor. Celaena își smulse mâna 
din strânsoarea lui. Ai grijă, sasâi ea. 

— Spune-mi ce ştii. 

Fa nu putea, nu fără să pară nebună. 

- Dacă ai fi inteligent, ai fugi din castelul ăsta. 

- De ce? Nox îi aruncă o privire lui Cain. Ce îmi ascunzi? 

Brullo bău apa şi merse să își ia sabia. Ea nu avea prea 
mult timp înainte ca Maestrul Armelor să ordone reluarea 
antrenamentului. 

- Îşi spun doar că, dacă nu aș avea altă opțiune decât aceea 
de a mă afla aici, dacă nu aş avea de ales între asta şi moarte, 
acum aș fi dincolo de Erilea, neprivind înapoi. 

Nox își frecă gâtul. 

- Nu am înţeles un cuvânt din tot ceea ce mi-ai spus. De 
ce nu ai de ales? Știu că lucrurile stau prost cu tatăl tău, dar 
sunt sigur că el nu ar... Celaena îl făcu să tacă, aruncându-i 
o privire ageră. Iar tu nu ești o hoaţă de bijuterii, nu-i așa? 
Ea încuviinţă din cap. Nox privi din nou către Cain. Cain 
știe şi el. De aceea încearcă mereu să te enerveze, ca să te 
facă să te dai de gol. 

Ea încuviință. Ce diferență era dacă ştia şi Nox? Acum 
avea lucruri mult mai importante pe cap. Cum ar fi supra- 
viețuirea până la dueluri. Sau să îl oprească pe Cain. 

- Dar cine ești? întrebă Nox. Celaena își mușcă buza. Ai 
spus că tatăl tău te-a mutat în Endovier, asta ştiu că este ade- 
vărat. Prinţul a mers acolo după tine — există dovezi ale călăto- 
riei sale. Chiar în timp ce o spuse, ochii i se îndreptară spre 
spatele Celaenei. Ea putea aproape vedea revelaţiile în timp ce 
înfloreau în mintea lui. Și... tu nu ai fost în orașul Endovier. 
Tu ai fost în Endovier. În ocnele de sare. Asta explică de ce 
erai atât de dureros de slabă când te-am văzut prima oară. 

Brullo bătu din palme. 

— Haideţi cu toţii! Exersaţi! 

Nox și Calaena rămaseră lângă masă. El avea ochii larg 
deschişi. 

- Ai fost sclavă în Endovier? Ea nu putea forma cuvintele 
pentru a-i confirma. Nox era mult prea inteligent pentru 
binele lui. Dar ești doar o femeie — ce ai făcut... Privirea îi 
căzu asupra lui Chaol și gărzilor care stăteau lângă el. Ţi- 
am mai auzit numele înainte? Aș fi auzit când ai fost trimisă 
in Endovier? 

- Da. Toată lumea a auzit despre condamnarea mea, 
șopti ea și îl privi răsfoind printre fiecare dintre numele pe 
care le auzise vreodată asociate cu lagărul, apoi puse piesele 
puzzle-ului laolaltă. Făcu un pas înapoi. 

- Eşti o fată? 

- Surprinzător, ştiu. Toată lumea crede că sunt mai în 
vârstă. 

Nox își trecu o mână prin părul negru. 

— Și poți fie să devii Campionul Regelui, fie să te întorci 
în Endovier? 

- De aceea nu pot pleca. Brullo strigă spre ei să își reia 
antrenamentul. Și de aceea îți spun să pleci din castel cât 
încă mai poţi. Își scoase mâna din buzunar şi i-o arătă. Am 
căpătat asta de la o creatură. Nici măcar nu ţi-o pot descrie, 
nu m-ai crede dacă aș face-o. Dar acum suntem cinci și, cum 
testul este mâine, asta înseamnă că suntem în pericol încă 
o noapte. 

- Nu înţeleg nimic din toate astea, spuse Nox, încă men- 
ținând distanţa faţă de ea. 

- Nu trebuie. Dar tu nu te întorci la închisoare dacă dai 
greș și nu tu vei fi Campionul chiar dacă ajungi la dueluri. 
Aşa că trebuie să pleci. 

- Vreau să ştiu ce ucide Campionii! 

Celaena își reprimă un fior în timp ce își aminti colții și 
duhoarea creaturii. 

- Nu, spuse ea, neputând să își ascundă teama din glas. 
Nu vrei. Trebuie doar să ai încredere în mine și să crezi că 
nu încerc să te elimin din competiție păcălindu-te. 

Orice ar fi citit în expresia ei, îi făcu umerii să cadă. 

- În tot acest timp am crezut că eşti doar o fată drăguță 
din Bellhaven care fura bijuterii pentru a atrage atenția tată- 
lui ei. De unde să știu că fata blondă este Regina Lumii de 
Dincolo. Nox zâmbi cu tristeţe. Îți mulțumesc că m-ai aver- 
tizat. Ai fi putut alege să nu-mi spui nimic. 

- Tu ai fost singurul care s-a sinchisit să mă ia în serios, 
spuse ea zâmbind cu o căldură sinceră. Sunt surprinsă că nu 
mă crezi nici acum. 

Brullo strigă la ei, iar cei doi porniră pentru a se reuni cu 
grupul. Privirea dură a lui Chaol era aţintită asupra lor. 
Celaena știu că avea să fie interogată despre conversaţia lor 
mai târziu. 

- Fă-mi o favoare, Celaena, rosti Nox. Auzul numelui 
său o făcu să tresară. El își aduse gura aproape de urechea ei. 
Distruge-l pe Cain, șopu el cu un zâmbet diabolic. Celaena 
îi răspunse la zâmbet și încuviință. 

Nox plecă devreme în acea seară, strecurându-se din 
castel fără a spune cuiva un cuvânt. 


Ceasul bătu ora cinci, iar Kaltain se împotrivi dorinţei de 

a-şi freca ochii în timp ce opiul se prelingea prin fiecare por 
. . A e . . . 

al corpului ei. În lumina apusului coridoarele castelului erau 

inundate de roșu și portocaliu, și auriu, culorile imbinân- 
du-se. Perrington o rugase să i se alăture la masa lui în timpul 
cinei din Salonul Mare, iar în mod obișnuit ea nu ar fi în- 
drăznit să fumeze înainte de o cină publică, dar durerea de 
cap care o sâcâise întreaga după-amiază nu se domolise. 

Coridorul părea să înainteze spre eternitate. Kaltain îi 
ignoră pe curteni și servitorii care treceau, concentrându-și 
privirea pe apusul soarelui. Cineva se apropia din partea 
opusă, o pată de negru pe fundalul luminat de auriu și porto- 
caliu. Umbre păreau să emane din el, învăluind zidul de 
piatră și ferestrele asemenea cernelei vărsate. 

Ea încercă să înghită în timp ce se apropie de el, dar des- 
coperi că limba îi era grea și uscată precum hârtia. 

Fiecare pas îl aducea mai aproape - îl făcea mai mare și 
mai înalt —, iar bătăile inimii sale îi răsunau în urechi. Poate 
că de data asta fumase prea mult opiu. Printre bubuielile din 
capul şi inima sa, fâlfâitul unor aripi umplu aerul. 

- Milady, spuse Cain plecându-și capul în timp ce trecu 
pe lângă ea. 

Kaltain nu spuse nimic. Îşi încleștă palmele umede şi își 
continuă drumul către Salonul Mare. Dură o vreme până ce 
sunetul aripilor se stinse, dar, până ce ajunse la masa ducelui, 
uitase deja tot. 


După cina din acea seară, Celaena stătea lângă tabla de 
şah, în faţa lui Dorian. Sărutul de după balul din urmă cu 
două zile nu fusese atât de rău. Drăguţ, de fapt, dacă trebuia 
să fie sinceră. Desigur, el se întorsese astă-seară și până acum 

nu menționase nimic despre cicatricile proaspete de pe 
mâna sa sau despre sărut. Iar ea nu i-ar spune niciodată, nici 
într-un milion de ani, despre riderac. Ea ar putea simţi ceva 
pentru el, dar, dacă el i-ar fi spus tatălui său despre puterea 
semnelor și porţilor Wyrd... Sângele îi îngheţă în vine la 
acest gând. 

Dar, privindu-i chipul luminat de focul din șemineu, nu 
putea descoperi nicio asemănare cu tatăl său. Nu, vedea doar 
blândeţea şi inteligenţa sa. Poate că era un băiat arogant, 
dar... Celaena o scărpină pe Fleetfoot cu degetele de la pi- 
cioare. Se aştepta ca el să stea deoparte, să treacă la altă fe- 
meie acum că îi simţise gustul. 

El își mută Marea Preoteasă, iar Celaena râse. 

- Chiar vrei să faci mutarea asta? întrebă ea. Chipul lui se 
contorsionă confuz, iar ea își luă pionul, mutându-l pe dia- 
gonală și dărâmând cu ușurință piesa. 

- La naiba! strigă el, iar ea chicoti. 

- Poftim. Celaena îi înmână piesa. Ia-o și încearcă altă 
mutare. 

- Nu. Voi juca ca un bărbat și îmi voi accepta înfrângerile! 

Râseră, dar în curând tăcerea căzu asupra lor. Un zâmbet 
jucăuș încă stăruia pe buzele Celaenei, iar el se întinse către 
mâna ei. Îşi aşeză ușor palma peste a ei, degetele sale împreu- 
nându-se cu ale Celaenei. Mâna lui era aspră, dar fermă. Mâi- 
nile lor împreunate se odihneau acum pe marginea mesei. 

- Am nevoie de ambele mâini pentru a juca șah, spuse 
ea, întrebându-se dacă era posibil ca inima să îi explodeze. 
Fleetfoot se ofensă și fugi de lângă ei, probabil pentru a se 
ascunde sub pat. 

- Cred că ai nevoie doar de una. Dorian mută o piesă 
spre marginea tablei. Vezi? 

Celaena își mușcă buza. Totuşi, nu își retrase mâna 
dintr-a lui. 

— Ai de gând să mă săruţi din nou? 

- Mi-ar plăcea. Ea nu se putu mişca în timp ce el se aplecă 
spre ea, mai aproape şi mai aproape, masa gemând sub greu- 
tatea sa, buzele lui ajungând la un milimetru de ale sale. 

- M-am întâlnit cu tatăl tău astăzi, pe coridor, zise ea 
grăbită. 

Dorian se așeză ușor înapoi în fotoliu. 

- Și? 

- Și a fost în regulă, minţi ea. 

Dorian miji ochii. Îi ridică bărbia cu un deget. 

- Nu ai spus asta pentru a evita inevitabilul, nu-i așa? 

Nu, o spusese doar pentru a continua să vorbească, pen- 
tru a-l ține lângă ea cât de mult putea, astfel incât să nu fie 
nevoită să petreacă noaptea singură, cu ameninţarea lui Cain 
plutind asupra sa. Cine era mai bun decât fiul regelui pentru 
a-i ţine companie în orele întunecate ale nopţii? Cain nu ar 
indrăzni să îl rănească. 

Dar toată situaţia asta... tot ceea ce se întâmplase cu ridera- 
cul însemna că tot ceea ce citise în cărțile acelea era adevărat. 
Dacă monstrul de Cain putea invoca orice - precum morții? 
Mulţi oameni își pierduseră averile când magia dispăruse. 
Chiar şi regele însăși ar putea fi intrigat de acest fel de putere. 

- Tremuri, spuse Dorian. Chiar tremura. Ca o 1dioată, 
ea tremura. Eşti în regulă? El se ridică de la masă şi veni 
lângă ea. 

Nu Îi putea spune; nu, el nu trebuia să afle niciodată. La 
fel cum nu trebuia să afle că, atunci când verificase sub pat 
înainte de cină, erau semne proaspete trasate cu cretă pe care 
ea le curățase. Cain ştia că ea descoperise modul în care el 
elimina competiția. Poate că o va vâna astă-seară sau poate 
nu - nu avea nici cea mai vagă idee. Dar va dormi puţin în 
această seară sau până când Cain va zăcea străpuns de vârful 
sabiei sale. 

- Sunt bine, spuse ea, deși glasul îi era puţin mai mult 
decât o șoaptă. Dar, dacă el continua să întrebe, se va simţi 
obligată să îi spună. 

- Eşti sigură că te simţi... începu el, dar ea se năpusti 
înainte și îl sărută. 

Aproape că îl dărâmă pe podea. Dar el rezemă un braţ 
de spătarul fotoliului și își menţinu echilibrul în timp ce 
braţul celălalt cuprinse mijlocul Celaenei. Ea permise atin- 
gerii și gustului său să o umple. ÎL sărută, sperând să fure 
puţin din aerul său. Degetele i se înlănţuiră în părul lui, iar 
în timp ce el o săruta cu violenţă, ea lăsă totul să dispară. 

Ceasul bătu ora trei. Celaena stătea în pat, cu genunchii 
strânși la piept. După ore de sărutări și discuţii și iar sărutări 
pe patul său, Dorian plecase cu câteva minute înainte. Fu- 

w w Ae. w w A w . . . 
sese tentată să Îi ceară să rămână, ar fi fost un lucru inteligent 
să Îi ceară să rămână, dar gândul că Dorian ar putea fi acolo 
când Cain sau rideracul ar veni după ea, sau că Dorian ar 
putea fi rănit o făcu să Îl lase să plece. 

Prea obosită pentru a citi, dar prea trează pentru a dormi, 
Celaena privea focul care trosnea în șemineu. Fiecare sunet 
sau pas o făcea să tresară. Reușise să sustragă câteva ace din 
setul de cusut al Philippei când aceasta nu fusese atentă. 
Dar un cuţit improvizat, o carte grea şi un sfeșnic nu ar fi 
apărat-o împotriva a ceea ce putea să invoce Cain. 

Nu ar fi trebuit să o lași pe Damaris în mormânt. Să 
meargă din nou acolo jos nu era o opţiune, nu atâta timp cât 
Cain trăia. Celaena își îimbrățișă genunchii, tremurând în 
timp ce își aminti întunericul din care ieșise bestia. 

Cain trebuia să fi învăţat despre semnele Wyrd în Munţii 
Colț Alb - care delimitau frontiera dintre Adarlan şi 
Pustiurile de Vest. Se spunea că răul încă se ridica din ruinele 
Regatului Vrăjitoarei și că bătrâna femeie cu dinţii de oţel 
incă bântuia drumurile pustii și trecătorile din munte. 

Părul de pe braţe i se ridică, iar ea apucă o pătură îmblă- 
nită de pe pat pentru a se acoperi cu ea. Dacă ar putea să ră- 
mână în viaţă până la dueluri, l-ar putea învinge pe Cain și 
totul s-ar sfârși. Apoi ar putea dormi din nou fără teamă - 
doar dacă Elena nu avea gânduri mai mari pentru ea. 

Celaena își odihni obrazul pe genunchi, ascultând ticăitul 
ceasului în noapte. 

Copite tunătoare izbeau pământul îngheţat, mai repede 
şi mai repede în timp ce călăreţul biciuia calul. Zăpada și 
nămolul formau un strat gros pe pământ, iar fulgi tăioși 
brăzdau cerul nopţii. 


422 SARAH J. MAAS 


Celaena alerga mai încet decât puteau picioarele sale ti- 
nere. Totul o durea. Copacii îi sfâşiaseră rochia și o trăseseră 
de păr; piatra îi crestase tălpile. Hoinări prin pădure, respi- 
rând atât de greu încât nu îşi putea aduna aerul din plămâni 
pentru a striga după ajutor. Trebuia să ajungă la pod. Forma 
aceea nu putea trece podul. 

În urma ei, o sabie scrâșni în timp ce fu scoasă din teacă. 

Fa căzu, prăbușindu-se în nămol şi pietriș. Sunetul demo- 
nului apropiindu-se umplu aerul în timp ce ea se lupta din 
răsputeri să se ridice. Dar nămolul o ţintui în loc, iar ea nu 
mai putea fugi. 

Întinzându-se către un tufiș, mâinile sângerându-i, cu 
calul acum aproape în spatele său, ea... 

Celaena gâfâi și se trezi. Îşi duse o mână la inimă. Fusese 
un VIS. 

Lemnele arseseră până deveniseră cenușă; o lumină rece 
ŞI gri se strecura printre draperii. Totul fusese un coșmar. 
Probabil că aţipise la un moment dat în timpul nopții. Își 
strânse amuleta în palmă, trecând degetul mare peste piatra 
prețioasă din mijloc. 

„Cât de protectoare ai fost în noaptea aceea când chestia 
aceea m-a atacat. “ 

Încruntându-se, aranjă cu blândeţe păturile în jurul căţe- 
lușei și îi mângâie capul pentru un moment. Zorii erau 
aproape. Trecuse de noaptea asta. 

Oftând, Celaena se întinse înapoi în pat şi închise ochii. 

Câteva ore mai târziu, când vestea evadării lui Nox se 
răspândi, Celaena fu anunţată că ultimul test fusese anulat. 
Urma să se dueleze împotriva lui Mormânt, Renault și Cain 
în ziua următoare. 

Mâine... apoi libertatea ei va fi decisă. 

Pădurea încă era tăcută şi îngheţată în jurul lui Dorian, 
iar zăpada se scutura în grămezi mari din copaci când trecea 
pe lângă ei. Ochii lui alergau printre ramuri şi tufișuri. Sim- 
țise nevoia să iasă la vânătoare doar pentru a lăsa aerul în- 
ghețat să îl biciuie. 

Îi vedea chipul de fiecare dată când închidea ochii. Ea îi 
bântuia gândurile, îl făcea să își dorească să facă lucruri 
măreţe și minunate în numele ei, să fie un bărbat care merita 
să poarte o coroană. 

Dar Celaena... el nu ştia ce simţea ea. Îl sărutase - cu 
dorinţă arzătoare, chiar -, dar femeile pe care le iubise în tre- 
cut fuseseră toate doritoare. Îl priveau cu adoraţie, în timp ce 
ea îl privea asemenea unei pisici care urmărește un şoarece. 
Dorian se îndreptă de spate, simțind o mișcare în apropiere. 
Un cerb stătea la zece metri depărtare, hrănindu-se cu scoarță 
de copac. Dorian își opri calul şi scoase o săgeată din tolbă. 
Dar slăbi arcul. 

Fa urma să se dueleze a doua zi. 

Dacă era rănită... Nu, îşi putea purta singură de grijă; era 
puternică şi inteligentă, şi rapidă. Mersese prea departe; nu 
ar fi trebuit să o sărute. Pentru că acum, indiferent de cum 
şi-ar fi imaginat odată că arăta viitorul lui sau cu cine crezuse 

că şi-l va petrece, nu-și putea imagina că ar putea fi cu alt- 
cineva, că ar putea dori pe altcineva. 

Zăpada începu să cadă. Dorian privi cerul cenușiu și că- 
lări mai departe prin parcul pustiu de jocuri. 


X 


Celaena stătea înaintea ușilor balconului, privind în jos 
către Rifthold. Acoperișurile erau încă acoperite de zăpadă, 
iar lumini licăreau în fiecare casă. Poate că peisajul era minu- 
nat, dar ea știa ce corupţie și mizerie sălășluiau în el. Și ce 
monstruozitate domnea peste întreg ţinutul. Spera că Nox 
ajunsese departe, foarte departe. Le spusese gărzilor sale că 
nu va primi niciun vizitator în aceea noapte și să nu le 
permită nici măcar lui Dorian ori lui Chaol să intre. Cineva 
ciocănise, o dată, dar ea nu răspunsese, iar oricine ar fi fost 
plecase fără să mai încerce. Își așeză mâna pe geamul ușilor, 
savurând înțepătura sa îngheţată. Ceasul bătu douăsprezece. 

Mâine - sau era deja azi? - îl va confrunta pe Cain. Nici- 
odată nu se duelase cu el la antrenamente. Ceilalţi Campioni 
fuseseră prea dornici pentru a obține o bucată din el. Cain 
era puternic, dar nu era nici pe departe atât de rapid ca ea. 
Însă el avea energie. Va trebui să îl obosească pentru o vreme. 
Se rugă ca tot alergatul împreună cu Chaol să nu îi permită 
să obosească înaintea lui. Dacă va pierde... 

„Nici măcar nu îţi oferi opţiunea asta.“ 

Își rezemă fruntea de geam. Ar fi mai onorabil să piară în 
duel decât să se întoarcă în Endovier? Sau ar fi mai onorabil 
să moară decât să devină Campionul Regelui? Pe cine îi va 
ordona el să ucidă? 

Avea un cuvânt de spus, fiind Asasinul Adarlanului. Chiar 
și când Arobynn Hamel îi dirijase viaţa, ea întotdeauna avu- 
sese un cuvânt de spus în cazurile pe care le primea. Fără 
copii. Fără persoane din Terrasen. Dar regele îi putea porunci 
să ucidă pe oricine. 

Oare Elena se aștepta ca ea să îl refuze pe rege când deve- 
nea Campionul său? Stomacul îi urcă în gât. Acum nu era 
timpul să se gândească la asta. Trebuia să se concentreze 
asupra lui Cain, pe epuizarea lui. 

Dar, oricât încerca, nu se putea gândi decât la acea asasină 
fără speranţă, pe jumătate moartă de foame, care fusese 
scoasă din Endovier într-o zi de toamnă de către un căpitan 
arțăgos al gărzii. Ce ar fi spus ea despre târgul prințului dacă 
ar fi ştiut că era pregătită să piardă atât de multe? Ar fi râs ea 
dacă ar fi ştiut că alte lucruri — alți oameni - vor ajunge să 
insemne la fel de mult ca libertatea sa? 

Celaena înghiţi în sec. Poate că avea şi alte motive pentru 
a lupta mâine. Poate că nu fuseseră suficiente câteva luni în 
castel. Poate... poate că își dorea să stea aici pentru alte motive 
decât eventuala sa libertate. Acesta era un lucru pe care acea 
asasină fără speranţă din Endovier nu l-ar fi crezut niciodată. 

Dar era adevărat. Îşi dorea să rămână. 

Iar asta făcea ca ziua de mâine să fie mult mai grea. 

Kaltain își strânse mantia roşie în jurul trupului, savu- 
rându-i căldura. De ce se ţineau duelurile afară? Va îngheţa 
până la apariția asasinei! Pipăi sticluţa din buzunar și privi 
către cele două pocale de pe masa din lemn. Cel din dreapta 
era pentru Sardothien. Nu trebuia să le încurce. 

Privi către Perrington, care stătea lângă rege. Nu avea 
nicio idee despre ce avea să facă de îndată ce Sardothien va 
dispărea din calea ei, de îndată ce Dorian va fi din nou liber. 
Sângele îi clocoti în vene. 

Ducele se îndreptă către ea, iar Kaltain își menţinu privi- 
rea asupra verandei cu dale din piatră unde urma să aibă loc 
duelul. El se opri înaintea ei, blocând privirile celorlalți 
membri ai consiliului, astfel încât nimeni să nu poată vedea. 

- Puțin cam răcoare pentru un duel în aer liber, spuse el. 
Kaltain zâmbi și lăsă faldurile pelerinei să cadă peste masă 
când el îi sărută mâna. Cu un văl roșu ascunzându-i mâna li- 
beră, Kaltain scoase dopul sticluţei și vărsă conţinutul în 
vin. Sticluţa reveni apoi în buzunarul ei în timp ce ducele se 
ridică. Suficient pentru a o slăbi pe Sardothien, să o ame- 
ţească și să o dezorienteze. 

Un gardian apăru în pragul ușii, apoi încă unul. Între ei 
stătea o siluetă. Purta haine bărbătești, deşi Kaltain fu nevoită 

să recunoască totuși că jacheta neagră cu auriu avea o croială 
straşnică. Era ciudat să se gândească la femeia aceea ca fiind 
o asasină, dar, văzând-o acum, toate ciudăţenuile și defectele 
ei aveau sens. Kaltain își trecu un deget peste baza pocalului 
Și rânji. 

Campionul ducelui Perrington apăru din spatele turnu- 
lui cu ceas. Kaltain ridică din sprâncene. Ei chiar credeau 
că Sardothien putea învinge un asemenea bărbat dacă nu 
era drogată? 

Kaltain făcu un pas înapoi de lângă masă, iar Perrington 
merse să se așeze în spatele regelui la sosirea celorlalți doi 
Campioni. Cu chipuri aprige, așteptau vărsarea de sânge. 


e 


Pe veranda largă ce cuprindea turnul cu ceas din obsi- 
dian, Celaena încerca să nu tremure. Nu înţelegea de ce due- 
lurile trebuiau să se ţină afară - bine, pe lângă faptul că erau 
menite să îi incomodeze și mai mult. Privi cu jind către 
ferestrele aliniate de pe zidul castelului, apoi către grădina 
acoperită de chiciură. Mâinile îi erau deja amorţite. Băgân- 
du-le în buzunarele imblănite, se apropie de Chaol, care 
stătea la marginea cercului uriaș trasat cu cretă pe lespezile 
de piatră. 

- Înghețăm aici, spuse ea. Gulerul și mânecile jachetei 
sale negre erau căptușite cu blană de iepure, dar nu era sufi- 
cient. De ce nu mi-ai spus că duelul are loc afară? 

Chaol clătină din cap, privind către Mormânt și Renault — 
mercenarul din Golful Scheletului, care, spre satisfacția ei, 
părea destul de nefericit din pricina frigului. 

- Nu am ştiut, spuse Chaol. Regele a decis chiar acum. 
Măcar ar trebui să se termine rapid. El zâmbi ușor, dar ea 
nu îi răspunse. 

Cerul era de un albastru luminos, iar Celaena scrâșni din 
dinți când o rafală de vânt suflă către ea. Cele treisprezece 
locuri de la masă se ocupau treptat, iar la mijloc stăteau 
regele și Perrington. Kaltain stătea în spatele lui Perrington, 
purtând o minunată mantie roşie căptușită cu blană albă. 
Ochii li se întâlniră, iar Celaena se întrebă de ce oare femeia 
îi zâmbea. Apoi Kaltain privi în altă parte, către turn, iar 
Celaena îi urmă privirea și înţelese. 

Cain stătea rezemat de turnul cu ceas. Tunica de-abia 
îi cuprindea mușchii. Toată puterea aceea furată... ce s-ar fi 
întâmplat dacă rideracul ar fi ucis-o și pe ea? Cu cât era mai 
puternic astăzi? Mai grav, purta veşmântul roșu-auriu al 
membrilor gărzii regale - cu blazonul regal pe pieptul său 
lat. Sabia de la șold era minunată. Un dar din partea lui 
Perrington, fără îndoială. Oare ducele știa că puterea 
Campionului său creştea? Chiar dacă ea ar încerca să îl 
demaşte, nimeni nu ar crede-o. 

Greaţa puse stăpânire pe ea, dar Chaol o prinse de cot și 
o escortă spre capătul îndepărtat al verandei. La masă ob- 
servă doi bărbaţi mai bătrâni aruncându-i priviri nerăbdă- 
toare. Ea încuviință din cap către ei. 

„Lorzii Urizen şi Garnel. Se pare că aţi obținut ceea ce 
doreaţi atât de mult încât să ucideţi pentru asta. Și se pare că 
cineva v-a spus cine sunt de fapt.“ 

Trecuseră doi ani de când o angajaseră, separat, pentru a 
ucide același bărbat. Ea nu se deranjase să le spună, desigur, 

şi acceptase plata amândurora. li făcu cu ochiul lordului 
Garnel, iar el păli, vărsând pocalul cu ciocolată caldă și pă- 
tând hârtiile dinaintea sa. O, le va păstra secretele; altfel 
reputaţia ei ar avea de suferit. Dar dacă libertatea asasinei 
ajungea să depindă de un singur vot... Zâmbi către lordul 
Urizen, care îşi feri privirea. Ochii ei căzură asupra unui alt 
bărbat, pe care îl surprinse privind-o. 

Regele. În adâncul ei protestă, dar își plecă supusă capul. 

- Eşti pregătită? întrebă Chaol. Celaena clipi, amintin- 
du-şi că el era lângă ea. 

- Da, spuse ea, deși nu simţea asta. Vântul îi învolbură 
părul, încâlcindu-i-l cu degete îngheţate. Dorian își făcu apa- 
riția la masă, necruţător de chipeș ca de obicei, şi îi aruncă 
un zâmbet mohorât, apoi își ascunse mâinile în buzunar și 
privi către tatăl său. 

Cel din urmă consilier al regelui se așeză la masă. Celaena 
îşi înclină capul când Nehemia apăru în mulțimea de la mar- 
ginea marelui cerc alb. Prinţesa îi întâlni privirea şi ridică 
bărbia în semn de încurajare. Purta o costumaţie spectacu- 
loasă: o pereche de pantaloni mulaţi, o tunică împodobită 
cu lanţuri de fier și cizme înalte până la genunchi; avea cu ea 
toiagul din lemn. În onoarea ei înțelese atunci Celaena, cu 
ochii lăcrimând ușor. Un salut ca între războinici. 

Toţi tăcură când regele se ridică. Stomacul îi deveni de 
piatră, iar ea se simţi neindemânatică şi greoaie, dar și ușoară 
precum un nou-născut. 

Chaol o înghionti cu cotul, făcându-i semn să stea îna- 
intea mesei. Ea se concentră asupra picioarelor când se apro- 
pie, evitând chipul regelui. Din fericire, Renault și Mormânt 

o flancau. Dacă ar fi stat Cain în spatele ei, i-ar fi putut rupe 
gâtul doar pentru a pune capăt rivalităţii dintre ei. Atât de 
mulți oameni o priveau... 

Stătea la mai puţin de zece metri de Regele Adarlanului. 
Libertatea şi moartea se jucau la masa lui. Trecutul și vii- 
torul ei erau așezate pe un tron de cleştar. 

Privirea i se mută asupra Nehemiei, ai cărei ochi blânzi 
îi încălziră oasele și îi calmară braţele. 

Regele Adarlanului vorbi. Știind că uitându-se la el şi-ar 
slăbi puterea pe care o găsise în ochii Nehemiei, Celaena 
privi dincolo de rege, către tronul său. Se întrebă dacă pre- 
zenţa lui Kaltain însemna că ducele Perrington îi spusese 
cine era ea cu adevărat. 

- Aşi fost luaţi din vieţile voastre mizerabile pentru a do- 
vedi că sunteţi vrednici să deveniți războinici ai Coroanei. 
După luni de antrenament, a sosit momentul să decid cine 
va fi Campionul meu. Vă veţi confrunta într-un duel. Puteţi 
câştiga doar dacă vă prindeţi adversarul într-o poziţie de 
moarte sigură. Și nimic mai mult, adăugă el cu o privire 
aspră în direcţia ei. Cain și Campionul consilierului Garnel 
se vor duela primii. Apoi Campionul fiului meu se va în- 
frunta cu Campionul consilierului Mullison. 

Desigur, regele cunoştea numele brutei de Cain. Putea la 
fel de bine să-l declare direct Campionul său. 

- Câştigătorii acestor două dueluri se vor înfrunta într-un 
duel final. Oricine va învinge va fi încoronat Campionul 
Regelui. Este clar? 

Ei încuviinţară. Pentru o secundă, Celaena îl privi pe 
rege dezarmant de clar. Era doar un bărbat - un bărbat cu 

prea multă putere. Iar în acea singură secundă ea nu se temu 
de el. „Nu îmi va fi teamă, “ jură ea, înfășurându-și cuvintele 
dragi în jurul inimii. 

- Atunci duelurile să înceapă la comanda mea, spuse 
regele. 

Luând cuvintele regelui drept un semn că trebuie să pără- 
sească ringul, Celaena se întoarse la Chaol și se așeză lângă el. 

Cain și Renault făcură o plecăciune înaintea regelui, apoi 
unul către celălalt şi îşi scoaseră săbiile. Privirea Celaenei 
studie corpul lui Renault în timp ce acesta se așeză în poziție 
de duel. ÎL mai văzuse luptând împotriva lui Cain înainte; nu 
câştigase niciodată, dar mereu reușise să reziste mai mult 
decât crezuse ea că putea. Poate că va câștiga. 

Dar Cain își ridică sabia. El avea arma mai bună. Şi era 
considerabil mai înalt ca Renault. 

- Începeţi, spuse regele. Metalul străluci, iar ei dansară 
inapoi. Renault, refuzând să intre în defensivă, păși din nou 
inainte, atacând cu câteva lovituri puternice lama lui Cain. 
Celaena își forță umerii să se relaxeze și să inspire aerul rece. 

- Crezi că a fost pur noroc, murmură ea către Chaol, că 
eu intru în al doilea duel? 

EI își menţinu atenţia asupra duelului. 

- Cred că ţi se va acorda timpul necesar pentru odihnă. 
Chaol făcu semn cu bărbia către duelişti. Uneori, Cain uită 
să își păzească partea dreaptă. Fii atentă acolo. Celaena îl 
privi pe Cain atacând, răsucindu-și corpul astfel încât partea 
sa dreaptă rămânea complet deschisă. Renault nici măcar nu 
observă, continuă Chaol. Cain maârâi și împinse sabia lui 
Renault, forțându-l pe mercenar să facă un pas înapoi. 

Tocmai şi-a ratat șansa, continuă Chaol. Vântul urla în jurul 
lor. Păstrează-ţi cumpătul, spuse Chaol, încă privind duelul. 
Renault se retrăgea, fiecare răsucire a sabiei lui Cain aducân- 
du-l din ce în ce mai aproape de linia trasată cu creta pe pă- 
mânt. Un singur pas în afara ringului și ar fi descalificat. Va 
incerca să te provoace. Nu te înfuria. Concentrează-te doar 
pe sabia lui și pe partea sa neprotejată. 

- Ştiu, spuse ea întorcându-și privirea către duel tocmai 
când Renault scoase un strigăt și se împiedică. Sângele îi țâşni 
din nas și se prăbuşi cu putere la pământ. Cain, cu pumnul 
mânjit de sângele lui Renault, zâmbea numai îndreptând 
sabia către inima lui Renault. 

Chipul însângerat al mercenarului deveni palid și își dez- 
veli dinţii privindu-şi cotropitorul. 

Celaena se uita la ceasul din turn. Nu durase trei minute. 

Urmară aplauze politicoase, iar Celaena observă că pri- 
virea lordului Garnel era furioasă. Putea ghici doar câţi bani 
tocmai pierduse. 

- Un efort curajos, spuse regele. Cain făcu o plecăciune 
şi nu îi întinse o mână lui Renault pentru a-l ajuta să se ridice 
inainte de a merge în capătul opus al verandei. Cu mai multă 
demnitate decât s-ar fi așteptat Celaena, Renault se ridică și 
făcu o plecăciune înaintea regelui, mormăindu-și mulțumi- 
rile. Acoperindu-și nasul cu mâna, mercenarul se îndepărtă. 
Ce avusese de pierdut și unde avea să se întoarcă acum? 

În partea opusă a ringului, Mormânt îi zâmbi Celaenei, 
cuprinzându-și mânerul sabiei cu o mână. Celaena se strâmbă 
la vederea dinţilor lui. Desigur, ea trebuia să se lupte cu cel 
grotesc. Măcar Renault avea o înfățișare curată. 

- Vom începe într-un moment, spuse regele. Pregătiți-vă 
armele. Cu aceste cuvinte, se întoarse spre Perrington și în- 
cepu să vorbească mult prea încet pentru ca cineva să poată 
auzi peste vântul sălbatic. 

Celaena se întoarse către Chaol. Dar aceasta, în loc să-i 
inmâneze sabia banală pe care o folosea la antrenamente, îi 
oferi propria sabie. Mânerul în formă de vultur licări în lu- 
mina soarelui amiezii. 

- Poftim, spuse Chaol. 

Ea clipi văzând lama și îşi ridică uşor privirea spre el. În 
ochii lui găsi strălucirea dealurilor nordice. Era un simţ al 
loialității faţă de ţara lui care trecea dincolo de bărbatul 
aşezat la masă. În adâncul ei, Celaena găsi un lanţ de aur ce 
ii unea. 

- Ia-o, spuse el. 

Bătăile inimii îi răsunau în urechi. Ridică o mână pentru 
a primi sabia, dar cineva îi atinse cotul. 

- Dacă îmi permiţi, spuse Nehemia în Eyllwe, mi-ar plă- 
cea să iți ofer asta, în schimb. Prinţesa scoase toiagul ei mi- 
nunat cioplit, cu vârf de fier. Privirea Celaenei oscila între 
sabia lui Chaol și arma prietenei ei. Sabia, evident, era ale- 
gerea înțeleaptă, iar faptul că Chaol îi oferise arma sa o făcu 
să se simtă ușor buimacă, dar toiagul... 

Nehemia se aplecă și îi șopti în ureche Celaenei: 

— Învinge-i cu o armă din Eyllwe. Glasul îi trepidă. Lasă 
lemnul din pădurile din Eyllwe să învingă oţelul Adarlanului. 
Fie ca al regelui Campion să fie cineva care înţelege cum 
suferă cei inocenți. 

Oare Elena nu spusese aproape aceleași lucruri în urmă 
cu atâtea luni? Celaena înghiţi în sec, iar Chaol își cobori 
sabia, făcând un pas înapoi de lângă ele. Nehemia nu își des- 
prinse privirea de ochii Celaenei. 

Ea știa ce îi cerea prinţesa. Fiind Campionul regelui, ea 
putea găsi modalităţi de a salva nenumărate vieți - modali- 
tăţi de a submina autoritatea sa. 

Iar asta, înţelese atunci Celaena, era ceea ce Elena, stră- 
moșul regelui, și-ar putea dori. 

Deşi un fior de teamă o cutreieră la acest gând, deși a se 
răscula împotriva regelui era un lucru pe care Celaena cre- 
dea că nu va avea niciodată curajul să îl facă, nu putea uita 
cele trei cicatrici de pe spate sau sclavii pe care îi lăsase în 
Endovier, sau cei cinci sute de rebeli Eyllwe măcelăriți. 

Celaena luă bastonul din mâinile Nehemiei. Prinţesa 
afişă un zâmbet aprig. 

Spre surprinderea ei, Chaol nu protestă. Își ascunse sabia 
in teacă şi își plecă privirea în faţa Nehemiei, apoi o bătu pe 
Celaena pe umăr înainte de intrarea ei în ring. 

Celaena răsuci experimental de câteva ori toiagul în aer. 
Echilibrat, solid, puternic. Vârful rotunjit din fier putea lăsa 
un om inconștient. 

Putea simţi urmele de uleiuri și parfumul de flori de lotus 
al prietenei sale pe lemnul gravat. Da, toiagul era perfect. Îl 
doborâse pe Verin cu mâinile goale. Îi putea învinge pe 
Mormânt şi Cain cu arma Nehemiei. 

Privi către rege, care încă vorbea cu Perrington, şi îl zări 
pe Dorian cu ochii aţintiţi asupra ei. Irișii lui de safir reflec- 
tau strălucirea cerului, deși se intunecară ușor când privirea 

ii cobori asupra Nehemiei. Dorian putea fi în multe feluri, 
dar nu era prost; înțelesese simbolismul din oferta prințesei? 
Întrerupse rapid contactul privirilor lor. 

Își va face griji în privinţa asta mai târziu. În capătul opus 
al ringului, Mormânt începuse să se învârtă ca un leu în 
cușcă, așteptând ca regele să își reindrepte atenţia către duel 
şi să dea ordinul de start. 

Celaena eliberă un oftat cutremurător. Iat-o ajunsă aici, 
la sfârşit. Prinse toiagul cu mâna stângă, absorbind puterea 
lemnului, puterea prietenei sale. Se puteau întâmpla multe 
în câteva minute, se puteau schimba multe. 

Se întoarse către Chaol. Vântul îi smulse câteva şuviţe de 
păr din codiţa sa, iar ea le dădu după ureche. 

- Indiferent de ceea ce se va întâmpla, spuse ea încet, vreau 
să îţi mulțumesc. 

Chaol își înclină capul într-o parte. 

— Pentru ce? 

Ochii Celaenei se umeziră, dar dădu vina pe vântul nă- 
prasnic și clipi. 

- Pentru că ai făcut ca libertatea mea să insemne ceva. 

El nu spuse nimic; pur şi simplu îi cuprinse degetele mâi- 
nii ei drepte într-ale sale, cu degetul mare mângâind inelul 
pe care ea îl purta. 

— Să înceapă cel de-al doilea duel, tună regele fluturând o 
mână către verandă. 

Chaol îi strânse mâna într-a lui, pielea lui fiind caldă în 
aerul îngheţat. 

— Arată-i ce înseamnă iadul, spuse el. 

Mormânt păși în interiorul cercului şi își scoase sabia. 

Retrăgându-şi mâna dintr-a lui Chaol, Celaena își îndreptă 
umerii și intră în ring. Făcu iute o plecăciune înaintea rege- 
lui, apoi înaintea adversarului său. 

Întâlni privirea lui Mormânt și zâmbi când își fandă ge- 
nunchii, ținând toiagul în mâini. 

„Nu ai nici cea mai vagă idee în ce te bagi, micuţule.“ 


CAPITOLUL, 48 


Aşa cum se aștepta, Mormânt se năpusti asupra ei, țin- 
tind către mijlocul toiagului, în speranţa de a-l rupe. 

Dar Celaena se răsuci din calea lui. Când Mormânt nu 
lovi decât aerul, ea îl izbi în spate cu dosul toiagului. El se 
clătină, dar rămase în picioare, întorcându-se pe un picior 
pentru a o ataca din nou. 

Ea întâmpină lovitura de data aceasta, înclinându-și toiagul 
astfel încât sabia lovi jumătatea dinspre capătul simplu, nu 
cel din fier. Lama sabiei sale se înfipse în lemn, iar Celaena 
sări spre el, permiţând forței propriei lui lovituri să tros- 
nească partea de sus a bastonului direct în faţa lui. El se îm- 
piedică, dar pumnul ei aștepta. Când se întâlni cu nasul lui, 
Celaena savură fiorul de durere din mână și sfărâmarea oa- 
selor sub puterea ei. Sări înapoi înainte ca el să aibă ocazia 
să lovească. Sângele licărea prelingându-i-se din nas. 

— Căţea! sâsâi el şi atacă. 

Celaena îi întâlni sabia, ţinând toiagul cu ambele mâini, 
impingându-l în lama lui Mormânt, chiar și când scoase un 
trosnet îngrijorător. 

Îl îmbrânci icnind și se răsuci. Apoi îl lovi în ceafă cu vår- 
ful bastonului, iar el se clătină, dar își recăpătă echilibrul. 
Mormânt își șterse nasul însângerat, gâfâi cu ochii sclipindu-i. 

Chipul lovit căpătă o expresie sălbatică și atacă, ţintind o 
lovitură directă către inima ei. Prea iute, prea sălbatic pentru 
a se putea opri. 

Celaena se ghemui. Când sabia șuieră deasupra capului 
ei, ea îi mătură picioarele. Mormânt nici măcar nu avu timp 
să țipe, nici să își ridice arma înainte ca ea să îngenuncheze 
pe pieptul lui, cu vârful din fier împingându-i gâtul. 

Fa îşi aduse gura lângă urechea lui. 

- Numele meu este Celaena Sardothien, șopti ea. Dar nu 
contează dacă numele meu este Celaena sau Lillian, sau Căţea, 
pentru că te înving oricum, indiferent de cum îmi spui. Îi 
zâmbi şi se se ridică. El doar se holbă la ea, sângele din nas 
prelingându-i-se pe obraz. Celaena își scoase batista din bu- 
zunar și o scăpă pe pieptul lui. Poţi să o păstrezi, spuse ea 
inaintea de a părăsi veranda. 

Îl interceptă pe Chaol de îndată ce trecu linia de cretă. 

- Cât timp a durat? întrebă ea. O zări pe Nehemia radiind 
către ea, iar Celaena ridică ușor toiagul în semn de salut. 

- Două minute. 

Ea rânji către căpitan. De-abia dacă obosise și nici măcar 
nu gâfâia. 

- Mai bun decât timpul lui Cain. 

— Şi cu siguranță mult mai teatral, spuse Chaol. Batista 
chiar era necesară? 

Ea își mușcă buza și era pe cale să îi răspundă când regele 
se ridică, iar mulțimea tăcu. 

- Vin pentru învingători, spuse el, iar Cain se afișă îna- 
intea mesei regelui. Celaena rămase lângă Chaol. 

Regele gesticulă către Kaltain, care ridică supusă o tavă 
din argint pe care se aflau două pocale. Îi oferi unul lui Cain, 

apoi merse către Celaena și i-l înmână pe celălalt înainte de 
a se opri înaintea mesei regelui. 

- În onoarea Marii Zeiţe, spuse Kaltain cu un glas teatral. 
Celaenei îi venea să îi tragă un pumn. Fie ca aceasta să fie 
ofranda voastră către Mama care ne-a zămislit pe toți. Beţi 
şi Lăsaţi-o să vă binecuvânteze și să vă refacă puterile. Cine 
scrisese acel mic scenariu? Kaltain se plecă înaintea lor, iar 
Celaena ridică pocalul la buze. Regele îi zâmbi, iar ea încercă 
să nu şovăie în timp ce bău. După ce termină, Kaltain îi luă 
pocalul, apoi cu o plecăciune înaintea lui Cain când îl luă și 
pe al său şi se  îndepărtă. 

„Învinge. Învinge. Învinge. Doboară-l repede. “ 

- Pregătiţi-vă! ordonă regele. Și începeţi la semnalul meu. 

Celaena privi către Chaol. Nu îi era permis un moment 
de odihnă? Chiar și Dorian ridică din sprâncene spre tatăl 
său, dar regele refuză să răspundă întrebării tăcute. 

Cain își scoase sabia. Cu un zâmbet viclean pe chip, luă 
poziție defensivă în centrul ringului. 

Celaena ar fi dat frâu liber insultelor dacă mâna lui Chaol 
nu i-ar fi atins umărul, ochii lui căprui fiind plini de o emo- 
ție pe care ea încă nu o înţelegea. Forţa i se citea pe chip, un 
chip pe care Celaena îl găsea a fi dureros de frumos. 

- Să nu pierzi, îi șopti el. Nu am chef să te escortez tot 
drumul până în Endovier. Lumea deveni înceţoşată când el 
păși înapoi, ţinându-și capul sus și ignorând privirea arză- 
toare și încruntată a regelui. 

Cain veni mai aproape, lama sabiei sale strălucind. Celaena 
trase adânc aer în piept și intră în ring. 

Cuceritorul Erileei își ridică mâinile. 

- Începeţi! urlă el, iar Celaena își scutură capul, încercând 
să își limpezească vederea încețoșară. Se opri, fluturând toia- 
gul asemenea unei săbii în timp ce Cain îi dădea târcoale să 
o prindă descoperită. Greaţa i se revărsă prin trup, iar muş- 
chii lui se încordară. Dintr-un oarecare motiv, lumea era 
încă neclară. Își încleștă dinţii, clipind. Se va folosi de pro- 
pria putere împotriva sa. 

Cain atacă mai repede decât anticipase ea. Îi opri sabia cu 
toiagul, evitând muchiile ascuţite, și sări înapoi când auzi 
lemnul gemând. 

El lovi atât de iute, încât ea trebui să cedeze sub muchia 
lamei sale, care se înfipse adânc în toiag. Durerea îi străbătu 
braţele din pricina impactului. Înainte de a-și putea reveni, 
Cain îşi smulse sabia din lemnul armei sale și înaintă către 
ea. Ea putu doar să se retragă, parând lovitura cu varful de 
fier al bastonului. Își simţea sângele închegându-se și 
curgând mai încet, iar capul i se învârtea. Era bolnavă? 
Greaţa nu se domolea. 

Mârâind, Celaena se sforță. Dacă într-adevăr era bolnavă, 
trebuia să termine asta cât mai repede cu putinţă. Nu era o 
paradă a abilităților sale, în special dacă ceea ce scria în acea 
carte era adevărat şi Cain primise puterea tuturor acelor 
Campioni uciși. 

Trecând în ofensivă, se năpusti ameţită asupra lui. Cain 
pară lovitura Celaenei cu o răsucire ușoară a sabiei. Împinse 
toiagul în sabia lui, așchiile împrăștiindu-se în jur. 

Inima îi bubui în urechi, iar sunetul încleștării dintre 
lemn și oţel deveni aproape insuportabil. De ce înceti- 
neau lucrurile? 

Atacă — mai repede şi mai repede, mai puternic şi mai pu- 
ternic. Cain râse, iar ea aproape că urlă de furie. De fiecare 
dată când muta un picior pentru a-l împiedica, de fiecare 
dată când veneau prea aproape unul de celălalt, fie ea deve- 
nea prea neindemânatică, fie el se retrăgea, de parcă ar fi 
ştiut tot timpul ce plănuia. Avea sentimentul chinuitor că el 
se juca cu ea, de parcă aceasta ar fi fost o glumă pe care ea nu 
o înţelegea. 

Celaena biciui aerul cu toiagul, sperând să nimerească în 
gâtul neprotejat al monstrului. Dar el pară şi, deși ea se rä- 
suci şi încercă să îl lovească în stomac, el o blocă din nou. 

- Nu te simţi bine? spuse el dezvelindu-și dinții albi și 
sclipitori. Poate că nu ar fi trebuit să fi fost atât de reținută 
in toate... 

BANG! 

Ea rânji când toiagul îl izbi în lateral. El se aplecă, iar 
piciorul ei ţâșni în afară și îl dobori. Celaena își ridică 
bastonul, dar o stare de greață o străbătu atât de violent, 
incât mușchii îi cedară. Puterile o părăsiră. 

El îi pară lovitura de parcă ar fi fost o nimica toată. Ea 
se retrase, iar Cain se ridică. Atunci ea auzi râsul - lin, 
feminin și răutăcios. Kaltain. Celaena se împletici, dar 
rămase în picioare și aruncă o privire spre Kaltain și 
pocalele de pe masa dinaintea sa. Știu atunci că în pahar nu 
fusese vin, ci omag, exact drogul pe care îl ratase la test. În 
cel mai bun caz, provoca halucinaţii şi dezorientare. În cel 
mai rău... 

Îi era greu să mai ţină toiagul în mână. Cain o atacă, iar 
ea nu avu de ales decât să îi primească loviturile, de-abia 

având putere să ridice arma de fiecare dată. Cat omag îi 
dăduseră? 'Toiagul plesni, împrăștiind așchii și gemând. 
Dacă era o doză letală, ar fi fost moartă până acum. Probabil 
că îi dăduseră suficient pentru a o dezorienta, dar nu sufi- 
cient încât să fie ușor de dovedit că fusese drogată. Nu se 
putea concentra, iar trupul îi deveni rece şi fierbinte în același 
timp. Cain era atât de mare — era un munte, iar loviturile 
lui... îl făceau pe Chaol să pară un copil... 

- Ai obosit deja? întrebă el. Ce păcat că tot scheunatul în 
poala stăpânului tău nu ţi-a servit la nimic. 

El știa. Ştia că o drogaseră. Ea mârâi și se repezi la el. 
Cain păşi în lateral, iar ea căscă ochii lovind doar aerul, aer, 
aer, până ce... 

El își înfipse pumnul în coloana ei şi de-abia văzu lespe- 
zile de piatră înceţoșându-se înainte de a se izbi de ele. 

- Jalnic, spuse el, umbra lui căzând peste ea în timp ce se 
răsucea pe spate, târându-se pe coate înainte ca el să se apro- 
pie mai mult. Putea simţi gustul sângelui în gură. Asta nu se 
putea întâmpla - nu era posibil ca ei să o fi trădat astfel. 
Dacă aș fi în locul lui Mormânt, m-aș simți jignit că m-ai 
învins, continuă Cain. 

Răsuflarea ei deveni iute şi greoaie, iar genunchii o du- 
rură când se ridică, năpustindu-se asupra lui. Mult prea rapid 
pentru ca ea să îl poată bloca, muntele o apucă de guler și o 
azvârli înapoi. Ea rămase în picioare împiedicându-se şi se 
opri la câțiva metri de el. 

Cain se învârti în jurul ei, legănându-și agale sabia. Ochii 
îi erau întunecaţi, întunecaţi asemenea portalului către cea- 
laltă lume. El amâna inevitabilul, asemenea unui prădător 

jucându-se cu prada sa înainte de a o mânca. Voia să se 
bucure de fiecare moment. 

Celaena trebuia să încheie lupta acum, înainte să înceapă 
halucinaţiile. Ştia că aveau să fie puternice: profeţii foloseau 
omag pentru a comunica și a vedea spirite din alte lumi. 
Celaena se năpusti înainte învârtind toiagul. 

Lemnul lovi oţelul. 

Toiagul plesni în două. 

Vârful din fier sări în partea opusă a verandei, lăsând-o pe 
Celaena cu o bucată inutilă de lemn. Ochii negri ai lui Cain 
ii întâlniră pe ai săi pentru un moment, înainte ca braţul să 
1 se ridice și să intre în contact cu umărul ei. 

Celaena auzi trosnetul înainte de a simţi durerea, iar apoi 
ţipă, căzând în genunchi cu umărul dislocat. Piciorul lui îi 
întâlni umărul, iar ea zbură înapoi, cu un impact atât de 
violent, încât umărul i se relocă cu un sunet bolnăvicios. 
Agonia o orbi; lumea se încețoșa şi se însenina în același 
timp. Lucrurile erau atât de lente... 

Cain o apucă de gulerul jachetei pentru a o ridica în 
picioare. Ea se desprinse din prinsoarea lui, apoi căzu, cu 
violență. 

Ridică bucata de lemn rupt cu mâna stângă. Cain, gâfâind 
şi rânjind, se apropie. 


Dorian își încleștă dinţii. Se întâmplase ceva foarte rău. 
O ştiuse din clipa în care începuse duelul și îl trecuseră apele 
când ea avusese ocazia de a lansa o lovitură câștigătoare și 
ratase. Dar acum... 

Nu putu privi când Cain o lovi în umăr și simţi că avea 
să vomite când bruta o ridică, iar ea se prăbuşi la pământ. 
Celaena continua să își şteargă ochii, iar sudoarea sclipea pe 
fruntea ei. Ce se întâmplase? 

El ar trebui să oprească totul, ar trebui să anuleze duelul 
chiar în acel moment. Să îi permită să înceapă a doua zi, cu 
o sabie și cu simţurile intacte. Chaol șuieră printre dinții 
încleştaţi, iar Dorian aproape că urlă când Celaena încercă 
să se ridice, dar se prăbuși. Cain o tachina - distrugându-i nu 
doar trupul, ci şi voinţa... Trebuia să oprească duelul. 

Cain își roti sabia către Celaena, care se trase inapoi, dar 
nu suficient de repede. Ea scânci când muchia îi sfâșie coapsa, 
materialul şi carnea despicându-se. Sângele îi coloră panta- 
lonii. În ciuda rănii, ea se ridică din nou, privirea ei fiind 
turbată de furie. 

Dorian trebuia să o ajute. Dar, dacă ar fi intervenit, ei 
l-ar fi putut declara pe Cain învingător. Aşa că privi cu 
groază crescândă şi disperare cum pumnul lui Cain îi zdrun- 
cină maxilarul. 

Genunchii i se răsuciră când se prăbuși. 


e 


Ceva în interiorul lui Chaol incepu să se destrame când 
P 
Celaena își ridică faţa însângerată pentru a-l privi pe Cain. 
Ș 8 p p p 
- Mă aşteptam să te descurci mai bine, îi spuse Cain 
ştep p 
Celaenei care se târa în genunchi, încă strângând, ținând în 
mână bucata inutilă de lemn. Ea gâfâi printre dinţi, sângele 
prelingându-i-se din buză. Cain îi studie chipul de parcă l-ar 

fi putut citi, de parcă ar fi putut auzi ceva ce Chaol nu putea. 
Şi ce ar spune tatăl tău? 

Chipul Celaenei fu străbătut de o expresie la limita pani- 
cii și confuziei. 

- Tacă-ţi gura! spuse ea, cuvintele tremurându-i de durere. 

Dar Cain continuă să se holbeze la ea, zâmbetul lărgin- 
du-i-se. 

- Este totul acolo, spuse el. Chiar sub acel zid pe care l-ai 
ridicat. Pot vedea totul limpede ca lumina zilei. 

Despre ce vorbea? Cain își ridică sabia și își trecu degetul 
peste sânge... sângele ei. Chaol își înfrână dezgustul și furia. 

Cain râse zgomotos. 

- Cum a fost când te-ai trezit între părinţii tăi, acoperită 
de sângele lor? 

- Tacă-ţi gura! spuse ea din nou, cu chipul schimonosit de 
agonie și furie și degetele mâinii libere brăzdând pământul. 
Orice rană atingea Cain acum ardea. 

- Mama ta era o tinerică drăguță, nu-i așa? spuse Cain. 

- Taci! Ea încercă să se ridice, dar piciorul rănit o ţintuia 
la pământ. Se luptă pentru o gură de aer. Cum de știa Cain 
lucrurile astea despre trecutul Celaenei? Inima lui Chaol 
bătea sălbatic, dar nu putea face nimic pentru a o ajuta. 

Celaena eliberă un țipăt violent care zdruncină vântul 
îngheţat și reuși să se ridice în picioare. Durerea îi fu înghițită 
de furie, iar ea atacă sabia lui Cain cu rămășiţa toiagului său. 

- Bine, gâfâi Cain împingându-i bastonul atât de puternic 
încât lama pătrunse în lemn. Dar nu suficient de bine. O 
împinse, iar, în timp ce ea se clătină cu un pas înapoi, el ri- 
dică piciorul și o lovi în coaste. Fu aruncată prin aer. 

Chaol nu mai văzuse pe nimeni izbind atât de puternic. 
Celaena lovi pământul și se rostogoli, din nou și din nou, și 
din nou, până ce se propti în turnul cu ceas. Capul i se izbi 
de piatra neagră, iar Chaol își înfrânse urletul, forțându-se 
să rămână în afara cercului, forțându-se să privească în timp 
ce Cain o spulbera, bucată cu bucată. Cum de lucrurile lua- 
seră o turnură proastă atât de rapid? 

Ea tremură ridicându-se în genunchi, cuprinzându-și 
șoldul. Încă strângea în mâna cealaltă rămășița toiagului 
Nehemiei, agățându-se de el de parcă ar fi fost o stâncă în 
largul unei mări agitate. 


Celaena simţi gustul de sânge în timp ce Cain o ridică din 
nou, târând-o pe podea. Ea nu încerca să i se împotrivească. 
El ar fi putut îndrepta vârful sabiei spre inima ei în orice 
moment. Acesta nu era un duel, era o execuţie. Și nimeni nu 
făcea nimic pentru a o opri. O drogaseră. Nu era drept. 
Lumina soarelui pâlpâi, iar ea se zvârcoli în strânsoarea lui 
Cain, în ciuda agoniei ce îi străbătea trupul. 

Toţi în jurul ei șușoteau, râdeau cu glasuri din altă lume. 
O strigau, dar strigau un nume diferit, un nume periculos... 

Celaena privi către cer, văzând vârful bărbiei lui Cain îna- 
inte ca el să o ridice în picioare și să o izbească - cu fața - de 
un zid din piatră rece ca gheaţa. Fu învăluită de un întuneric 
familiar. Craniul îi pulsa dureros în urma impactului, dar 
țipătul de agonie al Celaenei fu întrerupt când deschise ochii 
în întuneric şi văzu ceea ce apăru. Ceva... ceva mort stătea 
inaintea ei. 


448 SARAH J. MAAS 


Era un bărbat, pielea lui fiind palidă și putredă. Ochii îi ar- 
deau cu un roşu aprins, şi părea să arate către ea cu degetul. 
Dinţii îi erau atât de lungi și ascuțiți încât de-abia îi incă- 
peau în gură. 

Unde dispăruse lumea? Probabil că începeau halucina- 
țiile. O străfulgerare în timp ce fu trasă înapoi, iar ochii 1 se 
bulbucară când Cain o aruncă la pământ, aproape de mar- 
ginea cercului. 

O umbră învălui soarele. Se terminase. Trebuia să 
moară acum, să moară sau să piardă și să fie trimisă înapoi 
in Endovier. Se terminase. O pereche de cizme negre se 
iviră în peisaj. Apoi genunchii cuiva care se aplecă la mar- 
ginea ringului. 

- Ridică-te, șopti Chaol. Celaena nu se putea ridica pen- 
tru a-l privi în ochi. Se terminase. 

Cain începu să râdă, iar ea simţi reverberaţiile pașilor săi 
de-a lungul ringului. 

— Asta este tot ce poţi? strigă el triumfător. Celaena tre- 
mură. Lumea era învăluită în ceaţă, întuneric şi voci. 

- Ridică-te, rosti din nou Chaol, mai tare. Celaena putea 
privi doar linia albă care marca cercul. 

Cain spusese lucruri pe care nu avea cum să le știe — le 
văzuse în ochii ei. Iar dacă el ştia despre trecutul ei... 
Scânci, urându-se pentru asta și pentru lacrimile care ince- 
peau să se prelingă pe obraji, pe nas, umezind podeaua. Totul 
se terminase. 

- Celaena, spuse blând Chaol. Apoi ea auzi sunetul scrâș- 
nit când mâna lui îi apăru în dreptul ochilor alunecând pe 
lespezile de piatră. Degetele sale se opriră exact la marginea 

liniei albe. Celaena, răsuflă el, glasul fiindu-i înecat de durere 
şi speranţă. Asta era tot ce mai avea: mâna lui întinsă și pro- 
misiunea speranţei, promisiunea a ceva mai bun așteptând-o 
dincolo de acea linie. 

Mișcându-și braţul, provocă un dans al scânteilor înaintea 
ochilor, dar îl întinse până ce vârfurile degetelor sale atin- 
seră linia de cretă și rămaseră acolo, la nici măcar un centi- 
metru de Chaol, semnul alb despărțindu-i. 

Ea ridică ochii și îi zări privirea înconjurată de o lu- 
mină argintie. 

- Ridică-te, fu tot ce spuse el. 

Iar în acel moment, cumva, chipul lui era singurul lucru 
care mai conta. Se zvârcoli, neputându-și domoli suspinele 
durerii care erupea în trupul ei, țintuind-o la podea. Dar își 
menţinu concentrarea pe ochii lui căprui, pe buzele care se 
despărțeau și şopteau: 

— Ridică-te. 

Își trase braţul de lângă linie, lipindu-și palma de pămân- 
tul îngheţat. Ochii îi rămaseră aţintiți asupra privirii lui 
mutându-și mâna cealaltă sub piept pentru a-şi înăbuși ți- 
pătul de durere când se săltă, umărul aproape indoindu-i-se. 
Își strecură piciorul nerănit sub ea. Încercând să se ridice, 
simți bubuitul pașilor lui Cain, iar ochii lui Chaol se des- 
chiseră larg. 

Lumea se învârtea în nuanţe înceţoșate, albastre și negre, 
iar Cain o apucă și o izbi încă o dată de turnul cu ceas, chipul 
lovindu-i-se de piatră. Când deschise ochii, lumea trepida. 
Întunericul era pretutindeni. În adâncul ei, ştia că nu era 
doar o halucinație - ceea ce vedea, pe cine vedea, exista cu 

adevărat imediat dincolo de vălul lumii sale, iar drogul otră- 
vitor Îi deschisese cumva mintea pentru a-i vedea. 

Acum erau două creaturi, iar cea de-a doua avea aripi. 
Rânjea... rânjea în timp ce... 

Celaena nu avu timp să ţipe când creatura ţâșni în zbor 
către ea. O aruncă la pământ și își înfipse ghearele. Se zbătu. 
Unde dispăruse lumea? Unde se afla ea? 

Acum erau mai mulți și mai mulți continuau să apară. 
Morți, demoni, monștri o voiau pe ea. Îi strigau numele. 
Majoritatea aveau aripi, iar cei care nu aveau erau purtaţi de 
către ceilalţi în gheare. 

Roind în jurul ei, îi crestau pielea cu ghearele lor. Aveau 
de gând să o ducă în lumea lor, iar turnul era portalul larg 
deschis. Va fi devorată. Groaza - groază mai intensă ca nici- 
odată - puse stăpânire pe ea. Celaena își acoperi capul în timp 
ce arătările se năpusteau asupra ei și lovi orbește în toate 
direcțiile. Unde dispăruse lumea? Câtă otravă îi dăduseră? 
Urma să moară. Libertate sau moarte. 

Sfidarea şi furia clocoteau amestecate în sângele său. Își 
legănă braţul liber și lovi un chip fantomatic cu cărbuni 
aprinși pe post de ochi. Întunericul se destrămă, iar trăsătu- 
rile imense ale lui Cain apărură. Era soare acolo — aceasta era 
realitatea. Cât timp mai avea la dispoziție până ce un alt val 
de viziuni induse de otravă vor prelua din nou controlul? 

Cain se întinse către gâtul ei, dar ea se trase înapoi. Tot 
ce reuși el să apuce fu amuleta. Cu un pocnet răsunător, 
Ochiul Elenei i se desprinse de la gât. 

Lumina soarelui dispăru, omagul preluând din nou 
controlul asupra minţii ei, iar Celaena se trezi înaintea unei 

armate de morți. Silueta obscură care era Cain ridică braţul, 
lăsând amuleta să cadă la pământ. 
Veniseră după ea. 

Dorian privea înmărmurit de groază cum Celaena se târa 
pe pământ, izgonind cu mâinile ceva ce ei nu puteau vedea. 
Ce se întâmpla? Fusese ceva în vinul ei? Dar era ceva anor- 
mal în felul în care Cain stătea acolo, zâmbind. Era ceva... 
oare chiar era ceva acolo, ceva ce ei nu puteau vedea? 

Celaena ţipă. Era cel mai oribil sunet pe care el îl auzise 
vreodată. 

- Opreşte-l, acum! îi spuse el lui Chaol când prietenul 
său se ridică din locul de lângă cerc. Dar Chaol doar privea 
cu gura căscată către asasina buimăcită, chipul lui fiind alb 
ca varul. 

Ea lovea în gol, iar Cain se aplecă peste ea și o pocni în 
gură. Sângele curgea în voie. Duelul avea să continue până ce 
tată] său ar fi intervenit sau până ce Cain ar fi lăsat-o incon- 
ştientă la pământ. Sau mai rău. Fu nevoit să își amintească lui 
insuși că orice intervenţie - chiar şi încercarea de a spune că 
fusese ceva în vin - ar putea rezulta în descalificarea ei. 

Ea se târi de lângă Cain, sângele și saliva adunându-se 
pe podea. 

Cineva apăru lângă Dorian, iar după ritmul respirației 
sale știu că era Nehemia. Aceasta spuse ceva în Eyllwe şi 
merse la marginea ringului. Ascunse de faldurile pelerinei 

sale, degetele ei se mișcau cu repeziciune trasând simboluri 
in aer. 

Cain merse în locul unde Celaena gâfâia, chipul ei fiind 
alb şi roşu în același timp. Ea se ridică în genunchi și privi, 
fără să vadă, către toţi, poate la ceva dincolo de ei. 

Ea îl aștepta pe el. Îl aștepta pentru a o... 

Ucide. 


>: 


Îngenunchind pe pământ, Celaena se luptă să respire, 
neputând găsi calea spre realitate. Aici morţii o înconjurau, 
așteptând. Chestia obscură care era Cain stătea în apropiere, 
privind-o, ochii săi arzători fiind singura lui trăsătură clară. 
Întunericul dansa în jurul lui Cain asemenea unor fâșii de 
haine în bătaia vântului. 

Ea urma să moară în curând. 

„Lumină şi întuneric. Viaţă şi moarte. Unde este locul meu?“ 

Gândul îi insuflă un fior atât de puternic încât mâinile 
sale începură să caute ceva pe care l-ar fi putut folosi impo- 
triva lui. Nu astfel. Va găsi o cale — ea putea găsi o cale de a 
supravieţui. „Nu îmi va fi teamă.“ Îşi șoptise asta în fiecare 
dimineaţă în Endovier; dar la ce îi erau de folos aceste 
cuvinte acum? 

Un demon veni către ea și un țipăt - nu de groază sau dis- 
perare, ci mai degrabă o rugăminte - izbucni din gâtul ei. 
Un strigăt de ajutor. 

Demonul se trase înapoi, de parcă strigătul l-ar fi speriat. 
Cain înaintă din nou către ea. 

Dar apoi ceva extraordinar se întâmplă. 

O sumedenie de uși, toate deschizându-se larg. Uşi de 
lemn, uși de fier, uşi de aer și magie. 

Iar dintr-o altă lume Elena cobori înconjurată de o lu- 
mină aurie. Părul reginei de demult strălucea asemenea unei 
stele căzătoare. 

Cain pufni pășind spre asasină și ridicând sabia, ţintind 
către pieptul ei. 

Elena se năpusti asupra armatei morților, imprăștiindu-i. 

Sabia lui Cain cobori. 

O rafală de vânt îl lovi pe Cain atât de puternic încât fu 
doborât la pământ, iar sabia îi zbură în colțul opus al ve- 
randei. Dar, captivă în acea lume întunecată și oribilă, 
Celaena văzu doar cum regina se năpusti asupra lui Cain, 
trântindu-l la pământ, înainte de atacul morţilor. Totuși, 
ajunseră prea târziu. 

O lumină aurie erupse în jurul ei, protejând-o împotriva 
lor, făcându-i să se retragă. 

Un vânt mai puternic decât orice altceva văzuseră specta- 
torii încă vuia prin verandă. Își acoperiră chipurile în timp 
ce vântul urla. 

Demonii zbierară şi se îndreptară din nou spre ea. Dar o 
sabie răsună și un demon pieri. Sânge negru se scurse de pe 
lamă, iar regina Elena maârâi sălbatic în timp ce își ridică 
sabia. Era o provocare; îi provoca să încerce să treacă, să îi 
pună furia la incercare. 

Printre pleoapele grele, Celaena zări o coroană de stele 
sclipind pe capul Elenei, armura sa argintie strălucind ase- 
menea unui far în întuneric. Demonii scoaseră ţipete asur- 
zitoare, iar Elena întinse o mână, lumină aurie izvorând din 

palma sa, ridicând un zid între ele și armata moartă în timp 
ce merse lângă Celaena și îi cuprinse faţa în mâini. 

- Nu te pot proteja, șopti regina, tenul ei sclipind. Chipul 
îi era diferit — mai aspru, mai frumos. Moștenirea ei din partea 
Fae. Nu îți pot oferi puterea mea. Își trecu degetele peste 
fruntea Celaenei. Dar pot înlătura otrava asta din corpul tău. 

Dincolo de ele, Cain se ridică în picioare. Vântul sufla 
către el din toate direcțiile, țintuindu-l în loc. 

Din capătul îndepărtat al verandei, o rafală de vânt 
rostogoli vârful din fier al toiagului în direcţia ei. Se opri cu 
un clinchet, încă la o distanță amăgitoare. 

Elena puse o mână pe fruntea Celaenei. 

- Ja-l, spuse regina. Celaena se întinse pentru a ajunge la 
rămășița toiagului, vederea ei oscilând între veranda însorită 
ŞI întunericul nesfârşit. Umărul îi tresări uşor, iar ea își înă- 
buși un țipăt de durere. În sfârșit simţi lemnul gravat, dar și 
durerea din degetele sale. 

— Odată ce otrava va dispărea, nu mă vei mai vedea. Nu 
vei mai vedea demonii, spuse regina, trasând semne pe frun- 
tea asasinel. 

Cain privi către rege și își recuperă sabia. Regele încuviință. 

Elena prinse chipul Celaenei în palmele sale. 

- Nu îţi fie teamă. Dincolo de zidul de lumină aurie, 
morții scoaseră urlete sinistre și gemură numele Celaenei. 
Dar atunci, Cain — invocând chestia întunecată ce zăcea în 
interiorul său - trecu prin zid de parcă nu ar fi existat, spul- 
berându-l complet. 

- Trucuri mărunte, Majestatea Ta, îi spuse Cain Elenei. 
Doar trucuri mărunte. 

Elena se ridică într-o secundă în picioare, blocând calea 
lui Cain către Celaena. Umbrele se unduiau pe marginile 
siluetei lui, iar ochii săi de chihlimbar izbucniră în flăcări. 
Atenţia lui Cain era îndreptată asupra Celaenei și spuse: 

- Ai fost adusă aici... cu toţii aţi fost. Toţi jucătorii aces- 
tui joc neterminat. Prietenii mei, gesticulă către cei morți, 
mi-au spus asta. 

— Piei! strigă Elena, formând un simbol cu degetele sale. 
O lumină albastră orbitoare izbucni din mâinile sale. 

Cain urlă în timp ce lumina îl învălui, sfâșiindu-i trupul 
obscur. Apoi dispăru, părăsind armata morților și osândiţilor, 
Elena încă stând în calea lor. Ei atacară, dar ea îi împinse 
inapoi cu acel scut auriu, icnind printre dinţii încleștaţi. Apoi 
Elena căzu în genunchi și își puse mâinile pe umerii Celaenei. 

- Otrava aproape a dispărut, spuse Elena. Lumea deveni 
mai puţin întunecată; Celaena putea zări firicele de lumină. 

Celaena încuviinţă, durerea înlocuind teama. Putea simţi 
răceala iernii, durerea din picior, căldura propriului sânge. 
Ce căuta Elena aici? Și ce făcea Nehemia la marginea cer- 
cului, mișcându-și mâinile atât de straniu? 

- Ridică-te, spuse Elena. Regina devenea transparentă. 
Mâinile i se desprinseră de pe obrajii Celaenei, iar o lumină 
albă umplu cerul. Otrava părăsi trupul Celaenei. 

Cain, din nou un om în care și oase, merse către asasina 
TĂVășită. 

Durere, durere, durere. Durere din piciorul său, durere 
din cap, din umăr, din braţe și coaste... 

- Ridică-te, șopti din nou Elena, apoi dispăru. Lumea 
reapăru. 


TRONUL DE CLEȘTAR 457 


Cain era aproape, nicio umbră învăluindu-l. Celaena 
ridică rămășiţa zimțată a bastonului în mâna sa. Privirea i 
se limpezi. 

Și astfel, tremurând și legănându-se, Celaena se ridică. 

Piciorul drept al Celaenei de-abia o putea susține, dar scrâşni 
din dinţi şi se ridică. Îşi îndreptă umerii, iar Cain se împletici. 

Vântul îi mângâie chipul și îi suflă părul în spate asemenea 
unui văl auriu. „Nu îmi va fi teamă.“ Un semn ardea pe frun- 
tea sa cu o lumină albastră orbitoare. 

- Ce e pe faţa ta? întrebă Cain. Regele se ridică, iar 
Nehemiei 1 se tăie respirația. 

Cu braţul pulsând de durere și aproape inutil, ea își şterse 
sângele de la gură. Cain urlă ridicând sabia, în încercarea de 
o decapita. 

Celaena se năpusti înainte, asemenea unei săgeți a zei- 
tei Deanna. 

Ochii lui Cain se bulbucară când capătul zimțat al pum- 
nalului se infipse în partea sa dreaptă, exact acolo unde 
Chaol spusese că el va fi neprotejat. 

Sângele curse pe mâinile ei și țâşni din trupul lui Cain, 
care se clătină ţinându-se de coaste. 

Ea uită de durere, uită de teamă, uită de tiranul care se 
holba la semnul arzător de pe fruntea ei cu ochi întunecați. 
Sări înapoi un pas și despică braţul lui Cain cu capătul rupt 
al bastonului, sfâşiind mușchiul și tendonul. El încercă o 
lovitură cu cealaltă mână, dar ea se feri. 

Fl lovi apoi cu piciorul, dar ea țâşni într-o parte. Cain 
era întins la pământ. Ea își puse piciorul în spatele lui, iar, 
în timp ce el își ridică greoi capul, se trezi cu așchia ascuţită 
ce mai rămăsese din toiag apăsând pe gâtul său. 

- Dacă te mişti, îţi iau gâtul, spuse ea, amintindu-și de 
durerea din maxilar. 

Cain se domoli, iar preț de o clipă ea putu jura că ochii lui 
scânteiaseră ca niște cărbuni. Pentru o secundă se gândi să îl 
ucidă chiar acolo, pentru ca el să nu poată dezvălui nimănui 
ce știa — despre ea, despre părinţii ei, despre semnele Wyrd şi 
puterea lor. Dacă regele afla despre asta... Mâna îi tremura din 
pricina efortului de a se abține să nu îi înfigă vârful din fier în 
gât, dar Celaena își ridică privirea însângerată către rege. 

Consilierii începură să aplaude frenetic. Niciunul dintre 
ei nu văzuse spectacolul; niciunul nu văzuse umbrele în ra- 
falele de vânt. Regele o studie, iar Celaena se forță să rămână 
in picioare, să stea dreaptă în timp ce era judecată. Simţu 
fiecare secundă de tăcere ca pe o lovitură în stomac. Oare el 
se gândea că mai exista o portiță de scăpare? După ceea ce i 
se păru o eternitate, regele vorbi. 

- Campionul fiului meu este învingătorul! urlă regele. 
Pământul se învârti sub picioarele sale. 

Câştigase. Câştigase. Era liberă sau pe cât putea fi de 
aproape de libertate. Va deveni Campionul regelui și apoi va 
fi liberă... 

Gândul o luă pe nepregătite, iar Celaena scăpă rămășița 
insângerată a toiagului pe pământ și ridică piciorul de pe 
spatele lui Cain. Se indepărtă de el șchiopătând, respirația 

fiindu-i greoaie și sacadată. Fusese salvată. Elena o salvase. 
Iar ea... ea câștigase. 

Nehemia era exact unde stătuse mai inainte, zâmbind 
palid, doar... 

Prințesa se prăbuși, iar gărzile sale se grăbiră să o ridice. 
Celaena încercă să ajungă la prietena sa, dar picioarele îi 
cedară şi se prăbuși pe lespezile de piatră. Dorian, parcă eli- 
berat dintr-o vrajă, alergă spre ea, aruncându-se în genunchi 
lângă trupul ei, murmurându-i numele iar şi iar. 

Dar ea de-abia îl auzea. Ghemuită pe pământ, lacrimi 
fierbinţi îi alunecară pe obraji. Câştigase. În ciuda durerii, 
Celaena izbucni apoi în râs. 


% 


În timp ce asasina râdea, cu capul plecat în pământ, 
Dorian îi verifica trupul. 'Tăietura de pe coapsă nu se oprea 
din sângerat, braţul îi atârna inert, iar faţa şi braţele îi erau 
un amalgam de tăieturi și vânâtăi ce se formau rapid. Cain, 
cu privirea furioasă, stătea nu prea departe în spatele lor, 
sângele prelingându-i-se printre degete în timp ce încerca să 
işi oprească hemoragia din lateral. Lasă-l să sufere. 

- Are nevoie de un tămăduitor, îi spuse el tatălui său. Re- 
gele nu spuse nimic. Tu, băiete, strigă Dorian unui paj. Adu 
un tămăduitor - cât de repede poți! Dorian de-abia respira. 
Ar fi trebuit să oprească duelul de la prima lovitură a lui 
Cain. Ar fi trebuit să facă ceva mai mult decât să privească în 
timp ce era evident că Celaena fusese drogată. Ea l-ar fi aju- 
tat pe el; nici nu ar fi ezitat. Chiar și Chaol o ajutase - înge- 
nunchease lângă ea la marginea ringului. Și cine o drogase? 

Punându-și cu grijă braţele în jurul Celaenei, Dorian privi 
către Kaltain şi Perrington. Făcând asta, rată schimbul de 
priviri dintre Cain şi tatăl său. Soldatul își scoase pumnalul. 

Dar Chaol văzu. Cain ridică pumnalul pentru a o înjun- 
ghia pe asasină în spate. 

Fără să stea pe gânduri, fără să înțeleagă, Chaol interveni 
intre ei și îi străpunse inima lui Cain cu sabia sa. 

Sângele ţâșni pretutindeni, acoperindu-i braţele lui Chaol, 
capul, hainele. Sângele duhnea, cumva, a moarte şi descom- 
punere. Cain se prăbuși, lovind cu violență pământul. 

Lumea deveni tăcută. Chaol privi cum ultima răsuflare 
părăsea trupul lui Cain. Când totul se termină, iar ochii lui 
Cain încetară îl mai privească, sabia lui Chaol alunecă pe 
pământ. El căzu în genunchi lângă Cain, dar nu îl atinse. 
Ce făcuse? 

Chaol nu își putea lua privirea de pe mâinile pătate de 
sânge. Îl ucisese. 

- Chaol, răsuflă Dorian. În braţele lui, Celaena devenise 
complet nemișcată. 

— Ce am făcut? îl întrebă Chaol. Celaena scoase un sunet 
dureros şi începu să tremure. 

Două gărzi îl ajutară să se ridice, dar Chaol putea doar să 
işi privească mâinile însângerate în timp ce era condus de 
pe verandă. 

Dorian își privi prietenul dispărând în castel, apoi îşi 
intoarse atenția către asasină. Tatăl său deja urla. 

Ea tremura atât de violent încât rănile sale continuau să 
sângereze. 

- Nu ar fi trebuit să îl ucidă... Acum el... el... Celaena ră- 
suflă, cutremurându-se. Ea m-a salvat, spuse Celaena, îngro- 
pându-și faţa în pieptul lui. Dorian, ea a scos otrava din 
mine. Ea... ea... O, zeilor, nici măcar nu ştiu ce s-a întâm- 
plat. Dorian nu avea nicio idee despre ce vorbea, dar o ţinu 
mai strâns la pieptul său. 

Dorian simţi privirile consiliului aţintite asupra lor, cân- 
tărind și meditând asupra fiecărui cuvânt care ieşea din gura 
ei, fiecare mișcare sau reacție a lui. La naiba cu consiliul; 
Dorian o sărută pe păr. Semnul de pe fruntea ei dispăruse. 
Oare ce însemnase? Oare ce însemnase tot duelul acesta? 
Cain atinsese un punct sensibil în ea - când îi menţionase pe 
părinții ei, Celaena își pierduse complet controlul. El nu o 
mai văzuse niciodată atât de sălbatică, de înnebunită. 

Se uri pe sine pentru că nu intervenise, pentru că privise 
ca un aș. Se va revanșa faţă de ea, se va asigura că va fi elibe- 
rată, iar apoi... Apol... 

Ea nu i se impotrivi în timp ce el o purtă pe braţe în apar- 
tamentul său, dând ordin ca medicul să îl urmeze. 

Gata cu politica și intrigile. O iubea şi niciun imperiu, 
niciun rege şi nicio teamă lumească nu îl puteau ţine departe 
de ea. Nu, dacă vor încerca să o ia de lângă el, se va lupta cu 
toată lumea și îi va înfrunta cu mâinile goale. Și, dintr-un 
anumit motiv, asta nu îl înspăimânta. 


Kaltain privea cu uimire și disperare cum Dorian o purta 
° v A AJ A ° ° A 
pe asasină în braţe. Cum îl învinsese ea pe Cain când fusese 
drogată? De ce nu era moartă? 

Aşezat lângă tiranicul rege, Perrington clocotea de furie. 
Consilierii mâzgăleau pe niște acte. Kaltain scoase flaconul 
gol din buzunar. Nu îi dăduse ducele suficient omag pentru 
a o ameţi puternic pe asasină? De ce nu plângea Dorian 
peste cadavrul ei? De ce nu era ea cea care îl îimbrăţișa pe 
Dorian, consolându-l? Durerea din inima ei erupse atât de 
violent, încât vederea i se întunecă, iar ea încetă să mai 
gândească limpede. 

Kaltain se apropie de duce și îi rosti printre dinți: 

- Credeam că ai spus că planul ăsta va funcționa. Kaltain 
se luptă pentru a-şi menţine glasul șoptit. Credeam că ai spus 
că drogul ăsta blestemat va funcționa! 

Regele și ducele o fixară, iar consilierii făcură un schimb 
de priviri în timp ce Kaltain își îndreptă umerii. Apoi, agale, 
ducele se ridică din scaunul său. 

- Ce ai în mână? întrebă ducele puţin cam, prea tare. 

— Ştii ce este! clocoti Kaltain, încă încercând să își men- 
țină tonul scăzut, deşi durerea de cap se transforma în urlet 
asurzitor. De-abia putea gândi limpede; putea răspunde doar 
furiei din interior. Otrava nenorocită pe care i-am dat-o, 
murmură ea astfel încât doar Perrington să audă. 

— Otravă? întrebă Perrington, atât de tare încât Kaltain 
deschise larg ochii. Tu ai otrăvit-o? De ce ai face una ca asta? 
Perrington făcu semn a trei gărzi din apropiere. 

De ce nu vorbea regele? De ce nu venea în ajutorul ei? 
Perrington îi dăduse otrava la ordinul regelui, nu așa se 
întâmplase? Membrii consiliului o priveau acuzator, șoptind 
intre ei. 

- Tu mi-ai dat-o! îi spuse ea ducelui. 

Fruntea portocalie a ducelui se ridă. 

- Despre ce vorbeşti? 

Kaltain păși către el. 

- Trădător nenorocit! 

- Rețineți-o, vă rog, spuse calm ducele, de parcă ea nu ar 
fi fost nimic mai mult decât o servitoare isterică. De parcă 
ea era nimeni. 

- V-am spus, zise ducele în urechea regelui, că ar face 
orice pentru a pune mâna pe coroa... Cuvintele se pierdură 
in neant în timp ce Kaltain era escortată de gărzi. Nu citi 
nimic, nicio emoție pe chipul ducelui. O trăsese pe sfoară. 

Kaltain se zbătu în strânsoarea gărzilor. 

- Majestate, vă rog! Ducele mi-a spus că dum... 

Ducele nu își întoarse privirea către ea. 

- Te voi ucide! strigă ea către Perrington. Se întoarse către 
rege pentru a-l implora, dar el privea dezgustat în altă di- 
recție. Nu avea să asculte nimic din ce ar fi spus ea, indiferent 
care ar fi fost adevărul. Perrington plănuise asta de prea mult 
timp. Iar ea căzuse direct în capcana lui. Jucase rolul îndră- 
gostitului ameţit doar pentru a o înjunghia pe la spate. 

Kaltain se zbătu din nou, însă zadarnic. Iar în timp ce 
ajunse la porţile castelului, ducele rânji către ea; visurile i 
se spulberaseră. 

A doua zi de dimineaţă, Dorian îşi menţinu bărbia se- 
meaţă când tatăl său îl privi. Nu își cobori ochii, indiferent 
de câte secunde tăcute trecuseră. După ce tatăl său îi per- 
misese lui Cain să o tortureze și să o rănească pe Celaena 
pentru atâta timp, când era evident că ea fusese drogată...Era 
un miracol că Dorian încă nu îşi ieşise din fire, dar avea ne- 
voie de această audiere cu tatăl său. 

- Ei, bine? întrebă regele. 

- Doresc să ştiu ce se va întâmpla cu Chaol. Pentru uci- 
derea lui Cain. 

Ochii negri ai tatălui său sclipiră. 

- Ce crezi tu că ar trebui să i se întâmple? 

- Nimic, spuse Dorian. Cred că l-a ucis pentru a o apăra 
pe Cel... pentru a o apăra pe asasină. 

- Consideri că viaţa unei asasine merită mai mult decât 
cea a unui soldat? 

Privirea de safir a lui Dorian se întunecă. 

- Nu, dar consider că nu există pic de onoare în a o 
injunghia pe la spate după ce ea câștigase deja. lar dacă avea 
să afle vreodată că Perrington şi tatăl său jucaseră un rol în 
povestea cu drogul... Pumnii lui Dorian se încleștară pe 
lângă trup. 

- Onoare? Regele Adarlanului își mângâie barba. Iar tu 
m-ai fi înjunghiat dacă aș fi încercat să o ucid în felul ăsta? 

- Eşti tatăl meu, răspunse el precaut. Aș avea încredere că 
alegerea pe care ai face-o ar fi cea corectă. 

- Ce mincinos iscusit eşti! Aproape la fel de bun precum 
Perrington. 

- Deci, nu îl vei pedepsi pe Chaol? 

- Nu văd niciun motiv pentru care m-aș descotorosi de 
un Căpitan al Gărzii perfect capabil. 

Dorian răsuflă ușurat. 

- Mulţumesc, tată. Recunoştinţa din ochii săi era sinceră. 

- Mai vrei să îmi spui şi altceva? întrebă deodată regele. 

- Eu... Dorian privi către fereastră, apoi către tatăl său, 
adunându-și din nou curajul. Al doilea motiv pentru care 
venise. Vreau să știu ce ai de gând să faci cu asasina, spuse el, 
iar regele zâmbi într-un fel care îl înspăimântă pe Dorian. 

- Asasina... medită regele. A fost un duel jalnic; nu știu 
dacă o femeie smiorcăită poate fi Campionul meu, cu sau 
fără otravă. Dacă ar fi fost cu adevărat bună, ar fi simțit 
otrava înainte de a bea. Poate că ar trebui să o trimit înapoi 
in Endovier. 

Furia lui Dorian crescu ameţitor. 

- Te înșeli în privinţa ei, începu el, dar apoi dădu din cap. 
Nu o vei privi altfel, indiferent ce ţi-aș spune eu. 

- De ce ar trebui să văd un asasin altfel decât ceea ce este — 
un monstru? Am adus-o aici pentru a-mi îndeplini ordinele, 
nu pentru a se amesteca în viaţa fiului meu sau a imperiului. 

Dorian îşi dezveli dinții. Nu ar fi îndrăznit niciodată îna- 
inte să îl privească astfel pe tatăl său. Acest lucru îl înfioră, 
iar, în timp ce regele se așeză ușor pe tron, Dorian se întrebă 

dacă tatăl său îl considera acum o ameninţare adevărată. Spre 
surprinderea lui Dorian, nu îi păsa. Poate că venise timpul 
să înceapă să îşi contrazică tatăl. 

- Ea nu este un monstru, spuse Dorian. Tot ce a făcut, a 
făcut pentru a supravieţui. 

- Supravieţuire? Asta este minciuna pe care ţi-a spus-o? 
Putea face orice pentru supraviețuire, dar ea a ales să ucidă. 
l-a plăcut să ucidă. Te are la cheremul ei, nu-i așa? O, cât de 
inteligentă este! Ce politician iscusit ar fi fost dacă s-ar fi 
născut bărbat! 

Un urlet izbucni din gâtul lui Dorian. 

— Nu ai idee despre ce vorbeşti! Nu sunt atașat de ea în 
niciun fel. 

Dar în acea singură propoziţie, Dorian comisese greşeala 
ȘI știu că tatăl său tocmai îi descoperise noul punct slab: 
groaza copleșitoare că Celaena ar putea fi luată de lângă el. 
Mâinile i se relaxară pe lângă corp. 

Regele Adarlanului privi către prinţul moștenitor. 

- Îi voi trimite contractul de îndată ce voi avea timp. Până 
atunci ai face bine să îţi ţii gura închisă despre asta, băiete. 

Dorian se înecă în furia ce zăcea în el. Încă o imagine 
clară îi răsări în minte: Nehemia oferindu-i Celaenei basto- 
nul său. Nehemia nu era o fată prostuţă; ca și el, ea ştia că 
simbolurile deţineau un anume fel de putere. Deși Celaena 
putea fi Campionul tatălui său, ea câștigase titlul folosind o 
armă din Eyllwe. Iar, în timp ce Nehemia ar putea juca un 
joc pe care nu avea nicio şansă de a-l câștiga, Dorian nu 
putea nega că o admira pe prinţesă pentru că îndrăznise să 
joace, în primul rând. 


468 SARAH J. MAAS 


Poate că într-o zi ar trebui să își facă și el curaj să ceară 
condamnare pentru ceea ce tatăl său le făcuse acelor rebeli 
in Eyllwe. Nu astăzi. Nu încă. Dar ar putea face un pas 
către asta. 

Aşa că își privi tatăl în ochi şi își ţinu capul sus în timp 
ce spuse: 

- Perrington dorește să o folosească pe Nehemia pe 
post de ostatică pentru a-i face pe acei rebeli din Eyllwe să 
se supună. 

Regele își înclină capul. 

- Este o idee interesantă. Tu ești de acord? 

Deși palmele lu: Dorian începură să transpire, se luptă să 
adopte o expresie neutră și spuse: 

- Nu, nu sunt. Cred că suntem mai buni de-atât. 

- Suntem? Ai idee câţi soldaţi și câte provizii am pierdut 
din pricina acelor rebeli? 

- Da, dar să o folosim astfel pe Nehemia este prea riscant. 
Rebelii s-ar putea folosi de asta pentru a aduna aliați din alte 
regate. lar Nehemia este iubită de către poporul său. Dacă 
ești îngrijorat pentru pierderea soldaților și a proviziilor, 
atunci vei pierde mult mai mult dacă planul lui Perrington 
aprinde o rebeliune totală în Eyllwe. Ne-ar fi mult mai bine 
dacă am încerca să o câştigăm pe Nehemia de partea noastră, 
să încercăm să colaborăm cu ea pentru a-i face pe rebeli să 
se retragă. Asta nu se va întâmpla dacă o ţinem ostatică. 

Tăcerea căzu peste sala tronului, iar Dorian încercă să își 
păstreze calmul în timp ce tatăl său îl studia. Fiecare bătaie 
a inimii sale părea o lovitură de ciocan. 

În cele din urmă, regele încuviință. 

- Atunci îi voi ordona lui Perrington să pună capăt aces- 
tui plan. 

Dorian aproape că răsuflă ușurat, dar își menţinu privirea 
neutră și cuvintele ferme în timp ce spuse: 

- Îţi mulțumesc pentru că m-ai ascultat. 

Tatăl său nu răspunse și, fără să aștepte permisiunea sa, 
prinţul se întoarse și părăsi încăperea. 


pă 


Celaena încercă să nu tresară din pricina durerii care îi 
străpungea umărul și piciorul când se trezi. Înfăşurată în pă- 
turi și bandaje, ea privi către ceasul de deasupra șemineului. 
Era aproape unu după-amiază. 

Maxilarul îi fu străpuns de un alt junghi când deschise gura. 
Celaena nu avea nevoie de o oglindă pentru a-și da seama că 
era toată numai vânătăi și răni. Se încruntă, iar fața îi zvâcni 
de durere din pricina mișcării. Fără îndoială, arăta hidos. 
Încercă fără succes să se ridice în capul oaselor. Totul o durea. 

Braţul îi era prins într-un bandaj, iar coapsa o împunse 
când picioarele i se mișcară sub pături. Nu își amintea prea 
multe din ceea ce se întâmplase după duelul din ziua trecută, 
dar cel puţin nu era moartă - de mâna lui Cain sau din ordi- 
nele regelui. 

Visele din noaptea trecută îi fuseseră pline cu Nehemia și 
Elena, deși, de cele mai multe ori, ele dispăreau în închipuiri 
ale demonilor și morţilor. Și lucrurile acelea pe care le spusese 
Cain. Coșmarurile fuseseră atât de groaznice, încât Celaena 
de-abia dormise, în ciuda durerii și epuizării. Se întrebă ce se 
intâmplase cu amuleta Elenei. Avea sentimentul că acele 

coşmaruri erau din pricina absenței amuletei şi își dori în mod 
repetat să îi fie înapoiată, deşi Cain era acum mort. 

Uşa dormitorului se deschise și o zări pe Nehemia stând 
in prag. Prinţesa îi zâmbi ușor în timp ce închisa ușa și se 
apropie. Fleetfoot ridică privirea, coada sa biciuind patul în 
timp ce o legăna cu bucurie sinceră. 

- Bună! spuse Celaena în Eyllwe. 

- Cum te simţi? întrebă Nehemia în limba comună, fără 
urmă de accentul său stângaci. Fleetfoot se cățără peste pi- 
cioarele rănite ale Celaenei pentru a o întâmpina pe prinţesă. 

- Exact cum arăt, spuse Celaena, durerea cuprinzându-i 
acum gura din pricina cuvintelor. 

Nehemia se așeză pe marginea saltelei, iar, în timp ce 
aceasta se lăsă ușor sub greutatea ei, Celaena tresări de du- 
rere. Recuperarea nu avea să fie ușoară. Fleetfoot, termi- 
nând cu linsul şi adulmecatul Nehemiei, se aşeză între cele 
două și adormi. Celaena își îngropă degetele între urechile 
ei moi precum catifeaua. 

- Nu voi pierde timp dansând în jurul adevărului, spuse 
Nehemia. Ți-am salvat viaţa în timpul duelului. 

Celaena avu frânturi de amintiri cu Nehemia făcând 
semne ciudate cu degetele în aer. 

- Toate astea nu au fost halucinaţii? Și... şi tu ai văzut 
totul? Celaena încercă să se ridice puţin mai sus, dar durerea 
o împiedică să se miște chiar și un centimetru. 

- Nu, nu ai avut halucinaţii, spuse prinţesa. Şi da, am văzut 
tot ce ai văzut și tu; darurile cu care am fost înzestrată îmi 
permit să văd ceea ce alţii în mod normal nu pot vedea. Ieri, 
omagul pe care Kaltain l-a pus în vinul tău te-a făcut și pe tine 

să vezi: ce zace dincolo de vălul acestei lumi. Magia la magie 
trage. Celaena se foi stingherită la auzul acestor cuvinte. 

- De ce în toate aceste luni te-ai prefăcut că nu înţelegi 
limba noastră? întrebă Celaena, nerăbdătoare să schimbe 
subiectul și constatând că întrebarea duruse la fel de mult 
precum rănile sale. 

— Iniţial a fost o modalitate de apărare, spuse Nehemia așe- 
zându-și cu blândeţe mâna peste braţul sănătos al Celaenei. Ai 
fi surprinsă câte lucruri pot dezvălui oamenii când au im- 
presia că tu nu îi înţelegi. Dar, cu fiecare zi în care mă prefă- 
ceam că nu ştiu nimic, a devenit din ce în ce mai greu să fiu 
in preajma ta. 

- Dar de ce m-ai făcut să îi dau lecţii? 

Nehemia privi către tavan. 

- Pentru că voiam o prietenă. Pentru că te-am plăcut. 

- Deci, tu chiar citeai cartea aia când te-am găsit în 
bibliotecă. 

Nehemia încuviinţă. 

- Eu... eu făceam cercetări. Despre semnele Wyrd, așa 
cum le numeşti tu în limba voastră. Te-am minţit când am 
spus că nu știu nimic despre ele. Știu totul despre ele. Știu 
cum să le descifrez... şi cum să le folosesc. Întreaga mea 
familie știe, dar păstrăm secretul, din generaţie în generaţie. 
Ele sunt doar pentru a fi folosite ca ultimă apărare împotriva 
răului sau în cazul celor mai grave boli. Iar aici, cu inter- 
dicția asupra magiei... ei, bine, deşi semnele Wyrd sunt un 
alt fel de putere, sunt sigură că, dacă oamenii ar fi descoperit 
că le folosesc, m-ar fi întemnițat. 

Celaena încercă din nou să se ridice, blestemându-se că 
nu se putea mișca fără a-și dori să leșine. 

- Le-ai folosit? 

Nehemia încuviinţă solemn. 

- Le ţinem secrete din pricina puterii teribile pe care o 
ascund. Teribilă, în sensul că poate fi folosită atât în scopul 
binelui, cât și al răului, deși mulţi s-au folosit de puterea lor 
pentru fapte meschine. Din momentul în care am sosit aici, 
am fost conștientă că cineva folosea semnele Wyrd pentru 
a invoca demoni din alte lumi, tărâmuri dincolo de tărâmul 
nostru. Idiotul ăla de Cain ştia suficient despre semne pen- 
tru a invoca diferite creaturi, dar nu ştia cum să le contro- 
leze și să le trimită înapoi. Am petrecut luni de zile alungând 
şi distrugând creaturile chemate de el; de aceea am lipsit 
uneori atât de mult. 

Rușinea îi ardea obrajii Celaenei. Cum putuse să creadă 
că Nehemia era cea care îi ucidea pe Campioni? Celaena își 
ridică mâna dreaptă pentru a-i arăta cicatricile. 

- De aceea nu m-ai întrebat nimic în seara acea când 
am fost mușcată. Tu... tu ai folosit semnele Wyrd pentru 
a mă vindeca. 

- Încă nu știu cum sau unde ai dat peste riderac, dar cred 
CĂ asta este o poveste pentru altă dată. Semnele pe care le-ai 
găsit sub patul tău erau desenate de mine. Celaena tresări 
puţin la auzul acestor cuvinte. Icni când durerea îi puse stă- 
pânire pe tot corpul. 

- Acele simboluri sunt pentru protecție. Nu ai idee ce 
bătaie de cap mi-ai dat când a trebuit să le tot desenez 
după ce tu le ștergeai. Un zâmbet se ivi în colțul buzelor 

Nehemiei. Fără ele cred că rideracul ar fi ajuns la tine mult 
mai devreme. 

- De ce? 

- Pentru că bestia de Cain te ura. Și voia să te elimine din 
competiţie. Mi-aș fi dorit să nu fi murit, aș fi vrut să îl întreb 
unde a învăţat să deschidă astfel de portaluri. Când otrava 
te-a făcut să pluteşti între cele două lumi, simpla lui prezență 
a adus cumva acele creaturi între lumi, pentru a te sfâşia. 
Deşi, după tot ceea ce a făcut, cred că a meritat sfârșitul pe 
care i l-a adus Chaol. 

Celaena privi către ușa dormitorului. Nu îl văzuse pe 
Chaol de ieri. Oare regele il pedepsise pentru tot ceea ce fă- 
cuse pentru a o ajuta? 

- Bărbatul acela ţine la tine mai mult decât își dă seama 
vreunul dintre voi, spuse Nehemia, zâmbetul simțindu-se 
in glasul său. Celaena simţi că obrajii îi ard. 

Nehemia își drese glasul. 

- Presupun că vrei să știi cum te-am salvat. 

- Dacă eşti dispusă să imi dezvălui, spuse Celaena, iar 
prinţesa zâmbi. 

- Cu ajutorul semnelor Wyrd am reușit să deschid un 
portal către unul dintre tărâmurile celeilalte lumi și să o 
chem pe Elena, prima regină a Adarlanului. 

- O cunoşti? Celaena ridică o sprânceană. 

- Nu, dar ea a răspuns strigătului meu de ajutor. Nu toate 
tărâmurile sunt pline de întuneric și moarte. Unele sunt 
pline cu creaturi ale binelui - fiinţe care, dacă nevoia noastră 
este suficient de arzătoare, ne vor urma în Erilea pentru a ne 

ajuta. Ea auzise strigătul tău de ajutor cu mult înainte ca eu 
să deschid portalul. 

- Este... este posibil să mergi în aceste alte lumi? Celaena 
işi amintea vag porțile Wyrd despre care citise în cartea 
aceea în urmă cu atâtea luni. 

Nehemia o privi precaut. 

- Nu știu. Instruirea mea încă nu este completă. Dar 
regina a fost atât în lumea asta, cât și în afara ei. Ea era între 
lumi, unde nu putea trece complet în altă lume, ca și creatu- 
rile pe care le-ai văzut tu. Este necesară o mare cantitate de 
putere pentru a deschide un portal adevărat prin care ceva 
să poată pătrunde şi, chiar și atunci, portalul se va închide 
la un moment dat. Cain l-a putut deschide suficient de mult 
incât rideracul să pătrundă prin el, dar apoi se închidea. Așa 
că eu a trebuit să îl deschid suficient de mult încât să îl trimit 
inapoi. Vreme de atâtea luni ne-am jucat de-a șoarecele și 
pisica. Își frecă tâmplele. Nu ai idee cât de epuizant a fost. 

- Cain a chemat toate chestiile alea la duel, nu-i așa? 

Nehemia medită asupra întrebării. 

- Poate. Este posibil ca ele să fi fost deja în așteptare. 

- Dar le-am putut vedea doar din pricina omagului pe 
care mi l-a dat Kaltain? 

- Nu ştiu, Elentiya. Nehemia oftă şi se ridică. Tot ce ştiu 
este că acest Cain cunoştea secretele puterii oamenilor mei, 
putere care a fost de mult uitată în ţinuturile Nordului. Iar 
asta mă îngrijorează. 

- Cel puţin este mort, spuse Celaena, apoi înghiţi în sec. 
Dar... dar în... locul acela... Cain nu arăta precum Cain. 
Arăta precum un demon. De ce? 

- Poate că răul pe care l-a tot invocat s-a strecurat în 
sufletul său și l-a schimonosit în ceea ce nu era. 

- A vorbit despre mine. Ca și cum ar fi știut totul. 
Celaena strânse pătura în pumni. 

Ceva licări în privirea Nehemiei. 

- Uneori, cei răi ne vor spune lucruri doar pentru a ne 
tulbura, pentru a ne bântui gândurile mult timp după ce i-am 
înfruntat. Ar fi încântat să ştie că tu încă te gândești la orice 
prostie a spus el. Nehemia îi mângâie mâna. Nu îi da satis- 
facţia de a ști că încă te deranjează; alungă gândurile alea din 
mintea ta. 

- Cel puţin regele nu știe nimic despre toate astea; nu-mi 
pot imagina ce ar face dacă ar avea acces la o asemenea putere. 

- Eu îmi pot imagina foarte clar, spuse încet Nehemia. 
Tu știi ce semn este acela care a ars pe fruntea ta? 

Celaena se încordă. 

- Nu. Tu știi? 

Nehemia îi aruncă o privire gânditoare. 

- Nu, nu ştiu. Dar l-am mai văzut acolo înainte. Pare să 
fie parte din tine. Și chiar mă îngrijorează ce ar putea crede 
regele despre el. Este un miracol că nu a investigat până 
acum. Celaenei îi îngheță sângele în vene, iar Nehemia 
adăugă iute: Nu-ţi face griji. Dacă voia să te interogheze, ar 
fi făcut-o deja. 

Celaena scoase un suspin cutremurător. 

- De ce te afli aici, Nehemia? 

Prinţesa rămase tăcută pentru un moment. 

- Nu-i voi jura loialitate regelui Adarlanului. Ştii deja 
asta. Și nu mă tem să îți spun că am venit în Rifthold doar 

pentru o observare mai bună și mai îndeaproape a mişcă- 
rilor sale, a planurilor sale. 

- Chiar ai venit aici pentru a spiona? şopti Celaena. 

- Dacă vrei să îi spui așa. Nu m-aș da înapoi de la nimic 
pentru țara mea. Niciun sacrificiu nu este prea mare pentru 
a-mi menţine poporul în viaţă și în afara sclaviei, pentru a 
impiedica un alt masacru. Durerea licări în privirea sa. 

Inima Celaenei tresări. 

- Eşti cea mai curajoasă persoană pe care am întâlnit-o 
vreodată. 

Nehemia mângâie blana lui Fleerfoot. 

- Dragostea mea pentru Eyllwe îmi învinge teama față de 
regele Adarlanului. Dar nu te voi implica în asta, Elentiya. 
Celaena aproape că răsuflă ușurată, deși se simţi rușinată 
pentru acest sentiment. Poate că drumurile noastre sunt unite, 
dar... dar cred că pentru moment trebuie să îți continui 
călătoria pe cont propriu. Să te adaptezi noii tale poziții. 

Celaena încuviință și își drese glasul. 

- Nu voi spune nimănui despre puterile tale. 

Nehemia zâmbi cu tristeţe. 

- Și nu vor mai exista secrete între noi. Când te vei simți 
mai bine, mi-ar plăcea să aud cum te-ai înţeles cu Elena. 
Privi către Fleetfoot. Îmi permiţi să o iau la o plimbare? Am 
nevoie să simt briza pe faţa mea. 

- Desigur, spuse Celaena. A fost închisă aici toată 
dimineaţa. 

Ca şi cum câinele ar fi înţeles, sări de pe pat și se așeză la 
picioarele Nehemiei. 

- Mă bucur să te am ca prietenă, Elentiya, spuse prinţesa. 

- Eu mă bucur şi mai mult că îmi păzeşti spatele, spuse 
Celaena înăbușindu-şi un căscat. Îţi mulțumesc pentru că 
mi-ai salvat viaţa. De două ori. Sau poate de mai multe ori. 
Celaena se încruntă. Vreau să ştiu de câte ori m-ai salvat pe 
ascuns de vreuna dintre creaturile lui Cain? întrebă ea. 

- Nu şi dacă vrei să dormi în noaptea asta. Nehemia o 
sărută pe creștetul capului înainte de a se îndrepta către ușă. 
Prinţesa se opri în prag și îi azvârli ceva Celaenei. Asta îți 
aparţine. Una dintre gărzile mele au recuperat-o după duel. 
Era Ochiul Elenei. 

Celaena strânse în pumn metalul tare al amuletei. 

- Mulţumesc. 

După plecarea Nehemiei, Celaena zâmbi, în ciuda tutu- 
ror lucrurilor pe care tocmai le aflase, şi închise ochii. Cu 
amuleta strânsă în mână, avu cel mai bun somn de când 
ajunsese la castel. 

Celaena se trezi în ziua următoare, neștiind sigur cât era 
ceasul. Se auzi o bătaie în ușă, iar ea clipi încercând să go- 
nească somnul de pe pleoape chiar la timp pentru a-l vedea 
pe Dorian intrând. El o privi pentru o clipă din prag, iar ea 
reuși să zâmbească. 

- Bună! spuse ea cu glasul răgușit. Și-l amintea purtând-o 
pe braţe, liniștind-o când tămăduitorii îi cususeră piciorul... 

FEl păși înainte, pașii săi fiind greoi. 

- Arăţi chiar mai rău astăzi, șopti el. În ciuda durerii, 
Celaena se ridică. 

- Sunt bine, minţi ea. Nu era bine. Cain îi rupsese o coastă 
și fiecare răsuflare era dureroasă. El îşi încleştă maxilarul, 
privind pe fereastră. Ce se întâmplă cu tine? întrebă ea. Se 
întinse în încercarea de a-l prinde de jachetă, dar durerea era 
prea puternică, iar el era prea departe. 

- Eu... nu știu, spuse el. Privirea pierdută și goală a lui 
Dorian îi acceleră Celaenei bătăile inimii. Nu am mai putut 
dormi de la duel încoace. 

— Vino, spuse ea cât de blând putu, bătând cu palma un 
spaţiu gol lângă ea. Ia loc. 

Ascultător, el se așeză, deși rămase cu spatele către ea în 
timp ce își puse capul în mâini și trase adânc aer în piept de 


TRONUL DE CLEȘIAR 479 


câteva ori. Celaena își puse cu blândeţe mâna pe spatele său. 
El se încordă, iar ea aproape că se retrase. Dar apoi Dorian 
se relaxă și continuă să își controleze respiraţia. 

- Eşti bolnav? întrebă ea. 

- Nu, mormăi el. 

- Dorian. Ce s-a întâmplat? 

- Cum adică „ce s-a întâmplat“? spuse el, ascunzân- 
du-și chipul în palme. Acum un minut îl snopeai în bătaie 
pe Mormânt, iar în următorul Cain era pe punctul de a 
te ucide... 

- Nu ai putut dormi din cauza asta? 

- Nu pot... nu pot... Gemu. Fa îl lăsă în pace pentru o 
clipă, permițându-i să își pună ordine în gânduri. Îmi pare 
rău, spuse el îndepărtându-și mâinile de pe chip și îndrep- 
tându-și umerii. Ea încuviinţă. Nu avea de gând să îl preseze. 
Cum te simţi, cu adevărat? întrebă el. Teama încă zăcea în 
spatele cuvintelor sale. 

- Groaznic, spuse ea cu precauţie. Și am bănuiala că arăt 
la fel de rău precum mă simt. 

El zâmbi ușor. Dorian încerca să se împotrivească orică- 
rui sentiment care îl bântuise. 

- Niciodată nu ai arătat mai adorabil, spuse el. Privi 
patul. Te superi dacă mă întind puţin? Sunt extenuat. 

Ea nu protestă în timp ce el își scoase cizmele și își des- 
cheie nasturii jachetei. Cu un oftat, Dorian se întinse lângă 
ea. Celaena îl privi închizând ochii și răsuflând adânc. Chi- 
pul lui se destinase ușor. 

- Cum se simte Chaol? întrebă ea, tensionată. Îşi aminti 
râul de sânge și chipul lui terifiat. 

Dorian deschise un ochi. 

- Va fi bine. l-am dat liber ieri și astăzi. Cred că avea ne- 
voie de asta. Inima Celaenei se strânse. Nu ar trebui să te 
simţi vinovată, spuse el întorcându-se pe-o parte pentru a o 
privi în ochi. A făcut ceea ce a crezut de cuviinţă. 

- Da, dar... 

- Nu, insistă Dorian. Chaol ştia ce face. Îşi trecu un deget 
peste obrazul ei. Degetul său era rece ca gheaţa, dar ea își 
abţinu un tremur. Îmi pare rău, spuse el din nou, luându-și 
degetul de pe chipul ei. Îmi pare rău că nu te-am salvat. 

- Despre ce vorbeşti? De asta suferi tu și te torturezi? 

- Îmi pare rău că nu l-am oprit pe Cain în momentul în 
care mi-am dat seama că ceva era în neregulă. Kaltain te-a 
drogat și ar fi trebuit să știu, ar fi trebuit să găsesc o cale de 
a o împiedica să facă asta. Iar când mi-am dat seama că aveai 
halucinaţii, eu... îmi pare rău că nu am găsit o cale pentru a 
opri totul. 

Piele verde și colți galbeni licăriră înaintea ochilor 
Celaenei, iar degetele i se încleștară în pumni. 

- Nu ar trebui să îți pară rău, spuse ea, nedorind să vor- 
bească despre ororile pe care le văzuse sau despre trădarea 
lui Kaltain, sau despre mărturisirile Nehemiei. Ai făcut 
exact ce a făcut toată lumea... ce trebuia să facă toată lumea. 
Dacă ai fi intervenit, aş fi fost descalificată. 

— Ar fi trebuit să îl spintec pe Cain în momentul în care 
a pus mâna pe tine. În schimb, am stat acolo, în timp ce 
Chaol a îngenuncheat la marginea ringului. Eu ar fi trebuit 
să fiu cel care îl ucide pe Cain. 

Demonii dispărură, iar un zâmbet apăru pe chipul 
Celaenei. 

- Începi să vorbeşti ca un asasin, prietene. 

- Poate petrec prea mult timp cu tine. Celaena își mută 
capul de pe pernă pentru a și-l odihni în spaţiul moale din- 
tre umărul și pieptul prinţului. Căldura goni prin venele 
sale. Deşi trupul ei fu cuprins de agonie în timp ce se în- 
toarse pe-o parte, Celaena își puse mâna rănită pe abdome- 
nul lui. Respirația lui Dorian era caldă pe capul ei, iar ea zâmbi 
in timp ce el își puse mâna în jurul ei, cuprinzându-i umă- 
rul. Rămaseră tăcuți pentru o vreme. 

- Dorian, începu ea, iar el îi dădu un bobârnac. Au, spuse 
ea, strâmbând din nas. Deși faţa îi era acoperită cu zgârieturi 
Cain nu o rănise într-atât încât să-i lase urme, cu toate că 
tăietura de la picior va fi o cicatrice grozavă. 

- Da? spuse el odihnindu-și bărbia pe capul ei. 

Celaena ascultă sunetul inimii lui, fermitatea ei. 

- Când m-ai luat din Endovier... chiar ai crezut că voi 
câştiga? 

- Desigur. Altfel de ce aș fi făcut o călătorie atât de lungă 
pentru a te găsi? 

Ea râse, iar el își ridică blând bărbia. Ochii lui erau fa- 
miliari — asemenea a ceva ce ea uitase. 

— Am ştiut că vei câștiga din clipa în care te-am cunoscut, 
șopti el, iar inima ei se zvârcoli în momentul în care înţelese 
sensul din spatele cuvintelor. Deși trebuie să recunosc, nu 
prea mă aşteptam la asta. Și... indiferent cât de frivolă și 
intortocheată a fost competiţia asta, sunt recunoscător că 

te-a adus în viața mea. Cât timp voi trăi, voi fi recunoscător 
pentru asta. 
- Intenţionezi să mă faci să plâng sau doar râzi de mine? 
Dorian se aplecă înainte şi o sărută. Durerea îi cuprinse 
din nou maxilarul. 


Așezat pe tronul său de cleștar, regele Adarlanului mân- 
gâia mânerul lui Nothung. Perrington îngenunche înaintea 
sa, așteptând. Lasă-l să aștepte. 

Deși asasina era Campionul său, întârziase să-i trimită 
contractul. Ea era apropiată atât de fiul său, cât și de prinţesa 
Nehemia; oare delegarea ei ca om de încredere reprezenta 
un risc? 

Dar Căpitanul Gărzii avea suficientă încredere în asa- 
sină încât să îi salveze viaţa. Chipul regelui deveni ca de 
piatră. Nu îl va pedepsi pe Chaol Westfall, chiar și numai 
pentru a evita ca Dorian să dezlănţuie iadul asupra lui în 
apărarea căpitanului. Dacă Dorian s-ar fi născut soldat şi 
nu un cititor... 

Dar undeva în fiinţa lui, Dorian era un bărbat, un băr- 
bat care putea fi șlefuit într-un războinic. Poate că i-ar 
prinde bine câteva luni pe câmpul de luptă. Un coif și o 
sabie puteau face minuni cu temperamentul unui tânăr. Iar 
după acea demonstraţie de voinţă și putere din sala tro- 
nului... Dorian putea fi un general puternic, dacă era îm- 
pins de la spate. 

Iar cât despre asasină... odată ce rănile îi vor fi vindecate, 
ce altă persoană ar fi mai bună pentru a se afla la ordinele 

sale? În afară de asta, nu avea în cine altcineva să își pună în- 
crederea. Celaena Sardothien era cea mai bună și singura lui 
alegere, acum că preferatul său, Cain, era mort. 

Regele trasă un semn pe braţul de cleștar al tronului. Era 
destul de priceput în semnele Wyrd, dar nu mai văzuse 
niciodată unul precum al ei. Va afla ce reprezintă. Iar, dacă 
era vreo profeție sau ceva de genul acesta, o va trimite pe 
fată la spânzurătoare până la căderea nopții. Văzând-o 
târându-se în timp ce era drogată, aproape că îl convinsese 
să poruncească moartea sa. Dar apoi le simţise... simțise 
privirile furioase ale morţilor... Cineva intervenise și o 
salvase. Iar dacă aceste creaturi o protejau și o atacau în ace- 
lași timp... 

Poate ea nu era persoana care să moară la comanda lui. 
Nu înainte ca el să descopere semnificaţia semnului. Pentru 
moment totuși avea lucruri mai importante pentru care să 
se îngrijoreze. 

- Manipularea lui Kaltain a fost interesantă, spuse în cele 
din urmă regele. Perrington rămase în genunchi. Foloseai 
puterea asupra e1? 

- Nu, am lăsat-o mai moale în ultima vreme, după cum 
aţi-sugerat, răspunse ducele, răsucind inelul negru din jurul 
degetului său gros. În afară de asta, începuse să arate vizi- 
bil afectată... epuizată și palidă, și chiar s-a plâns de dureri 
de cap. 

Faptul că o trădase pe Kaltain îl îngrijora, dar, dacă ea ar 
fi ştiut de planul lui Perrington de a dezvălui adevăratul ei 
caracter — chiar să demonstreze cât de ușor s-ar fi adaptat ea 
planurilor lor şi cât de puternică era determinarea sa —, ar fi 

prevenit-o. O asemenea dezvăluire publică atrăgea doar în- 
trebări agasante. 

- A fost inteligent din partea ta să experimentezi pe ea. 
A devenit un aliat puternic și încă nu bănuiește nimic despre 
influența noastră. Am speranţe mari pentru puterea asta, 
zise regele, privindu-și inelul negru. Cain a dovedit efectele 
transformării fizice, iar Kaltain dovedeşte abilitatea de a 
influența gânduri și emoţii. Mi-ar plăcea să îi testez capa- 
citatea maximă pentru a șlefui minţile câtorva. 

- O parte din mine își doreşte ca Lady Kaltain să nu fi 
fost atât de ușor impresionabilă, mormăi Perrington. Voia 
să mă folosească pentru a ajunge la fiul tău, dar nu vreau ca 
puterea să o transforme în Cain. În ciuda mea, nu-mi surâde 
gândul că ea ar putea să putrezească în temniţele alea pentru 
mult timp. 

- Nu te teme pentru Kaltain, prietene. Nu va rămâne 
în temniţă pentru totdeauna. Când scandalul va fi dat uită- 
rii, iar asasina ocupată cu treburile mele, îi vom face lui 
Kaltain o ofertă pe care nu o va putea refuza. Dar există 
întotdeauna modalităţi de a o controla, dacă tu crezi că 
nu este de incredere. 

- Să vedem mai întâi cum îi influenţează temnița gån- 
direa, spuse grăbit Perrington. 

- Desigur, desigur. Este doar o sugestie. 

Rămaseră tăcuţi, iar ducele se ridică. 

- Duce, spuse regele, glasul său răsunând în întreaga sală. 
Focul din șemineul de forma unei guri căscate licări, iar o lu- 
mină verde umplu umbrele încăperii. În curând, vom avea 
multe de făcut în Erilea. Pregăteşte-te. Și încetează să mai 

vorbeşti despre planul tău de a o folosi pe prinţesa din 
Eyllwe, atrage prea multă atenţie. 

Ducele doar încuviință, făcu o plecăciune și părăsi 
incăperea. 

Celaena se lăsă pe spate în scaun, proptindu-și picioarele 
pe masă și balansându-se în mod riscant. Savură întinderea 
şi eliberarea tensiunii din mușchii încordaţi și dădu pagina 
cărții pe care o ţinea în sus. Fleetfoot dormea sub masă, sfo- 
răind ușor. Afară, după-amiaza însorită transformase zăpada 
în băltoace sclipitoare care luminau întregul dormitor. Ră- 
nile sale nu mai erau atât de supărătoare, dar încă nu putea 
păși fără a șchiopăta. Cu puţin noroc, va putea alerga din 
nou în curând. 

Trecuse o săptămână de la duel. Philippa era deja ocupată 
cu aranjarea și ordonarea garderobei Celaenei, aducând mai 
multe haine. Toate hainele pe care Celaena plănuia să și le 
cumpere de îndată ce era liberă să se aventureze în Rifthold, 
odată ce își primea salariul scandalos de Campion al Regelui. 
Pe care spera să îl primească de îndată ce semna contractul... 
oricând urma să se întâmple asta. 

Cu Philippa ocupată, Nehemia și Dorian o luaseră pe 
Celaena sub îngrijirea lor, iar prinţul îi citea adesea în tim- 
pul nopţii. Când reușea în cele din urmă să adoarmă, visele 
ii erau presărate cu vorbe străvechi și chipuri de mult uitate, 
cu semne Wyrd ce străluceau cu lumină albastră, cu regele 
și cu o armată de morți invocată din străfundurile Iadului. 

Când se trezea, se străduia din răsputeri să le uite - în special 
pe cele magice. 

Mânerul ușii se răsuci, iar inima i se urcă în gât. Era tim- 
pul ca în sfârșit să semneze contractul cu regele? Dar nu era 
Dorian sau Nehemia, nici măcar vreun paj. Lumea se opri 
când, în schimb, Chaol intră în dormitorul său. 

Fleetfoot alergă către el, dând bucuroasă din coadă. Celaena 
aproape căzu din scaun când își luă picioarele de pe masă și 
tresări din pricina fiorului de durere care îi străbătu piciorul 
rănit. Se ridică anevoie în picioare, dar, când deschise gura, 
nu avu nimic de spus. 

După ce Chaol mângâie prietenește căţelușa pe cap, aceasta 
se întoarse sub masă, dădu ocol de două ori și se ghemui. 

De ce Chaol nu se mișca din pragul ușii? Celaena își privi 
cămașa de noapte și roşi când observă că el se uita la picioa- 
rele ei dezgolite. 

- Cum îţi sunt rănile? întrebă el. Glasul îi era blând, iar 
ea înţelese că el nu se holba la pielea dezgolită, ci la bandajul 
de la coapsă. 

- Sunt bine, spuse ea repede. Bandajul este doar pentru a 
stârni compasiune. Celaena încercă să zâmbească, dar eșuă. 
Eu... nu te-am văzut de-o săptămână. Parcă ar fi trecut o 
viață întreagă. Tu ai... ești bine? 

Ochii lui căprui îi întâlniră pe ai săi. Deodată, Celaena se 
reintoarse la duel, culcată la pământ, Cain râzând în spatele 
ei, dar tot ce putea vedea, tot ce putea auzi era Chaol, în timp 
ce îngenunchiase și se întinsese spre ea. Gâtul i se încleștă. 
Înţelesese ceva în acel moment. Dar nu își putea aminti ce. 
Poate că fusese o halucinație. 

- Sunt bine, spuse el, iar ea făcu un pas către căpitan, mult 
prea conștientă de cât de scurtă era cămașa sa de noapte. Eu 
voiam... doar să îmi cer scuze pentru faptul că nu te-am 
vizitat mai devreme. 

Ea se opri la un pas de el şi înclină capul. Chaol nu își 
purta sabia. 

- Sunt sigură că ai fost ocupat, rosti ea. 

El doar stătea acolo. Ea își înghiţi nodul din gât şi își dădu 
o şuviţă de păr după ureche. Făcu încă un pas spre el, acum 
fiind nevoită să îşi lase uşor capul pe spate pentru a-i privi 
chipul. Ochii lui erau atât de trişti. Celaena își mușcă buza. 
Tu... tu mi-ai salvat viaţa. De două ori. 

Sprâncenele lui Chaol se încruntară ușor. 

- Am făcut ceea ce trebuia să fac. 

- Și de aceea îţi datorez recunoştinţa mea. 

- Nu îmi datorezi nimic, spuse el, glasul fiindu-i sugru- 
mat. Iar când ochii lui scânteiară, inima ei fu prinsă precum 
într-o menghină. 

Celaena îi luă mâna într-a sa, dar el și-o trase înapoi. 

- Voiam doar să văd cum te simţi. Trebuie să merg la o 
intrunire, spuse el, iar ea ştiu că era o minciună. 

- Îşi mulțumesc pentru că l-ai ucis pe Cain. Chaol se 
incordă. Eu... încă îmi amintesc prima mea crimă. Nu a 
fost uşor. 

Fl îşi plecă privirea în podea. 

- Tocmai de aceea nu mă pot abţine să nu mă gândesc la 
asta. Pentru că a fost ușor. Doar mi-am scos sabia și l-am 
ucis. Am vrut să îl ucid. Chaol o fixă cu privirea. Cain știa 
despre părinții tăi. Cum? 

- Nu ştiu, minţi ea. Ştia foarte bine. Accesul lui Cain 
către celelalte lumi, către spaţiul de mijloc îi oferise capaci- 
tatea de a-i citi gândurile, de a-i profana amintirile, sufletul. 
Un fior o străbătu. 

Privirea lui Chaol se îmblânzi. 

- Îmi pare rău că au murit astfel. 

Celaena încuie totul într-un colț al minţii sale în timp 
ce spuse: 

— A trecut foarte mult timp de-atunci. Plouase, iar eu, ur- 
cându-mă în patul lor, am crezut că umezeala din așternu- 
turi venea de la fereastra deschisă. M-am trezit în dimineaţa 
următoare și am realizat că nu era apă. Trase adânc aer în 
piept, alungând senzaţia sângelui lor pe pielea sa. Arobynn 
Hamel m-a găsit la scurt timp după aceea. 

- Tot îmi pare rău, spuse el. 

— A trecut foarte mult, repetă ea. Nici măcar nu îmi amin- 
tesc cum arătau. Aceasta era o altă minciună. Îşi amintea 
chipul părinților săi în cel mai mic detaliu. Uneori, uit că au 
existat vreodată. 

Chaol incuviinţă, mai mult pentru a confirma că o auzise 
şi nu că o înţelesese. 

— Ceea ce ai făcut pentru mine, Chaol, încercă ea din 
nou. Nu doar în privinţa lui Cain, dar când... 

- Trebuie să plec, o întrerupse el și se întoarse pe jumă- 
tate spre ușă. 

- Chaol, spuse ea apucându-l de mână și forțându-l să o 
privească. Celaena zări doar licărul din ochii săi inainte de 
a-şi arunca braţele în jurul gâtului şi a-l îimbrăţișa cu putere. 
El își îndreptă umerii, dar ea îi zdrobi corpul, lipindu-l de al 

său, deşi gestul îi agrava rănile. Apoi, după un moment, 
Chaol își trecu braţele în jurul ei, ţinând-o aproape, atât de 
aproape încât, atunci când Celaena închise ochii şi inhală 
adânc mirosul lui, nu își putea da seama unde se termina el 
şi unde începea ea. 

Răsuflarea lui era caldă pe gâtul său aplecat spre ea. Își 
odihnea obrazul în părul ei. Inima Celaenei bătea atât de 
repede şi totuși se simţea extrem de confortabil, de parcă ar 
fi putut sta astfel pentru eternitate și nu ar fi deranjat-o, 
lăsând lumea să se destrame în jurul lor. Îşi aminti degetele 
lui atingând linia aceea de cretă, întinzându-se către ea în 
ciuda barierei dintre ei. 

- Este totul în regulă? răsună glasul lui Dorian din pra- 
gul ușii. 

Chaol se desprinse din îmbrăţișase și se trase înapoi atât 
de repede încât Celaena aproape se clătină. 

- Totul este bine, spuse el indreptându-și umerii. Aerul 
devenise rece, iar pielea Celaenei fu străbătută de furnicături 
când căldura lui îi părăsise corpul. Îi fu greu să îl privească 
pe Dorian în timp ce Chaol încuviinţă către prinţ și părăsi 
apartamentul. 

Dorian o privi, iar Chaol plecă. Dar Celaena rămase cu 
privirea aţintită asupra ușii, chiar și după ce Chaol o în- 
chisese în urma sa. 

- Nu cred că își revine prea bine după uciderea lui Cain, 
spuse Dorian. 

- Evident, se răsti ea. Dorian ridică sprâncenele, iar ea 
oftă. Îmi pare rău. 

- Voi doi păreaţi a fi în mijlocul a... ceva, spuse Dorian 
cu precauţie. 

- Nu este nimic. Doar mi-a părut rău pentru el, atâta tot. 

— Aș fi vrut să nu plece atât de grăbit. Am veşti bune. 
Stomacul Celaenei se încleştă. Tatăl meu a încetat să mai 
tragă de timp în ceea ce priveşte redactarea contractului tău. 
Urmează să îl semnezi în camera sa de consiliu, mâine. 

- Vrei să spui că... adică sunt oficial Campionul regelui? 

— Se pare că nu te urăște atât de tare precum a lăsat im- 
presia. Este un miracol că nu te-a făcut să aștepți mai mult. 
Dorian îi făcu cu ochiul. 

Patru ani. Patru ani de servitute, apoi va fi liberă. De ce 
plecase Chaol atât de repede? Privi către ușă, întrebându-se 
dacă l-ar putea ajunge din urmă pe coridor. 

Dorian își puse mâinile pe talia ei. 

- Presupun că asta înseamnă că suntem prinși aici împre- 
ună pentru încă o vreme. Își cobori privirea către a ei. 

O sărută, dar ea se retrase din braţele lui. 

- Eu... Dorian, sunt Campionul regelui. Chicotui la auzul 
propriilor cuvinte. 

- Da, eşti, răspunse Dorian apropiindu-se din nou de ea. 
Dar ea păstră distanţa în timp ce privi pe fereastră, către 
lumina ameţitoare de afară. Lumea era larg deschisă și o 
aștepta. Putea păși peste acea linie albă. 

Își întoarse privirea către el. 

- Nu pot fi cu tine dacă sunt Campionul Regelui. 

- Desigur că poţi. Va fi nevoie să păstrăm secretul, dar... 

- Am destule secrete. Nu am nevoie de încă unul. 

- Atunci voi găsi o cale de a-i spune tatălui meu. Şi mamei. 
Îi făcu iarăși cu ochiul. 

- Cu ce viitor? Dorian, sunt marioneta tatălui tău. Tu 
ești prințul moștenitor. 

Era adevărat, iar dacă această relație devenea ceva mai 
mult, acest lucru nu va face decât să complice lucrurile când 
va veni timpul ca ea să părăsească palatul. Ca să nu mai vor- 
bească de complicațiile de a fi cu Dorian în timp ce îi servea 
tatălui său drept Campion. Și, fie că recunoștea sau nu, 
Dorian avea propriile obligaţii. Deşi îl dorea, deși ţinea la el, 
știa că o relaţie de lungă durată nu se va sfârşi bine. Nu când 
el era moștenitorul tronului. 

Ochii lui Dorian se întunecară. 

- Spui că nu vrei să fii cu mine? 

- Spun că... voi pleca în patru ani şi nu văd cum s-ar putea 
incheia totul cu bine pentru amândoi. Spun că nu vreau să 
mă gândesc la opţiuni. Lumina soarelui îi dezmierdă pielea, 
iar greutatea de pe umerii ei pieri. Spun că în patru ani voi 
fi liberă și nu am fost liberă niciodată în viața mea. Zâmbetul 
îi crescu. Și vreau să ştiu cum este să fii liber. 

Dorian deschise gura, dar se opri în timp ce îi observă 
zâmbetul. Deşi Celaena nu îşi regreta deloc alegerea, simţi 
ceva straniu, asemenea dezamăgirii când el rosti: 

- Cum doreşti. 

- Dar mi-ar plăcea să rămân prietena ta. 

El îşi ascunse mâinile în buzunare. 

- Întotdeauna. 

Celaena se gândi să îi atingă braţul sau să îl sărute pe obraz, 
dar cuvântul „liberă“ continua să îi răsune în cap iar, și iar 
şi iar, și nu se putea opri din zâmbit. 

Zambetul lui Dorian era puţin stingher. 

- Cred că Nehemia se îndreaptă spre tine pentru a-ţi 
spune despre contract. Va fi furioasă pe mine pentru că i-am 
luat-o înainte; cere-i scuze din partea mea, bine? Se opri când 
deschise ușa, cu mâna încă pe mâner. Felicitări, Celaena! 
spuse el încet. Înainte ca ea să poată răspunde, Dorian în- 
chise ușa și plecă. 

Rămasă singură, Celaena privi pe fereastră și își duse 
mâna la inimă, şoptind din nou și din nou cuvântul. 


Liberă. 


CAPITOLUL 54 


Câteva ore mai târziu, Chaol privea ușa dinspre camera 
de zi a Celaenei. Nu ştia exact de ce era din nou acolo. Dar 
il căutase pe Dorian în dormitorul lui și nu îl găsise, iar el 
avea nevoie să îi spună prietenului său că lucrurile nu erau 
ceea ce păreau a fi când îi surprinsese îmbrăţișaţi mai de- 
vreme. Își privi mâinile. 

Regele de-abia vorbise cu el în ultima săptămână, iar 
numele lui Cain nu fusese menţionat în niciuna dintre întâl- 
nirile lor. Nu că ar fi trebuit, din moment ce Cain era doar 
un pion dintr-un joc menit să îl amuze pe rege și cu sigu- 
ranţă nu era un membru al gărzii regale. 

Dar el tot mort rămânea. Ochii lui Cain nu se vor mai 
deschide din pricina lui... Nu va mai respira din cauza lui... 
Inima lui încetase să mai bată din cauza lui... 

Mâna lui Chaol se îndreptă spre locul unde ar fi trebuit să 
fie sabia sa. O aruncase în colțul camerei în secunda în care 
se întorsese de la duel, săptămâna trecută. Cineva se îndurase 
de durerea sa și spălase sângele de pe ea. Poate gărzile care îl 
conduseseră pe Chaol în camera sa și îi oferiseră o bău- 
tură tare. Apoi rămăseseră în tăcere până ce el își revenise 
cât de cât şi plecaseră pe urmă fără niciun cuvânt, fără să aş- 
tepte mulțumiri. 

Chaol își trecu o mână prin părul scurt și deschise ușa. 

Celaena lua cina, așezată comod în scaun. Sprâncenele i 
se ridicară uimite. 

- Două vizite în aceeași zi? spuse ea punând furculiţa 
deoparte. Cărui fapt datorez această plăcere? 

Fl se încruntă. 

- Unde este Dorian? 

- De ce ar trebui Dorian să fie aici? 

- Credeam că de obicei vine aici la această oră. 

- Ei, bine, nu te aștepta să îl mai găseşti aici după ziua 
de azi. 

Chaol se aproprie, oprindu-se la marginea mesei. 

- De ce? 

Celaena aruncă o bucată de pâine în gură. 

- Pentru că am pus capăt situației. 

- Ce ai făcut? 

- Sunt Campionul regelui. Cu siguranță îți dai seama cât 
de neadecvat ar fi din partea mea să am o relaţie cu un prinţ. 
Ochii ei albaştri scânteiară, iar el se întrebă de ce Celaena 
pusese un slab accent pe cuvântul prinț și de ce inima lui o 
luă ușor la galop. 

Chaol îşi reținu zâmbetul. 

- Mă întrebam când o să-ţi vină mintea la cap. Oare ea se 
agita atât de mult ca şi el? Oare se gândea în mod constant 
la mâinile ei acoperite de sânge? Dar, după toată ingâmfarea 
ei, după toată lăcomia ei și după toate manifestările ei, cu 
mâinile în șolduri... 

Chipul ei încă ascundea ceva blând. Îi dădea speranță... spe- 
ranţă că nu își pierduse sufletul în actul de a fi ucis pe cineva, 

speranță că umanitatea încă putea fi găsită, iar onoarea recâş- 
tigată... Ea ieșise din Endovier și încă avea puterea de a râde. 

Celaena își răsuci o șuviţă de păr în jurul unui deget. Încă 
purta acea cămașă de noapte absurd de scurtă, care acum îi 
dezvelea coapsele când își sprijinea picioarele pe marginea 
mesei. Chaol se concentră pe chipul său. 

- Vrei să mi te alături? întrebă ea gesticulând cu o mână 
către masă. Este păcat să sărbătoresc de una singură. 

Chaol o privi, privi jumătatea aceea de rânjet de pe chipul 
său. Orice se întâmplase cu Cain, orice se întâmplase la 
duel... îl va bântui. Dar chiar acum... 

Trase scaunul din faţa sa şi se aşeză la masă. Celaena 
umplu un pahar cu vin și 1-l oferi. 

- În cinstea a patru ani până la libertate! spuse ea ridicând 
paharul. 

Chaol îl ridică pe al său. 

- În cinstea ta, Celaena! 

Ochii li se întâlniră, iar Chaol nu își ascunse zâmbetul 
in timp ce ea surâse către el. Poate că patru ani petrecuţi cu 
ea nu vor fi suficienţi. 


Celaena stătea în mormânt şi ştia că visează. Vizita adesea 
cripta în vise - pentru a înjunghia din nou rideracul, pentru 
a rămâne captivă în sarcofagul Elenei, pentru a se confrunta 
cu o tânără femeie fără chip, cu părul auriu și o coroană prea 
grea pentru ea, dar astă-seară... astă-seară erau doar ea și 
Elena, iar mormântul era luminat de lună; nici urmă de 
cadavrul rideracului. 

- Cum merge recuperarea ta? întrebă regina sprijinin- 
du-se de marginea propriului sarcofag. 

Celaena stătea în pragul uşii. Armura reginei dispăruse, 
inlocuită de obișnuita rochie vaporoasă. Nicio urmă de 
înverșunare nu îi schimonosea trăsăturile. 

— Bine, spuse Celaena, dar privi în jos către propriul trup. 
În această lume de vis, rănile îi dispăruseră. Nu știam că ai fost 
o războinică, spuse ea făcând semn cu bărbia către Damaris. 

- Sunt multe lucruri despre mine pe care istoria le-a 
uitat. Ochii Elenei scânteiară cu tristeţe şi mânie. Am fost 
pe câmpul de luptă în războaiele demonice împotriva lui 
Erawan... împreună cu Gavin. Așa ne-am îndrăgostit. Dar 
legendele voastre mă înfățișează ca fiind o domniţă care a 
așteptat într-un turn cu un colier magic ajutându-l pe prin- 
tul cel viteaz. 

Celaena atinse amuleta. 

-Îmi pare rău. 

- Tu poţi fi altfel, spuse încet Elena. Tu poți fi măreață. 
Mai măreață decât mine, decât oricare dintre noi. 

Celaena deschise gura, dar niciun cuvânt nu ieși. 

Elena făcu un pas către ea. 

- Tu poți ajunge la stele, şoptui ea. Poţi face orice dacă in- 
drăznești. Iar în adâncul tău o știi și tu. Asta este ceea ce te 
inspăimântă cel mai tare. 

Merse lângă Celaena. Ochii ei arzători, de un albastru 
glacial, erau la fel de diafani precum chipul ei minunat. 

— Ai găsit și ai distrus răul pe care Cain l-a adus în această 
lume. Iar acum ești Campionul regelui. Ai făcut cum ţi-am 
cerut. 

- Am făcut-o pentru libertatea mea, spuse Celaena. Elena 
îi oferi un zâmbet atotcunoscător, care o făcu să îşi dorească 
să țipe, dar Celaena rămase tăcută. 

— Așa spui tu. Dar atunci când ai strigat după ajutor, când 
amuleta a tresărit, iar tu ai permis ca nevoia ta să fie simțită 
ai ştiut că cineva va răspunde. Ai știu că eu voi răspunde. 

- De ce? îndrăzni Celaena să întrebe. De ce să răspunzi? 
De ce trebuie să fiu Campionul Regelui? 

Elena îşi ridică privirea către lumina lunii ce se strecura 
in mormânt. 

- Pentru că există oameni care au nevoie ca tu să îi salvezi 
la fel de mult pe cât ai nevoie tu însăţi să fii salvată, spuse ea. 
Poți nega oricât dorești, dar sunt oameni — prietenii tăi — care 
au nevoie de tine aici. Prietena ta, Nehemia, are nevoie de 
tine aici. Pentru că eu dormeam - un somn lung, nesfârșit — 
şi am fost trezită de o voce. Iar vocea nu aparţinea unei sin- 
gure persoane, ci mai multora. Unele șoptind, altele strigând, 
unele nefiind nici măcar conștiente că plângeau după ajutor. 
Dar toate voiau același lucru. Regina atinse creștetul Celaenei. 
Căldura pâlpai, o strălucire albastră lumină chipul Elenei, iar 
semnul Celaenei se aprinse, apoi dispăru. Când vei fi pre- 
gătită, când vei începe și tu să le auzi strigătele - atunci vei ști 
de ce am venit la tine și de ce am stat lângă tine și voi continua 
să veghez asupra ta, indiferent de câte ori mă vei alunga. 

Celaena simți cum ochii îi ard și făcu un pas înapoi către 
coridor. 

Elena zâmbi cu tristeţe. 

- Până când va veni acea zi, eşti exact unde trebuie să fii. 
Stând lângă rege, vei putea vedea ce trebuie făcut. Dar pen- 
tru moment bucură-te de reuşită. 

Celaena simţi că picioarele îi cedează la gândul unei noi 
cerinţe, dar încuviinţă. 

- Bine, spuse ea întorcându-se să plece, dar se opri pe 
coridor. Se uită peste umăr, spre locul unde regina încă stă- 
tea, privind-o cu ochii aceia trişti. Îşi mulțumesc pentru că 
mi-ai salvat viaţa. 

Elena încuviinţă, la rândul ei, plecându-și capul. 

- Legăturile de sânge nu pot fi rupte, șopti ea, apoi dis- 
păru, cuvintele sale răsunând în mormântul tăcut. 


CAPITOLUL 55 


În ziua următoare, Celaena se apropie de tronul de cleș- 
tar, aruncând o privire precaută spre camera consiliului. Era 
aceeaşi în care îl întâlnise pe rege în urmă cu atâtea luni. Un 
foc verzui ardea în șemineu, iar treisprezece bărbaţi stăteau la 
o masă lungă, privirile fiecăruia fiind aţintite asupra sa. Dar 
nu mai rămăseseră alți Campioni, doar ea. Învingătoarea. 
Dorian stătea lângă tatăl său și îi zâmbea. 

„Sper că ăsta este un semn bun.“ 

În ciuda speranţei pe care i-o oferea zâmbetul lui, Celaena 
nu-și putea ignora groaza din inimă în timp ce regele, cu 
ochi întunecaţi, o privea înaintând. Faldurile aurii ale ro- 
chiei sale provocau singurele sunete din încăpere. Celaena 
își ținea mâinile apăsate pe corsetul castaniu, încercând să 
nu le șifoneze. 

Se opri și făcu o plecăciune. Chaol, stând lângă ea, pro- 
cedă asemenea. Căpitanul stătea mai aproape de ea decât 
era nevoie. 

— Ai venit pentru a-ți semna contractul, spuse regele, iar 
glasul lui îi sfărâmă oasele. 

„Cum poate un om atât de înfiorător să aibă o asemenea 
putere asupra întregii lumi?“ 

- Da, Majestatea Voastră, spuse ea cât mai supusă posibil, 
privind cizmele bărbatului. 

- Fu Campionul meu și vei deveni o femeie liberă. Patru 
ani de servitute a fost târgul pe care ţi l-a oferit fiul meu, 
deși nu îmi pot imagina de ce a simţit nevoia de a se târgui 
cu tine, spuse el, aruncând o privire încruntată în direcția 
lui Dorian. Prinţul îşi mușcă buza, dar rămase tăcut. 

Inima Celaenei cobora și se ridica în piept asemenea 
unei geamanduri purtate de valuri. Va face orice îi va cere 
regele, va îndeplini orice misiune idioată i se va da, iar când 
cei patru ani vor fi trecut, ea va fi liberă să își trăiască pro- 
pria viaţă, fără teama de a fi vânată sau înrobită. Putea 
incepe din nou, departe de Adarlan. Putea pleca și uita acest 
regat blestemat. 

Celaena nu ştia dacă să zâmbească, să râdă, să iîncuviin- 
țeze, să plângă sau să danseze. Putea trăi din averea ei până 
la bătrâneţe. Nu va mai fi nevoită să ucidă. Îi va putea spune 
adio lui Arobynn Hamel și va putea părăsi Adarlanul pen- 
tru totdeauna. 

- Nu ai de gând să îmi mulţumeşti?! zbieră regele. 

Ea făcu o plecăciune adâncă, de-abia reușind să își stăpâ- 
nească bucuria. Î învinsese, păcătuise împotriva imperiului 
său, iar acum ieșea din nou victorioasă. 

- Mulţumesc pentru acest dar și pentru onoare, 
Majestatea Voastră. Sunt umila dumneavoastră slujitoare. 

Regele pufni. 

- Minciuna nu te va ajuta. Aduceţi-mi contractul! Un 
consilier așeză cu supunere o bucată de pergament pe masă, 
dinaintea Celaenei. 

Fa privi pana şi spațiul gol unde urma să apară numele său. 

Ochii regelui licăriră, dar ea nu îi făcu pe plac. Un singur 
semn de răzvrătire, o singură mişcare agresivă, iar el ar 
spânzura-o. 

- Nu vor exista întrebări sau obiecții din partea ta. Când 
îţi voi spune să faci ceva, o vei face. Nu trebuie să îţi dau ex- 
plicații. Iar dacă vreodată vei fi cumva prinsă, vei nega orice 
legătură cu mine până la ultima ta suflare. Este clar? 

- Perfect, Majestate. 

Regele păși de pe podiumul său. Dorian începu să se 
miște, dar Chaol clătină din cap. 

Celaena privi în podea în timp ce regele înaintă spre ea. 

- Acum bagă bine la cap un lucru, asasino, spuse regele. 
Ea se simţi mică și fragilă, atât de aproape de el. Dacă vei 
eşua în vreuna dintre aceste misiuni, dacă vei uita să te 
intorci la mine, vei plăti scump. Glasul regelui deveni atât 
de diafan, încât chiar şi ea avea dificultăţi în a-l auzi. Dacă 
nu te întorci din misiunile în care te voi trimite, voi da 
ordin ca prietenul tău, căpitanul, să fie - făcu o pauză pentru 
a accentua - ucis. 

Celaena căscă larg ochii în timp ce privea către tronul gol. 

- Dacă nici după aceea nu te vei întoarce, o voi ucide pe 
Nehemia. Apoi îi voi executa pe fraţii săi. Nu la mult timp 
după aceea, o voi îngropa pe mama lor lângă ei. Să nu crezi 
că nu sunt la fel de viclean și ticălos ca și tine. Celaena îl 
putea simţi zâmbind. Ai înţeles ideea, nu-i așa? spuse regele 
și se retrase. Semnează-l! 

Ea privi spaţiul gol și ceea ce oferea. Trase adânc aer în 
piept, iar cu o rugăciune pentru sufletul său, semnă. Fiecare 

literă era mai greu de trasat decât cea dinainte. În cele din 
urmă, puse pana pe masă. 

- Bun. Acum ieși afară, spuse regele, indicând ușa. Te voi 
chema când va fi nevoie de tine. 

Regele se aşeză din nou pe tron. Celaena se închină cu 
precauţie înaintea sa, neluându-și privirea de pe chipul lui. 
Pentru o singură secundă privi către Dorian, ai cărui ochi 
safirii licăreau cu ceea ce ea ar fi putut jura că era tristeţe 
inainte ca el să îi zâmbească. Simţi cum mâna lui Chaol îi 
cuprinde braţul. 

Chaol ar muri. Nu îl putea trimite la moarte. Sau familia 
Ytger. Cu picioarele atât greoaie, cât și ușoare, Celaena 
părăsi încăperea. 

Afară vântul vuia şi biciuia turnurile de cleștar, dar nu 
putea face nimic pentru a zdrobi pereţii. 


> 


Cu fiecare pas cu care se îndepărta de camera consiliului, 
greutatea de pe umerii săi se ridica. Chaol rămase tăcut până 
intrară în castelul de piatră. 

- Deci, Campionule, spuse el. Încă nu își purta sabia. 

- Da, Căpitane? 

Colţurile gurii sale se îndreptau ușor în sus. 

- Eşti fericită acum? 

Celaena nu își putu înăbuși propriul rânjet. 

- Este posibil ca tocmai să îmi fi vândut sufletul prin 
semnătura aceea, dar... da. Sau atât de fericită pe cât pot fi. 
- Celaena Sardothien, Campionul Regelui, medită el. 

- Ce este cu asta? 

- Îmi place cum sună, spuse el ridicând din umeri. Vrei 
să ştii care va fi prima ta misiune? 

Ea privi în ochii săi căprui-aurii şi la toate promisiunile 
care zăceau în ei. Își uni brațul cu al lui şi zâmbi. 

- Spune-mi mâine. 


MULTUMIRI 


A durat un deceniu ca Tronul de cleștar să ajungă de la 
punctul de plecare la publicare, iar mulțumirile mele se 
adresează mult mai multor oameni decât ar putea cuprinde 
paginile acestea. 

Recunoștinţă nesfârșită agentului și propriului Campion, 
Tamar Rydzinski, care a înțeles-o pe Celaena din pagina întâi. 
Îţi mulțumesc pentru telefonul care mi-a schimbat viaţa. 

Editoarei mele geniale și dragi, Margaret Miller - cum ţi-aș 
putea vreodată mulțumi îndeajuns pentru că ai crezut în 
mine și în Tronul de cleștar? Sunt atât de mândră să lucrez cu 
tine! Lui Michelle Nagler și restului echipei absolut fantas- 
tice de la Bloomsbury - vă mulțumesc atât de mult pentru 
toată munca depusă și pentru sprijinul vostru! 

Îi datorez deosebită recunoștință lui Mandy Hubbard 
pentru că iniţial m-a împins afară pe ușă. Mandy, tu eşti și 
vei fi întotdeauna Yoda al meu. 

Soţului meu minunat, Josh - tu eşti motivul pentru care 
mă trezesc în fiecare dimineaţă. Tu ești jumătatea mea mai 
bună în toate sensurile posibile. 

Mulţumesc părinților mei, Brian și Carol, pentru că mi-au 
citit povești și nu mi-au spus niciodată că sunt prea în vârstă 

pentru ele; fratelui meu mai mic, Aaron - mi-aş dori să pot 
fi ca tine. 

Lui Stanley Brimberg și Janelle Schwartz - nu aveţi idee 
cât de mult m-au ajutat încurajările voastre (deși poate această 
carte oferă câteva dovezi). Mi-aş dori să existe mai mulți 
profesori asemenea vouă. 

Lui Susan Dennard, pentru incredibilele sugestii de după 
revizie și pentru că ai fost o prietenă adevărată în orice îm- 
prejurare. Ai intrat în viaţa mea când aveam mai mare ne- 
voie de tine, iar lumea mea este mai luminoasă acum, pentru 
că tu eşti în ea. 

Mulţumesc lui Alex Bracken, un partener critic uimitor, 
un scriitor fenomenal și un prieten și mai bun - cuvintele nu 
pot exprima cât de recunoscătoare sunt că te pot numi ast- 
fel. Sau cât de recunoscătoare iţi sunt pentru toate bomboa- 
nele pe care mi le-ai trimis în timpul reviziilor! 

Lui Kat Zhang, pentru că întotdeauna și-a făcut timp să 
imi critice munca și pentru că a fost o prietenă divină. Lui 
Brigid Kemmerer, pentru toate e-mailurile care m-au men- 
ţinut pe linia de plutire. Lui Biljana Likic — pentru că discu- 
țiile cu tine despre personaje și acţiune au făcut totul să pară 
real. Lui Leigh Bardugo, prietenul meu extraordinar - nu 
aș fi putut trece prin acest proces fără tine. 

Lui Erin Bowman, Amie Kaufman, Vanessa Di Gregorio, 
Meg Spooner, Courtney Allison Moulton, Aimee Carter și 
doamnelor de la Pub(lishing) Crawl - sunteţi scriitoare atât 
de talentate și oameni minunaţi, vă mulţumesc pentru că 
faceţi parte din viaţa mea. 

Lui Meredith Anderson, Rae Buchanan, Renee Carter, 
Anna Deles, Gordana Likic, Sarah Liu, Juliann Ma, Chantal 
Mason, Arianna Sterling, Samantha Walker, Diyana Wan 
şi Jane Zhao - nu v-am întâlnit pe niciuna dintre voi faţă în 
faţă, dar anii entuziasmului vostru nezdruncinat au însem- 
nat atât de mult pentru mine! Kelly de Groot, mulţumesc 
pentru incredibila hartă a Erileei! 

În ultimul rând și poate cel mai important, mulțumesc 
tuturor cititorilor mei de pe FictionPress.com. Scrisorile și 
îincurajările voastre mi-au dat încredere să încerc să fiu pu- 
blicată. Sunt onorată să vă am ca fani, dar şi mai onorată să 
vă am ca prieteni. A fost o călătorie lungă, dar cu toții am 
reuşit! Mii de mulţumiri! 


Editura RAO vă recomandă 


SERIA 


CUMPĂNA APELOR 


de 
ELIZABETH KEY 


Descoperiţi împreună cu Felix și Bettony 
lumea magiei de dincolo de Cumpăna apelor 
şi aflaţi cum se descurcă să salveze vieţile prietenilor lor! 


INTOARCEREA LA L STEMUĻ DE L; 
CUMPANA UMPĂNĂ 
APELOR E APELOR 


ELIZĂBETH. KA) 


Maui 


CLUBUL CĂRȚII 


129, 


Rao pentru copii 


O DAVID ALMOND 
Skellig 

O E.B. WHITE 
Pânza lui Charlotte 

O ALAIN BAKER 
Crăciunul şoricelului Chit 

O J.M. BARRIE 
Peter Pan / Peter Pan în Grădina Kensington 

O LUC BESSON 
Artur şi minimoșii / Artur și Cetatea Interzisă / 
Artur şi răzbunarea lui Maltazar / Artur și 
războiul celor două lumi 

O MICHAEL BOND 
Un urs pe nume Paddington / Mai multe despre 
Paddington / Paddington sare în ajutor / 
Paddington în străinătate 

O M. BOND, R.W. ALLEY 
Ursulețul Paddington / Paddington şi surpriza 
de Crăciun / Paddington la Carnaval 

O IAN BECK 
Tom inimă-curată. Băiatul aventurier 

O LYNNE REID BANKS 
Indianul din dulap / Indianul se întoarce / 
Secretul indianului / Misterul dulapului 

O CRISTINA BRAMBILLA 
Cheia alchimistului 

O DESPINA CALAVREZO 
Winter Time 

O ROALD DAHL 
Fantasticul domn Vulpe 

O KATE DICAMILLO 
Povestea lui Despereaux 

O ZIZOU CORDER 
Băiatul-Leu / Urmărirea / Adevărul 

O SABINA COLLOREDO - seria „Hotel 
Olimp“ 
Zeus / Hera / Poseidon / Afrodita 

O ROALD DAHL 
Vrăjitoarele / Uriașul cel Prietenos / Charlie 
și Fabrica de Ciocolată / James și Piersica Uriașă / 
Charlie şi Marele Ascensor din Sticlă 

O ANNA DALE 
Șoptindu-le vrăjitoarelor 

O GITTY DANESHIVARI 
Școala frucoșilor 

O JIM DAVIS 
Garfield ia proporţii / Garfield mai mare decât 
viața / Garfield pe larg / Garfield se îngrașă 
Garfield ia cireașa de pe tort / Garfield supărare 
mare / Garfield stă acasă / Garfield păcălește 
cântarul / Garfield își pierde picioarele 

O EMILY DIAMOND 
Copilul apelor 

O SALAMANDA DRAKE 
Dragonsdale / Dragonsdale - Câlăreţii 
furtunii 


O HEATHER DYER 
Băiatul din cutia de biscuiţi 

O CORNELIA FUNKE 
Călărețul dragonilor / Cand Moş Crăciun a 
căzut din cer / Povești / Igraine Fărădefrică 

O LAURA HUNT 
Stuart Little 2 

O ERICH KÄSTNER 
35 Ma 

O GARRY KILWORTH 
Attica 

O ADRIENNE KRESS 
Alex şi comoara Wigpowder 

O C.S. LEWIS - seria „Cronicile din Narnia“ 
Calul şi băiatul / Jilţul de argint / Prinţul 
Caspian / Călătorie pe mare cu Zori-de-Zi / 
Ultima bătălie / Cronicile din Narnia (set) 

O ASTRID LINDGREN 
Pippi Șoseţica / Pippi Șoseţica se îmbarcă 
Pippi Şoseţica în Mările Sudului 

O MADONNA 
Trandafirii Englezești / Merele Domnului 
Peabody 

O ALAN MCDONALD - seria „Aventuri cu troli“ 
Trolilor, plecați acasă! / Trolii în vacantă / 
Plăcinta de capră / FC Trolii 

O HILLARY MCKAY 
Ingerul lui Safy! 

O TRACY MACK & MICHAEL CITRIN 
Cei trei magnifici Zalinda / Misterul 
spiritului invocat / În căutarea lui Watson 

O BEATRICE MASINI - seria „Pantofiorii roz“ 
Ce temperament! / În pași de dans / Prieteni 
vechi și noi / Pe poante / Școala din Londra / 
Un tutu în plus / Cine va dansa cu starurile? / 
Dansul verii / Pas în doi / Pasi încrucișați 

O KAI MEYER 
Focul de gheaţă 

O SEBASTIANO RUIZ MIGNONE 
Împotriva tuturor steagurilor / Scufundați 
corabia Scuipă-Foc! / Cei 7 adormiţi de aur / 
Comoara marelui sultan 

O A.A. MILNE 
Ursulețul Winnie Puh / Cartierul Winnie Puh 

O P.R. MORRISON 
Băiatul care a înblânzit vântul 

O MARIA ELBA SOTILLO PANTIN 
Maeba 

O LOUIS PERGAUD 
Războiul bumbilor 

O CAROLINE PITCHER 
Băiatul saman 

O SARAH PRINEAS 
Hoţul vrăjitor 

O PHILIP REEVE 
Larklight / Starcross 


O KATHERINE ROBERTS - seria „Cele șapte 
minuni“ 
Prădarea Marii Piramide / Întâmplări din 
Babilon / În căutarea Templului Amazoanelor 
/ Mausoleul din Halicarnas / Blestemul din 
Olympia 

O R.L. STINE - seria „Goosebumps“ 
Nu coborâţi în pioniţă / Sânge de monstru / 
Zâmbeşte şi mori / Blestemul mumiei / Să 
devenim invizibili! / Fetiţa care a strigat: 
„Monstrul!“ / Bun venit în tabăra de coșmar! / 
Noaptea păpușii / Fantoma din vecini / Plaja 
bântuită / Răzbunarea piticilor de grădină / 
Ozi în Ținutul Ororilor / Fantoma de la Teatru 
/ Nu mă puteți speria! / Teribilul om de zăpadă 
din Pasadena / Atacul mutanților / Coşmarul din 
tabăra regelui Manneladă / Fantoma lătrătoare / 
Necazuri mari / O aventură păroasă / Vârcolacul 
din mlastina Fever 

O TONY DI TERLIZZI & HOLLY BLACK 
- seria „Cronicile Spiderwick“ 
Cartea fantastică / Ochiul magic / În ghearele 
goblinilor / Copacul de fier/ Răzbunarea lui 
Mulgaratb / Carnet pentru observaţii fantastice 

O J.R.R. TOLKIEN 
Roverandom / Copiii lui Hurin / Hobbitul/ 
Domnul Bliss / Povești neterminate / Scrisori 
de la Moș Crăciun / Silmarillion 

O P.L. TRAVERS 
Mary Poppins se întoarce / Mary Poppins 
deschide ușa / Mary Poppins în Parc / Mary 
Poppins pe Aleea Cireșilor / Mary Poppins şi 
Casa de Alături 

O J.M. TREWELLARD 
Degete răzlețe 

O KAYE UMANSKY 
Pongwiffy / Pongwiffy şi răzbunarea Trolilor / 
Pongwiffy și Vraja Anului / Pongwiffy și 
vacanța de coşmar 

O MOONY WHITCHER 
Fetiţa Celei de a Șasea Luni / Nina şi misterul 
Notei a Opta / Nina şi blestemul Șarpelui cu 
Pene / Nina şi ochiul secret al Atlantidei / 
Geno și Sigiliul Negru al doamnei Crikken 

O E.B. WHITE 
Pânza lui Charlotte 


Carte-jucărie 

O MULIIPLAN 
Broaște fantastice / Corpul uman / Mumiile 
egiptene / Sistemul solar 

O PRIETENI PUFOŞI 
Lânuca / Roibu / Ghiţă / Bălțata 

O GÂZUŢE CU ANTENUŢE 
Nicușor Melcușor / Nuţa Albinuţa / Olguţa 
Omiduţa / Riţa Gărgărița 

O ANIMĂLUȚE 
Cămila Kami / Ciuș Măgărușul / Cuţu 
Câţelușul / Leul Lester / Paddy Poneiul / 
Poppy Purcelușa / Pisi Pisicuţa / Rățușca 
Maruska 


O ȘTIU EU CUM! 
Capsa / Şiretul / Fermoarul / Nasturele 

O ARIPIOARE 
Papagalul / Pinguinul / Bufnița 

O CRANȚI! CE MAI POVESTE 
Lucy îşi ascute clești... 

O GÂNGĂNII BÂZDÂGĂNII 
Caut casă / Sunt ocupat / Isprăvile lui Panzel 
/ Parada gåzelor / Luli sare-n ajutor / Lica la 
culcare / Hoţii de unelte / Când mă fac mare 


Povești cu lipici 
Bucle-Aurii și cei trei ursuleţi / Cartea junglei / 
Frumoasadin-Pădurez- Adormită / Jack şi orejul de 
fasole / Mica sirenă / Motanul-Incălțat / 
Pinocchio / Scufița-Roșie / Albă-ca-Zăpada / 
Frumoasa și bestia / Bambi / Aladdin / Alice în 
Tara Minunilor / Peter Pan 


Engleza cu „lipici“ 
A venit vacanţa! 


Cărţi ilustrate 
Joann Sfarr - Micul Prinţ (benzi desenate) 
Conn Iggulden - Tollinși. Poveşti explozive 
pentru copii 
Cartea mea de jocuri 
E.T. Extraterestrul descoperă... 
comunicațiile / plantele / sistemul solar 
Lumea basmelor (2 volume) 
Mega activități / Mega jocuri 
Nu știam că... 
poti sări mai sus pe Lund / rechinii îi 
schimbă mereu dinţii / unele vase au aripi / 
unii șerpi scuipă otravă 
Viaţa cotidiană în lumea antică 
Adevărul despre... copii / stres / mămici / tătici 
Cronicile Spiderwick — Fereşte-te de Bogart! 
Cronicile Spiderwick — Misiunea lui Thimbletack 
Cronicile Spiderwick — Mallory stă de pază 
Cronicile Spiderwick — Povestea filmului 
Narnia — Prinţul Caspian / Lupta pentru tron 
/ Călătoria lui Lucy / Aceasta e Narnia / 
Prinţul Caspian Povestea filmului / Carte 
de activități 
Harry şi găletușa cu dinozauri / Harry și dinoza- 
urii merg la şcoală / Harry şi dinozaurii se 
bălăcesc Harry şi dinozaurii salvează 
animalele 
Puiul-de-Mlaștină 
Mica balerină / Prinţesa perfectă 
Basme clasice repovestite și ilustrate 
Domnul Întuneric se strecoară 
Spiriduşii zăpezii găsesc o scrisoare 
Fancy Nancy / Fancy Nancy și Căţeluşul fiţoșel 


Basmele copilăriei 
Aladdin și lampa fermecată / Cenușăreasa/ 
Cartea Junglei / Frumoasa-din-Pădurea- 
Adormită / Iepurele și broasca țestoasă / 
Cei 3 purceluşi / Motanul încălțat / 


Scufița-Roșie / Hänsel şi Gretel / 
Tom Degețel 


Cărţi de activităţi 

O LOGICO RONDO- ÎNVĂŢĂM JUCÂNDUNE 
Copiii se joacă / Cum ne îmbrăcâm / O zi cu 
Ioana și Vlad / La circ / La circ (set) / Privim și 
vorbim / Privim și vorbim (set) / Ne distrăm şi 
cumpărăm / Ne distrăm şi cumpărăm (set) / 
Animale de casă (set) / În camera copiilor (set) / 
La fermă / Jocuri de calcul (1, 2) / Să gândim 
logic / Jocuri cu numere / Să circulăm corect / 
Noi jocuri de concentrare / Sudoku peste 6 ani / 
Sudoku peste 8 ani / Seria Ferestre magice — În 
ocean - În junglă - La drum - Gângânii 


O FIONNA WATT 
Artă şi imaginaţie / Artă şi îndemânare 
O MOIRA BUTTERFIELD 


Leul mănâncă lăptuci / Hipopotamul stă în 
casă? / Broasca zboară? / Vaca face miau? 


Mă joc și învăţ culori / Mă joc şi învăţ animale 

În 3 dimensiuni — Corpul uman 

În 3 dimensiuni - Dinozaurii 

Carte cu abțibilduri 
Aeronave / Corpul uman / Creaturi 
mitice / Spaţiul 

Animale sălbatice 

În culori / Oameni în mișcare 

Scăderea, înmulțirea, împărțirea 

Metodă de învățare a limbii engleze, BBC 


Cărți interactive 
Prima mea carte Snappy 
De Crăciun / Numere / Forme / Culori / 
Contrarii / În vacanţă 


Cărți eveniment 
Cum să crești ȘI Să îngrijești un dragon / 
Pinguinul și prietenii lui / Piraţii / Uvsuleţul şi 
prietenii lui 


Rao Junior 


Alice în Țara Minunilor 
Călătorie spre centrul pământului 
Călătoriile lui Gulliver 

Colindă de Crăciun 

Colţ-Alb 

Heidi 


Insula comorii 

Ocolul Pământului în 80 de zile 
Robin Hood 

Robinson Crusoe 

Vrăjitorul din Oz 


Rao pentru tineri 


O BLUE BALLIETT 
Pe urmele lui Vermeer / Codul Wright 

O CLIVE BARKER - seria „Abarat“ 
Cărțile Abaratului / Zile de magie 

O HOLLY BLACK 
Jertfa / Curajul / Ținutul fierului 

O JOHN BOYNE 
Băiatul cu pijamale în dungi 

O ANN BRASHARES 
- seria „Frăția Pantalonilor Călători“ 
Pantalonii Călători / A doua vară a 
Pantalonilor Călători / Mereu în albastru 

O HERBIE BRENNAN | 
Războaiele împărăției de purpură / Împăratul 
de purpură / Stăpânul tăramului 

O ANDY BRIGGS 
Hero.com / Villain.net 

O MAITE CARANZA 
Războiul vrăjitoarelor / Clanul lupoaicei 

O KRISTIN CASHORE 
Darul 

O EOIN COLFER - seria „Artemis Fowl“ 
Artemis Fowl / Incidentul din Arctica / Codul 
infinitului / Aventuri cu Opal / Lista cu 
dorinţe / Supranaturaliştii 


O JAMES FENIMORE COOPER 
Ultimul mobican 

O NANCY FARMER 
Casa scorpionului / Marea Trolilor 

O ALEX FLINN 
Bestia 

O MARK DAVID HEATWOOD 
Întâlnirea lui Marcello 

O ALICE HOFFMAN 
Aquamarine 

O PAUL HOFFMAN 
Mâna stângă a lui Dumnezeu 

O ERIK L’ HOMME - seria „Cartea Stelelor“ 
Vrăjitorul Qadebar / Seniorul Sha / Chipul 
Umbrei 

O ANTHONY HOROWITZ - seria „Alex 
Rider, superspionul adolescent“ 
Stormbreaker / Academia Point Blanc / 
Insula rechinilor / Lovitura vulturului / 
Hotelul spaţial Ark Angel / Scorpionul 

O KAMI GARCIA & 
MARGARET STOHL 
A 16-a Lund 

O HELEN GRANT 
Misterioasa dispariţie a Katharinei Linden 


O MAUREEN JOHNSON 
Fata și marea 

O CYNTHIA KATOHATA 
Kira-Kira 

O BRUCE LANSKY 
Bâtrâneţe, haine grele / Bolnav de dragoste 
La bine și la rău 

O GEMMA MALLEY 
Declaraţia 

O MELISSA MARR 
Fascinaţie, Obsesie 

O STEPHENIE MEYER 
Amurg / Lună noud / Eclipsa / Zori de zi / 
Gazda / Noua și scurta viaţă a lui Bree 
Tanner 

O HENRY H. NEFF 
Tapiseria - Dulaul din Rowan / Al doilea 
asediu _ 

O ALYSON NOEL 
Evermore 

O GARTH NIX - Trilogia Vechiului Regat 
Sabriel / Lirael 

O CHRISTOPHER PAOLINI 
- Trilogia „Moştenirea“ 
Eragon / Eragon II: Cartea primului născut / 
Eragon III: Brisingr 

O MICHELLE PAVER- seria „Cronici din 
Ținuturi Intunecate“ 
Frăția lupilor / Spiritul călător / Devoratorul- 
de-Suflete / Proscrisul / Legământul încălcat 

O TAMORA PIERCE 
Magia lui Sandry / Magia lui Tris / Magia lui 
Briar / Magia lui Daja 

O CAROLINE PITCHER 
Prăjitura de la ora 11 


O PHILIP PULLMAN 
Rubinul de fum / Umbra din nord 
O ANNE ROBILLARD - seria Cavalerii de 
smarald 
Sub semnul stelei de foc / Dragonii 
împăratului negru 
O STATON ROBIN 
Napoleon și Betsy 
O ANTOINE DE SAINT EXUPERY 
Micul prinţ 
O MICHAEL SCOTT 
Alchimistul, secretul nemuritorului Nicholas 
Flamel / Magicianul 
O MAGGIE STIEFVATER 
Fior 
O JONATHAN STROUD 
- Trilogia „Bartimaeus“ 
Amuleta din Samarkand / Ochiul Golemului 
/ Poarta lui Ptolemeu 
O TUI T. SUTHERLAND 
Avatar — Deci așa se sfârșește totul 
O KATHERINA TAIKON 
Katitzi 
O G.P. TAYLOR 
Stăpânul Umbrelor / Absintos / Tersias 
O LICIA TROISI 
- seria „Cronicile Lumii Pământene“ 
Nihal de pe Pământul Vântului / Misiunea 
lui Sennar / Talismanul puterii 
O CAT WEATHERILL 
Snowbone / Barkbelly / Magie dezlănțuită 
O JEANETTE WINTERSON 
Tornadele timpului 


CLUBUL CĂRŢII 


CLUBUL CĂRȚII RAO are un regulament de funcționare mai modern, 
mai eficient și mai adaptat nevoilor dumneavoastră, pus la dispoziţia membrilor 
odată cu fișa de înscriere. Pentru detalii vă puteţi informa din broșurile noastre 
sau scriindu-ne pe adresa: CPCE-CP 23 București 
e-mail: club(Graobooks.com 


sau accesând site-urile: 
www. raobooks.com; www.rao. ro 


-406-1 


4061 

